Lere: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Kunyakaran ku Yesu kono ka Dauda, kono ki Ibrahim. ²Ibrahim iyi piwaban Ishaku, Ishaku piwababn u Yakubu, Yakubu iyi piwaban u Yahuza na kobinuyi. ³Yahuza iyi piwaban u Farisa na Zera u Tamar. Farisa iyi piwaban u Hasruna, Hasruna piwaban u Aram.⁴aram iyi piwaban u Aminadab, Aminadab piwababn u Nashon, iyi piwaban u Salmon. ⁵Salmon iyi piwaban u Bo'aza u Rahab, Boa'aza iyi piwaban u Obida u Rut. Obida iyi piwaban u Yesse. ⁶Yesse iyi piwaban u pigomo Dauda. Pigomo Dauda piwaban Sulaimanu kapiyenu Uriya.⁷Sulaimanu iyi piwaban u Rehoboam, Rehoboam iyi piwaban u Abija, Abija ayi piwaban u Asa. ⁸Asa ayi piwaban u Yehoshafat, Yehoshafat iyi piwaban u Yoram, Yoram iyi piwaban u Uziya.⁹Uziya iyi piwaban u Yotam, Yotam iyi piwaban u Ahaz, Ahaz piwaban u Hezekiya. ¹⁰Hezekiya iyi piwaban Manassa, Manassa mayi piwaban u Amon, Amon anayi piwaban u Yosiya. ¹¹Yosiya iyi piwaban u yekoniya na kobina na ten akapakanna amakpokso yeni makana amayinzyi mu Babila.¹²Nama duru makpokso yeni makana amayinzyi mu Babila, Yekoniya iyi piwaban u Sheyaltiyel, sheyaltiyel piwaban u Zarubabel. ¹³Zarubabel iyi piwaban u Abihudu, abihudu piwaban u Eliyakim, sannan Akimu ayi piwaban u Azuru. ¹⁴Azuru ayi piwaban u Saduku. Saduku iyi piwaban u akimu, Akimu piwaban u aliyudu.¹⁵Aliyudu piwaban u Ali'azara, Ali'azara ayi piwaban u Matana, Matana mayi piwaban u Yakubu. ¹⁶Yakubu iyi piwaban u Isufu pirumu Maryamu unna ima waba Yeshi, kanna anagu Almasihu. ¹⁷Mazyaki Ibrahim makana u Dauda ama yisha pituru akanas kenna. Akapakami ama kpokso yeni makana u Babila kusana pituru akanas, akapakami na ama kpokso yeni makana u Babila, makana ku Almasihu kusana pituru akanas.¹⁸Ga kenna mawaba ma Yesu mayi piwaban uyi Maryamu ima coko aya kuneru na Isufu a doto ma yishi irunga ama zuga Maryamu na mashiti mu Ruhu uKashiri pigomo. Pirumu Maryamu. ¹⁹Isufu, piyumatini ima maniyi mado Maryami ugbur. Ima dene uShawara uma biskyayi udakarami.²⁰Ima ya mamiikza al'amura ami, malaika makashiri ma-ma cirayi anamura, agu, "Isufu kono ka Dauda, zu potya usahd uma zya Maryamu yangabu. Ukusu uyi unyong uyangabu aukusu uwor ku Ruhu i pigomo nama zugami. ²¹Idama waba kono, pidama Yisha rizagi ni kani agu Yesu domin kadama gaska ayar akani unyong ibang iyeni."²²Mummu muwanzagana kene domin a kurgani ukusunna amamaru barea akono kapikuni uKashiri agu, ²³"Ita kajinna kanama shiti awaba kono anama yesah kani agu Immanuel", magu "Kashiri kayi nawur".²⁴Isufu ima coko anamura inama yisha kenna malaika maKashiri ma-ma baryani, Isufu ima zya piyani. ²⁵Isufu inima murini nayi saina ima waba. Ima yesa kani agu Yesu.

Chapter 2

¹Maduru ma mawaba ma Yesu, a ubaitalami mayingzyi ma Yahudiya, akapaka pigomo Hiridus. Aya yoso aciri u gabas amatumu Urshalima agu, ²"Nki na waban pigomu Yahudawa? Kiyitan ntatum muyi muciri ugabas, kiwani madoyi kicibru." ³Na pigomo Hiridus ima potya kene kasugu kawantayi na kam na kudeze kwa ayar Urshalima.⁴Hiridus ima konosha mafiristoci na anyakaran ayashillaci, aribi yeni "Nki na dama waba Kashiri kami?" ⁵Yeni agu yi agu "U Baitalami amayinzyi ma Yahudiya a kenna pikuni uKashiri im nyakara. ⁶''Pigi Baitalami amayinzyi ma Yahiduya, azanpu picin unyong agomo U Yahudiya domin dagu unyong umu na pigomo idama ciya yi dama wana pimenten uyashillaci ui Israila.'"⁷Hirudus ima yarkya aya ya aka nisa aribi yeni kapakanna ntatum muma cira, ⁸Ima kunu yeni ubaitalami agu "jarin aka gbenta mi kono karka nateng nni izugi kani ima baryani nkana nnami akadokani kicubru."⁹Naa poton abera a pigomo, qwarka maka woroyeni, ntatum mumi musu zonzo yeni, aka nyazhanha uzoh a dungan kati na kono kami kayi. ¹⁰Na yeni ayitan ntatum mumi azaghabha nakan.¹¹Na marinyi ugirumi, amayita kono kami na pina ukani, Maryamu, ama tutunzura kazono kakani ado kani kicibru. N duri abinzyi makusu mayeni ado kani i kyautai iyeni, uzinariya, lubban na umur. ¹²Kashiri kama nyanga yeni ana mura azu riti u Hiridus, amariti amayinzyi mayeni au manzu ujina.¹³na macoko mayeni malaika ma Kashiri kisuru ana mara, agu "coko azya kono na pinaukani a suma bu u Masar, aka zomo kuri asuksa ukun na ndama barya bu, pigomo Hiridus i camsana magbene kono kanka mawuna kani." ¹⁴Uyong katuk Isufu ima coko azya kono na pinau kani aworini umasar. Isufu ima zomo kuri har makye ma Hiridus. ¹⁵Duk mum mu agu a kurgani ukusu na Kashiri kabaran a kono kapikuni umi "Daga umasar na mma yarkya kono kanang."¹⁶Na Hiridus ima yita ajhan ami a yaksanyi, kasugu kawanta yi na kam, ikunu agu awunza nono na rumi kiwa kiba makana kajhas nannayi au baitalami kiwa kiba makana kajhas nannayi au baitalami na kudezyi kwan tektege mupati.¹⁷Akapakami na ama kurganya ukusu na abaran a kono ka Irmiya, ¹⁸"A poton rigmih uRama ni shiba a kusugu kapu ayi Rahila ishiba nonnayi, agabayi ma shigruga, agu nonneyi nazananimi."¹⁹Na hiridus ikini , Malaika ma Kashiri ma verkura kisufu ana mura umasar agu, ²⁰"Coko azya kono na pinau kani a worobu a mayinzyi mu Israila aya gbene nivataru ni kono kanka aman kizyi." ²¹Isufu i coko, azya kono na pinankani awana Israila.²²Na ini ina potya agu Arkilayus isheri kigomo kipicu Hiridus, kimayingzyi ma Yahudiys, ina potya usahd umakana mi kuri. Na Kashiri ka ma nyanga ini ana mura, ini gata ugalili. ²³Aka zomo akadong katege na ana gu Nazarat ukusumi ukurganan ukusu na abaran akano ka pikuni agu ada yishayi agu piyu Nazarat.

Chapter 3

¹Ina tuk ami na Yahaya piyu baptisman imma tumu asu basha abere Kashiri amagara mu Yahudiya asu kuma agu,² "sherin Kashiri, kigomo ki kuzo kina piti." ³Piyellu yi na pikuni ahiri Ishaya ima dene abere ayi agu, "rimyih ni pidong ni yisha amagara agu chainsanin Kashiri ujinukani adunturya ujaru uyin."⁴Yahaya ima de makusu mugur ukurakumi imma shishin kukpa, manunaru mayi mayi mamara na matum ma rimi. ⁵Ayu Urshalima na ayu Yahudiya na duk, na mayinzyi kumana ku urdun, ama kanzazu uyi. ⁶Imma disha yeni u baptisma a kumana ku urdun nna piyar ibaran ibang iyeni.⁷Ima yita ufarisawa na usadukiyawa, yeni asu cizza nakham agu a dishi yeni ubaptisma, igu yeni agu, " yin nanni iyogo nade kikwana, wani nyananni agu sumin kishiga kinki dama wanna? ⁸Dugin nono na dama saghanu tubuyin. Izu zya a nasugu nayin agu Ibrahim iniyi picuwur inbashini, ⁹Kashiri kade uiko umma cokonnya Ibrahim nono uying natari nanna.¹⁰Ko mina ma ana dene kidomo aricini naci nami. Na duk, kaci kan kadeni kani nono nadugan adama gogo. ¹¹Naisan ni ubaptisma manishir, makana mabiski ibang piyi dama tumu kacini kanang, ipirimi augbaku unna ko kuraka kuyi ndamma suskanyan ma zya. Yi, idama dishini ubaptisma auruhu udu tsarki, na ura. ¹²Kice kiyi, kima shere kiyi ai cariyi, idama veske kasheri kayi na piring, iman konosha innunaru yi adene akami, idama tikya ininaruimi auraumi nadama iya ni marima."¹³Yesu imma tumu a ciri a mayingzyimu Galili, ima kana a kumana ku urdun, u Yahaya, ma yishayi ubaptisma. ¹⁴Yi Yahaya imma mani mnyaza yimi, asu kuma agu, " migi mmani magu yishi mi ubaptisma, piwanu mi?" ¹⁵Yesu ima guddu yi agu "mu wan kene mina, saga a kurgani matini." Yahaya ishi dumya.¹⁶Ama duri ubaptisma Yesu icira nawau unyong mani, uzoh usada gbantayi. Iyita uRuhu uKashiri usu tozzo ne kaputturu, ataru uzo nici niyi. ¹⁷Yita nidong rimyih ni ciri uzoh asukuma gu "piyangwu yiyi kono kanang kanna npok na kani."

Chapter 4

¹Uruhu una jatanza Yesu unyong karimi, magu shetan ighasa yi. ²Ima zya atuk iturina asuyizzanan kene ba marini kadamana, igbom ima wani. ³Piyu maghasa ima wana, aguyi agu, "nna piyi kono ka Kashiri pi guddu natari na nawana ugurasam. ⁴Yesu ima guddu yi agu "kenne namu nyakaran, azan agurasa nazik na piyar idama garga a na duk na abere a cizza unyong a kanoh Kashiri."⁵Shetan ima zya yi ajaga a ku doh ku tsarkaken a tugdi a dugha kwashiri ku piri ko kushe au zangaru. ⁶Aguyi agu, "nna piyi kono ka Kashiri, pi kepkya kajhas, mu nyakaran agu, 'ina doh malaiku mayi umurni abaru pu kuma. Yani adama zabka bu akari yeni, pizu ciri akatari."⁷Yesu ima gu yi agu "mu nyakaran zu ghasa Kashiri kamu." ⁸Shetan ipa zyi ajagu uzo katari kaco, asaganyayi na duk kigomo kiuya na udaraja ukani. ⁹Aguyi agu, "ndama dohbuh nna pituturgan a denemi usujada"¹⁰Yesu gudduyi agu, "cokobu mina Shetan, a nyakaran agu "disha Kashiri kamu usajada, uta kani na pinama bauta kani" ¹¹shetan ima biskyayi, malaiku mawana ama yisha yi u hidima.¹²Na Yesu ima potya agu apuri Yahayi, icoko makana amayingzyi mu Galili. ¹³A biskya u Nazarat, ariti u Kafarnahum aka zomomi, apati u teku, a uteu uma yingzyi mu Zabaluna na u Naptali.¹⁴Uku su umi umawana kene agu a kurgani maberi ma pikuni washiri Ishiya ima barya agu, ¹⁵Mayingyi mu Zabaluna na Naptali, apati uteku na urabka kumana ku urdun, Galili uyashillaci. ¹⁶Ayashillaci a zomzyi unyong majin ama yita matus maballuga nakham ga a yella a zomzyi a kupentu nakutongoro ku makye, matus ma ciru yeni.¹⁷Akapakami, Yesu ita cing u wa'azi agu "sherin Kashiri, kigomo ki uzo kina pati"¹⁸Isu jara a pati uteku Galili, ima yita adong a kwani aba Saminu unna ana yasah agu Bitrus, na kobinu Andarawas, asu ruza na ragrag nisani aya kunara ku isani don yeni ayi anari isani. ¹⁹Yesu igu yeni agu "wannin azoboromi ndama guddini anari ayashillaci. ²⁰Ama suksani, ata biskyi na ragrag na yeni ni sani azoboro yi.²¹Na Yesu ima kanayi na ujaru, ima yita adong aya aba, ani kobina ni yeni Yakubu kono ka Zabadi a kobina Yahaya, ayu nyong kugirgi na picu yeni Zabadi asu napsa naragrag na yeni ni sani. I yerkya yeni, ²²a biskya picu yeni na ku girgi kumi azoboroyi.²³Yesu ima magha mayingzyi mu Galili naduk, asu basha a madagha ma Kashiri ayi aubushara u kigomo kyashiri a sugarganzya aya deshe ko kishe kigbana, na maza mu gara unyong ayashillaci. ²⁴Aberemi ama rinya koinki unyong mayingzyy mu Suriya ayashillaci ami ama yendezezye naduk aya za gassa, na aya deshe kigbana kibaktazyi na aya shezye kidere, na aya de ayajhas na aya de itirgiza, mkya maku pentu kuri pum, Yesu ima garganya yeni naduk. ²⁵Ayashillaci adun amazoboroyi aciri a mayingzyi mu Galili, na Dikafolis, na urshalima na mayingzyi mu Yahudiya, na urakpu Urdun.

Chapter 5

¹Na Yesu ma yita makonusura mayashillaci itug izo katari a zomo, almajirai ayi awanu yi. ²Ima gbana kano kayi amagasa yeni, anagu, ³"Libarka aniyin aya caza a uruhu, kigomo kyuzo a kiyeni. ⁴Libarka a niyin ayu gongono, adama denini ishigruga.⁵Libarka niyin ayadu tawali'u idu gado uyangwu. ⁶Libarka a niyin aya pok igbom na kushek kwa adalci, adama denini ishitunzura. ⁷Libarka aniyin ayujinkai, yeni adama zugu jinkai. ⁸Libarka a niyin aya vussa nasugu, idama yita Kashiri.⁹Libarka a niyin aya na yendezye usalama, adama yesah yeni agu nonna Kashiri. ¹⁰Libarka a niyi ka ayanna ayisha yeni akidere au kau adalci, kigomo uzo shiri akiyeni¹¹Yin aya libarka kadhar kanna ayashillaci a zogonzyini, a kidere, a bishini aukusu zauni kene ikibere abarumi. ¹²Izhaghanha, idama zuga ukusu dugan nakam uzoshiri. Kenna aya shillaci ayisan akunzunun.¹³14 Yiniyi niwana niuya, nde niwana ni bizyi urentu unini nni na adama guddu nini urentu nini? adama nikya aya shillaci atuksanami. ¹⁴Yiniyi matus ma uyongwu ana wukanyani ubirni tarkan aka kungru.¹⁵Ayar ana zuku ani matus atara unyong kabende, ana tarkya uzo kuzomi kumani saga matus maballya karari na duk. ¹⁶Biskin matus ma ballya kenna aya shillaci a dama yita utumu yin uvussa ado picuyin uzo shiri kicubru kiyi.¹⁷Izu doguba ntumi mayakiri matya na akunzunun, ntumi mi ma mayikiri, ntumi ma makurganya. ¹⁸Nbashini nibin, uzo na kajhas udama dara ba ukusu dah unyong mokoki matya mashiri idama ciri nimi koryan idama wanzanami.¹⁹Don kene, piyi da tuzu ukusu piri amacin unyong idokokin mi ko imagasa adong mayishi kene, adama yerkya yi agu piyicin unyong kigomo kyuzo. Piyi zoboron ini nateng, amagasa ini adama yerkya yi agu piyi piri ama gbaki unyong kigomo kyuzo. ²⁰Nbashini nna matini mayin mawuri mani ma ayang aa nyakaran na ufarisawa, ba kenna adama dene izuga marinyi unyong kigomo kyuzo.²¹Ipoton, anagu aya zoni, 'Izu wuna nivataru, 'piyi wuni nivataru iyi unyong unasari umatya" ²²Nbashini, piyi shingsan kabini, iyi unyong uhasaru matya. Piyi ku kobini agu piyaru wam, iyi unyong uhasaru unyanzha kagomo, piyar ku kobini agu" Kuwana! iyau hasari ukanu unyong ura.²³Nnado ubaiko aubagadi amingya agu kwanau ide bu a kusugu. ²⁴Pi biskya ubaikumi aubagadi a worobu, iduntunzura na kwanau pishi guru amado ubaiku mi.²⁵Iduntunzura na piyi jagibu matya aujinu kana matya. Piyu matya izu zyabu ado piyisanu matya, piyasanu matya izyabu a do madogarai, adama jagabu adama karkyabu. ²⁶Nbashyabu a nibin pidama cirabu a dotu ma bya ikorgi mi nayi bu mi.²⁷Iman potya agu, 'A yisu zina'. ²⁸Mi doi nbashini, piyi yitan piyini akumina kuza dugan iman nomo nayi a kusugu kayi.²⁹Ba niyizyi nimu ni kacara kare nidama denebu piciri, pikarka nini aro-, mu piri magu pi biz uku ude a nipum na magu aru nipum nimu na duk unyong ura. ³⁰Ba kacera kamu kare kadama denebu pijigi, pigumgu kani azya mi, mupiri agu pibiz kadong katege a nipum, namagu a villi nipum nimu, naduk unyong ura.³¹Amagurumi abarya, piyi zobi piyeni nayakarya adoyi. ³²Nbashini piyi zobton piyeni azan magu ipuriyi na pidong i guddun piyeni piytu rituga piyi zanyi a irunga yima idenisha rituga nayi.³³Ipapoton agu, aya zoni izu shiri ukau kabere dishin mashiri mayin ribin ado kashiri kicubru. ³⁴Min bashini, izu shiri ko nacun, ko nauzo, uzo umi a kazomi ka kashiri, ³⁵Ko na uya a kazomi ki bini ikani, ko na Urshalima, kado ku pigomo ugbaki.³⁶Ko guri agu shirin na aci ayin, idama yini maguddu kici kya aci ayin kishir ko kibok. ³⁷I biskya abere ayin awana amagu "kene azan kene", ukusumi auwori mummu, a muciri ka pirogo pimi.³⁸I poton agu "Niyizhi ka niyizhi, kubang akubang, ³⁹Mi nbashini izu dazana na piyi pirogo pimi, na madene kene, piyi kpallanni a kutama ku, itumbarya kumanzu.⁴⁰Piyi mingza majagini a matya amagu isherini kuriga, idoyi ku wukunun kuyin, ⁴¹Piyi denini ujaru imil ude ijara iba. ⁴²Dugin piyi ribini, piyi gbene kuta uyin izu ngyaza yimi.⁴³Ipoton ukusuna abaran, pidama mani jangu uka zomi a gabbu piyi za mani bu. ⁴⁴Mbashini detin aya zama nimi dishin aya cogono uyin, aya dishini a kidere idisha yeni addua, adisha yeni albarka aya zamanini ukusu dugan, na alheri. ⁴⁵Nni damawana nono na picuyin uzo shiri. I wana mutus ka ya caza na aya matini, I na toddo mani muzo ka piyu matini na picogonon.⁴⁶Nni dumun naya manini, uyan nayin izugi? azan kenna a sheshen aka gandu ana yisha? ⁴⁷Nde isumazan a kwanai nazhik, iyanna inayisha ipiri ikudezhe kumi? ⁴⁸Azan kenna aya za yo Kasiri ana yisha? Idama wana aya za ibang kenna picuyin uzo iyi piyi yu zai bang.

Chapter 6

¹"Ayotin izu yisha utuma umatini mayin kazono kayashillaci agu kayitani, ndai deni kene idama zugini usakamko kapicuyin uri uzo. ²Don kene nde idama do usadaka izu peprya kutatum kenna aya kiciparu ana yisha nyong kudangh ku Kashiri kayeni na uzo ujina agu ayashillci a kpopshi yeni icara. Nibin na nbashini, yeni aman zuga ilada iyeni.³Nde idama doh usadaka, kacara kagiri kayogoti ukusu na kacara kare ka yisha, ⁴u sadaka uyin uwana ukanisa. Picuyin nghu zinzini ukusu na ayisha a ka nisa, idama sakani.⁵Nde inama gisa Kashiri, izu wana na aya kicipara, yeni ana mani ma gisa Kashiri ana yizi ayashillaci a nyazazi a uparu jina, agu ayashillaci ayita yeni. Nibin, nbashini aman zuga iladi yeni. Nde idama yisha kagisa, iringza unyong ndangha. ⁶Agusa narong agisa Kashiri picuyin unghyi a kanisa, picuyin ungu izinzini ukusu na ayisa a kanisa, idama sakini. ⁷Nde idama gisa Kashiri izu guzzunumi muwan, kenne aya zayo Kashiri ana yisha, amamingza mayeni apoti yeni a ugbaku abere ayeni.⁸Don kene, izu wana na yeni, picu yin iyo ukusu na yin imani tun izima gisa yi. ⁹Don kene, igasayi anagu, "picu uwur uru uyi uzo a tsarkake nizagi nimu. ¹⁰Kigomo kimu ki wana nnaka. Unupi umu uwanzagana a uya kenna ayisha uzo.¹¹Doi idi maninaru mu kyeru na ko kashe katuk. ¹²Gusku idi ibang uwur, kenne kina gusku aya deni idi irapu. ¹³Zu jaga idi nyong magasa, gaska idi a icara ipicogonon gama kigomo, ushiru, udaukaka a umu ba uteu, Amin¹⁴Ndai iguskuskun ayashillaci irapu ikari, picu uyin uzo idama guskini iyin. ¹⁵Ndai igabini ma gusku ayashillaci irapu ikani, picuyin ma idama guskuyi iyin.¹⁶Kenne muyi, nde idama yiran kene, izu dene ngyan muyin mu wana na ayu gongono kenne aya kicipacaru ana yisha, yeni ana rogonya nayan muyeni, agu a sagani ayashillaci agu yeni ayiranmi kene. Nibin nbashini, yeni amman zuga ilada iyeni. ¹⁷Amma nde idama yiran kene, idene mamai anici, a gusku ngyan, ¹⁸Ayashillaci azu yogotya agu iyironmini kene, saidai picuyin iya kanisa. Picuyin uru izinzini ukusu ya kanisa idama sakini.¹⁹Izu konosha au ayin madeh mi cara a uya, kati na kakurgu na usasa udama nagaza, kati na adakara adama pusara ayisu dakara. ²⁰Na magu iden kene, ikonosha mademi cara uzo shiri, kati na ba nakurgu, usasa udama nagaza, kati na b adfakara adama pusa ayisu dakara. ²¹Don katina u dukiya umu uyi, kati na kasugu kamu kada yi.²²Niyizhi niyi matus ma nipum. Don kene, nde niyizhi nimu nigara nini, nipum nimu naduk nikuri na majin. ²³Don kene, nde matus mammayi nyong umu a majin. Yan iyi uzibi u majin mami! ²⁴Ba piyi da doh kicibru ga aya aba, ko igabyi ude amani ude, ko idumi piyu de a yaksa piyudeh. Pidama dobu kicibru ga Kashiri na ukusu na pide.²⁵Nbashini, izu mingza na cici ayin, a ukusun na idama rye, na ukusu na idama sheze ko nipum niyin, na ukusu na idama dene a nipum. Nivataru nipiri nini manunaru, nipum kuma nipiri ninimakusu? ²⁶Yitin nanin uzo shiri. Na na bizza nani bare na babb na na konosha nani a namu, picu uyin iyi uzo iduksha nani manunaru. Ipirini yeri²⁷Wan unyong uyin na mamingzya mayi madami pirya yi ucogu nivatani? ²⁸Yan ideni ayar amingzya makusu ma madene? yitin ibasga unyong narimi kenna ini kumza. Ini tumzanini, ini napshini makusu ma madene. ²⁹Nbashini, Sulemanu ma unyong udaukaka uyi, ima deniyi makusu mayina ma pidong uyeni.³⁰Nde Kashiri kadisan magi ma karmi maziga iningyi basgunzura ukyaru, ukpe aro unyong kawari (Urah), mayamma maziga na anama yishiri, yin ide madumi na cun? ³¹Zu mingzin, ana agu, yenna kidama rye? ba yenna kidama sheze? ba mashe makusu na kidama dene?³²Ayazayo Kashiri a gbene igmis i makusu mamma, picuyin uzo iyo ukusu na yin imani. ³³Zonzin agbene kigomo kikani na matini makani adama do ini makusu manna yin imani. ³⁴Ngu kene, izu mingzya au ukpe, ukpe udama mingzya nici ni uni. Ko kashe katuk kade uzarentu kani.

Chapter 7

¹l zu ceske abere, azu ceskeni ayin, idugi maceske ma berenna pideni, mani na dama dene bu. ²Kukuran kumi na i kurga, kuni na dama kurgya bumi.³Iyan ideni na pi dukara kugi aniyizyi ni kwanau, maza cidda kugi kumi kugi aniyi zyi nimu. ⁴Nni na pidama cidda kwanai kugi aniyizyi, ade kugumtaru a niyizyi nimu? ⁵Piyu kuchok zonzo zya kugumtarumi aniyizyi nimu, ashi zyami aniyizyi ni kwanau kumi kuyi a niyizyi nimu.⁶Kazu doh musang ukusu usarkaken, izu roh mu sang manang, ulu'ulu'u uyin imba kene ba mudama tuksana uyin a ibina imuni, muda guru amanati ni.⁷Gisa, adama doh ini. gbenin idama zugah. piyi gbakring adama gbani. ⁸Piyi gisan, idama shere, piyi gbei idama zuga, piyi gbakran adama gbanna yi. ⁹Ba piyushe ugyong uyin, na konn kayi ka gisanyi u burodi idoh kani katari? ¹⁰Ba inna ka gisan pisani idoh kani piyogoh?¹¹Nna yin ide kicama,iyo kenna ina doh nono nayin ukusu u dugan, balle picu yin iyi uzoh ina doh ukusu u dugan ka ya na gisa yi. ¹²Abara kene, ukusu na imani agu ayashillaci adenni, yinma idene yeni. Muni muyi matya na duk na mabashi ma kunzunun ashiri.¹³Rigyin karong ka kitkan, abara na karong kama kana a makye ka banbari, ujinumi ugonuni a ringzan a wuni a gbaki. ¹⁴Karong ka kana nivataru ka kitkan ujinumi ugono aya dama zuga ujinumi acin.¹⁵Kullina akunzunun ashiri aka bere, yenin ana tumu nane magam, abere aribim, yeni ana yi a cogonon ana gabana aka kusu. ¹⁶Idama yogotya yeni unono na yeni adama iya macidda inaba a masab? Ko kudus unyong madangtaridang? ¹⁷Kenna kokashe kaci kavur kana waba nono navur. Kaci na makari kana waba nono¹⁸Kaci kavur kada waba kani nono navur ma makariba, kene na kaci ka makari kada waba kani nono navur ba. ¹⁹Kaci kam kadugi kani nono navur ba, agogo kani a pekya gura. ²⁰A kene, kai dugi nono nakani adama yogotya kani.²¹Azan ko pishe u yar ina gumi agu Ubangiji Ubangiji idama rinya umulkya shiri ba. She piyi disha ukusu na picu nang iyuzoh imani. ²²Aya gbaki katuk kami adama guni agu Ubangiji Ubangiji ki disan di anabci aizayi rimu shi? ki ciddazandi rijannu arizagi rimushi? ki disan di ukusu gbaki a rizagi rimushi? ²³Migi indama gu yeni agu, biskinmi, min yomini! yin ina disha kucok.²⁴Don kene, piyi pok abere anang asu disha utumamii adama duntharyayi na piyi du Hikima ungwu sugi karari uzo katari. ²⁵Mani mama toro kuja kutoro nnakuni uvunu u coko a vugutu karari kami kana jigi kani don asugi uzoh na tari.²⁶Amma piyi poton abere anang ba ma disha utuma mi, idama wana ne piyi sugi karari kayi uzoh nijinjiwa. ²⁷Mani ma toro kuja ku toro, uvunu uvugatya karari kami kana jigi kani.²⁸Kapa na Yesu ima duru, abere ayashillaci ama potu kasasa ka ma bashi manni disan.²⁹ I ma basha yeni nau iko azan kenna a nyakaran ana disha ba.

Chapter 8

¹Yesu ima awur izoh kupana, ayashillaci a gbaki uzoboroyi. ²Kidong kikpakti ki wanuyi adeyi ki cubru kiyi agu "Ubangiji, nna pi dumun, veskenya mi ibang mi. ³Yesu i dakanya kacara kayi a rebi agu "Ndumun ibang imu iveskura". amagoro ani kigbana ki kikpakti.⁴Yesu ima gudduyi abere agu, "dete muni a kusugu azu barya pidong, kadamana kasaganya rici rimu ka ku firist. Adakanya ubaiko, idugi ubaiko umina adama dene ushaida mi.⁵Yesu ima rinya u kafarnahum, kudong ku gbaku kwan soja ku wami yi amagisayi. ⁶Imagu, Ubangiji, pideru nang i gmoshi ade kupentu kudah kukithazyi ugira, asu shezye kidere na cap. ⁷Yesu iguyi agu, "ndama wana agarganya yi"⁸Kugbaku kugu "Ubangiji ndotu mawana magu piwan ugiru nang. Nna piberen pideru nang idama garga. ⁹Mima nde piyi yi kazono kanang, nde aya riguma azobumi nnanku kinnaki, worobu kinki worokini ngu kimanzu agu wanna, kinki wanna, ngu pidere unangagu dene kakusu, idene kani" ¹⁰Na Yesu ipoton kene kasasa ka wani, ima gu aya zobyi agu, "Ribin, imbashini, ko unyong Isra'ila ma zuga ribin ni shiri na ninna ndoto mayita madumi na Kashiri ne mamma.¹¹Mbaranni aya dun adama tumu aciri aka ciri kan migh naya ciri usuku morong adama zomzono are maninaru yenna akunzunun ashiri Ibrahim na ishaku, na Yakubu unyong kigomo kiuzo. ¹²Nono na kigomo kimi, adamu rohyeni unyong ,ajin na kpip kuri na yeni adama shibana aka gitara abang" ¹³Yesu imma gu kugbaku agu "worobu muwan kene ugorgodo kene nama dumi mamu na Kashiri mayi" akapaka ma pideru mi ata garga.¹⁴Yesu ima rinya karari ka Bitrus ayita piyagayogu Bitrus igmoshi maza dara. ¹⁵Yesu i rebe kacara kayi, kigbana kimi kidara pigbanumi icoko a dishayi uhidima.¹⁶Maron mama wana ayashillaci a yendezye aya deshe yesu aya deshe kigbana kivunu. Na maberi ina ciddu vunummi, ima garganzya agbana mi na duk. ¹⁷A mummu na abere Apikunzunun washiri Ishaya ama kara, "Yi usuyi, iyiri mazagara ma wur, a magwana na duk"¹⁸Kapa na Yesu ma yita, ayashillaci nakam amaru gatkya yi, igu ariti u rapkuri uku mana ku Galili. ¹⁹Pidong unyakaran itumu aguyi gu, "pi basan, ndama zoborobu makana akaci na pidama kana" ²⁰Yesu iguyi agu, nyannyawa mude na dakharha na muni munin muzo mudeshe awa amuni, kono kapiyar kazakani kaci na dama nomo"²¹Pidong unyong Almajirai ima guyi agu, "Ubangiji, jikyamimi nworomi aka niksha awaban anang" ²²Yesu ima guyi agu "Biskya aya kizyin a nikshi mayaza mayeni"²³Yesu ima rinya kujirgi, Almajirai azoboroyi. ²⁴Udong uvunu ugbaki ucoko akumana, riye ri mani rimana coko a piranya kujirgi kum. Yesu ima purin mura. ²⁵Almajirai ayiyi amma cokonya yi aguyi agu "Ubangiji gaskidi, mu wur mu dari!²⁶Yesu igu yeni agu, iyandeni nayin ighattan izaini ubangaskiya? Ishi coko a nyanga uvunu na kumana. Kaci ka kiza natik. ²⁷Ayashillaci ayitan al'ajibi agu, "Apiya nuwar shi, uvunu na kumana a pokshsha abere ayi!"²⁸Na Yesu ima tumu aciri urapku mayinzyi mu garasinawa, aya aba ade uvunu ama cira azugi, na macira mayeni ama shek asu citini ba piyi maiya zoboro ujina umi. ²⁹Yeni ama deni igum ba mani mamu na wur, pugi kono ka Kashiri? Pi wanin naka mama dishi di a kidere kaddar ka duttu mawanna.³⁰Aladu agbaki ammasu ningrana maza dangan na yeni. ³¹Uvunumi uma gisa Yeshi agu, Nna pi ciddandi pi ringdi di unyong aladu amira. ³²Yesu igu yeni agu "Jarin" uvunumi ucirunimi uyeni a rinya aladu ami ana masu mana ni maka toro, aka jikshi unyong kumana a kizyi unyong mani.³³Aya men aladu ami, ama sumanani a rinya kudo abasu ukusumi na yeni ayitan unu wanzaganan na uvunumi. ³⁴Naduk kudoh kumi, ayashillaci ami ama cira azuga Yeshi. Ama yitayi a gishi, agi ibiski mayinzyi mayeni.

Chapter 9

¹Yesu ima ringya ku jirgi ku mani a rapkya kana a ubigu uyi. Aita yendi pidong uyar na kupentu kudah kuman kyeyi igmoshi a kuye. ²Yesu i yitan ribinniyeni niyimi, igu piyu kupentu kukiti agu, "yisha rizhaghah. A guskunbu ibang imu".³Adong s nyakaran amagu anaci ayeni, agu piyamuru ai rapu nai disha" ⁴Yesu iyo kumina kuyeni igu iyan deni nayin mingza ukusu makari a nasugu nayin. ⁵Mushe mupiri au bagha, a gurabu agu a guskunbu ibang na agurabu coko aworobu ujaru mu? ⁶Amani magu yogotin agu kono ka piyar kadama iya maveske ibang uyangwu. "igu piyu kupentu kukiti, "coko, a zya kugmoshi kumu a worobu ugira."⁷Piyami i coko a woroyi ugira. ⁸Ayashillaci amiutaru amayita rizhagha riwana yeni, ado Kashiri kucubru, a pirya mazob makani kama do ayashillaci uiko. ⁹Yesu ima kana kazono, ayita Matiyu izomi asu yisu utuma uma sheshe kagandu. Igu yi agu "Zoboro mi". I coko azobori.¹⁰Apana Yesu ma su re maninaru ugira, asheshen aka gandu na aya di ibang atumu agbaki, a zomzono na dugu yeni na almajirai ayi. ¹¹Ufarisawa uma yita kene unugu almajirai ayi "iyan deni na pibasan uyin irye maninaru na asheshen aka gandu na ayi bang?"¹²Yesu ima potya kene igu aya gara, ba mani mayeni na piyu gan, aya za gassa amani piyu gan. ¹³Idama yogotya kumina kunku, mi dai ujinkai azan uhadaya nan mani, ntumi ma mayasah aya adalci agu atub ba abara kayi ibang.¹⁴Almajirai a Yahaya ama wanuyi, agu "Abarai yan nawur na uFarisawa kina disha azumi, akai akai, amma naka Almajiran basu yi?". ¹⁵Yesu igu yeni agu "Aya manang mu buki adama potya macaza, ku ango kuyi nayeni? Ai kapa kajara mawana na dama zya aya ku ango. A kapakami na dama disha azumi."¹⁶Ba piyi dama tarkya kuriga kupass uzo kuriga kugus, ai kuriga kunni ku dama gmanta a biskya kudeni kuzondon ma gmanta mani madama pira mazoni.¹⁷Ayashillaci, a disan ani mani ma inabi a salkuna igussa. Ba deni kene, isalkuni mi idama butazama, inabi mi idama tellu zura isal kuni mi inacuzura. Karabu kami, adama dene inabi ai sal kuma i passa. Na duk i bamba ba ka kusu kan kadama naguzura."¹⁸Yesu ima su berbene uyene kudong ku shugaba kutumu ado Yesu cicubru kiyi agu, "mina mina na pijinnu nang ikini, "wana ama tarkya kacara kamu aku yaza kumi, kadama garga." ¹⁹Yesu ima coko azoboro yi yenna almajirai ayi.²⁰Pidong uyini ita tum, iman dene kiwa pituru aka ba manyo masu cizzayi nacab. ²¹Ima zoboro aku wazu kuyesu, areba pino pikugo doyi. Imagu a kasugu kayi, "kona ina rebi kugodo kuyi ndama garga." ²²Yesu ima kubarga ayita yi agu, "pijinnu nang, shiranya ni pum nimu, ubangaskiyu mu ugarganibu,"²³Yesu ima ka tumu aka rari ka ku shugaba kwa yashillaci, ima yita aya na sheruma, asu yogro nakham.²⁴ Yeshi gu, dugin kaci, ai kono kami ka azan ka kithazyi. Mmura na kayimi, ". Adishayi kichere kika yag.²⁵Kapana ama cidda ayashillaci uya, ima rinya a puru kacara ka kani kajinni kami ka coko. ²⁶Abere amaka zaga koinki au yankiu mi²⁷Yesu ima kotto kazono na cin adong adumu aba a zobori asu zhabha amigh asu kuma gu "Kat kono ka Dauda, potyan shishi." ²⁸Yeshi ma rinya kadong kariri adumu ami aba azobori yashi gun yeni agu, idumun ndu iko uma dene kene?" Yeni agigu, "I, Ubangiji."²⁹Yesu ima rebe ayizyi yeni, igu, "mu wani ni kene na uzyi ma dumi mayin". ³⁰Ayizyi ayeni ata gbantazana, Yeshi ta duk yeni u gargadi ushiru agu, "Azu dumya pidong i potya ketepu kumi." ³¹Yeni ama cira atargha katepu kumi ko iki a mayingzhi mami.³²Adumu ami aba ama woro ani ayende pidong uturi ide piya jhas. ³³Ama jidda piya jhas umi, pituri umi iberya kasasa ka wana ayashillaci ami amayi akati kam. ³⁴Yeni agu, "kat, adotu ma yita idugi mummu unyong Israila!" Ayu Farisawa agu, "I cidda ayajhas au iko ipugomo wa ya jhas!"³⁵Yesu ima mangarya nbiga naduk nbiga mugbakazyi na mazomi na cincin, asu basha a madagha mayeni ma gisa Kashiri. Asu basha kigomo kyashiri, asu garganzya ko kishi kigbana na maza gara mayashillaci. ³⁶Ima yita ayashillaci a gbaki, i potyan shishi mu yeni, abara na yeni ama shezu kidere amaru yonkurga ana bere ashiri ayishi ne magam maza pizani.³⁷Ima gu nilimajirai niyi agu, "atumzana ayi na cun, kibaba kimi kigbaki! ³⁸Denin kumina a gisa Kashiri ka kibaba kimi sagi nura atumzanan unyong kibaba kuyi."

Chapter 10

¹Yesu ima yarkya almajirai pituru akaba, ima do yeni u iko uma ciddaza, iuruhohi iza dugan, maciddaza kigbana na maza gara.²Azagi ama manzani mamma pituru aka ba. Piyu zoni, Saminu, unna ana Yesa agu Bitrus, na kobina Andrawas, Yakubu kono ka Zabadi, na kobinuyi Yahaya. ³Filibus na Bartalamawus. Na Toma na Matiyu piyu ma she-she muharaji na Yakubu kono ka Halfa, na Taddawus. ⁴Saminu na Bakaira wani Yahuza Iskariyoti unna ama zyi-zyi Yeshi.⁵Ayamiara pituru aka ba yeni na Yesu ima kunu, ima do yeni umurni ima gu, yena zu, rigya ka-ya za-yo Kashiri ko aya kudo ku Samariya na duk. ⁶Agui akana kamagam mamma man wuru aka rari ki Isra'ila. ⁷Nni ijar iyisu uwa'azi, a kumagu 'kigomo kiuzo kna pati.'⁸Garganin aya za gassa, cokonzyin ayaman kizyi a guzyin, nkpakti aciddaza ayajhas ukyauta ni zugi yimma dugin adon. ⁹zu detin uzinariya na azurfa na utagulla akupakti kuyin. ¹⁰Zu zyinin kupokori a jaruyin, na mariga mayin maba na araka, ko kidogo don pitumzanan, aduk yi manunaru maiyi.¹¹Ko ushe ubiga ko kudo kunna irigyan izuga piyi dugan unyong uyeni azomo ugiruyi makana akapakanna idama worini, ¹²nni dama rinyu ugiraigu, usalama nayin. ¹³Nna karari kade usalama uyin udamayiuyi mba izai ni usalama uyin udama guruyin.¹⁴Ko yami agabini masheri ni ko matara ato uyin nnai dama biskya karari kami ko ugirumi iyagriyi ka kpokkpok kibini yin. ¹⁵Kene nan bashini, katuk kamatya adama piri mapotin mu saduma nau gomara ba ubirnung umuruba.¹⁶"Ita nkunini na magam aka caci kaya yo, abara kene iwana ayade idunta ne iyogo na aya za de managaza ne naputturu. ¹⁷Nuskurin ayo naya shillaci, azu jagini kazono kagomo,yeni adama kpyillazyi ni amadhagh mayeni. ¹⁸Adama jigini kazono kaya matya na aya zayo Kashiri magu dugin ushaida akazono kayeni na kazono ka ya shillaci.¹⁹NNna zyinni a dakarya izu damu kenna idama berbene, na ukusunna idama barya, adama doini ukusuna ina barya kapakami. ²⁰Azan yini dama berbene au ruhu upicuyin uberbene a na no nayin.²¹Kobina idama do kobini uyi awuna, picu kono kaiyi, nono nada cokono awabaza adene awunza yeni. ²²Iya shillaci anagabani nizagi ninan; Ama piyi shigrugan makana akamangarin, ina supta. ²³Nna piwanan ni unyong kudo kumi iworini aku kumanzu kudo kenna imbashini, kamin idur mamangri kudo ku Israila, kono k Kashiri kana wana.²⁴Pimagasan ina pirayi piyi magasan yi, pidere ina piri, picugiru yi. ²⁵Mu dugan kono ka magasa awana ne pimakasan ukani pidere nnayi iwana ne piyugiru yi. Inna ayarkhan picugira agu Ba'alzabuba ana nagaza aya karari kayi.²⁶Izu potu usahd uyeni ukusu ausan unna adama saganyani.²⁷ Ukusun na mbashini akanisa, barin ausarari ukusumina ipoton, unyong, unyong utuma bashin ni zaginikani aciri uzondagh.²⁸Izu potu sahd waya mawunza nipum nipiyar, maza iya mawuna nivataru. Potin usahd uiko uma wuna nipun anukya nivataru unyong ura. ²⁹Azan munin muba na ma na zyi-zyi a kukobo? Ba kadha unyong uneni kadama jigi kajhas ba madumi mapicuyin. ³⁰Kici kiyin ma aki bazzan. ³¹Zu potin usahd u daraj uyin upiri umunin mu gbaki.³²Min nagu duk piyi basha nizagyi ninan kazono kaya shillaci mima indama basha nizagyi niyi ka zono ka picu nan ungwu yi uzo. ³³Piyi deni pikagara pi mayo manang ka ya shillaci, migima ndama dene pikagara piyi kazono kapicu nan kuri ki zo³⁴Izu deguba nwani ma yende usalama uyangwu, a mima wani mayende kutakobi a zan salama. ³⁵Min wani ma dabakya rijma, piyarna picuyi kono kayeni na pinu kani piyini na pinyogo uyi. ³⁶Ayi gaba na pu adama wana aya karari kamu.³⁷Na duk piyi piri ama mani piwaban uyi na pinau uyi a piri mi, azan unana, na piyi ma mani kono kayi ko piginni piyi nami, azan unang. ³⁸Piyi zanyi ugiciye uyi azoboromi, a zanu nammi. ³⁹Na duk piyi mani magaska nivataru niyi idama biza nini, piyar yazu biza nivataru niyi abaru mi, iya magasa nivataru niyi.⁴⁰Piyi sherini isheri mi kene. Piyi sherimi isheri piyi kunu mi, piyi sheri pikunzunun washiri abara nayi iyi pikunzunun wa shiri. ⁴¹Idama sheri ilada ne ipikunzunun uKashiri. Piyi sheri pidisan ukusu matini, abara nayi iyi pidasan umatini, idama zuai lada ne pidisan umatini.⁴²Kowan idugi unyong aya cincin ara ukofi umanimashir mazug iso, abara nayi almajiri anang, nbashi ni idama taba yi ma bizyi uladiyi magu iyi limajii ninan, kenne muyi, in bashini.

Chapter 11

¹Na Yesu ima duru mayishi almajirai ayi u waazi ima biskya katikami, aworoyi amayinzyi mayeni makasa kayashillaci na waazi. ²Na yahaya piyu ma guzu mi bang ima potya ayi inyong aku karkan kenne ukusunna Yesu idishi, ima kunu ukun ka almajirai ayi. ³Ima guyi, "pigi pidama wana?" Ba kiden ayizyi ka pidong.⁴Yesu ima guddu yeni agu, "kanin aka bara Yahayi u kusunna iyitan na ukusunna ipoton. ⁵Adumu a zugsa ma dukara kati, na gundari na Jara, aguzu inkpakti, aturi a pog abere innayeni a cokonzya aya man kizyi, aya mani ana duksha ubishara. ⁶A piyu libarka unna izana ciri a baru mi.⁷Ama duri aworoni, Yesu ima cigya mayishi yashillaci u jawabi anici ni Yahaya piyu ma guzu mibangi yanna uvunu u suma? ⁸A iyan ni kanza ma dukara a magara. Piyar ideni makusu mayi na kpetekep? mbashini, aya disha makusu mayi na kpetekep a zomzyi a kudagh kwagomo.⁹Ama yanna ikanza dukara anabi? In bashini ma apiri anabi. ¹⁰Mummu muni munna a nyakaran uyi, "ita, inkunzu pikunzun unan, unna adama woroyi kazono kamu maka napsa bu ujina kati na pidama zoboro.¹¹In bashini nibin unyong ayini anna awabazyi ba piyi piri amacin uyong kigomo kyiu zo ipiriyi au gbaku. ¹²Tun ana duk ari Yahaya piyu maguzu mi bang ma-ma zaga mina, kigomo kyiuzo kiya she-she u gwagwarmayai aya uhusuma ye nima ana gaza na ushiru.¹³Gama ababawami na duk na mtya ama yisha annabci har makana akapaka Yahaya. ¹⁴Yinma ina mashere, piyallu iyi Iliya unna innama wana. ¹⁵Piyi de ato amapoti, ipoton¹⁶Iyanna nna kwatanta uzamani? unuyi na nono na gangana amayokro, ama zomo asu yasa aci ayani. ¹⁷asu kumagu ki peprezyi ni matatum igabini madoro ki yisan ugongono, igabini mashibana.¹⁸Yahaya ima tumu, ama reyi gurasa ba ma so mani mi nabi, amagu, "ide lijannu". ¹⁹Kono ka Kashiri kama tumu asu re asu she-she, amagu "yita" piyu hamada, pishe-shen, pijamu u piyi na she-she kagandu na ayi bang!" ama iduntu, ka utuma yini nana dumya na ini.²⁰Na Yesu i ma cigya ma, nyana yeni unyong ubiga umi kti na ima disha utuma uyi, domin ama guskan ani ibang iyeni. ²¹Kidere kimu korasinu, kidere ki mu batsaida! ana kenna ayisan utuma u kasasa a utaya na usidon kenna ama dene unyong uyin, anamang gusku ibang iyeni adene makusu magamantazi a sokoto nto. ²²Ama mu dami wana mu bagha na usidon a katuk kamatya a pirin.²³Puh Kafarnahum, pidogo ba adama do ibu kigomo makanu zoh babu u dama! Toddo bu kajas makana u hades. Ama anama da yisha udugu u al'ajibi unna ama disha u sodom, ununa yinni maka tumu akapakanka, ²⁴ama nna gu ini agu anama mukya u sodom akatuk kama tya a pirini.²⁵Akapa kami Yesu igu "u yabo umu ushe, Kashiri, Kashiri ku zo na kajas, pini sasan ayi duntu na mayokoti mayin, pisaganan aya yoeni ayokotya, na nono na cincin. ²⁶Kene Kashiri mummu muni muyi mudugan upu. ²⁷Aman domi koiyan ka picu nan ba piyu yo kono sai picu, ba piyi yo picu sai kono, piyi mani magu a saganiyi.²⁸Wanin umi na duguyin aya yi kidere na makusu mazyip, mi ndama doini mavanzana. ²⁹Zyinin ukarkya unang a makasa umi, miginde utawali'u na madugan muhalici a kasugu, sannan idama zuga mavanzana a ujaru yin. ³⁰U bauta unang uni ugon uni makusu manang mazyip mani.

Chapter 12

¹Akapakami, Yesu ama woriyi katuk kasabar, a zoboro unyong kakab kininaru. Na almajirai ama potya igbom, yeni ma cogha mayisza ininaru are. ²Na ayu farisawa ama yita yeni, ama gu Yesui, "Ita, almajirai amu a disha ukusunna udoki nyazyimi akatuk ka sabar.³Ama Yesu imagu yeni agu, "iyitanni ukusunna Dauda ama dishi unna ama Nyakara. Akapakanna ima pog igbom na yarumi ami amayi nayi? ⁴Kenna ima rinya karari ka Kashiri, ima re maninaru manna adumun ani agu ari kono a yarumi ami ayi na yeni mani nama re ma firistoci nazik madama re maninaru mami?⁵Ima yitini a kunyakaran unyong matya agu, katuk kasabar, mapiristoci mammayi unyong kudo, ku Kashiri yeni adisha ibang katuk kasabar, amenna azani ibang? ⁶Ama nbashini agu, piyi piri kudahg ku Kashiri ama gbaki iyimi.⁷Inayo ukusun na aberengha a kuma, "Inpiriama mani magaska, na magu uhadaya inama yishini matya mapiyi rapu. ⁸Ama kono ka Kashiri kani kayi Kashiri.⁹Yesu ima biskya katikami, aka rinya kudahg kuyeni ku Kashiri. ¹⁰Pidon ima tumu unna kacara kayi ka kiti, mafarisawa ma ribi Yesui, agu Udoka uma nyazu ni ma garganzya katuk kasabar? Ama mani ma puruyi na irapu.¹¹Yesu imagu yeni, "wan unyong uyin unna ide kugam kude kujigi unyong katege kadangan igabayi mariti aka cidda kuni agu akatuk Kasabaryo? ¹²Nni na dama kwatanta udaraja u piyar na u kugam! Toh Kashiri kama dene ukusu dugan katuk kasabar"¹³Yesu imagu piyami "Dakana kacara kamu" Ima dakana kacara kayi, kacara kami kama garga na kamanzu kacara kami. ¹⁴Ama mapiristoci mama cura uya ama cigha macansana maza dugan, asu gbene ujina kenna adama wunayi.¹⁵Na Yesu ma potya mummu, ima cidda nici niyimi, ayashillaci adun ama zoboroyi, ima gargana yeni na duk. ¹⁶Imagu yeni agu asu barin pidong. ¹⁷Magu ukusumi uwani nibin a ukusunna ama man barya ka anabi Ishaya agu,¹⁸"Yitin pidere unang unna in samgan unna imanimi unna ina domi rizhagha a kasugu kanang nakam. Nna dene uruhu anaci ayin, ina ciske abere ka ayashillaci.¹⁹Ida dazayi abere ba mazakpo marimhigiba piyi na potya rimihig niyi. ²⁰Idama tuzuyi kusagha kunkuman kandurgai idama rimtayi matus mammana dama rinti, ima yende maceske ga unasara. ²¹Ayashillaci ana shira ani zagi niyi.²²Pidong iyi pidumumi, iyi pituri ayajes ayi unyong nipum niyi, ama yende yi u Yesu, ima deneyi garga ima zuga mayitta kati, kuma a yogotya abere. ²³Kasasa kama puru ayashillaci nakam asu kuma gu "Ba piyanghu iyi kono ka Dauda shi?"²⁴Na ufarisawa uma potya ukusunna idisan, yenagu, "piyanghu iciddaza ayajes u bahalzabuba pigomo waya jes" Ama Yesu iyo kumina kuyeni imagu, ²⁵"Duk kigomo kinki parguran kazono na nici nikini. inama yazanhayi, ubiga ungu parguran ununa yazanuni. Ko karari ka wakta, inama yikiri.²⁶Inna shaitan iciddan shaitani, iwakan niciniyi. inni na kigomo kiyin ki9dama nyazanha? ²⁷Inna ciddaza ayajes a u iko u ba'alzabuba uwan na ayo Kashiri anama ciddaza yo? ingu yani adama yishuni matya.²⁸Inna in ciddaza ayajes uruhu u Kashiri, in bashini ki wani uyin. ²⁹Kuma inni na piyer idama rinya karari kapiyi shiri a kpoko yi makusu ba macigha ma shi-shizyi yi? kenne ama ima suskanyama dakarayi makusu a karari kayi. ³⁰Piyi maniyimi, musaganan magu iya mazamansa nami piyi zayi nami, iyamayanza.³¹Nbashini mummu koishe ibang na irapu, ana gusku piyar, ama irapu uruhu adama guskani. ³²Duk piyi nagazan kono ka Kashiri adama guskuyi ibang iyi- am piyi nagazan a uruhu upigomo anama guskaniyi ibang iyi, inna unyong uya ba uteu.³³Ko kuma a guddu kaci kavur, nono nakani na vurka, ko a guddu kaci kaza vura,ama ana yokotya kaci unono na nakani. ³⁴Yin non niyogo, tunna iyi irogo mi, nni na anama barhe ukusu dugan? ama kurgani ma kasugu kano ka berbene. ³⁵Piyu matini ide kasugu kavur inna ciddaza makusu maku cok.³⁶In bashini katuk kamatya, ayashillaci ana bashu ukusu uwam unna ama basha. ³⁷Ama berbene mayin, na'ana gaskinimi, kabere ayin na'anama wunzyini.³⁸Adon abasan a ma konusura, na mafiristoci ama rete agu Yesui "pi basan kimani mayita alama a ciri upigi" ³⁹Yesu ima shere agu yi, "U zamani uku sana kude kucok, amani alama, ama ba alaman na adama do yeni, sai alama a pikunzun u Kashiri. ⁴⁰Kenne Yunusa ima dene aduk atar na mamuma matar unyong nasugu mayinzyi.⁴¹Aya shillaci amigi na azan anama nyazane kazonon kamatya a u zamani unghu awunza yeni, magu a gusku ibang iyeni a potya u wa'azi u Yunusa ama yitin piyi piri Yunusa iyimi.⁴²Ku Sarauniya ku kudu kunama coko na ayashillaci a u zamani inama wunza yeni ima wana aka mangarin ka uya magu i potya iduntu i sulaimanu yita piyi piri sulaimanu iyimi.⁴³Inna uruhu ude kirik ubiskin piyar ushillaci. Ina woro agbene kati na manimashir mayi, mavanzami, izugi yi. ⁴⁴Imagu, indama ritimi ugyirunan katina in ciri" Na ima guru ima-ma yita karari kami avizyi kani ka vurka. ⁴⁵Ima ritiyi aka yende idon iruhohi iyi kushere, aya piriyi aku cok, ama na duguyeni ana zomo mi piyanghu u kamangarin a uya unupiri uzoni ama makari, kenne muyi unyong uya.⁴⁶Na Yesui imasu disha ayashillaci u jawabi, pina na a kobini ama wana ama nyazanagh uya, asu gbene ma bera uyi. ⁴⁷Pidun imaguyi, "ita piwaban umu na a kobinumu ayi uya, amani ma berha upigi".⁴⁸Yesu ima guddu agu waniyi piwaban unan? na a kobinu nan yo? ⁴⁹Ima dakanagh ka cara kayi a sagana yeni almajirai ayi agu, "yitin piwaban unan na abinunan!" ⁵⁰Piyi disha ukusun na picu unan uguhg yin unyong uzo, yi iyi kobinunan na piwaban unan".

Chapter 13

¹Yesu ima cira katuk kami a kazomo a pituga piu teku. ²Ka duniya kama konusura aghatkyayi, itoro unyong kugirgi, kaduniya ka ngyazhanzhanha a pituga.³Yesui bashya yeni nkusu mudun. Agu "pikabi iciri maka bizza idug. ⁴Ni bizzan idong idug ijigi aujina nanin na gaba. ⁵Idon idug ijigi uzo natara ba mazuga mayingzhyi a cizzana kumina sabona mayingzyi magbaki mani. ⁶Na rigmi mu taskan ini kolluzura sabonang mu zamuni naya-aya nakam, mu rogo.⁷Idong ijigi untong masab, masab makumza ajogshini. ⁸Idong ijigi a mayingzyi madugan, adenu saba, idong i ribu dari-udari, idong usitting-usittin, idong kuma utalatin-utalatin. ⁹Piyide kuto kuma poti, i potya.¹⁰Almajirai ayi atumu agu, yan ideni na pi berbenuyeni a misalai?¹¹ I guddu yeni agu, "Yin kam, adumunni agu iygoti asiri akigomo kiuzo, amma yeni adugshyani yeni. ¹²Magu piyide na ana pira yimi nakam, piyi zade, ko ukusu ni de a shere uyi.¹³Ukusu deni na nberbenu yeni a misalai, magu ko yena yita adama yogotyani ko a kizani adama potyani, ana yogotyani kuma. ¹⁴Nibin uyeni na kurganan anabci Ishaya agu idama potya, ama idama yogotini, idama yita ama bama yogotya,¹⁵Magu nasugu na yashillaci naman gbargurga sgmasaza ato ayeni, agusaza ayizhi magu yena zi yita ko azi potya kadama, ayogotya kuma har a tuburga umi ngarganya yeni.¹⁶Libarka niwani kayizhi ayin magu ana zhin-zhini, na ato ayin magu ana pok. ¹⁷Ribin, nbashini anabawa na aya matini adun amamani mayita ukusu nayin iyitan bamayita, amamani ma potya ukusu nayin ipoton bama potuni.¹⁸"Potin uma'anu misali mu pikabi ina bizza idug iyi. ¹⁹Kapana pidong ipoton abera Kashiri ba ma yogotya, piyu kucok iwani ama cidda ukusuna bizzan a kasugu kayi, idug inghi jigi aujina kenan.²⁰Inghi jigi anatari kuma, iniyi inna nde piyer ipoton abera Kashiri, i shere akasugu kabok. ²¹Ba ma de kacing, bama shiri, har inde ukunci na utsani uwani abarana berami, idama ciri.²²Imi jigi unyong masab, yi iyi piyi poton aberami, ana wana aza u amfani. ²³Inna a bizzan a mayingzyi madugan manimayi piyi pok aberami, a yogotya, ribin yi ina denumfani adene libarka, pidong iribu dari, pidong usittin, pidong kuma utalatini.²⁴Iyende yeni misali mamanzu agu, "Adama dunturya kigomo ki Kashiri na piyi gmizhi idug idugan a kakab kayi. ²⁵Akapana na kaduniya ka pushin mura,piyu kucok ika bira udon ugi ubakti aworoyi.²⁶ Na macira makibira kimi adene, ishing-shing, ugi umi ucira.²⁷Adera piyu girumi a tumu agu, "picu gira, abu mana bizzan bu idug ikur aka kab kamu? To, adeninni na kamura kaciri? ²⁸I guddu yeni "pidong u kucok idisan utumumi, aderemi agu, pi mani magu ki ka ciddazami a konoshya?²⁹Ama igu, babu, zi kazhin akamami akapani mani ma kaskha kanura. ³⁰Biskin yeni akumza akati kadha har katuk kama cizhe, a kapa ka macezhe ndama barya aya macezhe acing macezhe kanura a konoshya, ashishizhi nadami a tikshya, alkamami kuma ikonoshya a kami kanang.³¹Ipa dug yeni misali nimanzu, agu "kigomo ki Kashiri kiyinya pigbangaran piumastad, pinna pidon ibiri a ka kab kayi. ³²Pini pi piri amayi nacin aigbangaran imi, ama npi kumzan, pina pira kudezhe kumi anava, har awana kaci, har nanin nama suga awoaanpaga mumi."³³Ipa dug yeni misali, agu "kigomo ki Kashiri kiyi nya uyisti unna pidong uyini izan akpatara a mudu atar ana gobo malikama, ngobo mumi murinukura a bugu abarau yist umi'.³⁴Yesu ima barya ayashillaci a konoson misalai, ibaranyi yeni kadamana sai misalai. ³⁵Mummu agu akurgani ukusunna anabi Ishaya a baran agu "Ndama beru yin a misalai ndama barini ukusu nisan tun kacing kaduniya.³⁶I biskya utarumi a woroyi ugira. Almajirai ayi awanuyi agu, "baridi umaana ugi a kakab." ³⁷I guddu yeni agu "piyi ngyallan idug ivur yi iya kono ka piyer. ³⁸Ka kab kami kayi uduniya, idug ivur iyi nonna Kigomo ki Kashiri, ugi umi kuma uyi nonna pirogo pimi. ³⁹Magabci mamma na yallan mani mayi ibilis. Ka pa ka ma cezhe kami maduru mu duniya, acezhami ayi malaiku.⁴⁰Nya kenna ana konoshya ugi a tikya kenna mu dama wana a madara muduniya. ⁴¹Kono ka piyer kadam kunu malaika makani ma konoshya ayana gasa kaduniya ka yishi ibang, na aya cogono, a cidda yeni a kigomo kiyi. ⁴²Aro yeni unyong ura upobo, mi na yena da shibana na makaza mabang. ⁴³Kapakami na aya matini ada ballya nya nami a kigomo ki picu yeni. Pide ato ama poti,ipotya.⁴⁴"Kigomo ki Kashiri uzo kiyinya udukiya upukun a kakab,unna pidong izugi, apa puki, amatakaranha mayi aworoyi aka zhi-zhi naduk ukusu ni de, ashe-she ka kab kami. ⁴⁵"Kene kuma kigomo kiuzo kiyinya pikarma, piyi gbene ilu'alu'ai ivur. ⁴⁶Ni zugi u lu'ulu'u udha muvur nakam ika zhi-zhi ukusu nide naduk, ashe-shuni."⁴⁷Har ukyaru, kigomo kiuzo kiyi nya utaru na runi unyong uteku unu puru isani ibaktazyi. ⁴⁸Na unu kuri, adaska a tara anijinjiwa, atezhe isani vussa a dishya ana bende, iza vussa kuma a nikya.⁴⁹Kenna mu dama wana a madara mu duniya malaiku madama cira, aciddi rogo unyong aya matini. ⁵⁰Aro yeni unyong ura uvugru, kati na yena da shibana na makaza ma bang.⁵¹Iyogoton mummu? yena gu I. ⁵²Igu yenagu, "To duk pimakasan wu taura iwani limajiri a kigomo ki Kashiri uzo, iyinya picu gira, iyiri u dukiya upas na ugus a kiceke kiyi." ⁵³Na Yesu ima duru ma kuma kene, ibiskya ka tikami.⁵⁴Na Yesu ima duru ma kuma kene, ibiskya kati kami. Ni tumi a kudo kuyeni, imakasa yeni a kudong kuyeni, ayisha kasasa, agu, "Nki na piyangwu izugi u hikima idug uru na kabhata kanka? ⁵⁵Azan kono ka kupinta cizan Maryamu iyi pina? azan a kobini ayi Yakubu, Yusufu, na Saminu na kuma Yahuza? ⁵⁶A kobini a yeni azan nawur na yenayi naduk? nki na piyangwu izugi ukusungwu?⁵⁷Yena ciri abaniyi Yesu igu yeni agu, "Ai anabi ana zuga ni kicubru sai a kudo kuwani." ⁵⁸I yisan yi mu'ajizai mugbaki kuri abara maza dumi mayeni.

Chapter 14

¹A kapakami, Hiridus imayi pigomo a potya a bere a Yesu. ²Ima gu a gisan ami azomi ugira uiyi "piyanwu a Yahaya piyu mayishi uBaptisma na a cokonon ka ya mayaza. A kene madeh mu iko igbaki itumzana"³Pigomo Hiridus ima puru Yahayi a shishi a villya aka kassan ka ya shillaci, a baru Hirudiya, piyani ukobina Filibus. ⁴Agu yi, "mu dugaran muni ma runga yi ⁵Hiridus ima wuna yi apok usahd waya shillaci, a menyi pikuzunun uKashiri.⁶A kene na katuk ka kutanga kuwap u Hiridus kama wana, pijinni u Hirudiya idoro Hiridus i potya urentu makana Hiridus ima shiri agu pijinnumi ⁷Hirudiya ibari koyanini nayi mani ukusum na imani, idama doyi.⁸Pina ima pok manigi ma pikunzununun ko Shiri, ima cipanzya Hirudiya agu igura gu aduk kani rici ni pi kunzunun ko shiri a kiceh.⁹ Pigomo ima potya majara ma kagisa, ka kani iyita imaru shiri magbaku mayingzyi mayi mayim.¹⁰Ima kunu a ceske riji ni a kati na i karkan. ¹¹Ama yende rici a ki cekeh, a dakanya pijinni, ka shere a jaga pina. ¹²Almajirai ayi ama tumu a zya kuyaza a wura animi aka pukshya. A sadi aka barya Yesu.¹³Yesu ima potya kene, icira uya makana aka ti ka paktanan ada itaniyi. Aya shillaci ama potya a zoboroyi akati na idama kana. ¹⁴Yesu ima kana kazono kayani, ayita ayashillaci a gbaki, a potya shishi muyeni ima garganya aya za gara.¹⁵Morong mawani, almajirai a kana uyi, agu "karimi kanka, katuk kana dagi, cokonya yar sa aka gbene manunaru."¹⁶Amma Yesu ima barya yeni agu, "ayin idama doyeni manunaru, a dama kana yan kadon kategye." ¹⁷Ama gudduyi agu, "wurkide manunaru iburodi kishi yenna isani iba nazik." ¹⁸Yesu imagu, "yendinna."¹⁹Yesu ima barya ayashillaci agu yeni azomzono kajas uzo magih. Ima zya uburodumi kishi na isani iba imi, ima warana uzo, adene nibarkam a dunnaza a do almajirai. Almajirai ado ayashillaci.²⁰ Na dugi yeni, amare a shezye. Amazya kudezye ku manunaru na ki sani, nabende pituru a kaba na kuri.²¹ Ugbaku wa ya mare aya rumi idubu kishi, banna ayini na nono.²²Ima dene kumina a barya almajirai a rinya ku jirgi azonzyi marapkya kumanzu kupentu kumana,sagi barya kaya shillaci ami ama konukuran.²³ Ima konokya yeni atuga katari mayisha adu'a yi utayi. Katuk kamawana, iyikuri utayi. ²⁴Kujirgi kumani kuya kacaci kamani majatanzi kumagaba kunu jaru, riye rimani ni puru kuni na uvunu ukumana.²⁵A mawana ma rikata Yesu isujara uzomani makana uyeni.²⁶ Almajirai ama itayi isu jara uzomani, ama gatta asu kuma agu, "a ayadjas" a sada dishi igum apok u sahd. ²⁷Yesu ima barya yeni nawau anagu "tarin ushir1u a-mi! izu potya usahd."²⁸Bitrus ima rete ana gu, "Kashiri, ba apugi, pi baryami in wana upu uzomani." ²⁹Yesy imagu, "wana." Bitrus icira a ku jirgi apuru ujaru makana uYesu. ³⁰Bitrus ima yita uvunu, asada potu usahd akapana imasubarya amani, ima zopkha rimigh agu, "a Shiri gaskami!"³¹Yesu ima puruyi kacara, abari agu, "pupide ribin nicun, iyani deni na piya shi?" ³²Yesu a Bitrus ama rinya kujirgi kumani, uvunu nyazhanha.. ³³Almajirai ami amayi unyong kujirgi ama dishe u Sujada asu kuma agu, "A ribi a pu kono ka shiri."³⁴Ama rapkya, a rinya Janisarata. ³⁵Na aya katikam ama yogotya agua Yesu, ado ukun majaga aya zomzim, ama yendezye aya za gassa. ³⁶Agisa yi ba ana rebe pituga pi makusu mayi, aya marepshe amazuga magarga.

Chapter 15

¹Adong a Farisawa na aa magasan ama wana u yesu aciri Urushalima. Amagu,² "Iyandeni Almajirai amu anatusu manang mayacubru? abarana yeni ana guzuani cara ashi re maninaru". ³Yesu ima shere abere, agu, "Iyandeni isu tusuru ima shere abere, ido kaki iKashiri abara manang mayin?⁴Domin Kashiri kakugu dakanya ci, na nau kicubru kiyari, piyar iberen, abere caza kapiwaban uyi picu na napina idama ke. ⁵Ikugu, "piyi ku picu ko pina, ko mashe mamuki na pina zuga ama wor kama do mashiri" ⁶Piyamuru imaniyi mado awaban ayi kicubru au jinumuru, igundun abera Ashiri uwam, abara manang mayin.⁷Yin munafakai, akene na ishaya ima dene anabci anacia yin ini magu, ⁸"Ayami ara ashere abere anang akano nazyik nasugu nayani nadangan nani. ⁹Ayisha mi u Sujada uwammi, abasha idoka ya yashillaci karabu kirukunai iyani"¹⁰Imayarkya kabur ka yashillaci agu, "arakurgin ayogotya, ¹¹Azan ukusu righan kano unadeni piyar izyiri, an kusu cizza awor unyong kano una deni piyar izyiri."¹²Almajirai awana uyi agi agu, "piyo ayu Farisawa a poton ani urentu na mapoti abere ami." ¹³Yesu ma shere agu, "ko kishe kibira kinna azanpicu nang ibizzan, adama khazha kini. ¹⁴Jikin yanimi yeni ayi adumumi adazan dogo. Pidumi na daza pidumu kidogo, adama jigshini akadhakharha."¹⁵Bitrus ishere abere agu Yesu, "Dene misali ana ciawur, ¹⁶Yesu imagu, "yinma izamagbanta?¹⁷ Iyitanni, ukusu rinzya kano makanu nyong kadura kenna unucizza makana kigobi?¹⁸Makusu mamma cizza akano a mana cizza awor a kasugu kapiyar mani mana nagaza deni piyar izyiri. ¹⁹Kumina ku makari kuna cizza a kasugu mawunza maya shillaci, rituga, udakara, uzina , ushaidu kabere, izogoru. ²⁰Ukusu na deni agu, pideni izyiri, kari na maza guzu micara, muna dene muni piyar iwana piyi zyiri."²¹Yesu iwori usuku mayingzyi mu Taya nan Sidon, ²²Uyini Bakan'aniya ima tumu usuku mi a zapka rigmi agu, "Potyan nshishi munang Kashiri kono ka Dauda, kono kayi akidere na ayahas" ²³Yesu ima kizyi bamagu ndong. Almajirai ayi agishi, agi ibari piyinumi iwori, igusa yeni ato igum."²⁴Yesu ima gu, "ba pidong na kumim, she magam makarari kusra'ila mamma wuzzun" ²⁵Ama ima tuturga ka zono ka Yesu asu kuma gu, Kashiri, mukyami." ²⁶Yesu imagu, "mu dugan muni, magu azyi "Kuchara kunono, a villa mu kurikuri."²⁷Piyinumi gu, " I, Kashiri ko mukuri kuri adama zuga are a kajas na a jikshin mawana u tebur u piyu gira" ²⁸Yesu ima bera ka piyinumi agu, "piyeni, ribinnimu nigbaki. Mu wan kenna pimani, "pijinmuyi ima garga akapakam.²⁹Yesu ima biskya kati kam awori a kumana ku Galili. Ima tuga kakungru azomom. ³⁰Ayashillaci agbaki, ama kanzu yi, ade aya za gassa, nagundari, adumu, aturi, aya deshi magbana mu baktazyi, na aya za gassa. Ama yende yeni u Yesu, duk ima garganzya yeni. ³¹Aikene nayar agbaki ama potya urentu akapana ama yita aturi asu berbene na gundari nasu jasa, aya yanshi bina amaru garganzya yeni adumu amenshe katege. Yani ama yaba Kashiri, ki Isra'ila.³²Yesu ima yarkya Almajirai ayi abarya yeni agu, "Ipoton nshishi, mu ayashillaci amira ayi nayi har a tuk atar, ba made ukusu na yeni adama re. Mmanimi ma sallama yeni ana riniani maninaru azu ka kizyi au jina." ³³Almajirai amagu nki na kina zuga uborodi ugbaki aka cikanka, kaza pidong, unu wana ayashillaci amira?" ³⁴Yesu imagu yeni agu, "iburodi iwar na yeni ade shi?" yenu agu, "kusheri na isani iza gbaki." ³⁵Yesu ima do ayashillaci umurni agu azomzono kajes.³⁶Ima zu u burodu mi na isani mi, agisa Kashiri a tusuru u burodi umi, ado Almajirai ami, yeni ado ayashillaci ami. ³⁷Ayashillaci are ashitunzura. A konosha kudezye kuma guntaru ma maninaru mami matakan, na binde kushere nama kura.³⁸ Aya mare yeni idubi nas ayarumi banna ayini na nono. ³⁹Yesu ima cokonya utaru mi, a rinya ku jirgi kumani a wori usuku magadan.

Chapter 16

¹Ayu Farisa na uSadukiyawa ama wana ama gisayi agu, ibari yani kpakam kayi uzo. ²Ima rete yeni agu, "akapakam nama rog ma'ma wana, igu, anadene kadar kavus. Sa uzo shenzye.'³Igu rikata, idama wana kapaka zavura ukyaru, sagawuzo uni ushenge aduru biga, iyo kenna ana dene abarya kenna uyo uyi, iyogotonni kenna katikam kade uteu nakapa.⁴ Kapaka kamakari na yana coksso aya ka gben kapa, ba kadon kapa na da saganya sheki inusa." Azya mi kene she Yesu ma woro mani.⁵U almajirai ama tumu a ciri urabku uri, ama wuruna mazya manunaru. ⁶Yesu ima barya yeni "rakurgin a gundu kumina yin na uyisti na a Farisawa na Sadukiyawa." ⁷U almajirai ama zonzo a barya na kobini anagu, "ba maza yende manunaru shi." ⁸Yesu ima yo namura munu imagu, "yini zama shiri amade ma Kashiri, niyan deni isuberbene anaci ayin agu ba maza yende manunaru mawurshi?⁹Yin ima wurunu na ma mingi manunaru mayiki shi nama duska ayar idubu kishi na nabende nawar nima konoshashi?¹⁰ Ba manunaru kushere kushere mayar idubi nas, na nabende nawar ni ma zyashi?¹¹A deninni na isusknanni mayogotya agu azan anabere a manunaru nainyini abereshi? tallanin kumina a rakurga nauyisti Farisawa na Saduliyawa." ¹²Ama shi yogotya magu ibashini matara kumina nayisti uyi a manunaru nagki detin ma magasa maFarisawa na uSadukiyawa.¹³Akapakanna Yesu imatumu usuku Kaisariya Fillibi, ima ribi Almajirai, agu, " Ayashillaci anagu migi kono ka wan?" ¹⁴Amagu "adong akuma gu Yahaya piyu Baptisma, adong agu Iliya, kudezye kuna gu Irmiya, ko pidong ana bawa." ¹⁵Ima gu yeni agu, 'Yin ina kuma agu wan shi?" ¹⁶Saminu Bitrus igu "Pu piyi Almasihu kono ka shiri kagara"¹⁷Yesu ima reteyi agu "piyu nibarka, Saminu konoki Nusa, azan inama na manyo ma baranbu, shena picunang uzo Kashiri. ¹⁸In pirin mabere bu agu pigi Bitrus, uzo katari kankana ina suga kigda a kidene rong na' nas ana suskanani.¹⁹Ina dobu magbanna muzo. Ukusu na a shishin kajhas kenna kana shishin kuri uzo, ukusum napi soskon kajhas kenna muyi kuri uzo." ²⁰Yesu imagu Almajirai asu barya pidong agu ayi Almasihu.²¹Kapakanna Yesu ima cigha mabashi Almajirai agu idama wuri Urushalima ishezen kidere na kam ayi cara magbaku, na ma gbaku mu Firistoci na amagasan attaura, amawu nayi, a cokonyayi a katuk ka katar. ²²Bitrus ima jagayi a pituga agu "ini danguranbu, Kashiri, ini damawan zagani napu" ²³Yesu ima tumburga a barya u Bitrus, "riti akaci kanang shetan, pupi wani ujina umaciri manang, piza bu rikobina makusu mam mayi ma Kashiri, shena makusu mayashillaci."²⁴Yesu ima barya kalimajirai "piyi mani ma zoboro mi izu piri ama mani mariciniyi amazya ugiciye unang azoboro mi. ²⁵Piyi mani magaska rici niyi idama biza nini. Piyi bizyi rivataru niyi abarumi idama zugayi. ²⁶Ikugu ugbakum na piyar izugi inna izugi marentu duniya ibizyi rivataru riyi? Iyan na piyar idama suskanya mado umaiko rivataru riyishi?²⁷Kono ka piyar kana tumu unyong ushiru u picu na malaiku maiyi. Ashi bisa kopishe uyar ugbaku utuma na piyar iyisan. ²⁸Ribin mbashini adong anyazhazyi mina adama dakani makeh she ayita kono ka piyar kasu jara mawana."

Chapter 17

¹Ama dene atuk kutashi Yesu i mazya Bitrus na Yakubu, na Yahaya kobina, ajaga yani kuri uzo katari kajo uta yeni.² Ripum ni Yesu nima sakurga kazono kayeni, nyan muyi mu yende matus ne mmigh makusu maripum niyi masu gbelle.³Musa na Iliya ama ciru uyeni asu berbene nayi. ⁴Bitrus ima rete agu Yeshi, "Kashiri mu dugurgan na kiyimi a kati kan. Ba pimani nnaba madara matar, kudha kumu, kudha ku Musa kudha ku Iliya."⁵Ima yana bere mawuri made matus ma gusa yeni rimigh ricira a mawuri, anagu, "Piyangwu a kono kanna immani, kana bokonzyan kasugu. Duginmi kuto." ⁶Almajirai ama potya kene, asada toddo nyan muyeni kajhas, ama potya usahd. ⁷Yesu ima wana a rebe yeni agu, "cokin, azu potin usahd." ⁸Ama zobkpa aci ba mayita pidong sai Yesu na mayita.⁹Amasu tozzo awor uzo katari Yesu ima barya yeni, anagu, asu barya pidong ukusu na ayitan she kono ka piyar ka coko awor makeh. ¹⁰Almajirai ama ribiyi, anagu, "iyan deni anyakaran ama kuma agu a ribin Iliya ima zonzo awana?"¹¹Yesu ima gu "a ribin, Iliya idama tumu a gudduzu makusu na duk. ¹²Kene na nbasha, Iliya iman tumu, amma ama yogotyani ukusu deni na ama yishayi ukusu na yitan u dama. A dug u jina uru kono ka shiri kana shezye kidere ai cari yeni." ¹³Almajirai ashi yogotya agu ayishyani abere a Yahaya piyu Batisma.¹⁴Amaka zaga kama konukura mayeni pidong ima wana uyi, atukurga kazono kayi agu, ¹⁵"Kashiri potya inshishi mu kono kanan, kadah kigbana kiuvunu ka shezye kidere nakham kana kozu jigi awura ko a mani.¹⁶ A yende kani Almajirai amu amasuskanyani macidda kani kigbana."¹⁷Yesu ima shere agu, "Maza shiri ma mazob Kashiri nama cinginin manasugu nayin adama deni min zomo na yinshi, ndama deni a suskanya kazom na yin? yendin kani umi." ¹⁸Yesu ima rata uyeni aya jhas ami acira. Kono kami ka garga.¹⁹Almajirai a wana uYesu aka nisa agu, "yeni dini ki suskanindi shi?" ²⁰Yesu ima gu yeni agu "masheri Kashiri aribin, nna bashini, ba izob Kashiri nateng adu bangaskiya na cun nane pigbangaran pi mustad nna piku katari ka agu kobto kunu gur usukiri, kanka dama kobto kene, ba ukusu dama meshini." ²¹Idug imuramumu uvunu ana cira ni she na kagisa ka shiri nau azumi.²²Ama zomzi u Galili, Yesu igu almajirai ayi "Adama do kono ka piyar ai cari ya shillaci. ²³Ada wunayi, katuk kani katar idama coko." Almajirai ayi ama potya marya nakam.²⁴Ama ka zagu Kafarnahum ayashillaci aya na sheshe ka gandu kudezye Kushekel amawana u Bitrus amagu, "Pinyakaran uyin iduksha kudezye a ka gandu?"²⁵ Ima gu "Kene." Na Bitrus ima rinya ugira, Yesu icingha abere nayi agui "iyaniyi kumi kumu Saminu? agomo uya, acinyi masheshe mi korgi ka gandu na iku wogo uwhan shi? Daga ka matalaka mayeni ba ka jhan?"²⁶Bitrus ima gu "na kajhan" Yesu iguyi agu, "aciddan aya kudo ama bisa,²⁷ Amma kizu dene yeni m bisa makagandukam yeni azu deni ibang, kamin a kumana, akapyekyar rikugiya a cidda pisani pinpi zonzon acira. Na pigbanan kano kapini, pidama zuga ushekel. Pizya pini akado aya makonoshi maka gandu kani, inang nai mu.

Chapter 18

¹Akene akapakanna, Almajirai ama wanu Yesu amagu, "wani piri ama gbaki akigomo kiuzo?" ²Na Yesu ima yarkya kono kacun uyi, adene kani aka gaza kayeni, ³Agu, "Aribin mbashini agu, baina tumburgini awana ne nono na cun cun ba, idama zugini marinyi kigomo kiuzo.⁴Akene na piyami iguddun rici niyi nane kono kanka kacun, yidama wana piyi gbaki a kigimi kiuzo. ⁵Na piyi sheri kono kadoto arizagi rinang, isheri mi. ⁶Piyar idama dene kono kadah unyong mu nono mummu, mu dumun na mi nadeni asagari katari kakuwozo a uti uyi aroyi ibang, ko di ma sagarya kuwazyi kukatari auto upiyami a villa unyong kumaya kudangan.⁷Uka ita uyangwu abara kapakama cijjimi kapakanka kadama wana, ukaito ipiyanna kapakami kadama wana a abaruyi! ⁸Ba kacara kamu ko kabina kadama dene piciri, gbekhe kanim a nikya, mu dama piri ama dugan mazuga nivataru, ayi kagundari na maguragu a villi bu unyong ura nicara ko ibini mu.⁹Ba ayizyi ami adama dene bu pi ciri, kharka animi, arukya mudama piri bu mazuga nivatu ade riyizyi ridah, na mavilla bu aura izadara pide ayizyi aba.¹⁰Tarin ato, zu yakshin aya cin cun, ko uyanku uzo, malaiku mayeni, manasu dukara nyan mu picu nang uzo. ¹¹(Kono ka piyar ka tumi magaska ukusu wuri)¹²Iyan iyi kumina kuyin? Piyide magam udari, kudah kuwuru, idama biskya yi mamma ituru kutorinya na katorinya a kakungru aka gbene kunku dah kuwuri? ¹³Nni zugi kuni, nbashi ribin, rizhagha riyi rima zuga kumku kuyi kudah ripiri ni mammari mayi itunu kutorinyi na mayi kutorinyi maza wuri. ¹⁴Kene ma na muyi, azan kumina ku picuyin iyi uzo, piyu dah unyong aya cincin ibis nivataru niyi.¹⁵Nakobina umu idenibu ibang, baryayi punayi nazyik. Baina rakurgabu, piguddu kobinu mu a kacikam. ¹⁶Inagabi ma rukurgabu, pikanam na akwanai aba ko atar yani awana ishaidu, kene na anamani ishaida iba ka itar ini na cidda ko mashe maberi.¹⁷Bai gabi marakurgini pijaka aberyami a ikklisiya. Ina gabi marakurga ikklisiya pigudduyi piyiza zob Kashiri, ko pisheshen uka kagandu.¹⁸A ribin nan bashini, ukusunna yin ibini, unubinti uzo. ¹⁹Mbashini ukusuna aya ba adama dumya a gisa picu nang iyi uzo idama do ini ukusum. ²⁰Kati na ayar aba kp katar a konusuran unyong rizagi rinang, ndama yi uyami.²¹Bitrus ima magu Yesu, "Kashiri, a kiwar na kwani idama denemi ibang ingafarta yi shi? so kashere?" ²²Yesu ima shere abere agu "nbaranmipi agu a kushere shi? kshere kumi, ituru kushere.²³Akene na adama dumtanrya kigomo kiuzo na kipidong ugomo imani mabargya makusu mayi, mayi kadere ayi. ²⁴Ima ciha mayishi kene, ama yendeyi piyu dah unyong adere ayi na ima zobyi ai utalanti idubu pituru.²⁵ Ima zayi ukusu ma bya, picu ugira uyi, imado aberu murni ashiri agu, azyizyiyi, yanina piyeni uyi, na non nayi nadug ukusunna ide, sagi izuga ukusu bya.²⁶Ima jigi kajhas atuturga aka zona ka picugiru yi agu, picu nomonya kasugu kasugu kamu ndama bisa dug ukusunan sheri. ²⁷Abara kene, picu giru uyi ima potyan nshishi muwanayi, imagu, ibiskan kubashi kum, ibiskin piderumi.²⁸Ama biskya piyanuri piderem, ima ka zuga pidong udere na izob a kuta idinari udari, a puri a shirkyayi agi bi, kuta kunna izob yimi. ²⁹Kobina wa dere imagiayi agu deni u hakuri, inabisa nadug ukusum namin sheri,³⁰Pidere umi uzoni ima zono, agabi idene a ringda pijami umi wa dere aka ci na ana kashsha agu she ibi kuta kumi. ³¹Kudezye kwa dere kuma yita ukusu wanzaganan, ama potya manigi a woroani aka barya picu giru yani kenna ukusumi wanzaganan.³²Picu giru yi ima yarkyayi aguyi agu, "piyu kucog, nyafenbu kuta kumu nadug, abara na pi gisan mi. ³³Mudugan muni magu pigaska kwanai iyi pidere, kene nangaskanbu?³⁴Picu giru yi shingsa, a dakanya yi ka ya pyellazya a disha ayashillaci a kidere na nshishi she idur ma bisa ma kuta kunna izobi mi. ³⁵Kene na picu nang iyi uzo idama deni ni. Nna ko pisheu yar igabi ma u gafartawa unyong kasugu kayi.

Chapter 19

¹Muwana kenna Yesu ima duru abere, ima biskya u Galili awana ozuh uteu u Yahudiya, a karapkan ka kumana ku urdun. ²Ayashillaci agbaku ama zoboroyi, igarganya yeni akati kam.³UFarisawa uma wanu yi asu kotoroyi, aguyi agu, "mudugan kene agu piyer i zobto piyini uyi koishe irapu nideni?" ⁴Yesu ima shere abere agu "idotto ma karanta, agu yi piyi ma nafsari yeni ama ciga a piyarimi na piyini?⁵Yi piyi ma nafsa yeni imagu "don u dalili unghu, piyer idama biskya picu na pina a parkura na piyeni yeni uba awana piyu dhe.' ⁶Yeni azan ayaba a nipum nidha. Kene ukusu na Kashiri ka parkhan pidong izu taza.⁷Yen aguyi agu, "iyan ideni Musa imagu ayer adug ata gada ama biski irunga azoptoyi?" ⁸Igu yeni agu, "madakari manasugu nayin madeni Musa idumyini agu biskin ayinayin. Kazono azan kene. ⁹Nbashini piyi biskin piyinuyi azan mazugiyi na manomo na pirumi pidong, arunga piyini umanzu, ideni irapu ima nomo na piyini u pidong piyini. Piyi rungan piyinumi na a biskan, iya irapu imma nomzono na piyinumi.¹⁰Almajirai agu Yesu, "Nna muyi kene ka piyer na piyinuyi, mudugan muni mayishi irunga." ¹¹Yesu igu yeni agu, "azan naduk na dama shere mamakasa mamma, sai ayanna adumun yeni agu asher. ¹²Ade acu ami na awaban yeni. Ade ayana ayashillaci aguddun yeni acu ide aya guddun aci ayeni acu don kigomo kiuzoh piyi idama iya ma shere mamagasama, ishere"¹³Ayende yi nono na cun cun agu itarki kacara anaci anani, a gisa Kashiri. Almajirai a gyana yeni. ¹⁴Yesu igu yeni agu, "Jikin nono na cun cun izu nyaza nani mawana umi, kigomo kiuzoh a kiyeni."¹⁵ I tarkya icara uzoh unani, ashi biskya katimam.¹⁶Pidong piyer iwana u Yesu agu, "Pimagasan, ushe ujaru umatini na ndama yisha azuga nivataru niza uteu?" ¹⁷Yesu iguyi agu, iyan ideni pisu ripshimi ukusuyi umatini? ukusu udha uyi umatini, inna pimani ma rinya uyong nivataru, pizu yisha ukusuna anyazyimi.¹⁸Piyami iguyi agu, "ukusushe na nyazyimi? Yesu igu "zu wunza, kazu nomzono na ayini a yarimi, kazu dakara, kazu barya ukusuna piyobu, ¹⁹doh picu mu na pinaumu kicubra kiyeni amani aya patazyibu na rici nimu."²⁰Kasambi kami kagu, "mman yisha ukusunwu naduk, iyan na ngbene?" ²¹Yesu iguyi agu, "npamani mawana piyi kuri, ka zhizhi ukusu na pide naduk, atusa aya caza, pidama wana pikarma uzo ashi gura zoboromi." ²²Na kasambi kami ka poton ukusu na Yesu ibaran ka guru kani kasugu kawanti kani, kamayi pikarmami.²³Yesu igu Almajirai ayi agu, "kene nbashini, mudama gono piyi pikarma iringyi kigomo kiuzoh. ²⁴Ngurimi abarini, mudama piri magu kurakumi kuringyi unyong ka no ka nilura. Na pikarma ra iringyi kigomo kiuzoh.²⁵Na almajirai ami apoton kene, kasasa wana yeni agu, "wan idama zuga magaska?" ²⁶Yesu iyita yeni agu yeni agu, "ka yer mudama wanzagana muni mi, ka Kashiri mudama wanzagana." ²⁷Bitrus ima guyi agu, "yita, kijikan ko iyan azoborobu. Iyanna kidama zuga?"²⁸Yesu igu yeni agu, "kene nbashini yinna izoboronmi, auwab upas, kadhar kamna kono ka piyer ka dama zomo a katege kama dukshi kicubru. Kiyi idama zomo a tege kam na aya pituru akaba, asu yisha matya ma kibiga pituru akaba kisraila."²⁹Piyi da biskin narari, na kobini arumi na ayeni na picu na pina, na nono ko nakab, abara nizagi ninang, ina zuga upiri ne ituru pituru, ida zuga azuga nivataru niza uteu. ³⁰A yayi azoni adama wana aya kacini, ayayi akacini ada wana aya zoni.

Chapter 20

¹Kigomo kiuzoh kiyi ne pikabi, kiri kirir usu gbene ayu tuma ada Ishayi utuma aka kab kayi. ²Yeni ama tazzana ikorgi mi na adama do yeni, kaman kupachi kudah a mayira ikunu yeni aka kab kayi ayishiyi utuma.³Kadhar kama wana, I sa'a itar adong a tumzanan nyazhazyi apati aci na ana reh u kasuwa ba utuma. ⁴Igu yeni agu 'wanin utuma aka kab, ukusu wanzaganan ndama do ini.' Yeni ama ka dishayi utumu mi.⁵Ima gurumi acira u sa'a kutashi, ipa gurmi acira u sa'a ukutorinyi, ipa den kene. ⁶Ima gurumi adene kene a usa'u pituru akadah na macira mayi ayita adong nyazhazyi bama su yisha kadamana. Igu yeni agu, 'Iyan deni inyazahanzhanha ba masu dishandong ama yira?' ⁷Yeni agu, 'ba piyi zyandi agu ki kani utuma ukusu deni kinyazhazyi.' Igu yeni akana a kakab kami aka tumzana.⁸Marong mama wana, piyu kakab igu ku gbaku kwa tumzanan ku yarki atumzanan abisa yeni kuta kuyeni, pina zonzo abisa aya tumu kacini, ashi do aya zonzon. ⁹Aya ama ciagu utuma marong ama tumu, adoh yeni kenna adugi aya ayiran. ¹⁰Aya ma ciagha utuma kamap ama tumu. Yeni adegu adama zugsa ipiri ya yami atumi kacini, ama do kowani udinari udah.¹¹Ama shere ikorgi kuyeni a sunu piyu kakab kami. ¹²Yeni amagu aya tumi kacini, ama dene usa'a udha asu disutuma pi dugi yeni kenna pi dugidi, wur ki gori asu tumzana unyong mmigh mupu.¹³Piyu kakab imagu piyu dha uyeni agu, 'pijamu nan, ndeni mini irapu. Kima tazzana, ndama bini kenna ana bisa ama yira, ba zan kene shi? ¹⁴Sherin ukusu yi uyin, aworini. A kumina ku dugim magu nduk ayami atumi kacini kenna ndugini.¹⁵Azan mudugan magu ndishi ukusu na kasugu kanang kadugi mi na kakusu kanang? Ba iputkunu nayin iyimi, abara matini ma nang shi? ¹⁶Kenna muyi, aya cini adama wana ayazono, aya zono awana aya cini. (Ayarkhan aya gbaki, a samga na cun).¹⁷Yesu ima dama woroyi Urushelima, ima zya pituru akaba kami a pituga, amasu jara, igu yeni agu, ¹⁸"Yitinna, kidama woridi Urushelima adama dakanya kono kapiyar, ka mapiristoci magbakazyi na a nyakaran. Yene adama ceski matya ma wuni. ¹⁹Adama dakanyayi ka ya za yo Kashiri saga yeni a jamanayi a kpellezyayi, a giciyeyi, katuk katar acokonyayi."²⁰Pinu nono na zabadi iwanu Yesu duk na nono nayi. A tuturga ka zono kayi asu gbene mamuki uyi. Yesu iguyi agu, "Iyan na pi mani magu ndenbu?" ²¹Igi agu, "mmani magu do nono na nang uzini u ka zom au mulki umu, kadha akacara kare kadha a kacara kagiri."²²Yesu ima gu, "Iyoini ukusu ni gisa. Ba i dama suskanya maso mawor a kice kimishi, nan na dama so?" ²³Yeni aguyi "Kidama so." Igu yeni agu, "mba kice kinki nan da so yin ma idama so. Azu kazom akacara kare na kacara kagiri, azan migin nna do, aka ranna picu nang i camsanan abara kaya kani." ²⁴Kapa na almajirai pituru akaba ama potya kene ama potya manigi ma kabini ami aba.²⁵Yesu ima yarkya yene uyi, agu yeni agu, "Iyogu agomo aya za Kashiri ana gwadazana aya kigomo, magbaku maku do masu saganzya yeni uiko. ²⁶Mu dama wanzagana muni kene aka caci kayin.²⁷ Piyi tawana kicubru unyong uyin, iwan pidere uyin. Piyi tawana ma piyu zoni, unyong uyin iwana pidere uyin. ²⁸Nane kenna kono ka piyar kawani kani agu a dishi kani ubauta amma kan kadisan ubauta. A padakani nivataru ni kani ufansa wayashillaci a dun.²⁹Ama cira awor uYariko, ayashillaci adun azoboroyi. ³⁰Yeni ama zuga adumu aba a zomzyi aku wazu kujina, adumu ami amapotya agu Yeshi woso yeni acokonya amigh yeni asu kumagu, "Kusu Kashiri, Kono ka Dauda deni di u jinkai." ³¹Aya shillaci ama nyanga yeni agu a kisyeni. Adumuami agabani makiza, yeni ama pirya macokoni ma amigh yeni, a pira kazono, agu "Kusu Kashiri, Kono ka Dauda deni di u jinkai."³²Yesu sada nyazhanha na cik, adene a yarkya yeni agu yeni agu, "Iyan ni mani magu ndenniyo?" ³³Yeni aguyi agu "Kusu Kashiri, kimani ma zuga mayita kaci." ³⁴Yesu i sada sasara a kasugu kayi, arebe ayizyi ayeni, unyong kapakami ayizyi a yeni asada gbantazana yeni ayita kaci, ama zoboro yi.

Chapter 21

¹Yesu yenna almajirai ayi ama patana Urshalima ama tumu Betafaji usuku katari ku Zaitun. ²Yesu ikunu almajirai aya ba, Agu yeni agu, "Rinyin kudoh kun kuyi kazono kayin, idama zuga kizyenku na kono ka kina, kishishin, ibinni a yendemi muni. ³Piyi dama berya aukai umuni, igu Kashiri ka mani muni. Piyami idama kunidi na muni mina mina."⁴A disan mummu ado makurganya anapci a annabi ami igu kene, ⁵"Barin kono ki sihiyona, yita, pigomo umu ngwu ijara ma wanupu, ideu tawali'u, uzo kuzhenku kiyi aholakimi."⁶Almajirai ami a woroni aka dene kene na Yesu iku yeni. ⁷Yeni ama yende kizhenku kimi na kono ka kina, adene makusu mami. ⁸Kudezye kwa yashillaci kuma nomosha makusu uzo ujina. Yesu ijarami adong, aka cizye ana ama nomosha ujina.⁹Ayashillaci ami ama konusura, ara amasu zonzo na ara mazob kacini, a cokonya a migh yene asu kuma gu, "Hossana u kono ka Dauda! a piyide libarka idama wana a rizagi reshiri, Hossana ga Kashiri!" ¹⁰Kapa Yesu ima rinya Urshalima rizhagha rima kura kudo kumi anagu, "Awan unwu shi?" ¹¹Ayashillaci ashere, "piyanwu a Yesu, iyi annabi, iciri u nazaret u Galili."¹²Yeshi ma rinya kudagha kuka gisa Kashiri, ima zob ayanu aya pizya unyong kudagha kumi. Ima rinderi itebur yayu canji ikorgo na mazomi maya zyizyi na tantabara. ¹³Ima gu yeni agu, "Ini nyakaran, adama yasa karari kanang agu karari ka gisa, yin iguddun kani kugar kwagasan ikorgo." ¹⁴Adumu yenna na gundari a wanuyi a kudagha kumi kuka gisa ka shiri igarganzya yeni.¹⁵Mafiristoci magbakazyi na abasan a attaura ama yita ukusu mamaki na Yesu idisan, a potya nono nasu cokonzya amigh anani unyong kudagha kira shiri asu kuma gu, "Hossana ga kono ka Dauda," yeni ata poti manigi. ¹⁶Agi agu, "pipok ukusu na ayashillaci amira akuma?" ¹⁷Yesu igu yeni agu, "Idotu ma karanta, 'anono nishen na nan na shezye mawazyi, denu yabo'?" Yesu ima biskya yeni awori ubaithanya aka mura kuri.¹⁸Kaci kama wurka rikata isu jara maguru unyonfg kudo kumi, ima poti gbom. ¹⁹Ima yita kaci ka kudos aku wazu jina, ikana ka cikani ba ma zuga kadamana she ava. Ima kuni agu, "kuzu gurumi adene nono har madara mu ya. " Akapakami kaci kaku sherena kumi kama rogo.²⁰Almajirai ami ama yita kene a potu mamaki agu, "a denini na kaci kushereng ka rogi na wou shi?" ²¹Yesu ima gu yeni agu, "ribin, baide ubangaskiya bama disha kasasa, azan ukusu na deni kusherenku uren nayin idama iya ma dene, ka kungru kama idama iya magu kani aga ragtha aka jigi kumana," mu dama wanzagana kene. ²²Ko iyan ni dama gisa unyong addua, imba idugi nasugum idama zuga,"²³Kapa na yesu ima rinya unyong kudagha kwashiri, ma firistoci magbakazyi na magbaku mayashillaci, ma wana ama zugi ana pa naima su basha abere shiri, agi agu, "au iko ushe na pi disha ukusungwu mi?" ²⁴Yesu ima gu "mima ndama ribini abere ayidah, ba idama baryami, mi ma ndama barini iyiri uko umi nandisu kusungwu mi.²⁵U baftisma u Yahaya ucirin kishi?. uzo ba kayashillaci?" Ama bergura a zya kumina kudha usu yeni, "iina kiku au curo zo, idama gidi di agu, ai yan deni kigabidi ma dumya mayi? ²⁶Ba ki kugu au ciri ya yashillaci, ki pog usah'd wa yashillaci abarana kiyo Yohanna iya pikuni wa shiri. ²⁷Yene ama gu Yeshi agu, "ki yo yidi." Yi igu yeni agu, "mima ndama barya mini uiko umi nan disha ukusungwu mi.²⁸Ai ni masu migza gyan? pidong ide nono na ba, ima kanu kono ka zoni, agu kani agu, 'kono ka tumzana kakab ukyaru'. ²⁹Kono kami kama guyi agu kadama tumzana kan kagu kadama tumzana kani, kankama sakanya kumina ku kani, a kana. ³⁰Piyami ima kana akaci na kono kariba kabarani a beredha, kono ka kagu, picu nang, ndama kan ana kana kani.³¹Ka she unyong nono nanna ka zoboron kumina ku picu?" Yeni agu, "kanka zoni." Yesu igu yeni agu, "Ribin nbashi ni, asheshen aka gandu na mgudan adama zanzyi ni a rinya u mulki wa shiri. ³²Yahayi wani aujinu ma muki igabi ni madumya nayi, asheshen aka gandu na mugadang mu dumya mayi yin ima yita kene agabini magaskanta maini a tuba ne yeni.³³Rakurgin apotya ma manzu misali. Ama de pidong ide kakab. Ima bizza a kakab kami. A disha kakab kami kipengu, a kogo na dinyi nama pamra nono na inabi a kakab kami, ima suga kaci ka zyingari abarau cuga. Ado ujina wa kabi saga amanzu akabi azug kawoson. Ima wori ama manzu mayinzyi. ³⁴Kapa kama kpyezye mi nabi kama wana, ikunu adong adere aguy aka sheri u anfanu ka kab kami.³⁵Akabi ami aka puru adere ami na kuni, a kpaba piyu dah, a wuna piyu dah, aruza piyin dahu mi ana tari. ³⁶Piyu kakab ipa kum aya manzu adere a piri a yelli a zoni, akabi ami adene yeni name kenna adeni arara azoni. ³⁷Kacini, ka muramu piyu kakab kami, ipa kun kono kayi asuku ma agu adama ka dene kono kanang matini.³⁸A kabiami ama yita kani, asada bergura agu a kono ka kayi pirini u gade, wanin kiwuna kani are ugado u kakab. ³⁹Azya kani arika a pituga pidah, a wuna kani.⁴⁰Nna piyu kakab itumi idama dene a tumzanan ami nni? ⁴¹Agi agu, idama wunza a cogonon atumzanan ami, au jinu yi macaza ado kakab kami ana sheshe magori ka manzu akabi, aya dama bya akapa na inabi mi yani."⁴²Yesu igu yeni agu, "idotu ma karanta au nassi 'katari kanna asugi agabani, kani ka taka piri kudezye kumi ama dugan aku suga kumi. Muramu amu wor kuashiri, au kusu na dama sasaranami ana yizyi a wur'?⁴³Nbashini abara kene, adama sheru mulki wa shiri ai cari yin a dakanya adong abiga, ara na dama ciri ani mi. ⁴⁴Piyi jigi zo katari ka idama disha mako, piyan na katari kajigi uyi kuma idama wankura."⁴⁵Magbaku mu firistoci na ufarisawa ama potya kene ayogotya agu a yeni nayi sherin. ⁴⁶Ama gbene mapuri, a potu sa'hd wa yashillaci, sabo nang ayashillaci ami konusuran, ama dumya agu yi a pikuni wa shiri.

Chapter 22

¹Yesu ima pa puya maberu yeni, agu, ²"Kigomo ki Kashiri kiyi na pidong ugomo ima camsana kono kayi kutanga ku irunga. ³Ima kunu agu ayarki ayar na yhasan mawana kutanga kumi, yeni amagabani mawana.⁴Pigomo ipa kun aya ba agu "ka barin aya na nyarkan agu a wan kutanga a cesken inaga idusuzu, ishitinzin, makok amari ma cansana. Wanin aka ti ka kutanga."⁵Aya shillaci a gaba ni mazya ukun umi aka damara aworoni ujaru uyeni. Pidong aka kab kayi pidong akati ka pizya. ⁶Kudeze kumi kupuru adere a pigomo, acogono uyeni a wunza yeni. ⁷Kasugu kama wanta pigomo, ima kunu nsoja muyi, kawunin aya wunya a tiksha na zomi na yeni.⁸Imagu aya kidere kiyi, 'amari macamsana ma kutanga kumi, aya na nyasan adama wanani. ⁹Kanin a wina a yahsa aya ni dama yahsa awana kutanga. ¹⁰Aya na ama kunu a woroani aka konoshya aya shillaci kanna yeni azugi, aya dugan na aza dugan, kudangha ku kutanga kumi kuma kura na ajhan.¹¹Na pigomo umi ima ringya mayita ajhan ami, ima yita pidong iza makusu ma kutanga kumi. ¹²pigomo umi iguyi agu, 'cha'a pideninni a ringya ba ma de makusu makutanga o?' piyayi ibiza ukusu na idama gu.¹³Pigomo igu ayatumzanayi, 'shishin piyangyu icara na ibina aroyi unyong majhin, kati na adama shibana na makaza ma abang. ¹⁴Ayarkan aya dun, aya cun na a cankan."¹⁵Ayu Farisawa aworoni acamsana muza dugan kenna anama puruyi ana bere ayi. ¹⁶Ammanurayi almajirai ayi, na uhirudiyawa agu Yesui "Pimakasan kiyo pigi a piyu nibin, pimakasa ujina u Kashiri anibin, pideni bu ato anabere adong, pisaganzyabu uteu ka ya shillaci. ¹⁷Bari di, yan iyi kumina kumu? mudugan agu aduk uharaji u kaisar ba babu?"¹⁸Yesu ima yogotya kucok kuyeni, "iyan ideni ina ghasami yin acogonon? ¹⁹Sagananmi pi sule piu u haraji umi." yeni ama yende pisule pimi²⁰yesu igu yeni, "nyhan na nizagi niwan niyimi?" ²¹Yeni aguyi agu "Ni Kaisar" Yesu iguyeni, "Dugin Kaisari ukusu uyi, ado Kashiri ukusu yi uKashiri." ²²Na yena ma potya kene, kasasa, abiskyayi aworoani.²³A katuk kami adong uSadukiyawa ama kuma agu ba macoko ma mayazha, ama wana uyi, aribiyi, ²⁴agu, "Pimakasan, musa imagu, na piyar ikini, izayi nono, kobina idama zya piyeni ukobina awabiyi nono.'²⁵Ade adong ani kobina niyeni, ayi kushere, piyu zoni ima runga akya, ba madeh nono, abiskya kobini piyini umi.²⁶ Kobina uri ba yima idene kene, uni tar ma idene kene har maka zagu a ukushere. ²⁷Na mu wanzaganang kene, piyinumi imakeh. ²⁸Ama coko mamayaza, idama wanan piyinu wan unyong aya kushere kumi? Na duk uyeni ama runga yi."²⁹Yesu ina guddu yeni agu, "Iwuri, iyo ini abere ko u iko ukashiri, ³⁰Ama coko ma mayaza ba irunga adama do cini irunga. Na ma dene kene, yeni adama wana nya malaiku muzo.³¹Ana bere ama coko ma mayaza, iyitanni ukusu na Kashiri kabaran agu, ³²'Migi nyi Kashiri ka Ibrahim, kashiri ki Ishaku, Kashiri ka Yakubu? Kashiri azan ka aya kitezhi aka ya de nivataru." ³³Na yeni ama potya kene, kasasa kapuru yeni³⁴Mafarisawa mama potya ukusu na Yesu iguran usadukiyawa, a konosha aci yeni. ³⁵Piyu deh unyong uyeni iyo matya makashiri, iribi yi, asu gasayi. ³⁶"Pimakasan, ushe udoka upiri gbaki unyog matya mamu?"³⁷Yesu iguddiyi agu, "Dumya Kashiri kamu a kaugu kadhe, na nivataru nimu na duk, na kumina kumu na daduk.' ³⁸Uni uyi udoka ugbaki uzoni.³⁹Udoka uniba uyi, dumya na jangu akazomi kenna pimani nici nimu.'⁴⁰ A mummu na matya ma tarkan mi."⁴¹Na ufarisawa uma konusura akati kadha, Yesu iribi yeni. ⁴²Agu, 'yanna yin imingza uYesu? Yi a kono kawan o?", yeni aguyi, "kono ka Dauda"⁴³Yesu iguyeni, Ama denni Dauda uyong uruhu ima yarkya yi agu Kashiri, ana gu,⁴⁴ "A shiri umagu Kashiri kanang, zomo a kacara kanang kareh, nguddu aya za manibu a matakara mamu."⁴⁵Nde Dauda i yarkan Almasihu agu Kashiri, a deninni iwana kono ka Dauda?" ⁴⁶Ba piyi ma shere a berami, ba piyi ma pa ribiyi a mummu kuma.

Chapter 23

¹Yesu ima bera ayashillaci aka konusurana almajirai ayi. ²Agu, "A nyakaran na mafarisawa azomzhi a kakomi ka Musa, , ³Nama gu kene, ukusu nagu yishin, iyisha azoboro nateng. Izu makasa utuma uyeni, ana yishani ukusu nna yena bashya.⁴I yeni ana shishi makusu mazhib, magon maciga, a tarkya yeni maper. Ba piyu yeni ina zabka kibo kide ma zabka makusu mami. ⁵Utumun na yeni ayisha agu aya shillaci a dukara yeni. A tuzza ajuhu a yeni agbakazhi a pandhara mariga mayeni.⁶Ana mani mazomo a kati ka kutanga kenna kowan idama yita yeni, ⁷nazomi na dugan a kudangha ku Kashiri, na kusumazu a kati kapizya piyeni, agu atakanagu yeni agu 'Pimakasan'⁸Bashe a yerkini agu, 'Pimakasan ba iyi ayangba dha na pimakasan, niikobina niyin nide.⁹ Izu yerkya pidong agu "picuyin" a uya, picu ude nayin ide, iyu uzo. ¹⁰Azuna yhashini agu amakasan, pimakasan uyin ande, Kashiri.¹¹Piyi gbaki uyong uyin, idama wana piyu tumu uyin. ¹²Piyi zakpan nichi niyi uzo adama toddoyo kajhas, piyi zhen nuci niyi azan kadamna adama gudduyi kadamna¹³Kidere kiyin a ngyakaran na ma farisawa, a cogonon! I gusan aya shillaci karong ka maringyi uzashiri. Iringyanni i biskanni aya mani maringyi aringya. ¹⁴Kidere kiyin a ngyakaran na ufarisawa, iwunza akanya. ¹⁵Kidere kiyin ngyakaram na ma farisawa aya kiciparu! Ina jhara unyong iteku na uzo mayingzyi mazuga piyude idama shere Kashiri, nna izugi, ina guddu yi kono kura na kenna yin iyi.¹⁶Kidere kiyin, adumu, yin inagu, kowan ishirin na uhaikali bandong. Piyishirin na uzinariya uhaikali mashiri mashishinyi. ¹⁷Yin nadangrha nadumu, ishe ipiri amagbaki, uzinariya ba uhaikali unna asarkake uzinariya umi?.¹⁸Yinma, kowan ishiri na ubagadi, azan kadan ama, piyi shirin a ubaiko unna atarkan anici, mashiri mami mana puruyi. ¹⁹Yin adumu! wan ipiri ama gbaki, ubaiko umi ba ubagadinna a tarkan Kashiri ubaiko umi?²⁰Abara magu, piyi shirin na ubagadi, ishirin na ukusu tarkanmi. ²¹ Piyi shirin na uhaikali ishirin na uni na piyi yi unyong uwuni. ²² Piyi shirin na uzo shiri, ishirin na kazomi ka Kashiri na piyi zomi mi uzo.²³Kidere kiyin, uFarisawa na ngyakaran, aya kiciparu! Ina cidda uzakka wipene, kijin ulamsir, agura nikya ukusu piri a uzibu, mayya ma Kashiri, ujinkai na uBangaskiya. Ukusu na amani agu yishin, ba ma nikya kudeze kumi. ²⁴Adumu, ina rogonya kudhedhe kucun, amirya kurakumi.²⁵Kidere kiyin, mafarisawa na agyakaran, aya kiciparu! Ina gusku kacini ka karanni na ka kiceke, unyong uyin ukuri na kucok. ²⁶Pigi pidumu ubafarise! Zonza gusku unyong karanni na kiceke madene kacini kami ka vurka.²⁷Kidere kiyin agyakaran na mafarisawa, aya kiciparu! Iyina mashek manna sokoton mani mayinzyi mabok, mavus mayiya ana yizhi, unyong ayi kazik kamakubu ma mayaza na kuyitu (Izhiri) isakazhi. ²⁸Kenna yin iyi angyan mu ya shillaci aya matini, unyong uyin ayi kiciparu na utumu kucok.²⁹Kidere kiyin a ngyakaran na mafarisawa, aya kiciparu! In suga mashek manabawa ayisha maziga a mashek maya matini. ³⁰Inagu, kinama yimi akapa kacitii kina ma mukyidi amaniskshi manyo makunzun a Kashiri. ³¹Isaganan acayin aguyi nonna ya mawunza a kunzun a Kashiri.³²Jharin a kurganya ukusu na aciti amacingiya. ³³Iyogo, nonna mazenge, Nni nayin idama subta maringyi ura?³⁴Yita, nkuni ayu kun uKashiri, na ayade iduntu na a gyakaran. Idama wunza adon a sagarya yeni. A gmillazya adong unyong kudhang ku Kashiri kayin, azoboro yeni kudo-kudo.³⁵ Nama dene kene, nagyo ma aya matini manna yin ima nikshya a uya maguri uyin, macingyi a mangyo ma Habila piyu matini makanu Zakariya kono ka Barakiya, unna yin ima wuna a Kacaci ku Haikali na ubagadi. ³⁶Kenna muyi, nbashini, mummu mudama toro ka ayu uya unghu.³⁷Urshalima, urshalima, pu piwunzan akunzun a Kashiri, aruza ayana kuni yeni anatari! Kiwar na ndama mani ma konoshya bu kenna kukuru kuna konoshya non na kuni unyong abib akuni, pigabbu. ³⁸A biskan bu marari nawana kubangti. ³⁹Midei mbashini, idama pa yitini mi, sai katuk ni guran agu, "Libarka nikuri kapiyi wani a nizagi Kashiri.

Chapter 24

¹Yesu ima cira a kudang kwashiri apuru jina. Almajirai ayi ama tumu asaganyayi kusuga ku kudang kwashiri. ²Yi ima shere abere agu, iyitan imanyi shi? mbashini nibin ba katari kade kanna ada biskya uzo natari, kanna adama yikiani kani."³Kapa na ima zomo a katari ku zaitun Almajirai ayi awana uyi kanisa agu. 'Nni na kidama yogotya kathang kama guru mamu na madara mu yangwu?" ⁴Yesu ishere agu kullin kada pidong iden isakanya kumina. Aya dun adama tumu ani zaginnina migi Almasihu." ⁵Adama dene aya gbaki awuru jina.⁶Idama potya nigumma na u shela uni gumma nannigumma. Kullin kada ipoti usadh, mu wani magu dole ukusumi uwanzagana ama madara muya madoto. ⁷Ayashillaci adama cokonya ayashillaci, kigomo kidama cokona kigomo. Adama yishi igbom na mayigutura ma mayinzyi ana tage nabaktazyi. ⁸na duk ukusumi amacigha ma kigbana kima waba uren.⁹Adama denin a kidere a wunzyini. Aya zayo Kashiri adama dotu mani ani mayitini. Abarani zagi ninang. ¹⁰Daga akapaka mi aya gbaki adama cijjini, ajogoto a ciyeni a gbashani aciayeni. ¹¹Akunzunun ashiri ka bere adun adama coko adene a pirgura na cap.¹²Kuchok kudama gbakana, nasugu nayashillaci nana kizyi. ¹³Piyi nashurga aka tumu idama zugu ceto. ¹⁴Adama basha abere shiri uyangwu wa ya zayo Kashiri madara muyangwu mashi wana.¹⁵Yazu yita ukusu zyiri unna pikunzunun wa shiri ima berya. Ima nyazhanha akaci kawur Kashiri piyi yo manyakari iyogotya. ¹⁶Ayayi aya Yahudiya asum yeni uzo mapana. ¹⁷Piyar iyi uzo kidagha kizo izu toro a gizyi kadamana unyong ugiru yi. ¹⁸Piyar iyi kakap izu guru ugira amazya mayisan mayi.¹⁹U kaito aya deshe nono na aya waskanya ana tuk ami! ²⁰Gishin Kashiri ayo usum uyin uzu wana akapa ka kari na mmayih mu asabar. ²¹Yisha kidere nakham, kinna adotu mayisha idugi kini a macigha mu yangwu, adama yishini idugi kini. ²²Ana zanna atuzyi atuk ana dama zugani piyi dama cira. Abara alibarka nja yami na samgan, adama agu, yita konno Kashiri na! Konno Kashiri azu.²³Nna pidong idama gini agu, yitin "Almasihu ayi na!" Ko, "Almasihu ayi nnari" zu dumin. ²⁴Akunzunun ashiri aka bere na Almasihu aka bere adama wanzu yin a saganzyini alajibai na ukusu, ado macipanzya aya gbaki, a wuzzu na duk na ayami na asami. ²⁵Iyitan, mbaranni kapa kajima wana.²⁶Abara kene, nna yeni akuini, "iyi unyong magara'. Ko ying wuri aka mangarin kaki dagha," zu dumin. ²⁷Kenna ma merge mana ballya aciri aka ciri kanmyih makatuma aka ribi kan myih. Kene na matumu ma kono ka piyar madama wana. ²⁸Kaci na pinama pikini, akaci na ma'angulu manayi.²⁹Nna a tugami a kidere awori, matus man myih madama wana majin upi, udama denumi matus, ntatu mudama jikshi kajhas.³⁰Alama kono ka piyar adama shi cira uzo shiri a biga naduk uyangwu adama potya maniyi. Adama yita kono ka piyar ka su tozzo na u iko au daukaka ugbaki, awor ama wori. ³¹Idama kunu malaiku mayi, na marunti ma rituma mashiri, adama konosha na duk ayami na asami ai kusurwi nas, daga aka mangarin ka matus muzo makana aka manzu kamangarin.³²Magashin ka kaci kaku sherena ki paga kina cigha ma ciddaza mava, idama yogotya rigus nina pati. ³³Kene ma, nni yitan ukusungwu naduk, baide iduntu idama yogotya, ina pati, idagi a karong.³⁴Mbashi ni ribin, uzamani umuru udama woruni, ukusungwu udama wanzagana uyangwu ushi woro. ³⁵Kajhas na uzo adama woro, ikalmi shiri idama worini.³⁶Ana bere ang myih mumi ba pidong iyo, na maleku muzo na kono kami, picumi utayi iyo.³⁷Nane kenna atuk a Muhu amayi, kene na mudama wana, ama tumu ma kono ka piyar. ³⁸Ana tugamiari, mani mu tufana ma doto, ama su re asu shezye asu runya asu runganzya, aka tumu ketuk na Nuhu ima rinya ki girgi kumi, ³⁹Ama yoani kadamana, mani mami mama toro a zya yani-kene matumu na kono ka piyar madama wana.⁴⁰Aya ba adama yi karimi, adama zu dha a bisku dha ka-cini. ⁴¹Ayini aba adama su shazha aku whazyi adama zu dha a biskyu dha. ⁴²Abara kene, dishin kazom kuciga, abara na iyoini katuk na kashiri uwur udama tumu.⁴³Yotin mummu, nna picu gira iyo kapa na pidakara idama zomi a camsanan, idama biskya karari kami ama gbana karong arinya. ⁴⁴Abara kene, camsanin, kono ka piyar ka dama tumu akapa na adama de ani kumina ku matumu makani.⁴⁵Waniya kubawa kun kude kumina ku hikima.Unna picu ugiruyi ima deni ama mente makarari, abara na ima do yeni maninaru unyong kadhar? ⁴⁶Kubawa kumi apiyi de libarka na picu gira idama zugi iyi akaci kutumuyi a kapa na iguri. ⁴⁷Mbashini ribin picu ugiru mi idama doyi kude ku makusu mayi na duk.⁴⁸Nna kubawa kude kucok kasugu ka kuni, kudama gu, "picu ugiru nang i vinurganyi," ⁴⁹Isada puru makpaba, kudezye kwa dere amiayi ana re a shezye na'amizanan, ⁵⁰Picu ugiru piderumi ima guru akapa na piderumi izai kumina kuma gu idama guru akapa na iyoyi. ⁵¹Picu ugiruyi idama gbapki kiba, idama wana ne umanafuki, adama deni a kaci na ana shiba aka gitara abang.

Chapter 25

¹"U muilki u Kashiri udama wana ne nijinni pituru nanna mazya itillanani maka manya angi. ²Kishi unyan unani na ma de iduntu Kishi kuma nayi na dhangrha. ³Najinni nan nayi nadhangrha nan na mazya itillinani, ba ma zya mamai mamna na dama ka pirya aitilla. ⁴Nan na de iduntu na zya inkuturu mude mamai itilla ina ni.⁵Ku ango kum kunku ma tumu kuni na wau, na dug unani nanna cingha ma zunzu ata ousan mura. ⁶Unyong kacaci ka katuk a yerkya agu, 'ku angon kunu kudagi! Cirin aka manya kuni.⁷Najinni nami na coko na dug unani a napsa itillanani. ⁸Na dhanrha nanajinni nami nagu nan na de iduntu agu, 'Ka dugindi ma maimayin sa ki pirya a itilla iwur itilli wur iirimtizhini. ⁹Nan na de utuntu nagu ma mai mami ma dama wanan manidi nayin, kanin ka ya pizya pi mani aka sheshe'.¹⁰Nanna cira maka sheshe, ku angu kumi kutaka tumu, ayami ama mari ma cankarana a rinya na kuni unyan kidegha ki ubuki ui runga, ata gusa karong. ¹¹Kadhar kanka ma wana najinni nami nanna maguru agu, 'Picu gira, gbani di karong'. ¹²Amma iguddu nani agu, 'ribin nan bashi ni, inyo mini'. ¹³Abara kene iyogfotyagu, iyoini katuk ko kapa ba.¹⁴Mum muyi ne piyi dama kana a madong mayinzhi, ima yarkya adere yi a duksha yeni u dukiya uyi. ¹⁵Ado piyi de italenti kishi, piyu manzu idoyi iba, ado piyu manzu udha. Na duk uyeni ama duksha yeni daidai na ushiru yeni, piyami ita woryi ujaru yi. ¹⁶Piyami nama doyi italenti kishi ita cing ukasuwa ado yi mazuga mapirgura ma i manzu italenti kishi.¹⁷Kenna piyami nama doyi iba, inyi mazuga mapiri ma imanzu iba. ¹⁸Piyami ima shere utalenti udha iworo yi ujaru yi, a kogo kadhakarha, a bukya utalentu mi unyong.¹⁹Atugangha ma woro picugirah wa derengha inyi ma guru, agui sheshe ikorgo iyyi. ²⁰Piderumi ima shere italenti kishi, inyi ma tumu ade iyi na mapirgura ma imanzu kishi, agu picugirumi agu pidama domi italenti kishi, mimmi ma ka zuga mapirgura ma imanzy kishi'. ²¹Piyu girumi iguyi agu, Madalla, piyi pideru matini ide aminci! pideni u mina a u kusu cun, idama tarkya bu a ugbaki. Rinya unyong kati ka dugan ka picu girumu'.²²Pideru mi ima shere italenti iba, iwana in nayi amagu, 'picugira, pima domi italenti iyi ba mimmi ma zuga mapirgura ma imanzu iba.' ²³Piyu giru yi aguyi agu, 'Madalla, pidere matini ide u amina! Pi yisan u aminci a ukusu cun indama tarkya bu a ugbaki rinya kati kadugan ka picu girumu!²⁴Pideru mi ima shere utalenti udha ima tumu agu, 'Picugira, inyo pu a piyutsanani. Pina baba kati na pi bizzanbu, kuma pina konoshia kati na pigmizhi bu. ²⁵Inma potu sahd, mimmi maka nisa a kadhakara. Shere makusu mamu.²⁶Picugira umi i shere agu, piyi ku mugu pi pai, piyo agu migi a piyar ina baba a kiti nan bizzan mi, kuma ina konoshia a kiti na deni mimi. ²⁷Pina mada zya ikorgi mi a jaga a ubanki, inna guri aka shere imayi nan ini man pirgura.²⁸Abara kene gazin utalenti unwu yi udha ado piyanyi de pituru.²⁹ Piyami de adama pira yi nakham. Ka piyi zayi ukusun wu yi uyi adama gaza. ³⁰Zapkin ku mugu ku pideru wunu iza matini a pekya majin mazullun, a kati na nna shibana asu kaza mubo.'³¹Kadhar kam na kono kapiyar ka dama tumu unyong u daukaku kani ayi na malaiku makani, ka dama zomo a ukursiyi ukani ukigomo. ³²Kazono ka kani na dama konoshia aya shillaci, idama tusa aya shillaci a dhandha, ne kenna pizani uma nara ina tusa magam na iwan abam. ³³Idama dene magam a kacara karye kayyi, 'i whan kuma a kacara ka giri.³⁴Ashigu wanin yin iyi a kacara ka rhe yin na picu yin na picu nan i denini nibarka, ama yisha ugado umulkin na ama samshinini adoto ma napsa uyaunwu. ³⁵Imma pati gbom idomi maninaru; in pok kusheg, idomi mani mashir: ayi anijhan idomi kamuri; ³⁶In su jara kpatkari idomi makusu; asu gonono i mukyami; ayau kurkuku ima sumazya mi;³⁷Sa'annan aya disan matini a guddu agu, ubangiji, uyanku na kiyitanbu pipog igbom kido bu maninaru? ba pi pog kusheg kido bu mani mashi? ³⁸Uyanku na kima yita bu piwani nijhan ki do bu kamurio? ba uyanku naki ma yita bu pikpatkari ki dobu mariga pideneo? ³⁹Uyanku na kima yita bu pisu gonono kuma ayi a ukurkuku kima sumazyabu? ⁴⁰Sa'annan pigomo idama guddu agu, 'Hakika imbashi ni, duk ukusunna iyisan pidong wa kwani umi i caza inna auyah unwu aimi na iyisan mi.⁴¹Idama gu ayami ayi a kacara kagiri kaiyi agu, 'rabin nami aya za dugan, warinni unyong ura u Jahannama unna a napsan abaru shetan na aya jhas. ⁴²Abara magu imma pog igbom ina doini mi maninaru inre, in pog kusheg ina doini mi mani inso, ⁴³Inya ni jhan ina doyini mi kamu ri; in kpatkari ina doyini mi makusu; insu gonono ayi au kurkuku ina koti ni nami'.⁴⁴Yenin nayeni a guddu agu, 'Kashiri, inki naki ma yita bu pipog igbom, ba kusheg, ba pi piyi ani jhan, ba pi kpatkari, ba pisu gonono, ba aukurkuku, kina muki di piyo? ⁴⁵Idama shere uyeni agu, inbashi ni hakika ukusun na isuskananni ma yisha ayami a zani ba ami na iyisan nimi. ⁴⁶Ayamera adama kana unyong azaba aza dara, aya du adalci kuma unyonfg urentu uza dara.

Chapter 26

¹Na Yesu ima duru ma bashi yeni abere ami, imagu u almajirai ayi, ²"Iyo agu atuk aba atakan u idi uketerewa utumu, adama dakanya kono ka piyar a giciye kani."³Mapiristoci magbakazyi na ayashillaci adakshi macucu ma-ma kossura a kudagha ku pirist kugbaki, kude nizagi agu Kayafa. ⁴Ama camsana kenna adama puru Yesu kani sami awunayi. ⁵Amasu kuma agu, "Azan kapakami ku idi, magu maciti mazu coko unyong ayashillaci."⁶Kapakan Yesu imayi u Baita'anya a karari ka Saminu kikpakti, ⁷akapakanna ima zomo a pituga piyu tebur ukari ka maninaru, pidong uyini ima rinya ade kabata ka manuk made makobo nakam, piyunumi ima dene Yesui a rici. ⁸Almajirai ayi ama yita kene, ama potya manigi amagu. "Iyan deni adene mabiza mamma? ⁹ana mada zyizyi manuk mami ai korgi ma gbaki atusa aya caza."¹⁰Ama Yesui iyo kumina ku yeni, imagu yeni, "yandeni igollo piyinumuru shi? ideni ukusu udugan umi. ¹¹Ide aya caza ko kashe kapa, azu migi ndama zami nayin ko kashe kapa.¹²Ima dene manuk mami anipum nian, ima dene kene abara manikshi manang. ¹³Nbashini mummu, duk kati na adama disu bishara uya na duk, ukusum na piyinungwu ideni adama mingya nayi."¹⁴Piyudha unyong almajirai pituru akaba, ide rizagi agu Yahuza Iskarioti, ima woroyi ka mapiristoci magbakazyi, ¹⁵Imagu "iyanni mingza madoni nna ndama do yini yi?" Ama kurgyayi azurfa ituri tar. ¹⁶Apakami ima gbene kadong kanna idama zyizyi Yesui kayashillaci.¹⁷A katuk kazoni a u idin keterewa almajirai ama wani u Yesu aribi, "Inki na pi mani magu ki napsa bu karini ka maninaru mu idi keterewa?" ¹⁸Imagu "rinyin unyong ubiga inama zuga pidong iguyi gu pimagassan ikugu, "ka pa kanna pati yi. Nna rhe u idi u keterewa a karari ka mu na almajirai anang." ¹⁹Almajirai ama disha kenna Yesui imagu yeni, amanabsa maninaru mu idi uketerewa.²⁰Marong ma-ma wana, ima zomo ma rhe maninaru mami na almajirai ayi pituru a kaba. ²¹Ama rhe, igu "mbashini, pidong uyin idama dakanyami, ka ya dama wunami." ²²Yeni ama potya manigi, apuru ma ripshini "nyo azan mi ko Yesu?"²³Ima gu yeni agu "piyanna ki dama toddi cara aki ceke kinkidhe nayi, a yi dama zyi-zyi mi. ²⁴Kono ka piyar ka dama woro kani kenna ama nyakara uyi. Yesu imagu kidere ki piyi dama wanu jina u pizya piyi, kodi agu ana waban ani piyami." ²⁵Yahuza kapakan na ima zyi-zyi Yesu imagu, "piyu mabashi na migi shi? Yesu igu yigu "pi baran usumu.""²⁶Kapakanna amaya kari kamaninaru, Yesui imazya u burodi ima dene libarkami, a pukara a dugsha almajirai agu, "sherin, are imangyi a ripum ninang."²⁷Ima zya kiceke kimi adene agisa Kashiri agu yeni agu, "sunin na duguyin. ²⁸A manyo ma nang nmmanma, likawari ninnan ni manyo manna ama nikya abara ka yashillaci amaguzu mi bang iyeni. ²⁹Ama mi inbashini, nnapa sumi mani minabi, sai katuk kanna ndama so mani mapas, nayini unyong kigomo picu nang."³⁰Na ama shipsa kushiba, ama wurani a katari ku zaitun. ³¹Yesu imagu yeni, "naduk uyin kowan idama ciri abaru mi, amaru nyakara kene, nna kpallya pizaniu, kabur kamagam mami ada mani masoto.' ³²Ana da cokonami, inda gangzyini makana u Galili."³³Bitrus iguyi agu, "Ba naduk uyeni adama jikshi abaru pu shi, ama migi kama ndama jigimi." ³⁴Yesu imaguyigu "Mbashabu, pidama kagaryami kitar kugono ku dotu ma gokorya." ³⁵Bitrus ima gu yi, "ko ndama ke napu ndama disha mi pikagara pima yobu." Kudezye kwa almajirai ku gu kene nnakuni.³⁶Yesui ima woroyi na yeni, a katina a yesah Getsamani imagu almajirai ayi, "zominna mi kuma ndama kana kazono aka gisa Kashiri." ³⁷Ima zya Bitrus yi na nonna ba na Zabadi, ima cigwu u damuwa na kasasa. ³⁸Imagu yeni, "Nivataru ninang niyi unyong kumina nakam maka daba make manang. Zominna, mente duk na migi."³⁹Ima jatya makana kazono nacin, ima jigi, adungranan nyan muyi ima gisa Kashiri. Agu, "picu nang, inna munama wanzagana mi, kiceke kinki kiworomi. Duk na kene, azan mamigza manan nadama zoboro ama mingza mamu." ⁴⁰Ima riti aka zuga almajirai aman numzono, imagu Bitrus "Idama cigi ni ko na anayi u awa udha? ⁴¹Zomin a ciga, agisa Kashiri izu jikshi a u jaraba. U Ruhu udumun, ama nipum nishiri nini."⁴²Ima riti mariba maka gisa Kashiri imagu, "picunang, nna kiceke kinki kidama woro ndama mani ma so kini, ama ukusu na piman tara uwanzagana." ⁴³Ima guru zuga yeni a pushin mura, ayizyi ama wanza yeni azyipshi. ⁴⁴Ima pa biski yeni awori. Ima guri mi tar asu gisa Kashiri asu dizyi abere a midha.⁴⁵Yesu imaguru ka almajirai agu yeni agu "Idoto pushinmura asu vanzanzana? yitin, kapakana pati, adugi kono ka piyar ai cara yayi bang. ⁴⁶Cokin kiworidi. Yitin piyi dama dakanyami ina pati."⁴⁷Kapakanni ma berbene, Yahuza umi nima zakpo piyu doh unyong pituru akaba ima tumu ade ayashillaci adun aciri ka mapiristoci na ayashillaci a kudo amaru cipruga adeshe ntan nan dogo. ⁴⁸Piyi dama dakanya Yesu, ima man do yeni alama agu, "duk piyanna puri a kperkya yi, ayi. Ka purinyi."⁴⁹A kadhar kami, imura ka tumu u yesu ata sumazyi "kusambu pibasan" ata kperki. ⁵⁰Yesu imagu yi agu "Ca, dene ukusu yendenbu" ama wana a puri.⁵¹Na ma yita kene, piyu dah ynyong ayayi na Yesu i daski cara a cidda kitan kico, a zya kuto ku pidere uku pirist kugbaki mi. ⁵²Yesu imagu yi agu, "guddu kitan kimu unyong kuperu kukini, duk aya kitan kico, akini na yeni adama keh mi nnayeni. ⁵³Ba pi migza magu magu ndama suskanimi mayarkya picunan shi, inura kabur ka malaiku kapiri pituru akaba? ⁵⁴Inni na adama kurganya u nassi, agu ba kaciri mummu mudama wanzagana?⁵⁵NNaka na yesu imagu ayashillaci mi agu, "Iwani na ntan mucokso nan dogo ma mapuru mi ne piyu pashi? Nna zomi ko kashe katuk a kudagha ku k gisa Kashiri kokashe katuk asu basha ina purinimi. ⁵⁶Mummu mu wanzaganan abara maru a kurgani u kusunna anabawa ama nyakarya." Ama duru alamajirai ama biskyayi a sumanani.⁵⁷Ayami ama puru Yesui, ama jagayi u Kayafa ku pirist ku gbaki, kati na a nyakaran na magbaku ma yashillaci ama konusura. ⁵⁸Bitrus ima zoboroyi a dangan, ma kana a karari ka ku pirist ku gbaki. Ima rinya a zomo na aya ma mente, iman yita ukusu dama wanzagana.⁵⁹Akapa kami ma piris magbakazyi na aya majalisa naduk ama cigha ka gben ku shaida uka bere u Yesu, ado mazuga wuna Yesu. ⁶⁰Ama zugani aya sogoton kacini ka kabere nakam amazuga adong a cidda aci iyene na ushaida ukabere adong ayi ba ama tumu kacini. ⁶¹Amagu "piyangwu ukugu idama suskanya mayikiri kudagha ku kashiri, a gura suga kuni a natuk atar."⁶²Ku piris kugbaki kumi kuma coko aguyi agu, "pidama gubu kadanmana? uyan u shaida na pi disha nicinimu?" ⁶³Ama Yesu ima kizayi. Ku piris kugbaki kumagu ku dugi yi u dama unyong nizagi n i Kashiri kuzo kagara, baridi ba yi Almasihu kono ka Kashiri. ⁶⁴Yesu ima guddu yi, "Pi baran a kano kamu. Mbashabu, pidama yita kono ka piyar ka zomi a kacara ka rhe ku iko, kadama wana awor unyong mawuri muzo."⁶⁵Ku piris kunku gbaki kuma gmana kuriga asu kumagu, "I disan ibang! Iyan deni igbene u shaida umanzu? yitin na potin u pas. ⁶⁶Kumina kuyin kuyinio?" Yeni ashere agu, "mu duguran magu ina dama keh."⁶⁷Ama tubrazyayi kitau anyan, a kpabayi a dishayi icara ana kpellya. ⁶⁸Yeni anagu "dishi di anabci Almasihu. Wani kpallanbu?"⁶⁹Bitrus izomi uya, kadong kajinni kayi piderem ka wanuyi agiagu, "pu ma piyi na Yesu u Galili." ⁷⁰Ama ima sari kazono kayeni na duk, agu "iyoyi ukussunnnaka sheri mi."⁷¹Ima cira makana karong kadong kajinni kayi pidere kapa yiti, kagu ayanna yeni akaci kami. "piyelluma yeni ayi na yesu piyu Nazarat." ⁷²Ima dene yani pikagara har na mashiri,agu "iyo yi piyami."⁷³Kapakami kama woro nacin ayama nyazazyi ama wanu Bitrus aguyi agu "pu ma piyi unyong u yeni, ama ni rem nimu niverken bu." ⁷⁴Ima cingah mashiri idugi umu la'ana, agu, "nyom piyangwu." akapakami kugono ku gokorya. ⁷⁵Bitrus ima mingya abere ami na Yesu imagu, "Kamin magokori ma kugono pidama ku pam a kagara mayo manang ki tar." Ima woroyi uya aka shiba na cap.

Chapter 27

¹Rikata ninni ma wurka, mafiristoci na aya cubru akonusura acankarana kenna adama zuga yi na ibang. ²Angha ma shishizhi yi, ajaga yi kaku piyi cubru Bilatus.³Yahuza umi ma do yeni Yesui, ima poya agu adama wunayi, inyi ma gbene kenna idama guddu yeni ikorgimi nayi ma shere ka ma firistoci na ayacubru. ⁴Inyi magu, "indeni ibang a rhe amana apiyi zayi ibang" yenye guyi agu, "ba mani mawur, anghana a amu?" ⁵Inyi ma nyallya ikorgimi a biskya yeni, aworoyi aka dhankharya nici niyyi.⁶Picu cubru uma Firistoci man itezhe ikorgimi agu, "mudugan muni magu aguddu ikorgoinyi unyong katazzan kayini, abara magu ayi manyo". ⁷Yene jangha ma zomo a berbene aukusumi uwani, ikorgimi angha ma sheshe katege ka ku suga kwan junu abara masheg ma ajhan. ⁸Abara kenne ana yesah kati kami agu, "kati ka manyo" har ukyaru.⁹Sai ukusun na abaran aka no ka Irmiya ukur, agu, " yenyangha mazya azurfa ituru itar a uFarashi unna ya shillaci a Israila ama dene uyin, ¹⁰ama do agu a sheshe katege kanna adama na suga injun mi, kenna Kashiri ka ku in den".¹¹Yesu inyi ma kanyhazhanha kazono kaku gomna, Ku gomna kumi kuribi yi agu, "Pugi a pigomo wa Yahudawa?" Yesu ishere agu, "Kenna pi ku". ¹²Na magbaku ma uFiristoci na ayacubru ama bizyi yi, ina guyi kadamana. ¹³Bilatus igu yi agu, "Pi potonbu mabishi mamna a bishi bu?" ¹⁴Ina berya yi kangma, kugomna kumi ku potya kasasa nakam.¹⁵Ana tug amna ana yisha ubuki u idi, ku gomna kum kuna gu ayudo asamga piyu dha unyong ayami a gusan unyong ukurkuku sa acidda yimi. ¹⁶A kadhar kam ade pidong na yoyi nateng nana yesah agu Barrabas.¹⁷Toh yenyangha ma konusura, Bilatus igu yeni agu, "wan na imani magu a ciddi yiyo? Barrabas, ba Yesu umi nana yesah agu "Almasihu" ¹⁸Abara na iyo agu ai putkunu ideni yenyangha yendenyi. ¹⁹Na ima zomo a kugasa ku matya, piyeni ikunu agu, cira bumi ana bere a piyangwuni izayi ibang. Abara agu immura shezhe kidere unyong amura abaru yi."²⁰Aka dhar kami magbaku ma uFiristoci na aya cubru a daska kumina ku aya shillaci agu a biski yeni Barrabas i, a wuna Yesu. ²¹Piyi cubru ima ribiyan agu "wan na imani agu a dugi ni?" Yan ya gu agu, "Barrabas". ²²Bilatus igu yan agu "yan na i mani magu in disha nan Yesu, na inna yasah agu Kristi?" Yenya ma shere na dug uyan agu, "a giciye yi"²³Yi gu, "Abara iyan, iyan ibang ni denyo?" Yenya zpka amyigh agu, "a giciye yi." ²⁴Bilatus inyi ma yita ina dama suskanya yi abara magu kati kadama wamta, izya manimashir a gusku icara iyi kazono ka ya shillaci, agu "inzami ibang a manyo ma piyangwu iza ibang ika damana, kaninni yishin ukusunna idama yisha.²⁵Na dug aya shillaci ami agu, "Biskya manyo mayyi ma taka uwur na nono nawur." ²⁶Inyi ma cidda yeni Barrabas i a cillazya Yeshi a zya yi a do yeni sa aka giciye yi.²⁷In soja muku gomna muzya Yeshi ajaga akatinni a konosha in soja muku gomna muzya Yeshi ajaga a katinni a konosha in soja mugbaki. ²⁸Yenyangha ma yirga yi makusu adene yi kuriga ku kigomo kushen. ²⁹A napsa karawani ka masap a deneyi a nici, a doyi kidogo aka cara karye. A tutunzura yi kazono asu yisha yi kijam, anagu, "ranka ya dade, Pigomo Yahudawa!"³⁰A tubrazyayi kitau, agaza kidogo kim a kpalla yi nici mi. ³¹Na ama duru ma yishi yi kijam, a cidda yi kuriga ku kigomo a deni yi makusu mayyi, a jatanzya yi makana a kiti kinma adama giciye yi.³²Na yenya ma cira uya, ata yita pidong Bakurami na ana yesah agu saminu, unna ama deneyi autilas agu izoboro yeni ado yi mazya u giciye umi. ³³Na yenya ma maka tumu a kadong katege na ana yhasah agu Golgotta, agu ma guragu, "Kati ka ku fekere ku nici." ³⁴Yenyagha ma doyi mani marinikin na kadangma ka nyaki. I renge agabi maso.³⁵Na yenya ma giciye yi, a pegshya ukuria a ku riga kuyyi. ³⁶A zomzono a zinzini yi. ³⁷Uzo na kajhas yenya nyakarya ukusunna a bishi yimi, "Piyangwu yi iyi pigomo Yahudawa."³⁸Ama giciye yi na adakara aya ba, udha aka cara karye udha a kacara kagiri. ³⁹Ayami a woso asu zogonzyayi asu jigata ci, ⁴⁰asu kuma gu, "pugi pima gu pina yiki uHaikali a guru mi a suga anatug atar, gaska nici nimu mana! ba piyi kono ka Shiri, toro awor uzo i giciyumi!"⁴¹Kenna magbaku ma Firistoci mama yisha yi kijam, yeni na anyakaran na aya cubru, asu kuma agu, ⁴²"ima gaska adong inyi suskanangyi ma gaska nici niyyi. Ayi iyi Pigomo u Israila. Itoro mana awor uzo u giciye umi, saga ki dumya na yi.⁴³Tunna idumun na Kashiri kam ka gaska yi mana, abara magu ikugu, 'Mi a kono ka Shiri.'" ⁴⁴Kene na adakarami na ama giciye yeni nayi ama zogonzyayi.⁴⁵Aka caci kanmyigh majin masada gusa katege nadug har kapaka katar marong kawana. ⁴⁶Akapaka katar, Yesui zabkha nimyigh agu, "Eli Eli Lama Sabatani?" magura gu, "Kashiri, iyan ideni pi biskya mio?" ⁴⁷Ayami ama nyazazhi apati mi ama potya kene, yenyagu, "I iyhesah Iliya."⁴⁸Pidong imata sumta na wow aka japkya kusaso unyong mani manono na naci manyaki a agfarya a kusagha ado yi agu isu. ⁴⁹Kudezhe kum kugu, "jikya yimi kiyita ba Iliya idama wana ama gaskayi." ⁵⁰Yesui inyi ma zabjha nimyigh ashibarya abiskya uruhu yi.⁵¹Ku riga ku haikali kugmanta awor uzo makana kajhas. Mayinzhi ma digruga, natari na potazana. ⁵²Masheg ma gbantazana, ayami ayo Kashiri ami a pusun ummura a coksono. ⁵³Na Yesui maco ayami ayi unyong masheg a coksono, arinya unyong ubirni maka basha aya shillaci nakam.⁵⁴Na ku gbaku kwan soja na ayami ama zingzini Yeshi amayita madigruga maka tege na ukusu wani, yenya potu sahd agu, "Hakika piyangwu a kono ka Shiri". ⁵⁵Ayini agbaki a zoboro Yeshi awor u Gallili abara ma yogoti yi yenya nyazhanha azinzhini a dangan. ⁵⁶Unyong uyeni Maryamu Magadala, Maryamu pina u Yesu na Yusufu, na pina u nono na Zabadi.⁵⁷Pidong iciri Armatiya ide icara itumu, nana yesah agu Yusufu umi iyi unyong alimajirai a Yesu. ⁵⁸I kana u Bilatus igu aka dugyi.⁵⁹Yusufu izya kuyaza kum, a gusa kuni a kuzani kuvur, ⁶⁰a dene yi aku sheg kupas na ima napsa unyong natari. Akpigharya katari a karong ka kuni aworo yi. ⁶¹Maryamu magadaliya yenna pimanzu Maryamu a zomzhi kazono ka ku sheg kum.⁶²Nimanzu nikata, na a tug macan kara ama woro, magbaku ma u Firistoci na mafarisawa mama konusura na Bilatus i. ⁶³Agu, "piyugira, kimingan kadhar kamna piyu kiciparu kinki imagara, imagu, 'inna atug atar awori in dama coko.' ⁶⁴Abara kene, barya sa adene atug atar asu mente. Almajirai ayyi azu ma dakara yi, agu aya shillaci agu, "I cokon awor unyong mayaza." Kiciparu kim kidama pira kinkya zono ama makari."⁶⁵Bilatus igu yenya gu, "zinin ayu ciga. Cigin kenna idama suskanya." ⁶⁶Yenyangha ma worani aka ciga kusheg kumi, a hatimce katari kam, a dene ayu ciga mi.

Chapter 28

¹Katug ka sabaci katuk, katug kazoni ka ku sati, a Maryami Magadaliya yenna umanzu Maryamu ama kana makayita kusheg kum. ²Mayingzhi ma digutura nakham, abara na malaika ma Kashiri ma toron awor uzo ama kpingtarya katari kam azomo mi uzo ukani.³Ukamani u mani uyi ne mamerge, makusu ma mani mayi napuk ne usuno. ⁴Ayu cigumi apotya usahd awana ne aya kizhin.⁵Malaika mami ma berya ka yinyami agu, "azu potin usahd, inyo agu a Yesu umi na ama giciye na igbene. ⁶Izayi mi, imaru coko kenna ima barya. wanin ama yita kici kim na ama nomokyayi. ⁷Denin kumina aka barya almajirai ayi, 'Iman coko awor unyong aya kizin. Yita, iman woroyi u Galili, kuri na idama ka zuga yimi. Min baranni."⁸Ayina mi a dene kumina a woro ani apog usahd na sugu na bogo yeni, yenengha ma sumana maka barya almajirai ayi. ⁹Yesunyi ma konokya yeni, agu yenya gu, "Asumazhi ni." Ayinyami a puru ibina iyi, akhaghanha a sumazhya yi. ¹⁰Yesui gu yeni agu azu potin u sahd. Ka barin a kwani agu yenya kana u Galili. Yenya dama ka yita mimi.¹¹Na ayini ami ama su jara, adong ayu ciga a rinya kudo aka barya magbaku ma uFiristoci ukusu wani. ¹²A Firistoci ami na aya cubru a konukura a berbene a kusunwu wani, yenyangha mado in soja ikorgo igbaki, ¹³agu muni agu, "Ka barin kudezhe kumi agu, almajirai a 'Yesu' ama tumu katuk ama dakara kuyaza kuyi a doto pushimmura."¹⁴Inna aberengha a kana ka zaga nato aku gbaku kwan soja, kidama tikiri kuni a daska kumina ku kuni a ciddi niunyong u damuwa. ¹⁵In soja mumi mu shere ikorgo imi aka disha ukusunna aku mummu den. aberengha ma manya unyong u Yahudiya uningwu yimi a ujaru har ukyaru.¹⁶Almajirai ami a woroani u Galili, uzo kupana kunna Yesu ima gu yenya kanam. ¹⁷Nayenya ma yita yi, a kanhazhanzhanha kazono kayi a sumazyayi, adong ana dumya ni.¹⁸Yesui wana uyeni ama berya agu, "u iko uzo na u kajhas a dugi mi. ¹⁹Worinni aka basha ayashillaci na duk, asu guzu yeni ibang unyong nizagi Kashiri na kono ka kani na uRuhu mai Tsarki.²⁰Asu basha yeni agu yanya yishi uKusunnan ku azu yisha unna inku azu yisha. Yitin, ki inna yinayin ko kashe katug har makazagu madara mauyar unwu."

Mark

Chapter 1

¹Muni muyi u farko a bere a Kashiri Yesu Almasihu, kono Kashiri. ²Kenna a nyakaran unÿong Littafi Mai Tsarki annabi Ishaya. Yita, in kunnubu u manzo unan. Ka zonokamu piyer idama napsu jina. ³Rimÿgh ni Yesu a Karimi, nima gu shirya ũjina Kashiri a napsa muni.⁴Yahaya itumi a yisha u baptisma uṇyong magara a yisha abere a Kashiri a tuba. Magusku mi bang. ⁵Na duk mayinzɦi ma u yahudiya na ayar a Urshalima yeni a tumi uyi a yisan yeni u baptisma a kumana ku urdun yenya su bashi ibang iyeni. ⁶Yahaya i yezhi na makusu ma ugur uka rakumi. I shishin kukpa aka muru, manunaru maiyi mayi mamamra na matu.⁷Ibasha a bere a shiri. "Pi don idama tumu kã cini i pirmi au iko. Unna idama iya mi mabini araka ayi. ⁸Minna yishi u baptisma na manamashir. Pidon idama tumu kã cini kanang idama yisha u Baptisma na u Ruhu mai Tsarki".⁹Ima yimi ana tuk ami Yesu ima tumu u Nazarat u Galili. Yahaya ima yisha yi u Baptisma aku mana ku urdun. ¹⁰Yesu i ma cira a marmashir. Uzo uma gbanta u Ruhu umma toro uzo uyyi ayine kabatturu. ¹¹Nimÿh ni ma tumu awor uzo agu "Ã pigi kono kanna mani. Kasugu kanang ka pok urentu umu".¹²U ruhu uma zyayi makana karimi. Inyi mayi unyonh karimi atuk ituru inas.¹³ Shaitan isu ghasa yi imayi unyong karimi na manara malaika mama yisa u hidima.¹⁴Nama duru ma yahaya, Yesu imma rinya mayinzhi mu Galili asu yisha u wa'azi bishara. ¹⁵Imma ku kapa ka dayi, " u mulki u Kashiri una pati, tubun ashere abere a Kashiri".¹⁶Imma su waso uparu u kamana ku Galili inyi ma yita Saminu na Andarawus, kobina asu ruza kãrhạrhạg ka ku nara ki sani au teku yeni abotoron isani. ¹⁷Yesu igu "wanin a zoboromi , indama guddini anaran ashillaci".¹⁸ Yeni ta biski kãrhạkrhạg na wow a zoboroyi.¹⁹Yesu ima jatya na cun a yita Yakubu konno ka Zabadi na Yahaya kobina; asu napsa nãrhạkrhạk unyong ku jirgi ku marmasir.²⁰ Inyi ma yarke yeni, yenya biskya picu yani Zabadi unyong ku jirgi na ayu tuma, yeni a zoboroyi.²¹Na yeni ama riŋya Kafanahum, katuk ka sabar, Yesu ima riŋya kuden ku ka shiri asu makasa. ²²Ama potya kasasa uma makasa, ina makasa na iko zena nyakara.²³Ama zomi unyong kudeɲga ade pidon ide uruhu u makari.²⁴ Imma dene igum na ushiru, ikuma gu " inna gu idamami na pigi Yesu Banazarat? wana awuri di? in yobu a pigi kono ka kashiru.²⁵ Imma yganga Ruhu u makari agu " Kiza a cira unyong u kadura. ²⁶u Ruhu peker yi. U Ruhu u za dugan uni umma dene igun uni uma cira unyong nipum niyi.²⁷Aya ma zomzhi amma potya u mamaki asu rifshi nikobina " iyan i wani ma makasa mapas na iko? umartar u Ruhu u makari uni usu yisha yi matini.²⁸ Muni u labari umma zoboro u kauye u Galilee.²⁹Yeni ama biksha kudan ku Kashiri a kana u gira u Saminu na Andrawus akuma yi na Yakubu na Yahaya. ³⁰Piyasku u saminu inomon ba maboton asu gonono. Amma bara Yesu abere ayi.³¹ Imma tumu a puru icara i piyasku a zabky mazah poton madara, i yisha utuma.³²Moron immÿgy muma jigi, yeni ama yende yi aya za boton na aya fama na aya jes.³³ Ayaa ka zomi ama kossura a koron. ³⁴Ima gargana ayaza poton na kam ŋa ÿa ḍe kigbana ki baktazi a gurumi a ciddaza aya jas ashishi, ima dumya yi aya jas ima dumya yi agu nijennu ni beri.³⁵Ima coko rikata, katuk ka dotoyi, ima woroyi a ti na ba pidon, kuri na kuri ima dene adu'a. ³⁶Saminu na'adong ayi nayi asu gbeneyi. ³⁷Ama zuga yi ama guyi gu kowan igbeneyi.³⁸Ima gu " kida woridi a kadong katege makana au manzu biga don abere a Kashiri kuri. Muni mudeni mitumi nnaka." ³⁹Ima woroyi mayinzyi mu Galili, asu basha abere unyong kudeǧha asu ciddaza aya jas.⁴⁰Kidon ki kpakti kima tumi uyi asu gisayi a tuturga aguyi, "nna pidumun pi garganya mi". ⁴¹Yesu ima kumburga uyi a daska kacara a rebeyi agu " ndumun. Garga." ⁴²Akapakami kpacti kima garga a zuga maguskura.⁴³Yesu ima nyani kin agu ki workini. ⁴⁴Ima gu kini agu "kisu barya pidon, asadi ka ku Firist aka dene hadaya kaman kene na Musa ima do umurni abara au sheda.⁴⁵Ima cira a sadda bara kowan. Abaza abere ami koki, Yesu imma yiyayi ujaru unyong ugari. Imma woroyi akati na bã pidong. Aya shillachi ama wana uyi awor koinki.

Chapter 2

¹Na ima guru awor Kafarnahum unyong a tuk acin a potya agiy. ²Aya gbaki akonusura kuri ba kaci kuma woro harkarog Yesu iberya,³Adong ayar a wanyi adeh pidong uyar ideh kupentu kukiti, a ya nas ade piyam. ⁴Kapakanna amaiyani makanu a pati abara na ayashillaci ama gbaki, ama ragha kusuno kuki daghallim a dunturya a kati kamina yiyi. Ama whakha kusura atondo kakomi kanna pigbana ima ghmoshi mi.⁵Na ma yita mazob maKashiri mayeni Yesu, i gu piyar kikiti kupentu "ana man gafarta bu, ibang imu." ⁶Adong a nyakaran azomzyi a katikami ayi ki mina anasugu nayeni, ⁷"Adenini na piyangwu idama berya kene? ideni ibang! wan dama gafarta ibang shi, she Kashiri utakani?"⁸Igu yeni, " iyan deni yini migza mummu ana sugu mayin? ⁹Iyan piri au dugan na dama barya piyu kitikupentu amaru gafartabu ibang imu, ba abari bu agu coko azya kugbmoshi kumu a worobu?¹⁰Abara magu yogotin, kono ka piyar kadeu iko uma gafarta ibang, uyangwu" igu piyi kitazyi kupentu kuri pum, ¹¹" nkubagu, coko zya kuye kumu aworobu ugirumu." ¹²Ima coko na wau azya kuye kuyi, ciru girumi aworo kazono kayeni naduk u yeni ama sasara. Ama do Kashiri kucibru. Yeni amagu kidotu mayita iyiri kusu neuru.¹³Ima pa cir a pituga pika kajiwa, utaro wa yashillaci ukanu yi, ibasha yeni. ¹⁴Kapakanni masu woso ayita Levi kono ka Halfa izomi kai sheshe kagandu, igi agu, "zoboromi". I coko a zoboro yi.¹⁵Yesu ima rinya karari ka Levi, isu re ma manunaru, asheshen aka gandu, na ayi ibang amakanuyi na almajirai ayi a gbaki, ayashillaci atun a zoboroyi. ¹⁶A nyakaran u farisawa yeni ayita Yesu su reh maninuru na ayibang na aya ma sheshi maka gandu, yeni abarya almajirai "iyan deni isurena aya ma sheshe maka gandu na ayi bang?"¹⁷Yesu poton kene ibarya yeni ayashillaci a ara gassa apum amaniani piwuga, aya gassa amani awuga nwami mayarkya aya de iduntu, aya di bang nan mani.¹⁸Almajirai a Yahaya naufarisawa asu disha azumi adong ayashillaci a wana abarya "iyan deni almajirai a yahaya na alamjirai aufarisawa a disha azumi amu anasu dishani?" ¹⁹Yesu ibarya yeni, "ajami a ku ango adama disha azumi akapana ku ango kuyi nayeni? inba ayi kuango adama dishani azumi,²⁰Atuk ajara na adama zya ku ango mi uyeni, atuk ari nayeni adama disha azumi. ²¹Ba piyar idama tuzza kuriga kupas a parkya naku gus kuriga kumi kudama gbanta a gbanta mamakari.²²Ba piyar idama dene mani inabi a kishibi kugus, ai ai usaikumi udama puta kuma mani mainabi majigi, na duk mani mirnabimi na kishibi adama biza yeni. Na madene dene mani minabi mapas a lishibi ki pas."²³Katuk ka sabar Yesu ima kanu unon nakap mi ninaru, almajirai ayi a puru ma sulla mi nnunaru. ²⁴Ayu farisawa abarin yi, "yita, iyan deni yeni disu ukusu uza dugan katuk ka sabar?"²⁵Yesu ibarya yeni, "i karanta ni ukusu na Dauda deni akapa na ima pokigbam--yenna aya mayi nayi--²⁶ kenni ma rinya karari Ka-shiri, akapa na abiyata amayi kufirist kugbaki ana marya uburodi ku firist muduganmuni, ba pidong imanarya, she mafiristoci, a do aya mayi nayi?"²⁷Yesu magu atari asabar abara kapiyar a fari ni asabar abara kapiyar ba. ²⁸Abara kene e, kono kapiyar au Ubangiji har na wa sabar.

Chapter 3

¹Yesu Igurmi ajata sai ga pidong uyer ikiti kacara, ²Adong ayer asinsinim agu ayita baina garganya yi katuk ka sabar.don yani asuniyi³Yesu Igu peyu aka cara kan kakiti i coko anyezhanha akacaci kayer⁴ Yesu ima bera kayer agu, mudugan ayishi kadan mana kadugan katuk kasabar ba adon adon muza dugan, agarkani biyer ba awun akizani natik.⁵Yesu iyita yani akishiga, ayisha kasugu kishigami uyani agu piyami de kacara kakiti, Idaska kacara kami ima Idaska kacara kami Yesu Igarganayi. ⁶ A Farisawa acira na kasasa makana kayer aheridus aka camsana kenna ana wuna Yeshi⁷Yesu yeni ayi na almajerai ayi,maworani akajiwa ka pandari.ayer adun a zoboro yani ayu suku Galili na Uyahudiya. ⁸usuku Urshalima na Edom kazono ku urdun umanru Taya na Sidon naya ma kosura adun agu ayita ukusu na iyimi.akanuyi⁹Yesu Ima ribi almajirai ayi anapsayi kujirgi kucun kumani sabo amakossura mayer aghaki sabo na magu azuk ayamariyi ¹⁰Yesu Igarganan ayar aghaki, aya adeshe kighana, ayisha kenna adama rebe Yesu¹¹Duk kathang kan na ayu ruhu umakari ayitanyi yani a tutunzura kazono kayi ayishi igum anagu pu piyi kono kashiri ¹²Yesu igu yani agu yeni azu damu, ayagotyayi¹³Yesu ima tuga uzo kupana, ayarkya aya nimani agu akana uyi.¹⁴ Yesu ma teske ayer pituru akaba (ado yani nizagi agu manzanni) ayami ada mayi nayi, akuni yani, agu aka bashi abare ashiri, ¹⁵Yesu Imadoyani uiko uma ciddaza ayajas¹⁶ Yesu Ima teske ya pituru akaba, ado Simani nizagi agu Bitrus¹⁷Yakubu kono kazabadi na Yahaya kopina uyakubu adoh yani nizagi agu Buwanarjis nono na tsawa (marata ) ¹⁸a a Andarawus na Filibus na Bartalamawus na Matta na Tama na Yakubu kono ka Halfa na Tddawus na Saminu Ba-kananiye, ¹⁹Yahuza Iskariyo umi madoh Yesu agu awun²⁰kapakam ni ma rinya Ugira akapah kamakonusura har anya yani akari kamaninaru,²¹ Ayu ugiruyi ama bota kene yani acira apuri,na ama gu Izayi matini maiyi²² Amayakara aya yani atumu awor urshalima agu Ai Ba azabu ba itugi uyi, na uiko upigomo ayajas nayi ciddaza ayajas²³Yesu Ima yarkya yani, agu yani uyhong misali, nni na damadene shitan Icidda shetani²⁴ idan na umurki kiwaktan kiba kinki dama dugurakini ²⁵ kene in na ugira uwakatan kiba mazamansana mada madara²⁶In na shitan idaniyi matini ida ma wakta, Idama Iyayi manyezhanha, kapa kayi kadari kenan ²⁷Bapiyi dama rinya karari ka piyar i citari a gashi makusu, ana shishin buyi ashikphokso makusu mugirumi²⁸Nibin na in bashini agu Ibang inna ayar adama dene, adama gafarta yeni, Imis usabon ani aku anono na yeni ²⁹amma duk piyi Ideni ibang Uruhu ufur adama gafartani yi ko na cun, i wani piyi ibang iza dara. ³⁰Yesu i beren kena agu akunyi agu ide Uruhu uza dugan.³¹Akapa kami pina Uyesu na kobini amawana ama nyazanzanah uya, akunu uyi agu ko imani ko mazamani i wan. ³²Aya agbaki azomzi amanraniyi agi agu pinna na kobini ayi uya asu gbyeniyi³³Iguddu yani agu awani ayi pinna unang na kwani ³⁴Ikumburga ayita ayami amagronyi agu ga pina unang na kwani nna.³⁵ piyi isha ukusumi na kashiri kamani ayi iyi kobina unang urumi na uyeni apina unang.

Chapter 4

¹Ima cinya mabashi auparu uka gup. Aya Shillaci a gbaki a deniyi aka daahchi, inyi rinya kujirgi kumani unyong kumana kubagbaki azomo. Aya shillaci ami agbaki ayi uzo ka kungru.² I magasa yeni manang magbaki na misalai, unyong mabashi mayyi Ima gu yeni agu,³"Potin pidong u bizzan imakana kibirah.⁴ Ima su amizi i duk, iduk ide i jikshi a ujina,nanin na ma gabini ⁵dong kuma ini jigi ana tari, akati kaza mayinzi nakam.ini ta cir na wau abara magu nadakara namna zullun nani.⁶Inmyigh mummu ma taska, ini roto abara magu ini zaini kinyagha, ata rog ⁷I dong ijigi unyong masab, mamma kybokori ni, ini na denini ayizyi.⁸Idang Ijigi amayingzy ma dugan, adene ava, adene ayizyi,a kumza, a do mapiri na ituru itar, idong ituru kutashi, idang ituru pituru. " ⁹Yi imaguyeni agu, piyide ato amapog ipoti"¹⁰A ka dar kanna Yesu, Ima yi utayi, ayami ama patiyi yenna almajirai aiyi pituru akaba. yeni aribi maana mu misali munni yisan. ¹¹I guyeni agu, "Yini adumunni ma yogoti asiri umulki ukashiri, amma ayami azani unyong u yin sai a bashi yeni na misalai, ¹²Abara magu yenya yitan, bama yogotya. mapoti, kuma yeni ma potya, ba ma potya, a bara magu, yenya gabyani ma wana ama zuga magusku mi ibang.¹³Yi imagu yeni agu, aini magu iyogotonni misali mami uyanku naidama yogotya kudezye kumi¹⁴ piyu kibira kinpa apibizzan wa berya kashiri. ¹⁵Idug imi imajigi aujina, a ayami apoton abere akashiri, shetan ima rinya nasugu na yeni a gaza.¹⁶kenna idug imi na ama bizza a natari,yeni ayi ayami ana potya abere akashiri ashere nawau ana sugu nabok ¹⁷azani nicini, bama shirii,nna kidere ko utsanani uzug yeni, yenya ta gur kacini.¹⁸A dong kuma ayeni ayi maduntani mi idug imi ijigi amasap, yeni ayi ayami a poton abere mi, ¹⁹amma makusu ma uyah unwu, yenni kiciparu kimade na kitau kico kina damana, ringya kumina kupiyami abere mi ana dene ani utuma umatini.²⁰ I mi na a ma biza ama Yingzyi madugan, ayeni ami ayi maduntani ma ya poton, ashere, ayishu tuma mi azuga mapiri ma iyuru itar, adong ituru kutashi, adong ituru pituru.²¹Igu yeni agu, ana yende ura ugira atara agusa aka bende ba ana tara aka rangha kaka komyo? baina yende ama tarkya uzo kazomi kuwuni? ²²Ba ukusu nisan, kenna adama yogotya ni, unna a dama ciddani a candharya ba. ²³Piyi de ato amapoti, ipoti²⁴Inyi magu yeni agu, tarin kumina aukusun na ipoton, kukuran kunna pikuran mi, kuni na adama kurgya bumi, har namapiri. ²⁵Abara magu piyamide nadama pirya yimi, piyi zayi, adama sheruyi a pirya piyi de.²⁶Igu yeni agu umulkyu kashiri uyi ne piyi myizyi duk kajhas. ²⁷kadong katuk inicira a kumza bamayo kenna adeni inicira ²⁸Mayinzyi mana dene matini, macira mai dug mani mayi kacing. ²⁹ashii fotton, ashi dene Inunaru. kapa kamna iniyeni, azya kuramjiya a cezye mi, macira matege madagi kenan.³⁰I pa guragu, iyan na dama duntarya na u mulki u kashiryo? ba mashe masali na dama duntarya na uni? ³¹unu yine pigbangaran piuzara pinna nna biri, ka da yake apini pi piri ama cun unyong igbangarang i uyangwu ³²Duk na kene inna a biiri pini pimpi na kumza apira kudezye ku ki bizzuman kinkiyi uyangwu ama kumza adene mpaga mugbakazyi, har nanin nana guza mi ampaga mum.³³Ima bashayenya bere, na misali mummu,kenna ushiiru umayo mayeni uyi.³⁴ Ina barya yi yeni kadamana sai na misali, amma apituga, Ina basha u almajirai uyyi ko iyan.³⁵katuk kankana, morong mamma ma wana, Igu yeni agu wanin ki rakya kuri urapku. ³⁶Yenyangha ma biskya kudezhe kwaya shillaci mi a rinzyi kujirgi a zoboro Yi. mamanzu majirgi mayimi nnamani. ³⁷uriru ugbaki na uvunu uma coko, mani mashir macinya Imayigata kujirgi kumi, kujirgi kumi ku kura na mani mamma ringzan.³⁸Yesu Izomi kacini kaku jirgi kumi akugasa. a purimmura, yenyanghama zhimya yi, aguyi agu, kumalami kidama kizii pina koti bu?³⁹ I zyinta a coko a nyanga uvunu mi. agurumi agu mani muteku umi agu Anyazhanin a kizyini na tic. uvunu mi unyezhenha, katii ka kiza na kiu.⁴⁰Igu yeni agu, Iyan idenini i potu i sahd nayo? haryanzu i zaini u bangaskiya? ⁴¹yenya potu sahd agu a ciyeni agu, wanninde uiko nashi uvunu Yenna uteku adishayi ubiyayya?

Chapter 5

¹Na yenya matumu urakpu u teku, umiyi uyong mayinzhi mu Garasinawa. ²Aka dar kanna Yesu ima cira awor unyong ku jirgi ku mani pidong iman kye icira awar unyong shere yi.³Piyami izomi unyong masheg. ama shishizhinyi amanyeng. ⁴Amana shishizyi yi amanyeng na kiyeh, i kpekere na piring. Ba piyi ma suskanya ma gurumi a shishiyi.⁵Mmayi na katuk ina zomi unyong masheg asuyi shigum asu ghmãnã makusu ana tari na shisshi. ⁶Na ima yita yeshi idoto dangan, itaka cepke Yeshi a tuturga kazono kayi.⁷A zabkha nimyigh agu, " Kadangma kadaman minapu? Yesu kono ka Kashiri kauzo ingisa bu ani zagi ni kashiri azu disha mi a kadere." ⁸Abara magu Yesu imagu pugi piyijhas cira bumi unyong piyan wunu.⁹I ribi yi agu, "nizagi nimu agyano?, "nizagi ninang agu ugbaku" abara magu " wur kigbaki." ¹⁰Inyi ma yira gisa yi agu izu sotonya yeni na yajhar amayinzhi mam.¹¹Kati kami alade ta kanonson mi asuzana acia'ani au paru kipana. ¹²Yenyangha ma gisha yi agu i biski yenyarinya unyong aladu ami. Inyi ma dumya yeni. ¹³Ayajhas ami atumi ne idubu iba. aladu ami idubu iba a dungarya kagub na usum aka rinzya manimashir.¹⁴Aya ladu ami a rinya unyong kudo kumi na kudezye ku na tege nami na pstazya asu basha ukusu wani. Aya shillachi a kana mi aka tĩkan maka yita ukusu wani.¹⁵ Yenyangha maka tumu ayita piyami ide ayajhas izomi, kumina kuman guruyi, inyezhi ade mukusu ani pum, ayimi a potya usaid.¹⁶Ayami ãma tumu ayita piyami ima de kigbana kya yajhas, ama woro ni aka basha ukusunna yenya yitan unyong aladu ami. ¹⁷Ayashillachi ami ãmãgisa yi agu i cir yeni mi amayinzhi.¹⁸Piyami na ayajhas ama righan, inyi mayita Yesu idama rinya kujirgi kumani a woro yi, i gisa Yeshi agu idama zoboroyi. ¹⁹Yesu ina dumya yi. Aguyi agu " worobu ugiru yin, aka barya yayin ukusu dugan umi na Kashiri ka deni bu." ²⁰Piyaminyi marinya unyong u Dikafolis asu basha ukusunwu ugbaki na Yesu ideni yi, yenya apotonzya kasasa.²¹Yesu inyi ma guru mi arakya urapku kumana makana urapku manzu, unyong ku jirgi kumi aya shillachi a gbaki a ka gatkyayi, au ƥaru kumana kum. ²²Adong unyong aya ghakazi a basan ami na ana Yesu gu Yariyus, itumu uyi inyi ma yita yi aka tuturga kazono kayyi. ²³Inyi mayira gisa yi, ana gu pijinnunan igara yi har ina pati make. In gisa bu wandi ki kana ugiru nang sa pika tarkya kani icari mu sa kanka garga. ²⁴Inyi ma zoboro piyanmi, ayashillachi a gbaki zoboro yi aka gbokorya yi²⁵Pidong uyini umi namanyo mamasu cizza yi har kiwa pitura kaba. ²⁶Ima sheze kidere na kham, akanza ka yu ganhar a wunza ikorgo nakham, bama garga kigbanu kimi kisu pizzura. ²⁷Inyi ma potya abere a Yesu. I zoboro kacini kayyi isu jara unyong aya shillachi a gbaki, ita ryeb pituga pi kuriga kuyyi.²⁸Abara magu iyo agu inna irebi pituga pi kuriga kuyyi indama garga. ²⁹Inyi ma rebe manyo mam mata nyhazanha, i potya anipum niyyi igargan.³⁰Yesu inyi ma potya u iko u cira yi ani pum, igu " a wan irebi mi kuriga?". ³¹Amajirai ayyi agu, " unyong aya dunna a konusuran pigu wani ryebi bu shiyi?" ³²Yesu inyi ma kuburga mayita piyi ryebi yi.³³Miyinmumi iyo ukusu wani, inyi ma wana uyi a pok usahd asu zara aka khaghanha kazono ka Yesu a barya yi ribin. ³⁴Inyi magu piyinumi agu, "jinni ubangaskiya umu u gargananbu, woro bu kigbana kimu kidari."³⁵Aka dhar kam na i masu berbene kapiyinumi adong ata tum awor ugira ukugbaku ku kudhagha ku Kashiri agu " jinnibu iman kye iyan ideni pimpi gusa malamia toyo?"³⁶Yesu inyi ma potya ukusu na yeni aku igu kugbaku ku dhangha ku Kashiri agu, " azu potya usahd dumya kawai." ³⁷Ba ma biskya pidong iyi nayi sai a bitruzi na Yakubu na Yayaha kobinu Yakubu. ³⁸Yeningha ma wana ugiru kugbaku ku kudegha ku Kashiri ayita ayashillachi ana pok ani urentu ana sugu na yeni, au shibana na was.³⁹Inyi ma rinya karari kam agu ayashillaci ami agu " iyan ideni nasugu nanna makari ni inyi shibano? kajinni kanka ka kini kani ammura na kayimi. ⁴⁰Yenya cejje yi. I cidda yeni uya naduk uyeni. A yerkya picu kajinni kami yenna pina na ayami na yenya mayi nayi aringda yeni unyong umi na kijinni kami kayi.⁴¹I puru i cari kajinni kami agu kani agu "Tabitha Kuom" agu magu inkugu coko." ⁴²Kajinni kami kata coko ajatya nawau (kiwa ki kani kitumi pituru a kaba) aya shillaci ata poti kasasa nawas. ⁴³Inyi magu yeniagu azu barin pidong. Agu yeni agu dugin kani maninaru karye.

Chapter 6

¹Ima biskya yeni ma kna a kudo kuyi, almajirai ayi azobori. ²Asabar a wanah, i bagha yeni abere ashiri unyongha kulla gisa Kashiri, adong aya shillaci ama potya yi asasara kaci nayi zugi idugi ma bashi mamma. "Uyan hikima na Kashiri ka dugi?" " Ushe ukusu mamaki nayi disha ai cariyi ishi?". ³"Azan kafinta kankana nka kono ka Maryayamu? kobinu Yakubu na Yosi na Yahuza na Saminu? azan a kobini a yeni nakiyi nayeni?" A poton yene urentu abaru Yesu.⁴Yesu ima gu yeni agu " pikuzunun u kashiri izayi kicibru, unyong kudo kuyi, kakobini naugiruyi." ⁵Ima suskanyayi madene kadamana ka gbaki, aya cun na ima tashsha yene icara a garganzya yeni. ⁶Uza u bangaskiya uyeni uma deni kasasa iwori a kudo ku bakti.⁷Ima yarkya almajirai ayi a kunu yeni aya bamba ado yenu iko umaka garganzya aya deh kigbana ki vunu. ⁸Ima do yeni umurni kara azyi kadama aujarumi sai kidogo kara azyi manunaru ko mapokori ko ikorgo anajupu. ⁹Agu yeni aden araka azu kpapsha mariga anapum a yeni.¹⁰Aguyeni agu "inaka zomo a karari kanna itoron har maka coko mayin. ¹¹Kudo kunku gab kuni masherini, maza potya abere ayin, i kpakrya yeni ka kpokpok ki biniyin."¹²Yeni ama cira uya asu basha abere Shiri, anagu aya shillaci, agu mhi a turborga ka Kashiri. Yeni ama woroani aka disu wa'azi kaya shillaci agu atub a biskya ukusu za dugan azoboro Yeshi. ¹³Yeni ama ciddaza kigbana kiuvunu, adugutu aya shillaci ama mai agarganzya yeni.¹⁴Pigomoh Hiridus ima potya nizagi Yesu niman cira koiki adung asu kuma agu " A Yahaya piyu baptisma i ciri kayamaru kizyi ukusu deni idisha ukusu kassasa". ¹⁵Adong su kuma agu Iliya, ading asu kuma agu pidong unyong a kunzun a Kashiri a zono¹⁶Na Hiridus ima potya, igu a "Yahaya umi nama bebkiyi naci i cokon". ¹⁷A Hiridus ima dene a puru Yahayi a karkya akati na natazza ayi bang abaru Hirodiyan ( piyini Filibus kobinuyi abarana Hirodiya) ima yi uHirudus ai runga.¹⁸Yahaya ima barya Hiruduzyi agu " mu dugan mui magu ina rungan piyeni ukobina. ¹⁹Piyinumi Hirudiya ima pog manigi ma Yahaya piyu baptisma amani ma wuni mummu ma wanza gana muni mi. ²⁰Hirudus ima pog usadh u Yahaya, imagu Yahaya a piyu matini ade kasugu kavur. Kusu ma dene Hirudus ima maniyi maguragu potya manig mai poton Yahaya su basha abere shiri, manigi mana puruyi, deh nizhagha unyong kasugu kayi.²¹Nna Hirodiya izugi u dama idama dene ukusu ni mani madene. Kapakanna ama waba Hirudus kama wana, Hirudus i cansana manunaru mari yenna ma matumzana unyong kigomo kiyi na aya cubru uyong u Galili. ²²Kono na Hirodiya kama kana mi aka chilla mi adoro yani, udoukani uma burge Hiridyzhy yanna ajamiyi pigomo imagu kono komiagu, "Karip ukusu na kamani yi dama do kani."²³Ima "shiri kani, ko iyan na kamani kona ina dama tusa kogomo kiyi kiba ado kani." ²⁴Kata cir a ribi pina, "ngura gu idugmi yan?" igu " ni ci Yahaya uruna disu Baptisma." ²⁵Kata gur na wow a kidankyu taro ka pigomo aguyi agu " Mmani magu domi nici ni Yahaya pidisan uBaptisma au tireh."²⁶Kasugu ka pigomo kanaguzura nakam, tunni ima maru do kono, magbaku mu kigomo magbaku mai tuma ama yinzyi mayi mayi ayishini, ina suskani makupa kani. ²⁷Pigomo ima kunu kidong kisoja a dokinin umurni. Kitar ayende rici ni Yahaya. Kisoja kimi ki gbyekpe yi rici unyong ka sassan kaya shillaci.²⁸ A yende rici nimi unyong utire ado kajinni kami, kajinni kami ajaga pina. ²⁹Almajirai ayi ama potya aberemi, ama wana azya kuyaza kumi aka niksha a kushek.³⁰Almajirai ami ama wana uYesu, ama bashayi ukusun na yeni adishan na ukusu na yeni a bassan. ³¹Imagu yeni, " kanin unyong kati kadugan a vanzana nacin" magu aya shillaci ayima gidarang akaci a zugani kapakama vanzana are manunaru. ³²Ama woro ani unyong ku jirgi kumani yenu tayeni.³³Aya gbaki ama yita yeni asu jara, ama yogotya yeni ata cizzanu sum a wasu unyong mado asu sumana aka aganza yene. ³⁴Ama ka zaga a pituga kuteku Yesu yita aya shillaci a gbaki a potya kidere muyeni, ama wana ne, magam maza pizani, acu gaba na mabishi ma abere aShiri.³⁵Morong mama wana, Almajirai ayi agiagu, " kaci kanka kadugan morong madagi. ³⁶Barya aya shillaci a soto ado marinzya mado ma gbakazyi na macincin a sheshe ukusu na dama rizyi.³⁷Ima guddu yeni agu, " yin dugin yeni manunaru yeni rye". Yeni aguyi agu "kya zu ka shshe u waina i dari ba yeni a rye shi? ³⁸Ima ribi yeni na kugi "na war ni de nu borodi? ka yitin." Ama ka yita, aguyi, agu " na kpatara kishi nai sani ba"³⁹Ima dene yeni zamzono a kajas angi zugi na dugu yeni. ⁴⁰Ama zonzono na kugi adong udari, adong uhamsin. ⁴¹Ima zya kakpatara ku burodi iyi kishi nai sani ba, a cokonya ricinyi uzo a dene abalrkami a pukara uborodi umin, ado almajirai ayi magu atusa a yella a ma konosura agbaki nadug u yeni.⁴²Na duk uyeni ama rye a shitunzura. ⁴³Ama konosha kudezye kuburodi umi utakasananunu kura na bende pituru a kaba na kudezye kisani. ⁴⁴Aya shillaci ara ama rye uburodi ama tumu ayar udubu kishi.⁴⁵Imagu almajirai ayi a den kumina atuga ku jirgi kumani akana ka zono aka sukshi u Baitsaida, yi innyanzyanka a sallama aya shillaci. ⁴⁶Yani ama woro ani yi tuguzo katari a gisa Kashiri. ⁴⁷Moron mana wana kujirgi kunku mani kunyazhi aka caci ka kagubidotuyi uzoh kakungru yi utayi.⁴⁸Ima yita yeni aya kidere uvunu uyaza yeni mijaru. Kapa ikarpe ama wana ma rikata, iwanu yeni asu jaru zo mani adama piranya yeni. ⁴⁹Yeni ama yitayi isu jara uzoh mani asadu sassara a degu a piyajhas a sada denigum. ⁵⁰Usadu uma yeni nama yita mayi. Yi ma barya na yani agu "wana shigrugin ami zu potin usadu."⁵¹Ima rinya kujirgi kunkumani nayeni, uvunu mi unyazhanna a sada sassara nawas. ⁵²Yeni ama ani abere akakugi kami. Namu wani kene asada shishizyi nasugu nayeni.⁵³Na ama rapkya a rinya mayinzyimu Janasarita ama dene kujirgi kumi usarka a niri. ⁵⁴Ama cizzah unyong kujirgi, aya shillaci ayogotya agu a Yesu. ⁵⁵Aya shillaci ama sumana makana amado ma yene a yendezye Yeshi ayaza gassa uzo mahmoshi mayeni uYesu naduk akacinayi kanan.⁵⁶Ko iki ni righan, kudo kugbaki na kucun, amayinzyi mami ana yendezye (agbana) aikasuwa ana gisayi, marebe koina kacara ku riga kuyi, ayangha ma repshi ama zugsugara.

Chapter 7

¹Ufarisawa ama konusura u Yesu na a dong anyakaran a woru urushalima.²Yeni mayita almajirai a Yesu asu rye ugurasa ichari ide kirik, magu yenya ma guzuani icara. ³(Ufarisawa na a yahudwa ana rye ani manunaru bama guzyi icara nateng, abara magu yenya na zop manang maya cubru. ⁴Inna afarisawa aguri awor ukasuwa, awu lallai ayami azura ashii rey manunaru. Yenya de mamanzu manang na yeni na zob ne maguzu manceke, injunu, na idong isantali i'u dalma, yenna kidegha kikari ka manunaru.⁵Afarisawa yenna aya ma nyakara a ribi Yeshi agu " Iyan ideni almajirai amu ana gabani ma zoboro manang ma ya cubru, abara magu yenya na rye manunaru ba ma guzi cara?"⁶" Inyi ma shere yeni agu, Ishayi ma yisha anabci uyin ina mani magu ayitini isu yisha kakusun uzaunini unyong nasugu, ima nyakarya agu 'ayami ana tutunzurami anano nazig, nasugu nayeni na danganzan nami. ⁷Matutunzura ma uwan na yenya na yisha mi asu basha i kaidodi ya yashillaci agu a iyirukunai iyeni.⁸Ima nikya manang ma Kashiri apuru manang mayashillaci. ⁹Inyi magu yenyagu "ima zuga manang ma Kashiri abara magu izob manang mayin mayashillaci! ¹⁰Abara magu Musa ima nyakarya agu 'ana dukshin aci na nai ki cubru' kuma 'piyi zogonon picu ko pinau yi itumi magu a wuni'¹¹Yinniyi kugu, 'inna piyar ikuapicii gu, "mamuki mama mayi magu indinni" (ma inzyan ado Kashiri). ¹²Abara kene, idugi yi u izini magu izu dene apicii na pina ka dangmana.¹³ I zhiza manang makashiri ukusu wami abara manang mayin mamna imaru do yeni, mani na na dangmana na manzu nayi na yisha."¹⁴Ima gurumi a yerkya aya manzu agu yeni agu " tarin ato ana bere nang ado ini ma yogotya. ¹⁵Ba kadangma ka wor ka piyar kankada nagaza yi inna ukusumi urighan piyami, amma ukusu ciri ka piyar uni udama nagaza yi." ¹⁶Piyi pog abere ipotya.¹⁷Na Yeshi ma biskya kati na aya shillaci a konoson a rinya ugira almajirai ayi a ribiyi maduntani mamma. ¹⁸Yesu igu, ainyi gbantazyini? aini mana yaini gu ukusu rian piyer uworuya azan uni una nagaza piyer ba. ¹⁹Abara magu unu dama rinyani a kazaka aka sugu. Saidai unu rinyi unyong aka cira a mazomo akigobi?" Ama bari kene, Yesu guddu, ko mashe manunaru mawani ma dugan²⁰Imagu, " ukusu yi unyong nipum ni piyer ununa nagazayi. ²¹Abara magu unyong nipum ni piyer, yenna kasugu ka piyer, kumina ku makari, ulalata, udakara, kicama, ²² kagben, kitau kico, mugunta, kucok, kagben kagbaki, iputkunu, kicinzaru, mazhaba manici kidhanra. ²³Duk makusu mamma ma makari mana cizza dagu unyong u piyar, kuma mani mana nagaza piyer."²⁴Acoko daga akatikan a kanu shiyyar sur yenna u sida. Inyi ma rinya kadong ka rari abara magu imaniyi agu a yogoti agu iyimi, amma ima nisanayi. ²⁵Pidon uyini umina pijinni ide u ruhu u makari, inyi ma potya agu Yesu yimi inyi ma kanami aka tuturga kazono kayyi. ²⁶Piyini umi a umayinzhi mu girka mi, ayi piyer iciri usuku Fonishiya. Yi ma gisa yi agu i cidda uruhu unwu makari umi uyi ukono kam.²⁷Inyi magu yi agu, "varah ado nono manunaru tukuna. Mu dugan muni magu azyi manunaru manono ado mũ sang" ²⁸Piyanu mi igu yi agu, " I Kashiri, mũ sang muna rye manunnaru mamma jikshin awor au tabur u nono."²⁹Igu piyinumi agu, " jara worobu, ayajhas ami ami ayu nyong ukono kamu aman cizza." ³⁰Inyi ma riti ugira akatumu kono kami ka ghmashi aka komi, ayajhas ami aman cira daga ani pum ni kani.³¹Inyi ma gurumi a cira awor shiyar sur, a zoboro u sidon, makana u teku u Galili au shiyu u Dikafolis. ³²Ama yende yi pidong uturi, izasu berbene, a pisayi agu itarki icara iyi uzo u kono kam.³³Inyi ma cidda kono kami daga unyong ay shillaci ami a konusuran, ajaga apituga, adene icara iyi ana to aka dhanghra kam, a tubrya kitau a rebe nirem ni kono kami. ³⁴Ka yitu zashiri, a daska ni vataru uzo aguyi agu. "IFatha", agu magu "Gbana" ³⁵Ata guddu kani mapogma bere, ukusumi uma shishin kani nirem inui biskya kani, ka cigha abere nateng.³⁶Inyi magu yeni agu, azu ka barin pidong. Amma duk na magu yeni kene, ama basha ko inki. ³⁷Asu sasarana agu, " I yisan ko iyan na teng, har adene aturi a potonzya abere, na danghra kuma na suskanya mana berya.

Chapter 8

¹Ana tugami a aya shillaci ama konusura na kham, bama de maninaru mari. ²Yesu Iyerkya yi agu I pog kidere kya yangha a konoson yeni atugayeni atar kenna ayer ayi azani maninaru mari. ³Nnan ugu yeni a zagsanani ana rari na yeni bayeni marini maninaru, yenya dama ka potya macaza aujina abara na, na rari na yeni na dangan.⁴ Almajirai ayi a shere agu, inkii na kidama zuga ugurasa akarimi kanka umi u dama wana a yangha?⁵I ribi yeni agu ''ugurasa uwar na ideh?'' yeni agu ''kushere.''⁶ Igu kowan izomo, Imazya ugurasa umi kushere agu shambarka, a pukaruni agu almajiraai aiyi agu zyinin a tusa ayashillaci. Yenya coko a tusa⁷Ade musani mucun-cu nacun. Iyi ma gurumi agu shambarka a do yeni agu yeni agu tusa aya shillaci. ⁸Yeningha mare a shitunzurah, akonosha kudezeh kum har kura na bende pituru akaba.⁹ Ayashillaci amayi ayar i dubu i naz. Aduru agu yeni awasoani.¹⁰ I ma ta rinyi kujirgi kumani yenna almajirai, ayyi makana au yenki u Dalmanuta.¹¹Afarisawa atumu amacigha pikagara na yi. Amani magu I dugi yeni maduntani mawor uzo, mayita kenniyi. ¹²I daska nivataru anagu, ''iyan ideni kusanakugbene maduntanyo? Hakika in bashini, ba ma dong ma duntani na adama do kusana kunku.''¹³ Ita biski yeni agurmi a rinyagh kujirgi makana urapku.¹⁴Akapa kami almajirai ayyi a wurunun mazya u burodi akade. manna yenya taka de uburodi udagh nazik unyong kujirgi ku mani. ¹⁵Nbashi ni agu, ''zu ghanghanin na u yisti wa Farisawa na u yisti u Hiridus.''¹⁶Almagirai ami a cinyagh kutepu mi anagu ba, ''manna kizaidi uburod.'' ¹⁷Yesu iyo, aguyenyagu, Iyan ideni na yi berbene abara mazamani mauburodi? Idoto ma yogotya kene? I yoini kene? Ba kumina kuyin kadoto ma gbanta shi?¹⁸Ide a yizi, bama zingzini? I de ato bama pokgo? I minganniyi?¹⁹ Imma tusa uburodi ka yar Idubu kishi, nabende na war nama tako? Yyeni agu ''pituru ayiba''²⁰Yenna manna imma tusuru Iborodi Kushere atusa ayar madubu manas,na bende na war nama taka na kuri nau burudiyo? Yeni aguyi agu ''Kushere''²¹ I guyeni agu, i doto ma yokotya kene?²²Yeninyagh ma tumu u Baitsaida. Aya shillaci aka tikam a yende yi pidong udumu, agisayi agu i ryeb pidumumi. ²³Yesu yima puru kacara ka pidumumi, a jaga yi ukamru kudohkum. Inyi ma tubrya kitau ana yizi apidumumi,a tarkya kara kapiyami, aribiyi agu ''pizingzini kadangma?''²⁴Izhapkha ayizi uzo agu ''inzingzini aya shillaci ayi na naci na jara.²⁵ Inyi ma gurumi a tarkya yi kacara anayizi apiyami i gbanna ayizi, a cinyagh nnamen ma tege nateng. ²⁶Yesu i tagurayi agu jara worobu ugira aguyiagu, ''azu a ringzya unyong kudo.''²⁷Yesu na almagirai ayyi aringzya modo mu kaisariya u Filibi.Yenenyagh nnayi aujina, Yesu Iribi yeni agu, a yanyara ana gu amigi wano? ²⁸Yeni agu yi agu, Yahaya piyu baptisma, adong agu, Iliya, adong ma agu piyu dah unyong u annabawa.²⁹I ribi yeni agu, yin do isu kumagu ami wan? Bitrus Igu, A ''ahpu Almasihu.'' ³⁰Yesu igu yenyagu zubarin pidong.³¹Inyi mapuru ma magasa yeni agu, a u dole kono ka piyer ka sheze kidere. aya cubru na mapriest na nyakaran adama gabani yi, awunayi. unyong atuk atar Idama coko aworiyi. ³²Ima berya kene a candharen. Bitrus ita daska yi apituga a nyanga yi.³³Yesu ikuburga ayita Almagirai ayyi anyanga Bitruszi asu kumagu, guru kacini kanang. shaidan, abara na pipiri ama koti na ukusu na yashillaci ayimi bama koti na Kashiri. ³⁴Ima yarkya ayashillaci na Almagirai ayyi akati kade, agu yeni agu, piyi mani mazoboro mi muwani magu ikupa niciniyyi,azya ugiciye uyi a zoboromi.³⁵Piyi kugu idama gaska nicii niyyi, idama biza nini. piyi bizhi navataru niyyi abarumi na abere nang Indama gaskayi. ³⁶Iyan i dama mukya piyer inna i zugi makusu maya abiza nivataru niyyi. ³⁷Iyanna piyer idama do aumaimako univataru niyyi?³⁸Piyi poton ugbor unang ko abere anang a kusana kunku ku makari kude ibang, kono ka piyher innakani kadama potya ugbor upiyami adhar kannayi dama guru unyong u daukaka u picu na malaiku madu utsarki.

Chapter 9

¹I guyeni agu,ribin "inbashini adong unyon uyin mina, adama,keani sai yenya yita u mulki u kashiri uwana na uiko."² Atuk kutashi amaworo, Yesu nyi ma zya Bitrus zyi,na Yakubu na Yahaya ajaga yenin uzo kudong ku pana kuco, yeni a yitoyi Isakurg. ³Makusu mayyi mawana na puk, kenni ba piyi dama suskanya ma guzu mani mawana kene auyangwu.⁴Iliya yenna Musa angha ma fantagh uyeni, asu berbene u Yesu.⁵ Bitrus inyi magu pi magasan, "sawur ki napsa mudara matar, kudha kumu, kudha ku Musa, kudha ku Iliya." ⁶(Imabiza ukusun idamagu, abara na yenya poton usahd nakham.)⁷Madong mawuri manyazhanha uzoshi a gusa yeni, potya nidong rimyigh niciri unyong mawuri mami aberu yeniagu Piyangwu a kono kanang kanna in pirya ma mani, potin kani. ⁸Mina mina yenya mayitani pidong, A Yesu yiutayi.⁹Yeni ngha ma su tozzo awar uza kupana, Inyi ma nyaga yeni agu yenuzu ka barya ukusu na yenya yitan, Sai kadhar kan na kono ka piyher ka cokon awor ama kye.¹⁰ Yeningha ma biskya abere ami anaci ayeni, aribi aciayeni a iyan Iyi macoko ma makye yo?¹¹Yeningha ma ribiyi agu, Iyan ideni na mamalamai ma ataura mama gu Iliya idama cingha matumuo?¹² Innyi magu yenyagu, Iliya dama zonzo cingha tumu amma garga nya makusu. Iyen ideni a am nyakarya agu, kono kapier kadama tumu ama sheze kidere ki baktazyihar agabani kani? ¹³Mman barini agu Iliya man tumu yeni angha ma yisha yi ukusun na yenya mani, Kenna ama man nyakara abaruyi.¹⁴Nayangha ma guru kaku deze ku almajirai ama zuga makonusura maya shillaci magbaki aya pikagara na anyakaran a Haura achubru.¹⁵ A ama yita Yeshi aya shilla du ami a konusura potya kasas. nakam, ama kpolluga nawau a kanuyi, aka sumazyayi. ¹⁶Inyi ma ribi almajirai ayyi agu, pikagana piyan ni aishana yenio?¹⁷Pidong unyon makonusuramani shere agu, kumalam,kono kanang kanna nyenden bu kadeh kigbana kiaya jhas kazayo abere. ¹⁸Kapa kamna kigbana kinki cokon kina kpapka kani har kajhas, mimmi baran almajirai amu agu yenya cidha yenya na suskanyani. ¹⁹I shere yeni agu Ayashillaci a kapakanka, a zashiani ubangaskiya, ndama suskanya mazomo nayin a shigruga? yendinmi kono kam²⁰Yeni angha ma yende yi kono kami. na uruhu mi uma yita Yeshi unuta kpalli kani ne itirgiza kono kami kajigi apuru ma myitirini, kukpoko kusu cizza kani aka no.²¹ Yesu inyi maribi piwaban ukono kam, uyanku na kigbana kinki kima zuga nio?, piwaban ukono kami igu tun ka doto nacun. ²²Kinki na peksha kani unyong manimashir na ura, abara magu kinki wun kani. Inna pidama suskanya ma dene kadama pi potya,kidere kiwur a mukidii.²³Yesu igu yi agu, ''Inna indama suskanya'? ai ko iya idama iya mawana kapiyi dumun.'' ²⁴Piwaban ukono kami ita zapka nimygh agu, ''indumun! azobtomi maza dumya ²⁵Yesu inyi ma yita makonusura mam masu disha kumina mawana uyi, ita nyanga aya jhas ami shir agu ''pu, kadangrha ka piya Jhes in umurcenbu, cira bumi ukono kanka azupa gurmi a rinygha kani.²⁶Piyajhas umi inyi ma zapkha nimyigh acira yimi abiskya kono kami. ''kono kami kata wanne kakini.'' Kudezhe ku aya shillaci ami agu, ai kono kami ka kini. ²⁷Yesu i puru kacara ka kani, a cokonya kani kono kami ka coko a nyhazhanha.²⁸Na Yesu ima rinyu gira, almajirai ayyi a ribi yi ayu tayeni agu, ''Iyan ideni kinkii suskanandi macidda piyajhas umyio?''²⁹ I gu yenya gu, ''Ai idug i unwu ina cira yi sai na kagiisa.''³⁰Yenyagha ma gata u Galili, ina maniyi magu pidong i yogoti kati kanna yenya yi. ³¹Na imasu basha almajirai ayyi, agu yenya gu kadhar kama kadama wana na kanna adama zya kono kapiyher ado a i charya ya shillaci, yeni awuna kani, inna a wuni kani, atug atar aworo kanka coko. ³²Yenya na yogotya ni, apog usahd uma ribi.³³Na yenya ma ka tumu u kafarnahum. A kadhar kanna Ima yi unyong ugira. Anyi ma ribi almajirai ayyi agu, ''iyan nayini berbene mi aujino?'' ³⁴Yenyagha ma kiza ni bama barya abara magu yenya ya pikagara anaci ayeni piturakaba aujina, amagu wan I piri amagbakyo?³⁵ I zomo a yerkya almajirai ayyi pituru akaba, agu yeni agu ''piyi mani ma wana piyi zoni, Izu zyanici niyyi ne kadanghmana, a wana akobini pidere.''³⁶Inyi ma zhapkha nukono a i cari yi adene kacaci ka yeni. A kperkya kani a kuper kuyi agu yeni agu. Piyi sheri nu kono nunnu ani zagi ninang minna sheri, kuma ³⁷piyi sheri pidong, mi nai sheri, azan migi naisheri uta ami. a na dug na piyami kuni mi.³⁸Yahaya igu yi agu, ''kumalami kiyitan pidong i su cidaza ayajhas anizagi nimu kigu ki nyazyimi abara magu i zayi na wur.'' ³⁹Yesu I gu yeni agu yikin yimi pidong idama suskanya yi madisha idug utumun wu ugbaki, a bashidi abere amakari ba.⁴⁰Piyi yishayi i gaba na wur, a uwur. ⁴¹Piyi dugi ni manimashir iso abara magu yin ayhar a almasihu, ribin nan bashi ni idama bizayi Iladi yi.⁴²Piyi deni ayangha cun-cun aciri, manadugura magu a shishiyi kuwazyi auto aka pekyayi unyong uteku. ⁴³Inna kacara kamu kadama dene bu piciri, piceske kanimi. Abara magu mudama pira piyhar ma ceske rinya karari ka kashiri ade kabina kadhaa nagu piyar irinyi nai bini ba unyong ura. ⁴⁴Akaci ki cinzyi arini ayini ana kizyiani uraumi kuma ana wunani uraumi.⁴⁵Nna kabina kamu kadama dene pide ni ibang, ceske kanimi, mudama piri na aguragu a villibu aka rari kura nai bini ba. ⁴⁶I cinzyi ina reyeni ini nakizyini uraumi, ana remiani.⁴⁷Nna niyizyi nida denebu piciri, kharkhini anikya abara magu mupiri magu pirinyigh u mulki u kashiri na niyizhi nidagh, na mazhi bu apekya unyong ura na ayizhi aba.⁴⁸ Akati na i cingzyi ina kei ni, ura umi una rimtuni.⁴⁹Abara magu aura na adama tsarkake kowani. kenna ana sarkake kakusu riwana.⁵⁰ Riwana ni dugan, amma inna ni bizyi urentu unini udari inni na pidama dene ninni guru mi a renturgo? Dete urentumu ne rewana uzomo ulafiya na kwanai.''

Chapter 10

¹Yesu ma biskya kacikami, awori usuku Yahudiya urapku kumana ku urdun, aya shillaci a zoboro Yi ima kana mabashi ne kene na manang mami mawani.² U Farisawa uma ganuyi . ''agu mudugan magu azobto piyinirunga?'' Yani aribi magwadayi. ³Iyan na musa ma umurci ni? ⁴''Musa idumun. agupiyar nyakari atakarda do piyini asalamayi i wori.''⁵''Abara na itauraren nasugu nayin ukusu madene rubutini udokumi,'' ⁶''Aka ching ku hallita, 'Kashiri kama hallace piyarumi na piyini.'⁷Audalili ru na piyar idama biskya awaban ayi adabkura piyeni. ⁸Yeni uba, awana ripum ridahg.' azan aba. ⁹ Kene naku ukusu na kashiri ka manakan, piyarizuraba.''¹⁰Yeni amayi unyong ugira Almagirai aparibi abere amiara ¹¹Iguyeni agu duk ''piyar zopto piyenuyi a rungu manzu idenuzina nayi. ¹²Kenna muyi, piyinumi, ibiskan purumuyi arungu piyumanzu uzina nayi disha.''¹³Aya shillaci ayendezyiyi nono nayeni nadotozo agi rebshe nani, Almagirai anyanga. ¹⁴Yesu ima Yita apotya manigu, biskin nono na cuncun na wanumi azu nyazyin nanimi umulki Kashiri a unani.¹⁵Ribin inbashini duk piyar Isheriyi umulkiu Kashiri ne nono nam na cuncun idama rinya yi umulki uKashiri.''¹⁶ Ima kpherkya nani adeni nani alibarkaIma damawori pidong isangtha ¹⁷ma wanuyi, Atuturga kazono kayi a ribiyi,'' mallam managarci Iyan nan dama dene azugurai u har abada?''¹⁸ Yesu Imagi agu piyesah mi agu managarci agyano? ba piyar yi managarci sai Kashiri utakani.¹⁹ Piyo udoka. zuwuna piyar.zudisu zamba,²⁰Do awabazan amu kicubru. ''min zob mummu tun ndoto kono inji piyam.''²¹ Yesu ima Yiti mu kauna, agi agu, ukusu dah napibizyi,kazyizyi ukusu na pide naduk ado aya kpyeu. pida zugicara uzoshiri. Ashiguru azoborom ²²Ima potya, kasugu ka wanti, iwori asu shingsa abara naidi cara.²³Yesu Yita Alimagirai ayi.''mugon ayadicara a rinyi umulki washiri. kasugu kayi kawanta. ima woroyi na ubakinciki.²⁴ Alimagirai ayi a potu mamaki waberyam.Yesu ima yita almagirasa. Yeshi guyeni agu, Yin nono nanang, madeu uwuya ne marinyi mu mulkiwa shiri.''²⁵ Mudama wana ukusu zauwuya, kurakumi ma rinya karong kalura, na piyi descara marinya umulki washiri.''²⁶Umamaki uma wana yeni nacab, agu achi yene ''to idan na muyi kene, wan dama zugu cheto?'' ²⁷Yeshi ima gu yeni agu, kaya shillaci aukusu gon nacab, amma ka shiri, koiyan idama gonini ma wangazana.''²⁸ Bitrus imagu yi agu wur ki biskan koiyani kusu azoborobu.''²⁹Yeshi gu,''Ribin nan bashini, ba piya dama biskya karari kayi, na kobini arumi na Yeni, na wabazan yeni, na wabazan ayi nono ko kakab, abarumi na bishara.³⁰ Ashi ibiza mazuga uninki udari auzamani muru, una rari, na kobini ayeni na rumi na awabazan ayani na rumi a na kap arautsanani ujara, au duniya azuga ni wataru niuren.³¹ Aya gbaki aman zonzo adama wana aya cini ayacini awana aya kazono.''³²A maka tumu Urshalima, Yesu isu zonzo yeni Almagirai ayi a sasara, aya zob yeni apotu sahd Yesu imapa guddu ayangha pituru akaba, apuru ma bashi yeni ukusu dama wanzaganuyi. ³³''Yitin na, ki dama kanu Urshalima adama do kono kapiyar ka mafiristoci na magasan a Attaura adama dishayi matya ma mawuri a dakanyayi ka alummai. ³⁴Adama cenzyi, atubrazya yi kitau, a kpyelazyayi, a wuni, idama coko ana tugatar.''³⁵Yakubu yenna Yahaya nono na zabadi, ama wanuyi agu. ''Kumallam kimani magu denidi ukusu naki gisanbu.''³⁶ Igu yeni agu ''Iyan ni mani magu ndenni?''³⁷ Yeni agu,''dumi di, katuk kudaukaka umu, kizomzono piyi dah kacara kare, udah akacara kagiri.''³⁸Yesu igu. ''I yoyni ukusu na yin igisanmi. Idama Iya maso akice kinnan dama so? Ba a dama Yishini ubaptismun na dama Yisha mi shi?'' ³⁹Yeni a baryayi, ''kidama Iya''Yesu igu yeni agu, kice kinnan damaso, kini ni dama somi, baptismar da za'ayi kuma da ita za'ayi maku'' ⁴⁰Mazomo a kacara karya ko akacara kagiri, azan min dama do,ai awayar na man camsanayeni.''⁴¹Kudezye kwalimagirai ami pituru ama potya, apotya manigi ma Yakbu Yenna Yahaya. ⁴²Yesu ima yarkya yeni, agu yeni, ''iyo ayami na ayoyeni naumulki wa alumamai, ana saganzya yeni uiko.⁴³Azan kene na mu dama wana aka caci kayin. Piyi mani mawana piyi gbaki unyong uyin, idama wana pideruyin. ⁴⁴Piyi mani kicubru kiyin, idama wana pideru kowan. ⁴⁵Ukusu deni kono kapiyer katumu ba don bauta kani ba, akani kadama disu bauta, adakanya rivataru nikani agaska abara ka ya shillaci agbaki⁴⁶Apa kanna yeni ama ka zaga Uyeriko, isu cizza awor uyeriko, yenna Alimagirai ayi nautaro ugbaki, ga pidong udumu ina gisa ana yeshi agu Bartimawus kono ka timawus ina zomi aku wazu kujina.⁴⁷ Ima potya agu aYesu kono kanazaret, izapka rimigh asu kumagu, ''Yesu kono ka Dauda, potyan shishi munang'' ⁴⁸Ayashillaci a nyanga yi agi kizyi. I piri ma zapkah na kam, asu kumagu, kusu kono ka Dauda mukyam, potyan shishi munang!''⁴⁹Yeshi nyazhanah, agu ayar kiyi. Yeni ayarkya pidumumi, agu yi agu,''Albishirinka,coko! Iyasabu.⁵⁰ Pidumumi Ivillya kuyipkuran kuyi, a wanu Yesu.⁵¹Yeshi ma ribi yi, ''Iyan Pimani agu ndenbu?'' Pidumi gu, ''Nzug mayita.''⁵² Yesu iguyi agu,''worobu,Ubangaskiyu mu u garganan bu.''Akacikami ayizyi ayi agbanta, Izobo Yeshi yeni aworoni nayi.

Chapter 11

¹Yeni ama patana Urushalima, a pati Betafaji, na Betanya, a kupana ku zaitun, Yesu ima, kunu almajirai aba. ²Agu, " idan na ringan idama yita ki zenku ki shishin, kinna adoto ma tuga. Binin kini, a yendemi. ³Inna pidon ikuni agu ' yi isha kene agyano?' I gya agu, ' Kashiri ka mani kini kadama guddu kini mina-mina'."⁴Yeni ama wuruni aka zuga kizenku kim ki shishin aka rung kanibera apati ujina, yeni abini kini. ⁵Aya mi ama yyhazhi a katikami yeni agu yeni agu, "don iyan na yi binzhi kizenku kinki?". ⁶Yeni abarya yeni ukusu na Yesu iko, yeni a jikya yene mi awurani.⁷Almajirai angy aba ama yendi kizenku kim,yeni anomosha mabazaran mayeni, yi tugan. ⁸A ya dun ama nomosha mabazaran mayi aujina adon a nakahtah ava na yeni cezhi a mabe mami. ⁹Ayangha yi ka zono kayi na ayangha na yami ayi kacini kayi ade igum asu kuma agu, "Hosanna! albarka ni zomo a piyar idama wana arizagi ni Kashiri. ¹⁰Albarka ni zomo ga kigomo kin kidama wana upicu wur Dauda! Hosanna unyong uzoh!"¹¹Daga kene Yesu irinya Urushalima, a rinya u haikalumi. A dukara koyi yan, na morong mamawana, yi cira a wori Betanya na limajirai pituru a kiba yeni. ¹²Ama ca cira, yeni a coko ubentanya, yi potyi igbom.¹³Na ma ita kaci kakudus kade ava adangan ikanam aka ita bakasumi.Yima tumu ukani ana itiyi kadangma sai ava, don azan kapa ka kisumu kima dus mami. ¹⁴Igu kudus kumi agu " kada pidong igurmi arye madus mamu har abada" Almajirai ayi kuwa ama potya aberami¹⁵Yeni ama ka tumu urushalima, na marinyi mayi, yi zob na azizin na asheshezen, asuski itebur yaya kasusku ki kurgimi. Na itebur yaya mazizi na pukturu. ¹⁶A nyaza kowani ama ziya makusu ma pizya unyong u haikali umi.¹⁷Ima basha yeni agu, Ashe zan unyakaran agu karari kanan a karari ka ma gisa ma Kashiri ka yashillaci na dukgu, amma yi guddun kani kughar kwayu pashi?" ¹⁸Na ya cibru ama Firistoci na ya ma nyakaran attaura ama potya abere ayi yeni agbene ujina uma wunayi. amma yeni ama potya usahk uyi abara ama gu ayashillaci apok umamaki uma bashi mayi. ¹⁹Na morong mama wana yeni abiskya u birni.²⁰Na yeni ama su jara rikata, ayita kudus kumi kurogi har kighaghah. ²¹Bitrus yi minygya agu, "Malam, ita! kudus kumi na pimurah dene kuni kanoh kurogi"²²Yesu yigu yeni agu, "Detin ubangaskiya Kashiri. ²³A ribin na nnaguni agu inna akuni agu inna piyar idamagu kupana ku agu 'coko a ka zomo unyong uteku' inna yi zayi ushakka aka sugu kayi amma adumuagu ukusu nayi beren udama wanakene, aukusu na Kashiri kadama dene.²⁴Abara kene inkoni agu: ko iyan na igasana ribi uni, dumin agu yi sheri uni, uni dama wana uyin. ²⁵Akapakanna ki nyazanen agisa, dole ne yi gafarta duk ukusunna yide uza dugan kadon, abara amagu picuyin umi uyi unyong uzo idama gafartani ibang yini." ²⁶(Amma inna yi gafartanni aya shillaci ibang yiyeni ba sai cu uzo idama gafartaini ba)²⁷Na yeni ama gurmi aguru urshalima. Yesu ima su jara unyong uhaikali ayar a gbakazi ama firistoci na ayar a cubru ama wana uyi. ²⁸Aguyi agu, "Na u iku uwan na piisha makusu mamma? ko kuwa wan idugibu uyiku uma yishi mani?"²⁹Yesu igu yeni agu, " Indama denini karip, idomi u amsa, mi kuwa indama barini kona u'iku uwan na inyisha makusu mamma. ³⁰ubastisma unna Yahaya yima yisha, auwur uzo ba uwur ka piyar' o? dugimmi u amsa."³¹Sai na yeni ama yisha mahawara ausu uyeni agu, " in kwa na kidama gu 'auwur uzo' yi damagu 'to iyan ideni na yima gabini madumya nayi?'. ³²In kuwa kidama gu 'a uwur kapiyar'", yeni ama pok usar wa yar abara amagu ko wan yima mariah dumya agu Yahaya iyi anabi mi.' ³³Yeni ama doyi u amsa agu 'kiyo idi' Yesu igu yeni agu "mima indama baryi ni ko na uiko uwan na inyisha makusu mamma mi ba."

Chapter 12

¹Yesu imacigha magasa mayeni na misalai, Yesu u kashiri pidong ima kaba kakab ka inabi, adisha kani kipengu ima koko kadakarha ka baza inabimi, asuga kaci kuciga. Ado adong akabi ujinginu ka kab kami, awari a mayinzyi madangan.² Kapa kama wana ikunu pidong udere agi ikasher idong inunaru inna kabi a kakab kam. ³Akabi amapuri, akpabayi, azabti i carirog⁴Ipakum kumanzu dere, yima adishayi mako adeni an shishi.⁵ Ipa kun umanzu, Yeni ama wuni. kenna amayisha ayamanzu a dun, a kpaba adong adong kuma awunza yeni.⁶A takanyi kono kadah nide uren, kani kayi kono kanni mana. Ima betere akunu kani uyeni, asu kumagu ai adama Yita kicubru kikani.' ⁷Amma akabi ami amagu aciyeni ai karaka akani ka dama reugado, wannin kiwuna kani ugado uwanu wur.'⁸Ama puru kani awuna kani avillya kani ukamru ki pengu.⁹ Iyan na piyu ka kab kami idama dene? inawuna akabi amira ado adog kakab kami¹⁰wato ikarantanni unassi umuru? agu,katari kan na asugi akupan kani kapiri kokashe katari¹¹ muramu amu wor kashiri, wurkiyitan muyi kene.'' ¹²Yeni ama gbene mapuri, ama yogotya ideni misali uyeni ama potu sahd waya shillaci. Abara kene, Yeni ata biski, aworo yeni.¹³Ama kunu na a dong Afarisawa ayu Heridiyawa, sa adeni kumeng na abere caza.¹⁴ Ama tumu agu yeni agu, ''kumallam, piputu basha abere akashiri na kham, maza disha koiyan madhamadha uyong aya shillaci sai ma magasa mu utafarki wa shiri. nawas.''shin, ki bi kagandu Ukaisar ba babu?'' ¹⁵Yeshi ma yogotya kucok kuyeni, agu yeni agu iyan deni nayin iyisha mi ugnojio? Yendin ikorgo san Yita.''¹⁶Ama yende yeshi udinari udah, igu yeni agu, ''Nyan muwan mmummu na urubutu wan nai dugi mishi? yeni agu, Au kaisar'' ¹⁷Yesu igu, dugin ukaisar, ukusu yi ukaisar, ado kashiri ukusu kashiri. yene dishi kasasa kayi. na cab.¹⁸Ayusadaukiyawa awanuyi, aya na gu ba macoksono mama yaza, ama ribi Yeshi,¹⁹ Kumallam Musa ima nyakara di agu, inna kobina akini abiskya piyini ba kono, a lallai kobina izyi piyinumi ai runga, awabazya kobini nono.'²⁰Ama de adong a kobini ayi kushere, uzoac iyishi runga ake ba nono? ²¹Piyinumi aken nayi ba nono Na ukun ma kene.²² Kene na duk kushere kumi, ba piyi ma biskya nono. A ka mangarin piyinumi imake. ²³Amacoksono mama Yaza piyinumi idamawana uwanshi ikiku yeni? Duk kushere kumi kowan ima rungayi.''²⁴Yesu igu, ''Azan udalili uru udeni yin ideni irapu, abara na yin iyoini manna yin iyoyini kiko washiri?²⁵ Don macoko maya mani kizyi, ba irunga ba marungazyi, adama wanane malaiku uzo.²⁶Aukan waya man kizyi ara mancoksono, igu ashe ijima karanta a na takarda a Musa kenna kashiri kamaguyi? ²⁷''minyi Kashiri ki Ibrahim, na Ishaku, a Yakubu? Ai yi azan Kashiri kama yaza, Kashiri kaya gassa. mummu, ideni irapu.''²⁸Kudong kumalami ku attaura kuwana ama potya yeni aya pikara au juna uyeni. Ima potya Yesu su duksha Yeni uansau dugan, piyami iribi Yeshei. ''Usheu umurni upiri augbaku naduk? ²⁹Yeshi sheri agu, ''umurni upiri koushe, potin Israila, Kashiri kawur Ubagiji Udah. ³⁰Pidama mani Ubangiji kasherikamu, kaugu kamau naduk na nivataru nimu na duk na kumina kumu naduk, duk na ushiru mu. ³¹Uniba uku, mani piyizomi apatibu ne rici nimu, ba udon udoka upirinyi.''³²Kumalami ku attaura kugi agu,''mummu augaskiyu mu kumallam, kashiri aka dah ba pidong sai kani. ³³Adamakaunace kashiri kadah, aka sugu kadah na nanivataru nimie, na kumina kumu, naushirumu, a kaunace makwabci mamu ne rici rimu, mu piri ihadayu in konawa naduk. ³⁴Yesu ima yita Iberuyi nauhikima, iguyi agu, ''Bidangurgan bu na umulki washiri.'' Banda yi ba pidong imapa ribi kadamana.³⁵Yesu ma shere abere tunni masu basha ma magasa aku dagha kwashiri agu,'' Adenini na ma malamai ma attaura mana gu Ubangiji agu kono ka Dauda.?³⁶ Dauda usuyi auruhuwur igu,'' Ubangiji umasu ubangiji unang zoma aka cara kanang kare, makatuma kapa nan dama dene aya za manibu akidere.''' ³⁷Dauda arici riyi ima yarkyayi agu, Ubangiji; Adenini Almasihu adama wana kono ka Dauda? kazom kanka kaya shillaci a gbaki apog ukusu na yimi, aki mongh.³⁸A mabashi mami Yesu imagu ''Yotin na aya mabashi ma attaura, aya na mani maning rana ma mariga magbakazyi, ana mani magu a sumazyi yeni au kasuwa, ³⁹Ga mamani ma kazomi kadugan a kudagha kwashiri, na naci na kuyiga. ⁴⁰Yeni aman gasa na rari na gugamin,ga mamani maduwa coh, saga aya shillaci ayita idug ya yanga adama zuga matya mashiri''⁴¹Izomo kazono ka kudisan kubaiko uyong kudagha kwashiri, amen kene na aya shillci a dishi korgomi. ⁴²Ayade,adi korgo ana deni korgi gbakimi, pigugamin izaicara idene a nini abami unyong akwati Ubaiko.⁴³Iyarkya alimajirai ayi agu yeni agu,''mbashini ukusu na pigugamin uru deni mi upiri waya shillaci amira na duk. ⁴⁴Yeni adaka nan unyong uade mayeni, yi unyong Uzau yi i dakanya ukusu ni de na duk.''

Chapter 13

¹Yesu ima cira unyong ubaitalami, sai piyer udeh uyong ualmajirai ayi yi gyagu ''malam, ita natari nanna na vussa na kusuga kunku kuvussa!''² Igyagu, piyi tan masuga mamma mavussan? Babu kadon katari adama jikya kanim uzo ukamanzu kanna adama yikyani ba.''³Yizomi uzo ukatari ku zaitun kan ka pati uhaikali, sai Bitrus, da Yakubu, da Yahaya, da Andarawus Yeni aribiyi udakarami, ⁴''Baridi, kapa kashe na adama yisha makusu mamma? Iyan idama wana alama uma kusu mamma dama. wanza gana?''⁵Yesu igu yeni agu, kullin, kada pidong yicipanzini. ⁶Ayar agbaki adamawana ani zagi ninang, asukuma agu amigi yi har awura ayashillaci agbaki.⁷Inni poton. ulabari wa guma, na kibasu-basu kada yi damu mummu mudama wanzagana, amma madaramuya madoto ma kotto.⁸ kibiga kidama mansanaki na kibiga, kigomo kidama kidama mansanakini na kigomo.Mayinzi madama digutura anaci na nabaktazi, na Igbom, amafa duk makusu mamma amacigha.maki dere.''⁹Amma, zomzonin ayo. Don yeni adama jaginyi ka gomo. Adama kpabini unyong madagha ma Shiri. Yeni kuma ajagini kayi umulki na agomo, abara ani zagi ninang, domin yi duk ushaida uyeni.¹⁰ Amma adama zonzo ayisha ayer azayo Kashiri Bishara.¹¹Akapakanna adama jagini ati kakukara adakani ni, kada yi damu akatan kami, adama doyi ukusu u nidama baria, amma duk ukusunna adama denini akapakam uni na idama barya, don azanyin yi berbene, uruhu uvur. ¹²Kobina idama dakanya kobini awunayi, picuyi do kono kayi. Nono kuma na dama nagazhya apiciyi na sugu har adene awunzayeni.¹³ Adama gaba nini abara nizagi ni nang, amma duk piyar yi jimren har ma duru adama gaskiyi.¹⁴''Akapa kanna adama kapya utumu uza dugan usabo, ude Iziru akatikam kaza kani kene, (piyar ukaratu yi yokotya) To, jikina yami ayi amayinzi muyahudiya Yeni a sumana makana akupana.¹⁵ Piyar yiyi uzo uka kunru kada itoro a rigya karari mazya kadanma. ¹⁶Piyer iyi kakab kada yi gur ugira magu yizyi kubazaran kuyi.¹⁷Kidere kya ya deshe na dura na yar awabtanzana nono. ¹⁸Gishin Kashiri, kada ukusumi utum nigus. Akapa kami adama taba mayi sha,¹⁹ tun ka zono ku hallita na Kashiri ka yisan mawana ukyaru, adama tabani mayisha har madara muyi.²⁰ In daba kashiri ka tuzi atuk angya ba, daba piyar sillaci umi idama gaskura. Amma abara na aya nizaban, a tuzzayeni atuk.²¹Inna piyar yi kini, agu, 'yitan, almasihu ungu!, ko, bi itan yi kuri, kada idumi.²² Gamma almasihun aka bere na anabawa kaka bere adama cira kuma, yeni adama yisha makusu alajibai adeshe umamaki.²³ Amma zomzonin agbanti, ti in bashini makusu mamma kafin kapa kami.²⁴Amma inna kidere kinki piwuri immygh mudama wana majinmi, upi udama donimatus,²⁵ Ntatum mudama jigi awur uzo washiri.' ²⁶Yeni adama yita kono kapiyar kadamawana unyong awuri na u'iku ugbaki na udaukaka.²⁷ Idamakunu malaiku mayi mama konosha ayar a samzan ayi daga ikusurori inas yi duniya (wato ugabas na uyamma, ukudu na arewa)har makana, amadara muzo.²⁸Magashin akaci ka kudus. Na mpaga mu kudus kumi mucigyi mawana na neb-neb madama cidda mataza, yi yokotya agu rigus nina pati.²⁹ Innayi itan nkusu mummu mu cigya ma cinsza, yi yokotya agu yina pati, yi dagi a karong.³⁰Imbashi ni, Uzamani uru udama daruni sai nkusu mummu mu cisza. ³¹Usarari Uzo na wajaz uni udamara, amma abere anang adamadarani. ³²Amma nmmygh mumi na kapa kami ba piyar Iyho ko malaiku muzo, ko kono sai dai picumi yi utaiyi.³³''Kullin! zomo amayho, ashi gisa kashiri abaraniyho ni mmygh ko kapa kam ka dama wana. ³⁴Kamar kenna piyar ujaru inna yi biskin ugira abiskya adere ayi karari kayi, ko wan na utumuyi, agu picik agu yi zomo amayho.³⁵Tozomzonin nama yho don yi yhoni kapa kamna piyugirumi idama guru, ba morong ba kacaci ka tuk, ba ama gokori ma kugono, ba kamhop. ³⁶Kada yi tum amaza yho a zugini yi imhosozi nmora. ³⁷Ukusu na imbaranni, imbasha ko wani, agu kuwa yizomo na mayho!''

Chapter 14

¹Uidin keterawa na ubukiu gurasa uzau yist atakan atuk aba, mashugabanai mu firistoci na mamalamai ma taura agbenta kenna dama puru Yesui a kanasa mawuna yi, ²agu "azan akatuk ku idi umi, kizo cokonya piciti a kacaci kayeni."³Yesu iyi ubentanya aimai Saminu kikpakti, ayama camsana kari, pidong uyini itumi adhe manug madugan manna asheshen a makobo magbaki, asokotya a nici ni Yesu. ⁴Ayayi na Yesu nasugu na wanta yeni, ayanghayi agu, manug mamma a madheu sada, ⁵yan idama gyaza ma zizi a tusa makobo mami kaya zani kadamana? Yan ideni mabhakata mamma?⁶Yesu igu yeni "Biskin yi, zu gyanin yi, nde idhe kumina kuma mukya ayaza kadamana aya caza, ⁷yenayi nayin kokashe katuk, migi ndama zomomi naying ko kashe katuk. ⁸Piyinunghu ideni utuma dugan macamsana nipum ninang manikshi. ⁹Nibin, nbashini, kati na dama basha a bera Kashiri adama wuru nani na ukusunna piyununghu idenimi"¹⁰Nama poti kene, Yahuza Iskarioti, unyong a kunzun a Kashiri ima sumta akana ka ku firist kugbaki mado Yesui uyeni. ¹¹Na mafiristoci magbakazhi ma poton kene, nizhagha nipuru yeni, adene Yahuzi nikawali nimakobo, yi kuma ina cingya agben kenna idama do Yesu uyeni.¹²Katuk kazoni ku bukiu gurasauzau yis na uhadaya kugam ku idin keterewa, almajirai aguyi agu, "nkina kidama camsana kari kuidin keterewa?" ¹³Ikunu ayaba unyong alamjirai ayi agu, "Ringyin ua unyong kudho, ida yita pidong uyer ide kijunu kimanimashir. ¹⁴Katini ringyan zoboroyi, agu 'picugirumi malam iguran agu, "nmani katinan dama toro ayisu hidimu idin keterewa na almajirai anang?¹⁵Idama saganini kusugu kazangari na aman napsa, i camsana katege mikuri" ¹⁶Na maringyi mayeni uyong kudho kumi, muwanzagana kenni baran yeni, akanani macamsana uidin keterewaumi.¹⁷Na morong mawani icoko na almajirai ami makana akati ku idumi. ¹⁸Akapana zomzi au tebur umi aya kari ka manunaru, Yesui guyeni agu, "Nibin nan bashinin pidong na karye a kiceke kide idama zyami adho"¹⁹ Ayena damu, aribiyi kudhangha anagu, "Nibin azan migi ko?"²⁰Yesui guddu yeni agu, piyudhe unyong aya pitura kadhe, piyi yisha kacara kayyi mina unyong kicekekinki. ²¹Kono kapiyer kadama worokani kenna unasi ubaran gamenayi, kidere kipiyi dama zyami adho. "mudama piri agu anama wabaniyi"²²Akapa kana yena masu rye manunaru mami, Yesu izya ugurasa adene libarka, apukara ado yeni anagu, Nipum ninang nninni" ²³Azya kiceke kimi, aguda Kshiri, adho yeni asheze unyong kiceke kimi. ²⁴Igu, "A mangyo manang nmamma malikawali na amam nikya don ayashillaci. ²⁵Nibin, ndama pa sumi mani minabingy sai katukna ndama so mapas unyong kigomo ki Kashiri.²⁶Na ama shipsa kushiba ku yabo ka Kashiri ama worani akarari ku zaitun. ²⁷Yesu imagu yeni nadugu yeni inama cicgini ajigini ajigshi abaru mi, magumina amanyakara, "inda kpalla makiyayi, magam innamani madama soto;²⁸Na macoko manan, inda kana kazono azonzyini makana uGalili. ²⁹Bitrus ima guyi, "Ba naduguyeni ajikshin faufau banna mi"³⁰Yesu, imaguyi kenne muyi imbashibu mummu; inyong katuk kanka kafin magokori maku gono bari ba pidama disha pikagara pimayomi maritar" ³¹Amma Bitrus imapagu " ko adama wunidi napu inda dishami pikagara pimayobu" Na duguyeni amadene likawari kene.³²Amatumu a kadon kati nana yesar agu Getsamani, Yesui imagu almajirai ayi "agu zomin na inkana aka disha magisa makashiri." ³³Imazya Bitrus zyi, na yakubu na Yahaya. Ima cigahg Bitrus zyi, na Yakubu na Yahaya. Ima cigaha mapok kidere nakam kapuh na u damuwa. ³⁴Imaguyeni "rivataru ninam nishe-she kidere makana kamangarin kamakhe zomin na, a suksa na ma camsana"³⁵Na Yesuima woroyi kazono nacin, ima jigi kajes ajikasa Kashiri asu kumagu idan mudama wanzagana mi" azyayi mummu mi uyi. ³⁶Imagu "Abba picu, ko iyan idama wanzaganami upuh, zyami kidere kinki mi, duk nakene azan kumina kunna amma kumu."³⁷Na maworo mani mayi imaka zuga yeni ayammura, imagu Bitrus zyi, Siman ummura napiyimi? ashe pidama suskanabu mazomo a camsanan ko katuk kadohg? ³⁸Zomin acamsanan, agisa Kashiri isu jigi inyong uJaraba. uruhu uzyan, amma nipum nimi nide kuko. ³⁹Imapa ritiyi, aka gisa Kashiri, isu guszugunu a ukusu uzoni.⁴⁰Makana ukyaru ima guru ima zuga yeni ayammura don ummura muma kura yeni ayizyi nakam, ama suskanani maguyi kadamana. ⁴¹ima ritiyi mari tar imagu yeni "idoto yammura ayama vanzanzana? mu wani kene kapa kadigi adugi kono kaka shiri kaya ibang. ⁴²Yitin cokin kiworidi, ga piyi nama zyizyimi ijara mawana ina pati."⁴³Kafin igusa kano sai ga Yahuza itumi, piyu dahg unyong pituru akaba kanka na makonosura maya shillaci, ade matokobi na makula ke. ⁴⁴ma pirito maghaka zyi na abasan attaura na mashugani ama kunuyeni. ⁴⁵Piyu mazyi zyi yi aman duru agu. indama puru nipum niyi, to ayi kenan, ipuruyi a worinimi aka karkya. Na ima tumu, ima kana u Yesu "piyu mamakasa! "Ima puru nipun niyi. ⁴⁶Yeni ima puruyi, worinimi.⁴⁷Piyu dahg unyong uyeni ima yazyi cidda kutokobi usugu pidere uku piris kugbaki, kuto. ⁴⁸Yesu imagu "iciri kamanu ayama pusu a dakara na ma takobi na kulake, sobona ipurmi? ⁴⁹Kapakanna immasu makashini a kudagh ku Kashiri, ko kashe katuk nayi, ipurimi. A dishan kemme abara magu a kurgani ukussuna u Nassi ubaran. ⁵⁰Aya mayi nayi ama gaba niyi Yesui ama worani.⁵¹Kadong kasambi sai kubazaran kukani kama zoboroyi ama puruyi. ⁵²Ima biskya yeni kubaran kumi asumayi kpaktari.⁵³Ima woroani na Yesu kakupiris kugbaki. Kuri nama konosha madattawa na mapiri mgbakazyi na mashugabani na ayakara, ama kono sura uyi. ⁵⁴Bitrus ima zobori aciri madangan makana u firist. ima zomi apatyi uHaikali, asu baska⁵⁵Magbhaku mu firistoci naya majalisa Yahudawa ama bhene kenna ushaida umina adama zuga u Yesu, sa azuga mawunyi. Ama zugani. ⁵⁶Aya bhaki amayisha u shaida u makari (Kabere) nano nayeni nama wana nani nadah⁵⁷Adon amapa coko ayisha usaida umakari (kabere) anagu. ⁵⁸"Kima potya igu, idama yiki uhaikali naya shillaci amasuga ipa sug umanzg umanzu anatug atar, azan kusuga kwa ya shillaci." ⁵⁹Dug nakene ushaida uma wanuni udah.⁶⁰Ku firist ku gbaki kuma coko aguyani, a ribi Yesu agu "panade adog abyere naya shillaci a kuma abaru pu? ⁶¹Imakiyayi natigh bama berya kugbaku ku firist kumap rishiyi "Apu Allmasihu kono Kashiri? ⁶²yesu imagu "ami idama yita kono ka Dauda kagomi a ka cara akare kapi kapi gomo, apo zomi kugyogogyogo"⁶³Kubah ku firist ku mhana makusu makuni agu" Ushe ushaida nakidama byeneshi? ⁶⁴I poton abere na iku iyan niyatanshi? ama yeskye abere ma wunayi. ⁶⁵Adon ama cia ma tuprayya yimatau ashishi ayizyi apayi anagu "Dene anapci" madogara masu payi.⁶⁶Bitrus ima yi kati kam, pijinni uku bhaku ku firist a kama wani. Ita Bitrus usu baksa, ina zhinzhini nateng aguyi agu "pigima piyi na oiyanwu na banazaren umi na ana yasah agu Yesu. ⁶⁷Imma dene umusu agu " migi nyomi ukusu na pikuma" ⁶⁸Ima cira dene umusu agu "migi nyomi ukusu na pikuma" Ima cira a kudahg. Kugno kugokara.⁶⁹Pijinni imayitayi agwumi aguyi kene ayami aya zhazhi akaci kam, "Piyangwu piyu udeh unyong uyeni" ⁷⁰Imma gurmi agu iyo, akapa nacum ayami ayazhazhi agu Bitrus "Pigi piyi unyong wayangah piyi apiyu Galili"⁷¹Ima cingh mashiri asu kuma agu "nyomi piyanwu nayin isheremi" ⁷²Ama gorani kugono kuta gokori muni bah, Bitrus ima minga abere a Yesu uyi agu kugomo kuma zama gokara mani bah, pidamagu piyompi kitar" Ima minga ishiba.

Chapter 15

¹Ma Firistoci ma gbakazyi mama kunukura na mamalamai aparya ni yacibru ma ya majalisa ama shishi Yeshi, zondi kazono makanu Bilatus. ²Bilatus ima ribi, "pu pigomu Yahudawa?" Yeshi gu, "kene na piku" ³Uzargi ibaktazyi na ma dishayi.⁴"Pizabu ukusu mabari?" Bilatus kene, "mingya uzargi umuru na disha bu." ⁵Yeshi ma pa beriMuma doyi kasasa.⁶akapa ku idi ayashillaci a kudo, ana barya Bilatuzyi piyami na yeni amani magu acidda. Adong ayo ka gben kapijiku akacina ana karkya piyar na aya na wunza ayashillaci, ⁷pidong na ana yesa yi agu Barrabas. ⁸Aya shillaci ama wanu Bilatus iden yani kene na imaru mina amadishi.⁹"Imani magu mbiskini pigomu Yahudawa?" ¹⁰Imagu kene ayogu ma Firistoci mama dakarya yi abara na yeni ama pok manigi mayi. ¹¹Mafiristoci mami mama ciptanzya ayashillaci, yeni ama dishigum. Abiski yeni Barrabas, kuta ku Yesu.¹²Bilatus imagurumi aribi yeni, "nni nan dama dene na pigomu Yahudawa?" ¹³Asada shere nai gum "a giciyeyi."¹⁴Bilatus iriba yene, iyan iyi ibang iyi. asada pirigum, "a giciyeyi." ¹⁵Bilatus ima mani ma bokonya yeni ma sugu, ima biskya yeni Barrabas, a kpayillazya Yeshi, ashi do yene Yeshi agu agiciye yi.¹⁶Nsoja muzya yi a jaga unyong a konosha mataliya mansoja. ¹⁷Adene yi makusu ma alkyabba ashen, adeneyi ka rawani ka masab.¹⁸ A jamana yi a disha yi kabata, a tuganzya yi, asu kuma gu, "A sumazyi pigomu Yahudawa"¹⁹A kpapkayi arici aukulki a tubrya yi kitau an nyan, atuturga a dukshayi kicubru kikijam. ²⁰Ama duru majamanayi, a cidda yi makusu mu shunnaiya, a gudduyi makusu mayi, a cidda yi uya maka giciye yi. ²¹Ama su jara amana na pidong ana Yeshi agu Saminu Bakairawani wato cu Alizanda a Rufus. Ama gollya yi izya ugiciye u Yesu.²²Nsoja mu ma yende Yeshi aka ci na yasah u golgota wato "kice kiciri" ²³A doyi mani ma inabi marishi umur, ima gabi maso. ²⁴Ama giciyeyi, atusana makusu mayi, a bisksha ukuriya, sa kokishe kisoja kizuk urabu kini.²⁵Ai, a witar ima wana a giciye yi. ²⁶Ama nyakara alama a kijam agu, "pigomu Yahudawa ugwu" ²⁷Ama giciye yi, na dong adakara ayaba ama gasa ayashillaci ikorga aujina ²⁸Piyu dah aka cara kare piyu manzu aka cara kagiri, sa ukusu na ukura.²⁹Asu woso aka zogonzya yi, a kajigata aci aka kuma gu "Aha! pu, pidama yiki kudhagha kuma gisa mashiri a suga kini ana tuga tar, ³⁰garka rici rimu mana, toro awor uzou giciye!"³¹Kene nama malamai magballazyi na mafiristoci mama jamana yi aka kuma gu, "i gaskan adong mamma gagi magaska rici riyi" ³²Kashiri Almasihu pigomu Yahudawa itoro awor au giciye. Saga kidumya nayi, ayanna ama giciyeyi na yeni, a jamani.³³Ana awa akutashi makatumu uawa uku torinyi, majin magusa kaci na duk. Auawa uku torinyi. ³⁴Yeshi berya nakham agu "Eloi lamath sabathani? " umana "Kashiri kanang Kashiri kanang iyan deni na piwurunun nami?" ³⁵Adong unyong aya ma nyazazyi, ama potya, yene agu "potin, a Iliya ni yasa."³⁶Pidong isada dene kumina, azya kusoso a japkya amani mainabi mayanki, a sokya a pigogo a doyi agisu. Piyami gu kiyita ba Iliya idama ma toddi. ³⁷Yesu ima shibarya arimigh ri gbaki makham ashi ke. ³⁸U labule uma gmanta kiba, azya uzo mama toro kajhas.³⁹Kupana kujarumi kuki soja kuma nyazyi amen Yeshi kuma yita kenna Yeshi ma ke, kinkigu. " Ribin Yesu a kono kas shiri." ⁴⁰Yinima dukara a dangan. Uchiku yeni, Maryamu magdaliya ima yimi pinu Yakub yenna Isufu a salome. ⁴¹Ayini amira yeni amazoboro akapa nai ma yi uGalili asu tumzanayi. Na adong ayini agbaki ama wanu urshalima nayi.⁴²Morong mama wana apuri ma chakaran abarana azabar ama dama cayi. ⁴³Piyar umatini, piyi kicubru ayi kuma paje aKashiri, ima ubilatus na sahd agu adugi kuyaza Yesu. ⁴⁴Bilatus ima sasara make mayesu akapa kayi nacun. Ima yarkya kujariumi kun kwan soja ma potya ba Yesu ikini⁴⁵Ima zugu ribin nia abere agu Yeshi kini kaki soja kim, ima do Isufu kuyaza kumi. ⁴⁶Isufu ima ka sheshe ulikaffani, a toddo Yeshi, a zya ulikaffani a wusu Yeshi mi. Ajagi a kushen kunna ama shere aka tari, kunna ia camsanan nici niyi. Isufu ima yende katari agusa kono kskushek kummi ⁴⁷Maryamu magadaliya yenna Maryamu pinu Isufu ama yita kaci na niksan Yeshi.

Chapter 16

¹Na asabar ama woro, maryamu magadaliya na maryamu Pinu Yakubu na Salomi, ama kasheshe manug marentu kangya ma ka sokotya a nipum ni Yesu asuksa manikshi. ²Nikata nya asabar akatuk kazoni ka kusati aworoni akushek a macira mangari .³Asu berbene kaci ayeni anagu,''wan ida gongoryedi katari kanna agusan karong ka kushek kumi?'' ⁴Na mazabpa mayizhi ayeni, ama Yita amang gongorya kutari kumi.⁵Na maringyi kushek kumi amayita kadong kasambi kagyazhi ade makusu mabok azomi akacara karye, Kasasa kapuru Yeni. ⁶Igu yeni, zupotin usahd, Igbene Yesui piyunazarat, unna ama giciye. Iman coko! Izayimi. Yitin katina ama nomokyayi. ⁷Jharin, akabarya Almagirai ayi na Bitrus, 'agu iman zonzoyeni makana ugalili. kuri na idama ka yitayi, kenna Imabarini.'''⁸Amacira aciri ungyon kushek ausum, asu zara na kasasa, banagu pidong akadamma ayi usahd uputtunu Yeni .⁹Nikata ni katuk kazoni, Ima ciddayi aya jhas ayi kushere. ¹⁰Ima woroyi akabarya ayana Yenayi nayi aya ugongono. ¹¹Ama potya agu icokon Yi iyitayi, Yeni ana dumyeni.¹²Na mummu muma woro, ima vergena nici niyi audong ujina adong ayaba amasu jara aujina. ¹³Amakabarya kudeze kwalimajirai, agabani madumi¹⁴Maworo makadong kapa nacin Yesu ima vergena nici niyi kalimajirai ayi pituru akade, agyanga yeni amaza dumya na poti agu iman coko. ¹⁵Iguyeni agu ''worinni unyong uya abasha abere anan konki, ¹⁶Piyi sheri Kashiri ayishayi ubaftisma, Izuga magaska, piyi dumunyi idamake.¹⁷Aya dumun adama yita ukusu da ma wanzagana, unyong nizagi ninang na yena da ciddaza ayajas, aberbene anarem a passa. ¹⁸Adama zhiza iyogo aiciriyeni, kikwana kida dene kini yeni kadamna, adama tash sha ayaza gassa icara anaci yenazuga magarga.''¹⁹Na kashri kama duru abere na yeni, atazhiyi makanuzo katinidama zomo akacara karye ka Kashiri.²⁰ Limajirai niyi nima soto konki asu bashya abere akashiri. Kashiri ka matumzana na yeni, asu tabbatar na aberayi autum al'ajibi na yeni.

Luke

Chapter 1

¹Ayashillaci agbaki amayisha manang mama nyakara ukusu na yeni ama kurgana anabci ayeni,² Kenna yeni ama do idi Yeni, ayami ama wana amacigha awana ushaidu a nayizhi a gurmi wana a kunzun.³ Sobona muni, migima, kenna mma dukara na teny aukusunwu tun amacigha mudugan magu Nyakara ukusunwu mazob-mazob, mu piri amagbaki Utiyofilos, ⁴Mu wani kene yokotya nibin aukusu na a makasanbu.⁵Akapa ka Hirudus pigomo Uyahudiya ade kudong ku firist na ana yesah agu zakariya uciri Abija; Piyeni ukuni iciri a uzuriya Nyini a Haruna, ni zagi niyi agu Alisabatu.⁶ Na duk uyeni uba yanade matini kazono kakashiri, ana berbene yeni aujaru uyeni audokoki na ufarila kazono kakashiri. ⁷A kazhoom kawani, ana zani kono ana suwabazhani akapa kami Yeni amaman kunza nakham.⁸Muma wana akapa kami na zakariya imayi kazono Kakashiri, asu yesha utuma uku firist umanag mutsori na ukaida utuma uyyi. ⁹Amma zha Firist bisa ga manos kumi kudama yisha utuma ama zhayi unyong kidagha Keshiri magu itaka na popso uturari. ¹⁰Aya shillaci amayi uya asu gisa Kashiri akapa kami na ima su popso uturari umi.¹¹Kapa kami malaika ma kashiri mama cira kazono kayeni ayehzhani akupentu akacara kare kubagadi umi uturari.¹² Zakariya ima ghattha apotya usahd, ¹³Zakariya apoton kagisa kamu yanabu Alisabatu idama wababu kono karumi pidama yesah kani agu Yahaya.¹⁴Pidama takharhanba na nrizhagha, aya gbaki adama yisha rizhagha ama waba makani.¹⁵ Kadama wana piyu ghaki kazono Kakashiri. kadama so kani mani mi mabi yenna kakusu kan kadama yende majinkiri,adama kurgana kani na Uruhu Ukashiri.kadotho yi unyong kadura kapina.¹⁶Aya Israila agbaki adama tumburga Kakashiri kayeni. ¹⁷Kadama jara unyong Kashiri na u iko Iliya kadama dene kene a cu ada tubara nasugu nacu nonho nayeni, magu ayazani matini yeni ajara nateng. Idama napsan Kashiri ayami na napsan agu akani.''¹⁸Zakariya imagu Malaika mami agu, ndama denni a yokotya ukusunghu nmaru kuna piyini unan ide kiwa kigbaki.'' ¹⁹Malaika mama gudduyi abere. Amighi nyi Jebrailu,nyezhi kazono kakashiri. Akunimi agu nbaribu kutepu kurentu. ²⁰Yita! pidama wana pituri pidama berbenebu, sai katuk na mummu mukuri. muwani kene pidugu kasugu aukusun na nbaranbu, umi ndama kura akapa kami.''²¹Ayashillaci ama su sussa Zakariyi. Yeni ama yisha kasasa kenna izan kapa unyong kudhagha kukashiri.²² Ima cira, ana suskanayi abere.yeni ama yokotya maguragu iyitan uwahayi unyong kudhagha kukashiri. ima kanayi mayisha yeni alama, maza su berbene. ²³Atuk utuma ama dara, iworoyi ugira.²⁴Atuk ama woro, piyeni Alisabatu ana dene kadura Anama nisa nici niwani adene atuk kishi Ana magu,²⁵ ''Ukusunwu na kashiri ka deni kamani mazha mi ugbormi kazono kaya shillaci.''²⁶Aupi ukutashi, amma kunu Malaika Jebrailu ukun uwor kakashiri makana amadong mayingzyi mu Galili na ana yarkya agu Nazarat, ²⁷Ukun makana ka kadong kajinni na amado pidong ana yesahyi agu Yusufu. kono kaciri ani chan ni Dauda, ana yesah kani agu Maryamu. ²⁸Malaika manma matumu agu ''sumazhibu pigi pide utagomashi nakam! Kashiri kayi na pigi.'' ²⁹Kasasa kama waniyi ana bere ami ina mingza kusumazhi kumi.³⁰Malaika maguyi agu ''zhu potya usahd, Maryamu, pizugi utagomashi ka kashiri. ³¹Pidama zuga kadura, pidama waba kono. pidama yesah kani agu Yesu.' ³²Idama wana piyu gbaki, adama yesah kani agu kono Kashiri Madaukaki. Kashiri kadama doyi kicupru kipicu Dauda.³³ Idama wana pigomo ugira Yakubu har madara makapa, kigomo kidama dara kini.''³⁴Maryamu imagu malaika agu ''Adama denini muwana kene, migi azan piyarumi na nde?'' ³⁵Malaika mama gudduyi agu, ''Ruhu mai sarki udama thorho anici nimu, iko umadaukaki uni dama wukanabu. Adama Yesah maitsarki umi na pidama waba agu kono Kashiri.³⁶Ita, kwanau Alisabatu ideni kadura amakuna mayyi kadura kami ipi kutashi, ammasu yesah yi agu pikuru. ³⁷Ba ukusu na kashiri kadama dene kani.''³⁸ Maryamu igu, ''Migi apidere Ukashiri. ukusu na pibaran muwanzagana kene.'' Malaika mama biskyayi.³⁹Maryamu ima coko nakumina anatuk ami maworoyi amayingzhi manatari, makana aka donkaatege na ama yesah agu Yahudiya. ⁴⁰Ima ringya ugiru Zakariya a sumazha Alisabatu. ⁴¹Kapa kanna Alisabatu ama potya kusumazhi ku Maryamu, kono akankayi unyong kadura kanka sada tupta, akurgana Alisabatu na Uruhu Maitsarki.⁴²Ima zobkpo rigmih, agu, ''pide libarka ugyong ayini, konoh kankayi unyong kadura kamu kade libarka.⁴³ Iyan idama wanzagana na pinah Ukashiri kanang i wanni Ugirunang? ⁴⁴Yita, nanpoton madirgura maku sumazhi kumu, kono katupta ayi rizhagha.⁴⁵ Libarka niyi kapiyi dumun agu ukusuna kashiri kadeni likawali ni damakura.''⁴⁶Maryamu igu, ''ksugu kanang ka yishi Uyabo ga Kashiri. ⁴⁷Uruhunang uyisha a rizahgha ga Kashiri kami pigaskan unang.⁴⁸Kayitan ucuntukun upiderukani yita, daga mina, naduk kusana kudama yesami agu piyu libarka.⁴⁹ Madaukaki Iyisanmi ukusu gbaki nizagi niyi, agu Maitsarki.⁵⁰Ujinkai uyi udama wana kusana makana aku manzu kusana kumi ku duksha Kashiri kicubru. ⁵¹Ima dene Ushiru a i cara iyyi; a sotonya aya mazhaba maci abara kumina kunasugu nayeni.⁵²Ima nagaza aya dama shere yeni aukursuyi, a mukya aya za suskanan. ⁵³Ado ayayigbom makusu mudugan, aya shiszhi abiskya yeni kene.⁵⁴Pidere ukani Israila kamukyayi magu imingi asaganya ujinkai. ⁵⁵(Kenna kama barya acu awur) Ibrahim ini na ayayinihar madaramuya.''⁵⁶Maryamu imazomo na Alisabatu ipi itar ashi guriyi ugira.⁵⁷ Kapa kan na Alisabatu adama waba kono, ama waba kono karumi.⁵⁸ Ayami na yeni asuzhi, nakobini uwani ama potya Kashiri kadeni ani pirin ujinkai ukani uwani yeni ama yisha rizhagah nani.⁵⁹Ama yisha kono ukaciya akatuk kamanaziba.Na'ama yerkya ni zagi nikani agu ''Zakariya '' nana nizagi nipicu. ⁶⁰Pina ima guddu a brre agu, ''Azankene Ayesah kani agu Yahaya.'' ⁶¹Yenagu penaumi agu ide nizagi nimi audangimi nana Yesah yi kene.''⁶²Yeni ama saganya picu alama kenna adama yesah kono. ⁶³Picu imma gbene kukpakdarak kumanyakara, ima yakara, ''nizagi niyyi agu Yahaya.'' Na dug uyeni ama potya kasasa.⁶⁴Akaci kami kano ka gbantayi nirem ni binti. ima shi bere ayisha rizahghi ga Kashiri.⁶⁵ Usahd uma wana ayami azomzhi amanrang yeni kutepuuma worini na duk amayingzhi mu Yahudawa. ⁶⁶Ayami amma potya, yene ama tara anasugu asukumagu, ''konoh kanka kadama wana iyammi?'' kacara ka Kashiri kayi nakani.⁶⁷Uruhu ukashiri uma kura kapicu Zakariya idene anabci, ⁶⁸''Uyabo ga kashiri, Kashiri ka Israila kawana mukya ayakani agaska yeni⁶⁹Kama cokonya atuma matugda karari ka pidere ukani Dauda, au zuriyar Dauda pidere,⁷⁰ (Kenna kama bara ana noh na annabawa tun amacigha muzamani), ⁷¹Idama cidda idi kaya gabanidi na ya zamanidi.⁷²Kadama dene kene masaganidi ujinkai ga acuawur na ma mingyidi likawali nikani nide utsarki,⁷³ Mashiri mami na kama bara picuwur Ibrahim. ⁷⁴Kama shiri agu kadama dumya maciddidi ai caraya kugu agabanidi, kidama zoboro kani ba usahd, ⁷⁵Unyong utsarki na matini kidama yi na kani unyong atuk awur.⁷⁶I pigi, kono, adama yesahbu agu annabi amadaukaki, pidama kana kazono kangyan mukashiri anapsa ujina ukani anapsa ayashillaci man magusku yeni ibang. ⁷⁷Adama basha yeni mayoma magaska aujina magusku mibang.⁷⁸Muda wana kene a ugbaku umatini Makashiri kawur, matus mamgmu mum muyi uzo mudama tumu uwur. ⁷⁹Mudama Belle ka yella azomi a majin nantongorong mumake. kadama dene kene madete ibinuwur makana a ujina usalama.''⁸⁰Kono kami kama kunza awana piyer ugbaki unyong Uruhu kama zomo unyong a karmi suksa katuk kamacira makani ku Israila

Chapter 2

¹Nyong atuk ami kaisar Augustus ima dene ushela umurni agu ayishi kibari keya shillaci aya kazomi unyong uya. ²Kibari kizoni kinna ama yisha akapa kanna kiriniyus imayi akigomo kiu suriya.³ Amanang mamma, aya shillaci ama guzzani amayingzhi mayeni azhizha yeni azagi sabona kibari.⁴Yusufu ima coko a biskya mayingzhi munazarat makana ama yinzhi mu Baitalami uyi Uyahudiya, umi na ana yesah agu ubirni Dauda, ayi idama zapko kirong kyu gira u Dauda. ⁵Inima woroni yeni na piyemi Maryamu a nyakara azagi ayeni ka jinni kami na inimasu gbene kanka de kadura.⁶Yeni amayi kuri, kapa kama wana kama waba. ⁷Ima waba konoh karumi, konoh kayi kazoni, a vusu kani nateng amariga. pina ima zha kani anomokya akugmoshi ku manara mugira kaci na yeni ama zaga baki kidagha.⁸Nyong kupentu kumi, amazuga acigi a manara mugira ama zomi a u usarari asu mente kabur kamagam katuk. ⁹Na kumina malaika makashiri mama fantah uyeni, udaukaka ukashiri uma ballya yena potya usahd.¹⁰Malaika magu yeni, ''zu potin usahd, ntumi ma yendini kutepu kurentu kudama yendini rizagah ni gbaki naduk ayashillaci. ¹¹Ukyaru a wabanni pigaskan ama yingzhi ma Dauda! Anagu yi iyi Kashiri! ¹²Mummu maduntani na adama dini. idama yita kono kami kavusun amanga agmashi akatina manara manayi.''¹³Ba magoroh, utaru ugbaki uciri uzoh, yeni na Malaiku asu yisha uyabo ga Kashiri asu kuma agu, ¹⁴''Daukaka ukashiri uciri uzoh, usalama utaka uya kayashillaci anna kapok urentuyeni¹⁵Malaiku mama biskya yeni a guru mani uzoh, makiyaya mami mama bera anaci ayeni, ''kikana ubaitalami aka yita ukusu wani, umi na Kashiri kasaganandi.'' ¹⁶Yeni ama dene kumina makanami aka zuga Maryamu yenina Yusufu, yeni ama yita konohkami kagmashi akatina manara mayi.¹⁷Ayami ama potya, yeni ama yisha kasasa aukusu na makiyaya mabaran yeni. ¹⁸Ayimi amapok asassana, a ukusu na makiyaya mama barya ukono kanna a waban.¹⁹ Maryamu ima kanayi namingza a ukusun na yipoton, asu mingza unyong kasugu kaiyi. ²⁰Makiyaya mami mama guru mani na udaukaka na mayisha Kashiri uyabo aukusu na yena poton ayita ana yizhi ayeni, muyi kenna abaran.²¹Ama tumu atuk manazhiba, akapa kanna konoh kama mani kaciya, ado kani nizagi agu Yesu nizagi nimi na Malaika mama doh ado to madene kadura ka Yesu.²²Atuk usarkakewa ama woro a usharia musa, Yusufu yenina Maryamu ama jaga yi akudagha kuru urshalima ma mikayi kakashiri.²³ Kenna ama Nyakaran audokoki ukashiri, ''Adama yesa kono kazoni kukebabble kakashiri .'' ²⁴Yeni ama wana ma doh uhadaya kenna ama barya ausharia ukashiri, ''Napukturu naba bana tan tabaru na ba.''²⁵Pidong ushalima nizagi niyyi agu Siman, payami ide matini na ibada. Asu suksa piyu ta aziya uisraila, ide Uruhu Kashiri. ²⁶Ama saganyayi a Uruhu mai-sarki agu idama keyi azuma yita kristi ukashiri.²⁷Kadong katuk Simon itumu unyong u haikali ama jatanzhi muruhu mai-tsarki. Apici ama yende kono kami unyong, yi Yesu magu a kurgani ukusu na usharia umani.²⁸ simon ima shereyi a icara iyyi, a yisha Kashiri rizahgah agu, ²⁹''Pidere umi idama wori na usalama, Kashiri ama bari mamu.³⁰Ayizhi anang ayitan magaska,³¹ Umi na pinapsan kazono kaya shillaci naduk: ³²Amatus mu wahayi ga ayashillaci, a udaukaka ka ayu Israila .''³³Apici na pina ama yisha kasasa ku kusu na basansu aukau kono kami. ³⁴Simon ima dene yeni libarka agu mina, ''potya nateng, kono kanka kadama yende majigi na macoko nashillaci unyong Israila kapakam amasu nissazha. ³⁵Kutakobi kudama waka kasugu kamu kenna kumina kwa ayashillaci kudama yergurga.''³⁶Kudong ku annabiya ana yesah kuni agu annatu kuyimi a katikami. pijinni Fanuyila a kabila ka Ashiru. iman cupruga akiwa ima zomo kiwa kushere a irunga. ³⁷Ima zhomo maza de irrunga kiwa ituru manaziba a inas. Bama potya kipai kima biski uhaikali, asu yisha kazono na kagisa kakashiri, katuk na ngmi.³⁸ Kapa kami ima tuga makanu yeni asu gudazana Kashiri. ima barya aya suksa ufansa Urshalima.³⁹Yena ama duru manang mayeni amanang musharia ukashiri, aguru yeni Ugalili. makana a ubirni uyeni, Nazarat. ⁴⁰Kono kami kama kumzha a shira ashi piszurra na uhikima, alheri a Kashiri ayi na kani.⁴¹Apici ana worom Urshalima ko nishe niwa akana uidin keterewa.⁴² Ima tumu kiwa pituru akaba, yena gurumi a wandara akapa ku idumi.⁴³ Yena ama kurganya atuk u idumi, yena maguru yeni ugira kono kanka yeni Yesu kama taka zomo a urushalima, apicu ama yo ani. ⁴⁴Yenna ama donguba iyi na kudezhe kwayer anna yena jara nayeni, ama jara katuk kadah. Acigha kagben kaiyi unyong akobini na ajami.⁴⁵Yenama yitaniyi, ama gurani Urushalima asu gbeneyi. ⁴⁶Ama mura kitar, yeni ama zugayi unyong uhaikali, izomi a kacaci kabasan, ipok yeni asu ribshi yeni.⁴⁷ Naduk aya pok yi kasasa kapuru yeni amayo na magudduzu aberayi.⁴⁸Yeni ama yitayi, a potya kasasa. pina iguyi agu, ''kono, kanang pidenidi kene agyano? ki gbene bu wuri nacu nasugu namanwamtidi.⁴⁹ Ima guyeni, ''Igbene agyano? iyoini agu dole nzomo a kakarari kapicunang? ⁵⁰Ama yokotayani ukusu na yi sherimi.⁵¹Ima guruyi ugira ayi na yeni makana unazarat asu yisha yeni matini. Pina ima tara ukusunwu akasugu kaiyi asu mingza muni.⁵² Yesu ima kanayi mapizzura a uhikima na makumza, ima pirgura a utagamashi ka Kashiri yenna ayashillaci

Chapter 3

¹Unyong niwa nipituru akishi na Tabariyus Kaisar imayi a kigomo, Bilatus Babunti iyi pideten uyahudawa, Hirudus iyi a kigomo kyu Galili, kobina Filibus iyi apiyuga usuku Ituriya na Tirakonitis, lisaniyasa iyi a kigomo apituga pi Abiliya, ²Akapa kanna Hanana Yeni na kayafa amayi magbaku mama Firistoci, anabere a shiriri amatumu uyahaya kono ka Zakariya, unyong karimi.³Ima jara na duk a uyanki umi umangaran akuma ku urdun, asu yisha u ma'azi ubaptisma uma yezahnah a veske ibang.⁴Kenna a nyakaran unyong littafi niku annabi Ishaya, "Rimyigh ni pidong unyong karimi niyahsah ni napsa ujina ukashiri, asu tete tafarki uyyi.⁵Adama kurgana kokashe kawori, adama pusa kokashe katari a tirki naci nazanganzhi, adam yaghzhakya nati naza yezhi, adama kurganzha nateke na deshe nadakara, ⁶Ayashillaci naduk adama zuga magaska ma kashiri."⁷Yahaya ima gurmi abarya aya shillaci ami a tumzu magu a yishi, yen! ubaptisma Yin nono niyogo na deshe kikwana, wa ibaranni agu sumin manigi mamana madama tumu makashiri?⁸Dugin nono nami nawani matuba, zuciyighin makuma ana duranayi, kide Ibrahim amayahzhi picuwur, nbashini, kashiri kade uiko umagura kadama napsa nono na Ibrahim unyong na tari nanna.⁹Mina, amandene kidomo anicin ninacin. abara kene, kaci kami kadeni kani nono adama gogo kani aduba azha adene a ura."¹⁰Ayashillacimi ama kosson ama ribin agu, "yanna kidamadene"? ¹¹Ima shere yeni, "Aidan na pidong ide mariga maba, ido piyellu izayyi kude, piyer ide maninaru idene kene"¹²AYa masheshe kagandu amatumu agu aguzku yeni, agu pibassan yanna kidama dene?"¹³ Imagu, "kadisher ukusu wori uyin."¹⁴Ndong nsoja muma ribi, "wurifa? kida denini?" iguddu yeni agu, kada igas pidong ikorgoh, zu denin pidong kabere. Yishin utuma aukusuna dukshini."¹⁵Ayashillaci asu suksa matumu ma Almasihu, Ayashilllaci amasu sasara anaci ayeni UYahaya, bayi iyi Almasihu. ¹⁶Imashere yeni agu, "migi, adama guzuni amanimashir, piyami idama tumu ipirim auiko, ndama suskanyami mabini makarkan maraka ayi yi idama yishini baptisma au Ruhu kashiri yenna urah¹⁷Kiceke kima shere kiya icariyi sobana kiveske kasokoron nateng akos Alkama unyong kami. Idama popsoh ubuntuni aura umi idama ke uni."¹⁸Ima yisha abere adugan na uwa'azi ubishara kayashillaci.¹⁹ Yahaya ima yana pigomo Hiruduya, na kudeze ku kusumi na Hirudus idisan, ²⁰Duk na kene Hirudus ima gurmiadene ukusu pirikene. Ima dene agusayi unyong ukurkuku.²¹Kapanna amasu yisha ayashillaci ubaptisma, Yesu ma a yisha yi nnayi. Kapakanna imasu gisa kashiri uzashiri ugbanta, ²²Uruhu kashiri utoro uyi ayi na kapukturu, nidong rimyigh niciruzoh, "Apigi kono kanang kanna nmani npok urentu kani."²³Ama yimi Yesu utayi imacigha mabashi ide kiwa ituritar. Kono kami (kenna amingza) a ki yusufu, Yusufu kono ka Heli, ²⁴Heli kono ka Matat, matat kono ka Lawi, Lawi kono ka malki malki kono ka Yanna, kono kisufu,²⁵Yusufu kono ka Matatiya, Matatiya kono ka Amos, kono ka Nahum, Nahum kono ka Hasli, Hasli kono ka Najjaya, ²⁶Najjaya kono ka Ma'ata, Ma'ata kono ka Matatiya, Matatiya kono ka Shimeya, Shimeya kono ka Yuseka, Yuseka kono ka Yoda²⁷Yoda kono ka Yowana, Yowana kono ka Zarubabil, Zarubabil kono ka shiyaltiyel,²⁸ Shiyaltiyel kono ka Niri, ²⁹Niri kono ka Almadama, Almadama kono ka Er, Er kono ka Yosi, Yosi kono ka Aliyeza, Aliyeza kono ka Yorima, Yorima kono ka Matat, Matat kono ka Lawi, Lawi.³⁰Kono ka Saminu, Saminu kono ka Yahuda, Yahuda kono ka Saminu, Saminu kono ka Yahuda,Yahuda kono ka Yusufu, Yusufu kono ka Yonana, Yunana kono ka Aliyakima, Aliyakima kono ka, ³¹Malaya, Malaya kono ka Mainana, Mainana kono ka Matata, Matata kono ka Natan, Natan kono ka Dauda, Dauda kono ka. ³²Yesse, Yesse kono ka Obida, Obida kono ka Buaza, Buaza kono ka Salmon, Salmon kono ka Nashon.³³Nahshon kono ka Amminadab kono ka Admin, kono ka Arni kono ka Hezron, kono ka Perez, kono ka Judah, ³⁴Kono ka Jacob, kono ka Isaac kono ka Abraham, kono ka Terah, kono ka Nahor, ³⁵kono ka Serug, kono ka Reu, kono ka Peleg, kono ka Eber, kono ka Shelah.³⁶Shelah kono ka Kainan, kono ka Arphaxad, kono ka Lamech,³⁷ kono ka Methuselah, kono ka Enoch, kono ka Jared, kono ka Mahalaleel, kono ka Kainan,³⁸ Kono ka Enos, kono ka Seth, kono ka Adam kono kakashiri.

Chapter 4

¹Yesu, ima kuri na Uruhu Kashiri ima guru awor a kumana ku Urdun, Uruhu Kashiri uma zyayi makana unyong karimi, ²Atuk ituru inahs shaitan ima kotoroyi Ana tukami ima reyi maninaru, igbom ima puruyi a madara makapa.³Shaitan ima guyi agu, "inna piyi kono kakashiri, guddu natari nanna na wana maninaru."⁴ Yesu igudduyi agu, "A nyakaran, 'Anyakaran, azan maninaru utamani na piyar idama garga."'⁵Shaitan ima zhayi makana akadong katege kazangari kaco, a saganayi kigomo kiuya akapa kacun.⁶ Shaitan iguyi agu, "indama dobu uiko na kigomo kimakusu mamma naduk na udaukaka umani. Indama dene kene adugimi kigomo kimani, inde uyanci udo piyami na inyitan madoyi. ⁷Abara magu, pyazu tuturga adomi kicibru madama wana mamu."⁸Yesu imaguyi agu, "A Nyakaran, 'akashiri na pidama dokani kicibru kani na pidama kahgna kani."'⁹Shaitan ima jaga iyi urushalima, agyezahkyayi uzo uhaikali, aguyi agu "inna piyi kono Kashiri nikya nici nimu. ¹⁰Anyakaran, agu ndamado Malaiku katege mamma cepkebu,' ¹¹Madama zopkpobu uzo kenna pidama ciribu a katari."'¹²Yesu ima shere agu, "Abaran, "Zukotoro Kashiri kamu."'¹³ Shaitan ima duru ma kotoro ma Yesu, abiskya.¹⁴Yesu ima guruyi u Galili ade uiko Uruhu, kutepu kyyikuma soto unyong tegtege.¹⁵ Ima cigha ma makasa ayashillaci unyong kudagha, ayashillaci ama dukshayi kicubru.¹⁶Kadong katuk ima kana Unazarat, akati na amadeteyi, kenna iman minami, a riya unyong wayashillaci katuk kasabar, ima coko a yahzahna makaranta unasi. ¹⁷Amma doyi Littafi ni anabi Ishaya, ima gwanna ayita kacikam na anyakaran,¹⁸"Uruhu ukashiri uniyi anici ninang maguragu nbashi aberakashiri ara kayacaza. kakunimi agu nbin aya shishi zhin, Yenna magbana mayizhi adumu, acidda ayami ayi unyong kidere, ¹⁹Abasha niwa ni utagomashi ukashiri."²⁰Imagusa littafi nimi aguddunini kapiyu tuma unyong kudahg aguruyi azomo. Ayashillaci ami ayi unyong kugahg ama deniyi ayizhi.²¹ Ima cigha yeni abere, "ukyaru u nassi ukuri anato ayin."²² Ayami amayimi yenama shaida ukusu na duk uyeni ama sassana abere adugan ami acijja akano kaiyi. Asu kumagu, "Akono kisufu kanka, bazan keneshi?"²³Yesu ima gu yeni ag, "idama barami ukari waberenhg pidukaran waya gonono, garganyanici nimu. ukusu na kipoton agu piyisan u kafarnahum, piyasan kene amayinzhi."' ²⁴Ima gurumi apaguragu, "Nbashini, annabi ana zugani masheshene a ugaru wani.²⁵Nbashini nibin ade aya zani ayini akapa kiliya, akapa kanna ama gusa uzo kiwa kitar nakudeze baka shiri madogo, kapa kami ayisha igbom au pandaru umayinzhi mami.²⁶ Ama kunu ini Iliya kapidong uyini ima zomi ba piyarumi ana Yesah piyini umi agu Zarifat kuri apati Usidon. ²⁷Adenkpakti mudun unyong Israila akapa ka anabi Elisha, ba pidong na ama garganayi se upidong na anayesah agu Na'aman piyu suriya utayi."²⁸Ayami ayi unyong kudaghg ama potya manigi nama poti ukusunna Yibashya. ²⁹Nadug uyeni ama coko anurayi makana unyong ubiga ajagayi aka no kakatari kanna ama suga a maguragu yenia ruyi ika jigi kajes. ³⁰Ima kelluga akacaci kayeni maworoyi.³¹Kapa kami ima dungrya makana kafarnahum, udong ibiga Ugalili. kadong katuk kasabar ima su makasa ayashillaci unyong kudahg.³² Yeni ama yisha kasasa ama makasa mayyi, abere ayyi anade uiko.³³Akapa kami pidong unyong kudahg ide uruhuza vura, Ima gbongya arimyigh rigbaki, ³⁴"Ba mani mawur na pigi, Yesu piyu Nazarat? Pitumi mawunzhidi ko? Nyobu ayo kenna piyi Apiyi Uruhu Kashiri!"³⁵Yesu ima ayanga piya jhes asukuma agu kizabu cira kapiyanwu!" piya jhesma roh piyami kajhes akacaci kayeni, ima cira unyong uyyi bama deneyi kuko.³⁶ Ayashillaci ama yisha kasasa, asu berbenemi anacya yeni. Yena magu, "Ashe abere anhg? idene Uruhu makari aushiri na uiko unucira."³⁷ Daga kene, amacihg ma bunganzhi kutepu kuyyi makana kupentu ku kacikami.³⁸Yesu ima biskya kudahg a riya ugiru Siman. Akapa kami, piyasku Simon usu fama na kiwok kishiri yena amagisayi ima Yesahne ayitayi.³⁹ Ima yesahne aci niyyi a yanga kiwok kimi kibiskyayi. Akapa kami, ima coko ayisha yeni uhidima.⁴⁰Ama jigi mammyigh, ayashillaci ama yendeze Yesu ayaza gassa naya deshe kigbana kibagtazhi. Ima tassha yeni icara yena garga.⁴¹ Aya jehs nnayeni acijja kayashillaci, asu shibana, "Apigi kono kashiri!" Yesu ima gyanga ayajahs aggyaza yeni ama beri, yenayo maguragu ayi iyyi Almasihu.⁴²Kagmop kama wana, iguruyi akaci kadhe kanna pidong izayimi. A yashillaci ama gbeneyi aka zugayi. Yeni ama yisha kenna adama yazayi ama woro mami. ⁴³Imagu yeni agu,"Ndama basha aberashiri antettese nudun, ukusu deni akunumi mina." ⁴⁴Imma kana yi mabashi unyong madahg naduk aupandaru yahudiya.

Chapter 5

¹Mumawana akapa kanna ayashillaci ayar ama konusura Uyesu asu potanzya abereashiri ima nyazhyi apituga pikajiwa Janisarata.² Ima yita majirgi ma mani mashir maba manyazazyi apituga pikajiwa kam, anaran isani asu cizza unyong majirgi mami asu guzu narakrak.³ Yesu ima rinya kujirgi kudegh kunkumayi kubitrus imagu yeni agu acukoni kujirgi kumi apituga pikajiwa makana unyong mani mashir. Yima zomo abasha ayar ayi unyong kujirgi.⁴Ima duro abere, igu Siman, "nura kujirgi makana akatege ka zullon a basgha karakrag kamu apusu isani." ⁵Siman ima guddu agu, Kashiri kitumzanan katuk maza zuga kadanmagh, tunna pi beren, Indama ryo karakragh." ⁶Ama dene kene, apusu isani nakam, narakrag nami nasu mantazhana. ⁷Ama gisa yami utuma ayi akumazo kujirgi awana ama muksha yeni. Amawana ama kurganzya magirgi maba mami, ma cigha maripza.⁸Na Siman Bitrus, ima yita kene, ima tuturga kazono ka Yesu asu kuma agu, "kashiri biskyami nyi piyu ibang mi." ⁹Magu ima dene kassasa, na yaya mayi nayi, nama guragu ugbaku isani inna yena pusun. ¹⁰Mummuh muma darkya na Yakubu na Yahaya nonoh na Zabadi ajamutuma "Siman. Yesu imagu Siman, "pigi zupotya usahd, magu minah, pidama pusu ayar." ¹¹Na yenama yende magirgi muyeni uzo mayingzyi, ama biskya ukusuna disha a zoboroyi.¹²Nima yi unyong udong ubirni , pidong uyar ideh kigbana kya kpakti iya katikam. Na ima yita Yesu ima jigi kazono asu gisayi, ana gu,"Kashiri nna pidomun pisarkakemi."¹³ Yesui ma dakanya kacara kayi arebeyi, asu kuma agu "Ndumun. kasarkaka" muma wana kene akatikam kikpakti kinni kigarga.¹⁴Imagu izu barya pidong apa gurayi agu worobu aka saganya nici nimu kaku Firis, aka do uhadaya usarkakewa, kenna Musa ima barya kazono ushaida uyeni mabashini."¹⁵Aberayi ama dangurga aya shillaci agbaki ama wana uyi amapoti azugsa magarganzya yenima ingbana muyeni.¹⁶ Inaka wokumu anadon nati na nazanani pidong agissa kashiri.¹⁷Muma wana mude unyong atuk na ibasha, ayu farisawa na abasan attaura azomzhi kaya wani aciri aikauyuka Ugalili na Uyahudiya na ubirni urushalima uiko ukashiri umayi nayi magarganzhi.¹⁸Akapakami adong ama kana adeh pidong uyer ikiti aku pentu kudeh uzo kuye, amagbene ujina kenna adama rindayi unyong, aka nomokyayi kazono ka Yesu. ¹⁹Ama zugani ujina uma konusuran, ama tuga uzo karari kam, atoddoyi aurifi, adeniyi akuye maka toddo aka caci kayar, adungan kazono ka Yesu.²⁰Na ima yita madene makasugu kayeni, Yesu igu, "Picugira, aguskunbu ibang imuh."²¹ Agyakaran na uFarisawa amacigha kibasu kiyi, asu kumagu "Wan ungwu iya irapu?wan idama suskanya magusku ibang, "nba kashiri kanu takaniba?"²²Na Yesu ima yogotya ukusuna aminga, imagu yeni, iyan ideni na isunu munmu unyong, nasugu nayin? ²³Mushe mubanya magu, a veskenni ibang, bamagu "coko aworobu'? ²⁴Magu yogotin agu kono kapiyer kadama suskanya magusku mibang uya imagubu, "coko, azya kuyer kumu "a worobu ugirumu."²⁵Ima coko nakuwau kazono kayeni azya kuye kunna ima mashimi, aritiyi ugiruyi, asu dugsha kashiri kicibru. ²⁶Nadug uyeni aya massara asu dugshya kashiri kicibru Ama kun nu sadh asu kumagu "ukyaru kiyitan ukusu aliajibi."²⁷Na maduru mananzagana mukusumi, Yesu ima ciri kuri ayita pidong pisheshen uka kgandu na ana Yhesha Lawi izomi akasheshen kakagandu. aguyi, agu zoborom."²⁸ Ima biskya ukusunna idisha, acoko, azoboroyi.²⁹Lawi ma camsana rizagha nikari kama ninaru ugiruyi ayama sheshe kagandu amayimi agbaki aka tikami, adon ayar ama zomzyi kazonu kaku gassa kuma tarkyi maninaru asurye maninaru mami nayeni. ³⁰Na Ufarisawa na igyakaran ama cingha mayogro Almajirai, asu kumagu "iyan ideni nayirye asu shezhe nayama sheshe ka gandu, na ayade ibang?" ³¹Yesu ma guddu yeni abere, "aya gassa a gbanani piwuga, ayellah za gassa yena na gbene piwuga.³² Inma wanimi mayasa aya matiniba, ntumu mayasa ayi bang mabiski ibang iyeni."³³Amaguyi, "Amajiran ayahaya ana yisha Azumi na Adu'a kenne Almajiran Ufarisawa ana disha kene. Almajirai amu asu rye asu shezhe."³⁴ Yesu imagu yeni, "ba-ana zuga piyi dama dene ajami apiyu kuntanga mayirankene akapa kanna piyu kutanga kumi iyi nayeni shi? ³⁵Atuk ajara mawana annah adama zya piyu kutanga kumi unyong uyeni, ana tuk ami na Yena dama yiran azomi kene."³⁶Yesu imapa duntarha yeni abere, ba piyi dama mangha kuryiga unyong makusu mapas aka tuzzah kurigha ku gusmih. nna ideni kene, idama gmangu kuriga kupas, kuma kuriga kucin unyong makusu mapas, kudama dugura kuni unyong makusu magusmih.³⁷Bapiyar un idama dene mani minabi mapas unyong njunu mu gus. una ideni kene, mani minabimi mapas, madama pussarah njunu, mani minabimi madama digi ujunu mumi ma mudama naguzura. ³⁸Muwani dole aden mani minabi napas. ³⁹Ba piyi dama potayha kutau ku mani ma nonnu. nacyi manma pas kacini kanna isuni manmah gus, idamagu, manmah gus mapiri mapas.

Chapter 6

¹Amayi aden Absabar Yesu isu paga unyong kakab kininaru, Almajirai ayi asu pukara ininaru imi, asu nyamara akari yeni ashire. ²Adon unyong Afarisiwa asu kuma "iyah iwanini na idisha ukusu za dugan katuk kasabar?.³Yesu ima sheri yeni agu, iyitabbi ukusunna Dauda ima dene akapa kanna ima pok igbom, yi no ayellah amayi nayi? ⁴Ima rinya karari ka kashiri ima zya ugurasu mi arye, aduksha ayarumi arah mayi nayi are," muyi kene ayi mafiristoci utamani mana rye. ⁵Ima gu yeni, Konokapiyar kayi kashiri ka sabar.⁶Muma wana adon Asabar yima rinya kudegha abasha aya shillaci mih pidon uyar ukahkam piyana kacara kaiyi karye kakini.⁷ Agyakaran ufarisiyawa amen ba idama gargana piyami katuk kasabar, magu yeni azug ukusu kizogoru kiyi agu idisha ukusu zadugan. ⁸Imama yogotya ukusuna yena mingza, image piyana kacara kayi kakiti, "coko a nyazhanka aka caci kayeri, piyami ima coko nyazanha.⁹Yesu gu yeni, "Nnbshini mudugan magu katuk ka sabar adishi mudgan na kucok, a gaska nivataru ba awung shi? ¹⁰Ima yita yeni naduk, agu piyami, "Dukanama kacara" na madene kene, kacara kayi kama gargha.¹¹ Ama potaya manigi, adene ushawara unyong uyeni ukusun na adama dene na Yesu.¹²Muma wana ana tuk ami, ima tuga uzo katari ma berya ka kashiri ima zya katuk naduk asu gisa kashiri. ¹³Rikata nima vurka iyarkya Almajirai akana uyi, ima samha pituru akaba unyong uyeni, a yellana ima yarkya yeni "Akunzun".¹⁴Azagi akunzun ami ayi Siman piyana amana yesagh agu Bitrus na kobina uyi, Andrawus, Yakubu, Yahaya Filibus Bartalamawus. ¹⁵Matta, toma Yakubu konoka Halfa, Siman piyana ayesah Zaloti, Yahuda konaka Yakubu. ¹⁶Na Yahuda konaka iskariyoti, yi ima wana piyu kucok.¹⁷Yesu ima toro aciri uzoh katari ayina yeni, ama yazanha amapandharae Almajirai ayi adun ama tumu akatikam, na ayashillaci adun aciri Yahudiya na Urshalima na akano kuteku Taya na Usidon. ¹⁸Ama wana mapoti uyi na ama zuga garganzhi man gbana muyeni. Ayadeh iruhohe makanzi ama zuga magarga. ¹⁹Ayar ara ama konosura amanazhi marepsheyi magu uiko umagarga ucizzah uyi, idene yeni agarga naduk.²⁰Ima yita Almajirai agu yeni, iyi aya libarkami yi aya cazah, kigomoh kikashiri akiyih. ²¹Aya libarka ayi igbom minah, adama deninu shi tunzira. Aya libarka aya shibana minah, idama cezye.²²Aya libarka yin na agabenini yinna awakarini, agadduzu azagi ayin ana wana a kuchok, magu a kono kapiyar. Katuk kah idama tubtaza na rizagha magu kusugu kabogk. ²³Magu kenne muyi idama zuga kutagh kagbaki uzo ashiri, magu kenna acitti ama yisha onabawa.²⁴Kidere kiyin ayadicara iman shere mshigruga mayin. ²⁵Kidere kiyin aya shitizin mina, magu idama potya igbom kazono.²⁶Kidere kiyin aya kicere mina magu idam disha ugongono asu shibana kazono. Kidere kiyinna ayar adukshini kicibru magu, kenna aciti azoni ama disha akunzun kabere.²⁷Nbashini potinmih, manin aya za mananini adisha mudogan kaya gabanin. ²⁸Denin aya zogonzhini libarka gishin kashiri kaya cogono uyin.²⁹Piyi kpallan bu aritamani pitumbarayi nimanzu nimi piyi sheribu kubazaran, pizu nyazayi akurigah kumu. ³⁰Kadugin aya gissanni.Pidon yazu zyan kadamana kayin zu gbene magu asuddeni.³¹Ukusunna pimani agu ayar adishibu, disha yeni kene. ³²Npimani piyi sunibu utayi, iyanna ukusunghu udama pirabu? ko ayade ibang asuni ayasuni yeni.³³ Nna iyisha aliheri kaya dishini alhori utayeni, iyan iyih iladiyin? ayi ibang ma ana disha kene. ³⁴Nna idugi kuta ku makusu kayana ideni kasugumi agu adama gudduni iyan iyi uriba uyin? ayi ibang ma ana dugsha kuta kayi ibang, adishaya kasugu magu aguddu yeni kaduntarin kenna ama shere.³⁵Manin aya za manini, adisha yeni matini, dugin yeni kuta, maza dene kasugu kamagu aguddini, iladiyin idama igbaki, idama wana nonna mafifici magu yi na niciniyi ina disha ujinkai kaya na guddani kucok. ³⁶Wanin ayujinkai mi, magu picuyin apiyu jinkai.³⁷Izu ceske matya kenne yimma adama ceskeani mayin nnai ni zu wunin, yinma adama wunanini, yafin adong yinma adama yafini.³⁸Dugin adan yinma adama doini nakam, aku kurganan kugbaki, kuzyigitin akuri asu jikshi, ini dama jikshi amatoro an degedeg muyin magu ku kurgan kunna ikurgan mi kuni nadama kurginimi.³⁹Imadoyeni madon madukani pidumu ina pidumu kidogo? inna mu wani kene, na duguyeni adama ka jigi unyong bazan kene shi?. ⁴⁰Nimajiri mina piranini pibasan unini, piyi zugi mamakasa nacap idama wana na pibasa uyi.⁴¹Magyan na pidukkara kicicye unyong nivinhi nikwanau maza yita kugumtaru kunku yi unyong niyizhi nimu. ⁴²Magyan na pidamagu kwani saga ncidda bu kigumtaru kinki yi unyong nimu. pu a nici nimu piyobu macidda kugumtaru kunku yi unyong niyhi nimu? piyu kuchok! zanzo acidda kugumtaru kunku yi unyong niyizhi nimu. pidaa shi yita nateng kenna pidama cidda kicice kinki yi unyong niyizhi ni kwanau.⁴³Magu kaci kadugan kana wabazya kani nonoh na makanzyi, kaci kanna kana wabakani nana dugzan. ⁴⁴Magu ana yogotya kayi anonna na kan disha magu aya shillaci ana kpezhe ani nonna kusheren unyong kusab, ba magu mayira inabi uyong usarkakiya.⁴⁵Piyu matini na ubogo uku sugu kayi ina dugsha nanna na dudzan, piyu kuchok ina sada chogonno kunku nisan unyong kakusu kayi asu chogona magu mansu cizza akasugu kanna kasu berbene.⁴⁶Magyau na ikumani kashiri, kashiri bana zob aberanang.⁴⁷ Piyi wani umi opotaya aberenang adumya na ani, indama baryayi kenna anayi. ⁴⁸Anayi ne kusugu kukarari, kama akogi kajas azullana, ashi gingya na tari naku sugami. inna kujya ku wani kudanama nama tungu kara kami maza zyigata kani, amgu asugi kani nateng⁴⁹Piyi poton aberannan agabayi ma dumya na'ani yine piyu sugi karari kayi uzo mayinzyi maza deni natari nna kuja ku tungun karari kam kadama yikti, awaktazana na cap.

Chapter 7

¹Kacini kanna Yesu ima duru naduk makusu mannha imani mabara yeni amaphog mayar ami, imata rinya.²Pidere uku dhog kujarumi, unna kumani, ima potoni ana pati make. ³Na imapota kutepu ku Yesu oiyu kiyarumi kimi kuna kadhog ayacibru A yahudawa imagu agisa yesu yi iwana amagaska pidere uyi amake. ⁴Nayeni ama yende Yesuyi, agissayi nacap, magu "piyangwu iwani magu adenyi kene. ⁵Maguyi apiyuma mani mayinzhi mawur, ayi ima sugudi kudegha kwashini.⁶Yesu ima woroyi nayeni. Na ima patana karari kapiyani, kujarumi kumi ku kunu kajami ayi aguriyi agu "ubangiji zu sassara mih inwani magu wana akarari kanah. ⁷Kusu dene hmayita undama suskauami mawana upu berya pidere unall idama gargha. ⁸Mih apiyar iko, ideh insoja mutumzanami, undama sussakana maguna uro jarha ijarayi apaguri pidon 'wana' iwana, apagu piderye wunana 'denena' idene".⁹Na Yesu ima potaya kene, ima sassara piyami, ima tumburga kayar arha akonusuran azobyi, agu "unbaranni, unyon isra'ila unzugimi udhe idhe ripin napiya'u. ¹⁰Akati kami ayanna ama kunu, ama wana ujira ama zuga bidere iyi unyho ugara uyi.¹⁴¹¹dhag kapa kacini ka mummu, muma wana Yesu isu jara ku dhog ukudho na ayasha agu Naim almajirai ayi nayi, na makonusura maya agbaki nakam. ¹²Kapa komi nima patona kudho, sai bidhog ikiti adeyi, kuma yi utaiyi na ima patana karon kapi nauyu, pina umi pigugami aya shillaci ayi na yi. ¹³Na mayita piyini umi ubangiji ikura non zhi-shi,agu yi agu shiba. ¹⁴Ima kana aka rebe makur manacittana kukitaru kumi, ayalla madeyi ama nyazanha. imagu kasambi unguranbu agu coko". ¹⁵Kukitaru kumi kuma coko acinya abere, Yesi ima do kuno kam kapina ukani.¹⁶Usadh unna puru yeni nadulguyeni. Amacinya madugshi kashiri kicibru asu kumagu "a cokonon adono anabi agbaki unyong uwur" magu kashiri kayitan aya kani. ¹⁷Kutepukun kunu ku Yesu, kuma taruga naduk unyong u yahudiya na natege nam numanrho yani.¹⁸Almajirai a Yahaya ima barayi ukusu uwanzanan naduk. ¹⁹Yi Yahaya ima yarkya ayaba unyong Almajirai akunu yeni kubangiji amaguyi, "pigi piyi piyuma wana mamyi, ba-adeh piyana kidama suksah mawana mayi? ²⁰Nayenima patana Yesuyi, ayarami agu "yahaya piyu Bafisma, ikunidi, ki ribbu, "piyi piyma tumuman, ba-ade piyana kidama suksa matumu mayishi?²¹Unyong kapa kami, ima gargauzya ayar agbaki an gbana muyeni na unkusu mu dama yeni nasugu nakuchok, Adumu agbaki ama zuga mayita kateyi. ²²Yesu ima guddu aguyeni, "kacinina iworini, ika gudduzu yahayi abera ukusuna ipotan na ukusu nayitan. Adumu amen katege, nagundari nasu jara, asu guzu unparkti. Aturi asu potanzya, asu cokonzya aya kitazyi, asu basha aya cazha ketepu kurentu. ²³"Piyu albarka mi piyar un inyazhananan uzo ribin umi a ukusuma undisha,".²⁴Bayan akunu a John a woroani, Yesu i cignan abere a yashillaci u Yohana i, magu, "Yeni ma yita unyong karimi? ²⁵Yeni na uvunu i yishan? Amma yeni ma kana maka dukara? Piyar unyong makusu mavur? Itani, aya ana dene makusu mavur a aya adishi ikorgo na agomo a zomzyi akapada. ²⁶Amma yen na incirin aka yita? Ibaranni, a piri a kunu a shiri.²⁷Piyangwunu yina ayakara aniciniyi "yita inno nkuni kumamzo kazono kumu, kadama cansanabu ujina kazono kamu. ²⁸Unbashini unyong ayanya na ayini awabazan, ba piyi piri Yahayi augbaku. Nakenema piyi piri amayi nacin a kigomo kikashiri ipiriyi augbaku.²⁹Na ayar naduk ama potaya kene, na ayama sheshe kagandu ama bara kashiri apiyu matini. Yeni ayu unyong ayana Yahaya idisan yeni Ubaftisma. ³⁰Farisawa nama gbaku unyong matiya mayahudawa ayan imazayimi madisha yeni ubaftisma yeni nikya uhikima uyeni naci ayeni.³¹Kapa kami Yesu magu, "na iyannan dama dutana duntaya ayar uyangwu? A iyanna yeni awani nana iyan? ³²Yani ayine nonnannah ateri atipi zya, asu berbene hacyi ayeni asu kumagu "ki perbeni kutatum udeo ikiperrazha ina dorini ugagani kidisha ugongono, ina shibananini."³³Kenna yahaya imawana, maza re ugurasa, maza sho manimi inabi igu ayajes adeyi. ³⁴Kono kapiyar kama wana asu re asu shezhe igbini kani, asu kumagu yitin piyar uma dashi, ina shezshe mani inabi nakham, ajami ayu masheshe kagandu akayi. ³⁵Uhikima ukashiri uba saganzya nonna uni".³⁶Pidhog pidon Bafarise, ima gisa Yesu ikana aka mani naru nayi. Na Yesu ima rinya karari ka Bafariseman, ima zomo aku kwakdarak are maninary. ³⁷Pidon uyinidi ibang, ima ciri unyong kudho ima potaya kutepu agu Yesu iyi akarari Bafarise, mare maninaru ima zya kitandun kide alabastar ukimshi. ³⁸Ima yazhanho apatha Yesuyi isu shiba ima togoyi na mayizhi mayi, asu sogoto ibina iyi naciyi kini cyiniyi atuturga albina iyi, asu sogotini na uturare.³⁹Na Bafarise mama yarkya yesu mama yita kene, ima minzha unyong kasugu kayi, anagu, "piyangwu inayi annabi ina yogoto bapishe uyin ung irebiyi yi apiyi ibangmi. ⁴⁰Yesu ima gudduyi abere aguyi, "Siman, unmani mabarabu ka danmha" igu "pibasan bara".⁴¹Yesu imagu, "pidon uyar ina dugsha kuta inna zob yaba makobo, azob piyude ansu ituru pituru azobyi ansille rituru kishi. ⁴²Yeni amazana makobo manna dama bisayi, ima yafe yeni, na duguyeni yba, unyong uyeni uba, wan unyong yeni uba idama sagana mamani kapiyangwu'. ⁴³Siman ima guddu abere agu nmainzha magu piyana ayafenyi ikorgo igbaki" Yesu ima guddu abere aguyi 'pi cesken naten".⁴⁴Yesu ima kuburga ayita piyinumi agu Siman 'piyitan piyininu nrinyan ugira umu, pidugi mipi mani mashir magu ngus ibina inanmi, yi idugimi, aguzu ibinia inan amayizyi asogotini na kicyi niyi. ⁴⁵Pu pidene bumi usumba, yi denimu, akapa kanna nrinyan na ijikanyimi amasumbata ibininag.⁴⁶Pu pisogotonbu manuk acyi ninag, yi isogoto ibininan na uturare. ⁴⁷Piyi ide ibang igbaki, ado mugbaki, asaganya mamani magbaki. Piyelluna aguskun ibanginyi na nici niyi, ima saganya mamani nacin".⁴⁸Akitikim igu piyinomi, 'aguskusbu ibang imu". ⁴⁹Ayan ama zomzyi nayi acinya aber naci ayeni "wan ungwu iguzu ibang? ⁵⁰Yesu imagu piyini, "ubangaskiya umuh uciddaubu" worobu na kasugu kabok.

Chapter 8

¹Kacini ka muni, Yesu na Almasihu ayi pituru akaba, ama kahdhe unyong mado na kudo kucun acu disha uwa'azi asu basha kutepu kurentu kukigomo kya shiri. ²Ayini agbaki na Yesu ima garganzya adhe aya jes na agbana mu bagtazhi asu nayi unyon uyeni agina maryamu unna ana yashi agu magadaliya, unama cidda yi ayajes kushere unyong ayi. ³Yuwana piyi kuza pikuri uhiridus suzanatu na dog ayini agbaki unyong unkusu micara yani nama tara.⁴Kadonka tuk ama konosha aya shillaci agbaki, ayer amusa konusura aciri unyong mado agbaki iyita yesuyi yima berya uyeni madokani. ⁵Piyu kibira ima woroyi maka bizza iduk. imasu mizzyi iduk, idog isu yikshi aujina ayar asu tuksanami nanin tezhe idong magbaki. ⁶Idon ima jikshi uhzo natari kiti kiza mayinzi na inyi ma cizzah akumza, indon ima rogho maza zuggi kati kazzuk.⁷Idon izuk ima jikshi unyong masab mama cizzan makunza. ⁸Idon iduk ima jikshi ama yinzhi madugan, inima kunza madugan adeni ininaru igbaki namhi udari, na Yesu ima dru mabashi ukusungwu imagu yeni agu piyide kuto kuma poyi ipotya".⁹Almajirai ayesu ama ribi agu ibari yani uma ana makutepu kum. ¹⁰Imagu yeni, "yinna adugini kader kama yogoti ukusun u ukigomo kya shiri." kayamanzu ayar adisha inna yani ayitan adama yokotani in kuma na yani apoton adama fahimta.¹¹Unyong uma'ana umisali nami ai'mis umuni yi abera ashiri. ¹²Iduk ami jigi uzo ujina iniyi ayar ara apoton abere shiri, kaciri shedan ima zya aberemi unyong kumina ku yeni, magu yenizu shere a subta. ¹³Kenna ami ima jikshi uyo natari inimi iyi ayami apoton abere yani ana sere anasugu na pok, yani azan minumu, yeni ana dho nipin akapa kacun nadog muzugi yani mamakari yani ana guru kacini.¹⁴Iduk imi ijikshi unyong masan, ayar ami apoton abere, akanami ma zumzhi, abiskya umasaloli ukazum kayeni, uyin na ukusu kicara na rentu uka zum kayeni na shirimi, mazasu dugsha nonnona dama kumza. ¹⁵Iduk imi imajikshi uzo mayinzhi mavur, ayar ara ana potya abere, asheranina ribin na kasugu kadhe, apuruni natek ashigruga asu dugsha nonho navur.¹⁶Ba piyidama gbana fitilla, agusa akajo, atara pini unramu uka magshi, adama tara pini atina aya rinzha adama yita matus. ¹⁷Ba ukusu nsan unna adama yokotani uni ba ukusu nisan unnha adama ciddani amapandarho ayita. ¹⁸Zyin nazya kenna ipoton, piyide kakusu, yina adama pirayini, piyi de nacun maminzha mayi udama zyanina yimi.¹⁹Pinah uyesu na akobina, ama kana uyi, ama suskanani maka patanayi abara makoanusura maya shillaci. ²⁰Pidong ima barayi "nau na akwanai ayazazhi uyah, mayitabu. ²¹Yesu imagu yeni", pina unan na akobini nan yeni ayi'aya nakiyi apok aben ashiri, asu disha ukiyaya.²²Mayi undon unmi Yesu ima rinya kujirgi ku mani mashir, na almajirai ayi inaguyeni "wanin kikana urapku uri" ama cigha ujaru marapkya kajiwa kani. ²³Amasu jara Yesu ipuranmura uvunu ushiri uma coko unyong kujiwa kami, kujirgi kumi kuma cinya makuzza mani mashir, aya zuga uhatsari.²⁴Almasihu a Yesu ama cokonayi anmura. guyi, "piyi cibru! piyi cibru!! kidama kizyi!" ima coko ayangya uvunu nama pinzhi namani mashir ma-ma nyazanha. ²⁵Imagu yeni, "nkyi na ubangaskiya uyin uyi?" almajirai ami ama sassara ukusu wanzanan agu aci ayeni wan ungwu nyagan uvunu na manimashir adishayi ubiyayya.²⁶Ama wana usuku garasinawa, upati ugalili. ²⁷Na Yesu ima toro amayinzhimam pidon ima ciri usuku na tegenanmi ima cepkeyi. adhe ayajas piyami ima goro ba masu sogonzono makusu, maza zoni ugira. magu ima zomi unyong mashek.²⁸Na ima yita yeshi, piyami ima denigum na ushirhu, atuturga kazono kayi na rimyigh nigbaki agu, "iyan na ndama dene napu" Yesu, kono kashiri madaukaki? ungisabu, zudomi kidere". ²⁹Yesu ima nyangha aya jes ami acir kapiyami, azan muzoni na aya jas amih ana kpabayi, ana shishizhiyima amanyen atarayi akati kadhe, ina kpekere, iruhohi iza dugan ina tiriyi a rindayi unyong magara.³⁰Yesu ima ribiyi, "yan nizagi nimu"? iguddu agu, "rizagi ninan niyi dubbai" imagu kenna muyi aya jas agbaki ana rinya piyangwu. ³¹Aya jas ami ama gissa Yesuyi izu yangha yeni arinya kategeka zullun.³²Kabur kaladu na amasu zama kagbaki uzo kakunro kamapatimi. aya jas ami amagisa Yesu magu ijikiyenimi arinya unyong aladu, yima dumiya yeni. ³³Aya jas ami ama biskya piyami ariya aladu, kubur kaladu ami kama dunriya unyong kubotoro maka toro unyong kajiwa, akiwa.³⁴Aya masu zanna aladu ami amyita ukusuma wanzan, asumanani ama gudduzu ukusu wanzanan kayar ashillaci unyong ubiga na uru umanyhon yeni. ³⁵Aya shillaci ama potya ama kanami makayita ukusu wani, akazagha akatina Yesu iyi, yeni ama yita piyallu na ayajea aciri unyong yi. amayita nyazhi adhe makusu, ayi unyho kumina kuyi, usahd upuruyeni.³⁶Ayar naduk amayita ukusu wani, amaka basha adon adhog kenna agarganan piyami na yajas ade u'iko uyi. ³⁷Agu kupentru ku garasinawa na ayella akhadi ama gisa Yesuyi agu icokoyini usuku pituga pima yinzhi magu yeni potya usahd nacap. Atikan Yesu na almajirai ayi ama rinya kugirgi kumani mashir ariti ani.³⁸Piyana aya jas ama cira nyi ima gisa Yesuyi, "jikyami nzoborobu" Yesu ima ritiyanayi agu,. ³⁹Riti ugira akabara ayamu ukusu kagbaki na kshiri ubiga ukusuna Yesu ideniyi.⁴⁰Na Yesu ima zaga, ayar ama maninya yi yene asukshiyi naduguyeni. ⁴¹Pidong uyar na anagu Yayirus, iyi unyhog ayacibzu akudagha imawana apatana Yesuyi na nici niyi kajas agisayi agu iwan ugira. ⁴²Abara magu pijinnu uyi idhe kiwa pituru akaba aya kanha kamakya, ayi utakani pijinnuyi na idhe. na imasu jara, ayalla konusuran asu gallayi.⁴³Pidon uyini ijimi unna kabiri kacizzayi kiwa pituru akaba. ima unaza kakobo muyi ka wuga, magu agarganiyi, bapiyi ma suskanya magarganyi. ⁴⁴Ima zoboro kacini kayesu ima rebe pituga piku bazaran kuyi. atikam majikshi mamayho ma-ma nyazanha,⁴⁵Yesu magu, wan irebimi? "ayama manranyi, naduguyeni agu arebeniyi, Bitrus igu, "piya cibru ayar agbaki asu kanusurabu asu kubtozono upo". ⁴⁶Na Yesu magu, "nyoh pidon irebe uijo uciri umi".⁴⁷Na piyi uni ima yogotya agu idama iyayi mawukunu, ima wana uyi na usahd, atuturga kuzono ka Yesu, ima bara kazono kayar naduk ukusu udeni irebe agarga. ⁴⁸Yimaguyi, " kajinni ubangaskiya umu uyargananbu. worobu na kasugu kabag.⁴⁹Ima kanayi na abere, pidon ima wana aciri unyong karari kapiyi cibru ukudagha, agu, "pijinni umu imankye zu gollo malanyi. ⁵⁰Na Yesu ima potya kene, imaguyi" zu potya usahd. dumiya nakashir kaduma garga,.⁵¹Na ima rinya karari kami, ima biskyayi pidon irinya nayi a Bitrus na Yakubu na pinna uka jinnikam na picu ima rinya. ⁵²Ayama yimi, asu shibana na ushirhu agu pijini uyani ikini. Yesu imagu na yeni, "biskin kosho! izan magu akakini! anmurna na kayimi!". ⁵³Ayami ama dishayi kicheri kika yak, abara magu pijinni uyeni ikini.⁵⁴Ima puru kachara kakani agu, "kajinni nguran agu coko. ⁵⁵Akatikan uruhu ukani uma rinya nipum nikani ka coko. imagu yeni dugin kanmagh ka rhe. ⁵⁶Awaban akani ama sassara Yesu ima bara awaban akani zuburin pidon kakusu wanzanan.

Chapter 9

¹Yesu iyerkya almajira'ayi pituru akaba ado yeni ushiru uma cidda ko ushe uvunu, agargana imgbana ka yashillaci. ²Ikunu yeni akabashi abere a gomo kikashiri, agargana agbana.³Iguyeni agu zuzhyinin kadamgha kujaru. izu zya kidogo, ko kupakti kujaru, ko uburodi, ko ikorgo marigamaba. ⁴Ugira umi na nairingyan, izomo ugirumi maka tumu kadhar kanna idama worini aciri usukumi.⁵Ayami ashere anini kadhar na idama biskya ubiga umi, kyara kakpok kam kayi a ibina iyin don mayogotya agu asheri animi. ⁶Ama minzha almajirai ami aworo ani makana ugho kibiga ima potya ukusu wanzaganan na duk. yeni ma kanani mabashi abere akashiri, asu gargazya ayashillaci koinki.⁷Ayimi itirudu, pigomo ima potya ukusu wanzana, kassa ka wanayi adon ayashillaci yeni asukuma agu yahaya piyu baftisma imani paguru na nivataru. ⁸Adon asukuma agu, pikuni kiya imani ma cira adog asu kuma agu pikuni udya azoni idama cira na nivataru. ⁹Hirudus igu mudama wana munimi agu a Yahaya, migu maru gbepkeyi rici awammni na umpok ukusunghu ariciniyi? akacikami ikani kagben kujina maka yita Yesu,¹⁰Na mamazani mama guru aciri ujaru umani yeni abarya Yesu ukusu na yeni a yisan akatikan ima zya yeni aworo ni ayina yi makana ubiga ubaitsida. ¹¹Na makusura a otya kaci na Yesu i woriyi, yeni azoboroyi bakatikam ishere yeni ayisha abere a kigomo ki kashiri, ima gargana aya mani ma garga.¹²Na muyi maron mama cinya ma wananza almajirai ayi pituru akaba ama tumu aguyi agu, inna pidumun pi biskya makussura ma ayashillaci magbaki yeni a ringya ugyon kibiga kimangaran na nakab, na kama yimi akatikan kaza pidon. ¹³Imagu yeni agu "dugin yeni ukusu na adama re" yenagudhuyi agu "naduk usu na kide unuyi, igurasa iyi kishi, na isani iyiba, kidama iyidi maka gbene maninanru mamma da wana ayashillaci naduk. ¹⁴Yashillaci angha yimi, atumu ayarumi idubu kishi. Yesu igu almajirai amigagu "gurin yeni agu azonzono aya ituru kishi-kishi.¹⁵Na almajirai ama dene kene agushillaci ama zomo na duk. ¹⁶Ima zya aburodi ukuri uyi kishi, na isani iba, izagbkah ingyan uzoh idene nuni libarka. ashi dannaza, ado almajirai yeni atusa a yashillaci. ¹⁷Yeni are naduk ashitikura. aka tikam almajirai ami ama kanosha kudeze ukusu takan. nabende pituru akaba nama kurai.¹⁸Kadon katuk Yesu ima yishabere kakashiri utayi, almajirai ayi ama awana ima ribi yeni, iyanna ayashillaci akumamni?. ¹⁹Adon agu Yahaya piyuma yishi ubabtisma adon asu kuma agu piyu pikuni Iliya ko mina adon asu kumagu pigi ugyon akuni a zoni aguri a gassa.²⁰Iribi yeni. "yindo? ikuma iyan na ikumami? Bitrus imagu pigi almasihu piyanna ima wana aciri ka kashiri". ²¹Yesu ima gbagada yeni a shiru yeni azu kusa mabaran pidon kene. ²²Imagu, "kono ka piyer kadama shezhe kidere ki'ukusu ugbaki, aya tibru adama gabaniyi na magbaku ma ufritoci na agyakaran, ashi wunayi, atuk atar aworo coko niyani na nivataru.²³Iguyeni agu, piyimani mazoboromi agabi riciniyi azya ugiciye uyi, azoboromi. ²⁴Piyi mani magaka mivataru niyi idama biza niyi, piyi digi nivataru niyi abarumi, idama gaskayi. ²⁵Ushe uriba napiyer idama zuga auyauru nazik, abiza nivataru niyi?.²⁶Piyi poton ugbor unan na abere anan, kono ka piyer kadama potya ugbor uyi, kapa na kaguri ade udaraja ukani ade udaraja upicu na umaleku made usarki. ²⁷ Imba bashini uyi kene adon ugyon agyazazi adama kyr ani adama yita kogomo ki kashiri.²⁸Mamura manaziba Yesu imamma bargya adon abere, azu Bitru na Yahaya na Yakubu, atuga maka berbene kashiri. ²⁹Na imasu gisa kashiri kenne ingyan magu mu sakurga makusu mayi mabok napuk asu medere ayizyi.³⁰Mina ayashillaci aba berbene ayi, Musa na Iliya. ³¹Ama cira na udaraja umangren yeni, yeni aberya u Yesu aujaru uyi udama wana na dama gurani ugyon urushalima.³²Bitrus na almajirai amayi na yesu. na yeni ama zyinta anmura ayita udaukaka uyesu yeni ayita ayabaagyazazyi a patiyi. ³³Kapa kami Musa na Iliya a camsana ma biskya Yesu Bitrus igu. "piyu cibru mu dugan magu ki nafsa madara matar, kudha kumu, kudha ku Musa, kudha ku Iliya." hakika iyoyi ukusu na idama bargya.³⁴Na ima subasha kene kudo awuri gyogo kuma gisa yeni apotyya ushad akapa kami awuri kuma mangra yeni. ³⁵Ama potya nidog rigmi ni ciri ugyon kugyogo gyogo asu, 'kono kanon kanka kanna icankan, potim kani." ³⁶Na rigmi nimi nisu berbene, Yesu uyi utayi yeni kizyani bama gukasamgma akusu na yeni ayitan ana tuk ami.³⁷Aca cira, yeni ama sthoro awor uzo katari, makurkura maya shillaci agbaki ama wana uyi. ³⁸Na wau piyushillaci umi ugyon ayami imaberya ashiru agu, 'piyumabashi dene ka kadamgma ma mukya kono keneng, kani kadha naide. ³⁹Uruhu u makari una tuga rici nikan kayishi igum ipum nina yikutura kani a ushiru kano kaka yisha kupboko una sira uni anici nikani nawau, una dene kani kuko nakam inna niman biskya. ⁴⁰In gisa almajirai agu yeni den uni ucira anici nikani, yeni ana iyani!"⁴¹Yesu ima shere abere agu, "kusana kuzaphok baribin, uyanku na inda zomo nayin a shikruga nayin, "yende kono kamu inna." ⁴²Kadhar kamna kono kamasu jara mawana mawana uruhu yakari urigya piyashillaci akwaba kono kani kajes, ayigatakani nakam na Yesu ima gyana urhu ukari, a garganya kani ashi do piwaban umi kono kayi.⁴³Kassa ka ujanna yeni na ugbaku na iko ukashiri manna yeni amasu yisha kasasa ku al'ajibi na yisan, igu almajirai ayi. ⁴⁴Rakurgin nateba ukusu na inda barini, amagoroni adama do piyushillaci kaya shillaci. ⁴⁵Almajirai ama gane ani ukusu na iminzabu ama gyazo yeni ama yogoti, agu azu yogotya kumina kuyi, yeni apok usahdh uma ribiyi.⁴⁶Kadon kadhar, almajirai ama cingya pikagara aka kacaci kayi agu wan ugyon uyeni iyi piyer cubru ugyon uyeni. ⁴⁷Yesu iyo ukusu na yeni aminza ana sugu nayeni, iyende kono kanka cun a gyazyanah apati kani. ⁴⁸Igu yeni agu, "piyi sheri kono kacun kaman kanka abarumi, idugan na ina sheri mi piyi isherimi, isheri piyi kunimi piyi piri a ucun ugyon uyin, yi piri ama dugan."⁴⁹Yahaya ima shere abere agu, "piyu cubrukiyitan pidon piyushillaci isu duksha uruhu umakari umurni agu yeni a cirza ugyon ayashillaci a nizagi ninan kigu i biski ma yisha kene iyiyi na wur. ⁵⁰"Yesu igu izu gyazayi madene kene duk piyi mani ni, iyi nami.'⁵¹Imgmi muma patana na ida tuga makana uzoh, imadene aka sugu ida woroyi urshalima. ⁵²Ima kunu adog akuni yeni anafsa yi katege amagu idama kana yeni arigya udon ubiga ucunugyon abiga ucun u samaniya maka nafsa yi katege akati kam. ⁵³Ayashillaci kuri ama sheraniyi tunna imayi urushalima idama woroyi.⁵⁴Kenne ayaba almajirai ayi, yakubu na Yahaya ama yita kene, yenu agu, "Kashiri pimani agu kiden ura u toro awor uzo, awuna yeni?. ⁵⁵Ima, kumburga agyang yeni. ⁵⁶Yeni ama woro audog ubiga ubakti.⁵⁷Ama aya ujaru uzo ujina, pidon pigushillaci iguyi agu. "in dama zoborubu duk kacina pidama kana. ⁵⁸Yesu ishere abere agu, "pibono ide natege kajhas kati na ini inana rigya, nanin nade awo, kono ka piyushillaci izayi katina idama nomo".⁵⁹yesu igu pidon piyushillaci, "zoboromi" piyami igu, "kashiri jikyami in riti ugira aka niksha piwaban unan. ⁶⁰Yesu ishereabere aguyi agu, biskya ayakizyin a niksha mayaza mayeni pigi woro aka basha aya shillaci abere aki gomo kika kashiri ko inki.⁶¹Pidon igu kashiri inadama zoboro kijara napu, ndama woromi ugira aka kupa ayashillaci anan tukuna. ⁶²Yesu igu agu, "piyi cigyi nikaba aka kakap kayi ina itumburga kacini, idama suskanya yi ma rinyayi kigomo ki kashiri.

Chapter 10

¹kusu ru uma woro, Kashiri kama canka adon aya ituru kushere a kunu yeni kubamba, kubamba, agu yeni aworoni ko ushe ubiga na kati kami na imani makana. ²Igu yeni agu, "Kibuba ki gbaki, atumzanan acun. Kenna ina gisa Kashiri nakam ka Kashiri ka kibuba, magu ikuni na utumzanan unyong kakab kayi.³Worin ni, yitin inkunin ne nono na magam unyong ukyarkyetai. ⁴Izu zya karirinta ka ikorgo, ko kupakti kupi jari, ko araka izu shimazya pidon aujina,⁵Naduk ugira umi na irigyan, i cingya agu, usalama uwar augira uru. ⁶Ba pidon piyashillaci ide usalama ugira umi, usalama uyin uwana anici niyi, ba uni uzauni, usalama uyin uda guru uyin. ⁷Zomin au girumi, irah a shezye ukusu na camsanan ni.⁸Naduk kibiga kimina irinyan kisherini, ireh ukusu nayeni adeni kazono kayin. ⁹Igarganiya aya gonono ayi kati kami, agu yeni agu, kigomo ki Kashiri kina pati.¹⁰Ubiga umi na irinyan ba agabi ani masherini, iworini unyong kijini kiyeni agu, ¹¹Ba kakbkpok kubiga kayi a ibina iwur, ki bakaranni kani muwana u shaida anaci ayin, iyogotya agu kigomo ki Kashiri kina pati. ¹²Imbaranni, akatuk kamatya saduma idama pirini amazuga mubagha.¹³Kaito umu, Korasinu! kaito umu Baitsaida! Utuma ugbaki na ayisan anyong uyin, anama yisha unyong ntoh namakusu mu ugongono. ¹⁴Katuk ka matya, Taya na sidon adama pirini mazuga ubagha. ¹⁵Pigima Kaffarnahum, piminza maka kana uzo adama tukdanzya bu? Babu adama tukdanzya bu maka zaga uhades.Piyi potonni ipotyami, piyi gabini, igabimi. Piyi igabimi igabi piyi kunimi.¹⁷Yeni iture kushere ami ama guru na rizhagha asu kuma agu, Kashiri har na aya kajhas yeni a yisha idi biyayya, unyong nizagi nimu. ¹⁸Yesu igu yeni agu, "in yitan setan isu kogshi awor uzo ne mabelle. ¹⁹Ita, indugi ushiru ituksana a iyogo na manna, na uzo naduk ushiru u setan, idama dene ini kadangma konacun. ²⁰Naduk kene izu zhaghana agu aya kajhes ayishini ukusu na imani, iyishin rizhagha agu agykan azagi ayin uzo.²¹A kadah kami, iyisha rizhagha nakam unyong uruhu uyi na pes, agu, "in dugibu kicubru, picu, Kashiri kuzo na kajes. Agu pigisan ukusu kayade iduntu na ayogoton. Ipicu a kene mu mani yimi."²²Ukusun na picu ideni a icara inan, ba piyi iyo kono kami, a picu iyo, ba piyi iyo picu, a kono kami kayo, sai piyi na kono kade kumina kuma cidda picu uyi.²³I kuburgan usuku almajirai, ima barya yeni utayi, aya de nibarka ayami ayita ukusu na iyitan. ²⁴Imbarini, akuni a gbaki, na agomo a gbaki ama mani mayita ukusu na i dukara, ba ma yita, ama mani ma potya ukusu ipok, ba ma potya.²⁵Pidon ubasan uma tya u Yahudawa, ima tumu magya yimi aguyi agu, "pibasan, iyannan da dene azuga nivataru niza uteu?" ²⁶Yesu iguyi agu, "inna napina karanta ukusu na agyakaran unyong matya? ²⁷Ima shere yeni abere agu, "azamani pi mani Ubangiji Kashiri na kasugu kamu naduk nivataru nimu naduk ushiru umu, naduk kumina kumu, aman piyi patimbu na nici nimu." ²⁸Yesu ima shereyi agu, "pisheri nateng, inna podeni kene pidama garga.²⁹Na, pibasan umi ima cidda nici niyi, igu Yesu agu, "Wan piyi patibu?" Ishere agu, "Pidon piyashillaci imasu jara awor urushalima makana u Yeriko. ³⁰Ima jigi a icara ya dakara, yeni aciddayi makusu a nipum a gaza ukusu na ide, akpaba yi, abiskya yi na imaru keh.³¹Muma wana kene pidon ufirist ima zob ujina uru, ima yitayi izoboro uparu umi na ima woromi. ³²Kene pidon balawi, kapa na ima wana akati kami, ima yitayi azoboro a uparu udah aworoyi.³³Pidon ba samariye, isu jara kenna ima tumu katikam na piyashillaci iyimi, ima yita piyashillaci inshishi muma wanayi. ³⁴Itumu kati na piyashillaci iyi, ima shishiyi mako mamina ayisan yi, asu sugutu mamai na mani ma inabi. A tarkyayi uzo kizanku kiyi a yendeyi a kamuri kayi akula nayi. ³⁵Ama ca cira iyende makobo maba ado piyu kati kami na ima mura mi aguyi agu, 'kula nayi, inna pi wuni ukusu piri kene inna in guri indama beybu'.³⁶Unyong aya atar ara, wanna pi minza agu iyi piyi pati piyashillaci na ima jigi ka adakara?" ³⁷Pi basan umi igu, "piyima sagana yi ujinkai." Yesu iguyi agu, "worobu puma aka dene kene."³⁸Kapa kamna yeni amasu jara, ima rinya udon ubaga, pidon uyini ide nizagi agu Marta ima toddoh yi ugira uyi. ³⁹Ide kobina na ana yessayi gu Maryamu, unna ima zomo a ibina i Kashiri a pok ukusu ibasha.⁴⁰Yi Marta ima mani ma napsa maninaru. Ima tumu u Yesu agu, "Kashiri pidaman bu kobina unan i biskinmi insu disha utuma mi utami? baryayi i mukyami." ⁴¹Kashiri kama shereyi abere aguyi agu, "Marta, Marta, pidamanna ukusu ugbaki, ⁴²Ukusu udah uwanni udole. Maryamu ima canka ukusu upiri a uvurah, umina adama suskanyani magazayi uni."

Chapter 11

¹A kadon kapa, Yesu ima yi aka gisa ka kashiri aka don katege, piyu dho unyong almajirai ayyi imagu, "ubangiji, makashidi mayishi ma magisa mashiri kenne Yahaya ima za san almajirai ayyi"²Yesu i magu yeni agu, "inna iyyisha gisa kashiri igu, picu nizagi nimu ni guskura kigomo kimu kiwana.³I dho idi maninaru kire ko kashe katuk. ⁴Veske idi ibang, kenna kina veske aya yishi ibang, zu jaki idi unyong ubang".⁵Yesu i magu yeni, 'wan unyong uyin ide pijami, akana uyi kacaci katuk aguyi agu," cha, domi kuta kugurasa uyi utar,. ⁶Pidong ujami ima tumu aciri. ⁷Ima yi unyong, ima shere abere, agu, zu dama mi. Maru gusa karong, migi na nono kiman nomzono. indama suskanamin macoko adobu ugurasa. ⁸Imbaranni, kona ina cokonyi adobu gurasa aka Yehzu kama guragu apijami uyyi, pipoton bu ubor, madene kasugu aka gisa idama choko adobu ugbaki gurasa kunna pimani.⁹Migi nagu ini agu, gishin adama do ini; abenin idama zuga, bgakrin adama gbannini. ¹⁰Piyer umi igisa isheshe; piyer umi igbene idama zuga, piyer umi igbagra, adama gbannayi.¹¹Pishe ucu unyong uyin, inna kono ka ribiyi pisani, ido kani piyogo a magu apisani? ¹²Ba kanka ribi nikpa, ado kani kuna? ¹³To, yin ide ibang iyo kene na idama do nono nayin ukyauta umakusu madugzan, balle picuyin umi iyi uzo idama do yini u ruhu uvur kaya agisa ni.¹⁴Kadhog kapa, Yesu imasu ciddaza pituri kono kayajes, kono kami kayajes kama cira, piyami ima yi pituru ibere. Daga kene ayashillaci ama yisha umamaki! ¹⁵Adong unyong ayashillaci a magu, "Auiko u Ba'al zabuba pigomo wayajes ina ciddaza aya hes."¹⁶Adhag ama makkayi agu isagani alama aciri, uzo. ¹⁷Yesu ima yokota kumina mayeni, iguyeni, kigomo kimi kiwaktan kibah, kinki dama shoto ugira uni uparguran kibah, uni dama jigi¹⁸Nna shaidan iwakurgan kiba kazono nayi, adama deni kigomo kinyi kin yesahne? yin ikugu nciddaza ayajes a kabina ka Ba'al zabuba,¹⁹ Kawani na yella azobni aciddazami ayajes mi? Magu kene,yeni adama wana aya yisha matya.²⁰ Nna migi nciiddazan ayajes a nizagi nikashiri, to, muwani maguragu kigomo kikashiri kiwani kiyin.²¹Piyer ishiri,ide makusu ma piciti amente kararikayyi , makusu mayyi madama cira. ²² Nna pidong ipiriyi aushiru itumiare nasara anici niyyi, idama zya makusu mapiciti mami, agaza makusu mayyi aicara ipiyami. ²³Piyer izaiyi na umi, kazono kanang na iyimi, piyer kossonyi nami , ama sotoni na iyimi²⁴Nna uruhu makari uciri kapiyer, uni una zoboro nati na rokso asu gbene katikama vanzana, nna unu zugiuni unu nagu, ndama gurumi akarari kami na nbiskin. ²⁵Unimaguru, azuga avezhi ugira, anapsankani nateng. ²⁶Nima kaza amanzu ayajesaya kushere ami apirini a kucok, agu nima zomo akatikam. Amadara mamuni piiyanwu kigbanakimi kima pira kizoni ama makari.²⁷muma wana kapakami na imasu bashya ukusu mummu, pidong uyini ima coko na nimiigh ama kossonmayashillaci aguyi agu, " Libarka ni piyer iwabambu na mawazhi mami na pishezhen. ²⁸Yi kuma igu, "Aya libarkaayami a potonzya abera kashiri asu yisha matini; ana berami"²⁹Akapa kami na ayashillaci amasu pizzhura makossura, imma cigha "kusana kunku, akusana kuku cokunku ghene alama, ba alama ami na adama doh kuni, ama kun kuyi na Yunusa. ³⁰Kenna Yunusa ima wana alama kayashillaci a unenba, kono ka piyer kadama wana alama kaku sana kunku.³¹Ku sarauniya ku kudu kudama Yesahne yazhonha ayisha matya maya shillaci akusana kumi, kunku dama ulunza kusana kumi, kunku tumi aucor akaci kadangan ma potya u hikima usuleimanu ga pidong ipiri Suleimani nakam.³²Ayashillaci uneneba, yeni adama yazhone UNeneba, yeni adama wunza yeni.Amaguragu yana poton abere shiri wu Yunusa a gusku ibang iyeni. Pidong ipiri Yunusa unwu.³³Ba piyami idama zuku fatila a wukana, dabkana ko kuma itar a akadira uiko joh, adama tara akatari kapini piyrt iriaang kidahg idama yita matus. ³⁴Ayizhi ayin ani ayi fitala pia apum ayin, inna ayizhi ayi a zhinzhini nateng, apum ayin adama pirya matus. ³⁵Inna ayizhi ayin amen ani nateng, apum ayin adama kura na majin. Deni matini, kada matus mami mayi uyinmawana majin. ³⁶Idan na apum ayin adama wana nana fitila piduksha matus anci ayin".³⁷Ima duru mberbene, pidong kufarise kuma guyi agu iriyi ugira ukuni are maninaru, Yesu ima riya azomo. ³⁸Kufarise kuma yisha kasasa kuma yita isaang yi ashi reh maninaru.³⁹Yesu ima guyi agu, "yin afarisawa ina guzu kacini kukopi yenna ubangaji, nyong umi kuri ude kirik na ubang ⁴⁰Yin ayashillaci izaini mamingi, piyer ikanan uya azanyi ikanan unyong? ⁴¹Dugan ukusu uyi unyong kaya caza, ko iyan idama varuni.⁴²Ukaito uyin afarisama, isheshe uzakka a udaddoya na ko ashe ava ulambu asotona manang mama tini ga kashiri. Yishin matini, adene ma mani makashiri,na kudeze kumanangmadugan.⁴³Ukaito uyin afarisawa, imani magu adukshini na zomi na vussa unyong kuddahg, asumazhi kusumazhi kuki cupru unyong kasuma. ⁴⁴Ukaito uyin, iyi nana mashek mami na adeni ani ushaida mi, a yashillaci ajara ana ci ayeni na azagi ayieni".⁴⁵Pidong ubasan unyong usharia wa Yahudawa ima shere yi abere agu, 'pibasan, ukusu na piku uni nagazandi nasugu." ⁴⁶Yesu imagu "ukaito uyin abasan a matya! iciganan ayashillaci makusu mazhip mapiru ushiru umaguragu ciga. Yin ko kibon kicun ijima ciga.⁴⁷Ukaito uyin, iisuga manang mama mingi mashek ma annabawa, na acu ade manzu acu ami ama wunza yeni. ⁴⁸Iyo na ukusu na acu na acu ari, ayeni ama wunza annabawa ami na minzha yeni.⁴⁹Sobona kene ukusu deni uhikima ukashiri ukugu" Ndama kunu aya dama makasani yenna annabawa uyin, yeni adama unza adheg unyho uyin. ⁵⁰Kusana, kudama za lihaki namayo ma annabawa ami na ama wunza tun auzamani umatara muduniya. ⁵¹Tun amayo ma Habila, ma wana amayo Zakariya umi na ama wuna acaci kubagadi na kati ku mai tsarki. Imbashini adama gbene uhaka uyeni aku sana kunku.⁵²Ukaito wa basan matha wa Yahudawa sabona izzan mabudi mamayo, anaci ayin ama iriyangni, iyazhi aya ma riyi yena riya!⁵³Na Yesu ima biskya katikami, Anyakaran na a farisawa yeni ama potya manigi maiyi, yene ama dazana an kusu mugbaki. ⁵⁴Yena ama isha ukokari magingya ka kaku asu gbene mapuriyi unyong mabashi mami nayi basha.

Chapter 12

¹Ama jima na cun, ayashillaci a dun ama kossura asu tuksana ana ci ayeni. Imma ciahg abere ka almajirai ayyi, "Ishin ukura na yisti ufarisawa, unimi uyi munafunci.²Ba ukusu ugussan na adama gbanna ani, ba ukusu unisan umi na adama yokotani. ³Ba ukusu na idama bara aka nisa umi na adama potya ani a pandarch, ukusu na ibaran a kutepu a kaci kanissan adama yisha ushela umuni ko inki.⁴In bashini acayi, kada ipoti usahd wa yami adama wuna nipum. Ama duru iguyeni, ba ukusu na yeni adama denini. ⁵Indama doh ini abere kapiyami na idama potya usahd uyyi.⁶Azan mazhizhi munin muyi kishi a nanini ayi abah? Duk na kene, kashiri kadama wurunu kani kideh unyong umuni. ⁷Kichi kimi kiyi anci ayin kankayo ugbaku ukini. Kada ipoti usahd, ipiri nanin a udaraja ukani.⁸Mbashini, piyer idama shaida mi kazono kaya shillaci, kono ka piyer kadama shaida piyami kazono ka malaiku makashiri. ⁹Piyer igabiyimi kozono kaya shillaci, adama yabani yi kozono malaiku makashiri. ¹⁰Piyer iberen kazono ka kono ka piyer adama veskeyi. Piyer ideni ubang kuruhu mai tsarki adama veskyani iyi.¹¹Inna a yendenni kazonoh kakudahg ko kazono kaya matya, ko kazono kaya de uiko, zu potin ugongono a ukusu na idama barya yeni a kare aci ayin, na ukusu na idamagu. ¹²Uruhu Mai Tsarki udama makashini ukusu na idama barya akapa kami.'¹³Pidong unyong makossura mami igu, "Pimakasan, bere ukobina unang kitusana ugado nayi. ¹⁴Yesu iguyi, pigi, wan idenimi unwana piyu matya? Bapiyer idama riya kacaci kayin? ¹⁵Immagu, "Denin ulurazu wannin aya madasshi katege, azan ukusu napide uni piria uhimanci unyong kazom kawur kazom piyer."¹⁶Yesu ima bara yeni madun tani agu, "kakap kapidong kama do uanfani nakam.¹⁷ Ima mingya, agu iyan na indama dene, inzama katege ka tara uanfani ukakap, imagu inyo kenna indama dene. ¹⁸Indama pusaru nami nanang asuga na manzu na gbakazhi kaci na indama tara inunaru na kudezhe kuma kusu. ¹⁹Ingu nivataru ninang, nivataru, pide makusu nakam mami na atari magu pigi, vanzana, are, ashzhe, ayisha rizehgah."²⁰Kashiri kama puyi agu, kadaurah ka, unyong katuk kan ka amani nivataru nimu. Makusu mami na pikosson a camsana nici nimu, madama wana mawan? ²¹Kenna piyer ikosson udukiya iyi, idan na izzaiyi udukiya kakashiri."²²Yesu ima bara almajirai ayyi, "inbasgi maguragu, kada ideni udamuwa akazom kayin, maguragu, ukusu na idama reh na ukusu na idama dene anapum ayin. ²³Nivataru nipiri mamnaru, nipum kuma nipiri makusu.²⁴Itin magag man binza mani, mana bubamani mazamani nami na dahg muma tazza makusu, kashiri kaduk mani maninaru. Yin ipiri nanin a udaraja. ²⁵Wan unyong uyin isasana maguragu idama sukdana mapira nici yi atuk. ²⁶Inna idama suskanani madene aci ayin kadamgma kacunba, yan idama dene idama a kudeze kwa ukusu?²⁷Itin kenna ibaskah unyong karimi ma kumza. Inna yishi ni utuma, ma na kpakura. Imbashini, Suleimanu, unyong udaraja uyyi, ideniyi makusu mapiri mayahni a u vura. ²⁸Inna kashiri kadama dene ugi makusu ma vur, uni udamayi ukyaru, ukpa adene uni aura, adama denini kashiri kana dene kanini makusu, yin ide ubangaskiya ucun!²⁹Zu denin udamuwa a ukusu na idama reh, na ukusu na idama shezheh, zu mingzhing. ³⁰Naduk alumma yua agbene makusu mamma, picuyin iyo magura imani makusu mamma.³¹Yin gbenin umulki kani, ada piri ukusun mu mi. ³²Zu potin usahd, yin aya cuncun, na rezahgah picuyin idama doini kigomo.³³Zhizhin na ukusu nayin ide atusa aya caza. Napshin mapokori mami madama naguzura mani, tarin makusuyin uzoh kenna madama daramami, kenna adakara adama suskanani nakana mi, ka kurgu kadama nagaza kani. ³⁴Kaci na udukiya nyi, kaci nakasugu kadamayimi.³⁵Tuzhin ucogo umakusu mayin, camsanin, muwana itilla iyin mu reh kouyanku. ³⁶Wanin nana aya suksa mazaga mapiyu gira izaga aciri kaci ku buki, inna itumi makpara karon, na kumina yena dama gbannayi.³⁷Aya Libarka adere ami na kashiri kayeni kadma zuga yeni yana suksa matumu makani. Anibin na mbashini, idama yisha udamara adene yena zomzono ado yeni maniraru acinkani. ³⁸Kona kashiri kadam wana katuk na kacaci katuk, amazuga yeni aman cansana asu suksa kani adere ami ade libarka.³⁹Yokotin mummu, piyu gira inana yo kapakami na pidakara ida wana, idama biskya yi apusayi karari ariya. ⁴⁰Zomin na macankarana iyoni kapakan kono piyer kadama guru.⁴¹Bitrus imaguyi agu kashiri amuri na pibashi idi maduntani mamma, ba kowan na kowan?" ⁴²Ubangiji um agu," piyer de uaminci, piyer ide uhikima umi na ubangiji uyyi udama de adere acara iyyi, abarayi agu idete nateng a duksha yeni maninaru unyong kapa? ⁴³Libarka kapidere, unna picu ugira ima zuga yi isu isa ukusu na adeniyimi. ⁴⁴Kenna muyi, imbashini, idama zha naduk umallaka uyyi adoyi.⁴⁵Pidere unwu, imagu unyong kasugu kayyi ubangiji ujinkurgan matumu, aciahg ma kpaba ma dere ami, ayarumi na ayani ajami akidere, ima reh a sheshe a pina. ⁴⁶Ubangiji upidere unwu idama puru a kapa kanna pidere umi deniyi kasugumi, unyong kapa kami pijimmi idama yisha igaba na pina; pina ukono karumi idama yisha igaba na piyini ukono kaiyi.⁴⁷Piderumi, iyo uhali upicu giruyi, ana cmsunayi madene ukusu na picuguruyi imani, idama shezhe makpaba na magmillazhi nakam. ⁴⁸Piya zayo, idenukusu za dugan,idama shezheyi makpaba na magmillazhi nakam. Duk piyana adugiyi ukusu gbaki adama gbene ukusu gabki uyi kuma piyana adugryi ikusu nakam amana, adama gbene ukusu piri amagbaki uyi.⁴⁹Nwani madere ura auduniya nmani magu uni unaman shepte. ⁵⁰Ama mi, nde ubaptisma unna adama yisha mi ubaptisma nauni, kuma ngagi, anaman yishuni!⁵¹Ido guba ntumi auduniya mayende usakma? ngu babu, cutsattsiguwa. ⁵²Daga mina adama zuga aya kishe a karari kadha yene dama katazana, ayatar ayisha ugaba na ayaba ayaba ayisha ugabe na aya tar ami. ⁵³Kono na picu adma yishugaba, kono kami kadama yishu gaba na picu, pina iyisha piyimni idama yisha igaba na pina; pina ukono karumi idama yisha igana napiyini ukono kaiyi, piyimi ukono idama yisha igaba na pina ukono karuni.⁵⁴Yesu ima bara ayashillaci, "ina yita uriru unu coko usuku umarong ita guragu kashiri kadama dogoh, munmu na wane kene. ⁵⁵Inna uvunu uvullu aciri uku ugu adama yisha kutepeku kude tsanani, mummu nawana kene. ⁵⁶Irogo, iyokoton ufatsara kenna kajes ina uzo, idama yokotini ukusu wanzagana?⁵⁷Yar ideni na idama yikotini ukusu udama mukini? ⁵⁸Inna yara na jangu umaciti makana matya adene ukukari inapsana aujina, matya mami mazu mazu kana piyu matya. Kada piyu matya izhi ado agusa, piyu magusa idama saganayi ma mani wu unyong kudehg kuma gusa. ⁵⁹Mbarambu, pidama cirabu pidama bisa ikorgo imi na azobbumi.

Chapter 13

¹Akapakam adhog ayar ama barayi Ugaliliawa anna Bilatus ima rinikya manyho na uhadayuyeni.² Yesu ima guddu agu, ''iminzha ayangha uga ugaliliawa apiri kudezhe ku galilawa ibangmi, nayeni amashezhe kidere? ³Nbasheni azan kene, inna itubini, idama kyizhi ni yeni.⁴Adamagu yar pituru ama nazhibaman nayi usiluwam anna hasumiya amajigi uzoci ayeni a wungza yeni, iminzha magu yeni piri kudezhe kuwayi Urushalima ibangmi? ⁵Nbashini azan kene. piyi gabi masere abere Ashiri adama kizyi naduguyeni.''⁶Yesu ima dene musali, pidon uyar ima bira kushereh unyho ngarkar inabiyi ima gbene nonha kacikam maza zuga.⁷ Piyami magu piyi dukarayi ngarkarn, ''yita, kiwa kitar na wanzan asu gbene nono nakusheren, nzugimi. A gok kuni. inna nadama jikya kuni me kuama kugusa katege uwamma?'⁸''pidukaran ugrkar ima guddu adu, ''pira kuni kapami undama undisha kuni kushege adene adene kuni kuto. ⁹Ba kudama dene nonoh aniwa nimaguru, inna kudenikuni nono agogho kuni!'''¹⁰Kadhong katuk na Yesu imasu basha almajerai anmi masabar unyho kudagha.¹¹ Pidon uyini akatikam idhe kuwa kiyi pituru ama nazhiba adhe kasugu kau ruhu uchaza ima kumburga mazana suskana mayazhonho.¹²Yesu ima yitayi mazana suskana mayazhonho. ima yarkyayi agu piyini, ''agarganahbau akigbana kinkini.'' ¹³Ima terkya kachara kayi anici niyi, akatikam ima coko ayazanha acigya madukshi Kashiri kicubru. ¹⁴Piya cibru ukudhagha kum gargazya katuk kasabar. piya cibrumi iguddu agu ayashillaci, atuk akutashi ayi utuma, wanin agarganzyaniazu wanin anmi masabar.''¹⁵Ubangiji uma guddu agu, pu piyu kuchok i magu yin naduk bapiyi na bini kizyanku ko pinaga aka shishin akado yani manimashir anmi masabar? ¹⁶Magu pijinni ugira uibrahim, unna shitan ima shishi kiwaa pituru ama nazhiba,magu adama binzyaniyi anmi masabar?''Na ima bara unkusu mummu, naduguyeni amasu dumyhani nayi ama potya ugbor, ayellama konusuran ama yisha rizagha na ukusu udaraja nayi deni.¹⁸Yesu imaguyeni, ''unni nadama kupkya kigomo kya shiri na yami nadama duntana kini? ¹⁹Kinkiyi ne pishinsin pimastad, unna pidong izan aro unyho ulambuyi unu kumza awana kaci kagbaki, nanin nana dene kiwa kigbaki a pagamumazomzimi.''²⁰Imapaguyi, ''Nayannan dama dunturya kigomo kya shiri? ²¹Kiyina Yishi na pidon uyini izan ritirih unyho ungobo ma Alkama maduntarin matar magu ini bugani ini.''²²Yesu ima ziyarci, ubiga na mado man-mayi aujina uma kana Urushalima agu bashayeni. ²³Pidon imaguyi, ''Ubangiji, ayella dama zuga magaska ayi nacun? iguyeni agu, ²⁴''Denin kumina arinya a karon kapaktan uma guni agu ayar agbaki ada gbene maringyi, adama zugani marigyi.²⁵Unna piyugira iman coko agussa karon, idama yazhonho uya asu gbakrha karon asu kuma agu, Ubangiji, Ubangiji, jikidimi kirinya .' idama guddu aguyani mi unyomini yin iciri ikiyo.' ²⁶''Yani ada managu kire au shezhe kazonokamu, pima bashidi atijina tiwur.' ²⁷''Ima guddu yeni agu, 'unbashini, unyon katini iciri, cokinnimi umi, naduguyin agu tuma ukucok!'²⁸Idama shibana na makaza mabang akapa kanna iyitan Ibrahim, na Isaac, Yakubu, na annabawa a kigomo kiya shiri, yin anikyini uya. ²⁹Yani adama wana aciri ugabas na uyamma, ukudu, na aurewa, adama re autebur umaninaru akigomo kya ya shiri.³⁰ Yogotin mummu, ayacini adama wana kazono, ayakazono aguru kacini.''³¹Akatikam, adhog Afarisawa amawana aguyi, ''cokobum unnaka Hiridus imani mawunabu''³² Yesu imagu, worinni akabara. kudillali kumi magu, yita ,unciddan ayajas, asu garganzya ukyaru na ukpye, katuk kami tarnaundama duru utumunag. ³³Kenne muwani, muwani magu undama kanami na ujarunag ukyaru, na ukpye, na katuk kari mudugan muni magu awun anmabi adangan Urushalima.³⁴Urushlima, Urushalima ayawanza a anabawa, yana ruza ayellana kuniyeni uyeni. muwani kiwar na mnamani makonosha aya niguma kenna kukuru kuna konosha nononakuni unyho abif akuni kenna amananikini. ³⁵Yita, ajikan ugira umumi, unbashini idama yitinimi maka kana katuk kanna idamagu, Albarka muwana kapiyi dama wana ani zagini Ubangiji.''

Chapter 14

¹Amayi unmi masabar, Ima rinya karari kapidohg unyho waya cibru Ufarisawa mare maninaru, ayar ama deneyi ayizyih, ²Pidong idhe kigbana kima bokzi. ³Yesu ima ribi aya ayo attaura na Afarisawa, ''mudugan magu agarganzyi anmi masabar, ba mudamakelana munimi.⁴Amakizani natik, Yesu ima puri agarganayi, aguyi woryi. ⁵Imagu yeni, ''wan unyho uyin yazudhe kizyanku ba konhu kajigi unyhog kadhekharha kazullun anmi Masabar, idama ciddayi kani nawok? ⁶Ama suskanani maguddu ukusumi.⁷Na Yesu ima tinrya kenna kenna ajah ami amatumu asu sama nazomi, ima dukana yeni anagu,⁸ ''Unna pidong iyarkabu wana kutanga kuyi kirungha uzuka zomo atikadhe kadugan, muzu iminzya wana magu ayarhon pidong ipiribu aubgaku. ⁹Napiyi yarkhonni uba iwani idamagubu, 'do piyallo kazomi kamu,' na ugbor napidama riti akuzomi kucin.¹⁰Unna ayazhanbu akutanga, pika zomo akazomi kacin magu unna piyi yarkanbu iwani, idamagubu,'piyu unang kobtona pidama zuga kicibru kaya zomzyi nayi autebur umi.¹¹ Piyi zobkon nici niyi, adama toddoyi, piyi toddong, rici niyi, adama zabkhoyi na adama na disha.''¹²Yesu magu kayello iyarkhanyi, ''nna pidama yarkya pidong kari kama ninaru na kutanga, pizu yesahd ajami amu, akwanai, na kenne nayeni ma ana yeshabu wana magu aguddunbu.¹³Unna pidama yasha kutanga piyasha aya caza, na aya kpew na nagundari, na adumu, ¹⁴Pidama zuga Albarka na magu yeni azani ujina uma bagturgabu. adama dobu kadamana katuk kama coko maya matini.''¹⁵''Pidong unyh wayangha amazomzi autebur umi na Yesu nayima potya ukusumumi, ''iguyani Alibarka awani kapiyi damare maninaru akigomo kikashiri!''¹⁶ Yesu imaguyi pidong uyar ima chamsana rizagahg ni gbaki ayasha ayar agbaki. ¹⁷Nakapa kakutanga kum kamawana, ima kunu pidere uyi ikabari ayana ayesha yani ''wanin amaru chansana.'¹⁸''Na duk uyani ama cighama dukshi udalili. piyi zoni imagu, nzamanan kakab, muwani agu unkayita kani, in gisabu ciddaini.'¹⁹ ''Pidong imagu, 'Nzamanan inaga uupari kishi, unmanani maka makini .Ngisabu, ciddami ni.' ²⁰Pidon uyar unnayi igu, unisan irungha, unda mazugam mawana.'²¹Napidere umi-magudduzu picu ugira uyi ukusun'u picu ugirumi ima shinsa, agu pidere uyi jara nawow azoboro tijina kibiga na mabotoro, mabotoro akayendezhe ayaman kozho, na aya kpew, na adumu, na nagundari.' ²²Pidere umi, ''picu ugira, ukusu napiku aden amari katege kadoto yim.'²³''Piyu ugira imagu, pidere jara, zoboro mabotoro na kijina kyi ubiga, adaza kumina kuya shillaci Yeni rinya, abaramagu akurgani ugira unag. ²⁴Amagu nbashini unesha adama zugani marenghe kutanga kumi.'''²⁵Amayini, Aya shillaci arama konusura asujara nayi, ima tuburga aguyeni agu. ²⁶''Piyi dama wana umi mazagabayi picu napina, piyeni uyi,na akobini arumi na ayeni, i nanivataru niyima, idama wanayi Almajiri anag ba. ²⁷Duk piyi izani ugiciye unag azoboromi, idama wanayi Almajiri nina.²⁸Wan unyho uyin i chamsana masuga kidengha na idamazomoyi abaza yi ukusuna idama cighami, ba idhe makobo man-madama duruyi utumumi? ²⁹Muzuwana magu na igingan na tari nakusuga, maza duru, ayalla asugazya acigha kumere kuyi, ³⁰Ana kumagu, piyan'u ichigi kusuga maza iyamadaru,³¹Ba-piyan ugomo, idama kana rigoma kapi manzu ugomo umi na idama zomoyi akacinyi adene kumina magu majarumai idubu pituru madama suskanha maduru na majarumai idubu pituru iba?unna idama deneyi keneba, ³²kazono kuri ima dangan, ikunu pikun ika ripshi ukusu damayendhe usalama.³³ Kenne, ''ba-pidog unyho uyin ibiskanyi umalaka uyi, idama wana Almajiri anag³⁴Riwana akusu dugan, unna ni naguruzan, na iyan nadama napsanini? ³⁵Nizanini u anfani amayinzi niwani kutho magu aniki, piyi kuto kuma poti ipotha.

Chapter 15

¹Nadugugeni asheshen akagandu na ayi bang asu wanza U Yesu asu potonzyayi. ²Afarisawa na Ayakoran aya mabgororo anaci ayeni, anagu, "piyaniu isheshe ayibang, asu re maninaru nayen,"³Yesu ima dukanzya, agu. ⁴"Unna pidong uyin idhe magam ituru pituru kudhe ku wuru magu idama jikiyami ituru kutorig akutorig pimenten, azoboro ibina iyi awori maka dukara kuni? ⁵Umna izugi kuni, izya kuni apana asu isha nizagha.⁶Inna izagan ugira, iyesha ajami ayi na aya kasuzi agu yeni, mukinmi rizagha magu unzugi kugam kunan ku ku wuri. ⁷Unbashini, kenna yinma idama zaganha uzoshiri, apiyibang ndhe na isherikashiri, ipiri aya matini utasa'in dajara ami sherani kashiri.⁸Magu pishe uyini, yazu dhe makobo azurfa ayi pituru, unna iwurun udha idama gbnayi fitilla abara avezhe karari, asu gbene maka zungashi.⁹ Nna izugi idama konoshaajami magu nzugi makobo mam-ma nag, ma-ma wuru.¹⁰ Kenna mbaranni, a ukusu rizagha umi na malai'iku mashiri unnha piyar udhe isheri kashiri.¹¹Yesu imagu, adhe pidong uyar idhe nono naba na rumi. ¹²Kutan kugu picu ukuni, picu domi katusa kanang unyong unyho ukusu ichara imu. picu umi ima tusa yeni ukusu ichara omi.¹³Nama mura nacun kutan kumi kuma konosha ukusuyi ukani, apuru ujina ma kana madunnma samadong ma yinzhi madangan, kuri na kamaka wurya makobo makani, asu zamanzana ukusuna ka gbene kani, kama wuzzya makobo makani akatika zadugan. ¹⁴Nakama duru ma wushzhiya ukusuna kama dhe, mawuzha ama yisha ngbom igbaki ama yinzhi man, kama wana piyu chaza.¹⁵Kama kana ado nicyi nikani a utuma kapidon umayinzhi mami, ina kunzu kani unyho nakab nayi akadugshiga aladu maninaru maka duksha.¹⁶ Ima poriya kutau kuma re unyho idezeru inna aladu ana re. magu kazakani piyi ido kani kanmba kari.¹⁷Nakumina kukanikuma guru kagu adere apicunan agu anna shitunzura a apicu anang ayi awar ade manunaru mabgaki mi unni unnaka asu she-she ibgom.¹⁸ Undama coko, aworomi kapicunang, aguyi agu, picu deni uzo ibang, adenebu irapu.¹⁹ Unduganmi agu apa yarkimi agu kono kamu guddumi unwana unyho adere amu.²⁰Kamma coko awana kapiwaban ukani. kamasu jara adoto dangan picu ukani imagita kani unshishi muma wanayi, ina sumta nawow akperkya kani, asu yisha kani usumbata. ²¹pibezhene umi iguyi agu picu undeni uzo ibang adhenebu irapu. untumi magu apa yankimi kama kamu.²²Picu umi imagu adere ayi. denin kumina ayende kuriga kuvur, adene kani. denin kani kikarhi kyanbo na araka aibini kani. ²³Aduru yende kuyam kunna azani kuvur aceske. ki disha kutanga. ²⁴Kono kanang ka kini kazono aman mina kayimi agara wuri angha yugi kani ata cighi ibuki.²⁵Akapa kami pibezhene unyi cibru iyi karmi, na kama patana ugira apotya asu paba maganga asu doro. ²⁶Kama yarkya pidong udere unyho ugira umi, aripi kumina maka ukusungwu kun kusu mummu.²⁷ Pidere umi igu, kwanau izagan ugira picumu iceske kugum kuna zami naten, abara magu ka zagan kunna azani kuni natek ugira agara.²⁸Kobina umi ima dene kishiga, agabayi ma ryha unyho picu icira, agisa kani. ²⁹Kono kaka cibru kama picu agu, yita magbaki makiwa kinna tumzannabu andotoma tuzza umurni ummu, na munmuh ma piningan bu madomi kidong ki dugshi na dama shzhe maratu ipidong pisara urentu. ³⁰Na kono kanka kawani acini karumi awunzhi ukusu icaramu kayini pi ceske kani kugam kunna pizani kuni natek.³¹Picumi igukani agu kana kanang piyinami ukusuyi unang, aumu. ³²Muddugan magu, disha ma rentu ma zagha, magu kwanau umu ikini aman mina ide rivataru, awur aman azugiyi.

Chapter 16

¹Yesu igu almarai ayi 'Ade pidong ukarma ide akunzun, alagayi matya agu pikuni umi ibhaghatha yi udukiya. ²Pikarmumi iyhekyayi agu, kuyan kuteph na npok kumu? do lisafi niutumumu, magu pidana pa wan bu pikuni unang.³Pikuni umi igu akasugu kayi iyan na ndama dene? picuguru nang idama shere utumu akarinang? Gashi nshirimi nikaba kuma npok ugbor umagisa. ⁴Nyo ukusunna ndama dene, nna asheri utumunwu ayashillaci asheremi a naraci nayeni.⁵Pikuni umi iyhencya ayana picugirumi izob yeni akuta, agu piyu zoni umi, kawar na picugirunang izobbumi? ⁶Igu magarwa udari ma manug, iguyi agn shere nitagada nimu, zomo a nyakarya itunu kishi, ⁷Igu pidong nnayi, kawar na azobbumi? igu, mabuhu dari malinkama, iguyi agu, shere nitagada nimu, a nyakarya utamanin.⁸Picu girumi guda pikunumi uza nibin abarai duntuyi magu nono na kusana kunku amanang ma nani na ayashillaci, na piri nono na mtus aiduntu. ⁹Nbashine, yishin nijami na udukiya amaza nibin, magu nna ini dari, yena sherine a narari nayeni na vussa.¹⁰Piyede matini aukusuncin, apiya matini aukusu gbaki, piyiza matini aukusu gbaki, piyiza matini aukusu cin azan piyu matina aukusu gbaki. ¹¹Nde idenini matini audukiya uza dugan, wan idama doini udukiya udugan? ¹²Nde idenini matini amakobo mapidong, wan idama doini mayin?¹³Pidere idama doyi kicubru kacugira ayaba, idama gabayi piyude amani piyumanzu, adumya piyude, ayaksa piyumanzumi. Bapiyi dama mazoboro kashiri apa zob makobo.¹⁴Aya farisawan mani makobo amapotya oberami, ayisha yi kikotoru. ¹⁵Igu yeni, "yin ina sagazia acayin ka kadunrya aguyi aya matini, kashiri kayo nasugu nayin ukusuu na ayashillaci kamani nakam aukusu ziri-ziri.¹⁶Attaurat na litattfai aya nabawa makana kapa ka. Tun kapaka ayimi har matumu ma yahaya na amasu basha abera kigomo kikashiri, kowan isu nusa nici niyi makanami. ¹⁷Na munmu kene, muda piri agu uzo na kajas awor na kadammana kacun kawor.¹⁸Piyi zobi piyeni arunga umanzu iyi uzina, piyi rungan piyini umi zobi yima anituga.¹⁹Ade pidong ide ukusu inadene makusu mavur made makobo nakam, ina pok urentu kokashe katuk. ²⁰Arari pidong uza shiri anibira nayi, nizagi niyi agu liazaru, nipum niyi nide anor. ²¹Inamani mashiturga amaninarun mamma jigshi aciri a kiceke kapiyi idhe masung acara muna rene anor anipum niyi.²²Amadenenkene, piyi za shiri umi ike, malaiku mazyayi ajaga kibrahim piya ziki ike unayi anikshayi. ²³Imayi yi unyho karari kura ayi kidere, izabka nici ayita Ibrahim madangan, Alazaru ayi akasugu kayini.²⁴Iyerkya agu, 'picu Ibrahim, potya kidere kinan, kunu liazaru ana togo kibou kiwani a manimashir adenemi anirem, unyin kidere unyho uva.²⁵Ibrahim igudduyi agu kono mingya, kapana pimay auduniya pimanare ukusu na pide murentu adukhasbu unkusu muvussa, Liazaniya ayi kidere, ana dukshani rentu, pupiyi a kidere. ²⁶Bandamunmuma, Ade kadakarha ka zullun kan ka dama gyaza adhog marabkya uyir koyin marabkya mawai uwur.²⁷Piyi dhe icura igu, ungisabu, picu Ibrahim, kunuyi kapicunang. ²⁸Unde akwani ayi kishi kabarya yeni agu azu wana akati nan ya kidere.²⁹Ibrahim iguyi agu yeni adhe mushi na anabawa, yeni apoti uyeni. ³⁰Piyi icara umi ishere agu, Babu, picu Ibrahim, aya ciri unyho mayaza akanan uyeni agu sherer kashiri. ³¹Ibrahim iguyi agu, unna yeni apoton ani mushi na anabawa, ko pidhog icokon aciri unyho mayaza adama dumyani.

Chapter 17

¹Yesu imagu almajirai aiyi mummu dama dene aciri aukusu adama dene ayar aibak piyu deni kene idama potha yi urentu.² Unna mu wani kene adama sagara kuwazi auto uyi, aroyi unyho uteku, mu dama piri amagura agu maciri mayangha acuacun.³Kullin na aciayin inba kwanau ideni ibang piyanayi, inna idumun agusku muwaro. ⁴Idama deni ibang kushere katuk kadeh iguru inna undenibu ibak har kushere katuk kadhe, a upigi atuk kushere agu in tubi muwani guru upu har kushere agu itubi, cereyi akasugu kadha kazuk.⁵Akuni akashiri agu kashiri piridi ubangaskiya. ⁶Kashi kagu balde ubangaskiya nipin nibgaki kuman ukwayu mustad idagu kitene keskeh akuma pisinsig gingeh unyho uteku idama dene matini nayin gingur.⁷Wan uyong uyin idade pidere ikaba yi na ukiwo unyho umagam idan na yi guri awor karmi ida guyi dene kumina ama zomo are manunaru?. ⁸Ida magu yi agu camsanami kakusu nan da mare ashi-shi kamuru adenemi uhidima har iduru kari na kasu, kacini kene pireh a sheze?.⁹I dama dene pidere ugodiya bodon matini ukusu unna aumurtan yi ayishi ba ida denekene?. ¹⁰Kenna muyi idama izoboron ukusuna a umartanni igu, wuri adere kizaiidi uanfani kidai deni ukusu wajibi kawai. kadanmanami.¹¹Idon immygh isu jura makana urushalima azoboro iyaka imayinzi mu samariya namu galili. ¹²Ima su rinzakudhe kenan undhog unpyaktu nurumi muyi pituru manayi tereyi ayhazhi adanganni. ¹³Yeni azabkeh rimi agu, "Yesu kashiri, denidi ujinkai.¹⁴Ima yita yeni agu yeni, "kasaganin aciayin kama faritoci", muwana akapana yeni ajara, a guskun yani. ¹⁵Piyude uyeni imayita agaskanyi, igaru asu duksha kigoma kikashiri na rimi ni shiri. ¹⁶Ijiri kazono ka yesu ayishayi ugodiya, yi basamarimi.¹⁷Yesu ima dumha agu," azanpituru nan guskun? inakudeze ku kutorin?. ¹⁸Ba pidhg iguri iguri agirmama kigomo kikashiri sai pijen utayi?. ¹⁹Igu yi agu coko aworobu ujaru umu nipin nibgaki nimu nigarganan bu,²⁰Farisawa uribiyi katnhg kakigomo kishiri kidawana kapa Yesu ima sere agu "kigomo ki kashiri ana lurani nakini. ²¹Ada gu'ani kininki ko kini inkiri adama guani don kigomo kikashiri kiyi akacaci", kayi.²²Yesu igu almajirai, atuk ajara mawana na ida suussa mayita unmi mudeh unyho unmi mumi mu konno kapiyer ida yitin. ²³Yeni dama guni agu, yitin kuri ayita na aman ishi kayita na magu izoboro yani. ²⁴kenna mamerge ma matus na kupentu kumatus muzo kenna mamarge mamatus mawor akupentu makana kupentu, kenna konno kapiyer kadawana kuzo makana akumagu kupentu akene na kono kadama cidda nici nikani.²⁵Idama she-she kidere tukuna aya sillaci akapa kanka adama gabani yi. ²⁶Kenna muma wana akapa ka nuhu kenna mudamawana akapa na yesu idama cidda nici niyi.²⁷ Are asu, asu she-she, asu runha, asu rungaganza, makana anmi mu Nuhu ima riya kubullinun kumani mutufana mama tumu awunza yeni naduk.²⁸Kennaamadene uzamani lutu areh, asu sheze, asu zamanzana, asu zizi asu bizza na kibira asu sugazha.²⁹ Anmi na litu ima cira usadum, anikech urah na kibiriti kuri uzoh, adoddo ura ukibiritu wur uza uni wunza yani naduk.³⁰Kenna muda wana anmi mun Yesu idama cidda nici niyi. ³¹Anmi mumu piyer yi akusoro kada itoro ama zah anmi mummu piyi iyi uzo kusoro agu toro magu izi makusu mayi unyho ugira kene kuma piyi ayi karmi izu guru.³²Mingya piyini ulutu. ³³Piyi mani nivataru niyi indama biza nini piyi ubiji nivataru idama zuga.³⁴Inbashini aka tuk ada zuga ayabah akamashi nbashinin un basha ni mina katuk adama zuga aya ba kadeh ada za kadeh abiskya kadhe. ³⁵Akomi kadhe, adama zha piyu dha, ajikya pimanjunmi. ³⁶Adama zuga auyin aba asu wazha, ayi adama zha adha mi ajikya udha mi.³⁷Adama yita ayaba ka kap, dama zha piyu udhe, ajika piyu udha mi.

Chapter 18

¹Ima doyeni madutani agu ko kashe katuk yeni agisa kashiri azu tuzu. ²Aguudon ubiga ama yisha nidon likali niza usahd ukashiri kuma mazamen udaraja wa yhar.³Pidon uyini pigugani a ubiga ima su kanza uyi asu kuma yi agu mukyemi kenna indamazaga kapi jami unan igaba. ⁴Ima gor bama mukye yi kacini igu kada shike inpukmi usahd ukashiri zanmi ayashillci andong. ⁵Duk na kene abara magu pigugami angyu idamami in dama mukye yi domin yi uzuk adaki, kenna yi damayimi ama wanza umi ba".⁶Sai Yesu igu potin fa ukusu na nikali ninni ugaskiya nima gu. ⁷Mina kashiri kadama do kani ayhar na kateken angah gisha kani katuk na mygh uhaki uyeni? kadama goro maza mukan?. ⁸Im bashi ni, kada zuga mado mani bin aduniya.⁹Yi magurumi ado misali mamma kadon a dumun na aci ayeni agu yena dhe matini, harma yena yaksa kudezhe kuayashillaci. ¹⁰Adong aya ba arinya kudang kukashiri, magisa kashiri, piyu dha piyu farisawa piyu manzu pishe-shen uka kagandu.¹¹Bafarise umi ima coko agisa ukusu abara niciniyi, kashiri ngudan, nzami ne kudezhe kuayashillaci ayu zamba aza matini, ayuzina, nzami na piyu mashe-she maka gandu.¹²Duk kusati nnayisha azumi kiba, nnado uzakka ukusunna nzugi.¹³She-shen uka gandu igyezhi adangan, bama zapka nici uzo, ashi kpaba kasugu agu, kashiri denemi ujinkai, migi piyu ibang. ¹⁴Nbashini piyanwu ima guru ugira azugi mashere kakashiri apiri pifarisawa, piyi zabkan nici kashiri kadama kaskantar nayi, piyi kaskantar na niciniyi kashiri kadama zapkhayi.¹⁵Aya cillaci ama yende yi nono nacucun, ireb nani, na alimajarai ayita akwabe yeni. ¹⁶Yesu iyerkye yeni, agu, "biskin nono nocuncun na wana umi kada, iyyas nanimi kigomo kikashiri aki nani. ¹⁷Nibin in bashini piyer isheiyi umulki ukashiri kaman konno kacun, ida woroyi yi.¹⁸Pidon kushugaba kwaya cillaci ima iribiyi agu "pigadaran yenna inda dene azuga nivataru madawami? ¹⁹Yesu igu yi uhikima? bapidon ide uhikima sai kashiri utakani. ²⁰Piyo uduka-banna uzina na mawuna, na udakara na ushaida uka bere doh picumu na pinumu kigomo". ²¹Pigomo igu ukusumi in biskin a kapah kanna ima shiri."²²Yesu ima potah, agu yi," ukusu ude utakanbu udol pizizi ukusu umu atusa aya mankozo, pida zuga uwadata uzo-aguru azoboromi,". ²³Piyu made micara ipotan ukusu ugongono yi apiyi ide icara na cam.²⁴Yesu ima,yita kene kasugu kayi kawamtan igu, "mugon aya ade kara arinya kigomo kikashiri! ²⁵Muda wana na sauki karakumi karinya kabina kalura,. Piyer ide icara idama rinyayi kigomo kikashiri."²⁶Aya bok abere, "agu idan kene magask kene? ²⁷Yesu ima shere ukusu, "upiri ushuru upiyer, muda wana kene ka kashiri."²⁸Bitrus igu, "to, kibiskin makusu mawur, azoborobu." ²⁹Yesu agu yeni," kenna muyi in bashini, mumu bapiyer ida biskya ugira, ka piyeni, ko akobini, ko picuna pina ko nonno, sahuna kigomo ki kashiri. ³⁰Ima suskana yi upiri agura apira uya na urai uharbada a uya umatumu.³¹Ima konasha yeni pituru akabah agu yeni, "ga yeni ajara makana ushalima, na ukusunna agadaran ugame na konno ka piyer a icara yakunzun akashiri ada duma. ³²Ada doyi a icara aya zo yo kashiri ayi shayi kibata ayi shayi akidere, atubarayi matau. ³³Ada cillazayi, awunayi, immiguh mu katuk atur ida coko.³⁴Yeni ama yokotani ko kide nyong ukusu don muni munisan uyeni, ama yokotani ukusuna abaran.³⁵Ima napati apuru pidumu izomia uparu ujino, asu gisa. ³⁶Imapota aya cillaci asu woso, iribi yan iwani. ³⁷Agu yi Yesu banazarat yi iwoso.³⁸Pidumu icokona rimyigh ni shiri, agu, " Yesu, konno kadauda gaskami. ³⁹Ayer ayi kazono mayani, yi asu bashayi ikis ipa cokoni rimyigh ibin agu, "konno ka dauda, denemi ujinkai."⁴⁰Yesu ima yhazhine a umurta ayendeyi uyi pudumu ima wana apati Yesu iribiyi. ⁴¹Yanna pimani agu in yishibu? igu kashiri in mani mayita katege."⁴²Yesu igu yi," shere mayita makatege, mado minibin ma yandebu magargani." ⁴³Katayg kami iyita katege, izoboro Yesu isu daukaka kashiri mayita kene, ayya cillaci a yabi kashiri.

Chapter 19

¹Yesu ama rinya u yariko asu wosu unyong uwuni. ²Pidon imayimi akatikami na ana yesah agu Zakka. Ku shugaba kuma sheshe kagandu, kuma ide ikusu cara.³Ima yakumina ma yogotya wan iyi Yesu, amma ima iyayi mayitayi kaduniya kamagbaki, abaramagu imakubu na kam. ⁴Ima sumayi kazono aka tuga kaci ka kudus mayita yi, sabona Yesu mi idama woromi a ujinumi.⁵Na Yesu ima tumumi, ima yita uzo ima guyi, "Zakka toro na kumina, domin ukyaru ida toro ugirumi. "⁶Ima toro nakumina, ima shereyi na rizhagha. ⁷Kapakanna no duguyenii ama yita kene, amadishi imberbene, agu, "ikanan akarari kapiyide ibang."⁸Zakka ima yazane agu Kashiri, Ita, Kashiri indama zya kudezye ku makusu mannande ado aya caza, ina inkoskon pidon a kadama nna gudduyi so kanas. ⁹Yesu imaguyi, "Ukyaru maguzu mibang mariyan ugiru mu. Magu yima iyi kono kibrahim. ¹⁰Kono ka Kashiri katumi magu ka gben kayaman wuszu, aguzu ayi bang."¹¹ ama potya mummu, ima kanayi na abere, ima duru ado yeni madon maduntuni,. domin ima pati u Urshalima, Amasu migza magu kigomo ki kashiri kadama wana mina mina. ¹²Imagu, "Akwai pidon ide kigomo ima woroyi madon mayinzyi madangan ma kashere niciniyi kigomo a kaguru.¹³Ima yarkya adere ayi ayipituru, ima do yeni ipam pituru, imagu yeni, agu 'dishin ukasuwancimi, har mazaga manan.' ¹⁴Ayashillaci ama gabaniyi ama kunu majakadu kacini kayi agu, 'adumun ani nayi magu idisha yeni kigomo. ¹⁵Na ima ritiyi, a mazuga ma kigomo kiyi imagu ayarkiyi adere anna ima doyeni ikorgo, domin azuk uribunna azugi a u kasuwancinna a dishan.¹⁶Uzoni imawana uyi, agu Kashiri ikorgo ini deni uriba nakam ipam pituru. Pigomumi imaguyi agu, mudugan pidere u matini. ¹⁷Domin pidisan ukusu dugan a ukusu ucin, ada dobu u iko ama dete ibiga pituru.¹⁸Iba ima wana, imagu upam ungwumu, Kashiri udeni uriba uyi kishi. ¹⁹Pigomumi imaguyi, izya kigomo kibiga kishi.²⁰Pumanzu piwani, agu ' Kashiri yita ipam imu, ni ntari unyong makusu. gama inpoton usahd umu, abara magu puh piyi piyu mayo. ²¹Ma mani uwam na pimani, uwam napimani, anaba ba akati na piza biszan.²²Pigomumi imagu yi, "An berbene mumu na ada dishabu matya, piyi pirogo upidere yoh ugu inyi piyu madishi kidere mi inzya ukusuna intarimi. Inna baba atina inbiszanmi. ²³Yandeni ijagini ikorgo akati kama nisa, magu inna inguri indama shere na uriba?²⁴Pigomumi imagu aya nyazyazyi a kati kami, 'sharin ipam ungwu uyinayi, ado piyu pam pituru umi.' ²⁵"Yena gu yi agu, 'Kashiri, iyi ipam pituru ai.'²⁶"Inbashini piyide kakusu ada pirayimi ama piyi azyi adama shere uyi. ²⁷Ama ajami anghah ipitkunu inan, aya manani agu indishi kigomo uyeni, ayende yeni na kazono kanan a wuna yeni.²⁸Na ima barya mina, ima woroyi kazono, asu jara makana u urshalima.²⁹Na ima ritiyi a pati u baitafaji na u Baitanya, akati kazangari kanna ana yesah agu u zaitun, ima kunu almajirai ayi aba, agu, ³⁰"Worinni unyong kudoh kunkuyi kazono kayin. Inna inryan, inazuga kizanku kinna azuma tuga kini. ³¹Nna pidon iribini yen deni ibizyi kiniyo? igu, a Kashiri kamani."³²Ayana ama kunu yeni ama kana aka zuga kizyanku kenna Yesu ima barya yeni. ³³Na amasu binzyi kizanku kimi, aya kni amawa amagu yeni, "yendeni ibin zyi kizanku kimi?" ³⁴Amagu, "aKashiri ka mani." ³⁵Ama yendeyi, ama nomosha makusu mayo uzo ukizajanku azya Yesu adeneyi uzo. ³⁶Na ima ya ujaru ama nomosha makusu mayeni a ujina.³⁷Na ima pati a pituga piyuzo u zaitun, naduk almajirai ayi amacigha rizyigha aya uyabo u Kashiri shipsa mashiba mashiri domin ukusu u alajibi unna ima disha yeni, ³⁸Agu 'Albarka a wanzagazananka pigomo unna adama wani unyong nizagi nipicu! usalama uzo na u daraja upiri u daukaka.³⁹Adon ufarisawa unyong makosura mayashillaci amaguyi "pimakasa, nyanga almajirai amu.⁴⁰Yesu ima shere agu, "inbashini nibin, inna a yangahg akizyani, natari nada dirgura.⁴¹ Yesu ama pati, imashiba abara magu ubigumi, ⁴²magu, "Ina yo katuk kami, ko kumaukusu u yendezyini usalama! ama mina anisa san ini ana yizyi ayin.⁴³Ama katuk kanama wanabu, kanna aya mananipi anama suga u ganuwa agadkaranbu, awunzyini ko pishe pituga. ⁴⁴Anama gogobu kajhas na nono namu. Adama biskyani kadon katari uzo u kobina, magu pinalura bu nakapa kan Kashiri kana mani magaska bu.⁴⁵"Yesu ima nya kudahg kama gisa Kashiri ima ciyagh mazop ayama zyizyi makusu. ⁴⁶Imagu yeni, "Aman nyakara, 'Karari kanan kadama wana kaci kamgisa kashiri', ama iguddun kani kawana kategeh kadakara."⁴⁷Yesui imaya ma makasa yeni ko kashe katuk unyong kudahg kumagisa Kashiri. ⁴⁸Amma mapiristoci magbakazyi na aya mayakaramashugaba mayashillaci amamani mawunayi amazuga ni ugina uma dene kene, magu kaduniya kamapok yi nakam

Chapter 20

¹Adon katuk Yesu imashi makasa ayashillaci a kudang ku Kashiri, ashi bashya yeni abera Kashiri, mafiristoci, madattawa awanuyi. ²Agu, "Baridi aushiru uwan na piyisha utumungwu, ba wan idugibu ushiru?³Iguddu yeni agu, "ndama ribini nnami, barinmi, ⁴Ubaptisma uYahaya, uciri uzo ba u piyar?⁵Yenagu, "nkiguran, auciruzo, yidamagu, aiyan ideni indumini?⁶ Nkuma kiguran agu a upiyer, kaduniya kadama ruzidi, magu, yena dumun agu Yahaya iyi anabimi."⁷Yena gudduyi agu kiyoiyi kati unu ciri. ⁸Yesu igu yeni agu "migima ndama baryamini ba wan idugimi utumu na nyimi.⁹Ibrya yeni u misali agu, "Pidon uyer ima naba kakab kinabi, azyado adong agu yeni napsa, aworoyi amadong mayinzyi aka goro. ¹⁰Amacira matege, ikunu pideruyi kakabyemi agu adugyi ugalla ukakab kami. Akabi ami akpabayi, azobtoyi aworoyi aiciri rog.¹¹Ipa kun pideru manzu, yena kpabayi nnayi, iritiyi aiciri rog. ¹²Ina cimtayi, apa kun piyu nitar yena yishayi mako, azobtoyi.¹³Piyu kakap kami igu, ndenni? Ndama kunu kono kanang kanna nmani, ba yeni da yita ugbakukani. ¹⁴Na akabi ami mayita kani a tazzana agu. 'Ai magaji mami nma, kiwun kani, ugado uwan uwur.'¹⁵Yena ro kani ukamru, awuna kani. Iyan napiyu kakab idamagu yeni? Ima wunza yeni naduk, ado adung kakab kami. ¹⁶Na yena poton kene, yenagu, "mudama wanzagana muni kene!"¹⁷Iyita yeni, agu ukusunna a nyakaran agu, "Katari kanna asugi agabyeni, kani kawani katari kadugan ka kusuga? ¹⁸Piyi jigi uzo katari kami idama puta, piyana kajiguyi kadama pusariyi."¹⁹Akapa kami magbaku ma mafiristoci na kudezye kumi agbene mapuru Yesui, magu yeni yogoton agu ayeni nisherimi, ama yena pok usahd ukaduniya. ²⁰Amasu vegyenzya, akunu adong macipanzyayi iyita nya ayama tini, magu yena pur yi ana beryayi, madoyi ka pigomo idishayi matya. Yena ribiyi agu, "Malam kiyo agu aberamu na mamakasa mamu a nibin, pizyan ayar naduk, mabashi ma kijina ki Kashiri na piyimi. Mudugan agu kiduk kaisari magori ba kizudo?"²¹Yena ribiyi agu, "malam, kiyo agu aberamu na mamakasa mamu anibin, pazyan ayar naduk, mabashi ma kijina ki Kashiri na piyimi. ²²Mudugan agu kiduk Kaisari magori ba kizudo?"²³Iyogotya agu aikotoru na Yena yimi, igu yenagu. ²⁴Saganinmi? Yenagu, "Ni Kaisar."²⁵Iguyen agu, "dugin Kaisar ukusuyi, ado Kashiri ukusuyi uKashiri." ²⁶Yeni ma purani Yesui akapa kami abara anaberami kazono kakaduniya na kuma kasasa kama guddu kaberayi, yena kizani.²⁷Madon masadukiya mawanuyi, (Yena kumagu ba macoko mamayaza), ²⁸Yena ribiyi, agu, "Malam, Musa imagu nde kwanai kini, a biskya piyeni ba kono, kobini runga piyeni awaba kobini nono.²⁹To, ade adon ayarumi ayi kushere, piyu zoni ima runga, ake ba kono, ³⁰Piyu ba nnayi, a kizyi, ³¹ba piyi zugi kono. ³²Piyinumi ike nnayi. ³³Amacoko ma mayaza, idama yi piyunu wan? magu naduk uyeni Kushere arunganyi."³⁴Yesui guyeni agu, "ayashillaci ukyaru arunya ashi runanzya. ³⁵Ama ayada ringya kusana ku mawana na macoksono ma mayaza, adama runyani. ³⁶Mudama wanzagana munimi agu yena pa kizyi, magu yenayi mamade na malaiku, nonna Kashiri, nono kuma na macoko mamayaza.³⁷Abera ma macoksono ma mayaza, Musa ima barya anabera karimi katini ma yerkya agu Kashiri kibirahim, na kishaku na ka Yakubu. ³⁸Aya na Kashiri kayi kayeni ade avataru, azan makitaru, magu uyi yenade nivataru."³⁹Adong ayo abera shiri, agudduyi agu, "Anibin na pibaran." ⁴⁰Anapa iyani maribiyi kadamana.⁴¹Igu yeni agu, agyan ni damagu Yesu a kono ka Dauda mi? ⁴²Daudu tayi auzabura imagu, "Kashiri kamagu Kashiri kanang, 'zomo a kacara kanang karye. ⁴³Ndenbu pituksana kaya cogono upu.'"⁴⁴ Dauda igu, kayi Kashirimi, nni nidama kono kayi?"⁴⁵Igu almajirai ayi kazono kayashillaci, ⁴⁶"Tarin kumina kama malamai mataurat, aya kiciparu, aya namani kusumazu akati ka mayogro, amani mazomi madugzan a kudong ku Kashiri na kati kirunga. ⁴⁷Yeni ana zyizyi makusu mayinanna a pirumi akini, ana yisha adu'a acok mawuzzya adong, yena da shere usakamako upu."

Chapter 21

¹Yesu imazobco ayi iyi imayita ayashillacyi anadene ikorgo iyeni uyog komi. ²Imayita piyini na pirumi makye igayi kadanmhana imadene ikorgo iyiba nadug imagu.'. ³Ribin naribashini, piyiza kadanmha piyi na pirumi imakye ima kadene ipiri naduguyin. ⁴Madug ayan ana amado na ubaiko uyi uciri uyog ukusun na yeni dae. Apiyi za piyarum, uyog magade maiyi, izya nadug ikorgo iyi ikazom kubiga nimade."⁵Ne kenna adog abyerbyene haikai, kenna ayisan ini magyakara na natari nade kicupru na baye-baye, agu. ⁶"Akene na makusu naizyinzyini, ummhi nabatatari akadhana kazomo uzo kamanzu na yiki ani kajyes."⁷Ama ripshiyi, magu, "pimagasan, uyanku namukusu kusu mummunu madama wanashi? iyan idama wana maciah kapana maku man macyamsana mawashi?" ⁸Yesu irete, "tarin kumina kuyin azucipanzyini kena aya bhaki adama wana arizagi ninang, asukuma agu. Mi inyi yi; kenna kapa kana pati, izoboro yeni. ⁹Kapakamna inapotya abere a ciguma na marin durga, izu kantha, a kene namakusu mammana madama wanzagan udotho, kamangarin damatumu kani nawau".¹⁰Akenna imagu uyani, 'Alumma adama cokonya al'umma kigomo kicokonya pigomo. ¹¹Adama dene madigutura mamayinzyi nakam, anategye na dhandha adama yishigbom na annaba. Adama yisha nadammhana nadama dugsha usati na alamu agbakazyi aciri uzo.¹²Na kapa kamakusu mammana madoto, madama puru ayar, adenidi akidere, asujagashayidi ka majami'u na nararyi naderye, adama yendini kazono ka Gomo na magwanori abara rizagi rinang. ¹³Mudama wanini kapa kushaida.¹⁴Akene ina cyamsana anasugu nayin izu taszana kenna idama etye. ¹⁵Mi idama dugshini abere na kumina, imi na aya zamani ni adama deri ni biskya ribin niyin.¹⁶Nadug na awaban na rikobina na ubiga na ajami adama vyerkenya idi ashi wuna adon'awur. ¹⁷Ayar adama gabanidi abara rizagi nimu. Ayar adama gabanidi abara rizagi nimu. ¹⁸Akene nabakini kopidon uwur kidama naguzura. ¹⁹Unyong kumina kuyin yin idama cinda avataru ayin.²⁰Kapana idama yita urushalima usu mharuzura na isojoji, itayogotyi agu majigi ma'uni mana patyi. ²¹Na ayaga ayi Yahudiya asuma makana'na kugrhu, ayayi akacyaci kubigo ata worani, azu biskya aya yi ubiga rigya unong. ²²Kene na mummunu nadhar na maramaki, saga nadug ukusum na amagyakarya mukura.²³Kidere kyayade nadura na shitin na ayawaskazya nono anatug anghana. ²⁴Adama shezye ukunci ugbaki amayinzyi mami, na kishiga maka kayanghari. Ama yita masukunzura ma ummyi na upi na ityatum.²⁵A uya'umi, ayazazop kashiri adama she-zye kidere, adama rindurga na'ne kumana na marakumi ma'ma makumana. ²⁶Aya shillaci adamasuma na usat na mamigza mukusu dama wana kaya jyes Adama jigatya agomo usammai.²⁷Adama shi yita kono kapiyer kajara uyog magyogogyogo na kigomo na mayaba madun. ²⁸Akene na makusu mammana ma'ma ciah mawanzagana, cokin katye tye ama zopkaci uzo, na magaska mayin mana pati.²⁹Yesu idugi misali,"Agu itakaci ka kusheren, na kudezye kunaci. ³⁰Kapana aciddaza ara, idama utaini madu rigus nina pati. ³¹Inada yita makusu mammana iyogotya agu kigoki kashiri kanapatyi.³²Aribin na isherimi, uzamani udama sotuni, she makusu mami mawanzagana. ³³Uza na kajas adama dara, aberenang adama darani.³⁴Ina dukara utayini, sa izu zhapkanya na sugu nayin na ribye ah na maku maya jas nama shezye na mazapog urentu ukyaru. Kenna katugkam kadamawana bama camsana. ³⁵Ne kazono kane tumu ukowa izomi ayan mu mayingzyi muwa.³⁶Inazomzono na macamsana na kokashe kapa, asugisa kashiri sa izuga ushuru umagaranya makusu manmada wanzagana, na kene yin idama gyezanya kazona ka kono kapiyer.'³⁷A kotug na'masu magasa uyog kudeah, kokashekag inacoko awuri akatar na'ana yesa zaitum. ³⁸Nadug ayar anakanzami uyi konishe nikita sayaru apityayi a kuhaikali.

Chapter 22

¹Ama zomzyi idingurasa marayist ima patana, imi na anayasa idin ketarew. ²Aya gbakazi afaristoci na gyakaran ama taszana kenna adama wana Yesu, yani apog usat waya shillaci.³Shaidan ima rigya yahuza iskariyoti piyar udah iciri kayar pituru akaba. ⁴Yahuza imaka taszana na ayacupru firistoci na jarumawa kenna idamado Yesu uyani.⁵Yani amapotya rizhagha, amadumya madoyi ikorgo. ⁶Imadumya, imabyane ujina kenna idamadoyani akapakam na'azani kazam.⁷Katug kamarye maninaru kawana, na ushiru nadamayisha uhadaya ukugam ku idinketarewa. ⁸Yesu imakunu Bitrus na yahaya, aguyani, "kanin akacyamsana maninaru mu idin ketarewa, sayar arye.' ⁹Amaribiyi, "ikina pimani magu ayar akacyasana shi?"¹⁰Ima retye yani, "kanin, kapakam na irian ubiga umi pidon uyor kigtana kigunu kimani mashir idama mazugini. Izoboroyi makana ugira'umi na'idama rigya. ¹¹Ama barya piyugira, 'pimagasan agu," kidha'a kyajen kisho, katina idamarye maminaru idin ketarewa na almajirai ayi?".¹²Idama barin karari kuzo kami na acyamsa ika taszana kuri." ¹³Amaworoni, ama zuga koiyan nane kenna abaranyeni. Ama cyasana maninaru mu idin ketarewa.¹⁴Nakapakam kama wana, ima zomo na almajirai. ¹⁵Imagu yani agu, "ide kusheg nakam marye maninaru ma idin ketarewa nayin ashi rigya kiderye.¹⁶ Ima baryini, idama pasakemi marye, shena makura makigoo kyeshiri."¹⁷Yesu imazya kicyekye, imaguda, ashigu, "sherin imaimi, atusanzana utayimi. ¹⁸Amani na ibashini, idomasomi mani manmana inabi, shemaguru makigomo kiuzo kidamawana."¹⁹Imazya manunaru, inyimaguda, atusuru ini, ashido yani, agu, "ukusunu amagyo manag namado abaruyin, inadenekene samana ming nami." ²⁰Imaza kicyekye kimi ki ujibi, agu "ukusun u kicyekye a alkawari ugyo magyo manang, manna anikan abaruyin.²¹Inadukara piyan idama zyizyimi wurkiyi nayi auteburi. ²²Kenena kono kapiyor kadama wurokoni kene nama barya. Kidere kiyami idama zyizyi!. ²³Ama ciah marinshi aci ayani isuyani, awan uyog uyin idama dene ukusumi.²⁴Pikara picoko usuyeni abara a piyi piri a magbaki.²⁵ Imagu yeni agu, "Agomomi alumai asu saganzya ushiru aci ayeni, nayade ushiru anagu yeni agu aya kigomo daraja.²⁶Muzu wana kene nayin. Namuwani kene, sai piyer umi ipiri amagbaki unyong uyin iwana piyi cin. Piyi piri a madugan iwana piyutuma. ²⁷Awan ipiri amagbaki, piyi zomon autebur, ba piyi yishutuma?,Azan piyu mazomo autebur shi? akene nyi na piyisan utuma uyin.²⁸Ayin imayi namiunyog ujaraba unag. ²⁹Ndugini kigomo na kenna picunang idugimi.³⁰ Rinin ashezhe nami a kigomo kinang, azomo aikursuyi ayisha kibiga piitura kaba matya.³¹Siman, Siman, tallanya kumina, shaitan igbeni ujina adakani buyi inipshibu ne alikama. ³²Akene nyisan kagisa abaru pu pizu jigi a mazo ma kashiri. Ima tumburga a kizanzya akwani."³³Bitrus iguyi agu, "Kashiri, imari ma camsana mazoborobu makana a kidangh ki kidere makana make." ³⁴Yesu iguddu agu,"Ibashya bu bitrus, magokori ma kugono ukyaru, pidama sunumi kitar magu piyo mipi."³⁵Yesu imapa gura yeni agu, kapa kanna nmakunini ba kupakti, na kararinta, ba araka, ibizhi kadamana?, yena guddu agu "Babu." ³⁶Imapa guyeni agu, "Piyide kupakti izya na kipokori. Piyi zayi kitan kico izyi-zyi kuriga kuyi asheshe kudha.³⁷Nbashini ukusu na anyakaran abarumi unu dama kura, magu, abarganyi unyong aya de ibang, ukusunna abaran umi makura mauni ma dagi." ³⁸Amagu, "Kashiri, yita ntan muba mucokso." igu yeni agu, "Muwani."³⁹Ama duru, iworoyi a katari kuzaitun kenna iman minami, almajirai azoboroyi. ⁴⁰Amaka zaga, iguyeni, "Gishin kashiri, izu jigi a kidere."⁴¹Ima biskya yeni, adangura,atuturga ayisha kagisa, ⁴²Anagu," Picu nna pidumun pizya mi kiceke ki kidere kinki, azan a kumina kunang sai dai kumu"⁴³Maleka uzo ma vergura uyi ashi shigranzyayi. ⁴⁴ Imaya kidere nakam, isada tarushiru a kagisa ka picu, kutebeku kushi jigshi kajes ne mangyo.⁴⁵Ima coko akagisa kayi, aguruyi ka almajirai ayi, azuga yeni a pushi nmura abara manigi, ⁴⁶Iribi yeni, "Iyan ideni nipusan mura? coki agisa kashiri izu jigi a kidere."⁴⁷Imaya nabere, ayashiilaci atumu, pidong uyar na anagu Yahuza, iciri unyong aya pitura kaba ishi zonzo. ima wana a pati Yesui madeneyi usumba. ⁴⁸Yesu igu, "Yahuza, ausumba na pidam dokono ka kashiri?"⁴⁹Aya maghatkhan Yesui ama yita ukusu wani, agu, Kashiri, kigog yeni antan muwur?",⁵⁰ Piyahr udha unyong uyeni ima gbepke kuto ku pderude uku firist kugbaki ku kacara karhe. ⁵¹Yesu igu, "Muwani kene." irebe kuto ku piderumi kuzugu.⁵²Yesu imagu magbaku ma mafiristoci na aya ma mente uhaikali,na madattawa mayi kazono kayi, "Iciri na ne idama puru pidakara, ade ntan nicira?", ⁵³Kapana nmayi nayin kokashe katuk auhaikali, igabini mapurumi. kKapa kayin na uiko umajin"⁵⁴Ama puruyi aworanimi a karari ka kufiris kugbaki. Bitrus izobyi madangan. ⁵⁵Ama dene kumina a pebrura akacaci kugira azomzono,Bitrus ma izomo nayeni.⁵⁶Kadong kajinni kama yitayi izomi ashi baska, katuri ayizhi agu, 'piyanwu iyi nayeni". ⁵⁷ Bitrus isarayi anagu,"Nyomi piyanwu."⁵⁸ Ama minzya pidong iyitayi, i magu, "Puma pimayi nayeni", Bitrus igu,"Kwani azan kene."⁵⁹Ama dene usaa udha pidong ipa gurmi agu, nibin piyellu iyinayi, apiyu Galili". ⁶⁰Ama Bitrus igu, "khat nyomi ukusu napikuna" akapakami kamin igusa kano kugono kugokorya.⁶¹Kashiri ka tunburabyi agu "ukyaru kamin kugono kugokori pidama nibshi kitar. ⁶²I cara uya ashiba nawas.⁶³Aya puttunu Yesu acejeyi, aka kpabayi. ⁶⁴Ashi-shiyi ayizhi, ana ribiyi agu, barya, wan ikpallanbu. ⁶⁵Akanani ma bashiya abere caza adun, ashi zogonzyayi.⁶⁶Macira ma nikata, magbaku mayashillaci makossura, namagbaku ma mafiristoci, na malamai ma taura ajaga yi akidang ki matya agu, ⁶⁷"To, nnayi pigi piyi Almasihu baridi", iguyeni agu, "Mi myazu bariniidama dumini". ⁶⁸Nde nribini, idama guddinimi.⁶⁹Ama kazono, kono ka ka piyhar kadama zomo a kacara kare ka kashiri piyu iko. ⁷⁰Yenagu, "Kenna yinibaran, ami", ⁷¹Yenagu, "Ushe ushaida na ki gbene?, kipoton utawur a kano kayi."

Chapter 23

¹Aya kosson ama coko, ayende Yesu kazono ka Bilatus. ²Yena ama cingah majagshi matya maiyi asu kuma, "kizugi piyan'uvisu wuzzha mayinzyi mawur, agu azu do Kaisar yi kagandu, asu kuma agu iyi anici niyyi aknin ka shiri, pigomo."³Bilatus ima ribiyi, "Akene agu pigi apigomo wa Yahudawa?" Yesu ima shereyi agu ,"Kenna pikugu." ⁴Bilatus imagu magbaku ma mafiristoci na aya kosson adun, "unzugi mi idong ibang ka piyangwu." ⁵Yeni ammangu, "icokonzya nasugu na ayashillaci ama makasa naduk u Yahudiya, acinga ugalili mawana ati kanka."⁶Bilatus ima potya mummu, ima ribi ba piyanwu iciri ugalili. ⁷Ima yogotya magura gu iyi iciri akigomo ki Hiridus, ima nura Yesu u Hiridus, umi anici niyi iyi Urushalima ana tuk ami.⁸Hiridus ima yita Yesu, isada kura na nizhagha. Ima mani mayitayi na magoro. Akapa kari ima potya manang maiyi asu suksa mayita kipampa kimi na idama yisha. ⁹Hiridus ima ribshi Yesu unyong abere adun, Yesu ima gudduyi adho abere. ¹⁰Magbaku ma mafiristoci na anyakaran ama yhazanzhanha, asu yishayi u zargi upu.¹¹Hiridus yeni nan soja muyyi ama yisha yi uzargi, asu yogsoyi adeneyi makusu mavur, akunu agudduyi Yesu makana u Bilatus. ¹²Hiridus yeni na Bilatus ama wana ajami katuk kami (yeni ama zomi macaza).¹³Bilatus ima yarkya magbaku ma mafiristoci na aya ade kigomo na ayshillaci ami a kosson. ¹⁴Imagu yeni, "iyendenmi piyanwu nana piyar umi idaza ayashillaci amanang ma makari, yin yitin, migi isan matya maiyi kazono kayin, unzugi ibang idhe kapiyanwu a ukusu nayin ibasha.¹⁵Azan kene, Hiridus, igurimi a guddu yi umi, yitin, ideniyi kadangma kami na idama keh. ¹⁶Amummu adama doyi akidere a biskyayi." ¹⁷(Mu wani Bilatus ima biskya a Yahudawa pidongg ishishin udah ku idi).¹⁸Na duk uyani, ama yisha igum, anagu, "Aworani ade piyanwu a biskya yeni Barrabas!" ¹⁹Barrabas a piyami na ama tara unyong kidhagnah kimagussa ayi ibang imasu cokonzya nasugu unyong kudho na ma wunzha ayashillaci.²⁰Bilatus ima gurmi aberya uyani, amani ma biskya Yesu. ²¹Yena ma cigna igum, asu kuma gu, "A sagari yi, asagara yi." ²²Ima gurmi agu yeni ma nitar, "Magura agyan, ishe ibang na piyanwu ideni? Inzugimi iyi na ukusu udama wana ma wuna maiyi indama doyi a kidere abiskyayi.²³Yeni ama yazanha arigmi nigbaki agu a sagarayi, ami ayani ama zya kumina ku Bilatus. ²⁴Bilatus ima dumya yeni a ukusu na yeni amani. ²⁵Ima biskya yeni piyami na yeni aribi ado yeni piyami na adeni a kidhanga kima gusasa abara ama guragu ina cokonzya kumina na ma wunza. Ima do Yesu ama mani mayeni.²⁶Yeni ama woroani ade iyi, apuru pidong na ana yesah yi agu Simon bakurane, ima tumu awor unyong wa ya magara yeni ama pananayi kaci kanka masagari agu izyi a zoboro kacini ka Yesu.²⁷Aya kosson agbaki, nayini ayi a augongono na kaso abara uyi azob iyi. ²⁸Ima kuburga uyeni, Yesu umi igu, "Najinni nu Urushalima, zu shibinim agu amigi, shibanin abara anaci ayin na nono nayin.²⁹Yitin, atuk adama wana na adama gu, albarka adama yesaahna ka ya jima waba na ya jima shezye mamazyi na yani. ³⁰Yeni adama cigna anagu natari, jigin uzo uwur, na tage na zanganzyi, 'a gushi di.'³¹ Inna yeni ayisan ukusu unu akapa kanna kaci kazuk, yeni idama wana inna ka rogi?"³²Ama jaga aya bah ade ibang agu awun yeni nayi.³³Ama tumu akati na ana yesah agu kwalluwa a sagariyi na adakara, piyu deh a kacara kareh piyu deh akacara kagiri. ³⁴Yesu imagu, "picu, veske yeni, ayoni ukusu na ayimi." Yeni ama roh ukuria, a tusana marigaa mayi.³⁵Ayashillaci ama yhazhanzha a zyinzyini akapakan na aya kigomo amasu yishayi kibata, anagu, "I ciddan adong, i cidda nici niyi, inna ayi yi kono ka Kashiri, unna asamgan."³⁶Un sojoji muma ceszheyi, asu dukshayi manimashir manyaki. ³⁷Asu kuma agi, "Idan na piyi pigomo wa Yahudawa gaska nici nimu." ³⁸Ama dene alama uzo uyi, "Piyanwu yi pigomo wa Yahudawa."³⁹Piyu dah unyong adakami na ama sagarya, izo ganayi agi, "Azan pigi kono ka Kashiri? gaski nici nimu na wur!" ⁴⁰Piyu dah ima shere ayhangi pijami agu, "pi pok usahd uKashiri, na matya mayin ma wani madeh nayi? ⁴¹Wuri adenidi natek a ukusu na kideni, piyanwu ideniyi kadangma ka makari."⁴²Ima barya yesu agu, "Yesu, mingyami akapakanna piri au kigomo kimu." ⁴³Yesu imagu yi, "Nibin na mbashabu, ukyaru pidama zomo na migi a ufirdausi."⁴⁴Ama yimi akapaka kutashi, katege kashirgi naduk amayinzyi makana akapa kaku torunyi. ⁴⁵Akapa kanna unmi muma jigi. Kuriga ku haikali wakta akacaci dagi izo makana kajhas.⁴⁶Asu shiba a nimgyi nishiri, Yesu igu, "Picu undugi u ruhu unang a icara imu." Kacini kami nima barya kene, ata ki. ⁴⁷Ku jarumi kuma yita ukusu uwani, kuma daukaka Kashiri, asu kuma agu, "Piyanwu apiyu matini."⁴⁸ Duk ayama kosson agbaki ami ama tumu ayi amani maguragu yeni ayita anayizyi ukusu wanzagana, ama gurani asu kpaaba nasugu na yeni. ⁴⁹Na duk aya ayoyi, na ayini ami ama zoboro aciri u galili, ama yesanah adangan, asu dukara ukusu uwanzagana.⁵⁰Pidong na nan yesah agu Yusufu a piyu majalisa ide matini adugan.⁵¹ (Ima dumyayi na ushawara na ukusu na yeni adeni) usuku Arimatiya mayinzyi ma Yahudawa, umi ima su suksa kigomo ki Kashiri.⁵²Piyanwu ima zuga bilatus aribi yi agu adugi nipum ni Yesu. ⁵³Ima toddoyi kajhas avusu yi unyong u likafani u kini uvur, anomokya unyong kushek kumi na ama gogo kuciri a katari, kumi na adoto ma niksha pidong mi.⁵⁴Anmyi mumi, anmyi muma camsana masabar ana patana. ⁵⁵Ayini ami ama tumu nayi aciri ugalili ama zoboro kacini ma yita kushek kumi na kaci na atariyi. ⁵⁶Ayini ami ama gurani, aka napsa makusu marentu kuya na ima dugtunu yeni ama vanzana katuk kasabar u dka uyeni.

Chapter 24

¹Kagmob akatuk kazoni ka kusati amawana a kushek kumi, ayende makusu marentu kugya manna anabsan. ²Amazuga aman kipintarya katari kami. ³Aringya unyon,bama zuga nipum ni Yesumi.⁴Mumawana kene akapa kanna yenama doto jinkari aukusunghu wani, bamayo, ayaba a ngyazhanha kazono kayeni, ade makusu mabelle. ⁵Kapana ayini ama gingan aci kajas apok usahd agu ayinami agu, yan ideni nayini gbene piyi gara unyong ayakitazhi?⁶Izayimi, iman coko! mingyin ukusu na imabarini adoto ugalili, ⁷Agu ada do kono kapiyer kayashillaci ade ibang yeni a giciye yi, akatuk kari tar ida coko.''⁸Ayinami ama mingya na abereyi, ⁹Amarityani aciri akushek aka zuga aya pitura kade kami abashya yeni ukusu wanzaganan.¹⁰ Amaryamu magdaliya yuwana, maryamu pina uyakubu, na kudeze kwayinanna yena mayi adukshya akunzun akashiri ukusuwani.¹¹Akunzun akashiri ama zyaaberami piganganni, bama dumya nayinami. ¹²Bitrus ima coko, asumta makana kushek kumi, a tuturga asu dukara unyong ima yita kupari kutari utakuni. Bitrus isu ritiyi ugiruyi, aya kasasa ku kusuwani.¹³Katukkami, ayaba unyong uyeni asu jara makana a kudong kudo kucun na ana yhasa agu Imawus, unna madangan umil ude dagu urshalima. ¹⁴Asu donono a ukusu wazaganan.Akapa na yena donono asu ribshi Acci ayeni,Yesui utayi ikotto asu jara nayeni. Ana yokotyani Yesui.¹⁷Yesu imaguyi agu, Yanna yin isherimeo a ujaruyin?'' Yena ghazhan-zhana akatikami aya ugongono. ¹⁸Piyude ''ungyong urshalima piyobu ukusu wanzaganan mikuri ana tuk angha?''¹⁹Yesu uguyi agu, ''ukusushe?ashereyi, ''ukusu uYesu banazarat, pikunzun, piyutuma gbaki, na abere aciri ka Kashiri na ayashillaci, ²⁰Na ifiristoci igbakazi, na aya kigomo amadakanayi agu awun, agiciyeyi.²¹Kideni kasugu aguyi dama gaskidi na uisraila. Na maduru mamummu atuk atar na mawanzagana mukusumi.²²Duk kene adong ayini unyong uwur adenidi akasasa, mayi a kushek tun nikata. ²³Nayena mayitani nipum niyi aguru, agu yenima ayitan uwahayi umalaiku mabaran yeni agu igara. ²⁴Ayarumi unyong uwur aworani a kushek kumi, muyi kenna ayinami abaran. Anayitani yi.''²⁵Yesu iguyeni ''yin nadangrha, ayaza dumun na ukusunna akunzun akashiri abaran! ²⁶Muwani muni udole agu Almasihu isheze kidere kiukusumi, aringya kicubru kiyi?'' ²⁷Dagu musa makana ka kudeze kwa kunzun ami, Yesui ma pasara yeni aukaunici niyi unyon mangyakara.²⁸Na yen ama patana kudo kumi, ashejara. Yesui dene na idama piranya yeni. ²⁹Ama golloyi, agu ''zomo nawur, morong manapati ngmi muna dasa.'' Yesui kazomo nayeni.³⁰Na ima zomo nayeni mare manunaru, imazya ugurasa adene libarka, apukara adoyeni, ³¹Ayiza yeni agbanta, nama yokotyayi Yesu i wuru yeni, ³²Yenagu aciyeni, ''nasugu nawur napiwan nani, akapa na iberbenuwur aujina akapa ni gbanan idi litattafai?''³³Acoko akapakami ariti urshalima. Akazuga aya pitura kade kami naduk, na kudeze ku kaduniya kanna yenayi, ³⁴Agu, ''Anibin, kashiri ka cokon, asaganya nici nikani usiman.'' ³⁵Yena bashya ukusu wani aujina, nakenna a saganan yeni Yeshi akapa nima pukaru gurasa.³⁶Yenasu bashya mummu, Yesu ima ngyazhanha akacacikayeni, agu yenagu, ''sannukuyin akasugu kabok.'' ³⁷Yena ghatta usahd upuru yeni, adoguba yitan upatalwa.³⁸Yesui guyeni agu, ''iyan ugongono agyano? imingza anasugu nayin agyano? ³⁹Yitin icara na ibininan, amigi rebenmi ayita, Uruhu uzauni nipum na makubu, kenna nde.'' ⁴⁰Namabari yeni kene, isaganya icara na ibiniyi.⁴¹Yenama potya nizagha na kasasa, Yesui guyeni agu, ''Ide madong maninaru?'' ⁴²Yenamadoyi isani ipopson, ⁴³Yesui shere are kazono kayeni.⁴⁴Iguyeni agu, ''kapanam mayi nayin, nma barini agu ukusunna ngyakaran unyong idokoki musa nakunzun akashiri na uzabura udole mukur.''⁴⁵Ima gbana kumina kuyeni, aguyena, yogoti litattafai nimi.⁴⁶ Aguyeni agu, ''Mu ngyakaran, agu Almasihu. Dama sheze kidere, idama coko amake katuk kani tar. ⁴⁷Bashin abera mashere kashiri na magusku ibang anizagi nikani kayazayo Kashiri, cingyin urshalima.⁴⁸Yin iyo ukusu mawana. ⁴⁹Yitin, nkuni na likawari nipicunan uyin, sukshin a kudo adenini makusu mu iko maciruzo shiri.⁵⁰Ima jaga yeni uya apati ubetanya, azabkha icara adene yeni libarka. ⁵¹Namadene yeni libarka nimi ibiskya yeni, azyayi makanuzo shiri.⁵²Yena madoyi kicubru, aritushalima na nizhagha nakam. ⁵³Ko kashe katuk unyong kudagha ku kashiri ashi shibsa Kashiri.

John

Chapter 1

¹Unyong maciga amade abere, aberam ama yi na Kashiri, aberam ayi Kashirim. ²Anga adeah unyong maciga amayi na Kashiri.³ Makusu na duk ama napsa mani unyong uyi ba kadanma na gnapsan sai unyong uyi.⁴Unyong uyi na nivataru ni yim, kuma nivataru nim niwani matusmi kayashillaci na duk. ⁵Matus mami ma baskhan unyong majin, kuma majin mami ma pirimani matus.⁶Akwai piyar na Kashiri ka yenden, ni zagi niyi agu Yahaya. ⁷Yi tumi mado u Shaida game na matus mam abara amagu kowan yi dumi abara uyi. ⁸Azang Yahaya yiyi matus mami, amma yi tumi domin yi duk ushaida u matus mami.⁹Matus ma ribin, mamma dugi matus ka yar asillaci na duk, mamma jara mawana unyong u duniya.¹⁰Mayi unyong uduniya, kuma a napsan uduniya unyong uyi amma udunuya uyunni yi. ¹¹Yi tumi kayayi amma ayayi asheri ani yi.¹²Amma duk ayami asheri yi, a do ugaskiya a rizagi niyi, yi dugi yeni uyanci yani awana nono na Kashiri. ¹³Ayar na awaban yeni azan unyong umayuo, ko unyong unufi u ripum ko unufi u piyar amma a ujina u Kashiri.¹⁴Abere kuma awani ripum azomo unyong uwur. Kiyita u daukaka ukani u daukaka uiri u piyar iyi utayi unna itumi awor ka picumi, akuri na alheri na ribin. ¹⁵Yahaya idugi u shaida arici niyi asu yasah na kam, agu, "Piyan'u ayi na yin yisha abere arici niyi agu, piyar ungyu idama tumu kacini kanang, yi pirimi domin yima yimi kafin migi".¹⁶min unyong mayesah mayi naki zugi masere ma alheri unyong wa alheri. Uduka uma tumu awor umusa. ¹⁷Alheri na ugaskiya ama tumu awor uYesu Almasihu. ¹⁸Ba kapa kanna pidong yi maru taba ma ita Kashiri, kani kan kayi uta kani kayi Kashiri; piyangu yi pengen a kasugu ka picu, yi uma yi baskankani.¹⁹Ani uShaida uYahaya akapa kanna aYahudawa ama kunu mafiristoci na malawiyawa makana uyi don aka ribi agu, "pu piyi wanmi o?" ²⁰Yi barea yeni dalla dalla kuma maza deni umusu asu amsa zana yeni agu, "azanmi inyi Almasihu mi". ²¹Yeni aribiyi agu, "Toh pigi wan? Pigi Iliya? e shere "Babu"²²Yeni agu yi, agu "pigi wan, don ki kaduk u amsa ka yalla a kunidi? Iyanna pi kuma game na rici nimu?". ²³Yigu "migi rimyih ni yesah unyong karimi, 'napsin ujina uKashiri, kamar kenna anabi Ishaya yi ku."²⁴Adong aciri ka Farisawa aribiyi agu, ²⁵"Toh don yiyan na piyisha uBaptisma inna pizabu Almasihu mi, ko Iliya, ko anabi?"²⁶Yahaya yi shere abere agu, "in yisha ubaptisma a manimasir. Amma unyong uyin akwai pidong yi yezhi unna yi yoni yi. ²⁷Ungyu dama tumu kacini kanang unna ko riye nia raka ayi inyi sanmi mabini." ²⁸Manang mamma mama wanzagana kene u Baitanya, urappu urdun a kati na Yahaya yi masu yisha u baptisma.²⁹Ama ca cira rikata Yahaya yi ita Yesui yi su jara mawana uyi, igu, "ita, kigam ki Kashiri kin kide ibang yi duniya!. ³⁰Piyangwu na mma barini agu 'piyangwu idama tumu kacini kanang yi pirimi, domin yima yimi kafin migi." ³¹Ingyu miyi amma abara amagu a ciddayi ki Israila na ntumi mimi yisha ubaptisma a manimasir".³²Yahaya yi deni u shaida, agu, "In itan uruhu usu tozzo nana kapukturu awor uzo, ama zomo uzu rici niyi. ³³Inyokotonmi yi, amma piyangwu yi kunim agu yin yishi u baptisma unyong u manimasir yi baranmi agu duk piyar na pi itan uruhu utoro a zomo a rici niyi, ayi yisha ubaptisma unyong uruhu u shiri. ³⁴In itan, kuma a shaida agu piyan'u ayi kono Kashiri."³⁵a ca cira rikata Yahaya yi yezhi na aya ba unyong almajirai ayi, ³⁶yeni a ita Yesui yi su wusu, Yahaya igu "Itin, kugam ku Kashiri".³⁷Almajirai aya ba a potya kenna yiku yeni ata zoboro Yesui. ³⁸Yesu ima kumburga a ita yeni a zob yi, igu yeni agu, iyanna yi mani? yeni a shere " Rabbi (agu Malam), pi zomi in ki yo?" ³⁹Yigu yeni agu, "wanin ama yita". Yeni azoboro yi aka ita kati na yi zomi, yeni a zomo nayi katuk kami domin kapa kama dagi ikarfi pituru yi katuk.⁴⁰Piyar udeh unyong ayami anna ama potya abere a Yahaya a zoboro Yesu iyi Andarawus, kobina u Siman Bitrus. ⁴¹Yima cingha kagben ka kobina Siman agu yi agu, "ki zugi Almasihu" (unna ana yeshi agu 'Kristi'" ⁴²Yima yendi yi u Yesu. Yesu yi ita yi agu "Pugi Siman kono ka Yahaya. Adama na yesah bu agu Kefas" (Wato Bitrus).⁴³Rikata nima wana Yesu yi ama cansarana makana u galili, azuga filibus yi agu yi agu "zoboro mi." ⁴⁴Filibus asali ayi piyar uBaitasaida mi, ugari wa Andarawus yi na Bitrus. ⁴⁵Filibus yima zuga Natana'ilu agu nani agu, "kizugi yi, piyanna Musa ima nyakara unyong attaura na annabawa; Yesu kono ki Isufu, yi ciri u Nazarat."⁴⁶Natana'ilu na guyi agu, "a dama yia mazuga kadammana kadugan u deh?" Filibus yi gu nani agu, "Wana ama ita." ⁴⁷Yesu yima ita Natana'ilu na su jara mawana uyi yi puru abere gami nani, 'Ita ba-Israili u ribin, unna ba kabere uyi!" ⁴⁸Natana'ilu na guyi agu, "pidenini a yogotemi o?" Yesu yi shere nani agu, "tun kafin Filibus yi yirki bu, akapakanna pyayi aricini ni kudus yin menbu"⁴⁹Nathana'ilu na guddu agu "Rabbi, pigi kono Kashirim! piyi pigomo yi Isra'ilam!" ⁵⁰Yesu i shere nani agu, "abara amagu in baranbu agu, "yin itanbu a ricinini kudus, na pi dumun'u? pidama ita manang ma piri mamma a'u gwakazu." ⁵¹Yigu "au gaskiya, au gaskiya in basha bu, pidama ita uzo ugbanti Malaiku ma Kashiri masu tuksa au tozzo arici ni kono ka piyar."

Chapter 2

¹Atuk atar ama woro, ama de irunga a kana ku galili, pina u Yesu ima yimi. ²Ama gayyaci Yesui na almajirai ayi a kati ki rungim.³Mani mi inabi mama dara, pina i Yesu igu yi agu, "yeni azani mani mi inabi." ⁴Yesu yi guyi agu "piyini, iyan ideni piwana umi? kapa kanan ka doto ma wanam." ⁵Pina u Yesu igu atumzanan agu, "denin duk ukusu na yi baranni."⁶Akwai nvuk munatari mayi kutashi a kati kami munna a Yahudawa ana yisha u amfanim u gado uma sangana,ko kishe kivuk ki dama zya udurom udah. ⁷Yesu igu yeni agu, "kurganin nvuk mumi na manimasir." yeni ama kurganzya nvuk muni. ⁸Igu atumzanan agu, "yirin a jaga picu u buki." Yeni ama dene kene.⁹Picu ubukim yi boro mani mamma wani mani mi inabi, maza yogotya kaci na ma ciri (amma atumzanan angah cingin mani mami ayo). I yarkya ku ango. ¹⁰Agu kuni agu, "ko pishe piyar ina zongo atusa mani mi inabi madugan, kafin maza dugan kacini. Amma pu pitari mudugan sai ka paka."¹¹Alama a zoni na Yesu ima dene u kana ku galili, a kuma saganzya u daukaka uyi, almajirai ayi kuma a dumya nayi.¹²Ama duru mummu, Yesu na pina uyi, na akobini na almajirai ayi aworoani kafarnahum aka zomzonomi adene atuk.¹³Ubuki u idin keterewa wa yahudawa uma patana, Yesu ima woro makana Urushalima. ¹⁴Yima kazuga ayar azizi inaga na magam na natantabaru ayar ayisha ucanji ikorgo azomzi aka ti kam.¹⁵I naba u bulala a kiye a zob yeni na duk unyong u haikali, duk na magam na inagim. A nyallazya unsulla muyar ucanji yi korgo a birkita i tebur yi yeni. ¹⁶Agu ayar azizi natantabaru agu, "chiddazin makusu mamma mina. A biskya madene ugira u picu unang kati ku kasuwa."¹⁷Almajirai ayi amingya agu a nyakaran agu "u himma abara na ugira umu udama remi." ¹⁸Aya cibru a Yahudawa a shere aguyi agu "ashe alama na pi dama saganya ayar tun na pi yisha ukusungwu?" ¹⁹Yesu i shere agu "ikirin u haikalin gu, kuma unyongg atuk atar indama suga uni."²⁰Aya cibru a Yahudawa agu, "ama zya kiwa ituru inas na kutashi kafin a duru kusuga ku haikalingwu, pi dama dene atuk atar a guddu a suga uni?" ²¹Amma yima de unufi u Haikali u ripum niyi. ²²Ubayyana ama cokoniyi awor kama kye, almajirai ayi a mingya agu yima gu kene, yeni adumya na u nassi na aberenga na Yesu yi baran.²³Kuma, na yima yi ku urushalima a ubuki u idin keterewa, akapa ku bukimi, ayar adun ama dumya na rizagi niyi, abara na alamu na yi ma yisha. ²⁴amma Yesu ima dumyayi na yeni domin yiyo yeni na duk, ²⁵Sabonang yi maniyi magu pidon yi bariyi indong game na piyar usillaci, domin yiyo ukusu uyi unyong uyi.

Chapter 3

¹Akwai pidon uYahudawa na amana yesah agu Nikodimus, piyar ucibru unyong aYahudawa. ²Yima wana uYesu katuk ama guyi agu, "Rabbi, ayar ayo agu pugi piyi ku Malami ku ciri awor Kashiri, abara amagu ba pidon yi dama yiya mayisha alamu angyah na piyisha saidai Kashiri kayi na yi."³Yesu yigu yi agu "aribin, aribin, inna aguri ani awaba piyar ba, idama yiya yi ma ita kigomo ki Kashiri." ⁴Nikodimu yigu yi agu, "Adama deni ni agurmi awaba piyar yi marukuna? idama suskanya ma rinya unyong kaduna ka pina agurmi awabayi, idama suskanya?"⁵Yesu i shere, "Ribin ribin, idan naawaban ani piyar a manimashir na uRuhu ba idama suskanya yi marinya kigomo ki Kashiri ba. ⁶Ukusu na awaban a ripum, a ripum, kuma ukusu na awaban a uRuhu, a uRuhu.⁷Zu potya u mamaki abara magu nkubu agu, 'dole a gurmi awaba bu.' ⁸Uvunu una perpya makana duk kati na u mani, pina potya bu madirini ma'uni, amma pi yobu kati na uni uciri ko kati na uni udama kana. Aikene duk piyar na awaban a uRuhu."⁹nikodimu ni shere yi agu, "yaya na mummu mu dama wana kene?" ¹⁰Yesu yi shere yi agu, "pu piyi kumalami ku Israila mi amma pi yobu anang ang-ah? ¹¹Aribin, aribin, nan basha bu, ki basha makusu na kiyo, kuma ki duksha ushaida u makusu na ki itan. Duk na kene yin yi sherini u shaida uwur.¹²Idan na mbaranbu makusu mammayi muduniya amma pina dumya bu, a dama denini mbaranbu makusu mu zo pi dumya? ¹³Ba piyar umi yiman tuga a kana uzo sai piyar umi itoron awo uzo: wato kono ka piyar.¹⁴Kenna Musa yima cokonya piyogo a karimi, ai kene dole a cokoni kono ka piyar. ¹⁵Abara magu na duk ayami adumun nayi azuk nivataru ni zamadara.¹⁶Kashiri kamani uya na kam har ado kono ka kani kadeh sabona kowan yi dumun na kani kani yi dama ke yi amma yi dama zuga nivataru ni zamadara. ¹⁷Kashiri ka kuni kono ka kani unyong uya azan magu ka yimkpi uya, amma abara amagu a gaska uya sabona kani. ¹⁸Duk piyar yi dumun na kani adama yimpkiyani yi amma duk piyar ungyu yi dumun yi na kani amaru yimpkya yi, sabona yi dumun yi na nizagi ni piyar udah ngyu yi kono Kashiri mi.¹⁹Anga ani ayenden matya, sabona matus matumi unyong uya, amma ayashillaci a piri ama mani na majin na matus mami sabona manang mayeni ama magunta. ²⁰Sabona duk piyar ungyu yi yisha manang maza dugan yi gabayi matus, kuma idama kaniyi ati ka matus sabona manang mayi mazu cira a ufili. ²¹Duk piyar ungyu yi yisha manang madugan yi na mani makana akati kade matus sabona manang mayi ma Kashiri, macira a ufili.²²Ama duru kene, Yesu yenna almajirai ayi aworoani unyong mayinzi ma Yahudiya. Ima dene kadon kapa a zomi na yeni, kuma ayisha ubaptisma. ²³Yahaya nnayi yima su yisha ubaptisma unyong ainon apati salim sabona manimasir ma mayimi kuri na kam. Ayashillaci amasu wanza uyi yisu yisha yeni ubaptisma, ²⁴sabonang akapa kami ama dotoma ringda Yahayi unyong ukurku.²⁵I gardama ima coko au tsakani wa almajirai a Yahaya na pidong uYahudawa ana bere a al'ada ama zura myi bang. ²⁶Yeni ama kana uYahaya agu yi agu, "Rabbi, piyar ungyu yiyi napu urampku u kamana ku urdun, kuma pi dugi ushaida uyi, ita yi yisha ubaptisma kuma aya na duk asu kanza mi uyi."²⁷Yahaya yi shere agu, "Piyar idama iya yi mazuga kadangma sai dai inna adugi yi awor uzo. ²⁸Yin ana ci ayin yidama dene ushaida agu nkugu, azanmi yin yi Almasihu mi' amma a u maimako kene, 'akuni mi kazono kayi.'²⁹Amarya ayi a ango mi. Pijami u ango yi nyezhi apok yi, yi pok rizhagha na kam abara arimyrgh ni ango rizhagah ni nan ni kuri abara kene. ³⁰Dole yi pirgurga, migi kuma yin tuta.³¹Piyar yi ciri awor uzo yi piri kuwani. Piyar yi ciri auya, a'uya kuma abere uya na yi yisha. Piyar yi ciri uzo yimi uzo. ³²Yi shaidan makusu manna yi poton a kuma ita, amma ba piyar yi sheri ushaida uyi. ³³Duk piyar yi sheri ushaida uyi yi dumun agu Kashiri a nibin.³⁴Sabona duk piyar na Kashiri ka kuni agu yi yishi abere ana bere Kashiri. Sabona kadugi kani uruhu mi na kumudu ba. ³⁵Picumi yi mani kono kami, adakanya ko yiyanini a kacara kakani. ³⁶Piyar umi yi dumun na kono kam yi de nivataru ni zamadara, amma piyar yi gabiyi ma yisha kono kami u biyayya yi dama iti nivataru, amma kishiga ki Kashiri kiyi anici niyi.

Chapter 4

¹Yesu yina mayo agu Afrisawa a poton agu yi zugsa alamajirai asu yisha yeni ubaptisma a piri Yahayi.² (a zan Yesu a nici yima su yisha ubaptisma ba amma almajirai ayi ama su yisha). ³Yima jikya uyahudiya mi a guru ugalili.⁴Amma muma wani u dole yi gata usuku usamariya.⁵ Ama tumu adon ubirni u samariya, na ana yesah agu sika, apati ufilin na Yakubu yima do kono kayi Yusufu.⁶Kurijiya ku Yaubu kuma yimi aka ti kami. Yesu ima maru kozo ujaru. Yima zomo a pituga pi kurijiya kum. Amana pati i karfi pituru ayi iba yan myigh.⁷ Pidon uyini wa samariyawa yima tumu adama cingi mani, Yesu iguyi agu,⁸ "Do mi mani in so." almajirai ayi ama dagi unyong ubiga maka zamana maninaru.⁹Piyini umi wa samariyawa igu yi agu, "yaya pugi piyi piyahudawa pi ripshim mana masu, migi yinyi piyini wa samariyawa?" sabona a yahudawa na asamariyawa azani u jituwa.¹⁰ Yesu i shere agu, "pina yo ukyauta uKashiri, na piyami ina gubu agu, do mi mani ma so, pina gisan yi, yi dobu mani ma nivataru."¹¹Piyinu mi igu yi agu, "mallam, pi zabu kujingin kuma ku rijiya ku dangan. Nki na pina zuga mani ma nivataru?¹² Pi piribu picu wur yakubu, ba pi piriyi shi, yi yi dugidi ku rijiya kum, yi anici niyi yima sheze unyong ukuni na nono nayi na inaga iyi?"¹³Yesu i shere agu yi agu, "duk piyar yi suni mani mamma idama gurmi a potya kushek,¹⁴ amma duk piyar i suni mani manna ndama doyi idama gurmi a potya yi kushek. A umaimako kene, mani manna ndama doyi ma dama wanayi pidi pi mani unyong uyi pin-pi dama dilla mani makana a nivataru ni zamadara."¹⁵Piyinum igu yi agu, "mallam, domi mani mama kenna ndama gurmi a potyami kushek ko kuma ba sai nwan nnaka ama cingi mani ba."¹⁶ Yesu igu yi agu, " jara aka yarkya piyu giru mu yi wana nayi nnaka."¹⁷Piyinum igu yi agu, "Nzami piya rumi." Yesu igu, "pi baran naten na pi kugu, 'nzami piyarumi, ¹⁸sabonang pi rungan aya rumi kishi, kuma piyangwu na pi de mina azan rungwu. Ukusu na pi baran a ribin."¹⁹Piyinum igu yi agu, "mallam, i yitan pugi a annabim.²⁰ A cu awur ama yisha kagisa akupana kunku, amma yin yi kugu Urushalima uwani kati kam na muwani magu ayar ayishi kagisam."²¹Yesu yigu yi agu, "dumya mi agu 'kapa kadama wana kanna yi dama yishini picumi kagisa ko a kupana kunku ko a Urushalima. ²²Yin yi gisa ukusu na yiyonni wuri ki gisa ukusu na ki yo, don magaska aka Yahudawa na mayim.²³Saidai, kapa kadama wana, kadagi ma, kanna ayar aka gisa ka nibin adama yisha picu kagisa unyong uRuhu na nibin, sabona ayimyis yiyeni na picumi i gbene yeni awana ayar angya dama yishiyi kagisa. ²⁴Kashiri kayi uRuhu mi, kuma ayar amya yisha kani kagisa, dole yeni ayishi kagisa kam unyong uRuhu na nibin."²⁵Piyinum yigu yi agu, "nyo Almasihu yi dama tumu (unna ana yesah agu Kristi). Kapa kanna idama tumu, idama basha ayar ko iyan. ²⁶Yesu igu yi agu, "amigi yi, nberbene upu."²⁷Akapaka mi na almajirai ayi ama guru. Yeni ama sasarana ukusu udeni na yima su berbene kapiyini, amma ba pidon yi magu, "iyan na pi mani o?' ko kuma, "don iyan na pi berbene uyi o?"²⁸Piyinum yima biskya kijunu kiyi, aguru unyong ubiga, aka gu ayar agu,²⁹ "Wanin ama ita pidong yi baranmi duk ukusu na mmantaba madene. Piyan gwu dai azan yi Almasihumi ban nishi?"³⁰ Yeni a biskya ubiga awana uyi.³¹Akapakam almajirai ayi asu gisa yi agu, "mallam re."³² Amma igu yeni agu, "inde maninaru manna yiyonni kadamma mi." ³³Almajirai ami agu aci ayeni agu, "ba pidon yi yenden yi kadamma ire, ba pidon i yenden yi shi?"³⁴Yesu igu yeni agu, "manunaru manang mayi inden ukusu na piyar yi kuni mi yi nagu, atakan ipi inas kapa ka ki babu kawana?³⁵ Inbashi ni agu, ana izi iyin na yina men nakab nami, na maru wana kibuba. ³⁶ Piyar yi buba yina shere ilada a kosha maninaru ma kab majaga nivataru ni zamadara, aikene piyar yi bizza na piyar yi buba yeni ana potya rizagah na duk uyeni.³⁷Unyong abere ana yi kene, 'pidon i bizza, pidon isu buba' Inkuni ni ki buba ki kusu nayi tumzananni.³⁸ Adon ayisan utuma, yin kuma yi ringan unyong utumu yeni.³⁹Uyawanci a samariyawa angha yi a bigungwu a dumun nayi sabona kutehpu ku piyini idugi ushaida, "yi baranmi du ukusu na mmantaba madene.' ⁴⁰Toh akapa na a samariyawa ama wana uyi, a gisa yi agu yi zomo na yeni, yima zomo uyeni atuk aba.⁴¹Adong agbaki ama dumya sabona abere ayi. ⁴²Agu piyinumi agu "ki dumun, azan sabona abere amu utani, amma wuri anaci awur kupoton, mina kiyo agu piyangwu lallai ayi iyi pigaskan uya."⁴³Atuk angha aba ama woro yi biskya katikam a wuri ugalili. ⁴⁴Saboa Yesu arici yima gu ana doh ani annabi ki cibru a mayinzhi mawani. ⁴⁵Yima tumu ugalili, agaliliyawa ama sheriyi yeni ama ita na duk ukusu na yima yisha ku Urushalima akati ku buki, sabona yeni ma makana ubuki umi.⁴⁶Kuma yima guriyi ukana ugalili akati kan na yima guddu manimasir mawana mani mi inabi. Akwai pidon utumzanan a upada na kono kayi kama su gonono u kafarnahum. ⁴⁷Ima potya agu Yesu ibiskin Yahudiya a guru u galili, ima wori uYesu ibiskin Yahudiya a guru ugalili, yima wori uYesu aka gisa yi agu itoro ama waskah kono kayi kana dama keh.⁴⁸Yesu yima guyi agu, "inna yi itanni alamu na makusu made usahd na umamakai idama dumini." ⁴⁹ Pitumzanan umi igu yi agu,"mallam, toro kafin kono kanang ka ki." ⁵⁰Yesu igu yi agu, "Jara, kono kamu ka gargan." Piyami i dumya na abere anna Yesu i baran yi aworin.⁵¹Akapa na ima su tozzo kajas, adere ayi azugi yi asu kuma agu, kono kamu ka gara. ⁵²Iribi yeni kapa kanna kono kam mam cigya mazuga u sauki. Yeni ashere agu, "ugbe akapa ka ku shere na uzazzabi umurya biskya kani."⁵³Picu yi yogotya agu a kapakami na Yesu i kuyi agu, "Jara, kono kamu ka gargan." ⁵⁴Sabona kene, iyi na duk ugira na Yesu ima dene ama guru mayi awur uYahudiya mawana u Galili.

Chapter 5

¹Ubaya kene ama de ubuki wa yahudawa, kuma Yesu ima woro yi Urushalima.² Unyong Urushalima a pati karong ka magam akwai kajing, kanna ana yesah agu Baitasda aki berbenen ki Ibraniyanci, ima de marumfa kishi.³ Makossono mayashillaci agbaki adeshe kigwana; adumu na nagundari na ayar ade kigwana kima kizi mari pum ama mgosozia kati kam (a su suksa magu arindari mani mami).⁴ Dom Mala'ika ma Kashiri mana toro unyong kajing kami a rinderya mani mami, piyar izinzin a rebe mani mani idama garga na kigwana kiyi.⁵Akwai pidong au paru u kajing kami i mgoshi ade kigwana har adene kiwa ituru itar amanaziba.⁶ Yesu ima ita yi i gmoshi a kati kami i yogotya agu i maru goro a kati kami, igu yi agu, "pi mani ma garga?"⁷Pigwana umi i guddu yi agu, "malam, inzami pidong idama zyami a jaga unyong kajing akati na mani ma riturgan. Duk kapa na indama dene u kukari pidon yi dama zonzomi." ⁸Yesu igu yi agu, "coko a zya kugmoshi kumu a woro bu."⁹Akapakami piyami i garga, a zya kugmoshi kuyi a woroyi. Katuk kami kama yi asabar.¹⁰A Yahudawa agu piyan na waskan yi agu, "Ai, asabar ayi ukyaru, mu dugan muni agu pideteh mugmoshi kumu ba."¹¹ I shere yeni agu, " Ai piyar i waskanmi, ayi yi kumi agu, 'zya kugmoshi kumi a worobu'"¹²Yeni aribi yi, "pi yanguba i kubu agu 'zya kgmoshi aworo bu?"¹³ Piyanna a waskan yima yo yi piyar yi waskan yi, domin Yesu ima maru woroyi kawuru mi, sabona ama de makossono aka ti kami.¹⁴Ubaya kene, Yesu yima zuga yi au haikali agu yi agu, "ita fa, pi gargan. Toh zu gurmi adene ibang don kada kadangma ka piri kanka ama makari ka zubbu.¹⁵ Piyami ima wori aka barya a yahudawa agu a Yesu i waskan yi.¹⁶Toh sabona kene a yahudawa a cignha ma kotoro Yesui, don yi ma isha makusu mamma katuk kasabar. ¹⁷Yesu kuwa ima shere yeni agu, "picu unang i tumza har mina, migi ma in tumzana." ¹⁸Sabona kene ayahudawa a pirya ka gben kama wuna yi ba don magu i tusuru u doka wa sabar utaini ba, amma kuma domin i nagu Kashiri kayi picu uyi mi, wato yi gfudduzu rici niyi mamma deh na Kashiri.¹⁹Yesu i shere yeni agu, "aribin, aribin, na in bashini, kono kana dene kani kadangma utakani, sai ukusu na kayitan picu yi dene.²⁰ Domin picumi i mani kono kami, asu saganzya kani na duk ukusun nayi a rici niyi, yi yisha, kuma idama saganzya kani makusu ma piri mamma, domin iden u mamaki.²¹Kenna picu yina cokonzya aya a kizin ado yeni nivataru, aikenna kono kana do nivataru na duk ka piyar na kamani. ²²Picumi yina hukunta yi pidong, saidai yi biskin u hukumci ukono kami, sabona ko wan yi duk kani kicibru, kenna yeni a duksha picu kicibru. ²³Piyar umi yi duksha yi kono kami kicibru, yi duksha yi picu kicibru un'u yi kuni kani.²⁴Ribin, ribin, duk piyar yi pok abere anang, a kuma dumya na piya mi yi kuni mi, ide nivataru ni za madara adama kuma wuna ani yi, domin i maru dakya makeh makana nivataru.²⁵Ribin, ribin na inbashini kapa kajara mawana, har ma kadagi na ayar a kizin adama potya rimyigh ni kono Kashiri, ayanga poton adama garga.²⁶Kenna picu yi de nivataru unyong uyi, aikene nayi dugi kono kam don ka de nivataru unyong ukani.²⁷ Picu mi idugi kami u'iko uma ceske kukara sabona kani kayi kono ka piyar.²⁸Kada i poti u mamaki umummu, domin kapa ka jara na duk aya yi amashek adama potya rimyig niyi, ²⁹a cisga aya ayisan mudugan adama coko makana ka kukara.³⁰Indama suskanyami ma dene kadangma a rici ni nang. Kenna in poton aikenna inna dene kukara, kukara kunang kuwa a kwa dalci, domin azan u'unufi urici ni nang nan zob, saidai u'nufi u piyar yi kuni mi. ³¹Idan na indama dene ushaida a rici ni nang ushaida unang udama wana uni ribim.³² Akwai pidong yi dugsha u shaida gami na mi, inyo agu ushaida unna yi dugsha gami na mi ushaida uribin.³³I kuni u Yahaya, yi kuma i dugi ushaida uribin.³⁴ Duk na kene ushaidun na in sheri azan upiyar. In baran makusumamma domin yi zob magaska.³⁵ Yahaya ribak ni re, ride matus kuma, i dumun ma dene rizagha na matus mayi akapa kacun.³⁶Amma ushaidun na inde upiri uYahaya ama shiri. Domin utuma unna picu yi dugimi agu inyishi, wato ainihin utuma unna inyisha, uni uyi ushaida unang agu, picu yi kuni mi.³⁷ Picu un'u yi kunimi, yi anici niyi ideni ushaida unang.³⁸ idoto ma taba ma potya rimyigh niyi, ko ayita kenna yi yi. Abere ayi kuwa azani anasugu nayin, domin yi dumunni na piyan uyi kuni mi.³⁹I minza littattafai, don ama men mayin au inyong umani idama zuga nivataru ni za madara, alhali kuwa amani mayi ushaida unang.⁴⁰ Kuma yi zaini nasugu na wana umi domin yi zuk nivataru.⁴¹In sheshemi kulallah ka yashillaci, ⁴²amma inyo agu izaini ma mani ma Kashiri nanasugu na yin.⁴³In tumi unyong rizagi ni picu unang, amma yi gabini masherem. Idan na pidong yi tumi na nizagi niyi, idama sheriyi.⁴⁴ Adama denini yi dumya, yinyi sheshe kulallah anaji ayin, amma yi gbenini kulallah kunku jara awor Kashiri?⁴⁵Kada yi nenna indama jaga kukara kuyin ka picu.Piyar un'u idama jaga kukara kuyin yi musa, unna yi deni nasugu unyong uyi.⁴⁶ Ina dumun na Musa, ina dumun na mi domin yi ma nyakara game na mi.⁴⁷ Idan kuwa idumunni ukusu nayi nyakaran adama denini yi dumya na abere anang?"

Chapter 6

¹Makusu mamma mama woro, Yesu yi rapkya uteku ugalili, unna ana yesah agu uteku utibariya.² Makossono ma yar magbaki ma zoboro yi sabona yeni ama men alamu nayi yisha ka yar aza gassa.³ Yesu i tuga kupana azomo na almajirai ayi.⁴(Ubuki u'ketarewa wato u' idi wa Yahudawa uma na pati) ⁵Yesu ima zapkah rici a yita makossona magbaki ma yar madama wana uyi, igu Filibus yi agu, "nki na kidama zamana u waina unna ayar angha adama reh?"⁶ (Ima gu kene sabona i gwada yi, don yi arici niyi yiyo ukusu na idama dene.)⁷Filibus i shere yi agu "u waina i dinari iba ma yini dama wani ni owan izuk ko na cun ba."⁸ Piyar udeh unyong a almajirai ayi, wato Andarawus, kobina u Siman Bitrus, yigu yi agu,⁹ "Kadon ka kononka kade i burodi kishi na isani iba. Amma iyanna ini idama dene ayar adunna?"¹⁰Yesu igu, "denin ayar azomzono" (kati kam kade ugi.) ayarumi ama zomzono, yeni adama tumu idubu kishi.¹¹ Yesu ima zya u burodi mi adene u godiya a tusa a yami a zomzyi. Aikene yima tusa isani mi kenna kowan ima zuga.¹² Ayar ami ama reh a shitunzura, yigu almajirai ayi agu yeni agu "kpokshin kudezhe kunku takan kada aden asara."¹³Yeni ama kurganya na bende pituru a kaba na kudezhe ku burodi kishi kunku mataka. Ko wan i maru reh ashituruga. ¹⁴Ayar ama yita alama anni deni, yeni agu, "ribin piyangwu ayi annabi angya jara mawana unyong uya." ¹⁵Na Yesu ima yogotya agu yeni a jara mawana ama zyayi a ushiru a deniyi yi wana pogomom, yima ritiyi uzo kupana anici niyi.¹⁶Na morong mawana, almajirai ayi ama dumya makana u teku. ¹⁷Yeni ama rinya unyong ku jirgi, a dakya uteku makana kafarnahum. (Akapakami majin mamadagi, Yesu ima doto ma tumu uyeni.) ¹⁸Uvunu u shiri nakam usu vugutu katege, uteku usu nagonzura.¹⁹Na almajirai ama tuka a tumu kamar imil ituru iba a kishi ko ituru itar, ayita Yesu yi yisu jara a uteku ana pati kujirgi kum, yeni a potya usahd. ²⁰Amma yi gu yeni agu, "Ami gi.1 zu potin usahd." ²¹Yeni ashi dumya ashere yi unyong ku jirgi kum, ku jirgi kum kuma guru kuni ak tumu urapku.²²Rikata nima wana kudezhe ku taro gwu matakan urapku uteku kuyita agu ba kudon ku jirgi aka tikami sai kunka deh, Yesu kuma ima rinya yi unyong na almajirai ayi ba, amma almajirai ayi ama wuruani uta yeni. ²³Ama de majirgi ma matumu awor tibariya apati kati kami na utaru uma re uburodi unna almasihu ima dene u godiya.²⁴Akapakanna utaru uma yogotyaagu Yesu yenna almajirai ayi azani akati kami, yeni ana ci ayeni ama rinya unyong majirgi mami a woroani kafarnahum kagben ka Yesu. ²⁵Na Yeni ama zuga yi urapku utekum, yeni agu yi agu, "mallam, uyangwu na pitumi na?"²⁶Yesu i shere yeni agu "ribin, ribin, yi gbenem azan magu i yitan alamu ba, amma sabona yi rini uburodi gwu ashitunzura. ²⁷Biskin kidere aka gben ka mininaru man madama nagurga, sai a maninaru man madama dara mani, man madama jagini a nivataru ni zamadara ninna kono ka piyar kadama do ini, sabona Kashiri ka deni u katimi ukani.²⁸ni agu yi agu, "iyanna ki dama dene sabona kiden manang ma Kishir!' ²⁹Yesu i shere, "angya ani ayi utuma u Kashiri: wato dumin na piyar na ks kuni."³⁰Yeni agu yi agu, "to ashe alama na pi dama dene, don ki ita a dumya bu? Yiyan na pidama dene? ³¹Apugani ama re umanna akarimi, kenna a nyakaran, "yima do yeni u waina awor uzo yeni arh."³²Yesu igu yeni agu 'ribin, ribin, in bashini azan Musa ima doini u waina uwor uzo ba, amma picu unang ima doini u waina u ribin uwor uzor. ³³U waina u Kashiri uni u tuzzo awor uzo, uni kuma uduksha nivataru a uya." ³⁴Yeni agu yi agu, 'mallam, taka na doidi uyiri u waina ungwu ko kashekapa."³⁵Yesu igu yeni agu, "amigi u waina ungwu udusha nivataru. Piyar i wani umi yi dama potiyi igbom, piyar kuma idumun na mi yi dama gurmi a potya yi kushek. ³⁶Amma in barinni agu, ribin, in yitanmi, duk na kene i dumunni. ³⁷Duk piyar na picu yi dugimi yi dama wana umi, piyar i wani umi kuwa indama zobmi i ko na cun.³⁸Ntoron a wor uzo ba sabona nzoboro kumina kukasugu kanang ba, ³⁹sai dai kumina ku piyar ungwu yi kuni mi, kada yin bis ko piyar udah unyong a yangah na yi dugimi, sai dai yin coukuni yeni a katuk kamangarin. ⁴⁰Anga ani ayi kumina kupicu unang, duk piya i men kono kami a dumya na kani i dama zuga nivataru ni zamadara, mi kuma in dama cokonya yi aka tuk ka mangarin.⁴¹A Yahudawa apuru abere uyi aguyi kugu, "a migi u waina ungwu toron awor uzo." ⁴²Yeni agu, "azan Yesu kono ki Yusufu, kanna kiyo picu na pina? a deni ni na yina gu, ntoron awor uzo?"⁴³Yesu i shere yeni agu, "su yishin kusunu ana ci ayin. ⁴⁴Ba pidon idama iya mawana umi sai dai yinna picu ungwu ikuni mi yi kokon yi, migi kuwa yin dama cokonya yi aka tuk ka kamangarin. ⁴⁵A nyakaran unyong litattafai nya annabawa agu, 'na duk uyeni Kashiri kadama basha yeni'. Duk piyar yi poton a magasa ka picu, yina wana umi.⁴⁶Ba magu pidon imaru taba mayita picumi ba sai yi unna yi ciri awor Kashiri-iyi yi itan picumi. ⁴⁷Ribin, ribin, piyar idumun ide nivataru ni zamadara.⁴⁸Migi uwaina u nivataru. ⁴⁹Aciyi ama re umanna unyong karimi a kuma kizi.⁵⁰U waina ungwu uturun awor uzo, sabona piyar iri unyong uwuni maza keh. ⁵¹A migi u waina u nivataru uturun awor uzo. Duk piyar i rini u waina ungwu, i dama garga ba madara. U wainun gwu na yin dama do a ripum ni nang don magaska muya."⁵²A yahudawa a wamtani ana ci ayeni a puru i gardama agu, "yaya piyangwu idama iya mado ayar inama yini pum niyi a yar a reh?" ⁵³Yesu igu yeni agu, "ribin, ribin inna yi rini ni inama yini pum ni kono ka piyar ba maza su mayuh mayi ba, idama zugini nivataru unyong uyin ba.⁵⁴Duk piyar i rini ama inang aso manyo manang ide nivataru ni zamadara, migi kuwa indama cokonya yi a katuk ka kamangarin. ⁵⁵Sabona inama yi nang a maninnaru ma nibin, manyo manang kuma aukusu uma so unibim.⁵⁶ Duk piyar i rini inama inang, kuma aso manyo manang, i zomi unyong unang, migi kuma unyong uyi.⁵⁷Kaman kenna picu ungwu yi garayi kuni mi, migi kuma yin gara sabona picumi, aikene na piyar i rini inama inang idama gara sabona mi.⁵⁸ Ungwu uni uyi uwaina ungwu toron awor uzo, a zan uyirinna a ciyi ama re a kizi. Duk piyar i rini u waina ungwu idama garga ba madara."⁵⁹ Yesu ima basha makusu mamma unyong wa yashillaci akapa kanna yima su basha u kafarnahum.⁶⁰Na ma poti kene, aya gbaki unyong almajirai ayi agu, "aberen ga ashiri, wan idama iya ma potya ani?" ⁶¹Yesu, duk na magu yi yoh ani ci agu almajirai ayi ayisa u gunaguni a ukusu na iku, amma yi gu yeni agu, "anga awani ni i laifi ko?⁶²Ani adama wanni yinna i yitan kono ka piyar kasu tussa akati na kama yi kazono?⁶³ Uruhu uni una do nivataru, ripum nizanini u amfani ukadamma. I kalmomi inna yin barinni iyi uRuhu mi na kuma nivataru.⁶⁴Amma fa adon ayin adumun ani na kuma piyar unna idama zhizhi yi. ⁶⁵Yi baran agu, " ukusu fdeni yin baranni, ba piyar idama iya mawana umi, sai i ciri kaa picumi."⁶⁶Ama duru kene, aya agbaki unyong almajirai ayi ama riti kacini, a gabani magurmi a jara na yi. ⁶⁷Yesu igu pituru a kaba kam, "yin imanini ma worini, ba a zan kene shi? ⁶⁸Bitrus i shere yi agu, "almasihu, uwan na ki dama kanam? pugi pide abere a nivataru ni zamadara. ⁶⁹Wuri kwa kidumun, ayo kuma agu yangwu i zayi ibang u Kashiri,"⁷⁰Yesu igu yeni agu, "azanmi inteskyan ni pituru aka ba, amma piyar uyin udoh iyi iblis mi?" ⁷¹Yi berbene a rici ni Yahuda kono ka Siman Iskariyoti, ungwu iyi unyong pituru aka ba ungwu idama dakanya Yesui.

Chapter 7

¹Kacini ka makusu mamma Yesu IMA mangarya unyong u galili, Sabona ima maniyi marinya unyong u yahudiya sabona ayahudawa amasu camsana ma wuna yi. ²To ubuki wa yahudawa IMA 'dahra' uma patana.³A kobini ayi agu yi agu, coko worobu, uYahudiya, don almajirai amu ayita ukusumi na pi yisha.⁴ Ba pidon iyisha kadangma kanisa mi inna yi mani magu kowan na wa yi yogotyi. Tunna piyisha makusu mamma cira asaganya rici nimu auya."⁵Don ko akobini ayi ma a dumun ani nayi ma.⁶ Yesu igu yeni agu "kapa kanang ka doto mawana amma yin ko kashe kapa aka yi. ⁷Uya udama yiyauni magabini nayin, amma uniugab uni mi sabona innagu manang mayi madugan mani.⁸Yi kanin akati ku buki umi, migi indama kanam akati ku buki umi sabona kapa kanang ka doto mawana tukuna. ⁹Na yima duru mabashi yeni makusu mamma, yima takayi unyong ugalili.¹⁰Amma ubayunna akobini ayi ama woroani akati ku bukim yima ima kana amma ba pidong mayo. ¹¹Don a Yahudawa ama su gbene yi aka ti ku buki umi, asu kuma agu, "yi shio?"¹²Akwai abere adon uyi unyong makossono ma mi. Adong asu kuma agu, "iyi piyar idugan mi." Adong kuma asu kuma agu,"A'a yi ziza nasugu na yashillaci."¹³ Amma duk na kene ba pidong ima cira au fili a berya uyi sabona amapok usahd wa Yahudawa.¹⁴Akapa na ama ka tumu a kacaci ku bukim, Yesu i rinya unyong u haikali apuru mabashi.¹⁵ A Yahudawa a potya u mamaki anagu, "yaya na adeni piyan'u i zuga ilimi idon mina? ana kanan yi makaranta?"¹⁶ Yesu i guddu yeni agu, "mbashi manang azan manang, amma piyar iyendenmi."¹⁷idan na pidong imani madei unufi uyi, idama yogotya mabashi mamma ko ma ciri ka Kashiri, ko ka amanang ma rici ni nang.¹⁸ Kowan i berbene a nici niyi, i gbene u daraja unici niyi kenan, amma piyar un'wu ide ribin, ba kabere uyi.¹⁹Azan Musa ima doini u dokoki? Amma duk kene ba piyar i zob u dokoki umi. Iyan ideni na imani ma wuna mi? ²⁰Aya ma kossura mami a guddu yi agu, "pide aya jhas wan imani ma wunabu o?"²¹yesu i guddu yeni agu "indeni utuma udeh, naduk uyin i yisha issabtu nauni.²² Musa ima doini maceze migam, (zazan magu ama wor u Musa, ama wor tun kazono) kuma katuk kasabar ina zezye igam.²³Inna yi cesken pigam katuk kasabar, ina gu ituzini u doka u Musa, don iyan na i poton majara umi sabona in waskan katuk kasabar?²⁴ Kazu ishin matya mayizi, amma ishin matya ma ribin.²⁵Adon ayeni aciri awor Urushalima agu, "piyanwu azan piyan na yeni agbene muwana?" ²⁶Kuma yitin, i berbene au fili, ba kuma pidong i kuyi kadangma. Mu dama wana muni agu agomo ayo agu piyanwu a Kristi ko ba azan kene shi? ²⁷Nakene kiyo kati na piyanwu i ciri. Amma kapa na Kristi idama tumu ba pidong idama yo kati na i ciri.²⁸Yesu ima berya na kam au haikali, asu basha ana gu, "yi yomi kuma yi yo kati nan ciri. In tumi mi aciri ninang, amma piyanwu ikuni mi iyi ribin mi, yin kuwa i yoini yi.²⁹ migi inyoyi sabona auyi na incirin, kuma ayi i kuni mi."³⁰Yeni ama de kumina ku mapuri, amma ba pidong yi ma iya ma deniyi kacara sabona kapa kayi kama doto mawana tukuna.³¹ Duk na kene adong a gbaki unyong makssura ama dumya nayi ana gu "kapa na Kristi itumi, idama yisha anang a piri angha na piyanwu i yisha?" ³²Afarisawa a pok makossuna masu jamana ama kusu mamma na akuma game na Yesu, ma malamai magwakazi na farisawa a kunu agu apur yi.³³Akapa kami Yesu igu yeni agu, "akapa na cun iyi na yin, sa'annan in worumi ka piyarin kunim.³⁴ Idama gbene mi maza zugami, kati na in wori mi, idama suksanyani mawanam."³⁵Ayahudawa agu aci ayeni agu, "inki na piyanwu idamam kana na kidama suskanyidi mazuga yi? ba idama wori ka Helinawa anga a paskan ko inki aka basha ki Helinawa?³⁶ Ashe abere na ikuma kene, idama gbenem amma idama zuginimi, kati nan dama kana, idama suksanini mawanam?"³⁷A katuk kaka mangarin, katuk ka gbaki ku bukim, Yesu i coko aberya na kam agu, "piyar ipok kushek, iwana umi ama so.³⁸ Piyar idumun na mi kenna u nassi u baran, unyong uyi nagub na mani manivataru madama cizza.³⁹Amma ima berya kene unyong uruhu, unna ayar aa dumun na yi adama shere, adoto mado urumi tukuna, sabona a doto ma daukaka Yesui.⁴⁰Adon unyong makossura mam,ama potya aberam, yeni agu, "piyanwu lallai anabi." ⁴¹Adon agu, "piyanwu a Almasihu." Amma adon agu, Almasihu idama cira uGalili? ⁴²Azan u nassi u kugu Almasihu idama cira unyong ugira u Dauda uwor ubaitalami, awor au doh u Dauda iciri?⁴³Ama zuga u rabuwa unyong makossura mami sabona yi. ⁴⁴Adon ayeni anama puru yi, amma ba pidon ima rebeyi.⁴⁵Ajami ai ama guru kama Firistoci na Afarisawa, yeni agu, "iyan ideni i na yendini yi?"⁴⁶ Ajami ai ashere, "ba pidong iman taba mayisha abere kamar kene."⁴⁷Afarisawa a shere yeni agu, "yinma a cipanzanni? ⁴⁸Ko ba pidong unyong agomo idumun nayi shi, ko kuwa pidong unyong aFarisawa?" ⁴⁹Amma makossura mamma mazayo matya ala'antan yeni.⁵⁰Nikodimus igu (piyanwu ima wana u Yesu katuk, imayi unyong aFarisawa).⁵¹ "Ko ba matya ma wor ma nyazhi mani ama do piyar ibang sai ma poti uyi kuma ayogotya ukusu na ideni ba?" ⁵²Yeni a shere yi agu "pu ma abu ciri u Galili? dene u bincike ayita ba anabi anga dama cira awor u Galili.⁵³Daga kene kowan iwuri ugira uyi.

Chapter 8

¹Yesu ima kana a kupana ku zaitun.² Rikata kamop ima guru au haikali, ayar na duk ama wana uyi. Izomo a basha yeni.³ A nyakaran na aFarisawa ama yende piyini uranna ama puriyi au zina. Yeni ama dene piyinum a kacaci.Ama guyi agu, "malam, piyininwu ki zugi yi ishi yisha uzina.⁵ Unyong matya, Musa idugi ayar umurni agu aruza iyiri yeni, pugi iyan na piku game na yi?" ⁶Yeni amagu kene sabona azuk ukusunna adama zargi yimi, amma Yesu ima khagahnah a nyakarya a kibo kiyi ka jas.⁷Yeni amare kazono ama ripshiyi yi, icoko a nyezeneh agu yeni agi, "piyar izayi ibang unyong uyin yi zonzo aroyi a katari."⁸ Igurmi a kahgahnah a nyakarya a kibo kiyi ka jas.⁹Yeni ama potya kene, yeni a puru macicca madandah daga piyar cibru uyeni aka mangarin ama jikya Yesu utayi, yenna piyinumi ungyuh yi a kacaci kayeni. ¹⁰Yesu icoko a nyezeneh agu piyinum agu, "piyi, ayami a bishi bu do? ba pidong i wuni bu?" Igu, "ba pidong Kashiri" ¹¹Yesu igu yi agu "migi ma nwunin pi. Jara ma worobu, daga mina kada pi gurmi adene ibang."¹²Yesu ima gurmi aberya ka yar agu, "A migi matus muya, piyar i zobmi, idama jara yi unyong majin, amma idama zuga matus ma nivataru.'¹³ A Farisawa agu yi agu, "pi dakanzya u shaida arici nimu, ushaida umu azan ribin"¹⁴Yesu i shere yeni agu, "ko na ndugi ushaida arici ninang, ushaida unang a ribin, unyong kati nan ciri na kati nan dama kana, amma yin iyoini kati nan ciri na kati nan dama kana.¹⁵ I yisha matya ma mamani marici, migi in yishami pidong matya. ¹⁶Ko na yinna yisha matya, matya manang a ribin sabona azanmi utami amma awor na picu unang ungyuh yi kunimi.¹⁷I, unyong udoka uyin a nyakaran agu ushaida wayar aba aribin.¹⁸ A migi nduksha ushaida urici ninang, kuma picu ungyuh i kuni mi ide ushaida unang.¹⁹Yeni aguyi agu, 'cu do?" Yesu i shere yeni agu, "iyonin mi balle picu nang, ina yomi ina yo picu nang."²⁰ Yima berya aberyangah a pati kati ka jiya akapa na ima su basha unyong u haikali, kuma ba pidon ima puruyi sabona kapa kayi kamadotu mawana tukuna.²¹Ima gurmi agu yeni agu, "ndama woromi, idama gbenemi idama zuginimi idama ke unyong ibang iyin. Kati na yindama kana, idama suskanyani makanam." ²²a Yahudawa agu yidama wuna rici niyi, ma yina gu kati na yindama kana, idama suksanyani makanami?²³Yesu igu yeni agu, "yin aka jas na iyimi, migi kuwa a uzo na inyimi. ²⁴Yin a uyangwu, migi kuwa azan piyar uyangwu mi. Ukusu udeni inna gu ni agu idama ke unyong ibang iyin.²⁵Yeni agu yi agu, "piyu wan?" Yesu igu yeni agu, "ukusu na yin baranni tun kazono. ²⁶Inde makusu magbaki na indama baraniyi, yin kuma hukuntainni na uni. Duk na kene, piyar i kunimi, a piyar ide ribin, makusu anna in poton uyi a makusu manna in basha uya." ²⁷Yeni ama yogotyani agu yi mma su berbene uyeni gami na picu.²⁸Yesu igu, "nna pi cokonon kono ka piyar, pi dama yogotya agu a migi, agu nna denemi kadangma a rici ninang. Kenna picu i basanmi, nna berya makusu mam. ²⁹Piyar ungwu i kunim iyi nami kuma ibiskin niyi mi utami don kokashe kapa inna yisha yi ukusu u bokonzya yi kasugu. ³⁰Akapa na Yesu ima berya a Yahudawa angah ma dumya nayi.³¹Yesu ima barya a Yahudawa angah ma dumya nayi agu, "inna yi nyazahnan unyong abere anang iya almajirai anang a ribin, ³²Kuma idama yogotya ribin, ribin kuwa nidama gaskini." ³³Yeni a shereyi agu, "wuri kiyi asang yi Ibrahim mi kuma kiditi ma taba ayisha kidere aimai³⁴Yesu igu yeni agu, "ribin,ribin, inna gu ni agu, duk piyar iyisha ibang yi i pidere pi ibang mi. ³⁵Pidere kuwa, ina zomoyi ugira kuwazi, kono ka biskinni idama wana ayar na a biskin sosai. ³⁶Sabona ken, idanna kono ka biskinni, iwana a biskan sosai³⁷Inyo yin a asang Ibrahim mi, imani ma wunami sabona abere anang a zani kati kazomi unying uyin. ³⁸In beren makusu na yin itan kapicu unang, yin kuma yi yisha makusu na yi poton kapicu yin."³⁹Yeni a shere agu, "Ibrahim iyi picu uwur." Yesu igu yeni agu, "ina yi nono na Ibrahim mi yina yisha ukusu na Ibrahim i yisan. ⁴⁰Amma, imani mawunami, piyar ungwu i barannin ribin nayi poton Kashiri. Ibrahim ima yishini kene. ⁴¹I yisha manang ma cu. Yeni aguyi agu, "a waban ani di unyong u fasikanci, kide picu udah; Kashiri."⁴²Yesu igu yeni agu, "Kashiri kana yi picu uyinmi, ina manim sabona in tumi awor Kashiri kuma inyi nna, ba sabona rici ninang ba, akani ka kunimi. ⁴³Iyan ideni i yogotonni abere a nang? ai sabona idama iyanni mapotya abere anang. ⁴⁴Iyi na picu uyinmi, shaitan, kuma imani madene ukusu na cu imani. Ina wunza ayar tun kazono kuma ina baryayi ribin sabona ba ribin unyong uyi. Akapa nayi yisha kabere, iyi ana bere u halli uyi don yi dama a piyar u kabere kuma picu ukabere.⁴⁵Tunna in basha ribin i gabini madumya na mi. ⁴⁶Wan unyong uyin i puri me ibang? idan na in basha ribin iyan ideni i dumunni na mi? ⁴⁷Piyar iyi u Kashiri ina potya abere a Kashiri, yin yi pokni abere a Kashiri tunna yin azan ayar a Kashiri."⁴⁸a yahudawa a shere agu yi agu, "ki barandi ribin na ki ku piyi pisamariyawa mi kuma ade aya jas?" ⁴⁹Yesu i shere, "migi in zami aya jas, in dakanzya picu unang kicibru, yin kuma i dukshini mi kicibru."⁵⁰In gbenemi u daraja sabona rici ninang, akwai piyar ungwu igbene ina kuma jingba. ⁵¹Ribin, ribin na ina guini agu, duk piyar i mente abere anang, idama itayi ma ke."⁵²A yahudawa agu yi agu, "amina na kiyogoton agu pide aya jas. Ibrahim na annabawa aman kizi, amma pina gu, 'duk piyar i mente abere a nang idama itayi make.' ⁵³Aipi piribu picu uwur Ibrahim ama gbaki ini kini, ba pi piri ini shi? Annabawa kuma a kizhin. A wan na pi zan rici ni mumi?"⁵⁴Yesu i shere, "idan na in zapkhan rici ninang, ama zapkha mu wam mi, a picu unang i zapkhan mi. Unna ina gu a Kashiri kayin. ⁵⁵Yin kuwa i yoini yi, amma mi yinyoyi. Mya zugu yin yomi yi, in wani nayin kenan, aya kabere migi yin yoyi asu mente abere ayi. ⁵⁶Picu uyin Ibrahim ima dene rizhaghah ama ita maka tuk kanang ini ima ita kuma adene rizhaghah."⁵⁷A yahudawa aguyi agu, "pi doto matumu kiwa ituru kishi tukuna, pi man taba mayita Ibrahim?" ⁵⁸Yesu igu yeni agu, "Ribin, ribin na in bashini, tun a doto ma waba Ibrahim, migi." ⁵⁹Yeni a zya natari maruza yimi, amma Yesu i wukunu, acira a u haikali.

Chapter 9

¹Yesu ima su woro ayita pidon udumu tun kenna ama wabayi. ²Amajirai ayi aribiyi, "Malam, wan i deni ibang, piyanwu ba wababn ayi, har na ama wabayi pidumumi?³Yesu i shere, "azang piyanwu ko awaban ayi adeni ibang, amma sabona utuma uKashiri u bhaskah unyong uyi. ⁴Dole kiyishi utuma upiyar i koni mi tun amyigh. Katuk ka dama wana ba pidon idama iya mayisha utuma. ⁵Akapa na inyi auya, migi matus muya."⁶Na Yesu ima duru ma bashi ma makusu mamma, a tublya kitau khajas, a borgo mayinzhi a kitai kiyi, a sogotya ayizi a piyami na mayinzi mami. ⁷Agi yi agu, "worobu, aka sagha aakajing ka siloam (agu: akuni)". Piyami i woroyi, aka sagha, aguru amen katege.⁸A jami aka zom na ayar angha ma yo iyi tin isu gisa agu, "azan piya ungwu ina zomi asu gisa?" ⁹Adong agu, "a yi." Adong agu "ba'bu, amma iyi na yi." Amma yi igu "a migi piyami."¹⁰Yeni agu yi agu, "To adeni a gbanna bu ayizhi o?" ¹¹Igu yeni agu "piyami na ana guyi agu Yesu yi i borgon mayinzhi a sogotya mi ana yizhi agu mi agu 'kana kumana ku siluwan aka sagnah.' in kanami aka sagnah, a zuga mayita katege. ¹²Yeni agu yi agu, "iyin ki?" I shere agu, "In yomi.'¹³Yeni ama yende piyami ima yi pidum ka Farisawa. ¹⁴Amayi katuk ka sabar na Yesu ima borgo mayinzhi a gbanna yi ayizhi. ¹⁵Har akapaka a Farisawaama ribiyi kenna izugi mayita katege. Igu yeni agu, "i denimi mayinzhi anang, in sagnah, kuma in men.¹⁶Adong unyong a Farisawa agu, "piyanwu azan yi ciri Kashiri sabona i kiyayeyi katuk ka sabar." Adong agu, "yaya piyi ibang idama yisha alamu iri angha?" Mawamta marinya yeni. ¹⁷yeni agurmi a ribi pidumumi kuma, "iyanna pi kuma gami nayi na yi gbannan bu ayizhi?" Pidumumi igu, "iyi annabi mi." ¹⁸Har mina a Yahudawa adumun ani na kidumu kiyi na mamen ma katege na izugi, sai na yeni ama yarkya awaban a piyanwu izu mayita ma katege.¹⁹Yeni aribi awaban ayi, "piyallu iyi kono kayin na ina gu ama waba kani kayi pidumu? A deni ni kamen?" ²⁰Awaban ayi a shere yeni, "kiyo kono kanka aka wor kuma ama waba kani kayi pidumu. ²¹Kenna kamen mina, piyoyidi, kuma piyar i gbannan yi ayizhi, kiyoyidi, ribin yi, azan kono. idama iya abere a nici niyi."²²Awaban ayi ama gu kene sabona yeni ama pok usahd wa yahudawa. Sabona a yahudawa ama mari abere agu duk piyar idumun agu Yesu iyi Almasihu mi adama chidda yimi unyong majami'a. ²³Domin kene awaban ayi amagu, "ai yi zayi konomi ribinyi."²⁴Yeni ama gurmi a yesah piyami ima yi pidumu u karo niba, agu yi agu, "dakanya Kashiri kicibru. Wuri kam kiyo piyangwu a piyi ibang." ²⁵Piyami i shere agu, " Inyomi ba iyi piyi ibang. Ukusu udah na inyo: in mayi pidumu mi, amma in men kategeh mina."²⁶Yeni agu yi agu, "yiyan nayi denibu? ideni yinni a gbanna bu ayizi o? ²⁷Ishere, "in mari barini, amma i potonni! Don iyan na yi mani ma gurmi a potya? Ba yin ma yi mani mawana almajirai ayi, aikene?"²⁸Yeni azogonzya yi agu, "pugi piyi almajiri ayi, amma wur kiyi almajirai a Musa. ²⁹Wur kiyo Kashiri kama berya u Musa, amma kiyo yidi kati na piyanwu i ciri."³⁰Piyami i shere yeni agu, "Tirkashi, iyonni kati na iciri duk na kene ayi igbannan mi ayizhi." ³¹Ki yo agu Kashiri kana potya ayi ibang, amma idan pidong idumun iyisha unufi ukani, ipok kani kenan.³²Tun na uya icigyi, ajima taba mapotya agu pidong i gbannan ayizhi a piyar na a wabanyi iyi pidumumi. ³³Idan piyanwu azan iciri Kashiri, idama iyayi madene kadangma." ³⁴Yeni a shere aguyi agu, "a wabanbu unnyong ibang, pi mani ma bashidi?" yeni a cidda a villya yi uya.³⁵Yesu ima potya agu yeni a ciddan a villya yi uya umajami'a. Ima zuga yi aguyi agu, "pidumun na kono Kashiri?" ³⁶I shere aguyi agu, "wan ikani, Ubangiji, na indama dumya na kani?" ³⁷Yesu igu yi agu, "ai pi yitanyi, ayi berbene na pu." ³⁸Piyami igu, "Ubangij, in dumun." A yishayi u sujada.³⁹Yesu igu, "Sabona u hkunci na in tumi a uya sabona ayami amen ani yeni ayita, sabona kuma ayami amen yeni awana adumu." ⁴⁰Adong a Farisawa angha yi nayi ama potya anang angha, yeni a ribi yi, "wuri kiyi adumu mi?" ⁴¹Yesu igu yeni agu, "ina yi adumumi, ina zaini ibang, amma ikugu, 'ki men', don kene ibang iyin yi wani kene."

Chapter 10

¹"Ribin,ribin, na in bashini, piyar irignan yi akarong makana unyong kidangah ki magam, amma a tuga a umanzu ujina, piyamwu a pidakara na kono ku pashi. ²Piya irignan unyong kidangah a zoboro karong kuma ayi iyi piyi pigam pi³Pi mentem ukarong idama gbanna yi. Magam mam mana zagi amani, ijaga mani uya. ⁴Inna yi yenden mani na duk uya, ina jara kazpnp kamani, magam mami mazoboroyi, sabona mayo rimyigh niyi.⁵Madama zoboro mani pijan, amma saidai masum yi, sabona mayo mani rimyigh ni kanoh kayi." ⁶Yesu ima berbene uyeni a misali mamma, amma yeni ana yogotya ni makusu mamma na i basha yeni.⁷Yesu igu yeni agu, "ribin, ribin inna guyini agu, a migi karong ka magam. ⁸Duk ayami atumi a zonzo mi ayi a dakara mi na ayu pashi, amma magam mai ma potun mani yeni.⁹A migi karong, piyar yi rinyan uyi, idama zuga magaska, idama rinya a cira adama zuga kati ku kiwo. ¹⁰Pidakara ina tumu yi sai don ima dakara, ima wun, ko kuma ima nagaza. In tumi domin yeni azuk nivataru, azuga ni nakam.¹¹Migi piyi u kiwo udugan. Piyi u kiwo u dugan ina do nivataru niyi sabona magam mayi. ¹²Piyar iyi kono ku kun, azan piyi u kiwo, unwu i zayi piyar u magam mi inna iyitan kikyarkeci ki damawa yi biskya magam a sumayi. Kikyarkeci kim ki zya a baskya mani a karimi. ¹³Idama sumayi domin autuma i korgo na yimi kuma i damanyi na magam mami.¹⁴Amigi piyi u kiwo i dugan, yinyo manang, manang kuma mayomi. ¹⁵Picu umi yi yomi, migi ma yin yo picu'umi, yin dugi nivataru ini nang domin magam mami. ¹⁶Yin de mamanzu magam mmma zamani augarkin unwu. Mani kuma dole in yende mani, mani madama potya rimyigh ni nang sabona madama wana u garki udeh na piyi ukiwo udeh.¹⁷Sabona kene na picu'mi i manim: yin dugi nivataru ni nang domin in zuk ni in kuma. ¹⁸Ba pidon idama zya nimi umi, amma yinna do nini anici ninang. Inde u iko uma do ni ni, inde u iko uma zya ni nim kuma. In sheri umurni unwu ka picu nang."¹⁹Kumina kuma wana kuni kudeh ka Yahudawa domin a berenga. ²⁰Aya gbaki unyong uyeni amagu, "yide aya jas, kuma ayi pirangnimi: don iyan na apog yi shi?" ²¹Adong agu, "a berenga azan piyar yide aya jas. Ba piyar ideh aya jas idama suskanya ma gbanna ayizhi a pidumushi?"²²Kapa ku buki uma guzu u Urushalima kama wana. ²³Akapa ka nigus, Yesu ima su jara a kutanda unyong u Haikali u Sulaimanu. ²⁴A Yahudawa ama zogonzya yi anagu agu, "Har uyanku na pidama jikya yar unyong u shakka? Inna ayi pugi piyi Almasihu umi, pi barya a yar nateng."²⁵Yesu igu yeni agu, "In baranni, amma i dummuni. Makusu manna inyisha unyong nizagi nipicu unang, mani mayisha u shaida a nici ninang. ²⁶Duk na kene i dummuni domin yin azan magam manang.²⁷Magam manang mana pok rimyigh ni nang: inyo mani, mani kuma ma zob mi. ²⁸Yinna do yeni nivataru ni zamadara: yeni adama tabani makye, ba pidon idama gazza yeni akacara kanang.²⁹Picu unang, unwu idugimi yeni, yi piri kowani a magbaki, kuma ba pidong idama suskanya ma gazza yeni aka jara ka picu mi. ³⁰Migi na picu mi a piyu deh." ³¹A Yahudawa a gurmi a zya natari ma ruza yimi.³²Yesu i shere yeni agu, "In saganan ni makusu madugan ma gbaki mawor ma picu mi. Sabona yen unyong u makusu mamma na imani maruza mim?". ³³A yahudawa a shere yi agu, "azan magu sabona udong utuma udugan naki mana maruzabu, amma don usabo, domin pugi, a piyar, ama pi gudduzu nici nimu Kashiri mi."³⁴Yesu i shere yeni, "azan kenna a nyakaran a uduka uyin, ngwu, iyi na shirimi?" ³⁵Inna i yarkan yeni agu nashiri, ayar anna abere a Kashiri a tumi uyeni (kuma adama iyani matuza u nassi) ³⁶I basha piyanna picumi i samgban a kunu unyong uya, agu piyi sha usabo, domin yin kugu 'ami kono Kashiri'?"³⁷Inna in yisha mi utuma u picu nan, zu dumin na mi. ³⁸Amma inna in yisha uni, ko i dumunni na mi, domin na utuma sabona ika yo, kuma a yogotya agu picu mi iyi unyong unang, migi kuma inyi unyong u picu mi." ³⁹Yeni ama gurmi adene u kokari uma puruyi, amma i woroyi a cira ai cara iyeni.⁴⁰Yi ma jara awori har aka piranya kumana ku urdun makana akati na Yahaya ima su yisha u baptisma kazono, ima kuma zomo a kati kami. ⁴¹Ayshillaci adun ama wana uyi anagu, "aribin Yahaya i yisan i adon alama, amma duk makusu na Yahaya i baran ka piangwu a ribin."⁴² Ayashillaci adon ama dumya nayi a kati kami.

Chapter 11

¹Pidong na ana yesah agu Li'azaru, imo gonono. Ima yi piyar u baitanya mi, wato au biga wa Maryamuyi na kobina Matta. ²Maryamu ungwu ima sogotya Yesui ma mai mu mur a vezeh ibina iyi a kici ki nici niyi, unna kobina uyi Li'azaru ima su gonono.³A kobini u Matta ama kunu u Yesu agu, "Kashiri, ita piyanwu na pi mani yi gonono." ⁴Ma poti ma Yesu kenan, igu, "Kigbana kinki azan ki ma kye, amma don u daukaka uKashiri, domin kono Kashiri ka zuk u daukaka ukini."⁵Yesu imani Matti na kobina na Li'azarui. ⁶Na mapoti agu Li'azaru i gonono, i nyazahnah a dene atuk aba a kati na yi. ⁷Ama duru kene, igu almajirai ayi agu, "ayar akana u Yahudawa kuma."⁸Almajirai ayi aguyi agu, "mallam, har ukyaru a yahudiya a gbene bu domin yeni a ruza bu a natari, kuma pi mani ma gurumi kuri?" ⁹Yesu i shere, "azan isa'a pituru ayi na ide matus ama yira mader? idan na piyar ijara a myigh, idama ciri yi, domin i men a matus mu uya.¹⁰Amma inna piyar i jari unyong katuk, yi dama ciri domin matus mazamani nayi. ¹¹Yia berya kene, kuma u bayan u makusu mamma, agu yeni agu "pijami uwur Li'azaru i puri mmura, amma indama kanami don incokoni yi ammura."¹²Sai almajirai aguyi agu, "Kashiri, idan na mmura na iyimi ai idama coko." ¹³Yesu kuwa iyi anabere ama kye ma Li'azaru, amma yeni adegu iyisha abere ammura muma vanzana. ¹⁴Yesu ima dene yeni ubani agu, "Li'azaru i kini."¹⁵Inyi a rizhagah sabona yin, na in zami a kati kami domin in idumi. Ayar aworoani uyi." ¹⁶Toma unna ana yesah agu dan tagwaye, igu kudezye kwa almajirai, "ayar aworoani a kakizi na Yesu."¹⁷Ama tumu ma Yesu, ima zuga agu Li'azaru i mau dene atuk anas a kushek. ¹⁸Baitanya u pati Urushalima, "a u jaru uza dangan a kacaci kayeni. ¹⁹A yahudawa adun ama wana u maryamu yenna matta sabona kusumazi kuma kye ma kobina uyeni. ²⁰Matta ima potya agu Yesu ijara mawana, i cira aworoayi maka zuga yi, amma maryamu i zomi unyong ugira.²¹Matta igu Yesu agu, "Kashiri, pina yi na wur, kwani ina kini yi." ²²Ko mina ma inyo agu duk ukusu na pi gisan Kashiri, kadama dobu. ²³Yesu igu yi agu, "kwanau idama garga."²⁴Matta igu yi agu, "inyo idama garga ama coko ma ya akizyin akatuk kamangarin." ²⁵Yesu igu, "a migi ma coko ma yar a kizyin, migi kuma nivataru, piyar idumun na mi, ko na ina kini idama garga. ²⁶Kuma duk piya i gara, a dumun nami, idama kye yi, pi dumun na kene?"²⁷Igu yi agu, "I, Kashiri, in dumun agu a pu piyi Almasihu, kono Ka-shiri, kanka jara mawana auya. ²⁸Ima duru magu kene a guru yi makayarkya kobini maryamu apituga, agu, "malam idagi, kuma i yesah buh." ²⁹Na mapoti kene i coko nawau makana uyi."³⁰Yesu ima doto ma rinya kudo, ima yi akati na matta i wani ama zugayi. ³¹A yahudaawa anga mayi na maryamu, wato ayanga ama tumi mawana kusumazi ama yita icira na wau awor unyong ugira, yeni a zoboroyi, adegu i wori yi maka shiba a kushek. ³²Na maryamu i maka tumu akati na Yesu iyi, aa jigi ai bina iyi, agu, "Kashiri, pina yi na wur, kwani ina kini yi."³³Na Yesu ima itayi isu shiba, yenna a yahudawa anga ma zob yi, i potya kidere a kasugu kayi na kham, ³⁴yi gu, "an ki na yi nomokon yi o?" yeni aguyi agu, "Kashiri, wana ayita." ³⁵Yesu i shiba.³⁶A yahudawa agu, "itin kenna i mani Li'azaru!" ³⁷Amma adong ayeni agu, "piyangwu ina iyan mado pidumu mamen ma kategye, ina iyan yi ama nyaza piyangwu a makye?"³⁸Yesu imayi unyong kidere a rici niyi, ima woroyi a kushek kumi. Kushek kumi ama yi kuteng na ama gusa kano kami a katari. ³⁹Yesu igu, "a zi katarim." Matta igu, "Kashiri, mina nipum nim nimaru bozzo sabona imaru dene atuk anas na ma kye." ⁴⁰Yesu igu yi agu, "azanmi in kubu agu inna pidumun pidama ita u daukaka u Kashiri?"⁴¹Yeni ama zya katari mi. Yesu i zakpah ayizhi agu, "picu, ngudan bu na pi pok mi." ⁴²In yo pi pokmi ko kashe kapa, amma sabona makossura mamma manyazhazyi aghadimi inyi ana bere anga, domin yeni adumi agu a pu pi kuni mi." Ima duru magu kene, a kulla animyigh nakam, agu, Li'azaru, cira uya!"⁴³Ima duru magu kene, a kulla animyigh nakam, agu, Li'azaru, cira uya!" ⁴⁴Kuyaza kum ku cira uya, ibina na icara i shishizin ama riga, inyan muyi mu shishizyin adadi a kuriga. Yesu igu yeni agu, "binin yi asaga i woroyi."⁴⁵Unyong a yahudawa agbaki anga ma tumi u maryamu ama ita ukusu na Yesu ideni, ⁴⁶yeni a dumya na yi; amma adong a guru ani ka Farisawa aka barya yeni makusu na Yesu i disan.⁴⁷Mafiristoci magbakazi na a Farisawa ama kossha majalisa a kati kadeh, agu "Iyanna ayar adama dene o?" Piyangwu i yisha alamu agbaki. ⁴⁸Idan na kijikan yimi kene, na duk adama dumya nayi, a Romawa adama wana ama gaza ayar kategye ayar awur.⁴⁹Duk na kene, pidong unyong uyeni, wato, Kayafas unwu imayi ku firist ki gbaki niwa nimi, igu yeni agu, "iyonni kadangma. ⁵⁰Yi luran ni agu mu piri yi amadugan magu piyar udeh iki sabona a yar, na magu ayar na duk a kizi?"⁵¹Ima barya kene ba don nici niyi ba, amma sabo na magu ayi iyi ku firist ku gbaki, ima dene anapci amagu mu dugan magu Yesu i kye sabona ayashillaci; ⁵²Kuma ba don ayashillaci urenkene ba, amma domin a kosshi nono na shiri nanna i koyinki akati kadeh. ⁵³Tun katuk kami yeni a cigha kagben kjina uma wuna Yesu.⁵⁴Tun kene Yesu ima biskya ujaru a Yahudawa, amma a guruyi a kadong katege apati ka karimi au dong ubiga na ana yessah agu Ifraimu. Kuri na ima zomo na almajirai ayi. ⁵⁵U buki wa Yahudawa u keterewa uma patana, aya agbaki ayeni ama woroani urushalima awor amayinzhi ma pati kafin katuk ku buki umi a napsa aci ayeni.⁵⁶Yeni a rinya kagben ka Yesu, asu berbene anaci ayeni a nyazazyi au haikali, ana gu, "iyan na yi mingzya? idama wanayi u buki umi?" ⁵⁷kufirist ku gbaki na a farisawa amaru do umurni agu duk kati na ayitan Yesui ama berya domin yeni a puru yi.

Chapter 12

¹Atuk kutashi kafin ubuki u keterewa, Yesu ima wana ubaitanya aka ti na Li'azaru iyi, wato piyanna Yesu ima cokonya awor a makye. ²Yeni ama napsa yi maninaru akati kami, kuma matta ima su suksu, Li'azaru kuwa ima yi unyong wa yami ama zomi a utebur na Yesu. ³Maryamu ima zya udong uturare na ama napsa a mamai mu Nard, a sogoto ibina u Yesu mi aveze ibinimi a kicini niyi. Ugira uma kura na kunya ku turare umi.⁴Yahuza Iskariyoti, piyar udeh unyong wa almajirai ayi, ungwu ima dama mazizi yi igu, ⁵"Iyan ideni ana zyizyiani uturarinwu ayi dinari idari itar ado ayar aza gassa o?" ⁶Ima berya kene azan magu idaman na ayar aza gassa, amma domin iyi pidakarami ayi ku ma'aji, kuma asu dakara a kupakti kui korgo.⁷Yesu igu, "biskinyi itara ukusu na iamru tara sabona manikshi manang. ⁸Aya za gassan ayi na yin ko kashe kapa, migi kuwa indama yimi nayin ko kashe kapa."⁹Utaro ugbaki wa yahudawa uma potya agu Yesu iyimi akati kami, yeni ama tumu, azan magu sabona Yesu utaiyi ba amma sabona magu yeni ayita Li'azarui, unna Yesu ima cokonya awor a makye. ¹⁰Ma firistoci ma gbakazyi mama cankarana kenna madama wuna Li'azarui innayi; ¹¹sabona abaru nayi na a yahudawa agbaki ama kana aka shere Yesui.¹²Ama cyayi rikata, utaro ugbaki uma wana ubuki u idimi. Na mapoti agu Yesu ijara mawana Urushalima, ¹³yeni azya ava i dabino a cira ubiga a cebkeyi asu yesah na kam anagu, "Hosanna! piyar uka pes i jara mawana unyong rizagi ni Kashiri, pigomo Isra'ila."¹⁴Yesu ima zuga kono kaki zenku atuga azomomi; kenna a nyakaran, ¹⁵"azu potya usahd pigi pijinni u sihiyona, ita, pigomo umu i jara mawana, a zomi a kono ka kizenku."¹⁶Almajirai ayi ama yogotyani anang ami kazono, amma ama duru ma daukaka Yesui yeni ashi mingya agu ama nyakara makusu mamma gami nayi, kuma yeni ama yisha yi makusu mamma.¹⁷Ayami ama yi na Yesu katuk kanna ima yarkya Li'azarui awor a makye, yeni ama do u shaida. ¹⁸Sabona kene na utaronmi uma wana domin yeni ama man nayi sabona yeni apoton agu yima dene alama ami. ¹⁹Don kene a farisawa ama rinya abere au su uyeni anagu, "yiti, ba ukusu na idama iya madene, imen uya umari mazoboroyi."²⁰Akwai adong a helinawa unyong ayami a kanan magisa ma Kashiri au buki umi. ²¹Yeni ama woroani u filibus, piyar u betsaida uyi u Galili, aguyi agu, "mallam, kimani mayita Yesui." ²²Filibus i wori kak barya Andrawus'i, Andrawus a woroani yeni na Filibus, yeni kuwa aka berya Yesui.²³Yesu ima shere yeni agu, "kapa ka dagi na adama daukaka kono ka piyar. ²⁴A ribin, aribin, na in bashini, in ba piduk pi alkama pi jik kajas a kye ba, pidama yi utapini; amma inna pi kini, pi dama dakanya nono na gbaki.²⁵Duk piyar imanu nivataru niyi, idama biza nin, amma piyar i maniyi nivataru niyi auya unwu idama mente nini domin magarga ma zamadara. ²⁶Idan na pidong i tumzana mi, to yi zoboro mi, kuma duk kati na yinyi akati na pidere unang idama yi. Duk piyar iyishami utuma, picu umi idama girmama yi.²⁷Mina nivataru ninang niyi unyong u damuwa, iyan na indamagu? 'Picu pidama gaskami akapa kanka? Amma sabona u dalilinwu na in tumi akapa kanka. ²⁸Picu, daukaka nizagi nimu." Ridong rimyigh ni wor uzo nigu, "Ndaukakan nin ndama gurmi a daukaka nin." ²⁹Daga kene utaron unwu nyazyi kuma yeni s potya rimyigh nim, agu Kashiri ksratan. Adong agu, "malaika ma beren uyi."³⁰Yesu i shere agu, "rimyigh ninni nitumi sabona mi ba, amma sabona yin." ³¹Ami na adama yisha uya matya. Ami na na adama zob piyi yisha kigomo ki uya unwu.³²Sai migi, inna a zhapkhan mi awur uya, indama coko ayar na duk a yende umi" ³³Yima kene domin i sagani imyis yima kye manna idama yisha.³⁴Utaro u shere yi agu, "ki poton unyong umatya agu Almasihu idama mazumo mazadara. Yaya na pinagu, 'adama zhapkah kono ka piyar'? Wan unwu yi kono ka piyar o?" ³⁵Yesu igu yeni agu, "pina na kadong kapa nacun idama yi amatus, jarin tun matus mayi nayi, kada majin ma gushini. Piyar unguyi jara unyong majin, iyoyi kati na idama kana. ³⁶Domin na matus tun madoto ayi nayin domin iwan nono na matus." Yesu ima basha makusu mamma ashi woroyi aka wukunu yeni.³⁷Ko da shike Yesu ima yisha alamu adun anayizyi ayeni, duk na kene yeni ama dumyani na yi. ³⁸Abara magu abere annabi Ishaya akur, anna yini yimagu, "Kashiri, wan idumun na urahoto uwur? kuma uwan na kacara Kashiri ka baskuran?³⁹Abara au dalilin wu yeni a dumu nani, gama Ishaya ima gurmi agu, ⁴⁰Yima dene yeni kidumu kuma adene yeni nasugu na garganzi, sabona yeni azu ita anayizyi ayeni, kuma azu yogotya anasugu na yeni a guru umi yin waskha yeni.⁴¹Ishaya ima berya makusu mamma sabona yini ima yita u daukaka u Yesu ini kuma ima dene abere gami na ini. ⁴²Amma duk na kene, ayar agbski unyong wa ya cibru ama dumya na Yesu. Amma sabona farisawa, yeni ama guani kene au fili domin kada a zob yeni au majami'a. ⁴³Yeni amani matakanzi ma yashillaci na matakanzi ma ciri Kashiri.⁴⁴Yesu ima berya a rimyigh ni gbaki agu, "piyar i dumun na mi ,a zan mi na yi dumun na mi utami, amma kuma i dumun na piyar i kunimi. ⁴⁵Kuma piyar piyar i menmi, i men piyar i kuni mi.⁴⁶Intumi aka tang ka matus auya, sabona duk piyar yi dumun na mi idama jarayi unyong majin. ⁴⁷Duk piyar i poton abere anang agabayi ma dumya, indama yishami yi matya; domin intumi azan magu inyishi uya utya, amma domin in gaska uya.⁴⁸Piyar i gabi yimi, a kuma gaba yi masere abere anang, akwai piyar idama yisha i matya. ⁴⁹Ukusu nambaran, uni udama yisha yimatya aka tuk kamangarim. Aberanna inyisha, a zan a nici ninang. Amma picumiikuni mi ayi yi dakanzya mi ukusu nan damagu na ukusu nan dama berya. ⁵⁰Inyo abere ayi a nivataru niza madara, ukusu udeni ngu-kenna picu yi beren aikene na migu nku".

Chapter 13

¹Kafin ubuki u idin keterewa, akapa na Yesu ima yo kapa ka dagi na idama coko awor auyangu makana picu tunna ima mari mamani aya ayi angha yi uya ima mani yeni har har aka mangarin. ²Iblis ima maru dene akasugu ka Yahuza Iskariyoti kono ka Saminu, aguyi zyizyi Yesui.³Ima yo agu picu yi dugi ko iyan aicara iyi, kuma ima tumi awor akari ka maninaru, ⁴a bini makusu manipum niyi, azya u tawul agusa nipum niyi mi. ⁵Adene manimashir a ubangiji, a puru maguzu mi bina a almajirai ayi, asu sogoto yeni au tawul unna i gusan nipum ni yimi.⁶Amma tumu u Bitrus Saminu, Bitrus igu yi agu, "Kashiri, pidama guzum ibina?" ⁷Yesu i shere agu, "Ukusu na inyisha pidama yogotya bu uni mina, amma kacini pidama yogotya." ⁸Bitrus igu yi agu, "pi dama taba bu maguzu ibina inang." Yesu i shere agu, "Ukusu na inyisha pidama yogotya bu uni mina, amma kacini pidama yogotya." Bitrus igu yi agu, "pidama taba bu maguzu ibina inan." Yesu ishere yi agu, "Inna in guzyimi pi, pizabu urabo na mi."⁹ Bitrus igu yi agu, "Kashiri, azan ibina urenkene na pidama guzu amma duk na ichara na nici ninang."¹⁰Yesu igu yi agu, "Duk piyar i zuran imani yi, saidai agus yi ibina, amma iyi ku tsarkake mi naduk, yin iyi matsarkakaku mi, amma azan yin na duk." ¹¹(Don Yesu iyo piyar ungwu idama zyizyi yi, ukusu udeni igu, "azan yin na duk ide u tsarki.")¹²U bayun na Yesu ima duru maguzu yeni agu, "iyo ukusu na idenini?" ¹³Yi yasami agu 'malam, na Kashiri, i baran nateng, don kene na inyi. ¹⁴Nna migi Kashiri na malam, in guzini ibina, muduguran magu yinma i gus ujuni unin ibina. ¹⁵Gama indugini misali, sabona yi yishi kenna idenini.¹⁶Ribin, ribin na inbashi ni, pidere ipiriyi piyiu gira uyi augbaku; Kono ku kun ka piri kani piyar ikuni kani au gbaku. ¹⁷Nna iyo makusu mamma, yin iyi ayar ade nobarka nna iyisha mani. ¹⁸In yishami abere uyin na duk; nyo ayami na inzaban. Amma domin u nassi ukur: piyan gwu irini uburodi unang i cokon mayisha na mi.¹⁹In bashini kene mina kafin ukusu umi uwan kene domin akapa na ukusumi u dama wana kene i dumya amigi. ²⁰Ribin, ribin na in bashini, piyar isheri piyar na nkoni ami na isheri, piyar kuma isheri mi isheri piyar i konimi.²¹U baya na Yesu ima gu kene, ima potya i urentu auruhu uyi, idene u shaida agu, "lalle ribin, na inbashini agu pidong unyong uyin idama zyizyi mi." ²²Almajirai ayi ayita aci ayeni, asu mingzya ba wan na i sheri mi.²³Piyar udeh unyong almajirai ayi, unna Yesu ima iyi utebur, a tengen akasugu ka Yesu. ²⁴Siman Bitrus igu almajirai ami agu, "barya ayar ba uwan na i berbenem." ²⁵Igurmi a tengura a kasugu ka Yesu, agu yi agu, "Kashiri, awan o?" Yesu ishere, "ayi na ndama togo kudeze ku burodi adoyi."²⁶Sai na ima togo kudeze ku burodi ado yahuza kono ka Siman Iskariyoti. ²⁷Ama duru uburodi, shaitan i rinya yi, Yesu igu yi agu, "ukusu na pi yisha, dene uni na wor."²⁸Ba pidong autebur ima yo u dalilingwu madene yi gu yi kene. ²⁹Adong ama degu tunna Yahuza ima de kupokuri kui korgo, Yesu ima guyi agu, "zamana makusu na kimani don u idi," Ko kuma i dakani kadangma sabona ayar aza gassa. ³⁰U bayan na Yahuza ima shere uburodi, ima cira awori nawou. Ama yi katuk mi kuwa.³¹A ubayan na Yahuza ima wori, Yesu igu, "mina a daukakan kono ka piyar, kuma a daukakan Kashiri unyong u kani. ³²Kashiri kadama daukaka kani unyong ukani, kuma kadama daukaka kani mina mina. ³³Nono nacun, inyi nayin akadong kapa kacun. Idama gbenemi, kuma kenna nbaran a Yahudawa, 'kati na indama kana idama iyanni makana.' Mina kuma nbashini kene.³⁴In dugini u doka upas, manin aci-ayin, kamar kenna in mani ni, aikene na idama mani aci-ayin. ³⁵Sabong kene kowan idama yogotya agu iyi almajirai anang, inna imani aci-ayi.³⁶Siman Bitrus igu yi agu, "Kashiri, pina kana inkiyo?" Yesu ishere agu, "Kati na indama kana, pidama suskanyabu mazoboro mi mina, amma pi dama zoboromi kacini." ³⁷Bitrus igu yi agu, "Kashiri, don iyan na indama suskanyami mazoborobu mina? Indama dakanya nivataru ninang sabona pu." ³⁸Yesu ishere agi, "Pi dama dakanya nivataru nimu sabona mi? Lalle ribin na inbasha bu, kafin kugono ku gokori pi dama gu piyompi sau kitar."

Chapter 14

¹Kada kasugu kayin ka naguzura. Yi dumun na Kashiri, sai kuma i dumi na mi. ²Augira u picu nang akwai na zomi na dun, ana zan kene, ina baranni, domin in dama woromi a ka napsai ni kategeh. ³Inna in kanan aka napsi ni kategeh, indama guru ama sherini makana umi domin katege na inyi, yin ma idama yimi.⁴Iyo ujina una indama wori mi." ⁵Toma igu Yesui agu, "Kashiri, kiyoidi kati na pidama kana, yaya na kidama yo ujina?" ⁶Yesu igu yi agu, "Amigi ujina, migi ribin, migi nivataru; ba pidong idama kana ka picu nan sai u mi. ⁷Ina yo mi, ina yo picu nang kuma. Amma daga mina iyo yi kuma i yitan yi."⁸Filibus igu Yesui agu, "Kashiri, saganya idi picu umi, mu dama wanii di." ⁹Yesu igu yeni agu, "Inyi na yin agoro, amma har mina piyon piyi na pinagu, 'saganya idi picu mi?'¹⁰Pidumunbu agu inyi unyong u picu, picu kuma iyi unyong unang? Abere angha na in bashini, azan amayo manang na in bashini, amma picu mi iyi zomi unyong unang iyisha manang mayi. ¹¹Dumin na mi agu inyi unyong u picumi, picumi kuma iyi unyong unang, ko idumin domin makusu na iyisha au su umani.¹²Lalle a ribin, na inbashini, duk piyar i dumun na mi idama yisha ukusu na inyisha, kuma idama woromi ka picu. ¹³Duk ukusu nayi gisan anizagi ninan, indama dene domin a daukaka picu mi unyong ukono. ¹⁴Inna i gisanmi kadangma unyong nizagi ni nang, indama dene kani.¹⁵"Inna i manim, idama zoboro i dokoki inang. ¹⁶Sannan indama gisa picu, idama do ini pidon idama nusunni kasugu yima zomo na yin ba madara. ¹⁷Uruhu u ribin. Unna uya udama suskanya uni mashere, domin uni u yitan uni yi ba, ko inu uyo yi. Amma yin iyoyi, domin iyi na yin, idama zomo unyong uyin.¹⁸Indama jikya mi yin utaiyin; ndama guru uyin. ¹⁹Atakan kapa ka kub, uya udama gurunim ayita, amma yin i men mi. Sabona in gara, yinma idama garga. ²⁰A katuk kami idama yogotya inyi unyong u picu mi, yin kuma iyi unyong unang, migi kuma unyong uyin.²¹Piyide u dokoki unang a zob ini kuma, ayi i manim, kuma piyi manim picu unang idama maniyi, migi kuma indama maniyi kuma a cidda nici ni nang uyi." ²²Yahuza (azan Iskariyoti) igu Yesui agu, "Kashiri, iyan ideni na pidama cidda nici nimu uwur, azan au uya wo?"²³Yesu i shere yi agu, "Kowan i manim idama dete abere anang. Picu unang idama mani yi, kidama wanan ama zomo nayi. Piyi maniyi mi, idama deteyi abere anang. ²⁴Abere anna yi po azan awor umi, amma a wor ka picu ungwu ikuni mi.²⁵In bashini makusu mamma, akapa na inyi nayin. ²⁶Saidai, piyi dama nusi ni kasugu-Uruhu uvur unna picu idama yende unyong nizagi ninang, udama bashiri ko iyan, kuma idama dene niyi i mingya ukusu na in bashanni na duk. ²⁷In jikan ni na usalama, indugi ni usalama unang. Azan kenna uya una dakanya na ndakanzya. Kada kasugu kayin ka nagurza, kuma kada in poti usahd.²⁸I poton dai kenna in barinni, ndama woromi, kuma ndama guru uyin. Idan na i manim, idama potya kasugu kabok domin indama woromi ka picu umi, gama picu umi yi piri mi ama gbaki. ²⁹In baranni kafin muwan kene, domin inna muwani kene yi dumya.³⁰In dama barya ayini kuma nakam, sabona picubru kaduniya ka dama tumu. Idama zuga yi u iko na mi, ³¹amma sabona ayashillaci a yogotya agu insuni picu mi, in yisha kenna picu nan i baranmi. Cokin ki woridi daga nnaka."

Chapter 15

¹A migi kaci ki inabi ka ribin, picu unang kuwa iyi pikobi umi. ²Ina zya duk kipaga unyong unang kinki dakanzya kini nono, kinki dakanzya nono kuwa ina napsa kini domin kini kipiri mado nono.³Imaru napsana sabona abere na inyishini. ⁴Zomzonin unyong unang, mi kuma unyong uyin. Kenna kipaga kina suskanya kini mado nono uta kini sai dai kizomi unyong i kaci kam, ai kene yinma idama suskanya ni, sai i zomzyi unyong unang.⁵Migi inyi kaci ki inabi, yin iyi mpaga. Piyar i zomi unyong unang, migi kuma unyong uyi, ina dakanzya nono na kam, gama in ba iyi nami ba, idama suskanya ni kadangma. ⁶Piyar kuma ungwu i zomon yi unyong unang, adama ro yi kamar na kipaga, irogo, kuma a kosha mpaga mumi a to a ura, mu rey ura. ⁷Inna i zomon unyong unang, abere anang kuma azomo unyong uyin, i gisa duk ukusu na imani, adama deni ni uni.⁸Ai kene na adama daukaka picu nang, agu dugin nono na kam, kuma agu iyi almajirai anang myi. ⁹Kamar kenna picu unang i manim, aikene na in manini, izomo unyong ma mani manang.¹⁰Inna i deten u dokoki unang, idama zomo unyong ma mani manang kenne migi in deten u dokoki u picu unang, mimmi zomi unyong ma mani mayi. ¹¹In bashini manang mamma domin kasugu kanang kabok kawana kakuri.¹²Anga ani ayi umurni unang, agu imanu aci ayin kenna migi in mani ni. ¹³Ba piyar ideh ma mani ma piri kene, wato i dakani nivataru niyi abara na ajami ayi.¹⁴Yin iyi ajami anangmi inna i yisha ukusu na indugini umurni mi. ¹⁵Ndama gurmi ayirkini agu adere ba, don pidere iyoyi ukusu na picu gira uyi iyisan ba. In yarkanni agu ajami anang, domin in baranni duk ukusu na npoton ka picu nang.¹⁶Azan yin i zaban mi, amigi in zabanni, in kuni ni don yi kaduk nono, nono nayin kuma na tabbata. Mu wani magu duk ukusu na in gisan picu unyong nizagi ninang, idama do ini. ¹⁷Ndugini umurni ungwu domin i mani aci ayin.¹⁸Inna uya ugabi uni ni, yogotin agu uni ugabi unimi kafin uni ugab uni ni. ¹⁹Ina yi uya mi, uya una mani ni kamar ayar a uni. Amma sabona i zaini uya mi, ami in zabanni auya, don kene uya ugabuni ni.²⁰Mingin na abere anna indenini, pidere ina pira yi picu gira uyi ama gbaki! Idan na a gollon mi, yin ma adama golloini; Idan na yeni adeten abere anang, yeni adama dete abere ayin. ²¹Yeni adama yishi ni duk makusu mamma abara nizagi ninang, don yeni ayo ani piyar yi kuni. ²²Inna tumi abere uyeni, yeni ana zani ibang, amma mina, yeni azani u hujja don ibang iyeni.²³Duk piyar i gabiyi mi igabiyi picu unang. ²⁴Inna deni mi ukusu na ba pidon imaru taba madene unyong uyeni ba, yeni ana zani ibang, amma yeni ayitan, yeni kuma agabi ani mi na picu unang. ²⁵Amma a deni kene domin abere anna a nyakaran unyong u sharia uyeni, 'yeni agabi animi bandong.'²⁶Akapa na piyar uma nusu kasugu- una indama yendini awor ka picu mi, wato uruhu u nibin, ungwu u cijja awor ka picu mi awana, uni udama do u shaida anici ninang. ²⁷Yin ma i dakanzya u shaida sabona iyi nami tun amacingha.

Chapter 16

¹"In baranni kene domin kada i ciri. Yeni adama ciddi ni a majami'u. ²Amma kapa ka damawana kanna idan na pidon iwuni ni, idama degu autuma u Kashiri na iyisha.Yeni adama yisha kene kuwa domin yeni ayo a ni picu mi ko migi. ⁴In baranni makusu mamma dmin inna kapa na mudama wana kene ka wani, yi mingya agu in baranni. In baranmi ni makusu mamma tun kazono, domin inyi na yin.⁵Mina kuwa indama woromi ka piyar ikuni mi, duk na kene unyong uyin, ba pidong i ribimi, 'pi kana inki yo?'. ⁶Abara na inbaranni makusu mamma, nasugu na wantanni. ⁷Amma imbashini ribin, mu dama pirini inna nworimi. Sabona nworimi mi, piyar uma nusu kasugu idama wani uyin, inna nworimi, indama kunu yi uyin.⁸Inna kuwa itumi, piyar uma nusu kasugu idama cokona uya ai ibang na manang madugan na kuma u hukunci. ⁹Gami na ibang, sabona yeni a dumun ani na mi. ¹⁰Gami manang madugan, sabona indama kana ka picu, kuma idama sake ayitini mi. ¹¹Gami na uhukumci kuma sabona a cesken pigomo uya ungwu u hunkumci.¹²"Akwai makusa magbaki na indama barini, amma idama iyini mayogotya mina.¹³ Sabona kene kapa na uruhu unibin utumi uni udama mukyani unyong ribin, domin uni udama berbene uni anici ni uni sai dai naduk ukusun na uni upoton, uni na uni udama barya, uni udama baryai ni makusu mamma dama wana. ¹⁴Uni udama daukakami, domin uni udama zya makusu manang a barini.¹⁵Duk ukusu na picu ide, a unang. Don kene na inku idama zya makusu manang a baryai ni. ¹⁶Aka kapa kacun, idama gurmi ayitini mi, aka pa kacun kuma, idama yitami."¹⁷Adong almajirai ayi agu ana ci ayeni, "iyan inyi na yi bashi di, 'aka dong kapa kacun idama itini mi, akapa kacun kuma idama yitami?' na kuma 'indama woromi ka picu?'" ¹⁸Sabona kene yeni agu, "iyan inyi nayi kuma, 'akapa kacun?' kiyo idi ukusu na yi kuma."¹⁹Yesu kuwa ima yita yeni amani maribi yi, igu yeni agu, "Wato iribshi aci ayin ukusu na inyimi aunufi agu, "Bayan kapa kacun idama yitinmi, baya, kapa kacun kuma idama yitami'? ²⁰Ribin, ribin na inbashini, idama shiba na igum, amma uya udama potya rizhagha, idama kura na nasugu na wamti, amma nasugu na yin na wamti na dama wana nasugu na bok. Piyini ina potya kuko akapa na idama waba kono. ²¹Amma na mawaba ma kono kami, ina gurmi amingyayi kukom, domin iyi a rizhagha ni ma waba piyar auya.²²To mina dai nasugu nayin na wamti, amma indama gurmi ayitini, kuma ba pidong ungwu idama suskanya magazyini rizhagha ninni. ²³A katuk kami, idama ribinimi kadangma. Ribin, ribin, na inbashini, ko iyan na igisan picu unyong rizagi ninang idama doini uni. ²⁴Har ukyaru igisani kadangma unyong nizagi ninang. Gishin, idama shere, domin rizhagha niyin niwana ni kuri.²⁵In baranni makusu mamma unyong ukari wa bere. Amma kapa kadama wana kanna indama gurmi a barini kadangma unyong ukari abere, au maimako kene indama barini koiyan au sarari gami na picu.²⁶A katuk kami, idama gisa unyong nizagi ninan kuma inkunimi agu indama yisha kagisa ka picu a madadi mayini. ²⁷Domin picu anici niyi imani ni, domin imanim, a kuma dumya agu in ciri ka picu. ²⁸Inciri awor ka picu, kuma a rinya uya. Har ukaru kuma indama jikya uya mi a gurum ka picu."²⁹Almajirai ayi agu, "ita ashi mina na pi berbene na kam, a zan unyong abere aka nisa! ³⁰Ami na ki yogoton agu piyo ko iyan, ba sai pidon i ribbu ba. Aikene na ki dumun agu pi ciri awor Kashiri." ³¹Yesu i shere yeni agu, "Ashe, mina i dumun ni?³²Ita, kapa kadama tumu,i , kapa kami ka dagi na adama tirkni, kowan i guriyi ugira uyi, kuma i biskyami utami. Duk na kene kuwa azan mi utami nyi, domin picu unang iyi na mi. ³³Nbaranni kene domin unyong unang na izugi u salama. Auya isheshen kidere, amma karfafin, nrini uya."

Chapter 17

¹Na Yesu i ma barya makusu mamma, azamkpa ayizyi ayi uzu agu, "picu, kapa ka dagi; daukaka kono kamu, domin kono ka daukaka bu, ²kenna pidugi kani u iko na duk ka yashillaci, ka duk nuvataru ni zamadara na duk ayar na pi dugi kani.³A nin niyi nivataru ni zamadara: Wato yeni a yogoti bu, Kashiri kadha ka ribin, nayi kuma piyar na pi yenden, Yesu almasihu. ⁴Ndaukakan bu auya, nduri utumun na pi dugi mi agu inden. ⁵Mina, a picu, daukaka mi tare na pu audakaka unna inde tare na pu tun kafin anapsa uya.⁶Nbaran nizagi nimu ka yar anna pi dugi mi unyong uya. Yeni ayi amu, pi dugi mi yeni, yeni kuwa amenten abere amu. ⁷Mina kuwa yeni ayo duk uteu ukusu na pi dugi mi uni uciri upu, ⁸don kuwa aberen na pi baran mi. Nbaran yeni, yeni a sheri, yeni ayo kuwa ribin inciri upu, kuma yeni adumun apu pi koni mi.⁹Inyisha yeni kagisa. Azan sabona uya na inyisha kagisa ba, amma sabona ayami na pi dugimi gama yeni ayi amu. ¹⁰Gama duk ukusu unang uyi umumi, umu kuwa a unang mi, a kuma daukakan mi unyong uyeni. ¹¹Nzami unyong uya kuma, amma ayangha ayi unyong uya, mi kuwa indama wana upu. Ya picu izayi ibang, napsa yeni unyong nizagi nimu na pi dugi mi don yeni awan adha, kenna kiyi kidha.¹²Akapa na mmayi na yeni imma napsa yeni unyong nizagi nimu na pi dugi mi. nma mente yeni, kuma ko piyar udha unyong uyeni iwuriyi, sai dai kono ka managaza kami, domin unassi ukur. ¹³Amma mina indama wana upu, inbasha makusu mamma tin ayi auya, domin kasugu kanang ka bok kawan kakuri anasugu na yeni. ¹⁴Ndugi yeni abere amu, kuma uya umani uni uyeni domin yeni azani ayar uya mi, kena migi nzami uya mi.¹⁵Azan magu ingisa domin pizi yeni daga ku mungu kunku. ¹⁶Yeni azani uyami, kenna migi inzami uyami. ¹⁷Dete yeni domin nici nimu unyong nibin, abere amu a nibin.¹⁸Kenna pi kunimi unyong uya, aikene kuma na in kuni unyong uya. ¹⁹Indeten nici ninang upu sabona yeni, domin yeni ma anaci ayeni a dete yeni upu unyong nibin.²⁰Inyisha kagisa ba domin ayangha uta yeni ba, amma har na ayami adama dumya na mi anabere ayeni. ²¹Domin yeni awan adha na duk uyeni, kenna pigi, ya picu, piyi unyong unang, migi kuma inyi unyong umu. Ingisa yeni ma awan unyong uwur, domin uya udumi agu pi kuni mi.²²Migi unyong uyeni, pigi kuma unyong unang. ²³Domin yeni adoh unyong mawana adha, domin uya u yogoti agu pigi pi kuni mi, kuma pi mani yeni kenna pi manim.²⁴Ya picu, in mani ayanna pi dugi mi yeni ma azomo na mi akati na inyi, domin yeni a ita udaukaka unna pi denimi. Domin pi manim tun adoto ma napsa uya.²⁵Ya picu ide adalci, uya kam, uyauni pi, amma migi nyobu; kuma ayangha ayo agu a pigi pi kuni mi. ²⁶Nbaran yeni nizagi nimu, indama gurmi a barya nini domin mani manna pi denim mawan unyong uyeni, migi kuma unzomo unyong uyeni.

Chapter 18

¹Na Yesu ma barya bereghana, acira yenna limajirai niyyi makanu manzu urapku kajhas ka u kidiron, kati na kuang kudaza kuyi, a rinya yenna limajirai niyyi. ²Yahuza umi dama zyizyi yi iyo kati kami, abara na a Yesui ana kanza mi yenna limajirai niyyi. ³Yahuza, ima mankazya in soja mu gbaki awor ka mafiristoci, na a farisawa, na aya majalisa, yenya wana ni, a deshe itilla, na itocila, na makusu maniguma.⁴Yesu, umi iyo ukusunwu wanzangana nayi, ikana kazono, agu yenya gu, "wan na igbene?" ⁵Yenya guddu yi agu, "Yesu piyu nazare." Yesu igu yen agu "A mi". Yahuza, umi iman zyizyi yi, i nyezyi yenna in soja mumi.⁶Na ima gu yen agu , "A mi", yenya nyeteh ka-cini a jigshini kajhas. ⁷Iguru mi a ribi yen agu, "wan in gbene o?" Yenya gu, "Yesu piyu nazare."⁸Yesui guddu yenya gu, "ai imbarabni agu, ami. Ba migi na yi gbene, i biskya a yella yenya woroani," ⁹Abara magu aberan nan ibaran ana cur, " unyong ayami na pidugi mi, ko ukusu dha u wurini mi."¹⁰Saminu Bitrus, abara na ide kitan, i khapkha a gog pideru kugbaku kuma firist mi, a gogo yi kuto ku kacara karye mi, nizagi ni pideru mi agu malkus. ¹¹Yesu igu Bitrus yi agu, "guddu kitan ki mumi unyong kuberu kukini. Indama shezyemi ukusun na picu nang idugi mi?"¹²Insoja mumi yenna ayacubru, na aya majalisa a yahudawa, ata pur Yesui, ashishi yi. ¹³Acingha jaga yi u Hanana, abara na iyi pidoru kayafa, umi uma yi u firist kugbaki ni wanimi. ¹⁴Kayafa yi ima do a Yahudawa u shawara, agu mupiri yeni magu piyu dha iki abara ayashillaci.¹⁵Saminu Bitrus izob kacini ka Yesu, kene na nidon limajiri nima dene, limajiri nimi a piyar unna ku firist kugbaki kuyo, inyi ma rinya kuri unyong uzonon u karari ka ku firist kumi yenna Yesui. ¹⁶Aman Bitrus i nyahazhanha a karong usuku ya limajirai ninni manzu ninna ku firist kugbaki kuyo ni cira, aka berya ka piyinu mi ina mente karong, a ringda Bitrus i.¹⁷Kajinni kankana mente karong ka gu Bitrus i gu, "Idongu puma piyimi unyong limajirai ni piyanwu doh?" Igu "Inza mini." ¹⁸Toh, adere yenna madogarai ma uhaikali umi a nyazyazhi, a kisan ura a mabir, asu baska, aabara na kiwag kiyi. Bitrus unnayi inyezyi na yeni asu baska.¹⁹Ku firist kun kugbaki ku ribi Yesui, limajirai niyyi yenna mabshi mayyi. ²⁰Yesu ishere yi agu, Ai, imma berya ka yashillaci a uyanwu a chadharhan. Aman bashazya andhagha mu ma konusura anatinamna a Yahudawa nadug ana konosura. Idoto ma barya kadamana a kanisa. ²¹Iyan ideni na pi ripshimio? ribi ayami a rakurgan a potya ukusu nan ku, ai yenya yo ukusun nan baran.²²Na Yesu imagu kene, pidong unyong aya majalisa i nyezyi mi i turgu Yesui, aguyi agu, "pi shere kugbaku kuma firist abere kene?" ²³Yesu iguddu yi abere agu, "Innan beran abere amakari to, pi barya kenna dene pitungumio?" ²⁴Hanana ikunu agu ajag yesui umi i shishizyin u Kayafa, ku firist kugbaki.²⁵Toh, Siman Bitrus inyezyi asu baska. Ayashillaci ami aguyi agu, "Anya pugi ma pizabu unyong limajirai ni piyanwu?" Ita sarayi ata guragu, "o'o, inzami unyong uyeni." ²⁶Pidong unyong adere a kugbaku kuma firist, waton kobinu piyami na Bitrus ima ceske yi kuto, igu, "Ashe, imma yitami pi a ku lambu kumi?" ²⁷Bitrus iguru mi asarayi; kugono kuta gokori.²⁸Apazyi Yesui awor u Kayafa majaga a kapada ka ku gomna. Kagmop, yen anaci ayeni ana rinzya ni kapada kaku gomna kumi, abara magu anya zu nagaza aci ayeni ba ma zuga ma re ujibi u keterewa. ²⁹Bilatus icira makanu yeni, agu yen agu, "mayan mabishi naibishi piyanwu?" ³⁰Yenya shere aguddu yi agu, "piyanwu ina deni yi ukusu makari, iyan idama dene ki yende yi upu."³¹Bilatus igu yen agu, "worinni a deyi u taini mana, aka ceskeyi abere kenna ina yisha matya mayin." A Yahudawa aguyi agu, "ai ki zaidi u iko uma ceske pidong a uhunkunci uma keh." ³²Yen agu kene abara ma kurgani ma aberenna Yesui ma berya, ami ama duntanya idug ima keh manna idama ke.³³Bilatus iguru mi a rinya unyong kapada ka ku gomna, ayharkya Yesui aguyi agu, "pu a pigomo a Yahudawa?" ³⁴Yesu i guddu agu, "mummunu ama beri mamu, ba adong awana ma barya kene upu?" ³⁵Bilatus i guddu aguyi agu, "migi azan pi Yahudawa, ba ini o? ai a ayamu na magbaku ma mafiristoci a zyizyibumi. Iyan na piden yo?"³⁶Yesu ishere agu, "u mulki unang azan uya unwu, umulki unang unayi uya'unwu adere anang ana gumana agu azu zya mi a zyizyi a Yahudawa. Amma u mulki unang azan uciri innaka." ³⁷Bilatus iguyi agu, "waton, pu a pigomo?" Yesu ishere, "Kenna pi ku, mi a pigomo. Abara kene na ama wabami, abara kene kuma nan ma tumu unyong uyanwu, saga imana do shaida u ribin. Kowan imani ribin ina rakurga a potya rimigh ninang."³⁸Bilatus iguyi agu, "Iyan iyi ribino?" na ima duru ma gura kene, aguru mi a cira kana ka Yahudawa, agu yenyagu, "mi kam, inzugi mi piyangwu na idong ibang. ³⁹Aman yin ide udong usahr, unna inna kpaku idin keterewa kawani. Inna ciddi ni piyu dha. To imani magu inciddini pigomo wa Yahudawa?" ⁴⁰Yenya gurumi a deni gum asu kuma gu, "A'a, azan piyangwu, biskidi Barabaszyi." Barabas umi kuma a pidakara.

Chapter 19

¹Bilatus ima kpaba Yesui ani ma. ²In soja mumi mu nuga karawani ka masap. adene Yesui anici a deneyi makusu ma kigomo. ³A wanu yi anagu, "Nivataru nimu nigor, pigomoa Yahudawa!" aturgu yi.⁴Bilatus iguru mi a ciruya agu yenyagu, "yitin, indama yendini piyangwu sa i yogotya gu izugi miyi na idong ibang," ⁵Yesui cira, ade karawani ka masap a deni makusu idug ima kigomo. Bilatus ifu "piyanwu unwu." ⁶Na mgbaki ma firistoci na aya majalisa mama yita Yesui, a puru igum asu kuma gu, "a dhankari yi , adhankari yi." Bilatus igu yeni agu, "Zhinin yi aka dhankaryayi, mi kama inzugi mi yi na idong ibang."⁷A Yahudawa aguyi agu, "ai kide matya, kuma abara matya mami mudugan magu i ki abara na iguddun nici niyi agu yi a kono ka Kashiri." ⁸Na Bilatus ima potya abere mi isada potu usahd. ⁹Aguru mi a rinya kapada ka ku gomna, agu Yesui agu, "pi ciriki yo?" aman Yesui kiza yi ba ma berya.¹⁰Bilatus iguyi agu "pidama berya bu umi? piyo bu agu inde u iko u biskya bu, ko kuma u dangharya bu? ¹¹Yesui gudduyi agu, "pi zabu u iko uzo unang sai inna adugibu awor uzo, abara kene, piyi zyan mi adobu yi ipirya made ibang."¹²Na ma poti kene, Bilatus ita gbenti kenna adama biskya yi, aman a Yahudawa a zapkha amygh agu, "Inna pi biskan piyangwunu pigi azan pijamu Kaisar, piyi guddun nici niyyi agu ayi pigomo, i rhaphan Kaisari." ¹³Na Bilatus ima poti idugya bere yeni isada cidda Yesu uya a kazomo a kugasa a kati na ana yhesah agu "Kitin ki matya." a kibiga kya Yahudawa kuma, "Gabbata."¹⁴To katuk kami aya ma chankarana ma u idin keterewa, ama dukani ma khadar ka kutashi, kacaci kanmygh, Bilatus igu a Yahudawa agu "pigomu yin wu ini!" ¹⁵Yenya apuru igum, anagu aworoani adeyi, a ka sagariyi, Bilatus igu a Yahudawa agu, "In dhankari pigomu yinii? magbaku ma firistoci magu, "Kizaidi pidong u gomo sai Kaisar." ¹⁶Bilatus ita dug yeni Yesui sa aka dhankarya.¹⁷Yenya woroani ade Yesui, icira a pantana na patta ma kana kati na na yhasah gu "kati ka makubu ma nici" a kibiga kya Yahudawa kuma agu "Golgota." ¹⁸Yenya dhankharya Yesui mi kati kami, yenna adong aya ba, udha usuku kacara karye ud usuku kacara ka giri, Yesui yi yenya kacaci.¹⁹Bilatus i nyakarya madong ma duntani uzo na patta nami agu, "YESU PIYU NAZARE, PIGOMO WA YAHUDAWA." ²⁰A Yahudawa agbaki ama ka karanta mnyakara mami abara na kati kami na nma dhankharya Yesui ka pati y bigumi. Ma duntani man kuma ama nyakarya akibiga kya Yahudawa, na kya Romawa na kya Helinawa.²¹Magbaku ma mafiristoci ma Yahuda wa magu Bilatus yi agu, "azu nyakarya agu pigomo a Yahudawa, aman gura gu, 'piyanwu iku ayi pigomo wa Yahudawa.'"²² Bilatus i guddu yenya gu, "ukusu nan man nyakarya in nyakaran kenan."²³Nan soja mumi muma dhankharya Yesui, mu gmana yi kuriga mabeke manaz, ko kishe na kukini sai kunku gbaki, kuza kuni ma tuzza akunugi awor uzo matoro kajhas. ²⁴Yenya gu aci ayen agu, "ki zu gmanga kuriga kunku, ayhar a pekshi ukuna ukuni ayita piyi dama rey azha kuni, ama dene kene a do ma kurganya abere ami a kugu "Yenya tusanan ku deni kunang ana ci a yeni, a peksha ukuria a kunku alkyebba.²⁵Insoja mumi mummu ma yisha kene, pinu Yesu, yenna kobina, na Maryamu piyenu Kilofas, Maryamu Magadaliya. Ayinyanghana anyazhazhi a pati ka giciye ka Yesu. ²⁶Na Yesui ma yita piwaban uyyi yenna limajiri ninni mani anyazhazhi a patazhi, igu, "piyini, ita, bezhenebi!" ²⁷Agura gu limajiri nimi agu, "yita, piwaban umu!" A kadhar kami limajiri nimi ni zya pina umi ajagu giru nini.²⁸Na maduru Yesui, abara na iyo agu iyan imangurgan, saga a kurganya aberami, igu "Impok kusheg." ²⁹A pituga pi yeni kuma aade kikuturu ki kuri mani manaci manyaki, yenya zya kusoso a togomi unyong mani mammanaci manyaki ashishi a kidogo a zhapkha a tungya yi akano. ³⁰Na Yesui ma koko mani mamma nyaki, igu "a mari." A cinganya nici niyyi a biskya nivataru niyyi.³¹A Yahudawa mi, abara nayi katuk kama cankarana, abara magu azu biskya mayaza mami ma dhankhanzhan har katuk ka sabar (abara magu asabaci a Katuk kade muhimmanci), yenya gisa Bilatus yi agu itusurui bini mayaza mami a toddozo mani. ³²Insoja mumi mu wana am tusuru ibinai piyi zoni yenna uni ba unyong ayami na ama dankhanzya yeni na Yesu. ³³Na mummuma wana aka Yesu ayita iman ke, mummu na tusuru muni ibina iyyi.³⁴Duk na kene pidong unyong insoja mumi icoko yi nibamza anikpan, manyo na manimashir mata cir. ³⁵Piyi yitan ukusunwu, i wani ushaida, ushaida uyyi a ribin. Iyo agu ukusun na ibaran a nibin saga yinnaini i dumya agu a ribin.³⁶Manang mami mama wanzagana kene abara ma kurganya abere ami, "ba ku kubu kudha unyong makubu ma nipum niyyi na dam tuzu." ³⁷Amanzu abere agu, "yenya dama ita yi umi na ma jokso."³⁸Makusu mmma woro, Yusufu piyheru Arimatiya, umi uyi Limajiri ni Yesu, (aman a ka nisa abara mapogma usahd wa Yahudawa) igisa Bilatus i dumya yi, Yusufi ima ka zya kuyaza kumi. ³⁹Nikodimun nayi wana, imi ima cingha tumu u Yesu katug, a yende mamai marentu kunya ma umur na u al'ul mazyib ne makurgi ituru pituru.⁴⁰Yanyangha mazya kuyaza ku Yesu agusaza unyong kuzani kuma nikshi ku uluhin na makusu mammana rentu kunya, abara maniksha ne ma a Yahudawa. ⁴¹Toh a katikam na ama dhankharya yi kudong ku daza kuyimi, unyong kudaza kumi kudong kusheg ku yimi kunna adoto ma niksha pidong mi unyong. ⁴²Abara na ama yi katug kama cankarana ma a Yahudawa kusheg kumi ku pati, yenya ta nikshi Yesu mi.

Chapter 20

¹To kagmop kani kata ni katug ka zoni ka kusati, majin madotu yi, Maryamu magadaliya ma kana ku sheg kumi, aka yita aman kpigharya katari kami a kusheg kum. ²Ita pur usum na wou makana u Saminu Bitrus yenna Limajiri ninna yesui mani, aka gu yeni agu, "Azyan picugbaki uwur mu a kusheg, kiyoyidi kati na a jagi yi."³Bitrus yenna Limajiri nimi a cira aworoani a kusheg kum. ⁴Na duk uyeni apuru sum, aman Limajiri nimi ni zonzo Bitrus shi aka zaga mi. ⁵Aka khanynanha a venyerya unyong, ayita ku zani kuma nikshi ku ilillin ku tarimi, aman ina rinyayi unyong.⁶Saminu Bitrus ima tumu kacini arinya kusheg kumi, azuga kuzani kuma nikshi ku ulillin kutari. ⁷Sai kuriga kunkuyi usuku katarkan kanici. Ana tarya ni kati na kuzani kumi kuma nikshi kuyi aman a pirkya tara akati ka bakti.⁸Limajiri ninni ma zonzo aka zaga ni rinyan nanini aka yita, a dumya. ⁹Har ukyaru yanya yoani abere mi akugu i dama coko awor unyong mayaza. ¹⁰Limajirai nimi nipa riti ugira kuma.¹¹Aman Maryamu inyezhi a karong ka kusheg kumi asu shiba. Na ima su shiba, ima khaghanha a venyerya kusheg kumi. ¹²Ayita malaika mayi maba ma zomzyi ade mariga mabok, madha a katari kanici madha kuma a katari ka ibina akati na ama nomokya Yesui. ¹³Mamma guyi agu, "piyeni iya ni deni napi shiba?" Igu manya gu, "abara na azyan picu nang igbaki, inyo mi kati na atari yi."¹⁴Na imagu kene, a kumburga ata yita Yesui inyezyi a kati kam, aman ba ma yo agu a Yesui. ¹⁵Yesui guyi agu, "piyeni, iyan ideni na pi shiba? wan kuma na pi gbene?" Abara na piyinu mi idogu ayu ciga u kati kam igu yi agu, "Picu gira ba pu pi zyani, pi barya mi kati na pitari yi, saga inka zya yi."¹⁶Yesu iguyi agu, "Maryamu." I kubrga agu yi a kibiga kya Armaniya agi "Rabboni!" agu "Pibassan". ¹⁷Yesui guyi agu, "azu rebemi, abara nan doto ma tugu zo ka picu, aman kana ka kwani aka guyenya gu, indama kana ka picu nang na picu yin, Kashiri kanang na Kashiri kayin." ¹⁸Maryamu magadaliya ikana mi akagu Limajirai nimi agu, "Inyitan Picu wur ugbaki," ibaranmi mi makusu ma.¹⁹Morong makatuk ukyaru, a katuk ka zoni ka ku sati, Limajirai nimi ni karkan a kidhagha abara mapog ma usahd wa Yahudawa,Yesui ma nyazhanha a kacaci ka nini, agu, "uSalama ayi yin." ²⁰Na ima duru magu kene, a saganya nini i cariyi na nibamza niyyi. Na Limajirai nimi nimi nima yita picu nini igbaki, nasugu na boko nini.²¹Yesu igurumi agu nini agu, "uSalama ayi yin. Kaman kenna picu i kunimi, kene na migin nami inkuni ni." ²²Na Yesu imagu kene, a fullya yeni nivataru niyyi, agu yen agu, "Sherin uRuhu u ribin. ²³Piyami na veskenyi ibang, a veskenyi, ayami na ipuri ibang iyeni, a puri yeni."²⁴Toma, piyu dha unyong pituru akaba kami, umi na na yhasah gu kono ka Tagwai, ima zayimi akapa kanna Yesu ima Kafhantah uyeni. ²⁵Kudezye ku Limajirai nimi nigu yi agu, "Ki yitan picu wur ugbaki." Igu yenya gu innan yitan mi makizyi ma magbaksa ma ikusa a icariyi ba, adene kibo kinang a makizyi ma ikusi mi, a ringda kacara kanang a nibamza nimi ba, indama dumyami.²⁶Na atug manazyiba ama woro Limajirai nimi niyi unyong ugira, Toma iyimi na yeni, narong na nakassan, Yesui ta tum a kacaci ka yeni agu, "Usalama ayi yin." ²⁷Agu Tomi agu, "wana na na kibo kimu, yita icari nang. Neskya kacara kamu adene ani bamza ninang, pizu wana piyi za dumun, sai piyi dumun."²⁸Toma ishere agu, "Picu nang ugbaki na Kashiri kanang." ²⁹Yesu igu yi agu, "waton abara na piyi tanmi, pimpi dumun ko? Ayami ayitan ani aman a dumya yenya de libarka, aman dumya."³⁰Yesu iyisha ma dukanzyi mabaktazyi ka Limajirai niyyi, mami na a nyakaran ani ani tafi ninni ba. ³¹Aman a nyakaran mamma, magu dumin na Yesu agu ayi almasihu, kono ka Kashiri, ama dumi ado ini mazuga magarga unyong nizagi niyyi.

Chapter 21

¹Na ukusun wu ma woro, Yesu i guru mi a kafhanta ka Limajirai nimi a uparu kumana ku tibariya. Kenna ima cidda nici niyi. ²Saminu Bitrus ayi na Toma unna ana yesah gu kono ka Tagwai, na Natana'ilu awor u kana a payinzyi ma u Galili, na nono nannana na zabadi na Limajirai ni Yesu niyi ni ba. ³Saminu Bitrus igu yen agu, "Indama kana kunara ku isani." Yenya gu yi agu, 'wurma ki dama zoboro bu." Yenya cizza aka ringzya kujigi, katukkami katuk yenya cizza aka ringzya ku jirgi, katukkami katuk yenya ma puru ani kadamana.⁴To, nikata nima vurka, Yesu ita nyezhaha auparu kagub, aman Limajirai nina yogotya nini agu a Yesu. ⁵Yesu igu yeni agu, "Nasambi, ide kadamana ka kari?" Ninni guddu yi agu "Babu." ⁶Igu yeni agi, villin karhagrhag usuku kacara karya ka ku jirgi kumi idama xugi dong mi." Ninni villya karhaghag kami bama suskanya makoko abara mazyibi na ugbaku u isani.⁷Limajirai nimi na Yesu imani ni gu Bitrusyi agu, "A picu wur ugbaki fa!" Na Saminu Bitrus yi ima potya, ashe a picu unwu gbaki, izya kuriga a shishi a kamuru, (abara na i yindari), i jigi kumana kumi. ⁸Kudezye ku Limajirai nimi kuwana aku jirgi k cun, (abara na yenya danganani na kajhas, ayi nene i kamu ituru-ituri ba makanuzo), a daskan karhagrhag kami ka kuri isani. ⁹Na matumu ma yeni a uparu, iyenya ta yita achani aura akati kami isani i tassan mi, na u gurasa.¹⁰Yesu igu yen agu, "yirin idong isani unyong u inna ipusun mina a yende." ¹¹Saminu Bitrus ituga, a koko karhagrhag ma yende a uparu, ukuri na isani igbakazyi itumi ituru pituru a ituru kishi a katar (153) aman duk ugbaku yini, karhagrhag kami kana gmanta kani.¹²Yesu igu yeni agu, "wanin ama rye maninaru." Unyong Limajirai nimi ba piyi shigruga ribiyi "ba yi wan?" Abara na yenya yo agu a picu yeni ugbaki. ¹³Yesu ima tumu azya u gurasa ado yeni, yenna isani mi. ¹⁴Mawana mari tar kenan na Yesu ima kana ka Limajirai nimi ubaya macoko maiyi awor ka mayaza.¹⁵Na ninni maka rey maninaru mami, Yesu igu Saminu Bitrus yi agu, "Bitrus kono ka Yahaya, pipirya mamani mi fiye na ayabgha?" Bitrus igu yi agu, "I picu gbaki, piyo agu in mani bu." Yesu iguyi agu "Duksha nono na magammanang maninaru." ¹⁶Iguru mi a barya yi mani ba, agu, "Saminu kono ka Yahaya, pi mani mi?" Bitrus iguyi agu, "I picu gbaki, piyo in mani bu." Yesu iguyi agu, "dete mi magam."¹⁷Iguru mi a barya yi mani tar agu, "Pi mani mi?" Iguyi agu, "Picu gbaki piyo ko iyan piyo agu in mani bu." Yesu iguyi agu "duksha magam manang maninaru." ¹⁸Ribin, ribin, inbasha bu, kapakanna pidoto shiri, pina camsana, aworobu akati kanna pimani makana. Aman inna piman kuna, pidama neskya icari mi pidong i cankaranabu, ajaga bu akati na pya dama kanabu."¹⁹To Yesu imagu kene ado yi ma saganya idug imake mamma dama zuga Bitrus yi mama zhakari ma Kashiri. Na ima barya kene, agu Bitrus yi agu, zoboro mi.²⁰Bitrus i kuburga ayita Limajiri ninna Yesu imani nizob yeni, piyami ma tengura a kasugu ka Yesu akapakanna yenya masu re ujibi unni imagu "picu gbaki, wani dama zyizyi bu?" ²¹Na Bitrus ima yitayi agu Yesu igu, "Picu gbaki, iyanna piyanwunu idama deno?"²²Yesu igu yi agu, "inna immanu magu izomo sai maguru manang mani mamu ma yimi? zoboro mi." ²³Aberya mi abakana unyong akwani agu, Limajiri ninnini nidama ke nini. Yesu na baran yi Bitrus yi agu, Limajiri nimi ni dama ke nini ba, aman "innan mani magu nizomo sai maguru manang mani mamu mayi mi?"²⁴Limajiri ninni dukhsa u shaida u ukusunwu unna inyakaran, kuma kiyo agu u shaida uyyi a ribin. ²⁵Akwai kudezye ku na damana nanna Yesu ima yisha. Ana mada nyakarako ishe idhandha, imbashi ni, ko uya unwu udama suskanini ma zya manyakara manna a dama nyakara ba.

Acts

Chapter 1

¹Atakarda na ma nyakaran akazono, tiyofilos, ibaran iksumi na yesu ima ciyha mayishi na makusa. ²Har makana anmyighg mumi na ama shere yi makana ngoshiri, mummu kuwo a kapa kanna ima do Nmurni ka kunzun ami na ima samgba a uruhu maitsarki uhuru uvur. ³Kacini kan na ima shere kidere, acidda nici niyi na nifataru uyeni, na alamu agbaki ami ada ma mana yeni, mi, atuk ituru inas icidda nici niyi uyeni, asu isha yoni abere game na kigomo kashiri.⁴Kapa kanna ima zomi na yeni imo deyani umerni agu azu jika urushalima mi,agu yeni a suksa mikawoli nibicu nin ni kugu ipoton uni. ⁵Agu muyi kene yahaya iyisan ubabtisma amoni, amma wonin ayishi ni nbobtisma uruhu uvur mina ana tuk angha acun".⁶Kenna yeni amayi yani aribiyi agu ubangiji, "akapokonka ina pido ma guddu umulki kilsaraka"?⁷ I gu yeni agu ayon muyin iyokori kapa ko kadar kanna kashiri ka tari kuiko ukani.⁸ Amma idama shere uiko, inna uruhu uvur uwani ishaida unyong urshalima na kuma naduk nyahudiya na usamariya, har makatumu madora muduniya.⁹Kapa kami na ubangiji yesu ima bere abergha onkusu mummu, akapa komi na yani asu dukara uga, ata zhiyi makona uzo shiri, kuma awuri anishi ano yizhi ayeni.¹⁰ Yani ama riyo kuzhinzhing kugo shiri, akapa kanna imo woriyi, kono, ayarumi ayaba ama yazangahnah ka kazono kayi, adeshe makusu mabogso na puk ¹¹"agu, yin ayarumi ngalili iyon ideni inyi yazazhi innaka asu dukara nga? yesu nmi ni iyitan ituga ugo idama geru atore kamon kenna iari makana.¹²Ama tumu awor ushalima na uza kupana ka zaitun, kun ku poti na ushalima, ujaru wa tuk kadeh kenon kasabar. ¹³Na makatumu mayani, yani arakya makono uzo akati kam na yani azoniyi, yani a, Bitrus, yahaya, yakubu, andorawar filibus, Toma, Bartamowus, matiyu Yakubu kono na alfa saima piyi de utsatsauran ura'ayi, yan yahuja kono ka yakubu. ¹⁴Naduk uyeni akupkya ciayani akaci kade, akatag na ama re kazono na kagiisa kashiri, amayi mayeni na yini, mariyamu piwoban ayi na akobini.¹⁵Unyhon watuk ami Bitrus icoko ayazahne a kacaci kakobini, ayer udari ana shirin, agu. ¹⁶Akwani, inna de ubukata ukuri, unna uruhu uyu umi uzauni akana ka dauda game na yahuza, piyami ima dene kazono kapuru yesu.¹⁷Domin iyi unyho uwur iseri uruhu nyi ulodo uhidima ungmu. ¹⁸Piyan'u faizamanag nici niyi ufili apizah pinici inyi nu ukusu unagazi, a akatikon na jimkono nici niyi, kaduro kaimi ka puta, kiyho kiyi kicira ajigi uya.¹⁹ Har ayer ushalima apotya aberam, ado ufili nizagi a kishiwa ki yani agu "akeldoma, agu ufili umayho."²⁰Domin arubutan alitafi nizabura, agu ajikimi ufili umuyi unuwana kuguba mi azu jika pidon kigomo me akati kam, kuma agu ajiri pidong izah usugabanci uyi.²¹Mummu ma wana udole, pidog unyong ana yami na yani ayi akapa na ubangiji imana riyho aguru acira akacaci kayani. ²²Ama ciyha mubabtisma uyahaya makana anmi mun na ama zahyi unyong uyeni makano uza shiri, i wana piyu ude unyong uyeni aushaida umacoko maiyi.". ²³Ama gafartar na aya aba unyong uyeni isufu imi na ayeseh agu Barsabbas umi na ama deniyi nizagi agu Tutus, na kuma matayas.²⁴Yani ama gisa kashiri agu "ubangiji, pu piye nasugu na yasillaci, cidde di piyam na pi samgam anayagha aba. ²⁵Kene agu katikam na kuma umanzanci ukaci kam na yahuza piranan awori uyas,. ²⁶Yani ama ruza ukiriya ana abazuyi na mamanzani pitu akadah.

Chapter 2

¹Ba nyigh mu fentikus muma tumu, naduk uyeni ayi ati kadha. ²Nawo'u sai ga marata ma wur uzo shiri masuno uvunu ugbaki uma toro akuru ugirumi na yani azamzim. ³Saiga adongami asuma ura aciri uyeni atusa yani, azamzana apatazi nikabina. ⁴Naduk uyeni ama kura na uruhu uvur yeni acigha abere nadog ami, kenna uruhu uma doyeni uiko wobere.⁵Akapa kami ayahudawa ami ama zomzi ushalima, ayer ashiri, awarso ko mashe mayinzi mukarkashi ngo shiri. ⁶Ama potya mabhoto arimyigh konusura a kaci kade ba mamina. saba na kowan imasu berbene arimgigh niyi nibakti.⁷ Yeni a yisha umatuka umamaki agu,"ayangha azan aya ciri usuku galili"?⁸Kipok yani naduk asu berbene a rimyigh nimi na a wabanzan dimi? ⁹Fisiyawa na mediyawa na Elimawa, na uyahudawa na kafadokiya ungong Fontus na Asiya. ¹⁰Unyong usahd Bamfiliya, uyho masar na mayinzhi madamade libiya usuku sur, na ajan awor urom. ¹¹Ayahudawa na ya asheri kashiri uyho wayahudawa ukiretawa na larabawa, duk ki poton yani bgaki mu bere ashiri".¹²Naduk uyeni aisa umamaki a rinikura, agu aci ayeni agu, iyan iyi ma'ana mukusunwu. ¹³Adong ama yisha kibata ana gu, "yeni asheshen mani mapas ma innabi".¹⁴Amma Bitrus icoko aparkura na ya pituru akada kam, azapko rimyigh agu ayer uyahuda naduk uyin izomzhi urshalima, yokotin mummu arakurga abere anag. ¹⁵Kaduniya kadara masheshe nakam kenni iman, domin mina akapa ka kutoringkani katokan urenkene.¹⁶Amma ukusungwu awun na abaran a kano ka annabi yowel. ¹⁷kishiri kakugu, kenna mudamawana myigh mumadara,un dama dene uruhu unak kayer naduk, nono nayin na umi na yani na dama nimri, kuma nasambi na yin madama ita uwahayi kuma au ayin adama isasha amura.¹⁸Kene kuma adua ayarumi na yini, anatuk an ungho dama dene uruhu unag ayini kuma ajagra.¹⁹ Un dama sagana alajibai anag uzo shiri yanna alamu uzo uya mayho na ura na wuriru.²⁰myigh mu dama guru majinmi,upi nguru mayhonu, kafin myigh mubgaki mukashiri mutum. ²¹Mu dama wana duk piyi yarkhan ani zagi unubangiji adama gaskiya.²²Yin ayer isaraka, dukanin ato ana lerenmi, yesu Banazare piyami na kashiri kadugini akasugu ankusu mayuka nmamaki na madokanzi ma shiri na kadeni nyi akacaci kayin koman kenni iyho kamar kenne ana ci ayin iyho. ²³Soba na utabbotacce ushiri na mayho makoshi, na nma doyi, yin kuma, aicara yer aya macokonzhi nasugu sagarayi a wuniyi.²⁴ Kashiri kacokonoyi kacini kama ciddayi makaza mamake mi, sabo na mudamawana munimi make mami ma datey.²⁵Na muyi nayi, umen ubangiji kazono kanag ke kashe kapa, dami iyi ako peshe pituga picara karag kare magu ungu gattha. ²⁶Tunna muyi kene kazugu kanag ka bok napuk, nirem ninag niyi anizagha. Nipum ninag ni dama gomo natek.²⁷Gama dama saskeni nipum ninag ati kanagashi ba kuma adama jikeni nipum ni piyar ifur ni bazo ba. ²⁸Mingana me ujina uni vataru, ayan mumu hida, ma kurgammi nanizagba.²⁹Akwan, undama bere ba usak na picu uwur Dauda ima ke a nissha yi, kuma kushek kuyi ku yimi na wur har ukyaru. ³⁰Tunna yi iyi piyu umajara ayo kashiri na ideni kani nikawali na mashiri agu uyho uzuriya uyeni adama ciddapidog akursiya uyi. ³¹I mayita namuri akuma dera a macoko ma'almashihu, ama wurunani nayi oulahira nipum niyi nima bazanini.³²Yesu ngu kashiri ka cokononyi, awur naduk uwur kiyi ishaida yi. ³³Tunna muyi kene na ama cokonayi makana usuku ukacara kare kashiri kuma ishere nikowali niruhu ufur uwor kapicu, yi ma denidi ukusun un'u na kimen asu potanzha.³⁴Dauda ma tugiyi makana uzo shiri ba, ima gu "ubangiji uku ubangiji uyi" zomo a kacara kanag kare. ³⁵Undama guddu aya caza amu ukusu nma tussanami albirimu. ³⁶Tunna muyi keene, jikyami karari kisaraila yani ayita nipin ni yesu umi na giciye, kashiri komo gudduyi unbangiji na kuma almashihu.³⁷Na yani ama poto kene nasugu na yini na wamta, yani agu Bitrus na kudege kumonzani, akwani ki deni? ³⁸Bitrus igu yoni agu, shirin ugaskan ayisa kowani upabtisma, unyho nizagi ni yesu almashihu,magu ugafara ibag iyin, idama shere ibaiwa uruhu udugan. ³⁹Domin alikawali mi uyin na nono nayin naduk na yami adenganzan, duk iyaka wa yer ami na ubangiji almashihu iyarkhon.⁴⁰Na bere agbaki nakam ima doh ushaida ukarfafa yani agu yani agaska niyeni daga unogayi ukusana". ⁴¹Yeni asere abere yi ayisha yani npobtisma, anmi mumi, kuma aguga mapiri mayer idubu itar. ⁴²Yeni are kagono amabashi mumanzanina uzumunta, unyho ukusu ude matini ugurasa na magisa kashiri.⁴³Usak utare ko nwon ide nivataru, kuma aisha unkusu mude umamaki na alomu abgaki unyho umangani. ⁴⁴duk ya ama shere kashiri akumkan ka iyan iyini ni ikumkan yani. ⁴⁵Yani kuma azigagah unkusu muyeni na ko iyon na piyami de atusa kawani, uzah ama iya ma kowan.⁴⁶Ko unshe unmi yani are kozono kubkan aci na kumina kumatini, usu tusuru ugurasa anarari, asutusa maninaru annci yeni unyho na zugu napuk nu tamaliu unazugu. ⁴⁷Asu yisa uyobo ukashiri, na ukusu udugan azono kayer naduk, ubangiji isu piszah yaren ami na shashe kashiri.

Chapter 3

¹Na Bitrus na yahaya a amayi aujina makana a uhaikali kamagisa kashiri aikarfi itar. ²Pidong uyer, kagundari kawor tun mawaba makani, ana zah kani ko kashe katuk ajaga akarok kuhaikali na ana yasha agu uvura, agu kagisa kayer ani arinzah uhaikali. ³Ima ita Bitrus yanna yahaya asu rinzha uhaikali igisa yani usadoka.⁴Bitrus ba yahaya aginga ayizi uyi, Bitrus igu, "itindi". ⁵Kagundari kanka kuwa kayita yani, adenguba kono zuga kadama uyeni.⁶ Bitrus igu "Azurfa unzinariya iszaiyi amma ukusu nide isama doyi uyhon nizagi niyesu almashihu Banazare, ijati.⁷Bitrus ipumuyi kacara kare, azamki, akapa kami ibina iyi na kukubi kwa izi ibiniyi azuga ushiru. ⁸Kagundari kayikutura, acoko ayazohne acigha ujaru; ariya uhaikali yanna Bitrus ayahaya asu jara aka tubtzana, asu dusha kashiri mbgaki.⁹Aya shillaci ayiti yi su jara asu dusha kashiri mbgaku. ¹⁰Agingyo kumina, agu, biyami ina zomi asu gisa akarag ka vur kuhaikali; yani akuru na kumina akusumi uwani.¹¹Kapa kami ni imo puru Bitrus zi na yahaya, yasillaci akubto uyeni, uparu ukitim kisulemanu, asu isha umamaki udun. ¹²Bitrus iyita kene, igu ayasillaci, yin ayer isariada iyon ideni iyisa umamaki? iyan ideni gigandi ayizi, idenguba awur kideni inyi jara a uyiku waci awur ba na adok awur.¹³Kashiri kibrahim, na Ishaku na kayakubu, kashirin kacu awur ka dugu bidere ukani nbgaku yesu. yi nima ima gabini yi azya yi abashan kazono kabitotus na ima mani ma biskya yi. ¹⁴Agbani biyenu izaiyi ibag, ide adolci mummu mayi kene igu abiskini piyan'u iwunza ci.¹⁵I wuna piyi idusha nivataru, unna kashiri kama cokona unyong umayasa, wuri kiyi isaidu a mummu. ¹⁶Mina ubangaskiya anizagi ninnini zugi ushurumi. ubangaskiya unyong uyesu ni zugi ukuri ulafiya, kazono kayin naduk.¹⁷Yin akwani unyong ideni kene amazayho, kenna aya azangini adeni. ¹⁸Duk unkusu munna kashiri kabaran anano nayi utumu kari, annabawa agu almashihu idama sheze kidere, minna mukuri.¹⁹Unkugu, sharin magaska,akumburga, adomo vaske ibag iyin, zabo na kapa kavurkanini ka wor kashiri kadagi. ²⁰Adama kunu almasihu unna a maru yazakya (kadara) magu Yesu.²¹Yi umi na muwani uzoh useryi har kapa kanna a da ma guddu makusu; ugama na unkusu mun kashiri kabaran anana nayu tumukani annabawa a vussa,.²² Musa ibere muzim agu, ubangiji kashiri kadoma cokonini pidog uberberen annabi nami unyong nikobira niyin, idama na'a ato akusu na domo barini. ²³Mudamawana kabishe uyer idama potyyi ananabi ami aro adoma zani yi mi unyong wa yer ayi naduk ba.²⁴I naduk annabawa awor usamaila na ami atumi kacini kayi, yani a beren adini atuk angho.²⁵ Ayin iyi nono na annabawana anikawali ninna kashiri kama dene apugana ayin, kenna imagu ibrahim, agu amayi mayin mayasillaci uduniya in dama zugu nibarka. ²⁶Kacini kam na kashiri kama cokona pideru ukani, ayiyin na kama cigha makuniyi uyin, agu a denni nibarka a magu agandari ko pishe uyer uyin anagazu uyi magumta."

Chapter 4

¹A Bitrus zi na yahaya amasu berbene na yasillaci, amapristoci na magbaku mu uhakaili na aya usadukiyawa ama ka bgasa yeni. ²Yani ama zuga managazi manazugu magu Bitrus na yahaya ama su makasa ayasillaci game na Yesu asu waga macako ma yesu ma mayaza. ³Apuru yanni aro akidonag kikidere, sai nimongu nikaba, magu moron ma madagi ayasillaci. ⁴Abgaki ama potya uksusswa yani ado nibin; agu ayarumi ituru kishi ama a shere bere a shiri.⁵Ama cayi nikata aya ayi yeni uzo na ayuzo ukidankya shiri na ayakaran a kanusura ushalima. ⁶Anas kugbaku ku kupirist iyim na kayafa, na yahaya na iskandari, naduk naudongi umi piyu ubgaki pirist. ⁷ama yende Bitruszi na yahaya akacaci kayani yine aribi yani, "na ushe uiko, ba na nizagi nishe na iyisha mina?⁸Bitrus umi ikuri na uruhu uvur igu "yin magbaku bani na madattawa maya sillaci. ⁹In magu wuri ukyari na ayisidi matya magu utuma umatini amagu piyangwu izai ibag anni na adrni agarganayi? ¹⁰ Itin naduk uyin ayer ushalima, anyakaran mummu, unyong nizagi ni yesu almasihu Banazere, unna ima sarayi, kashiri kacokonci yi daga a mayaza akusungwu udeni piyangwu iyi yazi kazona kayina gorgan.¹¹Yesu iyi katari kenna asugi agabeni, aguddu kani anici nikusuga. ¹²Ba magaska mawor kapiyer, canizagi nipivog na a dugi akodira kuza shiri, unyong ayer ami ba piyami idama aya madakana uceto."¹³Kenna yani amayira ushiru kummaku Bitrus na yahaya, yani aya kora ayer aga kadomi azoni msyo, ayami nisha umamaki yani kuma amingya ayakota Bitrus na yahaya a mayi na Yesu. ¹⁴Muma wane kene ayokota piyer umi na agaarganan iyi, abiz ukusu na ada madene.¹⁵Ama chidda umanzani a kudohgho kukara yeni aberbene niyeni. ¹⁶Yani agu, "kidama denini na ayer angho? Ba madene mazugu autuma ual'ajibi umi uwani mi uywni, aman amayo ma ya a gomzi urshalima, ini zaide uiko umagu muzamuni kene. ¹⁷Magu muzure kazono, na mabgakananho unyong ayer, kidama beru uyeni, agu pa bere kapidong anizagininng. ¹⁸Yeni ayarkyar Bitrus na yahaya agu apa piri a berem amamakasa ka na cun anizagi ni Yesu.¹⁹Bitrus na yahaya asere agu, " Bamumonimi aka zono kashiri ka yishini matini upiyi ukashiri, ba ayanini. ²⁰Kirama jikidi abere ankusumun na kipok, na mum ki itan ba."²¹Ata den a Bitrus na yahaya kagbaka, abiskya yani, aworani, sabo na amazugani kadama kacuga kanna adama dene iyene ckidere, sabo na yer azaganha kashiri amun mu cingzanan.²² Piyami ima zuga ukusu umagar-gamiyi ima yi nakiwa ituru nas.²³A ma biskya yani, Bitrus na yahaya yani awana unyong wayayani ama do abere ami na aya jitru amapiristoci na madttawa ama bare yani. ²⁴Na yani ama pota kene, yani azapkah amyigh ayani atarkhan kashiri agu "ubangiji, pu pinabsan uga na uya na uteku naduk na unkusu mum muyi ma unyong. ²⁵Pugi umi amagu kari kuruhu uvur akana ka pisu wur Dauda pidere mu, ikugu, iyan deni aya ayho ni kashiri anagugah nasugu na yani, ayer aisha kumina a ukusu uga matini ucaza?²⁶Agama uduniya akupkan aaci, ati kaduh, ayo cibru ayani akonusura agu ayishi apuktunu na ubangiji na almashihu ayi.²⁷Kenna muyi hiridus na buntrus Bitotus, na aya aza unyong kashiri na uer ushalima, akonusura akudi kum, agu ayishi madazana na pidere uyi pigomo yesu unna aman guziyi. ²⁸Ama kanusura magu anabsa duk ukusun a kacara kaiyi na kumina kuyi ku manapsana ukusu ude mawana.²⁹Mina ubangiji ita uhashedi ungwu uyani ado adere mu amu ushiru nmacidda a bere ba usahd. ³⁰Kapa kamina pidakan icoramu magu magargani, alamu na alajibai yani aciya anizagi nipideremu ivur Yesu" ³¹Na a maduru magisa mashiri, katikom na yani azomzi kayikutura yani akura na uruhu uvur, yani apere ashiri ba usahd.³²Makanusura mayer ami sheri a bere ashiri aci ayoni akupkan ba piyi ikugu ukusu mi nide auyi a magu kene ka iyan iyeni aimi ide.³³ Nu iko ushiri na umanzani uma isa ushaida uyeni na macoka ma yesu ubangiji awur kamayaza, ukusu urentu uzah kacini kayani.³⁴Na pidog unyong uyeni ima biza kadamma, saba na aya magbene na narari, ama zizaza ayenda ikorgo yan kusumumi na kawan izhinzhini. ³⁵Yini ama yedde ikorgo ni kazana ka kumanzani, atusa kopisher uyer ga tinis umazuga mayi.³⁶Yusufu Balawi, piyer utsibiri ukubrus, umi na adugiyi nizagi agu Barnaba, magu niyu umashirani kazugu. ³⁷Ima de kube kubgaki, ima zhizhi yende ikorgo mi kazono kumazani.

Chapter 5

¹Pidong ide nizazi agu Hananiya apiyani safiratu, amazhizhi kube kuyeni,. ²Hananiya ima nisa idong ikorgo ikube kum, (amayho mapiyani) ashi yende kudeze kikargo kazona kumanzani.³Bitrus igu, "Hananiya iyan ideni picipanzan ikura kasugu kamuh, pidene uruhu uvur kabere? anisa idong ikorgo ikube? ⁴Kapa kanna pima zhizhi kube amazan kute kumu? kapa kami na pizizi ma, ama gan kamu? iyon ideni piyisa imis ikumina kumku akazugu kamu? azan ayer na pideni kabere, akashiri na pideni kani . ⁵Atikam na mapoti kene, Hananiya isada jigi adoska nivataru niyi nimadara, duk ayasillaci ami apoton kutepu kumi usahk ubgaki uni jigi uyeni. ⁶Nasambi na ma pishi kuyaza kum; acidda kuni uya a niksha.⁷Akapa kitar, piyani itumu,ana yoyi ukusumi ucingzama ba. ⁸Bitrus igu piyinime, Barami bakawar ni izhizhin kum? iguddu,"agu akawar.⁹Bitrus igu yi agu uyon ideni iyisha kumina kunku kacaza yin na rungu, agu igwada uruhu ubangiji? potya ujaru mipina yamiakana niksha pirumi umu akono karoki, yani adama zhabu mina"¹⁰ Akatikam isada jigi kazana kaiyi adaska nivataru niyi nimadora, nosambi na matumu azuga yi imaru ke; yeni azha kuyazo kum acidda uyo, aniksha pirumi umi. ¹¹Usahd ubgaki ujigi unyong waya kudegha kwayer azah kashiri naduk na ya apoton kusumi uwanza gana.¹²unkusu mu alamu na umamaki mubgaki muchinzana kayasillaci kara umanzani, naduk uyen ayi akati kade akitim kisulamanu. ¹³Amma ba ushiru ukumina idamki nici na yani, aman yani ade mayho mapok kazono kayasillaci.¹⁴Akapa kami ama zussa mapiszbi maya ases kashiri aya abgaki ayarumi na yini. ¹⁵Yani ana ziza aya aza gassa ajaksha a kuna kuzina, asu nomasha yani anakomi na maya, agu inna Bitrus iwani aworo ugkugaku uyi urebe adong ayeni. ¹⁶Aya sillaci abgaki ana wanza awor a mado momma mahrazan usalima. asu yandege aya aza potanzan, na ya adeshe ajan adama yani, a garganzha yani naduk.¹⁷Piyi ubgaki pirist ayi na aya ayi naduk, (woro ayu adarika, sadukimawa); yoni akura na manigi mabgaki. ¹⁸Yani apusu umanzani aroza akudohgha kukidere.¹⁹unyong katuk malaika ubangiji makabgana narok na kudagha kundere acidda yani uya, agu. ²⁰Koninaka yuzanha kazono kamalaiku abara aya sillaci abere yani abere ani vataru ninni. ²¹Na mapoti kene yani auwora ahaikali a mawana manikata apuru mabashi, kupirist kubgaki na ayer akeni a wana ama yasha kazom naduk na yanmajallija,na madattawa maysillaci maisaraila macira ado umurni acidda mani umanzani.²²Ama nayu utuminumi ama kana akidagra kikidere ana zugani pidong,akudagho kum, aguroni a mado ukusu woni. ²³Yani agu agusa kudagha kun kumara na amenta ami ayimi ayazagi akag kami na mariyi, kina zugidi pidong.²⁴Kapa kami na masuzabanai mahaikali na aya cibru amapiristoci ama potya mummu kumina kuyeni ku nazuzura game na yani, yani agu amina na ukusumi udamawaba. ²⁵Pidong ta tum agu yeni agu,"ayer angho ni ruza akudagha kuma kashi yani ayi kuri auhaikali asu basha aya sillaci.²⁶Piyu ubgaki uhaikali umi na atumzanan ayi ayende yani, amaza cakonan matini agu asuma magu ayasillaci azu ruza yani. ²⁷Ama yende yani, asagano yani kazono kamatya, piyu ugbaki pirist iribshi yani,. ²⁸Agu "azan wur kiyananni nakam agu zu yishin mabashi uyho nizagi ninni? yin inyi kurganan ushalima na mabashi, asu bgene magu mayho ma piyanu ma toro anaci wur".²⁹Bitrus, na maamazani ashere agu, "muwani magu kiyi shi kashiri ubiyayo azan ayasillaaci. ³⁰Kashiri kapicuwur ka cokonon Yesu umi ni wuni, ama sagaruyi uzo kaci. ³¹Kashiri kamazabpi acara ukani ire, agu iwan pigono na pigaskan, ado isaraiya masere masiri na mazini ibagimi.³² Wur kuwa kiyilshaidu wa kusu mummu, kene ma na uruhu uvur, unna kashiri madugi ga ayami ana khanzhane kani naduk.³³Aya kudagha ama porakene,yani apota majara, madun, agu yeni ana wunga mamanzani. ³⁴Ama pidong na ana yahsah agu Bafarise ide nizagi agu Gamaliel, kumalami kwataurat umi naduk sha yi ugbaku, i cako ado umumi umi agu acidda umamzani uya akapa kacun.³⁵Igu yani agu "yin iyi ayu israila, yiti natenk akusumi inyi akumina kudene ayer angha. ³⁶Anatuk ami pidong ima tumuana yeshi agu Tudas azah niciniyi agu iyi kada manami, asuna ayer itur, inas ama zoboroyi,ama wuniyi aya ayi anipum niyi asoro. ba pidon uma potyakati nayi. ³⁷Kacini kaiyi, apazuk pidonana ayasha agu yahuza Galili umi anatuk akibari, ima wana umacipanza ayasillaci. yima ima nazuzura, ama aya amazoboro yi am soro.³⁸Tunna muyi kene unpashini jikin ayer amerami inna kumina kuyani na Ayuka ayer'ami yani adama naguzura. ³⁹Unna ukusun unu awa shiri idama zugini manazaza uni, muzu wana iputunu mi kashiri." yeni aduma.⁴⁰Na ama yerkya umanzani uyho agaba mani, ada mani umurni agu kada magurmi ayisa mabashi anizagi niyesu, yani ajikya yani mi aworoni. ⁴¹Yani acira daga unyong kudagha kumatya, ayi a nizagha agu yani adugan ashe-she kidere amagu anizagi ni Yesu. ⁴²Mu ma wana kene yani ana kanza ahaikali asu isha abere shiri, asu basha kokashe katukagu Yesu yi iyi Aalmashihu.

Chapter 6

¹Ana tuk amera, ubgaku woalmajira ure kagomo mabgakanzana, ayahudawa ami azomzi amayinzi ma Helinawa aciha kususnu kayahudawa ushalima, agu amani ani agugami, aka tusa kamaninaru na yini kokashe katuk.²Umanzani unu uyi pituru akaba uyesha makonusura maalmajirai, agu mani agu, mudugan muni agu ajiki abere ashiri mi ariya kanab kamaninaru ba. ³tunna muyi kene asamgha nikabina nah yarumi unyong uyeni ayer kusher anna men yeni na matiini, akuri na uruhu na mayo; anna da ma sambga magu utumun'u. ⁴Wur kire kazono na kagisa kashiri na utuma ukalma."⁵Abere ayani ani abokana ko pishe yuer kasugu ara samgha istafunus, yi kuwa ikuri na ubangaskiya na uruhu udugan na Filibus, na birokoros na nikanar, Tima, na Barminas na Nikasas piyer nantukiya umi ituba matuba muyahudonci.⁶ Ayu ubi azya ayangha ajazo kazono kumanzoni, uni isha yani kagisa kashiri yani atassha icora yini azoci ayani.⁷Abere ashiri a kana kainki, ugbaku wa alamjiro unu su pirgunzura nakom aushalima, Ifiristoci igbaki ya yahudawa ini sere kashiri.⁸Istafanus umi i kuri na alheri na uiko, iyisa ukusu umamaki na alamu unyong waya sillaci. ⁹kuma ga adog ayer awor akudong kudhogha kashiri na ayesha agu majumiar yanratu, agu ayer a ukuramiya na iskandariyawa, na adong awor amoyinzi mu kilikiya na mas asiya, ayer ungho yani aribonzona na istafanus.¹⁰Amma ayangha ama zugani ma dozana na istafanus, a magu imis ikumina kurur kuruhu unna istafanus i berbene mi. ¹¹Aka nis apemrazhy adong ayer ato agu aka guragu "ki poton istafanus isu yohro mu za dugan ka musi na kashiri."¹²Yani kumu a pebrazha ayasillaci ato, naduk na naya cimbru wa ya shiri na ayakaran ama tunkari istafanus, apuri ayende akidegh kikukara. ¹³Yeni a yede yani abere aza nipin akabere; yeni agu piyanu idotu mabiskya mayakro mazadugan akaci karur na kamatya ba. ¹⁴Wur kipotoni, isu kuma agu piyanu iyi Yesu Banazarat ida mayikiri kati kanka abaktona ugadu umi na ki zugi umusa. ¹⁵ayami naduk uyeni azomzi akoti kamatya adeniyi ayizi, ayita unyan muyi muwana na mumalaika.

Chapter 7

¹Kupiris kubyaki kugu, "mummu na yini augaskiya.² Istafanus isere agu, "yin akwani nacu, rakurinmi. kashiri piyu cinbru kacandurgan ga picuwur ibrahim tun yi kuri amayizi mesofotamiyo, katin izomo amyinzi mu haran.³ Igu yi agu, jikya mayinzi mamumi nu donzimu, aworobu amayizi man na damabarabu.⁴Ibrahim ijika mayizi mu kaldiyawa ama zomo uharan, mi kuri, kaacini kamake ma piwahan uyi; kashiri ka yarkya yi makona amoyizi mami na yeni ayini uyho. ⁵Ama kashiri kama dokani yi mayinzi mugoado, ka nacun na kuraka kwapina kayi, ama ima dene nikawau-ka na magu itado maaba, kenna ada madi mayinzi mugado yeni na uzuriya uyi, na wocini.⁶Kashiri kama bere uyi agu uzuriya uyi udama dene nibarka amadong mayinzi. ayer amayizi mami adama ita yini anyizi asen yani adama wana ader akuna adarinas. ⁷Kuma undoma hukumta ayasillaci ami adeni angha hautar na yani, kashiri ka kugu, yani adama ciranimi amayinzi mami, ayisa kashiri ubauta.⁸ kashiri kadugu Ibrahim nikawali nimaceske pigam. Ibrahim ita waba Ishaku ya yisini pigam anmi mu manziba Ishaku iwaba Yakubu, Yakubu i waba accu isaraila yani pituru ana yaba.⁹yangha anikobina niyani apuktunu kapini Yusufu azizi akidere umasar ama kashi kayi nayi. ¹⁰Kashiri ka ciddi yi uyho wayi ipuktunu ayi wato akobini; kashiri kuwa kadi mudugan na kumina kagono kafira'auna, pigomo umasr. Fira'auna iguddu yi piyu utuma ukigomo umasar na ukusumi nide aduk.¹¹Ibgom ima zuga mayinzi ma masar na mukanana, acu yani asheshe kidere amazamamaninaru. ¹²Kapa kami na Yakubu ima pota agu maninaru mayi umasa ikunu acu awur akadhar kazina. ¹³Ama kana akadhar kiba, Yusufu icidda nici niyini ka kabini, akapa kami na Firaauna ima akabini i Yusufu.¹⁴Yusufu ikunu ababini yani ayande picu Yakubu aduk unkusu munade, kobini ajaga umasar, naduk uyeni aya sillaci aya ituru kushere a kisi. ¹⁵Yakubu iworo yi aka zamo umasar yi na yayi har make mayi. ¹⁶Azha yani ajaga ushekem anissaha yani akushek kunna Ibrahim ima Jahmana ai korgoya aurfa ai cara inono na Hamor ushekem.¹⁷Kapa kami nalikawali nikashi nima patona nin na kashiri kama bara Ibrahim, aya sillaci ama pirgura nuwab uyho masar. ¹⁸Ama zuga pigomo masar umi iyoyi Yusufu. ¹⁹Pigomu'u ima cibanza apugana awur ayisa yani muza dugan nakham, muka tuma amagura gu ama jissha isen mi uyho mucaza amagu yeni agaski avatacu ayani.²⁰Akapa kami na ama waba musi ivura anini uyho ugira ipi tar ayi aima ipucu awuki. ²¹Kapa kan na ama royi, pijinni Fa'auna izhayi anina yi kaman na uwaban uyi.²²Ama basha musi mayakar na makaronta mu uri umasar, i wono piyu ubgaki, uma poti nayi na unkusu munni isha. ²³Ama kapa kami nimatumu kiwa iturunas adene kazugu ka kasumagha akobini, isaila. ²⁴ima yita asu katarya ba israila musa imukya piami na akhatarha a wuna Basamarcumi. ²⁵Kumina ku Musa akobini adama yisa kumina ku mayokari utaimako ukashiri udam zuga yani ama unu woninu me, ya agha yokaton yani.²⁶Ama ca yi nikata isaraila isu citini anikobina niyani, idene kasugu ka gasa ayami, agu yani agu, kumalami , ayin nikobina, iyan ideni inyi citini anikobina uyin? ²⁷Piyami na akhatarhon pijami ukazami inura musi akepentu, won idugiyi kicibru ba pitazi wapere uyani? ²⁸Pimoni mawunami, kenna pi mura awuna masamani?²⁹Nayi mapoti kene, isumi iyi amayinzi ma midinawa, aka uhazi kusum ujira aka tikami ima waba nonon naba nayumi.³⁰ Na kiwa ituru nas kima woro, mabaka macidda nici nimani uyi uyho karimi, apati kupono ku sinai, aniren ntira uyho karimi.³¹kapa kami na Musa ima yita urawum, umamaki upuri yi ikatta apati magu igurmi, ipota nimi nu, ubangiji nisu kuma agu. ³²Mi uniyi kashiri kacu ayin, Ibrahim na Ishaku, na Yakubu, Musa i gattan ana pa girimi azabka nici ayita ba.³³Ubangiji agu, yirga araka amu, katikami na pi yhazimi akati kavur. ³⁴Ba ushakka un yitan kidere kinna aya sillaci ashezya masar,.³⁵Piyan'u fa amusum ni igabini yi asu kuma agu, won idugi yi kigomo ka kuni akayazi na kuma piyu umagaska, kashiri ka kuni yi aicara imalaika agu iyita karmi. ³⁶Aybaya walamu ualajibai ubaktazi a masar na ubarhamiya, Musa icidda yeni umasar na kuma uyho karimi, akapa kami na yani ama zha ujaru kiwa ituru inas. ³⁷Piyamuru yi iyi musasu mi imagu isailaw, Ubangiji udama cokona pidong annabi uyho wakwanai.³⁸Piyau'u ayi piyer um iyi na aya sillaci akarimi, aukarkashir ujia goranci umalaika man mama bere uyi akupena kusinai, api yan'u ima yi na acuacu, awur, piyani u yi ima didi abere ashiri ani fataru.³⁹ Piyan'u ayi acu awur amagabani ma uhaghazani, aciddi yime uyho uyeni, azah maguragu yeni adama gurani u masa. ⁴⁰a akapa kami na amagu haruna, ana yisi mupyar mum mu da ma yira yeni kazono makana umasar. agu abere amusa a acidda yani amasar, yeni ayoni ukusu uzuguyi.⁴¹Sai yeni apyore kono kapinaga a yadde ugumki uhaduya mi ama yisa na zugu nabok akusu nicara iyeni ipymaren. ⁴²Kashiri ka jaga yeni akidere agu yeni ayisi untatum mazu utuma kidere, kaman kenna ayakaran anavaya manipri ima dushami ihadayu nicezi inibiga niktimi akiwa ituru inas yin ayi israila?⁴³Iduma na kushak, ku malek, na untatum muka shiri ka rafen na kusu murnni piyamre amagu iyisi muni usujada, tunna muyi kene undama jigini akidere kazana na ubabila.⁴⁴Abugana wur ade kati ka ma yisi usujadam ushaida uyho karimi, kenna kashiri kama gu akapa kanna kama bere umusa, agua iyisi a salan na ubaranyi. ⁴⁵Aifaiwa anami na abugana awur ama tumu ade, akapa, kajashwa, ukusun'u uma uma cigya manna amade mayingi mayasillaci azu yho kashiri, kashiri kama zobro yeni kazono kabugana awur. kenna ukususmi uyi a kadauda. ⁴⁶Umi ni zugi udugan ukashiri, amagu isuk kati nidama isha kashiri na Yakubu usuhada mi.⁴⁷Ama Sulemanu ima suga karavi kashiri. ⁴⁸Piyu ugbaki ina zomi akarari kanna asugi aicara, kenna annabi a ku; ⁴⁹Uzo aukursiyi uyi, udiniya akati kuma aya manipri ami ama ganza biya wa adalci matumu, kuma ima wana aya amylmi na ya amadoyi awuna. ⁵⁰Bazan icara inag isan unkusu mummu naduk ba.⁵¹Yin ayar idashe aci abgakazi, aya adeshe nazugu naza vussa, nato aza bhoso, ka kashe katuk ina purtunu uruhu uvur; asu yisa ukusu umi na apugara ayin a masu yisa. ⁵²Ashe aya manipri na apugana ayin ama dusha yani ani kidere? awunza ami ashiri, adene igum, akuma fusasa ato ayani, naduk ayeni ajiga uyi.⁵³ Yin iyi aya sillaci nisheri matha unna mataikuma dugi ima kiyayi ni.⁵⁴Kapa kami na ya makara ama pota mummu nasugu nayeni na nazuzura, har yeni akaza abak ayani agu iputunu na istafanus. ⁵⁵Ini ukuri na uruhu uvur ini izabga ayizi ayini uzasiri, a ita ubgaku uashiri, akuma yita yesu iyazi a kacara kare ka shiri. Aya kukara azabho tazza ibinani yi, kashe karari nina zuga mi? magu muubangiji, banki ba dama vanzana? ⁵⁶Istifanus igu Yita nzhinzhini uzo ugbantan kono kapiyer ka ngyezhi allacara kare ka kashiri.⁵⁷Aya matya azabho ami ashiri, adene igum, akuma gusasa ata ayani, naduk uyeni ajigi uyi,.⁵⁸ Aciddi yi ujuma ukado, aruzi aanatari, sabo nushaida yani ayira mariga mayani mabgakazi kagono ko kasambi ba aba gu kani agu shawulu.⁵⁹Kapa kami na amayi amaruza ma istafanus, isu yhosha ana gu, ya ubangiji sere uruhu unagi" akaghanha azabho nimi nakam, agu "ya ubangiji zu dete ibana niyi iyi anici ayeni, " ⁶⁰kapa kami na iku mummu, ata pur ummura.

Chapter 8

¹Bulus idumun na make mayi anmi mummunu managuzuna mama coko nupiwa kaya ashiri a ushalima. aya nibin naduk uyeni a caskura uyho made mu yahudiya na samariya, sai ayu tuma shiri an ama jikya mi. ²Aya na dumun na yani ama nisha istafanus ayisa ugongana ubgaki nakom magu yi. ³Shawul ima isa aya shiri muzadugan nokam, ima rizha naradi narai, asu dozo ayarumi na yini asu guzaza yeni akidhagha kiki dere.⁴Mu ma wanna kene aya nibin ninna asoskon are azono na mayisi abere ashiri. ⁵Filibus iwori kuri ushalima aka basha abere a almashihu.⁶Na makonosura maysillaci ma mapota ma yita ukusumi na filibus iyisa yeni aguddu kumina kuyeni naduk uyeni magu apoti ukusu ni lberbenemi. ⁷Agu kazanto kuruhohi uma cisza ka yasillaci aya agbaki ama rahurzi asu shibano nigum aya aza gassa na nagundori ama garganzha yeni. ⁸Ama yisa nizhagha nibgaki unyho kudo kum.⁹Akwai pidong unyho kudo asha agu Siman, amasu isa ushafina niyizi iyisa aya sillaci usamariya ukusu mu mamaki, ima su yashe nici niyi nanipiri pidong. ¹⁰Ayu usamariyawa, aya cubru na nono, asu rakunjura yi, asu kuma agu, piyan'u amuni muyi niko washiri kanna ayesha agu kashiri kabgaki. ¹¹Asu rokunzura yi agu imo goro asu yisa yani unkusu numnaki niwuganiwuganiyi.¹²Na yani ama dene nipin ana bere ubishara, na filibus ama su yisa sabona umuki washiri na nizagi ni yesu almashihu, ata yishi yeni ubaptism naduk uyeni ayaaumi na yini. ¹³Siman anici niyi i sere nibin, kacini kam na ama yisa yi ubaptisma ire kozono na mazob filibus yi, ima yitaasu yisa alamu na kusu iyisa umamaki.¹⁴Nayu utuma shiri ami ayi ushalima ama pota kutepu usamariya ushere abere ashiri, akunu yani a Bitrus zi na Yahaya. ¹⁵Na ama katumu, agisa yeni kashiri, magu ahar uruhu uvur. ¹⁶Magu har kapa kam, uruhu uvur uma dato matoro ka kapodong uyeni ama de yisa yani Yesu.¹⁷ A Bitrus zi na Yahaya atassha icora uyeni, uyani, yeni ashere uruhu uvur.¹⁸Kapa kanna Siman ima yita asu dusha uruhu uvur ama tashi cara wayu utumo shiri, ido yani ikorga. ¹⁹Agu,ugin mi uyikun u'nu, migi ma, duk piyer unna untarkon yi kacara ishere uruhu uvur.²⁰Bitrus igi agu, azurfa ayi ana naguzura naduk nayi ama gu piyi kumino pida ma zuga ubaiwa ubangiji ai korga. ²¹Piyabu madong mazuga amummu;nakazugu komu kazakani kadha kashiri. ²²Tun muyi kene do nipin ama gu ukusum na pi yisa uza dugan. akuma gisa kashiri, ama ba kadama suskana magabarta bu akusu na na nizan akasugu kamu. ²³Magu inyokoton piyi uyho kazugu kanagazi na mashizin mibok.²⁴Siman i sere agu, gisa kashiri magu migi kada ukusun'u na pi basha mu zuk mi.²⁵A Bitrus zina yahaya ama do ushaida akuma bara ubangiji, aguru yani ushalima, ujina ayisa, abere ashiri ubishara anbigamai samariya mu bgaki.²⁶Mino malaika mashiri abere u' Filibus agu coko a woro bu kudu aujinu mi uyi kajas ushalima makana Gaza (ujina un'u uyi unyho u hamada). ²⁷Ima coko awori ima yita piyer u hamdu, apicu ide ugbaku kajas ka kandakatu, usaruniya ku habasha, yi ma de umuki udikiya ukeni.ima wan ushalima agu ima yishi kashiri ibada. ²⁸Ima guru azani unyho karusarsa, asu karanta littofi nima piprin ni shaya²⁹Uruhu ugu filibus zi kana apati ukarun'u. ³⁰Filibus i sumta aka zuga yi apota isu karanta littafi nima nipri ni shaya, igu, pi yokoton ukusu na pi karanto? ³¹Pi habasha igu undoma deni ni ayokata, inna pidong i paranni me? agisa filibus zi agu iriyi ungho na karusa kayi yeni a zomzono akari kadha.³²Unasi umi na baba Habasha imasu karanta, ajo giyi na kijuna kinna ade maka ceske natik, kaman na kono kakugam aicara ya sosoyarsa, mazabganan kano. ³³Ungho ukaskanci yi ama yisha yi matha kuza matini, won idamada utarih uku sana kuyi? sabo na azhan nivataru niyi au duniya.³⁴Pucu mi iribi filibus zi, agu un gisanbu, barami, na won na annabi aberbenem? anici niyi, ba piyer ubokti? ³⁵Fiubus icigha abere, anitofi ni shaya, ayisha yi abere ashiri u yesu.³⁶Kapa kami na yani a masu jara aujina, ama katumu akana kakudong kumana, piyu ubgaki igu, yita mani masir un mamma, iyan idama yhza yishe mi ubaptisma? ³⁷Filibus igu; "inna pishei nipin a kazugu kadha, adama iya ma yishi bu utatisma." pi Habasha igu, "un shiri nitin ni Yesu umashihu kono kashiri." ³⁸Pi Habasha umu igu ahhazaki ukarusa, yani aka tumu aci kamani yani uta, filibus da baban, filibus iyisha yi ubaptisma.³⁹Kapa kan na yani ama cira unyho mani, uruhu ubangiji ugha filibus zi; baba ina ka yita yi, yi. ire kagono nu juru yi asu yisa nizagha. ⁴⁰Filibus ima cidda nici niyi ka azoteo, ya azabara amayinzi mami asu isa abere ashiri ubishara amadho kapa na daba ukaisariya.

Chapter 9

¹Sawul ima rekazono na bere achaza ama dushi ushak, har na amaunza alamajiran ubangiji, iwari ka piyi ibgaki upirist. ²Inyi magisa uwasiku makana ga madhazha momyi aka yu ujina ungu, ayarumi na yini, i yende yain ushalima ashishi yeni.³Monna ima su jara, muma wana kapa kami ni ma potora udimasku, madbok matus ma wur uga shiri manrha ma balla yi ungho. ⁴Yi ijigi kajas abata nidho nimi nishi kumi agu, shawulu, shawulu iyan ideni pimpi yisami akidere?⁵Yawul isere agu mon iyi pugu, ubangiji?" ubangiji ugu, mi unyi Yesu napi yishami akidere. ⁶Pibbi cokon, ariyha ungho kudho, angya dama paradu ukusu na pideni. ⁷Ayer ami ajara ayina shaul yani ayhazahna akizani natik abizapidak.⁸Shawul icoko doga kajas, abgana ayishi aiyi, bamo yita kadammha, yeni apuru i cara yini a yini yi kazono ayeddi uyho ubiga udimasku. ⁹A tuk atar ana meni katege, ana su reyi ansu shezhi.¹⁰Adhe pidong almajiri admashku ide nizogi agu Haraniya, na kashiri kama bere yi unyho uwahay, agu Hananiya; "i magu, yita, mayi mumma mu ubangiji".¹¹ Ubangiji ugi agu, "coko awarabu akuturabi kun ayasha agu mikakke, a karari kapidong na ayashi agu yahuza aribi pidak na unagi agu shawulu, umi igisa kashiri.¹² Ima yita unyho uwahayi piyer ide nizagi Hananiya isu rinzha ama shishiyi kacara, ama gu ayizi aiyi abgata.¹⁵¹³Amhananiya ima shere, "ubangiji unpoton kutepu kayer abgaki ka piyer un'u na ukusumi umakari ni yisan ayer amu avussa ami ayi ushalima.¹⁴ Adugi izini iwor ka piyi ibgaki kupirist, ipur piyer umi iyasha ani zagi niyi;. ¹⁵Ubangiji ugi agu,"worobu, ayi na usamgan piyu utuma unak. umi dama basha nizagi ninak kaya ayani kashiri, na gomo na nono na isaraila. ¹⁶Magu indama barayi imis ukedere kin nina she-she abara anizagi ninak.¹⁷Hananiya wori, ariya ugirumi atarkya yi icara anici, agu, kwoni shawulu, ubangiji yesu, umi kiddan nici niyi upu aujina akapa kami na pida mawana, ikunumi agu pisere mayi makatege, akura na uruhu uvur. ¹⁸Akarikam kadanmana kayi na kubgakshi ijigi ana yizi ashawulu, izaga ma yita katege, icoko ayisha yi ubaptisma. ¹⁹Imare manunaru ashiranayi izoma na almajirai u dimasku ana tuk abgaki.²⁰Akapa kami ipuru mayishi abere ashiri kayasillaci unyho uhaikali, asu kuma azu ayi iyi kono kashiri.²¹ Ayami ama pota kenna ikuma apota umamaki agu"azan piyami iwunza aya sillaci u shalima ayasha uzo ni zagi nini? itumi na agu shi-shizi aya bgakazi u piristoci.²² Ama shawulu igugi uiko ubgaki, kuma idassha muza dugan na masu doza kacaci na yahudawa ami azomgi udimashku ama gu muyi kene agu yesu iyi almashihu.²³Ana tuk a cini abgaki, ayahudawa ashiri abere awunayi . ²⁴Ama macamsona mayoni ama wana ma maya ushawulu, asu nari kaya amente karak kubiga katu nan mi magu awunyi. ²⁵Ama yi kacaci katuk almajirai aiyi azha yi a kabende, asurkaniyi akuguba.²⁶Kapa kami nima katumu ushalima, shawulu idene kazugu kabgakyo nici no almajirai, naduk nayi agu yima iwani almajiri. ²⁷Barnabas ima zha yi ajayi niyi kuzamanzoni abere kanna shawulu imani na ubangiji aujina, kashiri ka bere nayi. shawulu ima yisha abere ungho nizagi ni ubangiji yesu.²⁸Ima mana na yeni akapa kami ama suninzha asu cizza ushalima. iyish abere shiri maza ushad unyho nizagi ni ubangiji yesu. ²⁹Kuma isu nibana Yahudawa aki Helinci, ama yani asure kagono ko mawuniyi. ³⁰Akapini ama yakaro kene azha yi ayende ukaisariya, anuri yi majaga utarisus.³¹Kapa kami eklisiya naduk imayizi mu yahuda, Galili na usamariya ama zuga manoki mamzugu na shiru; are kagono na ujaru ungho ushad ubangiji na mazugani manazugu nu ruhu uvur, ekilsiya ipirgura na ubgaku uya sillaci. ³²Har mu katumu, kenne Bitrus ima manra mayizi matikam naduk, aguri yi ka yu bi ami azamzi akude ku lidda.³³Akuri ni ima yita pidong uyer ide nizagi ini yesu, ikiti usuku ukacara kadha imashi ade kiwo manaziba ayi uzo kakami. ³⁴Bitrus igi agu "iniyasu; yesu almashihu igarganan bu caka upirkya kumashi kumu, "akapa isade acoko.³⁵ yani ata zomo amayizi mu idda na mu saran yeni piyami, a tuburga yeni kubangiji.³⁶Mina kuma uyafa ade almajira, na ana yisha agu Tabita, agu magura gu "dokas" piyini ungu ikuri na ukusu mudugan na kumina kukidere ni yisa ga aya mani, ³⁷mu wana aguragu ana tuk ari a wori ima ganomo ake ma, ama guzu kuyaza kum azha atarkya uzo ubene.³⁸Tunna ulidda upati ayafa, almajirai apotha agu Bitrus iyi kuri, yani akunu aya ba uyi. Yani agishi, "wana uwur azu isa yazhane udong katage.³⁹ Bitrus i coko awani na yani nama katimu ma yeni, ajagiyi au bere umi, zai agugami naduk uyeni ayazanzhana apati yi asu shibana, yani azha mariga na usutura Dikos ima tusza akapa kami nima yi uyeni.⁴⁰Bitrus ima cidda yani naduk ungho kidoghakim, akagyano, agisa kashiri, a kubbuarga akuyaza kum. ⁴¹Agu, Tabitha coko, ibgana uyizi, ayi, ima iyita Bitrus zi igomo, Bitrus i daska kacara kayi acokona yi, akapa kami iyarkya aya azab kashiri na agugami ami, adakana yani igara. ⁴²Ama ma yokotayi naduk uyafa, aya sillaci agbaki ama shere kashiri ubangiji. ⁴³Ima zomo, agu, Bitrus izomo ana tuk abyaki uyafa yenna pidok uyer na ana yesha agu sainu; pisunkum.

Chapter 10

¹Ama yisa pudong amayizi mu kaisariyam piyi ide nizagi agu karniliyas, ku shugaban sasoji ukungiya na ana yasha agu italiya. ²Apiyer idugan, umi idugi nici niyi na naa nayi autuma shiri. ina dusha mamuki mikarako ibgaki ka yahudawa, asu gisa kashiri ka kashe kador ga kashiri.³Akapa kutorin ama yira, ama barayi ungho u wahayi malaikan ubangiji madama tumu uyi, malaika mam ma gu agu "karnitiya". ⁴Karniliyas, ima den malaka ayizi ama pok mushad agu "iyan," piyu gira? "malaika a guyi agu, "magisa amu na mamukshi un talaka ma kana tumu uzo shiri aka yazi ku sadaka uskusu uma mingi azo kashiri.⁵ Mina kunu kayer makana akudho kuyafa yani ayend piyer ide nizagi agu zminu umi na ayasha agu Bitrus.⁶ Izomi ayi na saminu pisunkun, umina karari kayi ka poti u'tuku.⁷Malaika mami mama bere uyi maworo mani, karniliyas iyarkya aya ba unyho adere ugira uyi na kisaja kidha ki yisa kashiri utuma unyho suja mum mu yisha kashiri uhidima. ⁸Karniliyas ibere yani dug ukusu mi ucinzanan akunu yani u yata.⁹Ama cayi nikata akapa ka katag kutashi (akaran kanmi) ama su jara ama patona ubiga Bitrus itug uzo ber ama agu igisa kashiri. ¹⁰Ata poti ubgam amani ukusu ni da mare, akapa mani u'wahaya.¹¹ Isada ayita matus uzo shiri mabgata u'dag utaza ucu tozza, madanma ka suna kubazaran kasu tassa mauna audiniya asu toddonza aiguk inas. ¹²ungho uyani ade ko iyan inamson nibiga adeshe ipina nas na kuma aya awamaranha au'uya na nanin nuzha.¹³Nimi ni bere uyi coko, Bitrus, aceske are. ¹⁴"Ama Bitrus igu" zan kene,ubangiji, me undato mare ukusu umakari ba ka uzu dugan. ¹⁵Ama nimi ni pa gurmi awana akatak kiba, "ukusu na kashiri ka guskun, su yese uni agu unu makari. ¹⁶Mummu muma cinzana kitari, ana thag ami azha utas umi atudda azha shiri.¹⁷Akapa kami na Bitrus yi unyho u maza matini ima yita u wabayin ata yita piyami na karniliyas ikuni iyazi akano karak ku ugirum. ¹⁸Yeni ama dene mazinta asu ribshi ba saminu unna ayasha agu Bitrus izaganna.¹⁹Akapa komi na Bitrus ima yi akumina ku wahayim, u ruhu ugi agu, 'yita, ya sillaci atar a byenebu. ²⁰Coko atoro kafin piworbu, zu nagaza kadar kafin iworni, magu ami un kuni uyani.²¹ Bitrus itaro kaya sillaci umi agu, "ami piyami ni ibgene, iyan ideni itima?²²Yani agu, "kubgaku kan soja na ana yasha agu karniliyas, piyu uma tini ibauta kashiri ide matina mavur mu shaida ka ya asillaci u yahudawa, yi umi na malaika mavur ma shiri kama kuna agu ikana ugira u yi, ipoto ukun uwor upu. ²³Bitrus ima yhasha yani awa u uyha ama zamzona na yi nikata nima wana yani awani ayi, adong akopiri awur u yafa ayongana yi.²⁴Ama cayi nikata ariya unyho u kaisariya, karniliyas isu sussa yani; ima yeshe a "kabini na ajami ami apatazi.²⁵Muma wana kapa kami na Bitrus ima rigya, karniluyas imana nayi akhozhana ayisa yi u sujada. ²⁶Ama Bitrus icokona yi angu, "coko ayazhane migi ma apiyer".²⁷Akapa kami na Bitrus ima su berbene uyi yi, ima riyha ungho azuga aya sillaci abgaki akonusuran akaici kadha.²⁸ Igu yani agu yin anci ayin iyo muda mawana munimi. Bahauden piyer iyishi kadan mano ko kumi unziyara upidong ka ukabilla ba ama kashiri ka kumi unzugu pidong ivur yi na made mizivu.²⁹ Ukusu udeni mimmi wani akazugu kadha kapa kami nima yarkya mi, ukusu ideni mina ribnin agu iyan ideni ima kunu agu unwani.³⁰Karniluyas igu 'atuk anas ami awori amanimi akapa kan kama un masu gisa kashiri ungho kapa ka katar (karfi itar) akarari kanag un yita piyer iyagi kazono kanag ade makusu mapok. ³¹Igu, "karniliyas kahsiri ka poto kagisa kamu, momushimam napi isha aya caza ma kashiri ka minya nopu.³² Tun mu wani kene kuru pidhak u yafa uyakya bu pidhog na ayasho agu samimu unna ayasha agu Bitrus, iwanzi ugirausaminu unna ayasha agu saminu pisunkun umu iyi akano kutuku. ³³(Inna nayi itumi idama bere upu.³⁴Bitrus ibgana kono kayi, agu, nipin, agu un yakaton kashiri ka kana dene kani ubaktu. ³⁵Mumu yi kene, ka ashe aya sillaci naduk nayi ibada naya ayisa ukusu udugan adama zuha ushenu kashiri.³⁶Biyo ukun umi ni kuni kayer israila akapa kami nima bara kutupu kudugan ku salama uwor u yesu kirist, umi iyi ubangiji nadug.³⁷ Yin n ci yin iy mng mn mawanzaga na, mamma cigha unyho u yahudiya, acigya u Galili, kacini kama bari mubptisma unna yahaya ma yisa. ³⁸Undong mum mukubsan na yesu Banazarat, kenna kashiri ka keben yi na u'ruhu na u'iko kuma ima re kozon utuma uduta nan na uma gargunzi kayomi na ud ishi-shin, magu kashiri kayi ayi.³⁹Wur kiyi ishaidu mun kusu mum mu wanzagana amayinzi mu yahudiya na unyho ushlima,Yesun umi na awuni ama zagara yi uzo kaci. ⁴⁰Piyer ungu, kashiri ka cokonan yi anmi mi tar aguddu yi kenna ana yakatayi . ⁴¹azan kaya naduk amun ga ishaidu ya shiri nima tezo tun amacigya-wur anci awur, na kire asu she-she ayi kaphora nayi kacini kama coko mayi wur kamayaza.⁴²Aduzi umurni agu ki yishi ayar abere ashiri, ki tabbatar agu ayi umi na kashiri kama teske agu iyi matha kaya akizini na mayaza. ⁴³Unyi na anibrin (Annabawa) ama yisha ushaid, agu duk piyar idugu nipiri idama zuga mareske mibak anizagi niyi.⁴⁴Kapa kanna Bitrus ima su berbene an kusu mummu uruhu uvur utoro ka yami aragurgan abere yayi. ⁴⁵Ayer ami ayi ukungiyo uyi anikupi naya ashiri kashiri ama duma na macesk pigom naduk ayami ama tumu ayi na Bitrus ama yisa umamaki, u mado uruhu uvur uma toro ka yasillaci,⁴⁶Magu apota aya sillaci asu berbene kidog kishiwa asu yaba kashiri, Bitrus isere.⁴⁷ Ba de piyer um ida mayaza ayangya ama ubaptisma umani; kenna yani aseri u ruhu uvur nana wur. ⁴⁸isadi ado umurni ayishi yeni ubaptisma unyho nizagi ni yesu kristi yeni ama gisa yi uyi na yeni ana dog atuk.

Chapter 11

¹Mina mazani na "kwani ami ayi ungho uyahudiya apotin agu aya ayo ni kashiri asere abere kashir. ²Kapa kamina Bitrus ima kono urshalima, ayami amayi ayu kadya ama zangi yi. ³Agu " kubkya nici na yer azasha ni ukaciya asu na yani.⁴Ama Bitrus uma cigha mabashi yani ka iyanni-yan, igisa unyho kudho kubgi ku yafa,un ta yita u wahayi uyi nu taska unu tazza. ⁵Na kubazaran kugbaki atandho awor uzo aiguk inyi yi nas atoro kazano kanag. ⁶ Un deniyi uyizi ayisa kumina uyi, un yitan nitigan ni deshe ibini nas yi duniya, niliga ninaguzi, na nini womaronng na nanin ruza.⁷Un potanimi nisu kuma mi agu coko, Bitrus aceske are. ⁸Mi ungu, azon kene, ubangiji magu ba kadamana kan kaza dugan ka kanagazi ka muru taba mariya kono kanag. ⁹"Nimi ni sere awor uzo agu, "ukusum na kashiri ka yarkhon unu vur, zu yaku ni agu unu makari". ¹⁰Mummu mu cigyi masura kituk ka iyan igurici yzo shiri.¹¹Minna mina ga ayer atar ayazagi kagomo akarari kan kiyimi akuni awor ukaisariya ma wana umi. ¹²U'ruhu uda mi kwara a warmi kiyi ayani, un dama baktanami yeni, akwani aya kutashi ayi nami, ki rayun karari ka piyerum.¹³ Ibaridi kanna iyitan malaika mayazi unyho ugira uyi asu kuma agu "kunu ayer akan u'yafa, ayarki saminuni unna ayasha agu Bitrus. ¹⁴Idama barini ukun umi na dama zuga ugarkan pu naduk u'gira umu.¹⁵Un ma cigha abere ba yani, uruhu uvur unu toro anaci ayeni, kamun kenna utoron uwur tu kazono.¹⁶ Un sada mingha a bere ubangiji kenna ka kugu, "mu yikene yahaya iyishi uhaptisma amani, aman yi adama yisini ubaptisma aruhu uvur,".¹⁷Inna kashiri ka deni ayu mashe kenna ka deni di akapa kan kima sere nipin ga ubangiji Yesu almashihu, wan iyi me nan dama daza na kashiri?. ¹⁸Na yani apoton unkusus mummu, apigamumagu, yeni aduksha kashiri ubgaku yani agu ga aya sillaci ami ayani kashiri, kadugi yeni ma sere kashiri maser nifatari.¹⁹Ayami ama sotozono a magu aderenza yani mam mana zoboro make mi istafanus, yani agbakana aka zaga u' finikiya, bukurus na antakiya, ama yisha a bere ashiri yesu ga yahudawa utayani. ²⁰Aman adog ayani, ayer u kuburus na kurane, ama tumu u antakiya abere na Helenawa, asu iyasha yani abere ubagiji Yesu. ²¹Ama uiko ubangiji uni yi na yeni, ayer abgahi asere nipin akumburga ku ubangiji.²²Kutepu ku yeni ku mana anato iklisiya imi iyi ushalima, yani akunun u' Barnabas makona kuri u antakiya. ²³Ima tumu ayita madho muwan mashiri, ima yisa kazugu kacok; ashirara yani agu yini jakurga ungho ubangiji ana zugu na yani. ²⁴A magu iyi peyer umatini, akuri na uruhu uvur na nipin, ayasallici abgaki apirgura ga ubangiji.²⁵Barnabas iworoyi u torsus agu ika bgen shawulu yi.²⁶ Ima zugiyi a ankakiya ima zomo, kiwa niwa nidha yani usu kanusura na ikilisiya asu basha sillaci abgaki antakiya na ama cigha marazha almajirai kaista.²⁷ungho atuk angha adong annabawa awur urshalima ama tumu u antakiya.²⁸ Piyu udho unyho uyeni, ide nizagi agu agabas i coko ayazhanaha abere au'iko uruhu uvur asu kuma agu adama yisha kidere ki kumi ko ki aduniya. mummu muma cigha a uzamani u kalaudima.²⁹Amma almajiran azha kumina kowanna iyaka iyako ushuru uyi, yeni akunu kakabini ami ayi u yahudiya na mamuki.³⁰ Aden kene, ama kunu ka ya acibru akidnagha kiya shiri na ikorga akacara kabarnaba na shawulu.

Chapter 12

¹Akapa kanka pigomo Hirudus ima dene adong ayi bi kacoro magu inagaza yani.² Ima wuna Yakubu kabina u'yahaya akutan kuca.³Ima yita kene amana u'yahudawa, asada puru Bitrus zu. ⁴Kenna ima puriyi, agushi akudagha kukidere magususa aya sillaci adene un saja munas agu mu cigi, ade kasuzu iyeddi kagono ka Yer kacini ku idin keterewa.⁵Bitrus ikaarkan akudnagha kukidere, aman akapini u' klisiya asu gisa kashiri sabo nayi. ⁶Ama de kumina kunikata Hiridus adama ciddi yi, aka tuk komi, Bitrus ipumin mura kakacaci kan saja muba, ashishin amayhen maba; un suja musu muntiyi ati kakudagha ku' kidere.⁷Ba amayo malaikun ubangiji ma yhatu yi, matus ma balla kidogha kim. irrle Bitrus akupentu acakanayi agu, coko na wau; mayhen mani mata pinti aicora yi ahigi kajas. ⁸Malaika magi agu, dene udammara adene aroka mu, Bitrus i dene kene malaika ma gi agu, "bazura kubazaran kumu, azobera me."⁹Bitrus izaboro malaika mami yani acira uya ina yakata yi ukusu na malaika mayimi au'unipini ide kumina agu ukusu nizanzini au'wahay. ¹⁰Yani ama wana aya amanenta azani na iba, akatum akarhen na ama nabsa upkorga kani kama sadi akudha; ka igakta anikeni, yani acisza azaboro kuturubi, kuma atikam malaika ma jika yani mi.¹¹Na Bitrus ima guru a kumina kuyi, agu muyi kene mina iyokoton ubangiji ikuni na malaika mayi magu mamma gaski yi ai'cora Hiridus na ukusu mi na Yahudawa ayi mi akumina.¹² Ima yakata kene, iwana ugira u' mariyamu piwoban u'yahaya umi na nizagi nibiwaban u'yi agu markus; aya azoh kashiri akonason abati kom asu gisa kashiri.¹³Ima phara karhon kanibira upkarari kamina, bidere u'karari kami na ayasha agu bada ima tumu agu ibgana karak. ¹⁴Ima yokota animi ni Bitrus , magu nizagha ina yiya yi ma bgana karok, ama yi kene, ka gurukani a kidagho nawou, agu ka duk kutepu ku, Biturs iyi zi akarok. ¹⁵Yani agu kani agu, "piyanran kanka yazanha na gu anibin. yani agu, a malaika mayi.¹⁶Bitrus uma ye kazono na mabgasa karak, ama bgana karek komi, ashe ayi ayi, yi a pota u'mamaki nakam. ¹⁷Bitrus idene yini kacara asu yisha yani alama yani akis yeni, ata bari yeni kuebu kenna kashiri ka ciddan ni ungho kudhazha ku kidee, igu," barin Yakubi na kudezha kwakwani ukusu uwani, "Ikikya yani mi, awor a kadong kateke.¹⁸Kapa kami na nikata nima rurka azan maribana macun mama coko unyho saja ba au ukusu uwanzagan u' Bitrus. ¹⁹Kacini kam na Bitrus ima byene yi, ana zugi yi, iditi amenten, adbo umurni awunza yani, ata duri mawana u'yahudiya, makana u'kaisariya ma kazami kuri.²⁰Akapa kami Hiridus ima shinsa nakam na ayer u'tayana u' sadon yani aworoni uyi ayi yani agisa bilastasa, piyu u' mamuki pigomo, imukya yani, yeni abgene manomoki mana zuga, ama gu yani azussa maninaru amayinzi momi. ²¹Anmi munna ama tara, Hiridus idena u' dummara a makusu ma dho ushad, agomo au'kursiya, ayisa yani abere.²²Ayer ami ayisa majina, "nimi ni kadhon kashiri azan nipi yer. ²³Akatikam malaikan ubagiji ma bgaka yi agu idugi yi kashiri ubgaku, akati kam icinzi ire yi ike.²⁴Abere shiri akana ka kashe katoge asu bgakanzana.²⁵Kacini kabarnabas ba shawulu ama duru itum uyani u'shalima ama guru, ma yani, yani aguru na yahaya, umi na nizagi ni piwoban uyi agu markus Barnaba na shawulu yani agurani uashalima.

Chapter 13

¹Unyho iklisiya imi yi antakiya, ni de annabawa na mamalanmai Barnabas, saminu, (umi na yashi agu ushiru) na lukiya Bakurame na manayin umi na ama ninayi na pigomo Hiridu piyu mulki) na shawulu. ²Kapa kami na yeni ama su yisa kashiri kidere, na mayiznon kene, uruhu uvur azu, jikinmi Barnabas na shawulu, amu gu utuma umi nan unyho kan yanim. ³Kacini kamakanusura yani agisa kashiri na mayizanon kene, yani adene kacora mi, agu aworani.⁴A shawulu na Barnabas ado kashiri; ubgaku na ruhu uvur aworani zulukiya, akati kama yini a rabkya makana akabyatu ku kuburus. ⁵Kapa kam na amayi u'salami, abasha abere ashiri amadnagha ma yahudawa, yani ayi na yahaya, markus pimukan uyani.⁶Kacini kama maryi kubgatu nadug na Bafusa, aka tikam yani azuga pidog Bayahudi ide nizigi ag bara yeshua puyu tsafi kuma annabi akabere. ⁷Piyi usafin nayi na makaddas, yi sarju, Bulus apiyer wa bere ashiri piyami ima yakya shawulu na Barnaba agu imani ma pota abere ashiri. ⁸Elimas piyu "tsafi" agu kenna nizagi nin niyi) iyisha muza dugan nayoni, amani mazu iyishi makaddas akidere ama gu nipin.⁹Shawulu unna ana guyi agu bulus ikuri na u'ruhu uvur igingha yi auiyi. ¹⁰Agu puyi kona kibilis; pikuri na naiyan imari panyi na magunta. pu piyi pijami ukusu udugan, pi dama jikyabu makarta kijina kirki yazhazi ba? ki ubangiji.¹¹Mina ga kacara ku ubangiji, pi dama wanna pidumi mi. pi dama yita bu unmi minna na kadog kapa."katikam sai ga kubumi na majin icigya ujaru nakabgen ka ya sillaci agu adeni kuja gara. ¹²kacini kami na makaddashi mama yita ukusu cinzanan mado nipin magu ma poton umamaki uma bashi ma ubangiji.¹³Bulus najami acamsana a rabkya akujirgikumani mashir awor bafusa makana firilya, a bamfiliya. Yahaya ima jikya yni mi aguru yi ushalima.¹⁴ Bulus na ajami aworani u'firjiya makana antakiya ma-yinji u'Bisidiya. akati kam nayani a mariya kudagha kwushiri azomzono katuk kasabar. ¹⁵kacini yani akaranta idokoki na annabawa, mashugabani ma kudagha kwashiri manura ukun agu,"akwani, unna ide udog ukun utcitari na yasillaci ibara."¹⁶Bulus ima coko adena alama akacara agu. ayasillaci u'saraila yin nayami aduksha kashiri ubgaku potin.¹⁷ Kashiri ki isaraila ka samgan abugana wur apiszya yani akapa kanna amayi amayinzi ma'masar kenna ubgaku u'iko uma cidda yani unyho umani. ¹⁸Ima dene uhakuri na yeni unyho karimi kakiwa ituru inas.¹⁹kacini ka mawunza mayinzi kushere unyho u'kanawa, ada abugana mayinzi mani ugado.²⁰ Nnkusu mummu muma ciyha kiwa madari manas ai'turu kishi 450 imi iwori, kacini kanka, kashiri kado yini aya matha. har katukan na annabi samaila ima tumu.²¹Aya sillaci agisa aduk pigomo. kashiri kadho yini Saul kono ka kish. piyar iciri aima Binyamin iwana pigono har ucogo ukiwa ituru inas.²² Kashiri kama cidda yimi ako zoni kaki gomo. ajabkya Daudi iwana pigomo yeni au'u Dauda na kashirimagu, un zugi Dauda kono ka yessa, piyar unna kazugu kanak kamani idoma yishi ukusu na kasugu kamani kani.²³unyho uzuriya upi yan'u na pigaskan idama ciri, Yesu kenna ama kawarta mu wan kene.²⁴ Mummu muma awanimi kamin matumu ma Yesu. yahaya ima basha ubaptisma uma tuba maya sillaci Isaraila.²⁵ Kapa kami na yahaya ima duru utuma uyi, imagu awan iyi migi akumina kuyin? ayami unyi yi. agu rakurgin, pidog ido wana kacini kanak umi nan dama iyami mabii maballi maraka ayi .²⁶Akwani awur unyho uzuriya Ibrahim, na yami ayisa kashiri kidere unyho uyin mazu wuri mana dupyana ukun uma gaskidi. ²⁷Na yami agomji ushalima na ya kigomo kiyeni ayokoton ani yi, akiri mabashi ma annabawa anna akaranta ko ushe unmi masabar ama wana mayi .²⁸Mmagu yini azugi ani udalili umake uyi ba, agsa Bilatus agu iwun yi. ²⁹Ama duru ukusum na aykaran ayi, adoddo yi kajes kama dankari yi adeni yi unyho kushek.³⁰Kashiri kama cokanayi unyho makitaru.³¹ Aya sillaci ama wana nayi awor ugalili na ushalima ama dukara yi ana tuk abgaki ayar angha ayi ishaidu iyi har amina.³²Ki yaddeni kuteku kurentu kuni kawali nim na amdene apugana.³³ Ubangiji ayirkandi alkawali. mumu yikene icikona Yesu unyho mayaza kenna muyi anitafi ni zabura u'iba. pu piyi kono kanak ukyaru na wani picumu.' ³⁴Ukusu unna dene acokana yi unyho mayaza muni magu nipum niyi ni za bozo ibere masuna undama dine albarkun Dauda ni vur niza dara.³⁵Mummu miyi kene ni ima bere adog u'zabura, idama jikini puyu uyi ivur iiyita mabozo ba.³⁶ kacini kan na Dauda ima isha kashiri kidere unyho kasugu kayi na munna koshi kamani, ikini anisha yi.³⁷ Piyi mi na kashiri ka cokonan iyirani mabozo.³⁸Akwani, yokotin agu aka piyar unu na ama zuga ayishi abere ashiri aciddi nimou aibag. ³⁹Auyi na piyer idugi nibin acidden yimi magu ikuburan akusum na daka umusa ya yantar na yin ba .⁴⁰Tun muyi kene matini na ukusu na annabawa abare unuzu cigha uyin. ⁴¹Yi iyi aya azhabha aci, idama yude sabo nu'umamaki, idama dara sabo na un yisha utuma anatuk ayin, utumumi ni dama dumini ko nana bidog ibarani.⁴²Ana Bulus na Barnaba amasu cisza kenan, aya sillaci a gisa yeni, apa gurmi ayisha abere ami katuk ka sabaci ama tumi. ⁴³Kacini kam namagisa mashiri madara, ayahudawa abgaki na kuma aya righan addi u'yahudawa azoboro Bulus na Barnaba. yani ashirana yeni agu ari kozono na utuma shiri wa alheri.⁴⁴Ana asabaciana manrya, aya kudho kusan na duk akossura magu yani apoti abere ubangiji. ⁴⁵Kapa kami na yahudawa ama yi makau usura ma ya sillaci yani akura nipuktuni asu cipanza akusum na Bulus ibasha yeni ana dama ni nayi.⁴⁶Ama Bulus na Barnaba ya abere ba ushad agu, audole acig abara yeni abere ashiri. aman tun muyi kene ni iduya nan uni ibaran agu iduganmi masere nifataru naza dara tunna muyi kene kida matubbura ka ya aza yho kashiri . ⁴⁷Mu yi kene Ubangiji idugidi umurni agu , undugini matus ga aya ayhoni kashiri magu iyenden masere mashiri au'ya.'''⁴⁸Na aya az yho kashiri ama pota kene yani ayisha nizagha asu bgakan-zha ukauna ubangiji, aya na kashiri ka maru tara ado nipin, azuga avataru azha dara. ⁴⁹Ukalma washiri urigya ka kashe karege kamayinzi mam.⁵⁰Ama ayahudawa apepe adog ayini ayisha usujada, aya na apok uyani na ya abgakazi ayarumi akudho kum, mummu muma cokona ukusu uza dugan u'Bulus na Barnaba, ama cidda yani anyho uteu uma yinzi mami. ⁵¹ A Bulus zi na Barnabas yani aveske ipini yony, aworani akudho koniya.⁵² Aman almajirai ami ama kura na nizagha na ruhu.

Chapter 14

¹Akapa kanna Bulus na Barnabas ama riyha ikaniya arigya kudapha kwa Yahudawa ayisha abere ashiri, kenna ya sillaci abyaki daga unyho uyahudawa ama dha nipin.² Ayahudawa ami ama yisha ni ubiyayya ba ama pepe aya za yho kashiri yinashinsa nakopini.³Ama zomzono akati kam adene kador kaco, asu berbene ba ushad na uiko ubangiji asu basha ukun wa riheri akani. ima yisha mummu ana lamu na al'ajibai aicara Bulus na Barnabas.⁴ Mu ma wana kene aya kudo awarkurga kibi, adog axobo urayi uhudawa, adog azoboro umanzani.⁵Aya sillaci akudo na yahudawa abgena kenna ana daska matini maya cibru akudo agu aderenji Bulus na Barnabas, aruza yeni.⁶ Ama yokota kene asumana makan amado mu ikoniya, listira na darbe na mado man ma magrha yani.⁷ Akuri mana yisha abere ashiri a bishara.⁸Au listira akwai pidog izoni i cihoto ma iya macoko aibiniyi amagu ayi kagundari iwardha amawaba mayi. ⁹Ni dog uyer ipota Bulus isu berbene. Bulus ikabya yi ayizi ayho katba yi ayokata agu piyer umi ide nipin na dama gaski iguyi agu anim nishiri,coko ayazone aibinimu." ¹⁰Piya itubta acigha ujaru aibini yi, apuru maningrana.¹¹Aya kudho kum ayita ukusu na Bulus ideni. yani acokana ami ayani asu kuma agu na likoriyanci," ai nashi na wani uyeni na war nade ukamani wayer.¹² Asu yasho Barnabas ani zagi "Zafsa" Bulus kuma asu yeshi agu "hamisa,"amagu ayi ima piri anabere. ¹³Sai piris umi yi zafsa unna kidnagha kima yishi yi usujada kiyi akarag kubiga. ima yende ijimi yiba. na i paska na ama nuga na nikar, yina yasillaci ayi ami agu ayisha yi uhadaya.¹⁴Umanyani umi, agu ayasillaci.¹⁵ Ayi ama kuma agu, "potin! ayasillaci iyan ideni isha ukusun u'? wur fa ayasillaci na yin, ki yendenni kutepu kurentu. na magu, jikin unkusu mum mu zamuni kadommanami. a gu guru kashiri kade nirataru; kanka napsa kajas nuzo na uteku na kusu mum muyi me. ¹⁶Kazomo ama jikanmi ayer ayishi ukusu na kidama iya mayishi.¹⁷Mu yi kene. ijikan yi nici yi na ushaida ba sabo ni idusha unkusu mudugan, idushi ni mani muzo. na napa nade nibarka. ikurganan ni na maninaru na nizhagha. ¹⁸Duk ni kalmomi inyi dakyar. Bulus na Barnabas dakyar na ama yazakya yani ama yisha yani uhadaya.¹⁹Aman adog yahudawa awor antakiya na amangu ayer awur ikoniya amarinjayi makossura maya sillaci. ama ruya Bulus yi adaski majaga akati kakudho, iyita adeguba imaru ke. Du kene ²⁰na almajirai ama maraya yi ayazazi. icoko aguri yi unyho kudho. awori udarba ayi na Barnabas.²¹Kacini kami na yani ama isha abere ashiri akudho kum azuga almajirai abgaki agurani u'listira na ikayi na antokiya. ²²Asu shiranzha nasugu na almajirai yani atere nipin, ari kazono na nini, asu kuma yani agu inna yani ajimren nakam adama marantu mashiri tunna mu wani kene yani adama she-she kidere.²³Ama sambga yani ayacibru ako kushe kudhagha, apuru maka gisa kashiri na mayisya nan kene. ado yani kashiri ayami adugi nipin ukani. ²⁴Akapa kami azboro u'bisidiya aka tumu u' Bamfiliya.²⁵ Ama yisha abere ayoni u'Biriya," aworo asadi u'italiya.²⁶ Aku jirgi ku mani makana u'antakiya akari kam na ama dokana yani ana alheri ashiri amagu utuma umi na yoni aduri mina-mina.²⁷Na maka tumu mayani u'antakiya akonasha aya kudhagha ati kadha, adho kutepu ku ukusu na kashiri ka deni uyani, na kenna ka bganan yani karog ka alumai ka nipin.²⁸ Ama zomzono ayi na almajirai akapa kaco.

Chapter 15

¹Adag ayar atumu awur u' yahudiya ama basha a kabini, agu mi ayisan anini ukaciya ungho alada amusa ba, idama zugi ni nagaska. ²Bulus na barnaba amukya yani na bere acaza, akabini aceske ushawara Bulus na Barnaba ana dog akan u'shalima ku manzani naya cubru ana bere ungho.³Na muyi kene ikilisiya ima kumu yani, agabara ta finikiya na samariya, abara madho nipin naya ayha ni kashiri.ima yade nizhazha nibgaki akati kam ani kapina. ⁴kacini kamatumu mayani u'shalima, aya shiri na umanzani na yacibru, asere yani abata yani ukusum na kashiri amagu a yani.⁵Amma adag ayar ami adugi nipin ungho afarisowa, yani aroko agu; mu wani yani asum ayishi yani ukaciya akuma umurci yani asuma udaka u' musa. ⁶Umanzani na ya cibru akanusura amagu ayita mummu wanzaga nan.⁷Kacini kamaribana managazi Bitrus icoko agu yani agu," akwani, iya kapa kacini kan ka wori, kashiri kama zamga unhyo uyin, akono kanang na alumai adama pota abere ashiri, akurnu do nipin.⁸ Kushiri kayo kasugu, ka deni yani ushaida, adho yani u'ruhu uvur, kenna ka deni di,. ⁹Kanka baktanondi na yani, ka guzi nasugu na wur anipin.¹⁰Mummu yi kenna iyan ideni a gwada kashiri, asu yisha almajirai uzitu aita umu na acu wur adama iyani ma zha? ¹¹Aman kide nipin ki dama zuga ugaskan, uwor kariben ubangiji yesu kaman kenna yani ade.¹²Naduk makonusura mayer akizani natik akapa kan ama rakari ukun ushaida umamak ukusu na kashiri ka dani u Bulus na Barnaba ungho wa ya azatani kashiri.¹³Kacini kama duru abere, Yakubu isere abere agu," akwani, potin. ¹⁴Saminu ibara kenna kashiri kacigyi madibuna ujinkai kaya ayani kashiri magu kazi aya sillaci ungho uyani ama nizagi.¹⁵Abere a annabawa dumun na muni, kaman kenna muyakaran,. ¹⁶Kacini kan kusu mummu undama aguru, in dama suga karari ka Dauda kan ka jigi kajes, a gurmi asuga kuguba kum, ayazhakya kumi.¹⁷ Ama gu kudeze kwayasillaci ku bgen unyan mu ubangiji naduk na ya ayoni kashiri ayasha anizagi niyi.¹⁸ Munimu muni na ubangiji itaran, yi isa unkusu mummu yi mum na aya tum uya ukazono.¹⁹Mummu yi kene, amamen mang kizu masha aya ayoni kashirii, ami abandurga kashiri.²⁰ Kide ma yakarha yani agu azu kabta au gumaka na uzina, na paskanci, ubuguwa, na mare ukusu ukini. ²¹Tun uzaman nauma yin mayrt ukudho kwa yami ayisha abere mashiri ka ashe asbari."²²Mu vurka u'man zani na maduttawa na iklisiya a sumga yahuda, na Barnaba na sila da dattawan iklisiya adupya yani u katakiya yenna Bulus na Barnaba. ²³Ama yakara uwasika umanzani na madttawa, akabini, uzaga akobin, a patakiya, na suriya, na iklisiya, kusumazi kubgaki.²⁴Ki poton agu adan ayer awor ungho uwur ami kidato ma umurci yani aciri unnaka uwur ayiishi ni mabashi mamma cokonon ni matini. ²⁵Mummu dugan naduk uwur, na kidumun masambga adog ayer anura yani uyin ayi na Bulus na Barnaba. ²⁶Ayer ami adugi avataru ayani sabo na nizagi nu ubangiji yesu alkashihu,²⁷Kikuni yahuza na sita abarini unkusu mummu.²⁸ Sabo na kene mummu vurkan urhu vur na wur kizu zibkani ni mu pira mummu mankusu. ²⁹Jikin ma nayisha ugumaka uhadaya, ajika kari kama kitaru mi na muna seze unku muma jinkarini, na uzina, nu upaskanci, inna ipatanan ni ankusu mummu idama joma bandag aranzana bandag."³⁰Ama sallama yani akana u'antakiya, kacini kam na ama kansha aya sillaci ado yani ukakum. ³¹Kacini kan na ama karanta yani ayisha nicagha nibgaki sabo na amasirana yani. ³²Yahuza na silla, na yani ayi annabawa mi, ashirana akabini alkalmomi ibgaki.³³Kacini kadag atukam, ama sallama yani aguroni makana kakobini ami ama kuni yani.³⁴ Muma wana magu sina izomo akatikam. ³⁵Aman Bulus na Barnaba yani ayazhanha u'antokiya na kudege kwa kabini, asu basha abere ashiri.³⁶Kacini kadag atuk acin Bulus igu Barnaba, ki gurdi mina aka yita kwani ami na ki yisan yani abere ubangiji, ayita kenna yani ayi. ³⁷Barnaba imani mani magu azi yahaya yi umi na ayasha agu markus.³⁸ Aman Bulus iyisha kumina agu mudugan mmi a wor ani ade makus zi.tunna ijkan yani me a Barmaciya iwor yi kigomo na yani.³⁹Aka tikam madazona macoko akacaci kayani. har yani atuzah zono na nikabina Barnaba iwori ayi na markus arabkya usuku ukara u kuburus. ⁴⁰Aman Bulus isambga silci yi yani aworani, kacini kam na akabini ama gisa yani kashiri ka alheri, kashiri ka gadkya yani. ⁴¹Bulus iwori aka manrhozha uzuriya na iklisiya asu sirangha madhagho mashiri.

Chapter 16

¹Bulus ipa katum u' Darba na u' Listirs, kan ti kam kade almajirina ana yasha agu. ²Timoti akari kum, kono kupidong utini Bayahudiya umi idugu nipin, pucu kuwa Bahuinene. Aberbene uyi agu ide matini anno na kebini ayi u Listira na ikenya.³ Bulus ima yisha Timoti pigani magu imani agu yani ajar ayi, a magu yahudawa ami ayimi akati kam.⁴Yani amasu rinizha ungho madho, asu isha ikisiya ugargadi kenna adama na kashiri ubgaku na umurnan na umanzani na ayakaran ushallima. ⁵Nipin ni iklisiya nipir kuga asu sussa mapiszura maya aduksha nipin ka unsha unmi.⁶Bulus na ajami utuma ama rizya unyho ulardi firigiya na u Gakituya, tuna uruhu uvur uma yhaza yani ama yishi abere ashiri ukolma ungho mayinzi ma asiya. ⁷Ama tuma ana pati misiya, aku mina kuriya ungho Bitiniya, uruhu uyesu uyhaza yani me. ⁸Ama gata ungho misiya, ariya ungho kudho ku Tarwosa.⁹Bulus iyita uwahaya unyho katuk pidog uyer u' makidoniya iyarkya agu, isu kuma agu wanna umakiduniya anwukidi".¹⁰ Bulus, na ma yita kenne, ipuru ujiho umakana u'makiduniya, na kumina i kwashiri kamani agu yani jok ayu a makiduniya abere ashiri.¹¹Na majiki u'tarwasa mi, Bulus na u'kunziya uyi ariyha kujirgi kumani makana samutaraki, na nikata nima vunka yani aworoni niyofakis.¹² Daga kati kam aworni Filibi, u'biga umakiduniya ude muhimmaci mayinzi muroma, akati na deni uzangawa tuk abgaki. ¹³Anmi masabaci ki kanakarhok kuka dho, apituga pihagub, ina kumina kuzuga kati ka kagisa kashiri,kima zamzono aberbene rayini akanusuran akati kam.¹⁴Pidog uyini ide nizgu agu a nizagi ina zhamana asu zizi aubiga utiyatira piyini umi iderene kashiri, ima rakurgidi, ubangiji ubgani kasugu, iguddu kumina ana bere a Bulus anna ibasha.¹⁵ Kapa kami nama yisha yi ubaptisma na yer akarari kayi igidi agu, idan nizanmi piya iderene kashiri, iwana ngira unak ama zamzono me.¹⁶A katag ko kapa konka, kisu jara akati kama gisa kashiri, kadog kajinni kade uruhunu umadurara na wur, apici gijinta ukusu udugan sosai. ¹⁷Kazab Bulus zi, ayi sillaci angha, adere ashiri ami na azaphon, yani, abashi ni ujina umagaska.¹⁸ Ka zan atuk asu berbene kene, anna Bulus ima zinsa kani nakam, akumburga adho uruhu mi unyho agu, undugibu umerni biskya kani ungho nizagi ni yesu almashihu" uruhu umi unu dene nici niven ayikya kanimi akati kam.¹⁹Aya agukranan ukoni ayita magu ujina uma zuga ikorko iyani apuru Bulus zi na siko, adusha yani unyho ukazuwa ajaga yani kagomo.²⁰ Na ama jaga yani alkidhagha kimatha, yani agu, ayer angho ayahudawa yani ayenden macokoni mamatini abiga uwur. ²¹Yani abasha ukusumi na kida yiyidi masere Belle ki tunizanam. akayhzi kawur kiyi Ramawa.²²Aman aya sillaci naduk uyeni acokona nasugu na yeni uBulus na sila aya matha amhana mariga mayani, yani adho umurni apyah Bulus zi na sida ani bulala.²³ Kacini ka mapyaba mami azah, yani aro unyho kudhagha kukidere, abare aya mamentu agu agusa yani natek azu cisza asumana nu.²⁴ Yi idene kenna akuyin, adene yani magyen aibini yani, kaman kenna aku yani.²⁵Akacaci katuk, Bulus na sila asu gisa kashiri, asu masiba ga kashiri kudeze kwa ya magyen a ok yani. ²⁶Mina-mina saiga madog mayi kutura mamayizi, mam mamader ugin shiki ukudhagha kukidere kumanurga akapa kami narhok na kidhagah kidere na bgatazana. aya magyeni kuma, magyan mami mapyatzene.²⁷Puyi umamente kudhok kukidere icoko anmura ayitanarok na kidhagha kikidere na maru bgatazono, ikabka kutan kuco, mawuna nici niyi, akumina kuyi, aya ma magyen ami na asumanayani. ²⁸Aman Bulus i cokono nimi nakom, agu, su yisha nici nimu ubarna, wuri naduk uwur kiyimi.²⁹Piyu umente kudhagha kukidere ikunu agu ayedde pitilla irigya unyho nawou asu zara nipum, ajiga kazono ka Bulus na sila. ³⁰Icidda yani uya agu, "mashugani, iyan nan na dene acidda nici nok?. ³¹Yani agi agu, dho nipin u Yesu ubangiji, napu nakarari kamu, ida mazuga mazkura.³²Bulus yanna sila abare yani abere shiri na yayi. ³³Piyu umamente kidhagha kikidere izha yani unyho katuk aguzu yani mako, ama yisha yi ubaptisma akapa komi na yayi. ³⁴Izha Bulus zi na sila ajaga ugira uyi akdhoyani manina unizagha ni kura karari kapi cigi kidhagha kikidere, ama gu nanna yi na dugi nipin kashiri.³⁵Na nikata nima yurka, aya matha adho ukun agu abiski Bulus zi na sila. ³⁶Piyi ciga kudhagha kukidere ibare Bulus za abere aya matha mami, muma yi kene igu Bulus zi agu worini unyho nasugu nazuk.³⁷Aman Bulus ima gu yani agu "yani abgabidi aufili kazono kayer ami nakiyi u Romawa, awunzan anidi adeni di akidhagha kikidere, asu zobdi aka wuku? yani awon utha yani aciddi di. ³⁸Aya ciga kidhagha kikidere aguddu apere a Bulus ka yamakara, umi udeni yani aghatha, a mapoti agu, Bulus na sila a Romawa.³⁹ Aya matha anaci ayani ama tumu agisa Bulus zi na sila; ami aciddan yani akidhogha kikidere, yani agu a Bulus za abiski kudho kum.⁴⁰Akene na Bulus na sila ama cira akidhagha kikidere, akana ugira ulidiya na Bulus na ska, ayita akobini ashira na yani ashi jikya kudho kummi.

Chapter 17

²¹acini kam na yani ama woro madho Amfibalis na aboloniya, aka tumu akudho Tasalinika, akatikam na de pidhog uyini ukidgagha ku Yahudawa aka tikam.² Bulus kenne isaban ikana uyani, unyho littattafai.³Bulus abgana littattafai asu basha yani agu, a udole almashihu isheshe kidere, ima coko unyho mayaza, agu "Yesu umma baran ni, ayi almasihihu. ⁴Adhog a'yahudawa adumun, azabari Bulus zi na sila nadhog Helinawa, na mazanzon mayini yasillaci abgaki.⁵Yahudawan adugyani nipin akura nipuktunu, azha adhog aza matini unyho ukusuwa, yani acokona muza dugan unyho kudho, ayasillacu abgaki azob yani, ajaka maza mama tini akakari ka yason na kumina ku magu acidda Bulus zi na sila kagomna ka yasillaci. ⁶Na ama yitini Bulus zi na sila, adaza yasoni na dhog akobini azob kashiri makani kazona ka yakigomo kiku dho, asu kuma azu, ayangha a cokonza mazomo na macoko,yani gha atumi di. ⁷Ayer angha na yason isheri yani, yani azhan ani udokoki ukaisar kadanmyono mu asu kuma azu ade pidoa ugomo na ayasha agu yesu."⁸Amakanusura mayasillaci, na yakigomo ama pota kene yani ana pothani urentu. ⁹Kacini kam na ama sere ikorko u' yason na kudezhe kuni kabina, abiskya yani,.¹⁰Aka tuk kanka, akobini ami azob kashiri acidda Bulus zi na sila, akuni yani akudho ku Bariya, na amaka tumu mayi, atikam asadi aworoni akudhogha kwa yahudawa. ¹¹Ayasillaci uBiriya azani adho na u'Tasaluka, yani adumun na ukem u'Bulus ana sugu nadha, usu dukara littarrafai ko kashe katuk magu yani ayokoti ukun u'Bulus banipin. ¹²Muyi kene ayasillaci abgaki ungho uyani ado nipin, adog ayini na yho yani u'Helinawa na yarumi abgaki.¹³Aman na yahudawa na Tasalanika ama potha agu Bulus iyisa abere shiri na kalma ukani u'Biriya, yani atuga akati kam aka cokona kumina kwa yasillaci. ¹⁴Mina-mina, aya zob kashiri u'Biriya azha Bulus zi akuru yi makana teku ajika silime na Timoti u'Biriya tukuna. ¹⁵Ayani, ama cidda Bulus zi, ama jagi yi makan akudho ku antakiya. Bulus ido yani yi.¹⁶Kapa kami na Bulus asu sussa matumu ma sila na Timoti a antina, ima shinsa akazuga kaiyi, ni mayita kudho kukuri na u' gumakai. ¹⁷Yani aberbene na yahudawa unyho kudhagha kwa shiri ayi na yer ami amasu yisha kashiri usujada, na kuma ayani ni masu zuksa ka shemi, au iunshe unmi kasuwa.¹⁸Amma adhog Abikuriyawa na yayoso amana uyi, ayangha asu kuma agu, iyan na kusakare kunku ku kumah? Adhog agu, na alama apiya bere ashiri ami abaktani, agu iyisha abere ashiri a yesu na macoko mayi unyho mayoza.¹⁹Yani azha Bulus zi makana aka zongari ka arasa, asu kuma agu, ba pi na baridi mamakasa mamma mamu mapas? ²⁰Ukusu mun na pibasha, apijan mi umi ki mani mapatha kenna mummu yi. ²¹"Antinawa najan ami ayi nayani yani as duksha kapa ka yita upandaru wa kusu mupas nakudege kum.²²Bulus iyazhanho akacaci kazangari ka arasa agu, yin ayer u'Tiniya unyitan iyi ayer ade nasugu na mazob kashiri unyho adini. ²³Undukaran unkusu munna iyisha akapa kami namagho ama unyitan udog ubagaji ude magara uzo'uni ukusum ni ibouta uni unyho mazo yho, unimi na unbashi ni.²⁴Kashiri kam ka napsan uya na ukusumi uyimi, tunna miyi kene ayi, iyi ubangiji uzo na wajes ina zani auhaikalin umi na yasillaci asugu aicoro. ²⁵Ibgeniya mamuki ma pidhog, Ba piyer umi imaru wana madi kadamhana, u duksha urai na nivataru na ka iyan.²⁶Da piyer udho inapsa ayasillaci uya naduk atusa, idene kowani akati ni napsan yi. ²⁷Agu abghen kashiri ba na iya makatumu makana ukani azuga jani, kani kuwa kadongon kani na kopishe piyasillaci.²⁸Unyho uyi na ki zusa ugarami, kisu isha uwakulo, kaman kenna pidhog unyho watami ayoso agu, awur nono nayi. ²⁹Inna kiyi nonna shiri, mudugan muni ki guddu kashiri uzinariyako azurfa, ko natari ko naci na azungun ba.³⁰Sabo na kene, kashiri kazan atuk amaza yomi aman adho umurni kawan iyi ko inki isere kashiri. ³¹Ade unmi munna katari na kadama isha uya matha unyho urentu, ka piyami na kasamgan. kashiri ka baran piyami, abara na kacokonon yi unyho mayaza".³²Na yer u'Atina apoton macoko mama yaza, adhog ayisha Bulus zi kibata; aman adhog asu kuma agu kidama rakurga yi tukuna ana bere angha. ³³Kacini kene, Bulus ijikya yani mi. ³⁴Aman adhog ayerumi unyho uyoni a dumun na bere ashiri, as here nipin ni niparkan na diyoni,siyus piyi ukudhagha kukatizangari Arasa na pidhog uyini ide nizagi agu Dimaris, na adhog yer ayi na yani.

Chapter 18

¹Kacini kam kene Bulus iworo yi Antakiya ama aki cikimi iworo asadi u'korinti. ²Akuri nima mana na pidhog Bayahudi ide nizagi agu akila, kono kamayizi mu, Bulus, ima gori na maka tumu a kudho kum da italiya ima tumu ade piyeni na ana yasha agu Bilsiku, amagu kalaudiyas idugi di umurni Ayahudawa naduk uyani ajiki urommi,Bulus ikana uyani. ³bulus izomo ugira uyani manna usana'a uyani uma yi umu dho magu, aya aninuga nu'tanti.⁴Muma yikene Bulus isu kanza a kudhagha kwa shiri, asu yisha kumina kugingan yani ayi ko kashe kapa iyi akumina agu ibandori Aya hudawa na halinawa.⁵ Aman akapa komi sila na Timoti yani atumu makiduniya uruhu masa Bulus zi ibari yahudawa agu yesu almashihu ne. ⁶Kapa kami na yahudawa ama cokona nasugu asu isha yi uzargi. Bulus ibakra kuriga kuyi kazono kayani asu kuma agu. Nikoki nimayho ma yani niyi uzo uyani. mina unda magurmi kaya ayhoni kashiri."⁷Ima jikya kati kaye-nimi awari akarari Taitus piyi ibauta kashiri. karari kaiyi kapati kudhagha kwa shiri. ⁸Kiristus yi, iyi kushugaba ku kudhagha kwa shiri, yi naduk na gira uyi adho nipin ubangiji ukorintiyawa ubgaki upota abere a Bulus yani adho nipin ayisha yani ubaptisma.⁹Katuk ubangiji igu Bulus unyho uwahayi, "zu pota ushad, amann bere zukizabu. ¹⁰Aman unyi napu, ba piyami idama cucipu, mi unde aya sillaci unnaka ukudho kum. ¹¹Bulus izomo akati kam agoro niwa nidho na ipi kuta asu basha yani abere ashiri.¹²Aman na Galiyo ima zuga kazam ka Gwamnan akaya, ayahudawa acokona nazugu u'Bulus ajagiyi kazono ka kati kamatha. ¹³Asu kuma agu, piyanu iyisha kumina ibanduri ayasillaci ayisha usujada umi udugan uni audoka uwur.¹⁴Muma wana kene kafin Bulus iberi, Galiyo ugu Ayahudawa," yin ayahudawa ibak iyin ina bgaki inna adeni, unnana hukanta. ¹⁵Aman tunna muyi kene amummu ai kalmomi imi iwani ni idhe, jarin aka napsa alamura angha, yini.¹⁶Galiya izamto yani akidagha kimatha. ¹⁷Muma wane kene yani puru sastanisu, abgaba yi kazono kudakali umatha, aman Galiyo ina damani kenna yani amanganzan.¹⁸Bulus kuwa, kacini kanna ima zomo na yani ana dhag atuk jirgi kumani, yanna Bilkisu na Akila, kafin ijiki utasha ujirgi kummi umi uyi sankuriya, ima wori maka pura nici niyi, magu izi nikawalin Banzare. ¹⁹Na makatumu ma yani atisa Bulus ijikya Balkisu na akita akati kam, yi kuwa iyiyha kudhogha kuwo shiri ayisha kumina kudugan ayina yani.²⁰Na ama gisa Bulus zi agu izomo na yani akapa kaco ina dumi. ²¹Ipuru ujina uyi ayikya yani mu agu, "inna kashiri kadumun idama tumu guru uyani andhog unmi ata rigyi kujirgi kumani kuwor Afisa.²²Na motoro mayani u'kaisariya, ituga makana ushalima masumazha iklisiya daga katikami iwor Antakiya. ²³Kacini kanna ima zomo akapa kacun atikam Bulus ipuru ujina uyi makana ugalatiya na Firiya akati kam ni ma shirana almajirai.²⁴Akati kam ma akwai Bayahudi ide nizagi agu afolos, kono ka ciri iskandariya uwap a katikam, itumu Afisa yi apiyi yho abere ashiri. ²⁵Apolo azugi uhoro ana bere ashiri ani ade ukukari auruhu, ana yisha abere Ashiri kenna amani, na mabashi ma Yesu. aman ayho na ubaptisma u' Yahaya utuni. ²⁶Afolos ama cigha uwa'azi uwani ba ushad unyho kudhagha kuwa shiri Balkisu na kita yani apota yi adene nijami nayi, yani apira madeni yi ubayan kenna kutepu ku jina wa shiri umi udugan.²⁷Ima da mani ma woro makana unyho ukaya, nikopina ni zhiranayi yani ayhakara almajirai ami ayi u'kaya magu asher yi icoro iba na makatumu mayi uyani, ashirana nikopina nin ni dugu nipin nurentu. ²⁸Afolo adho u Yahudawa umamaki na uikon na nade ugoninta uwani, kenna inunan uyho inasashi agu, Yesu yi, iyi almashihu.

Chapter 19

¹Kapa kami Afolos amayi ukoronti, Bulus ima manra mayinzi mazangari awana akudho kuwa Afisa akati kam ni ima ziga adhag almajirai. ²Bulus igu yani agu, ba isheri uruhu uvur akapa kami ni udugi nipin? yani asere; "Aa yani adhoto ma pota kutepu ku ruhu uvur ba.³Bulus igu, "ungho uni ubaptisma na ayisanni? yani ubaptisma u'yahaya,. ⁴Bulus isere agu, 'yahaya iyisan aya sillaci ubaptisma uma tuba, agu yani aduk nipin piyi damatumu kacini kayi magu Yesu.⁵Na yasillaci ama pota kyane, iyisha yani ubaptisma unyho nizagi nu ubangiji Yesu. ⁶Kapa na Bulus ima tarkya icoro anaci ayani uruhu uvur unu toro uyani ya aberbene au harsuna na manipri. ⁷Yani ama yi aya pituru akaba.⁸Bulus irigya kudhogha asu kasha ba ushad kaman kiwa kitar, isu jatungha yani natek ana bere ufanimta ayer agu ayokari unkusu mummu shafan umciki wa shiri. ⁹Aman kapa na adhag ayahudawa ama shishi nasugu agbaani ubiyayya, Scigha managaza ujina u' almasihihu kozono kanusura muma wana kene Bulus i coko yimi uyani yonna adhog ade nipin acigha mabashi amakarata ma taranus. ¹⁰Kanna imare kazono kiwa kiba magu ayer azomzi uAsiya apoti abere ubangiji, yahudawa na Helenawa.¹¹Kashiri ka yisha unkusu mu alazibai aicora i Bulus. ¹²Har aya aza potonzon azuga magurga, uruhohi ucaza uni mabazonnzan anipum ni Bulus.¹³Amma akwai Ayahudawa ama ciponzi ama zaboro akati, ama zha aci ayani ayishi u'anfani na nizagi ni Yesu, yani agu, "ki dukatunni unyho nazagi ni Yesu umi na Bulus iyisha abere ashiri ayi, cirin.¹⁴ Ya ami ama yisha ukusun'u aya kushere nono kudhag upirist kubyaki mayahudi ana ayashi agu ziba.¹⁵Uruhu umakari uni sere agu, unyho Yesu, shi, ayho Bulus zi, aman yini, a'awani? ¹⁶Uruhu umi umakari umi uyi unyho uyi uni bara amatsubutan uni piri ushiri uyani unu pyabi yani yani a sumana acikaranimi akidhagha ayindazi na mako.¹⁷ Mummu muyokuturan ka yer yahudawa da Halinawa aya azomshi Afisa yani apota ushad sosai, nizagi nu ubangiji Yesu izugi ubgak.¹⁸Aya azob kashiri abgaki, ama wana ama furta unkusu mucaza na yani ayisan. ¹⁹Aya ade ushiri ayende littattafai niyani ama pupso kagomo ka yasillaci ama dane ujimila utamonin uyini azuga aya tumi idubu uhamshin ya zurfa.²⁰ Aman abere ubangiji ana bakutura na iko akijira kibgaki.²¹Na Bulus ima duru utumuyi u pishara a Afisa, urhuh ubarayi izoboro makidunya na akaya, uzo ujina uyi makana urshalima igu, "kacini unma kana kuri, dole unkana uroma. ²²Bulus ikunu aimajirai ayi aba Timoti na irastus makana modiduniya, ayomi amukan yi. yi aniyi ima sussa a siya. akapa kacun.²³Akapa kami ama yisha maciti mabgaki a Afisa mu manugan na ujinum.²⁴ Pidhog upyarmi na ayasha agu damatrayus umi ipyemre isifofi igumki yazurfa i Dayana, umi uyandeze apyerme uriba ubgaki. ²⁵Ikonasha apyerme agu yani gu i yho mi na usana'a ungu na ki zussa ikorgo mi nakam.²⁶Yitin apota magu, azan Afisa utani, aman duk na upondaru umaynzi Asiya akati kam Bulus irinjayi aya sillaci abgaki asu kuma agu ba nashiri nami na ana pyemre aicora. ²⁷Azan usana'a uwur uyi unyho asriba aman har na uhaikali washiri kawur Diyana ubgaki uni de mawana uzo kadanmhana, kenna udama bizza ubgaku uwuni yi naduk na mayinzi ma Asiya na uduniya yisha uni usujada.²⁸Na yani ama pota kene yani apotha kishiga kibgaki, yani adene mayasoh nakam ana gu "apiyu ubgaki iyi u' Diyana u'afisa. ²⁹Kudho naduk kuma kurga aya sillaci kuma adene kumina ku kono akati kama kassura, komin kapa kami, a muru puru ajomi a Bulus ujaru.³⁰Gayus na Aritakas yani ami ama tumi awor makidunuya.³¹ Akene ma ajami adhag ajami a Bulus ayi mashugabanai mu yonki mayasillaci ma Asiya akunu uyi na kagisa agu izu rigya katini komi.³² Adhog ayer asu yisha ukicori ukadamana adhog kuma apasu yisha ukadamana ka bgaki unyho uyani aybani udallil umo kassura mayani.³³Ayahudawa ayende iskandari uni yazhana kazono kama kassuna maya cillaci iskandari izabho icara uzo magu ni den ubayani kaya sillaci.³⁴ Aman na ama yakata iyi mayahudi ni yini naduk, uyeni agara igum kapa kiba piyi ibgaki Diyana uAfisa.³⁵Na kusakatire kum sa aci a kadunya, kuguyene agu, yin ayu Afisa, wan uyin iyoyi agu kudo kunfisa aucibiya ukashiri kanna aragh Dayana kagbaki na ku siffa uciri uzo shiri?.³⁶ Tun na magu adenani kabere ankusu mummu ba, ana mazuga ikijini azu kisha undhog nawu'u. ³⁷Magu iyenden ayagha asillaci akudhagha kumatha azn magu yani ayi ayu pashi uhaidi ba ka kuma aya adumun yani na kashiri kayani.³⁸Tunna muyi kene damatrayas na apiyamre ami nayani ayi bade udhog mu yimi abaktatazi, aya matha ayiim, jikinmi ajaga matha ma nikabina niyani.³⁹ Aman in node abere acaza ama yita adama nabsa yani amanusura maka pa kapa. ⁴⁰Magu muyikene kiyi unyho uhasari akusu ucoksono uza dugan ukyaru, Ba udalili uyamushi do koyodi undhog mi,.⁴¹ Na ikukene aslloma makonusura.

Chapter 20

¹Kacini komi na irikici ima dara, Bulus ikumu agu ayasha almajirai, Isirana yani akapa kami kuma itakana yani icoko adama wori makiduniya. ²Kacini ni ima zabara unyho ularduna aasu yisha aya zob kashiri ugalgad nakam, a kono amayinzi mu Helinawa.³ Kapa kan ni ma dene ipi tak akati kam, a yahudawa zishi muza dugan, akapa kenna imasu camsana matuga ukusumi kuza makana suriya ima baktana kumina aguriyi u' makiduniya.⁴Aya ayanganzha Bulus gi makana auyankiwa Asiya ama barkan na Sabatarus kono ka Bulus kawar Biriya, Gayus piyer u'Deabe, Timoti na aristukus na sakundus, naduk uyani aya azob kashiri awor Tasalonika; na Tikikus na Trafimus awor Asiya. ⁵Amam adhog ama zonzidi, asusudi u'Taruwasa. ⁶Nakima riyha kubullunun ku kwor u fillibi kacini akati u' Gurasa uza yisti, kacimi kuma katuk kishi kizuga yani u' Tarwasa; atuk awur kushere akati kam.⁷Katuk kazani ga kusati kima kanusura magu kitusuru u/Gurasa, Bulus iyisha aya azob kashiri ujwabi magu iden kumina kuma wori amcira manika; abere uyi ama jaga kacaci katuk. ⁸A ubenu mi na ama kanusura mi umade italla ima yimi abgaki.⁹Madhog mazharha made nizagi agu aptikas mazomi uzo nibatho, ummura mazib mu imani majigi uzo ubene itar, kapa yi kukitaru. ¹⁰Bulus itoro apyerkya. meni, kapa kami igu, pidhog izu dama magara matatu make.¹¹Kapa kami ituga uzho ubene magu iri uguraza na yani, ima bere uyani har nikata navurka akatikom ijikya yenimi. ¹²Yena yende kasambi kam nanivataru a zuga mashiri ba nacun ba.¹³Aman wur, na ki zonzon Bulus zi makana akati kaku bullunun, kidiya makana Asos, ki camsana ma zha Bulus zi aku bullunun aman yi imani maraja kajas. ¹⁴Ki ma mana Asos, azha yi aku bullunun kumani makana mitilitus.¹⁵Kacini kamacoko mawur kuri, nikata ki wani akati kazangari kiyo nakota kuma ki wana akudho ku militus.¹⁶ Aman Bulus imaru dene kasugu ka woro asadi Afisa aku bullunun, magu izu nagaza kapa u' Asiya magu imasu yisha kumina inna kuda mawanami katu ku fantiku kazuga yi ushalima.¹⁷Daga mititus ikunu agu ayarki yi aya cibbru akidhazha kya shiri afisa. ¹⁸Na ama wana uyi igu yani agu, yiri anci ayin iyho tun anmi munna umma dene kabina kanag u Asiya imis ikazom kanna kima yi na mayi mawur akubkan.¹⁹ Umma bauta ubangiji na utawaliu har na mayizi, na kidere kiza dugan kinna unma sheshe magu umahirci u yahudawa. ²⁰Iyho unpotan mu uzibu ubaru ni kaiyan ide matini ba, unzobarhonni narari narari azu bashani unkusu a candori. ²¹Nho kenna uma yisha ugargadi yahudawa na Helinawa ama dho nipin ga kashiri na nipin nibgaki ubangiji Yesu.²²Minafa, ndama woromiurshalima, uruhu kashiri usagananmi agu muwani udole nkana, nyomi ukusu da wanzagana mikuri.²³ Aman uruhu ukashiri uma barya mi ako kushe kudho agu, kidere ki suksami. ²⁴Aman nzanmi agu nivataru ninang niyi kadamanami umi , magu unkugani mazanzona nutumana maganzana kashiri na ubangiji Yesu, uma bashi ubidama wa alheri ashiri.²⁵Minafa, yitin, unyho na naduk piyanna unyisani abere umulki wa shiri, yani adama pa yitani mi.²⁶ Muyi kene un barini anmi mummunu, unzam nihaki nimyho ma pidhog uyer. ²⁷Magu unpotn mi uzibu uma bari ni kumina kwa shiri uyin ba.²⁸Muyi kenna kullin a anci ayin, naya aseri uruhu uvur umazob kashiri untari ni mashugani, kullin ayisha kuzana iklisiya yashiri, umi nizamanan amayha mayi. ²⁹Unyho amaguragu kacini kujaru uyi ukeaketai upu udama riya kacaci kayin, kuma uni dama tuzuni aya zoh kashiri ba. ³⁰Mi ungho uyin ayarumi adama mabasha ugurbattatu zantatuka, magu adaska almajirai mawana uyini.³¹Sabo nakene kullin, amingya agu kiwa kitar un pasan mi mayisa kapice uyin ugargadi na mayizi katuk namiba. ³²Min un dushini ga kashiri na bere alheri akani, ami ade iko umazugini akuma adho ni ugodo na mayi naduk na yomi ayi unyho na samgan atara ashiri.³³Un yisami ukyashi wa zurfa, ka uzinariya, ka makusu mamayishi mapidhogba. ³⁴Yin aciyin iyho unyisan utuma aicara inak, acidda nicimi na yanna kiyi na yeni. ³⁵Un wani ni uku uma mokasa aka iyan ujina kenna idama mukya ayade unakasa akati kutuma, na kenna idama mingya abere ubagiji Yesu, aberami nayi iku anciniya, agu, madho ma piri masare anibarka.³⁶Kacini kam nima bere kenna atuturga agisa kashiri yani ayi naduk. ³⁷Naduk uyeni kwa ama shibana kasha ka wamtinazugu, apyerkyo yi akuma yisha yi usumba. ³⁸Yani ayisa na zugu nasir magu ukusu ni baran yani, yeni anpa yitani yi yani naduk uyani adama payitani yi ayanganayi makana aku bullun kumani.

Chapter 21

¹Kima zoto na ayani, kizari kumani a sadi aujinu kana akudoh ku kos, nikata kiwarka a kudoh ku Rodus awarka makana akudoh ku Barata. ²Kima zuga kujari kunami kurabkya makana Fonisiya ki sada arinya.³Kima yita kubgatu ku kubrus, ajikunumi usuku macara kagini zoboro usuku makana suriya, atoro akudoh ku Taya abara niya akatikam na kujari kumani kudama toddo makusu makani. ⁴Koci kanna kima zuga almajirai, azomo abacikam atuk ksuhere almajirai ama berya u Bulus au agi zu kana urshalima.⁵Ama dene atuk kidurkyu ujaru wur, nodug uyani na ayini na nono na yeni, ayanzhanidi aka tara uicamrubiga. kima shi tutunzura a pituga kashiri asallama nikapina. ⁶Kita rigzyi kujari kumani yeni kuma aguru yani ugira.⁷Kima duru ujaru, wur utaya, kima ka zaga Talamayas, Alkatikam na kima sumuzura na akwani kigomo katuk kadah na yani.⁸ Nikata kima coko a woridi ukaisariya, kima rinya karari ka Filibus piyi na basha abere ashiri, piyi dah unyong kushere kuma, kima zomo nayi. ⁹Piyangwu ide nono, na nas nayeni. najinni, nan na nabasha ukusin manworo na uikusu dama wanzagana.¹⁰Kapa kami na kima zono kuri adene atuga za gbaki, pidong ukunzunna wa shiri ituma awor u'yahudiya nizagi miyi agu Agabus. ¹¹Ima wanu war azyu udamaru Bulus ashishi binoyi na icora, agu "uruhu uwur uku, kenena uyahudawa udama shishi piyu damara umuru, adama dakanyayi kaya zaya kashiri.¹²Kima potu ukunumi, na dugu wur na aya kazomi kani, kima gisa Bulus zyi agi agu izu kanu urshelima. ¹³Bulus igidi agu, "iyanna yin iyimishi islibana? idama tuzyumi kasugu? Azan ma camsana mashishimi nazyik nan deni, naduk na make kuru urshelima, abaru nizagi ni Yesu". ¹⁴Bulus ma zai kumina kusakanya yi iduntu, kima biskya kaso agu, "Abiski ukusu na nakashiri kamani uwanzagana."¹⁵A tuga amiara amaworo, lizya maparfi mawur awandarya makanu urshelima. ¹⁶Adong magasan abere ashiri, a ciri ukaisaraya ama zoboridi. yeni ama tunu na pidong na ana yasha agu manason, piyu kuburus piyi mazoboro abere ashiri ama ciagha mu bishara, piyan na kidama zomo nahay.¹⁷Kima ka zagu urshelima, unyong rizhagha, a kwani ama sheridi. ¹⁸Riketa, kima kam Bitrus ayi na Bulus, magbaku mi kilisiya ma-mayim.¹⁹ Ima sunazya yani, abasha yeni kudha-kudha ukusu na kashiri ka deni udugan ama fatanzyi mtumu kani.²⁰Yeni ama potya kene a disha ubangiji uyabo, agu uni agu, "kwani yita, uyadawa udun kinaru dumya na abere ashiri, ade kumina kuzoboro manang ma matya mashiri. ²¹Ama barya yeni, bere amu, agu pima magasa uyahudawa uzomi unyong ayaza yo kashiri, agu azu dumya na Musa, asu basha yeni nade irasha (mazana cezye nono igam) azu zobonzono manang maguz.²²Aidu deni? Mu wani ukusu na yeni adama potya agu pitumi. ²³Denu ukusungwa nakibaranbu mina mina, kide ayarumi a nas aman zya mashiri. ²⁴Pidama worobu na ayella ika wurkanya aciyin naduk, pidama ka disha koiyan uyeni har na mapura maci. mummu na ko pishen yar idama yozotya agu ukusu na abasha upu aka bere. yeni adam yogotya agu, pu pizob manang mashiri nadung dung.²⁵Aukai nalimma umi uzoboron nibin kidakan yeni atakada a nyakaran, kidugi umurmi agu yeni abiski kari kama nunuru mami na adakanan iginki, na manyo na ukusu na awuni na rituga. ²⁶Bulus ima zya ayarumi ami, rikata a guskary nici niyi naduk na yeni, ama ninya kuda'agha kwa shiri, ado ma barya ma kura ma tuk ma gusku maci ayeni, katuk kama do usadaka abara uyeni naduk.²⁷Atugami kushere ama patana makura, adong ayar uyahudawa aciri u Asiya ama yita Bulus zyi akudagha kwashiri, yeni a ciptanya aya sillaci aka ciku taro, a puruyi. ²⁸Yeni ama dishi gum ama gu, "Ayasillaci kisirada mukindi, a piyallu ina basha ayashillaci ko inki ukusu igaba na ayar, na manang ma matya. ubayu mummu ima yende uHelenawa unyong kudagha kwashiri, adene izyiri aka cikami awur kazade kirik".²⁹ Adona yeni ama yitan Tarofimas piyu Afisa ma Bulus unyong kudang kudo kubgaki, a ma degu iyendenyi unyong kudan kwashiri, ama gusaza na rong na kudagha kwashir na wou³⁰Naduk, kudoh kumi ku ma sada rindirga ayashilla asada tukiga a pune Bulus umi. ³¹Ade kumina ku wunayi kutepu kumi kuma kazaga ka kubgaku kwaya riguma, agu urshelima umaru rindirga kishigam.³²Aka pakami ita zyi agumanan na aya mani yogotya riguma nateng, a dilluzura makana akaci na aya ma rinfinini maki shiga kima. Na mayita ma kugbaki kwa gumanan na aya riguna rikimi, aya sillaci anu ata bisk makpaba ma Bulus.³³ Kugbaku kimi ku woro aka puru Bulus zyi adene ashishi yangu ba shi? Iyan kuma iyi ubang iyi?³⁴Adong asada su dishin izum unyong aya shillaci ami, adong agu ukusu ru, adong agu wari kugbaku kun kwa ya riguma kuma yogotya kuni, ukusu na yeni abasha, a barai igumu iyeni, kugbakumi kugu a ringda Bulus zyi akaci na aya riguma ana zamzyi. ³⁵Amaka tumu a kufazzan kibina maktuguzo, aya riguma azya Bulus zyi kishiga mi abara aki shiga kya ya sillaci. ³⁶Ayashillaci ami ama taka zob kacini asu kuma agu "Awuni.³⁷Ama patana ma ringda yi unyong zomzonon kaya riguma, Bulus igu kugbaku kun kwa ya riguma, "Ba pidumun u beru pu?" kugbaku kumi kugu, "pi iyan unelenanci? ³⁸Azan pu piyangwu nu umasara? ana tugari pima dene kaci ka rinturga, pimazya aya kagben kirigima har idubi nas ajaya yeni unyong karimi?".³⁹Bulus iyu, "mincin au birni utarsus, piyi ibraniyawa ukilikiya, mi api yu mayinzyi maku do kugbaki pidumun magu a beri kaya sillaci ami"? ⁴⁰Kugbaku kumi kuma doyi udama, Bulus i coko a nyazhanho aka tassan kibina, azapki cara uzo agu kibiga ki ibrananaci agu.

Chapter 22

¹Akwani nacu, rakurgin uma wana uyin mina. ²Na ayamakossura ama potya Bulus isu berbene animighi ni ibraniyawa yani akiyani natik, igu.³Miginyi Bayahudi mi wor akudho ku Tarwasa ukilisiya aman a Gamaliyal ima basham ukaratu na ma Nyakara aujina idokoki yapugana awur. Nde kumina kuma zob mashiri nane kenna yin ide. ⁴Ntsanontant ujina ungwu makana kamake, mma shishi ayarumi nayini akapa komi jaga yani karari ka makashsha. ⁵Kene ma kufarist kugbaki adama na ya cibru akudoh adama do ushaida agu usheri izini iwor uyani abara ka kwani ami ayi U Dimasku, magu unwarmi kuri. ubaki unang agu nshi-shizyi aya zob ujinungwu ajaga yani urshalima a ceske yani matira.⁶Kapa kami na a magu aujaru umma potana u Dimasku, akarangkan myi akathang kadha, matus na cab ma wor uzosiri ma bakuga amangryami. ⁷Mma kajbas ata poti rimigh ni su kuma agu shawulu pidisha me aki dere agyanshi. ⁸Mma ribi puwanshi ubangiji? igumi agu migi Yesu banagorat umi na pidernzya.⁹Ayami na kimayi ama yita matus mami, maza yogotya rimigh ni berbene umi.¹⁰ Ngu, iyan nan na dene ubangiji? ubangiji ugu mi agu coko a woro bu unyho u Dimasku, akuri na dama ka baryabu ukusu duguran bu ma dene. ¹¹Mma suskanyami mayita kaci, abara ma matus ma mamerge ana Jatanzya mi makana udimaska, na piyami na kimayi nayi.¹²Mma ka zuga pidong kuri na ana yasha agu ananiya, piyi pok usahd wazshir ka manang ma matya, ade rizagi nivur ka yahudawa ami azomshi kuri udimasku.¹³ Ima wana umi agu, kwani shawulu, sheri matya makaci akapa kami nta yita.¹⁴Ashigumi agu kashiri kapugana awur ka samgan bu, yogotya kumina kukani, ita piyu matini mamma, a potya ni migh nin nicizza a kano kayi. ¹⁵Amanpidama wana, piyu shaida nyi ka yashillaci naduk amunna piyitan na munna pipoton.¹⁶ Ai iyan na pisuksa? tacoko ayisha bu ubaptisma, aguzi niyi.¹⁷Mima su gisa kashiri unyong kudangha kukani ata sher uwahayi. ¹⁸Mma yitayi igumi agu, dene kumina abiskya urshalima Abarana yani adama dumyani na ushaidun na pidama do kinang.¹⁹Ngu ubangiji, yani aciyani ayo kenna udisan yani, a ringdaza yani aka kassan kaya sillaci. Anakphaba aya dugi ribin upu ko kushe kudhagha kuka gisa kamu. ²⁰Kapa konna ama su niksha manyo ma piyu shaida umu Istafanus, mma yimi a nyazyi mi asu sigoti kacini, asu dukara mariga mayami a wuni yi. ²¹Yi ima gumi agu, worobu; Abara nan dama kunubu ka alumai.²²Ayami ama jikya yimi iberya har aka tumu akapa kami na yani ama cokonya amigh asu kuma agu, a wuri nu ma nunnuni au yangwu, mudugan muni magu runa goraba. ²³Kapa na yani a cokonzya ami ayani, asu ruza asu bagatha niruhu akacikanullunu makusu mayani. ²⁴Piyu gbaki wansoja ngu ayenda Bulus zyi rufarfajiya. aAdoh umurni agu adukara yi naubulala agu yani ayo ukusu udeni yani ayisa igum apatiyi.²⁵Ama duru ma shishiyi au sarkiya, Bulus iribi kiyarumi kun ku patiyi, agu "muduguran agu piyuroma umina matya ma wani mani yi, a pyikazya yi?. ²⁶Na kujarumi ku potya kene, ku woro kuni kakugbaku kwa ya riguma asu, kuma agu, "iyan na pimani madene shi? piyungwu a apiyi roma uginging."²⁷Piyu gbaki wa ya riguma itumu agi, baryami, pupiyi piyu Roma na ginginyi? Bulus igu "Akene".²⁸ Piyu gbaki wansoja ishere, agu "nikorgi gbaki nan ma sheshe u'yanci uwana piyu mayingzyi."Bulus ima gu, "Awabanmi kono yingzyi mu Roma". ²⁹Aya ma wani mama Bizyi yi ata biski na wow. kugbaku kwa ya riguma kuma potya kene, agu Bulus apiyu Roma na ginging, usadh uwana kuni ghattha abarana kuma man shishiyi.³⁰Rikata rima wana, kugbaku kwa ya niguma, kumani mayogotya ribin nima ribshi manna kyahudawa uyi u Bulus kuma bini Bulus zyi isarka mi, saga mama. kuma yende Bulus zyi aka caci ka yeni.

Chapter 23

¹Bulus ima gingya aya majallisa agu, akwani niyisan urayuwa ayi na kashiri ade kumina kurur har ukyaru". ²Piyi gbaki, kupirist Hananiya kudo ayami na yani ama nyazazyi nayi udoka agu akpallija kono kayi. ³Bulus igu, "kashir kadama kpllya bu, pugi pide kucok azu pityamanami ama matya, a dakanya abere magu akpopmi, kagono ka matya".⁴Ayami ayazazi abituga agu, zu zoganya piyu gbaki kupirist kwa shiri, Bulus igu unyomi akwani, agu iyi piyu gbaki kupirist. ⁵Aman nyakarya agu, idama zargini kugbaki kwa yashillaci ayin.⁶Bulus ima yita magu, kaci kadha a pentu ku sadukiyawa, kumazu kupentu Farisawa, iberya abere a shiri amajallisa, "Akwani, mi a Bafarise kono kufarisawa abara amyo na macoko mamayaza na iyishami matya mi". ⁷Nima bere kene, pikagara picoko akacaciku farisawa na usadukiyawa kazan kami ka wana ukashi kiba. ⁸Usadukiya umagu ba macoko mamayaza, ba malaiku, ba iruhohi, aman ufarisawa agu mummu naduk muyi mi.⁹Maribana macoko, adong a Nyekaran ufarisawa acoko na maribana ana gu kizugi di piyanwu nabang, ko nacun. Ba malaika na iruhohi a beren iyi shi?.¹⁰ Na madazono mama coko, piyu gbaki kuhafsa ku potya usad, azu ghmama Bulus zyi ido nsoja umuani muka gazayi aushiri aicoro ya yamajiusa aworo ani mi aufatagiya.¹¹Katu kama wana ubangiji umo nyazhanha apatiyi agu, "izu potya usadh, kenna pidugu ushaidu nang kuri urshalima, mu wani magu dole pina ba duk uni Roma."¹²Nikata nima vurka, adong Ayahudawa adumya ana ciyani azya uiaanai, agu aci ayani adama reni adama shezyani zai yani a wun Bulus aji.¹³ Ayer apiri ituru inas ama shishizyi kucok kunku.¹⁴Yani ama woroni kaya cibru upiristoci na madattawa agu, "kideni aci awor au la'ana kidama ridi, ana shezyidi she kiwun Bulus iyi.¹⁵ Mina ki jiki majallisa madug piyi gbaki kuhafsa uzini ayend yi kagomo, nan wur ki moru adam caske matya, camsana ma wani idotu matumu uwur.¹⁶Aman kono ka kabina uyina u Bulus kama potya yani asu tepene, kawuki, kariya ufajiya abarya Bulus zyi.¹⁷ Bulus iyarkya pidong unyong majarumai mami agu, "zya kasambi kanka ajaga kani kapiyi gbaki kuhafsa, kade ukusum na kadoma barya yi".¹⁸Kujarumi kum kuzya kasambi kami ajaka kani ka piyi gbaku ku hafsa gu, "Bulus kono kamanyen agu nyende kono ka upu ukusu na ka dama barya bu." ¹⁹Piyi gbaki kuhafsas izyayi ajaga akadong kamaza, aribi kani iyan na pimani mabarya mi?"²⁰Kasambi kami kagu, aya hudawa adumun nagisabu piyende Bulus zyi nikara amajallisa, kaman adama pirya ubincike a mummu. ²¹Aman zu duniya na yani adeni aci yoni ama au la'ana, yani adama renni, adama shezye ani zai awuni. Mina, a maru camsana magu duniya do yani kapa.²²Piyi gbaki kuhafsa agu kasabi kowor kani, ima duru kani abere agu, "zu barga pidong mummu," ²³Ayarkya majiarumai mayi maba agu, azamsana azuga nsoja ituru iba, na ibarka ituru ku share, aya zya matani ituru iba aworona ukaisariya akadhar kitar katuk.²⁴ I mado abere agu acamsana ibarka imi idama zyi Buls zyi bandong ajaga yi ulafiya u Filikus ku gwamna.²⁵Ima nyakarya kene adakanya. ²⁶kuzumazyi ku kono kuludiya lisiyas makono kapiyi gbaki maimatato gwanna filikus.²⁷ Ayahudawa apiru pijamuru asu camsasana ma wuni njigi uyani, nansaja agazyi mma maru potya agu yi iyi Barome mi.²⁸Mma mani mapotya ukusu udeni ayisha yi uzargi, mma jagi a kudhazha kumatya. ²⁹Mma yogotya agu ayisha yi uzargi abara maripshi ma matya mamma yani, aman ba udong uzurgi umi itumi mashishi ok make. ³⁰Na ama baryani macamsana mami makucok, ata nuryi upu ba daska kapa, agu aya yishayi uzargi, ayende uzargi umi upu yanzana ulafiya"³¹Nsoja mu yisha ubiyoyya, aukusu na aku muni azya Bulus zyi ajagayi katuk Antibatrist. ³²Na nikata nima vurka, idong ibarka iworini adeyi kudezye kwan soja mu woro muni aufarjiya. ³³Ayi barka a maka zaga ukaisiriya, ama dakanya ku gwamna manyakara manna adugi yani, ado Bulus zyi aicara kuma.³⁴Na gwamna ima karonta manyakara mami aribi yani, akati kashe na Bulus iciri? Nima potya agu, amayingzyi mi iklisiya. ³⁵Igu adama rakurgabu nateng akapa kanna aya ayishabu uzargi atumi, idho umuani agu agushi yi aufada u hiridus.

Chapter 24

¹Kacini atuk kishi zai Ananiyas piyi gbaki nupirist madhog madottawa pidhog iyho mayho sosai, mamatha ide nizagi agu Tartilus, ama woroni kuri ajaga matha ma Bulus kagomo ka Gwamna. ²Kapa kumi na Bulus ima yazhaho, kagono ka Gwamna, Tartilus icigya mazargi yi agu Gwamna, magu piski ki zugi kazom kulaciya akapa kam mayita mamu makazono ma yenden kanna amayinzi mawur. ³A magu kene duk ukusu na pideni kiseri na ugaliya, ya pugi piyi bgaki Filikus.⁴Magu unzu deranzini un gisa adenmi unasiha magu unberi nacun. ⁵Azugi mayan'u aubarna ubaktayi, ku kuma pemrezha aya sillaci, ayahudawa auya naduk yani ayishi muzadugan. ⁶Har ma ima yisha ukakari unagaza uhaikali muma wana kene kima puri yi (amani ma yisha yi matha a magu udoka uwur).⁷Aman Iliyas puyi bgaki ima tumu, agashi aicara iwur aushiru.⁸ Unna pi bindirin Bulusyi. amagu mummu ma'alamura, puma mu dama tabbatu bu na ukusum na kiyisha yi uzargi,. ⁹Ayahudawa naduk uyani ayisha Buluzi uzargi agu mummu mankusu mude nipin.¹⁰11Kapa kanna kugomna kuma lamanta Bulus zi agu iberi, igu, unyokoton magu ayari pisu kha umulki ama yinzi mamma, mu wani kene unda ma yisha nizhogha, adene bu ubayani. ¹¹Pi dama marabbatar magu itumi yi mamura pituru akaba tunna un wanza urshalima magu unyish usujada.¹² Na azugi mi auhai na azugi mi auhaikali, un yisan mi ujayayya ko unyerde undhag munagazi kasacaci kaya sillaci. ¹³Mu yi kene yoni azani akusu na yani ayisha mi uzargim ukyaru.¹⁴Aman un baranbu, agu ga ukusum na yini ayasha agu darika, akene na migi in derene kashiri apugana awur, undeni mudugan ama kiyaye naduk ukusumi na ayhakaran. antaurat na nitattafai ni annabawa. ¹⁵Un disha ubege ga kashiri, kaman kenna adama cokona mayaza, aya adalci na aya ana zugu nacaza. ¹⁶Ama gu kene kuma, unmi yisha ukakari uma wana piyi na adama yisha nimi uzargi kazono kashiri na yasillaci unyisha kene unyho ko iyan ya alamura.¹⁷Kacini aki dhog kiwa unma tumu mayende idhog usadakoki na ubaiko uma dumi maci.¹⁸ Unyho kumina kumadene kene, sai adhog ayahudawa awur amayishi mu Asiya amazuga mi unyho ikaidodi imaguzu mu haikali, azan amakonusura mama cokoni maribana ba,¹⁹ mu wani agu adhog aya sillaci awan, kazono kamu ukyaru, har inna yani adhe udhog uzargi ani ci niyi,.²⁰Idan na mazamini kene jikya ayangha mi yani abara ba aman zugam na kadamana aka kashe kapa na ungurfanan kozono kamajalisa muyahudawa. ²¹Saidai magu aukusu uyi dhe na unbaran animi nibgaki akapa kanna unyhazannan kazono kayani, woro magu kapa kanna coko ka mayaza kanna ayimi autuhuma na abyene mayisha mi utuhuma mi, ukyaru,"²²Filikus idhe ucikake umaya utafarki ujina mi, ukusu udeni inyi zabkan matha mami, agu yani agu, Duk kapa kanna Lisiyas piyi duska umuani itumi awor urshalima, undama ceske uhukuci. ²³A kapa kami umurci kujarumi ku lura na Bitrus, aman idene usausauci, izu yhaza ajami ayi aka sumaghayi ko amukiya.²⁴Kocini ka dhog atuk, Filikus na piyu ukidhagha kiyi drushila, yi abayahudaya me, ima kunu agu aka yashe Bulus yi irakurga yi amagu nipin niyi ribgaki uyho ukiriyi Yesu.²⁵ Aman akapa kanna Bulus iyisha ubayani ana bere adolci, na mapuru aci, na uhukunci, umatumu, Filikus ipotha ushad agu "mina worobu. aman inna unzugi uzorafi unna agorini, undama gurmi abyenebu.²⁶Akapa kanka, undhne kasugu ubulus idama madi ikorga, ima yira akabyen kayi akai-akai magu iberi uyi. ²⁷Kacini ka kiwa kiba, Borkiyas Festas iwana ku gumna kacini ka Filikus, magu ibyene mayho mapok ka Yahudawa, imare kazono na uciga ubulus akarari ka ku yari.

Chapter 25

¹Na Festa irighan ulardi umi, kaci ka tuk atar, icoko daga ukairariya awori urshalima. ² Sai kapirist ubgaki na yabgakazi ayahudawa ayenden Festas yi kusunu ku Bulus. ³Yani agisa utagummashi u'Festas iyarki Bulus yi makana urshalima. magu yani awunyi aujina.⁴Aman Festas ima shere yeni agu, Bulus iyi kono kamayhen mi ukaisariya, aman adama garani yi anici niyi idama guriyi kuru. ⁵Sabo na kene, duk piyi dama iya, yani azoboro yani, unna akwai idog ibank yi ka piyer unu isunu ni.⁶Kacini kamamura manaziba ko pituru makana ukaisaiya; amacayi nikata izomo uzho ukurshiyi umatya ado umurni agu ayende Bulus zi kazono kayi.⁷ Na makatumu ma Bulus, ayahudawa awor urshalima ayhozhonha cipati; ata yendeze matya. aman ana yiyani matabbatar na mani.⁸ Bulus ikare nici niyi agu; undanim pidhog ibak, ko ayahudawa, ko auhaikali, ko ma ukaisar.⁹Aman Festas isu bgene mayho ma pok ka yahudwa, sabo na kene ima ribi Bulus yi agu, pi mani ma kana urshalima, unka karanabu kuri amagu unkusu mummu? ¹⁰Bulus igu, unthazi audakali umatya wa ibak. ba kaman kenna biyo nakam.¹¹Inna muwani agu lallai undeni ibok kuma adeni ukusumi utumi make, ungabini make, aman inba kusunu muyani kuyi kaberemi, kada pidhog izimi adokanna yani. undama zobpha matya manas ajaga ukaisar. ¹²Kacini ka Fesatas ima berbene na masallisa mayi, ima shere agu, pi yasha ukaisar, pidama worobu ukaisar.¹³Kacini kadhog atuk, pigomo Agaribas na Barniki atumu ukaisariya. magu yani aziyarci Festas yi. ¹⁴Muma wana atuk abgaki, Festas ibara pigomo kutekpu ku Bulus agu; akwai pidhog uyer kono ka pigomo na Flikus ijikanmi akidhagha kikidere. ¹⁵ Kapa kanna ummayi urshalima, kupirist kubgaki na madattawa ma yahudawa ama yende matya mayi umi, agisa agu awuni. ¹⁶Game na mummu unshere agu yani agu azn alada ayahudawa agu duk piyer utagumashi, she piyanna akaranayi na ana dayi kapa nina naba niyi. kazono ka ya matya mayi; ima duksha ihurjoji iyi amakara mam.¹⁷Muyi kene naduk uyi amakonusura umma nagozami kapa ba, ama cayi nikata, unzomo akugasa kumatya, ado umurni ayende piyer umi. ¹⁸ Aya matya mami, abaran kukara ku yani, mi unyokatya matya mamo mazomani madog matini unyho uwani. ¹⁹Sai dai undama yita magu amaribana mayi akacaci kayani ana dini ni uzo upidhog Yesu umi ikini, umi na Bulus ikugu ide nifataru. ²⁰Un bizi kenna na bindiri mummu ma alamurin, unna ribi yi bi dama kana ushalima aka karunayi ankusu mummu.²¹Aman na Bulus ima byene akula nayi, kaisar i yisha marya mami, iamenti yi, undo umurni atar yi sai kapa na una kuniyi ukaisar;²² Agaribas igu agu Festas, undama wana unami amarakurga piyan'u unnami runnami. pidama ta potya yi nikata, un potya, Festas zi.²³Nikata Agaribas na Barniki yani ama tamu na ukaitace umakonusura ariyha kudhagha kuma konusura ayi na mahafsashi na ya bgakazi akudo. na Festas ima do umurni. acidda Bulus zi uyani. ²⁴Festas igu pigomo Agaribas na naduk agu, mudugan muni ajiki yin na nivataru.²⁵Um yokoton ideni uksus uncontancan make ba, Gman amagu izabkhon matya majaga ukaisar, un cesken ushawara unkuniyi. ²⁶Aman un zam, ufhog udollili umi udama dene unyhakoro uwasika ga kaisar, magu udalili un'u un yenden yi kazono kayin musamman pugipi yi pigomo Agaribs, magu unzuk mapiri mu kusu nonda mayhokara ayi. ²⁷Aman ama yita manag a wuvata ungu ukun kono kamayhen ana yhakaranmi ibak iyi ba.

Chapter 26

¹Agaribas agu Bulus zi, pidama iya maguzu nici mu Bulus izabka icara yi azuzu nici niyi. ²Ude kasugu kapok, puyi pigomo Agaribas, ama Ayahudawa yendeze matha manag upu ukyaru. ³Musamman magu piyi piyiyho mi waaladu uyahudawa, na manag mayani, mummu yi kene ingisabu dene uhakuri a rakurgami.⁴Muyi kene agu Ayahudawa naduk uyani ayho kenna urayuwa unag uyi tun kusana kunag unyong mayinzhi manag na mushalima. ⁵Yani ayhami tan kagomo, mummu wani magu yani adumi agu yisan urayuwa nan yi Batarishimi uderika ude ursatsara urayi wadini awur.⁶Mina nghahzhi ungu ayishi mi matya a magu nikawali nin na kashiri kadeni acu awur. ⁷Amagu muyi kene nikawali nin na yakipona pituru akaba adeni nasugu mu agu yani aser, akapa kanna yani ayisa usujoda na kumina ga kashiri katuk nanmi, a magu ubegu, pigomo Agaribas, Ayahudawa ayisha mi utuhuma. ⁸Iyan idama dene pidhog iyisha kumina agu ukusu umamaki na kashiri ka cokonan mayaza?⁹Unna yishan kumina kuma yishi unkusu muza dugan anizagi ni Yesu Banazarat. ¹⁰Unyisan ukusunmu ausalima akassha aya shiri akudhagha kumatya, a magu unzugi uiko non unzugi kama piristoci mabgakazi, na a masu wunza yani ma unzu duksha mawaba macini. ¹¹Nma derengha yani nakam unyong madhagha asu kuma yisha ukukari kanna yani adama yisha kaiyon unyong usabo, nma yisha igaba ipu na yani, aderengha yani har makana amadog, mado na mayinzhi.¹²Akapa konna nmasu yisha mummu, nma woromi udimaska ade izini ya yabgakzi mapiristoci. ¹³Unyong ujaru anag kuna, akarankan mi, puyi pigomo, nma yita umi muwor uzho mu piri ami ama jonira, mu baskura amanrhan mi naya anna kijara na yani,. ¹⁴Na kima jikshi naduk uwur kajes, npotya nidog nmi nisu berbene umi anirem ni Ibraniyawa asu kuma agu, shawulu-shawulu, iyan idene pimpi yisha mi akidere? mude uwuya pi hauri ukusumi aballi.¹⁵Migi ungu, pu piyi wan ya ubangiji? ubangiji ishere, mi unyi Yesu umi na piderenzha,. ¹⁶Mina coko ayahzahnah, magu udoloki na unbgannu gun upu undenba, pi wona pidere na piyi ishaidomi a magu unkusu man piya anici ninag mina namunna ndama bayanatu dagu kacini. ¹⁷Ndama ciddabu unyong waya ayer na yasillaci, ami nondama kunubu uyeni. ¹⁸Magu bgana ayiji ayani, daga amajin makana a matus, na muwora iko ushaidan makana awa shiri, a magu yani asher ugafara ibang na ugaton nan da mada ayami nan utari nici ninag amu nipin ninag¹⁹Magu kene, pigomo Aganbas, nyaksan mipi auwahayinna ayitan uciruzo.²⁰ Aman kazono ga ayami ayi udimaskus, na kuma urshalima na mayinzi mu yahudiya naduk umani, na na dukna ayasillaci, ayisha mammu dugan maseri mashiri. ²¹Magu udalili un'u ayahudawa apuru mi unyho uhaikali asu yisha kumina kenna ana wunami.²²kashiri ka mukyami mawana ukyaru magu unyo ma yhazhonha kazono ka yer acuncun na abgakagi, ado ushida game na madara makusu na annabawa na musa abara uni dama wannami. ²³Mu dama wana kene Yesu dama she-she kidere, idama wana piyi kazono na garganna unyong mayaza ikuma basha matus makana kayer uyahudawa na yashillaci.²⁴Na Bulus ima duru na gusku nici niyi, resta ibere animi nibgaki, bulus pi ranrha, ubgaku umayo mamu madoni pimpi ranrha. ²⁵Bulus igu, unrarhami, pugu na unbasha ikaimomi inyi inipin, na unasuwa. Muma yi kene pigomo iyi mummu, mumkusu mum naduk. ²⁶mani mudeni mimmi berbene ba ushad, magu unyo magu, ba ukusu mi unisan uyi, magu ayisan ani mummu anisan ba.²⁷Ba pi dugu nipin ka annabawa, pigomo agariba? unyho pi dumun. ²⁸Agariba agu Bulus yi, unyho kapa kacun, mani agu pi daska mi unwani piya shiri me?. ²⁹Bulus iyu ungisa kashiri ko kacun ka koco, azan pu utapu, aman naduk naya arakunzaurami ukyari awan nami, aman banna mayhen mamma.³⁰Pigomo icoko ayhazhonha yini na kugamna na barniki na ya naduk azomzi ayi na yoni. ³¹Na ama jikya kidhanha kimakanusura mi, are kazono na akobini asu kuma agu, piyan'u ideni yi ukusu uwani magu iki ko kuma ashi-shi yiba.³² Agarribas agu Fastas zi, " piya muru ina yani marha makana ukaisar ba ana biskin yi.

Chapter 27

¹Ama comsana macoko mawur akujigi kumani makana amayingi mu Haliya, agho Bulus zi ado kadog aya mayhen aicora ikudog kujaruni ana yhasha agu yuliyas, uni kupi na Augustas. ²Kima riyho kudog kujirgi ku Adaramitiya, kuma yi amacomsono macoko makana a kidog kibiga kima yi apituza pi Asiya, ki pira ijaru. Aristarkus, kuwa pidog uyer u Tadonika umayinzi mu makiduniya iyi na wur.³Amaca yi nikata ki tayi usidom, yaliyas ima dene Bulus zi mudugan, adi udama iwori aka yita ajami, yani a mukyayi. ⁴Kima coko akarikami kakujirgi kumani, a magra kacini ka kaci kazangari kukubrus, a magu uruhu u masu yisha agba uwur. ⁵Kacini kanna kima rabkya ubahar umi upati mayinzi mu kilikiya na ubamfiliya, ata righi mayinzi mu likiya.⁶ A akotikomi na kujarumi kumi kumo zuga kugingi ku iskandariya kudama kono amayinzi mu italiya idenidi unyho.⁷Kidene katuk natuk asu jara na cancun, harma dakya na kima katumu apati kinidus uvunu uma yhazi di makana kagona, kama manrha kacini kuzangaru ukarita apoti samoni. ⁸Kizab kupentu ku zaba umi dakyar, har akarumu a kadog katage kade nizagi agu apoti ushad uzo, umi upoti kudho ku Lasiya.⁹Na ama nazaza kapa ka bgaki, ujaru umi ma unu maru wana uasari, kapa kama yizanan kene kamaru woro, Bulus idene yini ugargadi. ¹⁰Agu yani agu, yin aya sillaci, un yitan ujarumi unu dama wona umasimapa na asara abgaki azan muma gu amayhoga kujirgi ba, ana duk na arataru awur. ¹¹Aman kujarumi kuki soja kim, ku piri akumina kapi tukan na piyu ujirgi, akusumi na Bulus Ibaran.¹²Na muyi kene kazagan kami azakani magu yani ari nigusmi ba, adhog ayonde ushawara acokoni mi akackom, ko uni akatumu ufinikiya, kadog kazagan kazongar kukarita, azinzini ugabas amen arewa, na kuma ugabus a men ukudu, yani are nigusmi. ¹³Na uvunu uma pemre ukudu nazho-nazho akumina ku yani abini kuni kanan, yini adaska u anka azabara a pituga pizangaru ukarita apati piguk.¹⁴Ama goroni zai ga udhog uvunu kagargari na ana yhasha agu yuro kilidon umu pyaunga awor akazangari. ¹⁵Na uvunumi uma pyalla kujirgi kumi, ku kasa mado unyhan kudo kuni nazugu ana zob kuni. ¹⁶Kima zaboro aundog nuzangaru, na angi waikauda, kima zuga madene uiko a kujirgu ku wur kucin dokyar.¹⁷Kacini kanna amadasko kugirgi kucin unyho kujirgu ku bgaki yani adene udabara ashishizi kiye ahadira akun ku beaki atuza kuni asu suma magu azu, yani ani ajiwa ni zirtis niuni miszha unkusu, yani ataddo matilafilai, anusa kujirgi kum kene. ¹⁸Amagu iriru uyishidi utangodi nakam, ama cayi nikata yani acigha mayhaga makusu manna kujirgu kuma zhan amini.¹⁹Anmi mitar kuma yani anaci ayeni aba maku'u makana kujirgi kumi.²⁰ Kima yisha katuk natu na yitandi umi ka unthatum, uvunu abgaki uriru uni su pyaba yani, yani acidda nazugu mi amgarga.²¹Na ama maru goro ba masu re maninaru, Bulus icoko aygazhanha a kacaci kayani, agu yin aya sillaci, ina poton abere anag, ma cokonni a kuzangurari kukarita ajizi a masita mummu na asarangha ba,. ²²To, mima, unyishini abere ungu dani ushiru ukumina, magu ba bidog umi idama, dene asara ani fararu niyi uyho uyin saidai akujirgi.²³Magu katuk kuphe madog malaika mashiri mayi manag unsu yisha mani kidere, mayhaghanhon apatimi,. ²⁴Agu zu patha usada Bulus, ban undog pidama yhazhonha kagomo ka kaisar ga yi kuma, kashiri kaseri adumha bu ajangi ujaru aciri.²⁵ Muyi kene, idene nasugu na shiri,yi ayasillaci, magu undugu nipin kashiri a magu, kenna abayanmi kenna mudamawana. ²⁶Aman fa mu wani magu aciddidi undog uzangaru.²⁷A katuk ka pituru a kanas, asu ta zabdi cakako a abahar uadariya, aka caji katuk aya utuki ade guba kina poti mapati,. ²⁸Yani agwada udongan umani, azuga igaba ituriba, kima kotto kagono, apa gwada, azuza igata pituru akishi. ²⁹Magu usum azu ciddadi akati konotari, yani abiskya ankwo ayi nas acini akujirgi kumi, asu zhoprhenha nikata nifurko.³⁰Aya utuki mi a mani ma zumanani uza kujirgi kumi, har arinda kujirgi kumi unyho umoni, woi magu ayita bana daska unka mumi akicin kujirgi kumi abiskya yani. ³¹Bulus igu kujarumi kuniguma nimi na kizoja, mna yer ongho ayhazharan yani unyho kujirgu kunku ba, ba kenna ana dene icira. ³²Unsaja mum mucezhe kiye kiku jirgi ku'un, ajikya kuni mi kuabaro mani mashir.³³Ninikata nima nadama vurka, Bulus igisa yani a tanna ri maninaru, igu ukyaru fa atuk pituru akanas iyi akazom asusussa, ba katonmana konni rini. ³⁴Muyi kene, ungishi ni, rinin moninaru, magu ugara uyin tun kenna muyi ba piyer umi na kici ciniyi kidama gonono uyho uyin.³⁵ Ni beren kene, azhakaphatara ku gurasa, adene ugodiya kashiri kagono kayani naduk akapa kami iyazara apuru karimi.³⁶Ya aguru akumina ku yani, ma anaci ayani are maninaru. ³⁷Wuri naduk akujirgi kumi ayer iduri iba aituru keshere akutashi. ³⁸Ama re asitunzura, asu tusa kujirgi uzibu asu ta nikshi aikama unyho mani.³⁹Na nikata nima vurka yani ana yakatani mayinzi mami, su lura nakadog karhgha na puguk pini niji'nijiwa. ⁴⁰Yani kuma adene ushawara, inna mudama wana kene ajaga kujirigi uzo unyho mani, asu ciddaza mashi-shizin umakusu mammana magrangha kujirgi akapa komi, akapa komi kuma acokono fitillo pikicin kuku jirgi akari na uvunu uyi, yani azobora makana apiguh.⁴¹ Aman na kima katumu kami kamani masir, anusa kujirgi ku durga anijinjiwa har ma kacin kimi kina suga kini makotto, har amadara ma kuma putazana saba na matumunu mani.⁴²Kisuja kima kidene kumina ku wunza aya aya mayhen a magu pudhog isu wogo agarkura. ⁴³Aman kujarumi kum ku madama gaska Bulus zi, kuma yhaza a madene kumina ku yani, kuma idene umurni, duk piyi iyan mani yani a cigha majikshi makana piguk. ⁴⁴Kudege kum kuma ka tuksa napatta, adog kuma atuksa madog makusu makujirgi kumi, akene una ama ka tumzu apuguk pimi ugara.

Chapter 28

¹Kapa kanna kima toro ulafiya kima potya agu nizagi nika zangari kami malita. ²Ayer akudo kami ama yishidi alheri , magu yani akisan ura magu akabaksan, sabo na kshiri kadoyi na kiwhok na disan.³Aman kapa kanna Bulus ima kanasha musa magu ikishi ura pidong piyogo sabo na makaya mura, picira apuru yi kacara.⁴ Aya azomzhi akudho ayita piyogo ni yani, azan bere piyanguru apiyu umawunza aci, ko na muyi kene ni ciddan nici auteku. matya madama jikya mani iyimi manivataru.⁵Aman ima yokota piyogo pimi, unyong ura pina deni pini yi kadamgha.⁶ Yani arakurga agu ayita bina bugu, ko kuma ijik kukitaru. aman na yani ama suksa akadong kapa ana yitani ndong muzagi yi yani agubpkana kumina ku yani agu iyi akadong kashirimi.⁷Apati kati kami kazangari ku sibiri umi akwai nadog nakab mi na piyer ubgaki uma yangari mani ide nizagi agu babaliyas ima shedi amukidi ma bisa mibukata iwur har atuk atar.⁸ Ama yimi piwaban ubamaliyas isu pama na kiwok kishiri na tini, Bulus iriyha ayisha yi ka yisa ikashiri, atarkya yi kara igarga. ⁹Na mummu muma wanzagana kene, kudezhe kugya za gassa ayi uzo kughangtu awana azuga magarga. ¹⁰Aya sillaci adenidi matini nateng. akaya na kyayi amacamsana mujaru. yani adugi ukusu na kimani.¹¹Kacini kini tar, kima riyha kujirgi ku iskandariya. kumi na kuma reh nigusa yimi akati kayangari kade mayhakara mishapa ya yarumi.¹² Kacini kama toro muwur, akudo ku sirakus, ki dene atuk atar akatikamm.¹³Daga katikan yani aworoni, har ama tumu akudho ku ripiyim kacini katuk kade urunu ushiri uwor ukudu unu coko, unyong atuk aba kima zaga Bitiyolo.¹⁴ Akuri na kima zuga adhog akwani yini agishidi agu kizoma ayi na yani ajaga atuk kushere, a'aujina ungunu na kima tumu urom. ¹⁵Ami kuri na akwani ama potya kutepu kuwur, yani acira ma mamanidi tun daga aukasuwa u'Abiyas na marinpa matar na Bulus ima yita yani, iyisha kashiri rizhagha acikami ita zuk mashirani.¹⁶Kapa kanna kirighan uroma, adumay Bulus zi izomo yi utayi yanna ikisoja kinna yani ayi. ¹⁷Ama yimi kacini ka tuk atar, Bulus iyarkya aya bgakazhi ayahudawa. kacini kama yani ama konusura, ima gu yani, akwani, kenna muyi undeni bidhag ibang ntsarkanmi ai'adu a acuawur ba, amanama jhami aromi nshishizhin tun awor urshalima makana icara ya yer oma.¹⁸ Kacini ku ruhuma unag, yani ama dene kazugu kama biskim, ama magu ndenimiibang imi idama jagam ga make ba.¹⁹Aman na yahudawa ama yha yahzahnah akumina kuyani, mu wana udok un zabha mtya majara ukaisar, azn magu nde nodhog udallili nan dama yisha matya maya nag ba. ²⁰Amagu amummu na unmani mayiti ni abere uyin, amagu ubegun na israila ide udeni mimmi shipshin amyaheng mamma.²¹Yani agi agu, ki kisheredi iwasiku iwor u'yahidiya magu pigi ba, ba kuma piyer unyong nikobina umi iyendenni undog nihoto ko adhog abere magu pugi ba,. ²²Aman ki mani ma parya daga upiu ukusu na piyishan tun kadangi ayita muyi kene amummu mudarika, amgu agabini mani ko iki.²³Kapa kanna adeniyi unmi, aya bgaki ama zugi yi akazagan kayi ima gabatar na kaiyan uyani, asu tabbatar na macamdyrga mu mulki washiri, har asu gbene ma zhi kumina ku yani amagu abere Yesu. tun muwor ana taura amusa makana alitattafan ni annabawa, ima yisha mummu tun daga kamhogf makana marhog. ²⁴Achog ama cidda nasugumi aukusu na abaran, adhog kuma ana gaskonta ani.²⁵Na yani adumun ani na akobini ayani ba, yani aworoni kacini na Bulus iberen ukalma udhe, uruhu uvur wahiri unu bere akano ka annabi ishaya makana kapugana ayin. ²⁶Igu kana kayangha aya ayoni kashiri agu idama yita aman na yakotini.²⁷Aman ana suguna ya sillaci anha na deni apusa ato ayini apota dekyer yani agusan ayizhi ayani, magu azu yita ayikatya, ko kuma mapoti anato ayeni, ayokotya ana suga na yeni amagu yoni akurga un garganha yani.²⁸Muyi kene, iyokotya agu magaska mamma mashiri akuni amagu aya ayani kashiri, yani kuma adama rokurga. ²⁹Akapa kanna iberen abrangha, yahudawa acoko ayi apikagara anikobina niyani.³⁰Bulus izomo kiwa kiba unyong karari kuhaya uyi, asu she-she aya awanza uyi. ³¹Asu yisha abere umikiwa shiri, asu makasa mummu yi mu ubangiji Yesu kristi ba ushad. ba piyer iyhazhi yim.

Romans

Chapter 1

¹Bulus, pideru Yesu almasihu, unna a yharkan agu iwan pikuni, u,mi na a samgan abara na bere a kashiri. ²Ukusunwu uyi mabashi ma berya kashiri amna ama maru mahgatun kadangi ana no na annabawa yi yenna unyong mahyakara ma bere ayyi. ³Na kono kayyi,na amawaba a kirong ki Dauda ana bere anipum.⁴Kenna ima coko awor unyon makye angha ma guddu i wana kono kashiri abara na uygaku urhuh utsarkekuwa, Yesu Almasihu ubangiji uwur. ⁵Abaruyi na kima shere alheri na ayukun abara ma dugan ma kumina unyong ayashillaci, amagbaki ma nizagi niyyi. ⁶Unyong ayashillaci angha, a yherkanni ninnaini agu wanin aga Yesu Almasihu.⁷Manyakara mamma nayisanni ama yin nadugiyin iyi a mayinzi ma u Rom, aya na kashiri kamani, aga na ayherban avur nasugu. Ukusu dugan uzoban ni naduguyin, nama gmashi mahasugu mawor ka kashiri picuwur, na ubangiji Yesu Almasihu.⁸Ukusu zoni dai in nagu kishi ingu shambarka nau Yesu Almsihu abaru yin naduguyin, abara na abasha ka inki a uya uhnwu agu idumun na kashiri. ⁹Abara magu kashiri kani kayo mi, kami nan yisha abere ayin. ¹⁰Kokashe katug ina gisa kishiri ingu kamuki mi in zuga ma wanu yin unyong uikoukani.¹¹In pogne niyitini nawas, adomi madoini u baiwa uruhaniya, amukinishiruga. ¹²Inmani ma yita izuga mamuki ma mashigruga mayin, abara madumi na kashi mayhar, mi nayin.¹³Immanim magu ibiz mayo, akwani, atug agbaki nanna mani ma wanu yin, mimmi doto ma zuga . Immani ma dere kene adomi ma zuga nono na uruhu unyong uyin kene muyi unyong kudeze ku ayashillaci. ¹⁴In de uzibu wa yuttelinawa na kudezeh kwa ya shillaci, ayi duntu na aya za de iduntu. ¹⁵Abara nan mancan kurga ma jaga abere kashiri uyin, iyi unyong mayinzhi ma u Roma.¹⁶Migin na pogmi ugbor u mabashi maberga kashiri, a ani ayi uiko ukashiri abara mazuga ma magaska kapiyi dumun, aya zoni ayi a yahudawa azoboro na a Helinawa. ¹⁷A abara ma dumi mammi na ukusu dugan uciri ka kashiri u tumi aciri unyong madumu na ma dumun na kani, kenne ana yi unyong manyakara, "piyi yisha ukusu nakaku idma garga abara madumun mayyi."¹⁸Kishiga ki kashiri kima wana awor uzo kayami azasu yisha ukusun na kaku na yazani kumina ku dugan, ami ana dumyani na abere aribin sai annazan aribin a maza de ma kumi na ku dugan. ¹⁹Ukusu deni ukusu na amani magu a rogoti geme na kashiri yenya yo kashiri kamaru barya yenuni na piring.²⁰Abara magu manang ma kashiri mamna ana suskanyani mayogotya ma chandharam na piring tun ma wana ma uyha unwu. Ana yogotya mani na makusu na kagisha. Abara kene, yangha zani ukusu mabari. ²¹U dalili kuwa, ko yenya pog ne yenya yo kashiri, bama zhinzhimi ugbaku kani adugsha kani kigomo kikani, na ma kuma kaniagu shambarka. Nama dene kene, yenya wani na dangrha a kumina ku yeni, nasugu nayeni na za kumina ku dugan na pirga ma shirgi.²²Yenya zan aci ayeni ne aya de iduntu, aman yenya wani nadhangra. ²³Yenya yibirin ygbaku kashiri kanka dama dara kani aguddu ne makusu mamma dama dara, ne piyu shillaci, na nanin, na manara nade ibini noz na mammana whamarha.²⁴Abara kene kashiri ka zgan yeni ado kituau ki makani kin kiyi unyong nasugu na yeni, saga yenya dukisha aci ayeni kidere. ²⁵Yenya yibirin ribin ni kashiri a guddu kaberen yenya na ka tutuzura ukusunna icara inapsan, a umaimako upiyi napsan yeni, yi iyi piyam na adama na tutunzurayi har madara ma uga. Amin.²⁶Abara kene kashiri ka zyan yeni a do, kumina kuna sugu na yeni na kagbaen ka yarumi na yini na mazamen makici anici, har ayini ayeni a yibarya kanna ana musa ayini na yarumi agudda ma yini na ayini. ²⁷Ayarumi ami inna yeni ayibarya kuma a na musa na yarumi na ayi ni aguddu mu wana ayrumi asumusu asu yisha ukusu makari. Ayarumi na ayarumi asumusa asu yisha ukusiziri, kuma yenya baba ukusun na abizzan u iziri.²⁸Tunna yenya dumunani na kashiri unyong manang mayeni, kashiri ka zyan yeniado mawuru ma kumina kum na yenya zob, kuma yisha ma ukusu makari.²⁹Kumina kuyeni ku kuri na mazama kidere, nasugu na gmer, maza mani magu pidong izug, managazami, ipukunu,mawunza mayashillaci, macokanzi ma maciti, kiaparu, na kumina kumakari. ³⁰Aya kusunu namamatharha aya za mani kashiri. Aya ma cokonzi mamaciti, aya za pog a to, aya man bozo anasugu, aya na matharh ko iyan, imakari, na aya za pog abere awaban ayeni. ³¹Aya shisshi na sugu, aya na re a mana, ayazade ma mani, na mazama kidere.³²Ayangha yo na aberya kashiri kenna naku idugiayami ayisha idug iusar unwa adama dene yeni uruhunci umakye. Azan ma yisha ma ukusus makari nazig harma yenya na muksha ayeni a yisha kene.

Chapter 2

¹Abara kene pizabu ukusu maberi, piyu sillaci, pupiyisha matya, ukusu na piyisha ni matya pidupkanzya nici nimu. Abara na pi baka yisha ukusu napi tyamanuni. ²Wur kiyo agu matya ma kashiri a ribina kadhar kamina kan kadama tyamana aya yisha ukusu makari.³Aman bara kumina kimumi, piyu shillaci, pupiyi sha ayami ayisha idug ukusumi matya ayo pisu yisha kene. Pimenne kashiri ka dama yisha kani pi matya a? ⁴Babu masu yaksa ukusu dugan unna kashiri kayishabu na kana tymana kanipi nawau na uhankuri ukani? Piyobu agu madugan makani a magu pu pizug a tuba?⁵Aman abara nadagdan mamu na kasugu kaza mani ma tuba, pigbeni nici nimu kishiga, katuk kanna kashiri kadama ma yisha matya ma ribin. ⁶Kadama ma do ko pishe piyushillaci daidai ukusunna iyisan. ⁷Ayami adenya a ama yishi ma ukusu dugan bama biskya, yenya gbeni aci ayeni, u yabo na kicubru, na nivataru niza dara.⁸Kayami ade mamani maci, ayami agabyani ma yisha ukusu dugan, a yisha ukusu za dugan, kishiga kikashiri yenna makpotoro magbaki ma dama zuga yeni. ⁹Kashiri kuma kadama toddo ubalai na uyongono ka vatarua yami a yisan ukusu za dugan, acingha ka yahudawa a zoboro ka Helinawa.¹⁰Amma u yabo, udaraja na nasugu na gmasazhi u dama zuga ayami ayisan ukusu dugan, acingha ka yahudawa mashi kana ka Helinawa. ¹¹Abara na kashiri, kana tewe kani. ¹²Kayami a yisan ibang abara na zoboron ani ukusu na kaku, kenna yenya dama ka nuya uraba matya, kayami a yisan ibang unyong mayo mabere kashiri adama yisha yeni matya kenna abere akani aku.¹³Abara na azan ayami apog abere ayishi ukusu na ka mani ba, aman ayami ana potya a dene kenna kaku yenya dama subta. ¹⁴Ayashillaci ami ayo ani abere a kashiri, aman asu yisha ukusu yi u kashiri, a nyakaran aci ayeni,ko yazani abere kashiri.¹⁵Yenya saganan magu ukusunna, kashiri kamani unu nyakaran anasugu na yeni. Kumina kuyeni ku basha yeni, kumina kuyeni kuma, ba unu basha yeni ukusu makari unna a yisha, ba unu gusaza yeni. ¹⁶Kenna muyi ka kashiri mudama wanzagana kene katug kanna kashiri kadama tyamana ayhar ukusun na ayishillacia yisan aka nisa, kenna mummuyi unyong abere a kashiri ami ayi unyong Yesu Almasihu.¹⁷Abara na pi yesha niu nimu agu piyhudawa, izami unyong matya, asu thakharanba ka kashiri. ¹⁸Yogotya mamingza makani, a yogotya uksu bakti na ykani, a zuga mamagasa ma abere akani. ¹⁹Kenna pipog bu usahd u magu pu a kuzonzon kwa dumu, matus kayami ayu nyong majin. ²⁰Piyu horo kashiri pide mayo na ribin.²¹Yin imagasa a dong, i magaranni aci ayinni? yinina basha gu azudakara, ina dakani niyi? ²² Yinumi ina basha gu azu na musa na ayarumi adong, ina mushi ni mi? yinumi inagu azunatutunzura kadabgnaba agu a kashiri, ina dakanni nazya.²³Yin umi ina zabkhan ci agu izob aberya kashiri nateng, ina yishi ni kashiri ukusu makari amarhaphazhanha mayini mamaza zob kani natenghe? ²⁴"Ama wulakanta nizagi nikashiri unyong ayashillaci abaruyin kenna aman nyakarya.²⁵Ukaciya ude mapiri uyin, inna izoboron kenna aku, amma inna iyi aya za zob ukusu na ku ukaciya uyin uwani uwam. ²⁶Inna piyi zade ukaciya izoboron ukusu na udoka uku, adama zyani mazade ma ukauya uyyi agu ide ukaciya ba? ²⁷Inna piyer izayi ukacinya uma nyo idisan ukusunna aku a yishi nadug, idama yishayi ni matya yin ide u kaciya? mummu wani kene abara na ide abere kashiri anyakaran ade ukaciya bamazob ukusu na ku!²⁸Yi azan piyahudawa uya mi, azan piyi de ukaciya unna awakan kukpoko ba. ²⁹Amma api yahudawa u nyong, kuma apiyu kaciya kasugu na uruhu azan watakadaba, idugi piyangwa uyabo uyyi azan una cira awor kaya shillaci ba, a una wor ka kashiri.

Chapter 3

¹Mapiri mamna piyahudawa ide masha? mapiri ma ukaciyu mi masha? ²Mude muhumminci a kijina ki baktazi. Amacingha do ayahudawa u wahayi uwor ka kashiri.³Inna adong ayahudawa agabya ni ma dumya fa? maza dunmi mayeni nyaza kashiri ma dumya na yeni ayishu tuma? ⁴Muna taba mawana muni kene, a umaimako kene, kashiri ka wana piyu nibin, kona ko pishe piyu shillaci iyi piyu kabere mi. Kenna a nyakaran, "sa sagamya agu piyi piyu dugan unyong abere mu, sa pi zuga kapes a kadhar kanna ana yende bu akaci kamatya."⁵Inna maza de ma matini mawur ma saganan mtini ma kashiri, to kidama gyano? Kashiri azan piyi zayi matini ba uni ina cidda kishiga kiyyi, bannyo? In berbene daidai na kumina ku piyer. ⁶Mudama taba ma wna muni kene ba inna muyi kene kashiri kadama matyama uyaunuwa?⁷Inna, kabere kanang, ka ciddan ribin ni kashiri a chandharza, a pirya ma daukaka kani to, iyan ideni angha doto yisha mi matya agu migi a piyu ibangyo? ⁸Iyan idama nyaza amagu kenna ana yishi di kabere, adong azyan utumu?" maceske maberan a ribin.⁹Agu iyan kenan? kidama barya kadangma? ko nacun. Abara na kiman berbene a yahudawa na Heleniyawa, agu nadug uyeni, ayi ibang. ¹⁰Kenna a nyakaran, ba piyi de matini, ko udha.¹¹Ba piyi ya kadangma ba piyi gbene kashiri. ¹²Nadug adotozob ani ujina, nadug uyeni adoto zani uanfani. Ba piyi yishu tuma umatini, kako piyu dha.¹³Magurmuret mayeni maghanti ne mashega. Arem ayeni ide kigbana. kikwana kiyogo kiyi unyong irupa iyeni. ¹⁴Nano na yeni na kuzzi na ula an na unyaku.¹⁵Ibini yeni isu yisha kumina makana akati kama wunza ma ayashillaci. ¹⁶Utafarki uyeni a kidere na managugura. ¹⁷Idugya yanghama amanyani kazom ka dugan. ¹⁸Yenya zani usahd ukashiri,"¹⁹Kiyo ukusu na abere kashiri aku, abere kashiri a berbene kayami ayo kani, asa agusa kokashe kano, saga agu yanuwu a guddu abere kazono ka kashiri. ²⁰Ba piyi dama supta kazono ka kashiri a bara magu izob ukusu na kam ka kuma, abara magu unyong a bere mi a kani na piyer ina yogotya ibang iyyi.²¹Aman mina nazan matya na yisan a chandharham udugan ukashiri, unna annabawa a basha. ²²Uadalci u kashiri yenna madamun na Yesu Almasihu ka yami a dumun na ribinnin. Abara na bok tazyiani.²³Yeni nadug a yisan ibang angha suskanan ani makazaya a udaraja u kashiri. ²⁴Abara naliheri mina deni di kizugi masupta abara ma tumu ma Yesu Almasihu.²⁵Kashiri kazan Yesu Almasihu unna amado sa kizuga magusku maibang inna piyer idumun unyong manyo muyyi. kama zya Yesu Almasihu a doyi ma ceskema abaere, na ma gusku ma ibang ya cini. ²⁶Unyong kasugu kazug, ukusu mi uma wana kene amagu a chandhari madugan makani unyong uya unwu, ado kani ma barya yher agu kani a piyu maceske mabere, agu kanka sagani agu akani kana gaska ayher nadug piyi dumun na Yesu.²⁷To mathakharana masho? acidan manimi. ²⁸Abara musho? abara kene kimangaran agu azan abara ukusu na piyer iyisha ba aman a ma dumun kani madeni piyer izugi magaska.²⁹Ba kashiri a kashiri ka yahudawa nnazigi? kani azan kashiri ka yaza yokani? aka yeni. ³⁰In ba kashiri kayi kadhe, kadama gaska piyu kaciya abara mudumun na fani, napiyi zade ukaciya abara ma yo makani.³¹Kizyan maceske mabere mi kenna abara madumi? mu damataba ma wanzagana muni kene. Aumaimako kene, kipizzya macezye maberam kenna.

Chapter 4

¹Kinki dama gyan na Ibrahim ku kaka kuwur anipum, iyan izugsanano? ²Abara na inna ibrahim zugi ma gaska abara ukusu na ini yisha, ini na zugi ukusu ma thakharhana, azan kazono ka kashiri. ³Iyan na abere a kashiri kumo?" Ibrahim idumun na kashiri madumun mami kuma madeni a yita u dugan uyini."⁴Mina fa piyi yisha madangma, i ladi yi abargan ani agu au alheri mi, aukusun wuyi uyyi." ⁵Piyi yisha yi kadangma aumaimako kene idemun na piyi gas ayibang, madumun mayyi a bargan mani nane piyi denatini.⁶Dauda ma dene Libarka ka piyide matini na mazade mama yishi kadangma . ⁷Igu, "A aya de libarka ayami na guskun yeni ibang iyeni, kuma ayami na ibang iyeni igusan. ⁸Piyi libarka yi iyi yiyamna kashiri kadama bargya kani ibang iyi ba".⁹To libarka nimi na abaran ana yami ayisan ukaciya naziggi, ba na ayami a disan ani ukaciya inayeniyo? na beren agu, "madumun ma Ibrahim na kashiri a bargan agu, a manang madugan uyini." ¹⁰Inni na bagano? kacini kama yishi ma ukaciya u Ibrahim, ba a maza yishi? Azan unyong kaciya, a unyong mazode ma ukaciya.¹¹Ibrahim i shere maduntani ma maza ma ukaciya uni uyi uhatini udumun madugan mani na ini de tun aka dhar kamna ama doto ma yishi ni ukaciya. U albarka umi a maduntani, unima dene ini wana picu wa yami a dumun kona yenya zani u kaciya mabaryagu, udugan na dama bargya yeni mi. ¹²Mu saganan agu Ibrahim i wani picu kaciyaka yami kaya ciri azan aya de ukaciya nazig. Piyi zoboron mataki ma picu wur Ibrahim. Uni uyi madumun mam na inide azaini ukaciya.¹³Azan abara na berya kashiri na ama den Ibrahim likawali na kirang kiyem, likawalinim na magu yenya dama gaji uya unwu, au maimako kene, abara maduguan mama dumi. ¹⁴Abara magu inna yenya yi aya berya shiri aya dama gada, madumun mazamani kadamana, kuma likawali nim a wurunun na nini. ¹⁵Matya mana yendezhe kishiga, inna aza ani matyamana, ba piyam na dama zuga ideni ibang kenna.¹⁶Abara kene mummu wan zagaman a madumi, sa mu wana a na liberi. Ne kenna Alkawari ami a wani a kirang na dug mudama wana muni magu ayami ayo abere kashiri naziba unyong aya dama yimi, har nadugna ayami adumun a madumi ma ibrahim. Abara na iniyi picu kowani. ¹⁷Kenna a nyakaran, "inguddun bupiwana picu ma yinzhi ma duni," Ibrahim piyi yi kazono ka kani, nato, kashiri piyi dugsha avataru ka mayaza kuma ana yherkya ukusu zauni nivataru un cira.¹⁸Nadug na usah umi u chandhari, Ibrahim idumun na kashiri ba ka dong kasasa a ukusun wu dama wana. Ininyi wani picu wa mayinzhi magbaki, kenena a ma barya, "kene na kirang kimu kidama wana." ¹⁹Inina potini usahd ama dumun na kashiri, Ibrahim idumun agu ini maru kuna (kiwa kiyini ituru pituru), agum mi a dumya agu riwab ni Saratu ni dama shi suskanya nini ma waba.²⁰Amma abara likawali ni kashiri, Ibrahim ina potini uzibu u maza dumun ba. Nmaimako kene, ini zuga ukarfafawa a pirya madumi na kashiri a khanhyanha ado kani kicubru. ²¹Ini de madumi nadama agu inna kashiri ka deni likawali, kana kurganya. ²²Kane na ama bargyaini apiyidugan.²³Ama nya kartani abaru yini utaini ba. ²⁴Anyakaran abaru wur ki dumun na piya mi i cokonon Yesu ubangiji wur wor unyong mayaza. ²⁵Yi umi na nama zizi abara ibang iwur a cokonya yi sa i gaski di.

Chapter 5

¹Tunna kizugi magaska, abara madumi, nasugu nawur na nomon abaru Yesu Almasihu. ²Abaru yi kuma na kizugi mawana ka liheri akaci kam na kinyazi abara libarka ni ma dumi mawur. Nasugu nawur na bokon abara maza musahd abara na kashiri ka baran di ukusu dama gura wana.³Azan muni utamuni amma nasugu na bogdi na ukasu kidere ki wur. Kiya agu kasu ka kidere kana waba. ⁴Mashigruga, mshigruga kuma mayende madumi madumi ma yende mazamu sahd ma ukusunwu jara ma wama. ⁵Maza musahd na madene makasugu manna kide mana do mani piyer ugbor, abara na a saskhanzndi mamani ma kashiri unyong na sugu na wur a ruhu maitsarki, unna a dugidi.⁶Abara magu aka dhar kanna kina shizzidi, Almasihu i makye a kadhar kadugan abara kaya za yo yi. ⁷Azanukusu bangha magu piyer idumi a ke abara ka piyi dematini maba. Ana shehseni ba pidong yada dumya ma dene kasada ake a bara ka piyi de matini.⁸Amma kashiri kama dene ayhar ma mani tun ki doto yi a yibang, Almasihu ima ke abara wur. ⁹Balle mina, nakizugi magaska abara mayo mayyi, ayer adama zuga magaska daya a kushiga kiyyi.¹⁰Abara magu, tun kidoto aya majini, a napshidi na kishiri abara makye makono ka kashiri balle mina naki zugi usulhu, Akam gaskidi abara ni vataru kiyyi. ¹¹Azan kene nazig ba, nasugu na bogdi ka kashiri abara ka ubangiji Yesu almasihu, unna abaru yi na ki zugi mayisha usulhu.¹²Sabona kene, abara kapiyu dha na bang ima rinya unya'unwu, kene na make mama nnya, aman kenna make ma tumi abara ibang. ¹³Aka dhar kanna ama dotoma dene matya mabere a kashiri, ibang ima yimi uyi unwu, aman ana bazzani ibang akatikamna matya maberya kashiri mazamanimi ba.¹⁴Dug na kene, make maman zoboro zoboro kaci tun ka Adamu makanu Musa, nadug na ayami a denyani ibang ne ya Adamu umi uyi ne maduntani ma piyami idama tumu. ¹⁵Ukyauta wani azan ne madene mai bang ba. Abara magu innayi abara ka ibang ipiyudha unwunu, Yesu Almasihu, u baiwumu ugbakana kaya gbaka.¹⁶Ukyauta umi azan uyi ne mamanaki ma piyanun ideni ibang. Ukusu deni, maceske ma bere mazhip ma wani abara yibang ipiyu dhe. Har ma wana ukyaru mazuga ma ubaiwa uyanci matimi kacini ka ibang igbaki. ¹⁷Inba abara ibang ipiyanwunu utayyi, make mamma gusazan ko inki, abaru yi utayi, kenena ayami asheri u alheri agbaki na ubaiwa u madugan abara nivataru, ni Yesu Almasihu.¹⁸Abara kene, kenena ibang ipiyami udha ideni maceske mabere ma zuga yher nadug, kenna utuma udugan upiyu dha udama gaskidi na uyara ka yashillaci agbaki. ¹⁹Kamar kenna maza mabere ma piya wunu madeni ayashillaci agbaki nakham a wana ayaibang, kene na mazob ma ukusu na kashiri kaku mapiyamu dha madama dene aya gbaki azuga uadalci ukashiri.²⁰Abere kashiri angha wani, ama dene ibang igbakana. Katina ibang igbakanan, alheri ana pira a magbakana nakham. ²¹Ukusu mi uwani kene, abara na kenna ibang i wani ko inki ma kana make, kene na alheri a wani ko inki makana ka ukusu dugan na ma gaska mani vataru maza dara abaru Yesu Almasihu ubangiji wur.

Chapter 6

¹Iyan na ki dama gu? kinku dama kanidi mayishi ma ibang abara magu alheri agbakana? ²Mudama wana muni mi inna adama gu ki maru biskya mayishi ma ibang agura dene kuminami ama yisho? ³Iyoini agu ayami na zuran yeni unyong u Almasihu Yesu azuran yeni har ma katumu a make naiyi?⁴ Niksandi nayi, abara mazura maiyi unyong make maiyi, kenna mummu wani kenna Almasihu i cokon awor unyong mayaza unyong ugbaku picu. Abara kene kidama jara unyong u sahrupas. ⁵Tunna kiwani kidhe nayi unyong madukani ma make maiyi, kidama wana kideh a ma coko maiyi.⁶Kiyo agu, ama sagarya piyanwunu igus yenna yi, abara magu apopso nipum nibang. Mummunu mummu wani magu kizu kanidi ma derene mibang. ⁷Duk kini adama de yi a kayezu kapiyi dugan uzo ibang.⁸Inna ki kini na Yesu Almasihu, kidumun agu kidama yi nayi. ⁹Kiyo maguragu a cokonon Almasihu awor unyong mayaza, abara kene idoto zayi kuyaza mi make mazamani ushiru uzo uyyi.¹⁰Abara make manna ikini aibang i deni nideh abara kayer nadug. Kazom kami na iyisha a kashiri naiyisha kani. ¹¹Abara kene yin zhinin aci ayin aya kizhin unyong ibang ayi aya gassa ka kashiri unyong Almasihu Yesu.¹²Abara kene ayher azu biskya ibang ini yisha kigomomuzo wayher, har ayisha ukusu na ini mani.¹³ Azu zhimin a pum a yin ado ibang aka nyezu ka mukusu ma utuma maza dugan. Dugin aciayin ka kashiri agu igargan na make. Agurumi a zha apumayin a do kashiri aka nyezu ka utumua u dugan. ¹⁴Uzu biskin ibang iniyisha kigomo uzo maciyin, abara magu izani aukakashi u doka, ayi unyong u kal kashiwa liheri.¹⁵To! sai iyan? Ayher adama yishi ibang abara udoka uzauni ushiru kuyher, sai akashiri? mudama wana muni mi. ¹⁶Iyomi agu ayimi a zham aciayeni ado aka nyezu ka dere, kapiyami iyi adere mi? mummunu anibin, ba iya dere aibang imi dama jaga a make ba iyi a dere mi ama pog abere ami adama jaga aukusu dugan.¹⁷Kigudan kashiri! ki ma yi adere ibang, kinki poton abere amu adumya nani abara mabashi manna abashi di. ¹⁸Agaskan ayher unyong kidere kibang, aguddu ayher adere a ukusu dugan.¹⁹Inber bene yin ne piyhar, abara madasa mayhar ma inama na manyo. ne kenna izhan apum ayin ado kuyitu na ushr uzadugan, kene ma mina duyin napa napum ayin a kanyezu ka adere a dugan. ²⁰Aka dhar kanna i ma yi adere aibang,iyi aya na aciddan yeni unyong ukusu dugan. ²¹Aka dhar kankana ima zugi na usahr umi na ipog ugbor uwuni mina? abara kene ukusu na iyisan usakamako umi uyi make.²²Mina na ama gaskini awor unyong ibang aguddini i wana adere a kashiri, madugan ma muni mayi ma guskura mayin. Usakamako mi uyi nivataru nizadara. ²³Abara kene usakamako u ibang uyi make. Amma mado makshiri mayi nivataru nizadara unyong u Almasihu Yesu ubangiji wur.

Chapter 7

¹Akwani, iyoinii (Abara nan bernen kaya yo matya), magu ragu matya ma zob piyushillaci na mayi mayyi auyaunwu?²Abara matya piyini runga ishishin inna pirumi doto gara, aman inna pirumi kini, isuptan unyong matya ma irunga. ³To! inna pirumi gara, i manda wori akazomo na pidong, adama yhash yi agupuapi gbeni wa yarumi, aman innapirumi imaru ke,"isubtan aichari matya, abara magu izu wana pigbeni wa yarumi inna irungan pidong.⁴Abara mummunu, "akwani, yin ma i kini a matya abara nipum ni Almasihu, Abara ma kupkini irunga na pidong, muni, piyan na a cokonanyi awor ka mayaza. Saga ayhar a wabazhi kashiri nono. ⁵Abara na kima yi unyong apum, asu yigata usahr wa yher uibang umi uyi unyong apum a yhar unyong matya saga ki wabazya nono makana make.⁶Aman mina agaskandi awor unyong matya, kikini a ukusun wu ma shishin ide, Abara magu kiyishi kidere a uruhu pas, azan unyong manyakara mgus mamatya.⁷To iyanna kidamaga? matya mami anici nimani a ibangha? mudama taba muni ma wana. Abara kene. Inna zan abara matya indama yogotya mi ibang, innazan magu matya mayimi innana zhinghinmi makusu mapidan macaza, sai na matya maku, "azu zhinzhini makusu mapidong macaza." ⁸Ibang inyi ma zuga karong abara matya, ininyi ma daza mi usha'awa unwu yi unyong unang. Ibang ina zainimi matya mana man wuru.⁹Imma gara nidha matya mazama nimi, matya mamma matumu, ibang igarga, migin ke. ¹⁰Udoka umi unwu yi magu unu yenda nivataru, mimmi zuguni uniu kitazhi.¹¹Ibangimi, ini zgan kapa abara udoka umi aciparya mi, Abara u dotha umi unuwu wuni mi. ¹²Ne kene, matya made utsarki, udoka umi ude utsarki, madugan mavur.¹³Ukusu vur uninwu wani mi umakeeh? mudama wana muni kene. Ibang, agu ini sagani agu iniyi ibangmi aukusu vur, ininyi yenden make umi. mummunu mu wani kene abara audoka umi, ibang i wan ibangai kuri. ¹⁴Abara na kiyo agu matya a mu ruhuaniya, aman minyu unyong nipum. A kidere ki bang nanyimi.¹⁵Abara magu inyogotanmi ukusu nan ya mayishi. Abara magu ukusun na ni mami ma dene, azan uni anan yama yishi. Ukusu nan mani mi uni nan ya mayishi. ¹⁶Innan yisan ukusu nan manimi, indumun na matya mami, agu matya madugan.¹⁷Mina azan migin yisha ukusumi, a ibang imi izomi unyong ninang. ¹⁸Abara nanyo unyong un ang, wato unyong nipum ninang, ba kadamana ka vur. Abara nan pog kutau kuma dene ma ukusu dugan, ana suskanyami ma yishi.¹⁹Abara ukusu dugan inna ina mani mayisha bama suskanya mayishi, aman ukusu za dugan unna in mani mi uni nan na yisha. ²⁰Innan yisan ukusun na inmani mi mayishi i mu wani magu azan migin yisha, ibang imi izomi unyong unang. ²¹Abara ken, inma yita, mu wana mi magu inde kadamana unyong unang kami magu in yishi ukusu vur, amma ade usahr uza dugan.²²Abara magu unyong kasugu kanang inya rizhagha na matya ma kashiri. ²³inzhinzhini kadamana unyong nipum ninang, yenya ya niguma na ukusunwu pas uyi unyong kumina kunang, yenya guddum mi in wana pidere pibang imi iyi unyong napa nanipum ninang.²⁴Miginyi piyu kidere mi! wani dama gaskami kanipum ninninina keyo? ²⁵Ugodiya ka kashiri u Yesu Almasihu ubangiji uwur! Abara nici ninang a pituga pinina kumina kunang inya ma derene matya ma kashiri. Kene a pituga pidha in derene ujinu ibang umi uyi unyong unang.

Chapter 8

¹Abara kene ba ma magasa ka yami ayi unyong wa Almasihu Yesu. ²Abara majatanzi ma uruhu nivataru unyong Almasihu Yesu uguddundi aya na aman gaska unyong ibang na make.³Abara ukusu na matya ma suskanan mani ma dene abara maza citan ma nipum, na kashiri ka deni kama kunu kono ka kani katumu ayi ne piyher ideni pum nide ibang ama wana uhadaya uma gusku maibang , azan ibanghin mi unyong nipum. ⁴Kadeni kene abara masaga aberya matya akura kayhar, wurumi kijara azan a mayi mapum, a awu ruhaniya. ⁵Ayami ajatanzya manang mayeni ana pum yenya na dene kumina ku yani ana pum, ayangha a yisha manang mayeni na uruhu yenya na dene kumina kuyani a usahdu Ruhu.⁶Madene makasugu ani pum a make, aman madeni ma kasugu a uruhu a nivataru na magmashi ma kasugu. ⁷Kanna mummuyi abara ma dene ma kasugu a usahdunipum ama mansana na kashiri, mammayi maza pog ma matya ma kasini, balle isuskllani. ⁸Ayangha jatanzya usahduyeni ana pum ana bokonyani kashiri kasugu.⁹Dukna kene, izaini unyong apum ayi anyong uruhu, inna ayi nibin. Uruhu u kashiri uzomi unyong. Inna pidong izayi urhu Almasihu yi azan u kani. ¹⁰Inna Almasihu iyi, unyong umu, nipum mimu nikiti aibang aman uruhu una zami a ukusu dugan.¹¹Inna uruhu Yesu unna na cokonon awor unyong mayaza uyi unyong uyin, to piyangwu ima cokonya Almasihu awor unyong mayaza idama do a avataru ana pum ayin anake a uruhu uyyi, unwu zomi unyong uyyin.¹²To akwani, kide utuma aman azan unyong apum, na ki kidama disa usahd unyong u nami. ¹³Inna iyisan usahd unyong apum, idama ke, aman inna iyisan unyong uruhu i wuni usahd wa pum, idama garga.¹⁴Ayami na uruhu kashiri umuksha yeni, yeni a nono na kashiri. ¹⁵Gama isheri ni uruhu kidere unwu na yendu sahd. Abara, kene ishere uruhu uma wana nonomi, abaruyi kizapkan amyigh ayherkya agu, "Abba, picu!¹⁶Ukani nan baran yenna uruhu uwur agu wur a nono na kashiri. ¹⁷Inna kiyi nono mi, aiwur a nagada, magada ma kashiri. Kuma wur kiyi magasa ayina Almasihu. Ribin inna ki shezhen kidere ayi na yi adma gura zabkhidi nayi.¹⁸Gama inyokoton kidere kuya unwu kidama wana ki magu adukani na ugbaku unna dama saganidi. ¹⁹Abara kenna uhallita uya kutan kuma wana ma nono na kashiri.²⁰Aguddu makusu mauya uru ma wana makusu ma uwan, azan mamani ma uni, aman upiyami ikaskantar nayi. Duk na kene ade ma dene makasugu mi. ²¹Kanap kadama subta awor a kidere ki mabozo, kuma a dama yende kani ma kana amagaska na uyabo u daukaka unono na kashiri. ²²Kiyo kakashiri kanap ka kashiri kaya ma nullana mama waba ma kaza har ma wana mina.²³Azan mummu nazig wur ma ana ci awur, kiyi ma yene mazoni ma uruhu wur anaci ayher ki nullana unyong uwur, asu suksa kinono ki wur, wato magaika mapum awur. ²⁴Abara dene ma nasugu mi madeni kizuga ma gaskaaa, aman ukusun na kiyounu dama wnzgana kidoto ma yita, wa ide ubege uku sunna izinhzinin? ²⁵Aman inna kide mayo ma ukusun na kidoto ma yita, to kisuksa na nasugu nazug.²⁶Kene na, uruhu u muksha ama a dasa maur. Gama kiyoyidi kenna kidama gisa kashiri, aman urhu anici niwuni ugisa abaru wur na manullana mani na suskanyani ma barya. ²⁷Piyami gbene kasugu iyo na ma mingza ma uruhu, ina ya kagisa abara ka ya dumun ama main ma kashiri.²⁸Kiyo maguragu ayangha mani kashiri, kama yisha usahd waliheri abaru yeni, kayami na ayherkan a ma mani, ko iyan ina wana ya Liheri. ²⁹Abara ka yami na ya yo yeni na a man tara agu yenya awan ne kono kayyi, agi wan kono kazoni ka kobini agbaki. ³⁰Ayyenna katari, kaddara asu ciga yeni. Ayami naiyhorkha, yeni na igaskan yeni. Ayami na agaskan, yeni na zhakharham.³¹Iyan na kidama gu a usahdunwu? inna kashiri kayi nawur, wan idama dene kina mansani di nayiyo? ³²Ko nyazi kani kono kakani, aman a dakanya abara kayhar nadug, iyan idama nyaza kani ama do yhar na kam na kani?³³Wan idama do piyam na kashiri kasangbari matya yo? a kashiri kana "gaska. ³⁴Wan ina ceske a bera? Almasihu umi kini abara kayhar har a pira kene, yi piyami na ama cokonya. Iya ki gomo yenna kashiri aka cika zhakarya ayakagisa abara ka yhar.³⁵Wan idama nyaza ayhar a mamani ma kashiri, ukunci, ba ma naguzura makasugu, kidere, ba igbom, ba makpatkari, ba majigi, ba kitan? ³⁶Ne kenna a nyafatan, 'abaru pu nan wuza yhar ko inshe inmyigh. Aguddundi ne magam ma macezhe."³⁷Ausahd unwu naduk ki piru shiru umagurgu wur ayu nasara uyi umi imani di. ³⁸Gama indumun agu komake, ko magara, ko malaiku, ko kigomo, ko uiko. ³⁹Ko macogo, ko mazullun, kai kokashe kanap ka kashiri, yenya dama suskanya ni manyazhi dimi amamani ma kashiri mamma yi unyong u Almasihu Yesu picu gbaki kiwa yhar ba.

Chapter 9

¹Anibinnan bashya ungyiong u Almasihu. Azan kabere nanyisha. Kuminakunang, kuma bashi unyong uruhu u kashiri. ²Agu kasugu kanang kashirgin nakham na nshishi mu za dara.³Ananagu, ashirinmi,ncoko mimi ka Almasihu abara ka kwani, watu, aya nang ami ayi a kirongkiwur a nipum. ⁴Yenayi ayisraila, yena zugi mashere, na mazapkha, na ubaiwa umatya, nama yishi kashiri usujada, na likawali. ⁵Acu ayeni unyong na Almasihu iciri ayi unyong nipum. umi na ayi kashiri kayi uzo ukowan. matahakhanzhi mawani makani har uren. Amin.⁶Ama azan magu likawali ni kashiri ni dari, azan naduk israila iyi israila ini bin mi, ⁷Kene na, aya kirong kibirahim azan nononaini naduk. Ama "Abara kishaku na dama yerkya kirong kimi"⁸Musaganan magu azan nono na nipum nayi nono na kashiri. Ama a nono na likawali na bazza nani, kuma atara a pituga. ⁹Muni muyi maberi ma likawali, "Riwa akapa kandama guru, Saratu idama zuga kono".¹⁰Ama azan mummu utamuni, na Rifkatu ima zya kadura ka pirumi, picuwur Ishaku. ¹¹Nono nanna dotu ma waba, balle aguragu yena deni kadamana kavur ko kamakari, abara ma samga mamina kashiri kadeni, mu deni muni rikobina naukusu na nadeni, ko abara utuma, ama abara magu ayi iyi pigaskhan. ¹² Nakenna yiku piyeni, "Kan kacibru kadama derena kan kacun," Kenna abere a kashiri aguran, ¹³Ne kenna a nyakaran; "Yakubu nan mani, ama Isuwa ngabimini."¹⁴To! iyan na kidamagu? kashiri kadeni kani ukusu duganna? ko nacun. ¹⁵Kama barya Mushi, "Nna saganya mamuki kapiyanna ndama mukyayi, ndama potya kidere ki piyanna dama potya kidere kiyyi". ¹⁶ Abara kene, azan magu abara piyi de kumina ku madene, ko piyide kasugu kutuma ba, ama abara magu kashiri ka ma sagani ma muki.¹⁷Abera kashiri amgu Firauni agu, "abara aukusumi, nan cokononbu, abara magu nsagani bu uiko unang ushiri, ado magu nizagi ninang ni gbakana ko nki a uya unwu. ¹⁸Muni mudeni kashiri ka saganya mamuki kapiyanna kanka mani, adagdarya kasugu kapiyan na kayitan udama.¹⁹Idama gumyagu, to don iyani," nipusudi na ibango? Wani man tamma yisha ujayayya na kumina ku kano?" ²⁰Ina na kuyitan, pugi pigher puwan pidana ja nakashiri? Ba ukusu masugu udama minzya gu pisugi uyini, "iyan ideni pinpi sugu mi keno?" ²¹Bapisugi umi izayi uiko uzo mayinzhi ma guru mi a suga kijunu ki daraja, ki manzu ana yisha koushe utuma mi?²²Inna aku kashiri, kade kumina kuma sagani kishiga ki kani na uiko ukanu unu zugsama, ishigruga anuzu nasugu nateng na aci ayin, kishiga kinna iman camsana ma pusara munifa?. ²³ To! nna ideni kene abara magu i sagani ugbaku umazhakhari mayyi mamma de alheri, mami na inapsan abara mazhakhari maiyi a kacing?. ²⁴ Mudama wana magu iden kene abaruwur, wur na iyharkhan, Azan ungyong uyahudawa nazhik, har na ayayi unyong majinni?²⁵Ne kenna kaku unyong nitafi ni Yushau, " Ndama yherkya ayami na azan ayher anang agu ayher anang, na ayami nan manimi agu aya nan mani. ²⁶Mudama wana kene akatina akuyeni agu, "Yin azan aya nang, adama yherkya yeni agu nono na kashiri kagara".²⁷Ishaya ima yherkya kaisraila, Ane magu ugbaku nono nisraila udama wana ne nijinjiwa auteku, kudezhe kuyeni nazhik ku dama zuga magaska. ²⁸Picu gbaki idama dene kenna adama yokotya ma kurgani maberayi auduniya azan udama goro. ²⁹Kenna Ishaya ima nyakarya kazono,"Picuyar igbaki ina mada biskya yi ayhar kirong, ayhar anana wana ne usaduma na guddu ayher ne ugomorata.³⁰To! iyan na kidamagu? ba aya zayo kashiri, ami agbenani ukusu dugan, yena zugi ukusu dugan abara ma dumun na kani. ³¹Ama Israila, ami agbeni udugan abara matya, ama zugani.³²To! iyandeni?, abara magu yena gbenani na madumi manasugu na yeni, aman azob usar wapum. yena cirin a katari kan ka dama dene yena rhapha. ³³Ne kenna a nyakaran agu, " Mingwu ntari katari uzo usihiyona, katari kama ciri na piyi de irapu. kapiy dumun na kani idama potya yi ugbor.

Chapter 10

¹Akwani mammani ma kasugu kanang na kagisa kanang ka kashiri abara yeni magu yenya zug ma gaska. ²Abana nan basa agu yanya de madene mana sugu ka kashiri, aman bama ya. ³Abara, na yeni aya ani madugan ma kashiri, yenya ya kumina ku disha usah uyeni ama dygan mayeni. Bama da aci ayeni ka u dugan u kashiri.⁴Almasihu yi iyi makurangani mu doka ma kana ukusu dugan uyeni nadug ayami a dumun. ⁵Musa ima nyakarya ama dugan mana idama zuga abara matya: " Piyami iyisanukusu duganamatya, idama garga abara audugan."⁶Ama udugan umi uwani abara madumun ikugu,"Izu gurin anasugu nayin, wan idama tuga uzo yo?.(abara magu itoddon Almasihu kajes). ⁷Azu gurin agu, "wan idama dungrya makana kajes o?" (watu magu wan idama cidda Almasihu awor ungyong mayaza).⁸Ama iyanni kuma? " Mabari mamma na pati bu unyong kano kamu na unyong kasugu kamu". watu mabari ma madumi, manna kiya mabashi. ⁹Nna ayi akano kamu, pidama zuga magaska.¹⁰ Aunyong kasugu na piyher ina dumya ma kana udugan, a kano kuma na ina barya azuga magaska.¹¹Aberashiri aku, "Piyi dumun na kani, idama potya yi ugbor," ¹²Piyahudawa yenna piyi za yo kashiri yena sakazyani. naduk uyeni picuyeni ugbaki aude,yi apiyide kapiyi yharkhanyi. ¹³Duk piyi yharkhan nizagi ni picugbaki idama zuga magaska.¹⁴Nni na yeni adama yharkya piyanna yena dumun ani nayiyo? kuma nni na yena dama dumya na piyan nadoto ma potya kutepu kuyiyo?. ¹⁵Kuma nni na yena dama jaga abere a kashiri ana kunyani yeno?, Ne kenna muyi a ma nyakaran, " Nni iyi maduntani muvura uibini ya yangha bashya kutepu ku nasugu nabok umakusu mavur!".¹⁶Ama azan yeni naduk a poton abera kashiri. Ishaya imagu, "picugbaki, wani dumun naukun umiyo?. ¹⁷ Madumi mana wana abara mapoti, mapoti mami kuma mayi anabera Almasihu.¹⁸Ama nkugu, "ba yena poton ani shi?, I, ribin" Rimyigh ni yeni ni kana zaga konki aya ungwu, kuma abera yeniakanaka zaga akamangarin ka uyangwu.¹⁹Ukyaru nkugu, "Ba israila iyoinishi?" Akacing ka Musa imagu, "Idama denini kishiga na iputkunu na ukusunna azan aya zayo kashiriba. Ukusunna nmingza ayami ayokoton ani, ndama yishutuma nayeni, acokoni ni kumina."²⁰Ama Ishaya na kumina kushiri inigu, "Kayami agbenanimi azugimi. Nka fanthakayami agbena nimi. ²¹Ama kisraila inigu, "Nnesken abara na yena yi aya dagdanzhi.

Chapter 11

¹Migi nribshi magu, kashiri ka kubarandi aya kani kacinishi?, mudama wana munimi. Abara magu migi a piyu israilami, u kirong kibrahim, a kibiga Kibilyaminu. ²Kashiri kakupan kani aya kani anna kapurku yo yeni, ba iyo kenna abera kashiri aku Kiliya, kenna inima jaga matya ma ayisraila ka kashiri?. ³Igu, "Kashiri yena wunzan anabawaamu, ayikiri kudhagha kumu, migi utami ntakan, angha ana gbene mawunami".⁴Kashiri ka ma shere aguddini agyanno?, kagu, "Nde ayhar idubu kushere nan guganam abara nici ninang, ami adotu ma taba matutunzura Baal i". ⁵ Banna kenema, akapakami ade kudezhe ku masama, mudugan.⁶Ama ayiabara naliheri, azan agu ausahd, unna azan kene, aliheri aama wana ani alheri mi kenan. ⁷Sai iyan? ukusu na Israila ugbene, yena zugiani, ama ayan na asami yen zugi, kudezhe kumi ku dagdurgan. ⁸Ne kenna unuyiama nyakara, " Kashiri kadugi yeni uruhu umaza yokotya, ade ayizhi ama adama yitani, ade ato ama adama potyani, har maka tumu nmyigh mumi."⁹Dauda yi magu, "Saga utebur uyeni uwan karhagrhag, na kumeng, awna katari kama ciri na ukusu kayak uyeni. ¹⁰Saga ayizhi ayeni a rimti abara maguyenazu yita, nacini na yeni khanyi uren."¹¹Nkugu, "yena cirin agu yena jigi? idug ukusungwu unuzu wanzagana mi. Abara kene, ma kumburga kacini mani ma deni, magaska mama wana kayaza yokashiri, abara na madeni yeni iputkunu. ¹²Nna mina makuburga mayeni kacini na yena ma dene mawani kikarma auya ungwu, mazamani mayeni ma wani kikarma kaya za yo kashiri,nni na madukani ma magbaki mayi madama wana nna yena wani a kamangarin.¹³Mina nberbenuyin yin izyokashiri. Kenna nyi pikunzun wa ya za yo kashiri, nthakharhanha autumumi. ¹⁴Mudama deneakwani ayishi putkunu, abara ma gaska adong ayeni.¹⁵Nna magaba mani ma yeni ma yenden manapsana muyangwu, mashere mayeni madama wananniyo?, madama wana nivataru awor amake. ¹⁶ Nono na zoni na nizagi ayagra nani, nna kinyagha kikaci kiyimi, kenna npagamumi mu dama wana.¹⁷Ama nna tuzi madong unyong npaga mumi, nna iyi npaga muzaitun, nazugi unyong umuni, kuma nna ide ugado na yeni, unyong kinyagha ki kaci ku Zaitun. ¹⁸Azu thakharhanin ampaga mumi,na ithakharhanan ampaga mumi to azan yin aya mi shirani kinyagha kim, ama akinyagha kimi kisharanzhini.¹⁹Pidama suskanya magu, "Itusurun npaga mumi abarama zuga mimi unyong."²⁰ Mummu aini bin! Abara ama za dumun mayeni madeni atuzu yeninpaga mumi, ama nyazanan nushiru unyong madumi mayin. Azu zhinin aci ayin apiri kenniyi, ama potin usahd. ²¹Abara na nna kashiri kabiskan kani kacing ka npaga mumi, to kadama biskya kanini.²²Yitin kenna idugi usar ugon ukashiri. Aka manzu kacara kami, magono mana wana ka Yahuda ami ajigshin. Har ukyaru mamuki ma kashiri matumini, nnaikananni unyong alheri akani adama cezhanini. Amanna igabini adama cezhini.²³Kne , nna yena denani kazono na maza dumun mamma yeniba, adama guddu yeni unyong kacikkam. Abara magu kashiri kadama suskanya magurumia guddu yeni. ²⁴Nna aceskenbu a kaci ku Zaitun kankayi karmi,har mudama wana magu apharkhanbu unyong kaci ku zaitun kankayi a kacing, nni kuma na ayu yahudawangha ayikacing ka npaga mumi, na adama guddu yeni unyong kaci ku zaitun kankayi akacing?.²⁵Akwani imani magu izomo unyong majin aukusungwu unisan, Abara maguizu demayo akuminakuyin. Ukusunwu ukanisa unuyi agu madagdurga mamma mawana kayi israila, har aya za yo kashiri arinya unyong.²⁶Abara kene na ayisraila naduk adama garga,na kenna muyi amanyaakara: "Awor unyong usihiyona na piyi dama gaska idama ciri, idama zyakuyitu mi unyongu Yakubu. ²⁷Ukusunwu udama wana likawali ninang nayeni, kennanzyan ibangiyeni mi."²⁸Apimanzu pituga ama bashi mabera kashiri, yena aya magaba mani abaruyin,audongukusu abara masama makashiri yeni ayama mani abara kacu. ²⁹Kenna madukshi na mayhasa makashiri mana bakturga mani.³⁰Abara nayin ina gabini mazoboro ukusunna kashiri kaku, amamina izugi mamuki abara maza zoboro ukusunna kashiri kaku yena den. ³¹Aujinuwunu dai, Ayu yahudawa yena wani aya zapokabere. Abara keneangha saganan ni mamuki, yeni ma azuga mamuki mina-mina. ³²Kenna kashiri kagusan kowani na mazapok mabere, abara magu kasaganimamuki u kowan.³³Nni na dama dukanya mazullunma made na kuminaa mayo ma kashiri!, macezhe mabere mapii kene na dama dukara, kijina kiwuni kipiri kene na dama yokotya! ³⁴Wan iyo kumina ku kashiri?,waniwani piyu kudo kuyyi yo?³⁵Bawan ima zonzo ado kashiri kadamana, abara magu a guddu yi yo?. ³⁶Awor uyi, abaruyi kuma, uyi kuma makusu naduk maciri uyi. Uyi mazhakhari mayi har uren.

Chapter 12

¹Ngishi ni akwani, abara ma gbakima mamukima kashiri, dugin apum ayin u hadaya ugara, vur kuma ukusu mashere kakashiri. Uniu yi utuma unna a dugi ni. ²Azu wanin ne ayher uyangwu aman a zuga ma wana ayapas abara ma guddu kumina kuyin ku wana kupsa, dishin kene adoini ma yogotya ukusu dugan, mashere, umimyi makurgani ma kumina ku kashiri.³Na agu abara ma muki mamna adugi mi, pidong izu zabkha nici niyyi ajaga katina kashiri kajagi kami piyamimi, a madene kene iwana aya de idumtu, akanna kashiri kadugi ni naduk madumun nakani.⁴Abara na kide napa ana pum angha dha, amang azan nadug na yisha utumanwu dha. ⁵Kene na muyi kayhar, nane kenna kigbaki unyong nipum ni Almasihu, nadug uwur a napa na yhar nadug.⁶Kowan ide ukusu na adugi yi agu iyishi abara na liherian na dugi yher nna ukus na dugi pidong a u anabci, iyisha kene kenna ushiru madumun mayi kakashiri mayi. ⁷Nna pidong ide made ma na mukshi madong, iyishi uni, piyam na dugi yi ma bashi, i basha. ⁸Payamna adugi yi mana muya dong na aberya dugan ama shigruga, iyisha, piyam na a dugi yi usahr uma mukshi adong na nadamana, igbana kacara ayisha i ba piyam na dugi yi mayo ma kigomo, iyisha ade kumina, piyam na dugi ma pog ma kidere, iyishin kasugu kadha.⁹Saganzyin aci ayi mamani agu azu yishin na kiciparu. Gabinni ma yisha ukusu makari ayisha ukusu dugan. ¹⁰Ama mani ma kwan, ana zyinin aciayin nayenginama zyingzyini ma kicubru kya ciayin, duksha aciayin kicubru.¹¹Ama mani mutuma kuma, azu-zugini, au huru kuma, denin kumina mi, ka kashiri kuma, iyisha kani utuma. ¹²Uzo ubagadi kuma, iyisha na nasugu na bogi ama wanta ma nasugu kuma, izugu; unyong kagisa kuma, idene kumina mi,. ¹³Iwana aya ma muskshi aya zob kashiri nateng, wanin ayama sheshe majshan ana rari nayin.¹⁴Ana dishin ayadukshini kidere libarka, azu shirin pidong. ¹⁵Ana yishin rizhaga na ayami a zhaghanha, a shibana na ayami a shibana. ¹⁶Kumina kuyin ku wana kudha. kumina kuyin kuzu wana kwa ta mathakha rhanha, aman a yisha nijami na ya caza. Pidong unyong iyin izu yita ne ipiri pidong.¹⁷Azu manashin ukusu makari na umakari. A yishin ukusu dugan kazono ka kowan. ¹⁸Yishin ukusun na idama suskanya mayishi adoini ma zomzono natenga.¹⁹Akwani, azu na manashin, ana biskin kashiri kamana kini. A nyakaran agu, "Mananshi ma ma nangi indama manakyani kowani, kenna kashiri kaku. ²⁰Aman inna piyi manipi ipog igbom, do yi maninaru irye. Inna i pog kusheg, idoyi manimashirirso. Inna ideni kene, a achani nayi yisha yeni anaci". ²¹Ukusu makari uzu zhini kumina, aman daskin ukusu makari ama yishi ma ukusu dugan.

Chapter 13

¹Kowan iyishi ukusu na agomo aku, abara na ba amanzu agomo sai angha worka kashiri, agomo mi ayimi a awor ka kashiri. ²Abara kene duk piyi dazi a gomo idazi kashiri; aya gabiani agomo adama ceske yeni abere.³Abara magu agomo azan ayanma dama potya usahd uyeni ka yami a yisha ukusu dugan. Aman kayami ayisu kusu makari, mani ma wana aya zo pog usahd wa gomo? yishin ukus dugan, adama yabini inna iyisan kene. ⁴Abara magu yi a pideu kashiri mi uyin abara a ukusu dugan. Aman inna iyisan ukusu makari. ki potyau sahd, abara na inazya yi kitan mikene ba. Abara na iyi pideru kashiri umi ina manakya piyu kuchoc na kishiga. ⁵Abara kene miuwanu dole iyishu kusu na aku, azan magu akishiga, aman abara kumina.⁶Abara kene na ina bisa kagandu. Abara na agomo ayi adere kashiri, ami ana yisha kene ko kashe katug. ⁷Dugin kowani ukusu yi uyyi, kagandu kaya kagandu, ikorgi kuwoga kapiyu ku wago; usahd kapiyi yi magu apoti usahd uyyi, kigomo kapiyi yimagu a dugyi kigomo.⁸Azu detin kubashi ku pidong, sai itakana mani aciayin. Abara magu piyi mani kabini ideneyi ukusu na aku. ⁹To, "azu mushin na ayarumiadang, azu wunzin adong, azu dakarin, azu putkunun adong, inna ade umanzu doka kuma, a kanokan a ukusunwu "Mani kwanauni nenici nimu". ¹⁰Mamani mana khata rha mani jangi ukazami. Abara kene, mamani mayi ma kurgani ma matya.¹¹Abara kene, iyogu kapa ka man wana, zhintin awor aummura. Abara na magaska ma wur mana pati apiri kenna ki mingza. ¹² Katungka na dangan, nikata nina dama vurka. Abara kene, ki biski usahr umajin. Asagarya makusu mani guma ni matus.¹³Ijara, wru dugan, ne anmyigha, azan unyong usahr umakari ko unipina ba. kizu jara ujaru ni mura na najinni na ushaawu makari, azan unyong maribana ko iputkunu ba. ¹⁴Aman saganin apumayi picu gbaki Yesu Almasihu, Azu gbenin usahr u nipum, abara magu izu zoboro ushaawa u nini.

Chapter 14

¹Sheri piyi de madumi macun, mazasu khanzha yi ba. ²Pidong ina de madumi ma marye ko iyan, pidong umi ade madumi macun ina rye ava nazik.³Piyi reyi rye yi ko iyan izu yaksa piyi zasu rye ko iyan. Kuma piyi rye yi ko iyan izu tyamana piyi rye ko iyan abara magu kashiri ka sheri yi. ⁴A puwano, apu wan pi zhinagzhini irapui pideru pidong wo? kanyezu kaiyi na majigi maiyi a utumu piyugiru yi, aman kashiri kade u shiru iko u cokanyayi.⁵Pidong ina zapkha kadong katug aworo kudezhe kumi. Pidong kuma isu zhiza atug mamma dhe, Duk piyi zomon unyong ma dumun na kasugu kaiyi. ⁶Piyi kukan na kadong katug ikulan na kani abara ka kashiri. kuma piyi rini, irini abara ka kashiri, abara na ikuma agu shambarka ka kashiri. Piyi rini yi, igabiyi marhe abara ka kashiri, yi innayi i kuma kashiri agu shambarka.⁷Abara na ba piyi jara aushi-ru niciniyyi unyong a yher, kuma ba piyi dama ke amamami ma nici niyyi. ⁸Inna kigara, kigara abara ka kashiri. Kuma inna ki kizin, kikini abara ka kashiri. Ashe, ko ki gara, ko ki kizhin a abara ka kashiri. ⁹Abara mummu Almasihu ima ke agura coko, adoyi mawama kashiri ka mayaza na aya gara.¹⁰Aman yin abara iyan na ityamana a kwanau iyo? kaikuma abara iyan na iyaksa akwanauyi? na dug uwur kidama gura nyhazhanha kozono kaka zomi kamatya ma kashiri. ¹¹Abara magu anyakaran, "in rantsen, kashiri kene", ko nishe niru nidama tuturga mi ko nishe nirem ni dama yaba kashiri".¹²Abara na kowani idama gura basha ukusu na idisan akano kayyi kazono ka kashiri. ¹³Abara kene ki zu yisha aci awur matya, namadene kene kizhi a na sugusa pidog izu wana kabini katari kamaciri ko majigi ma kobina.¹⁴Inyo kuma in yona piring ka cai kawur na picu wur igbaki Yesu ba ikusunwu uvur uni akacingka wun! sai ka piyi zyan uni unuwano ukusu makari idama wana ukusu makari. ¹⁵Inna maninaru mamu ma duguran mani kwanauwi, pi-jarabu unyong mamani. Azu nagaza piyam na Yesu kini abaru yi amaninaru mamu.¹⁶Abara kene, makusu mamna azyan aguamavur mazu wana ukusu abere ka-dong. ¹⁷Abara magu u mulki u kashiri azan abarya kari na kasuba aman abara usahr udugan, na ma gmashi ma nasugu, ma nasugu na bok unyong u Ruhu Mai Tsarki.¹⁸Abara magu piyi derene Almasihu a ujinun wu, apiyam na kashiri kadumun nayi, kuma aya shillaci a dumun nayi. ¹⁹Abara kene, ayhar a gben makusu ma nasugu na gmashi na ukusu dama suga ayhar.²⁰Azu nagazhi utumu kashiri abara maninaru ko iyan ivur, aman kidere kipiyi rye maninaru manma dama dene yi jigi. ²¹Muvur muni magu ari inama ko masuku, ko usunwa dama dene kwanau ijigi.²²Madumun mamna ide, tarin na teng a kacaci kayin na kashiri piyi libark yi na kasugu kayya kazakani marhapha a ukusu na kumina kuyyi kukugu uniu dugan. Duk piyi dumunyi arye kuma, iyoagu irhapam kenna, abara magu idumuni. ²³Duk ukusuwu yiazan uma dumun a ibang.

Chapter 15

¹Mina wur kidoto shizzyi mudugan magu kizyi uzyibu wa ayamya shzyani, kuma mudugan muni magu ki saganzyi mamani maci ba. ²Kowan unyong uwur i bokoni piyanna yenya patazyi kasugu, abara magu usahr umi udugan, ado ma suga yi.³Abara na Almasihu ima bokonya yi kasugu kayi ba kuma a nyakaran, "kozogoru kinna adong ama yisha yi kin ki tirim, anici ninang." ⁴Abara na kusunna a nyakaran kacini aunyakaran ma nyangidi, abara kasugu kazug na manyani ma tagada nakizugi ushiru.⁵Mina kashiri ka de kasugu kazug ade ma nyanyanga kadugi ni nasugu nadha nama zomi a pharkhan azob kumina ku Yesu Almasihu. ⁶Abara magu ideni kene akasugu kadha adoini ma gudazana kani a kano kadh. ⁷Abara magu isher aci ayin kenena Yesu ima sherini sa adaukaka kashiri.⁸Abara nan ku aguddun Almasihu iwana pidere wu kaciya na ma dene ma madumi ma kashiri. Ina dene kene a doyi ma saganya likwari nin na madene a cu awur azoni. ⁹Asa ayaza yo kashiri a zhakharan kashiri abara mamuki makani, ne kenna mu nyakaran, "abara kene nana dama yababu unyong aya za yobu a shibsa kushiba ku yabo kunizagi numu."¹⁰Kuma akugu. "bokoni nasugu nayin, yin iyoini kashiri nadug na ayakani". ¹¹Agurumi "Ayaba kashiri, yin naduguyin izayo" kashiri, bagin a yashillaci a yaba kani"¹²Ishaya i kugu "adama zuga nicini u Yessi, nimi nidama coko ayisha kigomo unyong wa ya za yo kashiri, ayaza ya kashiri adama zuga ushiru unyong uyyi."¹³Kashiri kama muki, kadama kurgani ni nasugu na bog a nomokya nani, abara madumun mayin, adoinin ma zuga mashigruga makuri, abara ugbaku u ruhu mai tsarki.¹⁴Mina anicininang ndumun nayin, akwani kuma, indumun agu nayini ikuri na utuma wa liberi, a kuri na komashe mayo. In dumun agu idama zuga kadhar kanna idama bergura a mukya aci ayin.¹⁵Aman ni nyakani na maza musahd abara madong makusu, adomi ma mingini, abara mado mamna a dugi mi awor ka kashiri. ¹⁶Agu baiwa mado madeni mi ni wana pidere u Almasih Yesu na ama kunu ka ya za yo kashiri piyi mabashi ma berya kashiri, adama yisha kene abarau baiko waya za yo kashiri uwan uma shere, kuma u shamgan ka kashiri a ruhu wur washiri.¹⁷Abara kene npog urenyu unyong u Yesu Almasihu na makusu ma kashiri. ¹⁸Magu nzami ukusuna ndamagu, sai ukusu na Yesu ideni umi, magu ayazayo kashiri adumi na abere nautuma. ¹⁹Abara mamen, ma ukusu kasas, na ugbaku u ruhu vur wa shiri uwor u urushabima, na nati napatimi har na makana a ilirikum, ama jaga abere Almasihu koinki.²⁰Unyong ujinumi uma mani manang agu, in bashi abere kashiri aman ana tinanna ayoani Yesu ani zagi niyyi, adomagu inzu dene kicira ki kusuga uzo uki pidong. ²¹Kenna mummu nyakaran," ayami na dpta ma barya yeni abere kashiri ayogotya. Ayami adoto ma potya aberya yi a yogotya".²²Abara na anyezyi mi ama wanu yin a napana dun. ²³Aman mina inzami kudezye ku kadong kati unyong u lardi unwu, unyong kiwa kigarki anapog ne nwan uyin.²⁴Duk aka dhar kenna ndama kana u Asbaniya nna mani ma yitini nnan dama woro, aso iyhanghanyami nnan dur ma poti urentu ukazon nayin ka nudhar nucun. ²⁵Njara mina ma woromi u urushalima ma ka yisha utsarkaka u tuma.²⁶Abara na muyi ukusu entu kaya makidoniya na aya, Akaya, adukshi kadmaana sa ayami adoto shizyiani ami adumun, ami urushalima. ²⁷Yenya pog urentu abara mapog ne kuta kuyi a naci ayeni. Abara na ayaza yo kashiri a yin na yeni unyong usahr uruhaniya, mu wani yene ne utuma azo ci ayeni magu yenya mukshi yeni na nadangmana.²⁸Aka dhar kanna imna duru mado yeni i korgimi, indama gata uyin innan dam kana u Asbaniya. ²⁹Nyo agu kadhar kanna ina wanwyin, adama tumu na libarka nikuri ni Almasihu.³⁰Ngishini, akwani, abara ka ubangiji Yesu Almasihu na ma mani ma uruhu nvur washiri, kaninni utuma nami unyong kagisa kakayin. ³¹Kayami ayisha ukusu na Yahudawa aku, abara magu utumun nang abara ka ayu urushalima mazuga masherene. ³² Gishin kashiri agu intum uyin kasugu kabogo mi abara madumi ma kashiri agu nami na yin, kizug mavanzana.³³Kashiri ka ma gmashi ma nasugu ka jatanzhini nadug. Amin.

Chapter 16

¹In yenden ni kifibi kobinuwur, umi iyisu tuma unyong aya kashiri ami agu nyong mayinzhi ma ukankiriya. ²Abara magu sherin kini unyong mamani ma picuwur igbaki. A ujini unwu yine waya dumun na kashiri. Yishin utuma nakini unyong u ko iyan na idama kayagbaki,har na migin nami.³Sumazhin Bilkishi yenna Akila acayyu tuma unyong u Yesu Almasihu. ⁴Ayami a dugi avataru a yeni abaru mi in kuyenya gu ahambarka, azamigi utami ba aman na dugna ya zob kashiri. ⁵Sumazya a yami a zob kashiri ami agu giru yeni, sumazhin Abainitas kono kamamani ma kasugu kanang. Kami kama cingha dumya na Almasihu u Asiya.⁶Sumazhin maryami, umi ima yishi ni utuma na cap. ⁷Sumazhin an daranikas yenna yuniyas, akwani na ajami a kidagha kuma kasshi. Yeni aya na ayo yeni unyong agu tuma u kashiri, ami ama zonzo mi ayi unyong u Yesu Almasihu. ⁸Symazhin Amfiliyas Piyumamani nanang unyong utumu picugbaki.⁹Sumazhin urbanaszhi pijamu tumuwur unyong Almasihu, na Istakis payu mamani manang. ¹⁰Sumazhin Abaliszhi piyi de ribin unyong u Almasihu, sumazhin ayamyayi ugiru Aristabulus. ¹¹Sumazhin hirudiyi, kobinu nang, nayami ayu giru Narkissa, ami ayunyong picuwur ubangiji igbaki.¹²Sumazhin Tarafini yanna Tarafusa ayu tum picuwur igbaki. ¹³Sumazhin barsisai piyu mamani makasugu kanang, umi ima yisu tumu picuwur igbaki na khan. Sumazhin Rufaszi piyanna samgan unyong picugbaki na pina nami. ¹⁴Sumazhin ASinkiritas yenna Filiguna na Haturobas na Hamisu na akwani amiayi na yeni.¹⁵Sumazhin Filobugus yenna Yuliya na Niriyas na kobini na Ulumfas naduk aya matus ami ayi na yeni. ¹⁶Sumazhin aciayin na makperki ma matus. in sumazhya aya zob kashiri ami aya madhagha makani na dugu yeni.¹⁷Ingishi ni, akwani, denin kumina kuyin kaya na yendezhe masotozono na maciri abaktanya ma bashi manna a basanni. Dangurgi yeni. ¹⁸Abara na idug a yanghana ana yisha ni picu gbaki yesu utma, sai nadura nayeni. Anano na rentu na yeni na yenya na cipanzhya aya za ibang.¹⁹Sa usahr uma yishi kenna akuiniagu yishin makazaga anato akowan, kasugu kabokanmi uyin, aman immani magu ideti duntu nakusu dugan, wanin aya za de irapu na ukusu yi ukuchor. ²⁰Kashiri kama gmashi manasugu kadama deni ni inyabraba ka piystumangha nawau amaraka maibiniyin. Liheri ni picu wur igbaki Yesu Almasihu nizomo nayin.²¹Timoti pijamu tumunang, i sumazhin, lukiyas na yason na susibatanas na a kwani asumazhi in nayeni. ²²Mi tartiyas unwu ma nyakarya tagadanghana, insumazhi ni unyong ubangiji igbaki.²³Gayus picu giru kazagsanan kanang nadug na ya kudhagha kukashiri, a sumazhini, na kwartus kobini wur. ²⁴Liheri ni picugbakuwur Yesu Almasihu nizomo nayin nadug. Amin.²⁵Pidong wu umi ide ugbaku iko ma bari ni abere ma shigruga azob ma bashi ma bere Yesu Almasihu, unna abaru yina chandharhan ukusu kanisa unwu nisan a waddo kadangi. ²⁶Aman mina aman yogotya abara na tagada annabawa a bara ka kashiri kan kadama dara kani. Abara mayishi na madumun na ukusu na ku mamma yi unyong aya shillaci.²⁷Ka kashiri kankade iduntu utakani, Abara Yesu Almasihu mazhakhari madamayi har maka daramauya Amin.

1 Corinthians

Chapter 1

¹Bulus, piyer umi na Yesu Almmasihu ima yerkya na agu iwan piyukun kenna Kashiri kama dene. yenna kobinuwur sastanisu,² Makana ka ikilisiya ikashiri uni iyi ukorinti, makana ka yanna a samgan yeni unyong utumu Yesu Almasihu, anna ama yhasah yeni agu yenya wan ayashillaci avur. ki nyakara ayami ayhasah nizagi ni kashiri uwur Yesu Almasihu ko inki, magu kashiri na kashiri uwur. ³Alheri na magmashi ma kasugu ma wanuyin awor kkashiri picuwur yenna Ubangiji Yesu Almasihu.⁴Kouyanku ina guda kashiri abaruyin, abara na liheri ni kashiri na Almasihu yesu ideni. ⁵Idugi ni cara ako ushe ujina, na abere na mayoh.⁶ Kenne deni ushaida u almasihu uwana ribin uyin.⁷Abara kene ibizi ni udong ubaiwa u ruhaniya kene ipok kutau kuma wana ma kashiri uwur yesu almasihu.⁸ Idama mukini ishigruga, sa azu zugi ni na idong ibang katug ka kashiri uwur yesu almasihu.⁹ Kashiri kayi piyu du aminci yi ima yeshini agu wanin ama yisha u zumunta na kono kakani.¹⁰ngishini akwani unyong nizagi ni kashiri kawur yesu almasihu dumin na aciayin, azuna wamtazanin ngishini detin nasugu nadha yenna manufa madha. ¹¹Ayugiru kulowi ayenden matya agu izomzhi ni nateng.¹²nmingza agu: kowan unyong uyin ikuma gu, "nyi kacini ka Bulus." nyi kacini ka Afollos, "ba nyi kacini ka Kefas, "ba nyi kacini ka Almasihu."¹³ Almasihu ibaktazhi? ama giciye Buluszi abaru yini? ba ama zurini anizagi ni Bulus?¹⁴Ngudan kashiri abara magu nyisan mipidong mazura, sai a Kirisfus na Gayus. ¹⁵Nma dene kene pidong izugu ayisani mazura ani zagi ninan.¹⁶ (nma yisha ayugiru sitifanas mazura. banna yi nyomi ba nma yisha pidong mazura.)¹⁷Almasihu ima kunuyi mi agu inma yishi pidong mazura, ama gu inma bashi abere akashiri. ima kunuyimi agu inma bashi abere akashiri ama yo ma piyerba. ugiciye u Almasihu uzubiza u iko.¹⁸Umabashi mabere akashiri a kidhangrha kayami kizi. kayami kuma nakashiri ka gaskan, a'iko ukashiri.¹⁹ Anyakaran agu, "ndama sotonya mayo mayayo. ndama gusaza mayade iduntu."²⁰piyide duntu sho? piyi yo isho? piyu pikagra uya uya unwu isho? kashiri ka yibirin kani iduntu uya unwu aguduni un'wana kidhaghrami? ²¹Tunna uyaunwu na iduntu i uni uyo uni kashiri, muma dugurga kashiri magu abara kidhangrha kima bashi ma bere kashiri ima gaska aya dumun.²²Ayahudawa ana mani ukusu kasasa. Alhelinawa kuma asu gbene iduntu. ²³Amma kina basha bere Almasihu umi na ama sagarya kaci, katari kama ciri ma ayahudawa ayi kidhagrha ka Helinawa.²⁴Ayami na kashiri kayharkan, a yahudawa na ahelinawa, kibasha abere kashiri amatsayi ma u iko na iduntuikashiri.²⁵ Idhangrhi kashiri ipiri iduntuipiyer, maza shiri makashiri mapiri ipiyer a ushiru.²⁶Yitin mayhasah mayin, akwani. Azan yin na duguyin ide iduntu akukuran kwa yashillaci. azan na dug uyin ide u iko ba. Azanyin na dug na waban ni akigomo ba.²⁷ Kashiri kanka samgan makusu mauwam ma uyya unwu ado kani ma do iyiduntu ugbor. kashiri ka samga ukusu zashiri auya unwu adokani mado kani ukusu ushiri ugbor.²⁸Kashiri ka samgan ukusu zauni udaraja na unna ayaksan a uyah unwu. kanka samgan makusu mamma zyan mani ne azn kadangmana, adokani ma guddu makusu mamna amen made udaraja makusu mauwan.²⁹ Ima dene kene abara magu pidong izu zya ne iyi kadamana mi kashiri.³⁰Ukusu na kashiri kadeni, mina iyi nnyong u Almasihu Yesu, umi iwanidi iduntu iwor uzo ashiri. I wani u adalcin uwur, na uvurauwur na pigaskan uwur. ³¹Ausakamakon wu, kenna abere kani aku, "piyi de mazahbama nici, iyishi mazaba manici niyyi unyong ujinu kashiri."

Chapter 2

¹Akadhar kannan ma wanu yin , akwani, imma tumu mi ade mayo ma bere ko iduntu nan ma basha manang manisan ma kashiri [kenna in masu yisu shaida ka kashiri].² Abara magu inman zya akasugu kanag agu inzu yogotya kadamma aka dhar kanna kimayi na yini, sai yi Yesu Almasihu umina ama giciye.³Imma yinayini uyong kati kapizya pimakusu, apogusahd manyo masu cigshimi nawas.⁴ Ukun unang na mabashi manang ma parkhan mani na iwara na iduntu imi dama zya piyer kumina. Aumaimako kene, ininyi ma tumu na uruhu na u'iko.⁵ Madumun ma kashiri mayin mazu wana unyong iduntu yaya shillaci, amma unyong u'iko ukashiri.⁶Minanaki berbene kayami a iduntu amangshirn, azan magu a iduntu i uya unwu, azanwaya yisha kigomo kiuya unwu, unwu jara maworuni. ⁷Abara kene, ki berbenya ana beri dunti kashiri a ribin ninisan. iduntu inisan na kashiri kama kadara uzamani udaukaka udoto.⁸Ba piyi de kigomo ki uya unwu iyo iduntuiyi, yenya na mada yogotya akadhar kari, ana mada giciya ni kashiri kuzo.⁹ Amma kanna ini nyakaran,"ukusunna pidon ina yita yi, kuto kuna potya kuni ba kasugu kan kama dene kumina mi, makusu manna kashiri ka napsan aya mani kani.¹⁰A'makusumamma na kashiri kana baryidi unyong uruhu. abara na uruhu una bindiri ko iyan, na makusu mamma zullun ma kashiri.¹¹ Wan iyo kumina kupi yero, sai uruhu piyer umi uyi unyong uyi? kene ma, ba piyi yo ukusu zullun ukashiri sai uruhu kani¹²Kisheri di u ruhu ya unwu, a u ruhumi uciri ka kashiri, abara magu ki yogoti makusu mamnadugidi maworkakashiri.¹³ Ki berbena amakusu manna iwara na iduntu napiyer idama suskana yi ma basha ba, amma unna uruhu u bashidi. uruhu ufassari di iwara na iduntu iruhaniya.¹⁴Piyer umi izagi uruhaniya ina shereyi makusu maciri ka uruhu kashiri, abara magu imen ne idhamrha. idama suskanya yi ma yogotya, abara na ayi uruhu una barya. ¹⁵Piyi yi piyu ruhaniya ina yisha matyamako iyan, azayi unyong u matya ma dong.¹⁶ "Wan idama suskanya ma yogoti kasugu ka kashiri, na idama do kani mashiro? "wur kide iduntu ne i Almasihu.

Chapter 3

¹Migi, akwani, nda suskanyami maberi uyin nya aya de uruhu,na aya nipum, nono nacin-cin unyong kashiri. ²Madara nan duksanni sheze azan inama, magu khima wana kariki nama, komina idoto mawana kari kayini.³Idoto unyong apum, nde idoto de nasugu na caza, na ujayaya unyong uyin, azan kazom kapum nayin iyimi? Ashi jhara maduntari makaduniya? ⁴Magu npidong iguran agu, ''migin zob kacini ka Bulus'' piyu manzu igu, ''nzob Afolos,'' azan kazom kapum nayin iyimi? ⁵Wan na yasa agu Afolos? wan kuma iyi Bulus? Aaderenna yin ina dumya abara yeni, naduk Uyeni kashiri kadugi yeni utuma.⁶Mi nma bizza, Afolos ayisha manimashirmi, kashiri kadene ini kumza. ⁷Muni muyi, na piyi bizzan, napiyi disan manimashir, azani kadamanami, akashiri kana dene ini kumza.⁸Napiyi biri na piyi yisan manimashir ayanshade, Yena dama zuga ilada kenna yisan utumuyeni.⁹ Wuri a jamikashiri autuma, yin kakab kakashiri, kusuga kukani,¹⁰Alheri akashiri adeni nwana pisugi udugan, akusuga kunang, adong atarkan kuyenimi. piyi dama suga, iyo igmis ikusuga kuyi. ¹¹Bapiyi dama suga kusuga kupas bama tarkya uzo kunna amang cingya, watu Yesu Almasihu.¹²Minafa, piyi tarkan kusuga uzo uchang u zinariya, azurfa, ba natari nadeudaraja, ba naci magi ko masugha. ¹³Adama yita utumu piyami, katikkami kadama saganyayi, adama saganuni ungyong urha, uraumi udama sagaya mavura mu tumunna kowan iyisan.¹⁴Piya nutumu yi uvurkan, idama shiri lada; ¹⁵Piya nutumuyi urini ura idama dene asara, amma yidama sira amma nya kacaci kurha.¹⁶Iyoini agu yin auhaikali kashiri, uruhu kashiri uzomi ungyong uyin?¹⁷ Npidong i nagazan uhaikali kashiri, kashiri kadama nagazayi. amma uhaikali u kashiri ude usarki kenna yin iyi¹⁸Kada pidong irude niciniyi piyi meng ungyong uyin agu, ide iduntu a uya unghu iguddu nici niyi kadangrha magu iwan piyu iduntu. ¹⁹ Iduntu i uya unghu a idangrha ka kashiri mu gyakaran agu ina puru ayu duntu ungyong umakirci uyeni.'' ²⁰Har ukyaru kashiri kayo kumina kwayiduntu azan kadamana''²¹Baufahariya ka ayashillaci, agu ko iyanni a iyin, ²²ko Bulus, ko Afolos ko kefas, ko uya ko nivataru, ko make, ko nkusu mu mina, ko nkusu mudawana, naduk a muyin,²³ Yin aya Almasihu, Almasihu kuma iyi ukashiri.

Chapter 4

¹Nna na dama zyidi nane ayu bauta Almasihu na adeten ukusu shiri uka nisa. ²Nna a manakan na duk, ana mani magu akunzunun awan aya de matini.³Umi, madishin matya au kusu cin, ko naanayi unyong kadagha ku matya iyinkwaya shillaci. Bakenna ndama disha rici rinang matya.⁴ Nyomi ba ade ndong mucaza nan deni, muramu mu baran muni agun zami idong ibang a rici rinang, A Ubangiji udama disham matya.⁵Abara kene, pidong zu ceske matya kadhar kadotu mawana. Ubangiji udotu ma guru. idama Bangu ukusu nisazan umajin, idama ciddaza ukusu nisazan anasugu naya shillaci umajin. Ashi dakanya ko pisheuyar uyabo uwor kashiri abara matuni manna piyar idasan.⁶''Akwani, intashsha manang mamma arici rinang na Afolos abaruyin. Kenna abaruwur idama magasa ma beren amiara agu,''zu piranin ukusu na nyakaran. ''Abara kene pidong uyin izu cokonzya rici niyi, a saganzya agu pidong ipiri pidong. ⁷Wan iyitan upiru akacaci kayin nadong? iyan nayin ide nazan kadakananni uwammi? ba uwan nadugini iyan deni inazabha aci nane a zan kene?⁸Iman zuga naduk ko iyanini ni man! imaru wana ayi caram. imaru cigha kigomo-kinna kizaidimi unyong ba wurmi unyong, ntawana maguragu idishi kigomo, saga kidisha kigomo kimi nayini.⁹ Akumina kunan, wur,attumzanan ashiri, Kashiri kadenidi akuteru kukamangarin nane aya shillaci ami na cesken matya asu dama wunza yene. kiwani ukusu kuzying zying uyangwu, na acigishiri, na ayashillaci.¹⁰Kiwani ayaza idutu abaru Yesu Almasihu. yin iyi ayi duntumi. unyong ualmasihu. wur aya za shizzyi, yin iyi aya nirganzyi mi. Amendi aya zau daraja, yin kuwa ide udaraja. ¹¹Maka zaga akadhar kanka na kiyimi, kiyi aya kushek ni gbom, aya za makusu mamadishi madugzan, kishezyin makpaba ma makari, awanza aya zashiani na rari.¹²Kidisan utuma na zab, asu tumzana aicari wur. kadhar kanna ama dizyi di amucaza, kina dene libarkam, ¹³kadhar kanna adama denide a kidere, kina shikurga. Kadhar kanna a zogonondi, kina berbene ade matini. kida, A man zyidi kiwana ne mama mu yangwu navezyi, made kokishe kirik.¹⁴Nyakaranmi ukusumuru agu ndeni au gbor, nyakaran abara magu nnabn, unyong mamani nang manini. ¹⁵Kona inade aya kudeh kuyin, idubu pituru ayi na Yesu, Izai ni acugbaki. min wani pituyin abara nan yi na yesu audalili ubishara.¹⁶ Mi mani magu zoborin ujaru nang.¹⁷Ukusu deni mikuni bu Timoti, kono kanang nammani kade aminci naubangiji Yi dama bashini mazob ma Yesu, kene nam basha yeni koiki a madaghe makagisa Kashiri, ko kushe kudo nan kanan. ¹⁸Adong amaru wanza aya matuganzyi machi ayeni, yeni adisha nane ndama wanamuyin.¹⁹Ndama putu wanuyin inna kashiri kadumun. Ndama shiyo abere nakama apiri aya matuganzyi maciyeni. ²⁰Kigomo kya shiri azan abere nazyik na kinkide uiko.²¹ Iyan ni mani? nwan uyin ade kidogo ba wan na mamani nau ruhu nasiha?

Chapter 5

¹Kipoton agu unyong uyin ide kagbyen kayini kadizyin nawas, iduk izyirimi nadumun ani nai ni akudo kwa ya zayo kashiri. Npoton agu pidong unyong uyin ina musa na piyenu piwabanuyi. ²Ideshe matakarhanha nakham Azan nshishi ma chi ayin ni dama potya? piye deni kena aciddda yimi unyong uyin.³Nyo kizaidi akaci kadha na yeni aripum, kiyi nayini auruhuaushiri, mmaru disha piyi desankene uhoro, name mmayin. ⁴kapanayima konusura arizagi ri Yesu Ubangiji, Uruhu nan umayi nayini auiko Ubangiji wur, mma man disha piyami uhukunci, ⁵Mma deni kene adom madakanya piyami ushaitan, saga a wuna ripum niya, asa uruhuyi ugura zugu ceto katuk katukubangiji.⁶Matha kharhanha mayin ma dugurgan mani, bai yoyyi agu uyist uyinacun una nagaza ka kpatara kawunishi? ⁷Napsanin aciyin acirinimi a kumina kuma kori awan kakpatara ku yist kapas. Awanuburodim Nzau yist. Ama disu hadayu Almasihu, rugam ruwur nu idi.⁸ Kusu deni naki dama kidisu idi wur ba uyist ugus, idugiu yist uzokumina kumakari azauni kucok.kuta kumummu, kidama disu bukiu idi na uburodi uzau yist, umadumi ade aminchi na ribin.⁹Nyakaran ni unyong uwasika agu zu kpabkin aci naya rituga. ¹⁰''Azan mi masu kuma gu aya rituga ni niu yangwu, na aya desu kusu upiri ushiru uyeni, na aya na ayella ana shere kuta ba ma bisa, na aya zup magumaka, idama iyini mabiskya yeni, sai ibiski uyangwu.¹¹Min nyakari ni a ka ahrka, zu kpabshin aci na akwanai ami zomzyi unyong rituga, magasa man kusu, kagisa ku gumaka na mathakharhanha maza rici, na pi mizanan, na pisheshen ukuto kuzana bya, manurai ma azu ne na idugi yene. ¹²Mummu wanikene, nni nan dama disha matya acidda ayang azani uyong Eklisiya? Azan yin idama disha matya ma yami ayi unyong Eklisiya? ¹³Akashiri kana disha matya ma yella ayin ya. ''ciddin ku mugu kupi yashillecimi unyong uyin''

Chapter 6

¹Ba pidong unyong uyin idisha pikagara na pidong, iwori akudangku matya kapi tyamanan izairibin, bama kana kaya zob kashiri? ²Bai yoinishi, agu ayubi adama disha ayashillaci matya? in ba yin idama disha ayashillaci matya, inata suskanini manaba abere zade matini?³ Iyoini, awur kidama disha Acigishiri matya? Ashi gu abere awataru ayu yangwu?⁴Bai napsa abere amatya aukyaru na kokashekatuk, iyan na dene ijagsha abere amanag mamma kayaza dumun na matus, maza kana kayu bi? ⁵Mberen ba idama potugbor. Ba pidong ide kumina kunni dama naba abere amatya ma pikagara kone piyu dah unyong uyin arikobina? ⁶Nane kenna muyi, piyubi ina jaga matya mapiyubi akudagha ku matya, ka pityamanna unnazan piyubi⁷Mawangazana mu zankugi unyong uyubi musagyanzya agu idutu suskannanni kumina kuma yomashiri. iyan deni na pidama wurunubu nai ibang? iyan deni na pidama dumyibu arenapu?⁸ Idisan idong ibang, a cipanzya yeni, aputuyi a kwanai mi!⁹Iyoini agu ayaza matini adama gadani kigomo kikashiri? kazu dumin na kabere. Na rituga na kagisa ka kudodo, na rituga niya man runya, Na akaruwa murumi, na ayu Ludu, ¹⁰Na dakara, ayama gillana, na mizanan, nayi zogoru, na aya kiciparu-ba pidong uyeni idama zuga marinyi kigomo kyashiri.¹¹ ''Kene na adong unyong uyin ayi, ama guzuni ibang imi, adakanya yeni ka Kashiri, agundu ka nyezu kayin na rung-rung unyong rizagi ri Yesu Almasihu kazono ka Kashiri, uyong uruhu kashiri kawur.¹²''Ko iyanikusu idugan umi, azan koiyan na azu suskanya madeni kadamanami,'' Ko iyani kusu idugan umi,'' ndama dumyami agu kadamana kapir ushiru kasugu kanang. ¹³''Manunaruyi abara akadura kadura ma abara manunaru'' Kashiri kadama zyayemi naduk. A napsan ani ripum abara rituga rusambi na najinni kuta kumummi, ripum abara kubangiji, Ubangiji mi udama gbene ado ripum.¹⁴Kashiri kama cokonu Ubangiji kadama cokonidi au iko ukani.¹⁵ Iyoini apunayin ana gbaka na Almasihu? Ndama zya na gbaka na Almasihu a parkya na kikaruwa? kashiri kazudon kumina kum!¹⁶Iyoini, piyar iparkhan na kigadang yene awani ripum nin nideh nakini? ¹⁷Nane kenna ubaibul uku, ''Yenu ba adama wana inami dah'' piyar yi na Ubagiji adama wana Uruhu dah nayi .¹⁸Sumin rituga, ko usheu zunubi nna ciddan ritugami uzauni unyong ripum ba piyar idisha rituga idisha ibang ima sazzana ripum riyi.¹⁹Iyoini apum ayin a kudagha ku ruhu maisarki, uzomi unyong uyin, uru ni mazuga ka Kashiri? Iyoini, agu yin azan kazom ka ciyin niyim? ²⁰Asheshen ni na ikorgi dun, dugin Kashiri kicubru na pum ayin adisha kanu ubauta.

Chapter 7

¹"Mudugura, piyushillaci izu ribe piyini." nene abere amina azob kene ne yin inyakaran. ²Abarai ibang iri rituza, muduguran ko pishe u yer izuga piyinuyi, ko pisheu yini zuga piyarumiyi.³picugira idama piyeni icarabu yi piyini ido pirumi urabuyi uni wana nipiyini na piyarumi . ⁴piyinumi izai uiko na ripun niyi a piyarumi ide piyarumi nnayi izai vito na ripum niyi apiyini ide.⁵Azu nyazyin aciyin a rimana, nna mudama wanza kene, mu wanzagana amadumi ma yin ubanba mu kapa kaza dangan. denin adakanya aciyin kashiri abara na adu'a. akumengh kuyi abara maza puru aci. ⁶Mabashini mummu abara mabashi, azan umurni nan dugshini. ⁷Mma mani magu kopishe yar inayine mi. muzamuni kene, kashiri kadugi ko pisheuyar mabigi mayi. pidong ide mabigi manna, pidong ide mani.⁸Ka kanya na aya na ayanna ayini acizzan yeni, nnagu muduguran, yani azudishi runga nane migi.⁹ Ba yeni adama suskanayani mapusu aciayhin, yeni arunya mupuru yeni madishi runga, namapusu ada mani a rituga.¹⁰Ka runan, nduksha umurni umuru, azan muyi ayi Ubangiji." piyini izu biskya purumuyi."¹¹ Mun muzu wani magi biski purumi, izoma ba irunga, nnazom kene, yeni aduntunzura nayi piyarumi ma kene,'' izu zopto piyenu yi."¹²Ka kudezyi kumi nnagu-mi, azan ubangiji nba-piodong ide piyini izai aubi izu zopti mba piyinu idumun madishi kazom kirunga na pirumi.¹³ Ba piyini de piyarumi izai aubi nni dumun madisha kazom kirunga na piyinuyi, ¹⁴piyinuyi izu wuni irungimi. Piyinumi izai aubiiwani kukebebe abara kapiyeni, piyima nna izai aubi iwani kukebabiya abaru purumi iyi piyu bi. Mba kene ba nonnayin nadama wana nono nazau sauki, nanima ama kebabu.¹⁵Ba piyami irunga izai aubi ibiskan irunga, ajikyayimi awori unyong idugi kumina kunku, kwani uyeni nau rumi, yeni a shishizyin ana ani kawali niyeni. kashiri ka yarkhandi agu kizomzono kazom ka kiyi kuza pijiku.¹⁶ Pidenini ayo, pu piyini, ba pidam garka rungi? ba pu piyarumi, pidenini ayo ba pidama gaska yanabi?¹⁷Kopishe yar idishi uyaru mina kashiri kamaru tari, name kene na ka yarkhari nadug ukilisiyai manang mani manang mma uren.¹⁸ Piyushillaci idigan aka pa na ayar khani agi isher kashiri, atuba, izupuru cidda riciriyi nane piyi zaigam, piyar izai igam aka pana yarkhani, ayi izug ubangaskiya? yo, izugbeni igam. ¹⁹Mavurga na maza vurga azan iniyi makusa ma matini uyi mado marici na mazob mabere akashiri adugi kasugum.²⁰Kopishe uyar inyazhama a mayhasah manna ima yimi kapa na kashiri kama yashi ma sheru ubangaskiya.²¹ A pidere mi kapa na kashiri kama yarkya bu? kazu damu nakani, bapide kadhar kama zuga magaska maribi, pidene kene.²² Piyong na ubangiji uyarkhan akapa nai mayi pidene acidda yi mi unyong adere, ubangiji, kene ma, piyar na ciddan yani unyong adere aka pa na ama yarkyayi sagi zuga ubangaskiya a pideru yesu.²³ Asheshenni ai korgi igballi; zuwanin adere ka yashillaci.²⁴ Akwani, kokushe kumina naude, nna ayarkhan piyar inyazhanha arizagi ni kashiri azoboro kani.²⁵Amuramu, nzami udong umurni, uciri kubangiji yeni adotu ma dishi runga. ²⁶Nduksha kuning kunang, piyar izugi ujinkai washini adudiya nayi, muduguran magi akaci niyi, adama goroni kaci kadama rindurga.²⁷Pimaru shishini kapiyini? zu gbene unyanci uyi. nna pidotu mashishini ka piyini , zu gbene irunga.²⁸ Nna pidisan irunga pidenibu ibang, nna piyini izai runga idisan irunga ideniyi ibang. ayangha disan irunga adama shezhe kidere ki bangtazyi, a kazom kayangwu. mim manimi kuji kuyin nayeni.²⁹Muramu, akwani nbashi nikaci kamaru cipkura, aya di runga adishi urayuwa yeni nane aya zani irunga.³⁰ Ayashibana awana ne aya zasu shibana, aya disha kiming awana ne aya za su disha kiming. asheshezyen an kusu awana ne aya zasu disha kadammana.³¹ Aya disha rizhagha unyong wu awane aya za su disha nizhagha, abarane kamangarin ku yangwu ka jara kakana matara.³²Mmani magu subtanin aciyin, au kusu dama nagazyini nasugu, piyi zai irunga, kumina kuyi kuguru ana bere sheri, kenni dama bukonya kashiri kasugu .³³ piyi durunga kumina kuyi, aku yangwu keneni dama denu ukusu na piyeni umani.³⁴ Kumina kuyi, kuwani kiba,piyini izai runga ko kajinni kumina kuyeni kuyi kamanang mashiri, kenna idama do riciriyi ga kashiri, aripum na uruhu. ba piyini irunga, kuma kuyi kuyangwu kenni dama nomokya purumi kasugu.³⁵Nbasha mummu ababrau anfani uyin azan magu ngollini, nbaran mummu abara an kusu yina rugrug, kenni dama zoboro kashiri ba ma managuzura nasugu-nade kumina kuba.³⁶Ba pidong imen agu idishi kusu uza dugan ka kajinni kiyi-ba kaman woro kiwa ki runga, mummuyi magu aden kene, idenu ukusu ni mani. azan ibang irituga naiyimi, yeni adishi runga.³⁷ Bai nyazhanan ushiru aka sugu kayi, bamasu shezye kidere, aiyan ma puru rici riyi, iman dene kasugu kama guragu iden kene, a biskya kajini kayi kari nugha muramu duguran.³⁸ Abara kene, piyi rungan kajinni kayi muduguran, piyi samgan uzau piyini upiri a ma dene mudugan.³⁹Piyini ishishin upurumi unyong nivataru niyi, ba purumikini, ide uyenci uma runga piyamina imani ma runga. unyong uyesu.⁴⁰ A na men ma nang idama piri ama nomokon kasugu, nnai zomon ba irunga, mmen aku mina kunang ndu ruhu kashiri.

Chapter 8

¹Abere amanunaru mu hadaya igunki: Kiyo agu, ''Naduguwur kidi ilimi'' ikimi ina yendezye mazhabha marici, na kayak, mamani mana yende makana kazono.² Ba pidong imenne iyo kadamana, abari idotu ma yogotya kadamana kanna amani magi yogoti. ³Mba pidong imani Kashiri, iyo na piyangwu.⁴Na manunaru manna adisha ugunki khadaya: kiyogu, ''ugunki uyangwu, azan kadamana, ''Agu'' Ba kadong kashiri, aka yi kadah.⁵ A sune man na anagu alloli mayim uzo ba uyangwu, nane (kenna nade madong na ana yasah mani agu, ''alloli ma baktazyi, uyangwu ko uzo'' kenna ade ''maalloli na iyayengiji'' nakham''), ⁶Bai uwur, kashiri akadah picu uyangwu nadug, daga ukani na ama cidda koiyan, uyangwu wur ma abaru kani na kiyi aurayuwa, Ubangiji Yesu almasihu uyi udah, unna koiyan iwanzaganan abara madumi mayi uyi, na wur kiciri.⁷A zan kon pisheu yashillaci ide iliminnyiba, ukusu deni tun kazono adong anazob magumaka, ana duksha mani kicubru, asu rizyi manunaru manna ana jagsha ana cinu gunki. ulamiru yeni ude kirik abara amajigi na yeni jikshinin, abara mazayo mashiri.⁸Azan manunaru madama dene kizuga makana kashiri, nakiri ko kina rinidi, muyi mumnadah.⁹ Kulla, kaza dene pidong iciri abaru pu abara Ubangaskiya. ¹⁰Pidong ide kumina kuza shiri, inna iyitan bu pide ilimi pisure manunaru manna a dakanan ugunki, pidugi bu yi kumina agi iri manunaru mami.?¹¹Abara ma yogoti ma mu kenna igunki yishi kwani iza shiri unna Yeshi kini abaru yi ika ki. ¹²Abara mummu indai na pideni kwanai ukpyeu irapu, pideni Almasihu ibang.¹³ Ba manunaru ma dama dene kwanai ijigi ndama vanzana kari ki nama, nzu daska a kwani majikshi.

Chapter 9

¹Mi nzamu yanci? mi azan pikunzunun washiri? nyitan mi Yeshi Ubangiji uwur? azan yin iyi utumui cari nang unyong Ubangiji wuru?² Ban zami pikunzunun washiri mi kadong, nbashi min yi pikunzunun washiri mi uyin. A ne yin ushaida makununzunu manang Kashiri³Au kariya ukama kayi jogoti nang: ⁴Kizaidi uyanci umare ashezye? ⁵Kizaidi uyanci umazya piyini idugi ugaskiya nare kudezye kwa kunzunun ashiri, na kefas na akwani azob Ubangiji. ⁶Bawur na Barnabas nazyik ki duguran ma disu tumashi?⁷Wani na disutumu kisoja arijupu riyishi? wani na bizza kakab ki inaba ba une re isumuru mishi? ba wan ina zana magam maza shezye mawazyi mamani? ⁸Nbasha abere amiara au iko upiyushillaci? udokau ku,uni kene?⁹Ai mummu nyakaran ana taura amusa, ''agu utakarkari una nyabrana ai nunaru.'' ana manani madeni utakarkari mi kuri kwa no. ai nagana Kashiri kasherimi?¹⁰ Azan magu iberbene abaru wur, abara ka pikabi sagi disha ade kumina kubaba piyi nyabrana ai nunaru kuma idisha ade kumina kuzuga. ¹¹Kya zu disan kibira kyu Ruhaniya au ganiyin, mudama wanzagana muni mi, kibaba makusu maripum riyin?¹²Adong agu zuga kakusu kamatini uyin abara au'yanci muru, ki piridi yeni au cancanta? na abere amira, ki zugi di kadamana ka matini au'yanci umi, karabu kamummu wur kishigrugan na koiyan idama nyazaidi ama dishi ma bishara pi Yesu Almasihu. ¹³Iyoini aya disha kagisa aku dagha kwashiri ana zugsa maninaru mayeni aku dasha? Iyoini aya n agisa Kashiri aubagadi adama zuga unyong makusu manna ana yende zye aubagadi? ¹⁴Kene, na Ubangiji udagi umurni agu, agu tumashiri adama re maninaru mayeni au tumashiri.¹⁵Ndenimi mummu a kasugu agu adenmi kadamana abarau'yanci, ndumun make na maguragu anyaz mi amatuganzyi rici rinaus azan magu nyakaran agu deninmi kadamana. ¹⁶Banna basha abere ama zob ma Shiri, nzami udalili uma tuganzyi rici rinang, abara magu muwani udole in dishi ukaitu nang bandisanmi mabashi ma bereshiri!¹⁷Nnan disan utumumuru amadumi makasugu kanang ndeu cuta mba azanna ma dumi masugu kanang nde uzyibu a rici rinang.¹⁸ Aiyan iyi kuta kunang? kuta kunang mabashi mabereshiri.¹⁹Min du yanci ko uwan, abara nang mani agu ayashillaci agbaki azoboro Kashiri, mi guddun rici rinang pidere mi kaya shillaci. ²⁰Ku Yahudawa, nwani bayahude ado mazuga uriba uyeni, ka yella azob abera a matya, nwani nane yeni ado mi macidda aya zobabere amatya,nyoh nzama unyong aya zob abere amatya.²¹Kaya zani kaya zani kumina kwa abere amatya, nguddun rici rinang nane kiyi nayeni nyodai inbiskan matya mashiri, ayi unyong udoka Ualmasihu. ndeni kene abarami ama gaska aya zani unyong manang mamatya. ²²Kaya za shizzyi, nguddu rici rinang nane piyi zashiri adomi ma gaska aya du rauni mma guddu rici rinang koiganini mi ka yashillaci abra nang mani magaska aya shillaci. saga azuga marinyigh karari kashiri. ²³Ndisha ko kashe ka kusa abarabishara, don nzug libarka rin niyi unyong bishara.²⁴Iyoini ayashillaci adun ana rinya magangzanzana, piyu dah ina shere kuta rinyin maganzanzana adoini mashere kuta. ²⁵Pighanghanan ina dene ripum riyiguturi, ayende kumina kuma babruga. ina disha kene abara ni mani mashere kuta kupighangha ki kuma naguzura, wur ki ganzanzana mashere kuta kuzana naguzura.²⁶ Nna disha mi maganzanzana ko nberi mu wanu ren nane ma kpapka mu wunu.²⁷ Nna gollya ripum rinang a guddu rini piderem, nzu basha adong abereshiri agura cidda mimi aka mangarin.

Chapter 10

¹Mmani magu yokotin, akwani, naduk acuwur amazob mawuri, maka rinyu unyong kumana.² Amadisha yeni ubastisma naduguyeni amawuri na kumana.³ na duguyeni amare maninaru mu ruhanira mammadha.⁴ Nadug uyeni ama shezhe makusu masu muruhaniya mammadah. ama shezye a kadong katari ku ruhaniya kama zoboro yeni, katari kanka, a almasihu.⁵Ubangiji uma poteni urentu wa dong unyong uyeni, abara kene maya mayeni mama vigran unyong magara.⁶ Ukusungwu uma wanzagana, ama nyakara di saga ki magasa kadamanami kizugu kimani auyuk amakanzyi cama nane kene na yeni amadisha.⁷Zu wanin ayu bauti gunki nane kenna aya gbaki unyong uyeni ama disha. a kenna ama nyakarya: "A yanni amang zomo are ashezye a coksono adoro."⁸ Kizu rinya rituga na ritiga nina sambi na najinni nane kenna aya gbaki amadisha unyong uyeni, katuk kadha, aya shillaci idubu ashirin akatar amake.⁹Kizu na maka Almasihi ne kenna aya gbaki unyong uyeni amadisha, iyogi ma nunza yeni.¹⁰ Azu wanin ayakishiga, nane kenna yeni amadisha akizyi aicari picigi washiri umake.¹¹Ukusungwu uma wanzagana uyeni, saga wur ki yita a magasa kadamana ka matini. a nyakaran ukusungwu, ugargadimi uwur. wur na kamangarin ku yangwu ka wani akapa kawur.¹² Piyi men inyezyi ibabri rici riyi, izu jigi.¹³ Ba ma maka mamma zugini nadotuma mina na mani unyong aya shillaci. kutana kashiri kana biskkan kani, a makini muka pira mayo mayin tunna kan kayi piyu amincimi, na dug nugwajii, mu dama dakanya ujinu ma cira, asagi iya mashigruga.¹⁴Abara nan manini, mmanim magi ibauta igunki.¹⁵ Nberbenen yin nane aya de kumina ku zullum, sagi yita abere nang matinimi.¹⁶ Azan kice kilibarka na kina dene libarkami, azan kuji Unyong manyo ma yesu Almasihu? uburodi na tusuru azan kuji unyong ripunm ri Almasihu? ¹⁷Abara ne kide uburodi udha, wur kiyi, agbaki ripum ridha; kirini uburodi umu dha.¹⁸Yitin ayashillaci uisraila; azan aya na re uhadaya udeu rabo aubagadi? Nkuma gyano? aka damana kagu gunki?¹⁹ ba maninaru manna dakanan ugunki, uhadaya aka damana?²⁰Nberbene abara maninaru manna aya zazob kashiri a na disu uhadayam, yeni ana disha nijannu uhadaya, azan kashiri. mmanim magu idishi kuyi na nijannu!.²¹ Idanna soini a kice kiubangiji ipoukasu, kinijannu ba. idama shezyi ni ujibi autaburi ubangiji, a aka shezye au nijannuba.²² Ba ki mani madenu ubangiji iputkunushi? kipiri uni aushiru?.²³"ko iyanini ijara nateng, " shedai azan koiyan iyi imatini mi, koiyan ijara nateng azan koiyan ina cokonzya aya shillaci ba. ²⁴Pidong izu gbene kaskusu ku anfani aka gbene ka kusu kanka dama dene pijamuyi ukazomi uanfani.²⁵Pidama iya mare koiyanni nazyizyi aukasuwa bama ribi. ²⁶Abara na unyongwu na makusu mamma yeni unyong amu Ubangiji . ²⁷Nna piyi za zob kashiri iyasanbu kari kamaninaru, pide kumina ku kana kare duk ukusu na ciddan agu re, zuka ripshi kadamana aukau maninaru mami.²⁸Ba pidong idama gubagu "maninaru ma amanna adisan ugunki uhadaya mi," zure pidama dene kene abara kapiyi shaidan bu, na kumina kumu. Ai uyangwu ma makusu mamma yi unyong uwuni naduk amubangiji. ²⁹zan magu nshere akumin kwasugu kamu Ba, babu, kumina kupiyibaranbu. abarai yan nadama matya, abara kumina kwasugu kapidong? ³⁰Ban rini maninaru mami a ducu agudazana, adama zogonya mi agyan, ukusu nan deni ugodiyami?³¹Abara na muyikene nnapire ba kasu napi shezye, disha koiyanini abara ama do Kashiri kicubru, ³² Zu wana katari kama ciri ma pidong, kuyahudawa, na uhelenawa. na ikilisiya ya shiri, ³³Nde kumina ku bokonya ayashillaci na sugu aukai umu kusukusu naduk. A zan uriba nangbene rici rinang, ayashillaci naduk ndeni kene ba adama zugu ceto.

Chapter 11

¹Magashin umi ne kenna magasan uAlmasihu. ngudazanini abara na ina mingya nami unyong kokashe kakusu. ²Nsu gudazanini, abara na ina mingya nami amazab mama manang na rungrung kenna ndugini. ³Mbashi ni agu, kugbaku ku ko pisheu piyar a Almasihu, kugbaku ku piyini apiyami, kugbaku Almasihu akashir. ⁴Piyar iyi kagisa ko anabci nici niyi nigusan iyezye kugbaku.⁵Piyini igisami ba anabci nayi yimi, nici ni wargariyi iyezye kugbaku muwani ne piyini ipuri rici.⁶ Piyini izamani magusa rici, icezye kicikim kiwana kikub. Ba ukusu ugbor, piyini ipura kici, igusa rici.⁷Mudugan munimagu piyarumi igusa rici, yi de udaukaka ukashiri piyini ide udaukaka upiyarumi.⁸ Piyarumi azan iciri aripum ripiyini, karabu kamuni, a piyini iciri anipum ni piyarumi.⁹Aciddan ani piyarumi abara piyini. karabu kamuni aciddan piyini abara kapiyarumi. ¹⁰Ukusu deni na piyini idamade ushiru, arici riyi abara ka maleku¹¹Ukusudeni, ana bere akashiri, piyini na piyarumi, ayi manyo mammadha, kene piyarumi na piyini ayi mammadha. ¹²Ne kenna piyini iciri kapiyarumi, kene na piyarumi iyi uwab upiyini. kokashe ka kasu akawor kashiri.¹³Yishin matya utayini muduguran magu piyini iyishi abere na kashiri rici nigbantiyi? ¹⁴Mudugan magu, piyarumi ibiski kici kicokurgayi kenna manang manyazyimi? ¹⁵Manang mashiri ma magasan ni agu, piyini ide kici kicokso a matugani mayi? Akashiri kadiyi abara mana gusuna kashiri kadeniyi ubewa ukici. ¹⁶Piyidama dene pikagara na ukusumuru, wur kijaidi madong manang ikilisiyoyi Ikashiri ma kene.¹⁷Kumurni umi uzommi, ngudan mini makonusura mayin azan ma matini, amaza ribin. ¹⁸Kapana iyishan kazonki kilisiya mma potya agu iddumunni na aciayin ide kumina kuma sokoti maci, mma mancigha madumi mayin,¹⁹ Izai ni makubki maci saga ayogotya aya de kumina kudugan unyong uyin.²⁰Ina konusura akati kadah, bama re ujibi ukashiri.²¹ Kapakam na iyakari, kowan ina re maninaru mayi, a zonzo kudezye kumi, pidong ipok igbom, pidong ire mapiri ushiruyi akapina. ²²Izaini narari nan idamare ashezye, asu yagsa ikilisiya yashiri asu yezye aya zani kadanghma? ngurini agya ngudini? ndama gudamini a mummu!²³Ukusum na isheri Kashiri, uni na ndugshini agu Kashiri, Yesu, katuk na ama dakanyayi imazya uburodi.²⁴ Imaduru maguda, atusuru agu, "ukusungwu a ripum ninang abaru yin, ina na yisha kene ana mingya nami."²⁵Aujinungwu, imazya kicekimi, agu, "kiceke kinki a nikawali nipas, na ama domi amagyo manang Yishin kene, asushezye ado ma na mingza nami." ²⁶Kapakam na iyia kariku burodi asu shezye akiceke kimi, isaganzya make ma kono kashiri, she maguru makani."²⁷Akenefa, piyami irini uburodi umuru, bai shezyen akice kinki, kyashiri adicari makari idenibang ima yezye maripum ni kono kashiri na magyo makani. ²⁸Kowan iduntari rici kuyi ashire uburodi, ashezye unyong kice kimi. ²⁹Ayarini, ashezye bamasu duntazya aciayeni na kono kashiri, adeni aciayeni au hukunci, abara akari na mashezye na ayisan. ³⁰Ukusu deni adong ayin azuga mako, asu gononzono, adong make masugu na mapusamanmura³¹Nnaki dunturun aciawur, kidama ba uhukunci na kidama zuga. ³²Ba kashiri ka yishidi uhukunci ibang i wur idenidi akidere, saazu peki di naduk na uyangwu.³³Yin akwani, abara kene, nni konusuran mare maninaru,³⁴ Bapidong ipogigbom, ire ugira, kazom kayin kazu daski ni uhukunci. Abere a kudezye ku mukusukusu na yini nyakaran, ndama do abere a shiri ajaga a kapa nan dama tumu.

Chapter 12

¹Amadakanzyi mu ruhu uwur akwani, mmaninmagu iwan aya zai duntu. ²Iyogotya agu kapana imazomi amijin ama cipanzyini izoboro igumaka izana berbene, a kijina madah madahmaza rici.³ mmani magu yogotin, ba piyi na berya au ruhu washiri idama gu, "Yeshi yi kunagazyi," bapiyi magu, "Yeshi yi kashiri ,"shedai aujina uruhu wur.⁴Madakanzyi mayi madah madah, uruhu, uyi udah. ⁵Ade ihidima iutuma iyishi madah madah, adu kashiri udah, ⁶Ade utuma uyishi madah madah, kashiri kadah kana saganya ko pisheuyer kenna idamayisha utumumi.⁷Adugi kowani, ushiru uma saganzya manag mu ruhu a mapandharha abara ka yashillaci.⁸ Kapidong usuku ruhu, a dugi ubaiwa ukumina kudugan pidong ukalma umayo au jina uruhu udah.⁹Pidong, adoyi ubaiwa uma do ribin au jinu ruhungwu,ka pidong, dai magarganzyi au jinu ruhungwu.¹⁰ Kapidog madishi manang mu iko, kapidong anabci, kapidong mayo, mabaktanzyi mi ruhohi, kapidong, arem abaktazyi, kapidong kuma upasara warem. ¹¹Naduk au ruhu udah ujatanzya muni,uni udama tusa a baktanzyi ibaiwi mi, ga kowan kennau ruhu mi umani.¹²Nane kenna ripum riyiridah, ade na gbaka, nagbaki, na ripum ridah. kene na Almasihu ayi. ¹³Au ruhu dah, ama disha kowan maguzumibang. unyong ripum ridah, na Ayahudawa, na ayazade ribin. na mabayi na nono, na dusuwur kowan ama sugazyi di uruhungwu dah.¹⁴Ai ripum azan nidah na kunduku, rinniyi napa napa nagbaki.¹⁵ Kabina kazugu, "mi azan kacara, min zami a ripum," matuzyi munimi ugbakumi aripum.¹⁶ Kutokuna damagu, tunna migi azan riyizyi, aimi, azan kagbaka ka cipum," maguru kene mudama nyaza muniyi amayi kagbaka karipum. ¹⁷Ba ripum naduk nyazuyi riyizyim anapok aiyan? ripum nimi ninayi kuto naduk, iyan na adama na mukunum?¹⁸Kashiri kacyamsanan nagbaka na ripum kenna kamen mudugan kani.¹⁹ Ripum ninayi kagbaka kadah, ripum nimi nina dama yin ki? ²⁰Angha denagbaka na gbaki, ripum ridah.²¹Riyizyi nidama suskanyanini mabarya kacara agu, "mmanimi pi" ba rici rinagi ibina agu mmanimi ni." ²²Adukara nagbaka namen ne na gassa nani, a nani nadu shiru ripum, nagbaka na ripum na menne natumi nani kudezye ama dugan, kipiri ama dukshi nani umartaba,²³ Iyiri mu, nagbaka naur nazavura mayita, ana yita agurumi ayita. Nagbaka navur bashe adishi nani mazyigaba.²⁴ Akashiri utakani kama manakya ripum, kanado kagbaka kanna ayaksa, kumina kupiri ku kudezye kunagbaka.²⁵Kadeni kene agu, azu zuga maza mansana a ripum, saga nagbaka nayona rikobina, rikobina nishiri.²⁶ Nna kagbaka kadah kaya kidere, nagbaka nami naya kide na naduk. nnadugi kagbaka kadah kicubru, nagbaka nami nadama zhaghanha naduk. ²⁷Naduguyin iyi ripum ni Almasihu mi, akene, naduguyin iyi nagbaka na Almasihu²⁸Unyong ikilisiya kashiri kadeni adong awana aya zoni, mamanzananni, aya niba a'annabawa, ayanitar adoasan adisan anakusu muiko, mutuma uma garganzyi, na adisan a mamukshi,na aya majatanzyi utuma. naya abere abagtazyi ayishi madahmadah. ²⁹Ayar ayi akumzununmi? ba kowaniyi pikunzunun washiri? ba kowan iyisha utuma u iko ushiri shi?³⁰Naduguyeni ade uiko uma garganzyi shi na duguyeni ana berbene ana rem shi? ba na dugu yeni ana iya ma guddu ko kishe kibigashi. ³¹Tarin kukam akagben ka kumina kupiri augbaku, ndama barini udong ujina upiri amadugan.

Chapter 13

¹Mu'azu wana agui abere ayashillaci nanyisha nadug na abere acigi. Nnanzami mamani, minwami ne kigelleng king kina runtya nakham, ko kuduma iyiri kung kuna runu. ²Tunna muwani agu nde ubaiwu annabci na mayogoti mabashi maribin, na ilimi, kona ane nki na mado maribin har ndama suskanya ma yikarya natari ba rigami ma mani, migi azan kadanghma mi. ³Muwani agu ndug maninaru mannande azana aya caza mi. adakanya ripum rinag atyikya ba izami mamai, nzugi mi mapiri kadanghma. ndugi ripum ninang matuganya rici rinang.⁴Ma mani made kasugu karentu na matini. ma mani mazamani iputunu na mazaba marici. ma mani mazamani kuyes. ⁵Ko udagdaru unna bautuni rici riwuni. unashingsuni nawow, mazana konoshia mucaza akasugu.⁶ Mazana yisha rizhagha amu za dugan. karabu kami, una yisha rizhagha nna ayisha ribin. ⁷Mamani mana babruga unyog kokashe kakusu, mana dumya kokashe akusu, mana madumiya akasugu, mamani mana do kasugm akakusu.⁸Ma mani mana daramani. mabashi mukusu manworo naudama wana, muna woro, abere akibiga nadug anana wuru. i'ilimi nnade inina woro. ⁹Ukusu deni, kide mayo uzo-zo na mabashi mukusu wori na udama wana kazono uzo-zo.¹⁰ Kapa na piyi yi na rung rung idama tumu, piyi zaikene idama woro.¹¹Mmayi kono, mmana berya abari nono, ana yi ma mingza mi nono, ana duksha ihujja inono.mma wana piyar abiskya kumina ki nono.¹² Akapaka kimen katege uzo-zo ne kudukaran kwanyan, katuk kami adamayi nyan na nyan, min yo uzo-zo, akapakami ndama zuga mayogotya kenna ayomi nateng.¹³ Muwani agu ikusunyi iyi itar iwani kene: ribin, na made masugum na ma-mani ukusu piri augbaku nadug, ma'mani.

Chapter 14

¹Abenin mamani atara kukam mayisha ubaye bayer ruhaniya anabasu kusu wacini na udama wanakazono ²piyi berbene anirem, azan ayishillaci niberbene uyeni akashiri nayi berben nakani. Ba piyi pugi, abaranag iyanabere aka kusu kansam unyong ruhu. ³Piyi disha anbci akaya sillaci nisherima, asu siya yeni aurulu asu shiranzya yeni aka disha yeni kusumzyi kugongono. ⁴Piyina berbene anidong nirem, isuga riiciriyi, piyina yisha annabci, ikilisya na isuga.⁵Kumina, kunag agu naduguyin ina berbene na nirem. Mupiri kene, kumina kunag iyisha annabci. Piyina yisha annabci ipiri piyi nayisha abere anirem (ana dama zuga piyina gudduzu sa ikilisiya ikumza). ⁶Akwai, akene, na iwani uyin asuberbene nirem, idama mapirgura nami shi? nni nayin mudama wana munimi, she mberi uyin auwahya ba mayo, ba annabci, ba mabashi.⁷Nna makusu makaganga maza vataru mana suciddazaz rimigh ne kasheruma ah kutatum-maza cinda rimigh nibagtazyi, mi napidong idama yagatya agu rimigh nikuduma na ni kutatum a bagtazyi shi?.⁸ Azu pebryani nituma natengwandama cira makana rigumashi? ⁹Kenna muyi uyin ina berbene a nirem nibagti, nimi na ayogotan ani, pidong ina yogotya ukusuna akumashi? bapiyina yogotya muwani uwani.¹⁰Ribin ade arem nakham mina uyongwu, karishe nirem nide matini marini. ¹¹Myazu yomi matini ma nidong nirem ndama wana piyi bagtimi ka piyi berbene, yima iwana piyi bagtimi umi¹²Kenna muyiuyin. ide kumina kumawana mu ruhu, torin kukam na kusuga kikilisiya. ¹³Piyi berbene a nirem igisa kashiri kadoyi maguduzu. ¹⁴Kapa nang ya kagisa a nirem, uruhu udene kagisa, kunang kuna pirgura kuni.¹⁵Iyannan dama deneshi? ndamayisha kagisa na uruhunang, na kagisa ade mayo marang. Ndama shibsa kushiba na uruhuna, ashibsa kushiba na mayo manang. ¹⁶Nnzn kene nnapiyisan kagisa kashiri na uruhu nazyig, nni napiyi idamagu, Amin" a gudazana nna iyoyi ukusumi na pikuma?¹⁷Akene yisha magudazana nakam, pidong ina zugayi mapirgura. ¹⁸Ngudan kashiri, na'abere a nirem nang yisha apirini nadug. aya de nibin adama gu aya, zani ribin agu ayi rargri. ¹⁹Ukusu deni amakonusura mayi ikilisiya maduganmi mayisha abere ashiri ayi kishi a matini, matuganya adong apiri idubu pitura arem.²⁰Akwani, zu wanin aya zani kuminane nono she,akaci kaku cok kishem, akunina kuyin, ikumza. ²¹Aman nyakarya amatya agu, "Nna beryaka yasillai amira makana kaya shillaci ashishshi arem, nang kpekeno ko adeni, adama potyanimi, ubangiji kene.²²Abere arem aujina, azam ukana kayasheri nibin, aukana kaya zama shere ribin. annabci aujina ukana kayade ribin ajob kashiri nateng. azam kayaza job kashiri nateg. ²³Abara kene, ikilisiya yazu kanusura, dong asuberbene anidong nirem, adong ayi uya aya zaribin arinya, adamagu kurangra na yin iyishahe?.²⁴Ba ayashillaci ayisa annabci, pidong ina dugiyi ribin ba pidong irigham awor yua abere ami a rinyayi, adama ceski matya ana berami. ²⁵Ukusu nisam ukusugu kayi kana verkurga idama ijigi kasha ado kashiri kicubru, idamagu aribin kashiri kayinayin.²⁶Akwani iyantakan shi? nni kuusuran, pidong ide uzabura, na mabasha uwayayi, nirem, na mayibirin yishin naduk, maduga ikilisiya. ²⁷Pidong yazu berya anirem, azuga ayabah makanatar, augbakuyeni pishe uyar ayisha kudandoro. azuga piya na yiberya ukusu na abarani. ²⁸Nna abizyi piyina yibarya akizani natig aikilisiya, kowan iyasha aberyami ugira utayi, na kashiri.²⁹Sagin annabawa abah makana atar aberya, abiskya kudezye kumi kurakurga apotya na mabagtanzyi mukusun na abaran.³⁰ Nna adugi pidong ufahimta izami ayiaka gisa kudagha nayi, zonzon asu berbene ikizayi.³¹Naduguyin yazu dene annabci mazob mazob kowanizuga mayogoti ashiruga.³² Kenefa namuyi, iruhohi ya annabawa kiri ka annnabawa,. ³³Kashiri azan kashiri ka kicifaru, a ka kakude kumatus anasugu, kenna muyi nadug ikilisiya ya de ribin.³⁴Ayini akisyeni amadagaha abara na Ajimagu yeni aberi karabu ka muni, adakanya aciayeni kenna manang maku. ³⁵Ukusu na yene amani ma magasa, aribi ayarumi ayeni ugira. muyi ukusugbor piyini iberya a kudagha. ³⁶Uyin na abere kashiri atumi shi? ba uyin utayini na ana dobi?.³⁷Nna pidong imnne yi iyi annabi, haide uruhaniya, iyogotya, ukusuni nan na nyakarini au'murni uwor kashiri.³⁸ Ba pidong igabi mapotya, adama gabani mapotyayi.³⁹Abera kenfa akwani, yishin kutan kums yishi annaba nakham izu nyaza dong abere anirem. ⁴⁰Yishin kokashe kakusu awujina udgana takanan.

Chapter 15

¹Akwani mbashini, na abere ami akashiri nang bashini, ami nimashere ashiram. ²Aberemi amadene agaskini nna ipuri abere akani ashirim, baima gabini madumya muwana uwam.³Ndugini ukun udugan ne ukazono agu Almasihu ikini abara aibangiwur,kenna abere akani aku,. ⁴Agu ama niksha yi, icoko awor kamayaza katuk kenitar.⁵Agu kama cira ukefas ashi cira ka pituru akaba pimi. ⁶Ashi cinddagyo ka kwani idari kishi akapa kadah unyong uyeni adong ayimi ukyara agassa, purummura. ⁷Ishi cira u Yakuba, nama manzanni naduk.⁸Akamangenin, migi na ima cirami nane kono kipyi kushere. ⁹Amiginyi piyu cun kama manzani. Ndotu mawana mayashimi agu manzo, abara nang akwani akidere, aye ikilisiya ikashiri.¹⁰Abara ni alheri ubangiji inyi aka nyazu kam na min yimi ukyaru, alheri ni kani niniyi akadura kanang azang uwam na aniayimi alheria akashiri ayi umi. ¹¹Abara kene, mugi? ba yani kene na kima disha uwazi, umi yin ma, idumya.¹²Amabasha agu yeshi cokon awor kamayaza, niyandeni adong asu kunagu aya man kizyi ana cokoni. ¹³Anemagu, ayamaru kizyi adama cokoni, Almasihu ana mada cokoni.¹⁴ Ana made cokonya ni kono kashiri, mabashi maribin niwur nina wani uwam kenang? mashere maribin niwor niwanu uwam.¹⁵Kiwani aya mabashi abereshiri akabere kene nang, kikumagu kiyo, kashiri kaokonon kano ka kani, ashe kana cokonkani. ¹⁶Ana zani macoko maya kizuyin, pu ko almasihu ma ana cokonon ani yi ¹⁷kono kashiri kana cokonkani, mazob makashiri mayin mamayi uwam, mamatumukyam ina dotu dibang.¹⁸Aya man kizyi agyi na Almasihu anaka revra. ¹⁹B magassa mawur madeni kideh kumina kuyita yishi, awur na a'apiri amapok nishishi muwur unyong ayasillaci naduk.²⁰Akene, kono kashiri kama coko awur kamayaza, ukusi deni iwana kibaba kizoni, a macoko a wor kamayaza. ²¹Kenna make mawani yuangwu, ka piyar udah, kenna macoko awor kanayaza muyi. Ne kenna adama na ayawani amakizi.²²Ne kenna adama na ayawani amakizi, kenna adamagarganya Almasihu na ayayi nadug. ²³Kowan ide ujinuyi almasih, kibaba kizoni, aya almasihu, ana garganyateni amatumu mayi.²⁴Kamanggarin patana, kapana almasihu adama dakanya kashiri picu kigomo idama zya ka kishe kigomo mi nadug au martalaba nan iko. ²⁵Kigomo kikani kina pirgura, idama dene ayaza maniyi aguna kacini, ana konozoni. ²⁶Make, mani mayi ukusu kamanggarin na amanimi, a dama wuna mani.²⁷A'sa" idene kokashe kakusu a kigomo kiyi" A-magu" idene kakashe kakusu a kigomo kiyi" muyi, acandharham, mu parkham muni na deni kokashe kakusu au iko ukigomo kiyi ba. ²⁸Nna makusu nadug maya kogomo kikani, kono kam kadama yi kani a kigomo kikani, kadeni koiyen nadug a kigomo ki kani. Muramu mu dama wanzagaba abarana kashiri picu, kayi koiyammi unyong ka kashe ka kusu.²⁹Ba iyan dama wana ka yani na disazya yeni ubaptisma abara kamayaza? ³⁰Ba aya mayaza madama cokono mani kuwazyi, madishi mu baptisma uzauni matini abaru yeni. Iyan deni na kiyi unyong kidere kokashe kapa?³¹make masheshi ko uyanicu muni nam na berya fariya, akwani unnau de unyong yesu almasihu ubangiji uwur. ³²Kuta kunang iyan amamen mayasillaci, nnaki rasananna ibisahe a fisa, nna aku macoko ma mayaza akabere? "sagin kire a sheshe ayogu kidama ca kizyi".³³Agu cipanzyi ni, abaru "nayakucob una kagaza aya matini". ³⁴Nuskurin! ayisha kazom kamatini! izudishi bang. adong ayin ayani kashiri, mbashini madoini ugbor.³⁵Pidong idamagu, "Nbima na mayaza madama coksono shi? rishe ripum na adama na coko adeshi? ³⁶Iyishi nadangrham makusu na pibiri kana ke ashi cira.³⁷Ukusun na pibiri agan ripum nidama yimi, apigbanggaran nazyik. pidama wana alkama ko kadamana kabarkti. ³⁸Kenna kashiri kadama denini ripim kene na kamani, ko ishe idug na ripum niyini.³⁹ Apum azani adah, ade ripum ni ayashillaci, ade ridong idugi ni manara, ade ridong ripum idugi ni nanin, na ni sani.⁴⁰Ado ripum nikuji na yesu uzo, ade niuya udaukaka uripum nuzo nibagtyi na ripum ni ayanganu.⁴¹ Ade udaraja wan migh na udaraja upi, idajarajai mi ibagtazyi adu manzu udaraja wan thahtum, kithahtum ki baskti na kittahtum, ana daraja.⁴²Kene na macoko amacok ma mayaza kokusu na abiri akana naguzura, mamayaza manayi kakusu kono naguzura aka nanna abiri, ka ram acokonon aka zana nagura. ⁴³Ama bira ama za mu deraji, amabizzyi ni, aibang acokonya unyong, uiok. ⁴⁴Amabiri ni tipum ni ribin, acokonya ayi ripum ni uruhaniya badde ripumniribin, ade ripum nuruhaniya.⁴⁵Kenna ama nyakarya, "adama ayi kutaliki ibugara kuzoni" adama piyu, kamanganin uruhu mado nivataru. ⁴⁶Azan uruhaniya uma zonzo awana, uribin, uruhaniya uzobmi.⁴⁷Piyar izani imadiri aniruku mayargwu, piyu niba iciri uzo. ⁴⁸Kenna piyar uzoni kiri a niruku kene na kama cidda ayot ani raku kene na piyami iciri uzo, kene ma ayami ayi ayuzo.⁴⁹ Kene na kide ripum nisune niruku kene na kidamada ripum nisune piyar uzo.⁵⁰Akwani mabanrinni, agu inama na manyo adama zugani makana uzo ka shiri kenna piyi dama maguzura idama sheri ugado upiyi dama naguzuni. ⁵¹Yitin, mbashi ni anibin ni nisam, ayar adama kici na dug, adama sakanyaridi udung.⁵²Adama sakanya yar nawau'ne makpki ma'ayizyi akutatum kukamangarin. adama pebiya kutatum, adama cokonya aya maru kizyi ara adama naguzurani, asakaniya ayar.⁵³ Ripm nini nima naguzura ridama satamya ripum rimi ridema neguzura nini ripum ninni nide make, ridama dene ripum nini dama ke nini.⁵⁴Ba ripum ninni nima manguzura, rideni ninni dama naguzra nini ripum nidama ke ridene ninni dama ke nini, ukusu na anyakaram, udama kura," Adeni nasara na mammi kake." ⁵⁵Unasara ukaka usheshi? kikwana kimu kisheshi make?.⁵⁶Ai ibang iyi kiwana kima ke, uiko ibang iyi matya. ⁵⁷Agudam kahiri, na kadugiyar unusara wor ubangiji uwur yesu almasihu!⁵⁸Abara kene akwani nang manazyi tano kukang izu diguturin. Anna pirgurin ko kashe kapa untumu ubangiji, abara ne iyogu utumuyin unyong ubangiji unuzarni uwammi.

Chapter 16

¹Aukai uma konoshi ukusu mukya ayubi ndugi umurni aikilisiyoyi ugalatiya, ga kenna idama disha.² An migh muzoni a kusati, kowan itar kadamana ucikuyin, pidamasu kossha kene na pidama suskanya, dishin kene nnan tumi ba makonoshi makadamana.³Ndama kunu ayami na yin idumun na yene nnan tumi, na atagada a nyakaran, ukun uyin, makana urshalima. ⁴Nna muduguran magu, nwormi nnami, yeni adama zoboro au keworidi.⁵Ndama wanuyin, akapa nan dama gata umakidoniya. nde kumina ku gata umakidoniya. ⁶Asune ndama goruyin, har are rigus uyin sagi mukyami aujaru ko nki nan dama kana imukyam.⁷Mudugan muni magu nyitini akapa kaza cogo abara nan mani goro ayu yin nna kashiri udugi udumun. ⁸Ndama nyazyanha Afisus maka tumu nmigh mu fentakus,⁹ Agbanan mi karong kabandari, ga ayi gabagbaki.¹⁰Katuk na Timoti itumi iyogotya agu izugi usakewa unyong uyin ai an tumushiri naiyimi kanna min disha. ¹¹Kara pidong iyagshi fa, yotin dai igi dama soto ayizyi na pilang, a doi magurumi, ndukara maguru mayi na kudezye kwa kwani. ¹²Abere akwani Afolos, nbaran ani agu ana yendi ni kusumazyi na kudezye kwa kwani ukusu dah, ana maniani mawana akapaka Ana dama wana akapa kanna ariugitan.¹³Idama zomzyi atoyin agbantazyi, izomzyi a shisshi unyong ubangaskiya, ade nasugu na yarumi, nakumina kwa yarumi.¹⁴ Koiyan idisha unyong ukauna.¹⁵Aya karari ka sitefanas yeni ama zonzo shere abereshiri aubigumi na anagu Akaya, ama do aciyeni ama dishi ayu bi uhidima ingishini, akwani, ¹⁶Dishin ubiyayya, na idugi ya shillaci amiara naduk na aya muksha autumuru asu disha kidere nawuri.¹⁷Ndeni kiming na matum sitefanas a fartunatas na Akaikas, azyanmi ma mingza mayinmi akasugu. ¹⁸Yeni a shiranan mi uruhu nan yin, to detin ujiri ayella nateng.¹⁹Ikilisiyoyi ima yingzyi ma Asiya a sumazyini a rizagiri Yesu. Akila yenna Bilkisu, Yenna Ikilisiya imina konusura ugiruyeni, asumazyini.²⁰ Duk akwani angha yi ayubi nsumazya yeni sumazyin aciyin nausumba wur.²¹Mi Bulus nyakaran atagardan angha aicari nang.²² Duk piyi zai ukaunu Yesu iwana kunagazyin kashiri wur wana! ²³Alheri akashiri wur Yesu unuzomuyin.²⁴ Mamani manang ma rinyini naduguyin arizagi ri Yesu. Amin.

2 Corinthians

Chapter 1

¹1Bulus, pikuni u almasihu Yesu nakumina ku kashiri makanu Timoti kubinu wur makana a ikilisiya ikashiri iukorontus, naka kudeze kwa aya matini ma kashiri a mayinzyi mu akaya. ²2 Magu kakusu kadugan kawan uyin na usalamu uciri ka kashiri picuwur na Yesu almasihu.³3Magu rizhagha nigbaki makana ka kashiri na picuwur yesu almasihu ayi yi picu waya kosson na makizani mayeni. ⁴kashiri kana kizanzhidi unyong kidere kiwur, magu ayar a kizhanzhi aya yi unyong kidere.kina kizhanzya kenna kashiri kana kizhanzyidi.⁵5Magu kenna kidere kinna kashiri ka shezhen uwur kenna makizhazyi mawur mana gbakana yeni. ⁶ Kenna wuri kishezhen kidere, a magu ki mashigruga na magaskan mawur, nde kishigrugan. ⁷Nasugu, nawur aburuyin a nadugan wuri kiya magu isheghen kidere a mayo mayin anikobina niyin naduk.⁸Wuri kimanidi magu ibis mayoma nikobina a bara, a mayo mami mazugidi u asiya. atuzindi naduk a pira ushiru. uwur, naduk har wuri kicidda nashugumi a guki nagarsha.⁹ Wuri kipoton kenna akugu adama ceske uhukumci; uwur uma wunzihdi muwani kenna magu kada urinazaneh ana cahwuru nazik sai kashiri. kami kana cokonzha ayakani.¹⁰ kaciddan idi akaci. kazadugan kamakey kadamapa cidda" di wuri kideni nasugu magu kadama paciddi, di¹¹Kadama dene munmunu akapa kan naimukandi magisa kashiri kenna aya gbaki a damayisha ugodiya amadadi mawur. na umani ukusu dugan wayakiheri anna, ayifandi amagisa kashiri kaya gbaki.¹²Wurikide rizahgoh kene magu ushaida ulamiri uwur. na kumina kudugan na aminci. ami awanza, uwor ka kashiri kijatanzah urayuwa au uya. wuri kideni kene unyong uhikima uya ungwu ba, ama unyong a lihari u kashiri. ¹³Wuri ki nyakarandi kakusu kami madama mayita, koma yokati wuri kideni nasugu ida yokata kumina kuwur naduk.¹⁴ Kenna iyokatandi nacun yenzu, nama tumu makashiri kawur kayi Yesu wuri kidama wana udalili,uyin umayisha rizahgoh. Kenna idama wana ni uwur.¹⁵Kenna in dakasugu magu inwan uyin amacigha magu iyishi utuma auziyara unna i wani kibar. ¹⁶Migi in yisha, ushiri magu in wanni uziyara, akapakan naiyi aujina umakana makiduniya daya kene in pawar uziyara umi nama tumu manna awor makiduniya. magu ikunni makanu yahudiya.¹⁷Kapakanna inmasu mingza ami masuyisha ushakka? migi innarbsa makusu manan mama dutarai mapiyar kenna migi indagu i.i namagu. Babu babu. akapa kade? ¹⁸Kenna kashiri kayi piyudugar kidemaguidi ayu i na Babu. akapakade.¹⁹Kono ka kashiri Yesu almasihu unna silbanus na sila, na migi inbaran ni agu ba i na Babu umai makori unu kani kayi magu i. kokashe dabt.²⁰ Naduk, a bere akashiri ayi ungong uwani kenna kikuma agu amin makana mu daukaka u kashiri.²¹Yenzu akashiri kayarkandi unyong u almasihu a kuma wakidi. ²²Idani nagbaka aciaruur a doidi, uruhu ana sugu nawur amagu kakusu kan na idema doidi kacinni.²³Abaran kene ingisa kashiri kawan ushaida unna magu ukusu deni migi in wanimi ukorintis magu imukini.²⁴ Azan magu kinabsa kena ubangaskiya uyi udemawaba umaimakon kene uri kiyisha utumu naduk uwur magu rizahgoh niyi ken na inyahzahnan ubangaskiya uyi.

Chapter 2

¹Abara kene, azan a kasugu kana agu indama pawanmi uyin akopa kaza dugan.² Nna nnagazanni nasugo wani dama shiranyami mba piyan na nnagazan yi kasuguba?³Kenna nnyakaranni agu innadam wana uyin nzuzuga managaza makasugu uyin, a yami ayimagu abokkonimi kasugu. Kumina kunang ku nyazyi agu kiming kibnande kini nayin ide naduguyin. ⁴Kenna in nyakaranni unyong ukunci, na kasugu kanagazhi na maizhi mabayki migi inmanimi mapa nayazaini nasugu umai mako. mum munu inmani magu iya udan gan uma mani uni na nde.⁵Inna pidhog iyenden managuzura, makasugu azan migi utami niyen denmi ukusumi ama a kadon katege magu ya asanantini naduk a yisha abere kuri.⁶ Uhukunci unna ayabagki ayin ayisan piyungu uwani.⁷ Umaimako uhukunci umi, iyafartayi a yishayi uta'aziya iyisha kene magu kada ubakinciki ubagki unusyi.⁸Inbasini saganin ukauna unmaide abaruyi iyita aufili. ⁹Ukusu udeni in yaykarini magu ingwadibi, briyisha ubiyaya ungyong uka iyan.¹⁰Piyan na inagafartayi migima ingafanyi, ukusu nangafartan in garfatan mudon abaruyin kazono ka kashiri. ¹¹munmunu muwani kene magu shaidan icipanzindi abara, magu wuri kizaidi na badahyrahmi, uyi.¹²migi inzugu karon kagbanti ka kashiri a kapa nan wani ubiya umi insaskey a yisha abere akashiri kuri. ¹³mina kasugu kanomon kanimi. magu inyitanmi kabinunan iyi titup, mikuri in yikan yenimi kuri, aguru makidimiya.¹⁴Amma ugodiya uwan zaman ka kushiri unna iyoaya ualmasihu. unajagidi mazu unasara, kokshe kapa a baruwur nai soskon katege a kuyayy, kurentu kuma yor. mayi koinki. ¹⁵Wuri kiyi kuyayy, kuremru ku almasihu kashiri kazono kayan na adere yeni nakozono kayan na ayi, auhallaka.¹⁶Kayami ayi auhallaka, a kuyayy, kuwor ama kay, makana manzu, makey a yami azugi magaska akuyy kuni vataru nani manzu nivataru a wan iyi magu izuk makusu manmano? ¹⁷Wuri kiyidi nakudeze, kuka duniya kami kana zizih abere akashiri magu yeni a zuk utiba, umai mako umun munu, nakumina, kuvur kiyisha a bere unyong ualmasihu kenna kashiri kakunidi, kazono ka kashiri

Chapter 3

¹Wuri kipa takan zay acaiwur kuma? kimamidi iwasiku ushaida uyin kokuma makana uyin, kaman adong bazan kene?² Yin utainci iyi iwasiku u shaida uwur inna nyakara ana sugu nawur nami ayasillaci ayo ana kararita.³ Kuma isaganan magu a iwasiku ciyi u almasihu unna wuri kijassan aya gbaki na a uyakaranmi a ruhu ukashiri kami kade nifataru. azan na suri na natari nyakaran mi nasuri nana sugu na wur ayasillaci.⁴munna wuri kide kumina unyong kashiri na almasihu.⁵ Wuri kide mayo macahwut mannakina yisha utakuma mi magu kadamma kawan uwur uri kiyo utakama uwur uyi kashiri kasai. ⁶Akashiri kaguddundi adere ausabon kawuri mun munu ayi alkawari azan nyakaran ama auruhu nyakara muna ceske, uruhu anivataru na idusha.⁷Uhidima umi uyen den make, umi na a nyakaran ana tari mun muna muwani uyan udaukaka umi na israiba suskanan ani mayita inyan mu musa nawou ba, mun munu abara audaukaka anyan muyyi,.⁸ in yisha misabi muzbaki udaukaka uhidima umi, na uruhu uyisha?⁹Inna uhidima uma pekey ude udaukaka, uhidima umi udema mukedi ugbaku udaukaka vadalci udema yisha. ¹⁰Ba ushakka ukusu aguddun uni u udaukaka, ukazono uni udeni kudeze ku daukaka aka cikami magu, uni dugu daukaka umi upiri.¹¹ amma inna ukusu piri udey udaukaka in ki na ukusu uvur udindindi udemazuksana!¹²Tun na wuri kidey utabbaci kide kumi na mi sasai.¹³ Azan namusu, umi idemi kubazaran magusan inyan muyi kenna ayami ayi isarka a na yitani, udaukaka umi uma sede nawau.¹⁴Kumina kuyeni kususan har uktaru kubazaran kun kunu akapa nakaranta usoho alkawari agbannan ani magu unyong u almasihu utauni na adama zhami. ¹⁵Amma har ukyaru akapa kanna litafi rimusa kubazaran kumahsu ana sugu nayeri. ¹⁶Kapa kar napiyami iguri ka kashiri azan kubazaran kummi.¹⁷To akashiri kayi uruhu inna uruhu ukashiri uyi wuri kidey uyenci. ¹⁸Wuri naduk uwur mina kidesh ininyan muzamuni kubazaran uri kizin zanoh inyan mukashiri kikuma agu wuri ide mapa kuna udugu daukaka umi makana madon mataki mudau kaka umi, kaman ka kashiri kami kayi uruhu.

Chapter 4

¹Magu aborana kide udong uhidima, na kenna wuri kashiri, ujinkai apotidi usuri watege.² Ukusu deni wur kibiskya jina umi umapoti ubgor, umi unisan, wur kina yishidi ukusu kucoki wur kina dishidi abere akashiri, kudu ku caza, magu abari abere adu gan wur kidugi aci awur kakumina ukuwa kazono ka kashiri.³Inamayo ma kashiri kawur magusan mani magusan kayayi uhailaka. ⁴Au tuma uyeni kashiri kuya ungu kagusan nasugu nayeni ayami azu deugaskiya, ayu kene yeni adama yitani matus, madaukaka u almasihuomi uyi abere a kashiri⁵Wuri yabidi acianur ayi almasihu Yesu picu wur,wur kiyi adere a yin abaru Yesu. ⁶A kashiri kakugu, "matus madama bhallay amajin yibanllay ana sugu na wuri magu mayende matus ma mayoh, mudaukaka ukashiri kazono ka yesu almasihu.⁷Wur kide udukiya anjunu anshibi mu mayingzyi uiko ukashiri, azan uwur. ⁸Wur kishezye kidere kaushe ujina ariri anidi kuwazyi ki rindirgan ama nasugu nakini nanidi; adisandi kidere, ama abiska anidi. ⁹Ayishidi a kidere, amma arikan anidi ana kapabidi wur kinaguzuran di. ¹⁰Wur ko kashe katuk, wur kide make ma Yesu ma bum a wuri magu kisagani mayor ma Yesu uwur.¹¹Wur kigara kuwa ko kashe apa,adi shidi kikizi abaru Yesu magu asagani mayo ma Yesu anapum a wur ayashillaci. ¹²Kenna make, mayisha utuma uwur, amma nivatane niyisha utuma uwur.¹³Wur kide uruhu uban gaskiya kenna a nyaliaram ndumun, abari kane mbaran" wur ma kidumun mi kenna kikuma. ¹⁴Wur kiyo piyi cokono na yesu wur kisaskuran idama jagidi ka zono kayi. ¹⁵Naduk masusu, abera uyinamayi akapa kanna adama barya uku sudu gan yashillaci agbaki, ugbakannan.¹⁶Amma wur kitazyi di nasugu, komagu inna uya wuri kinagazi kuri uyon anabsidi kokashe katuk.¹⁷ Kidere kin kini akikapakacun kinabsidi makanu daukaka umi upiri makuri. ¹⁸Magu a zandi; umen makusu manna amen makusu manna kimenidi yenna manna kina iya mayita, a zan made madawama. amannu ki men idi mani mayi madugan.

Chapter 5

¹Wuri kiyo magu uhiran nakizomzi usuyikti. kide kudon kusuga ka kashiri ugra umi azan icare imutaniishugi augira udugan uzo kashiri. ²Magu anipum nindi na wuri kitakaroh nah, aidemasu suksa magu anab sidi kazami ka kashiri. ³Wuri kisuksa, mun munu magu ma nabshidi, madema denemanidi, kifurka.⁴Wuri kizaidi, ushakka akapakan nakiyi, akicikimi kisu kazana, amanidi magu kiyishi kazon kama fanzana. umai mako umun munu, kimani magu anabshidi, magu nifataru dimiran ukusu umakey. ⁵Mun munu, amanabshidi magu, ukusun na kashiri kami kadugidi uhuru adenidi. alkawari ukusu mi udema wana.⁶Abara kenne wuri kizan zono ayoh magu, kapa kanna, kibaktidi uyoya abum awur akapakan na kipok urentu, uka kashiri kawur. ⁷Uyoya uban gaskiya, nukijara azan ma men mayizi.⁸ Kene nawuri kimani mabiskey a pum wur azakidi, mazom zono na kashiri.⁹Wuri ide kumina kumagu kokiyi, uyoyh apum, wuri kizomo na kashiri. ¹⁰Magu wuri kidemankana, akiti kamatira, ma kashiri magu kowan iser u kusu nai yisan uyah komufur ko mucahza.¹¹Abarar kene wuri kiyo usum u kashiri a sudaza koduniya ka kashiri kamen ken nakiyi aufili, ken nakimani magu muyi aufili, uyoyn kumi na kuwur. ¹²Azan di ude, ma biskini magu yitindi wuri kiyi ayadugan, umaimako kene wuri kimani magu yishin utakama uwur azakini mazuga uamfa unna idema do ayami ayisha, ufahariya amayi mayenimi azan magu ukusu umi, uyi kasugu.¹³Inna wuri kiciridi akubankali kuwur abara ka kashiri, inna wuri kiyi a kuhankabi kuwur, kiyimi abaru yin. ¹⁴Abaru kauna ukashiri ubagki uwur magu wuri kiyokaton agu piyudey ikini abru kowan kuma abara kene yeni akizin naduk.¹⁵ Kuma kono ka kashiri makini abaru kowan magu ayami agara abara aiayeni uman mako umi yeni a yishi ura yiu wa abara uyi ayi, i kini apacako.¹⁶Abaran kene wuri kide mapa yishi bidon matira mina uyah, kon magu wuri kima yita kacini kene kashiri wuri kibiskin mayishi matiramami. ¹⁷abaran kene duk piyar iyi uyoyn kashiri apiyupas ukusu uwur magus udari ubagki uwana upas.¹⁸Duk makusu mammana a mayika kashiri iguzidi ibagki iwur utayi magu kashiri kado idi uhidima uma guzah ipak. ¹⁹Wato kenna kashiri kayisan utuma umaguzah mibak, uyanaduk. ayita ibak yayami kadu gidi ukun, umaguzah ibak.²⁰Abaran kene azandi a magu wur kiwan a kunzun. almasihu kenena kashiri ka yeshidi magu wur naki gisini abaru almasihu nab farinka kashiri. ²¹Kene naka guddun yesu iwana uhadaya abara ibak iwur ayi iyi piyu zayi ibak. ideni kene magu wuri kiwan uadalai ukashiri uyoyn, ukani.

Chapter 6

¹Kenna wuri kiyisha utuma naduk in gishini, yishin iwasiku, ya liheri a kashiri. ²Kani kakugu akapa ka liheri, intakurganni, kuma akapa ka magas kini in yitini amina iyi kapa, kalieri akapa kamagaska. ³Wuri kidima yendid majigih kazona kapidon uyinba abara naki manidi magu uhidima wur unaguzuta.⁴Akene na wuri kiyokaton acui wur uyon, utuma uwur magu wurey kiyi adere akashiri mi na wuri kishik rugan kidere, na ukunci uwahal. ⁵naduk ukurkuku nabiciti uyon utuma nakomi namazani ukusunna kide marey, kokashi katuk.⁶ Uyon usarki a ilimi uhankuri ukirki, uyon uruhu ukashiri na ubagku u kauna. ⁷Urikiyi adere a kani uyo apere anibin uyon ukashiri wur kide maka mai ma u adalci akacharakarey na kagiri.⁸Wuri kitumzana uyon udaraja namaza mudaraja ayusidi uyabo abishidi agu wuri kiyi, mayaudara mi amma duk nakene, kiyi ayugas kiyami. ⁹Wuri kiyishi utuma kuman ayonidi kuma wuri a yoidi kiyisha utuma a yana kitazih a kuma gassa ayisha na ayami na ahukumtan yeni azan uhukumci umakey.¹⁰ Wuri kitumzana na kiyisha ubakin ciki kokashe katuk kiyi anizahyon kiyisha utuma na kidaidi kadam, ma amma kisu muksha kaduniya na kam kitum zana nakidaidi, kadamma ade uskusu.¹¹Wuri kibaranni ugaskiya ukorontiyawa kuma na sugu na wur na bantazih. ¹²Wuri kimendi nasugu nayin, ayin ideni nasugu uwur. ¹³Kenna kiyisha abereuyin na iyi no"no"mi bannindi nasugu.¹⁴Kada ijar na, ayazayo kashiri a kuyan, kuyi kude mawana a yayo kashiri na aya zayo kashiri? baku yan kuyi kude mahada matus namajin.? ¹⁵Mayan matazana mayi usukani u kashiri na biwuga? bai iyana iradan ayaza"zoh kashiri na ayazazob kashiri? ¹⁶Bama"yan mazana mayi usukani uhaikali ukashiri na ugumaka? magu wuri a uhaikali ukashiri ka kade nifararu, kenna kashiri kakugu indemazomo uyor uyeni inkuma jarana yeni inde mawan kashiri kayeni¹⁷Abaran kene cirinimi uyeni kuma iwana, ayadugan inji kashiri kada item ka,"kusu kacaza inde masheri ni. ¹⁸In de mawana piciumi uyin yin kuma iwana nonomi na rumi na" nayeni" in ji kashiri kade uiko naduk.

Chapter 7

¹Ayana in mani kenna wuri kide a likawari jikyam kinabsa a ci awur nama kusu mami mana makaridi apum na uruhaniya, jikyami kibyane u magusku mu shad wa shiri.²digin di udama, kidomo nagogidi pidog kasugu, kidam cucidi pidhog; ko ki zambaci pidhog ba. ³Ngan mugu unyhakini ba, magu unmaru barini agu iyi unyho nasugu na wur, magu kikigi nadu, acako ayi naduk agara. ⁴Mi undeni kasugu kabgaki unyho uyin, un yisha ufahariya na yin, unkuri a utaazagha ninag nikuri atintari naduk na iwohalu iwur.⁵Kapakanna kiwani makiduniya apum a magu kene, kirighan imasaldi ako ushe ujina amacokongi nasugu nachaya, uya ushad kuma unyho.⁶ Kashiri kami kanayisha urau nanu uta aziya kayi sundi abara nama wana matitus. ⁷Azan magu mawan mayinanazik na kashiri kayisan di uta aziyaba, a magu uta, azayan na titus izugi uyi ibarond umis umamani ni nasugu nayin nasir na madongan mokumina kuyin, anici ninag, un yisan nigagha nibgaki notek.⁸Ko na muyi kene uwasika unag, unagazanni nasugu, unnisanmi, agu unno yho kene, aman kapa konna unyiton uwasika um uninagazanni nasugu, unyisa kimanaye, sai magu managugura magu sugu nayin, ana kadog kapa kacun.⁹ Mina kuwa, anizagha, ayon magu manogugura manasugu nayi mayendini ga mashare makashiri, idoma dukara nodura nasir nibada, muyi kene idoma bigini amagu wuri. ¹⁰magu nadura nasir, na wor kashiri, nana jaza amashere makashiri, no maduru ma magaska, mamazayho, nadura nasir nuya nanajaga amake.¹¹yitin imis ukusu uvur umi nideni nasugum, na nadura uwanu yin. Inyitan magu ukusumi nasir nan na wur Kashiri uwaban unyong uyin ina maduntuni mugbaku umadena nasugu nama bari agu izaini ibak. Ina maduntani mugbaki ukishiga kiyin, na usahd uyin, na madene nasugu nayin na ukukari uyin na u marmari magu idukara magu ayisan adalci unyong akomushe kiddon aci ayin izaini irabu unyong wa al'amura angha. ¹²Ko na magu nyakaranni, nyakaran nimi magu izani ibak ba, ko kuma piyami na adeni yi ibak imi amu nyakaran magu u kukari uyin uwur unu zuksana uyin kazono Kashiri.¹³Udaili u magu kene, na ki gugi nashiruga kacini kutaagiya uwur, kima yisha nighagho nibgaki, magu nighagha nitaitus, a magu uruhu uyi uwarsaken uyin naduk. ¹⁴Inna nu wani magu unyishi u fahariya uyin kazono kayi ndama potya mi ugboh asabani kene, kaman kenna ko iyan na ki barinni a nibin. Ufahariya uwur anaci ayin na Titus uni wana u nibin.¹⁵Mamani mayi uyin magbaki kaman kenna yina mingya ubiyayya uyin naduk kenna isheri yi na usahd na kuzara kwa pum. ¹⁶Mi nyisha nizagha nakam magu nde ugabagadi ugbaki unyong uyi.

Chapter 8

¹kima magu yakotin akwani, alheri ashiri kanna kadugi iklisiyayi imakiduniya. ²Akapa ku gwaji uhgaki uwahala, uyelluwa uni zhagha niyin na usanani umazade i cara iyin, unu waban uyalluua uma biski icara iyin amadho.³Magu mi unsaidan yani adheri mabgakangi kono kukuri uyi, apir ukusum na kidanna uyidi unyho madumi manasugu nayeni. ⁴Na kagisakabgaki na yani anacan agu aduk yoni kapa, ayisha utumuriu na ya adugi nipin. ⁵kenna muma wana,azan kenna kima de ugatoba, Amagu kene, yeni acigha mado ali ayani ku ubangiji. kuma ado aliyani uwur, uzo ukumina kuka shiri.⁶Kira shirani Titus gi, umi ima maru cingah urumu umi, magu imangangi mummu rumuru uma dushi mamayi anyhan muyin. ⁷Amma yin in yazhi u dumu uyin u nibin a usu uwur. Yishin kene a nasugu dah u nibin nimi.⁸un beren kene azan magu undukashri umurni ba, aumaimako kene, un beren kene magu na gwada usahiniya umamani mayin amagu undukani na kudege kwo yasillaci. ⁹Magu iyo alheri uyesu almasihu, ubangiji, ka kana muyi mi piyi,ide cara, aman iwani piyi cazami, magu mazamakadamana kayi, kadeni wona aya mademi.¹⁰Amummu ka'alamuri undoma dini ushawara umi udoma mukini; nuwanini ni wori, acighari undug ni ideni ba aman ingyi poton nibeyhe niyinshi nini mina managanzin nin; kaman kenna ide nasugumina nibgeyhe na made kene akapa kami. ¹¹Jikinmi adene ukukari ayende muni ga maduru, kanna idomaiya. ¹²Idari nide kuminaku yisha utumu'u akiru udugan umasare kuma, tabbas mu wani kene na ukusumina na kidhe na ukusumi udugi iyi.¹³Magu utumuni agan magu ayinkanini, adhog kuma aguga usaukiba na muyi kene, anana guga madutugura. ¹⁴Uyawa uyin akapa kanka, uni doma wana ukusu uma bisa ubakatami uyeni. Akene kuma maga maguga mamma mayani madama iya ma biya ibukatu iyani, magu aguk maduntunzura. ¹⁵muyi kenna ayhakarani piyami ide nakam idoma zugiyi kudege kuka damana ba, piyi ide nacun idama biziyi kadamanaba.¹⁶Amma ugodiya ga kashiri na kadeni kasugu ka turus umamari umakula na yin kanna made muni magu yin. ¹⁷Amanayan kagisa kawur utakani nisare ba; amon ideni da gaske umuni, iwani uyin madumi mayi.¹⁸Kikuni ayi na kwani unna ayabayi akaceci naduk ikisiyoyi magu utuma uyani amo bashi abare a shiri. ¹⁹Azan magu mummu utamuni ba, aya madhagha aya kabi anurkenan yeni magu yeni asaganji mashiri asamgani ki wordi ayi ymyho mayishi utumupu wa lihari mummu magu kimanin ubangiji anci na kumina kuwur kumamuki.²⁰Ki suma magu pidhog idukdi marhopha amagu alheri ungha nakidhe ani. ²¹Akumina kuwur kidhen ukusu uwur azan magu akizono ka ubangiji utaiyi ba anaduk na yasikoci.²²Ki kanipidhog wa kwani na yoni kishegen ma gwadi kuma ki zugi yi na kumina ku tuma ubgaki nakam, mina kuma inyi pirin kumina. magu adumun puyu bgaki idhe muni mawana uyin. Magu titus yi apijami ujaru, kuma apijami utuma uyi magu yin. ²³magu akwani awur, aukuni yani uwur a madhogha mashiri ayenda udaraja ga almashihu. ²⁴Muyi kene bayin akuma zaganha aya madhogha mashiri. udallili ufahriya uwur na magu yani.

Chapter 9

¹Magu uhidima utsarkaka, unyhakaromni magu. ²unyho maramtazana mayin, manna undani ufaharya na mani, kazono kayar umakiduya, unbaran yani ukoya yani amaru camsana awoddo niwa, ukmagu nyani udeni uyawanci uyani angha righan utuma.³To mi unkuni ka kwanai, magu ufahariya uwur uyin unu won uwammi, magu igomo na macamsana. kaman kenna unku idama dane. ⁴In ba kene ba, idan akwai pidhog umakiduniyawa igaboro mi kimai aguga i camsananni ba, kidama potya ugbro unda magumi undhog gami nayin magu unde ugabagadi uga aci ayin. ⁵Unna yita kene mummu daceri ummanuca akwani uyani awon uyin kafin kapa kawan yani acamsangana magu ugudunmawa na iyisan nikawolim. mummu mu woni kane magu acamsana muni aka yhazi kimadukaki nibarka azan ukusu na damagaga.⁶Kenna muyi, piyi ibazzan nacun idomo puba nibarka. ⁷Jikinmi kowon idho kenna ideni kumina a kasugu kani. kada iduk amonagazi makusu kayi ko kuma audole. magu kashiri kamani iyi na dho akasugu karentu.⁸Kashiri kadhe uiko umadene nibarka nbgakanzana magu yin, magu, ko kashe kapa unyho ko unshe unkusu; izuk ukusu na yin imani. kenna mudomawana magu yin, apiazura ako ushe uvura utuma. ⁹Kamon kenna ayhakaran, itusan mazuga mayi, ima duksha aya zani kadamana; adolci ayi azomo mazadara.¹⁰piyami ina dho iduk ga pibiggan, na ugurasa magu maninaru, idama dho akuma piszini imis magu biggin, idama dene kibuba kimi kya adolci ayin apirguraga. ¹¹Idama guga micara, ako ushe ujira, magu uwan ayo madukshi mummu mudama dene ayisha kasiri nighagha amagu wuri.¹²Uiwatar na mummu mutumo, azan uhya ibukatu waya nagugi kawai na ayisha ba, unu pirgura makona ankusu mummu bgaki, muma dho maguda mashiri. ¹³Magu agwadani, akuma tabbatarni na mummu tumunyi idama bgbakangha kashiri ama kakhanzhanha mawur mudama wono ushaida ma bere almasihu. kidama bgakangha kashiri a magu uyelwol madho mawur uyi na kewan naduk. ¹⁴Yani adhe nibgayhe na mayiti ni, yani kuma asu gishiri kashiri; ayisha kene magu alheri ashiri ami abgaki ayi uzho aci ayin. ¹⁵Ugodiya ga kashiri magu madho muwam mamma piyi kazano kamacandurga.

Chapter 10

¹A migi Bulus a usu anag ingisasi ni, magu uyyon utawali'u na unasiha ukono kashiri. Inde nichiniyenti akapah kanna inyi kazono kayin magu indo madumi uyin apah kanna inyimi uyin. ²In gisaini, akapah kanna inyi kazono kayin, in sunimimagu inwa piyar ide kumina kuchaza na whaw,. mami inmen magu in damamani nawana piyer ide kazanch akapah kanna inbasha aya anana amigzah agu ayar a zomi kani pum.³mami na ayar ajara uzoh a pum, pidong ida yishayi niguma anipum. ⁴Magu makusu mani gumanimi na ayar asha nigumomi, azan makusu manipummi. mumunu, makusu mammana amakusu ma kashiri made ushuru uma yitiri ushiru ushitan. Yeni an gupkansha pikagara pimi pina yendeshe maguptashi.⁵Wuri kiyitini ukusu umi ude mayende ugaba, amayo ma kashiri wuri kiyisha kumina kumatini kunonoh kashiri. ⁶Wuri kuchiga kudaskya, atoh atuma uza uni matini akapah kan na matinimayin mawanzaganan.⁷Yitin ukusu ana adeni akazonoh kayin. innapidogishan kasugu kayi agu iyi piyu konoh kashiri mi, piyami imingani ni chi niyi magu iyi piyu konoh kashiri mi, kenna ayar ayi. ⁸Mami na inde mayisha matakaranah a uyiku umi na, ayar ade, umi na kashiri kadugidi agu kipirini ushurumi, azan mugu ki rutarini, indama potiami ubgor.⁹Inmanimi magu muwan zagana magu induk shiri usa'at ama yhakara manna in yhakarini. ¹⁰Mami na adog abasha, agu, "mayhakara mammayi made uyiku yanna usa'at, mami na pide mayitayina kangkrah. Amyi ayi ani ayani magu arakurga ani".¹¹Yikinmi aya an ana ayokotia, agu ukusumina wuri kubasha uyyon amyhi amayhakara ma wur akapha kanna kizaidimi, ninna wur kide mayisha innakide mayimi. ¹²Wuri ki kupka nide achi a wur na ayalla ayi a mayakanshi ma,achi ayani. akapah kan na yeni ayi a ma dunturu machi ayeni, akumayi amadunturu machi ayenianiyeni, yeni adeyini mayo.¹⁴¹³mi magu, wuri kide mayishaidi makazanah maka pirania mayo ma wuri. amummunu, wuri kide madene kene uyyon mayo manna kashiri kadeni dini, au, utegum utumi uyin. ¹⁴Wuri kidenidi kuminah akapah kanna wuri kitumi uyin. a wuri kiyi ayazoni uyi na mayendini abere akono ka kashiri.¹⁵wuri kidenidi makazanah mi uyyon maka pirania utuma waya manzu. amummunu wuri kide magu ribin niyi ni pirgura magu, usuku utuma uwur upirgur ubandani nakam, mi aka gingin ka utegu umi uyi. ¹⁶Wuri minagzah magu, kijak abere akashiri akipampana kim kiyi kazoh nakiyin. wuri kida mayishidi makazanah uzoh utuma umi na, amaru yishia usuku ubidogn.¹⁷Magu, piyer ide mayisha makzonah, iyisha mani uyyon kashiri". ¹⁸Magu ba piyer idema bariya anichiniyia agu idumon anichi nigiba. amummunu, muyi a magu kashiri kayi usaida upighi.

Chapter 11

¹Ida shigurga nahujaru inna kiyimi kenna mamaru deni! ²Mmigzoh kuji kuwur na yini. kumina kunna inde nayin ayi kwashiri kenna im barini manag mirunga kapiyarumi udey in pazan kimina kujagini ukonna kashiri nana kajinni kapas.³nko pok ushet, kenna piyogo pima cipaza hauwa'u kama wuna mayi kumina kuyin kudugan kiyezebe aujina ukashiri. ⁴Inna pidon iyenden abere abakti na ama kibashini akono kashiri. izu shere udon uruhu ubakti na unna kimah shereh izu pasher adon abere abakti na ana kiman shere madam mukusu unwu niman shere mawani!⁵In baktimi na nakudezeh kwa yanna inagu aya gbakizi. ⁶Duk na mazamaka sami abere, in bizimi ukusu uma bari ama nag manma. ko ushe ujina ki bashiri kenna ujarumi uyi.⁷ai ibang na ndeni in nomokon kuminna kunan magu azabkini? mbaranni abere akashiri kawaimi. ⁸mshere kadagma arcara yadon mama tumzana inimi. ⁹katarag, kanna ima yi na yini ima gisami kadagma, inno gumi agu pidon idumi kadagma ayu makidoniya aduksanmi inkusu. in zanmi ni cininaga ucirami uyin, kenna ayer ada zomo na yini.¹⁰Kenna inde abere akashiri aka dura kanan nda kiza mimi mayira dizshi abere angah, nyong mayinzshi ma a koya. ¹¹Magu mmani mini? banni? kashiri ma kayo.¹²Ukusunna inyisha, ndakararmi noma yishi ndayisha kenne adommanagaza ujina wa yamazabah machi. ¹³duk akunzun akabere angah cipazha ayacillaci, nanayi akunzun aribin.¹⁴azan ukusu uka batah, magu ayita nana aya ribin aberbene. ¹⁵Azan kudon kubgaki nna aya shitan ujina wa ya matini, saga ayita nanayi aya matini yeni ada mangara amu chazah.¹⁶pidon izu degu inyi kadagreh. nba kenna idey ka sugu kayin in yi kadagre kam nzaganoh kene. ¹⁷Ukusunna mbasha a ubagadi azan madumi mashiri nberbene amagu ragu nyi kadegre. ¹⁸Aya shillaci a bgaki azganah azaganah anapum, migimanda zaganah.¹⁹Iya ni zagah na dagreh. iya aya bagtazhi! ²⁰Inomakon nasugu nayin ida dereni nikateh ranni kenna ida zuga kadgamai nna izan niciniyi magu ipirini inna ibgabini a yan.²¹ Kiboton ubgor namaza denini kene, nna podon ida yisha kibaji-in yisa na nakadagreh mima in dayisa kibajji.²²Yani ayi ayiu yahudawami? mima a kene? yeni ayi ayu isra'llami? mima a kene yani annano ibrahim? muma akene.²³ Yeni anono na shiri? (inberbene na inzami nyong kumima kunnan) in piri yene ma in yisan utuma upiri uyeni, akarkanmi piye na kawan, anna bgaba ba biyu nibay nami gamadukara mujina umakey.²⁴Nyong ichara ya yahudawa sau kishi na ama bgabamani ituru itar aku tari. ²⁵ama bgami, sau kitar an dogo aruzami antari sau ridey ajgi a uteku sau kitar. mma yira agura, mura ake chachi kamani.²⁶ Ga ujaru nyong na aub, nama fudurunu muteku, na adakara, na a yanan, na aya shillaci, na kumere kayu nyong ubigah, na uset nyong akarimi, no uset uteku, ga ayakabere.²⁷In yisha utumi, nyong ujina ugon, ga mazama murakey tukgatuk, ga ibgom na kushek, nyyon azumi ga kiwor, namaza maki sogonon. ²⁸Nyong abere anygah ga manag maya shillaci. ²⁹Kashe kadared no nwani mi kadegra uzo ukani-oh?³⁰Wanna aka ijgi ina nwanimi-oh? nna idayisa kibgaju akusu da sagana mazcitan manang. ³¹Kashiri picu uyesu, uma atakazayayi ketuk iyo ayi ribin nabasha.³²Kugomnaku damaski kuma gu anaram aturum. ³³ama chiddami akabende ari batah ujuma, in subta.

Chapter 12

¹Indama yisha matakatana, matakarana mami mademani kada mana. Inde made nekazono uyong uwahayoyi ah uruyoyi uwur ka kashiri. ²Migi inyo bifon uyyon ukonoka kashiri, umina kiwa Bituru aka nas kiman woro komaya nipumnimi ko azan uyyon nipum, migi inyo mi, kashiri kayo magu azhan yi matuga uzah manitar.³Iyo piyun unu-ko uuuon nipum ko azan nipum, inyomi,kashiri kami kayoh. ⁴Ama zsha yi makana ufirdausi in ima potia abere a kposhi amina pidongide machitayi mabariah. ⁵Umemoko udugu piyin unu indemayish matakorana. anichininagu indemayisha mi matakarana, sai magu ubanja unna.⁶Inna in mani mayi shia kibajji, muma wanamunu idangkra mi, magu ribin na inde mabasha. magi inde masuma matakarana, bidong isu shami muka pirang ukuna iyitan na uku na ipoton umigi. ⁷Migi inde sumah matakarana magu abere anana abokashi auruyoyi magu insuwana piyuzah pok abere, adugimi uchira uyyong nipum ninang, pikukuni ushitan idemi akidere magu insuwana piyar izah pok abere na kam.⁸Migi ingisan kashiri maka kitar magu ka zhimi ukusu ununmi;.⁹ Inyi baraenmi, agu ukusu unag uduganna kam uyi piyi, magu uyyon idangreh ushuru una koroh." magu indemamani kibajji uyyon mazayo ma nagi magu uyiku ukonoh ka kashiri uzono umigih. ¹⁰Migi inyokoton bara ukono ka kashiri uyyon idagreh, ba kuyes, ba umasalobi, ba ujarraba, ba magu ushaiba. magu kana injigi, inde ushuru, unagh.¹¹Migi in wani kadangrah! ayin idenimi kene, Ayin iyi magu itakanazhimi, magu migi intumimi, kayangrari na ayasa, agu akunzun abpakashi, magu migi inyimi kadamanami. ¹²Madon makusu makusshi, ma wanzaganan uyyon uyin, na ubankuri ubpaki, ualama umakusu madugi mamaki na makusu magpkaki. ¹³Inni na iwani aya zade iduntu uyyon kudesh kuma dashi, guskinmi ibang inyini.¹⁴Yitin inyomagu indema wana uyin maritarr. Inmanimi magu in wani uchirami, magu azan makusu mayin na inmani. ayin na inmani; magu azan nono na dama yisha, apichika upgen magu apichi ada mayisha nono ka kpgen. ¹⁵Indama yishia nizagah nima, denecini ukusum na imani, ko magu in duk navatoru ninagh. migi in manini, nakam, a migi na adama mani na chiri?¹⁶Magu kenna muyi, inshipkanamini, magu, migi inyipiyi ugagi mi, a migi inpurini a chiparu. ¹⁷Indeni ukusu uzan dugan na, ayan,ana na innuri ini?. ¹⁸Kagisakamina ingisan Titus magu ka wan uyin, mami na innuriyi na pidon ukobina. Inna nuri Titus she, idama deni ukusu uza dugan azan ujina umi udah na wuri kujarimi? azanjaru udah na wurikijarimi?¹⁹Imigzah magu akapah kanka uwuni kigusanshia achi awur aka zonoh kayini? akazonoh ka kashiri uyyon ukonoh kashiri na wur kibashi makusu magu izug ushiru.²⁰Migi inpok usaat magu miasu wana indamazugamini nin na inmani. migi inpok usaat mugu ida mazugini migi kenna imani magi inpok usaat magu adamazugah manakara, ukishi, manigi madun, umani achiudun, makuzmzanah nichinidun na sotanshi. ²¹Migi inpok usaat magu maguru mamag kashiri kanag kadema susskania ma tuzah mikichibpru kazonoh kayin. inyi ausaat magu kasugu kadama naguzurah mi magu aya chillachi a kpgaki adeni ibagh mina, mina ayanghana azah seri kashiri aki gomo kikani atiskyan nitapsaru na maritiri makatege, na mabudari mayishi.

Chapter 13

¹Mawana maritar na in wanzah uyin, anayokotiya komashe mabishi ana no na ya ba, ko ator". ²Imma berah kachini kayami adeni ibagh na kudesh kuka pah bana imma yinayin, magu inpah barini inna impah guri idama potini urentu.³Imbashini mummunu magu ibgene ushaida ukashiri aka no ka nagh. yi azan biyu pkeu mawana uyin. magu kade uyuku, uyoyyn uyin. ⁴magu agiciyen yi uyoyyn ukasawa, inyide nivataru uyoyyn uyuku ukashiri magu ayar ayi aya beteres miuyi, wuri kina gargah nayi uyoyyn uyiko ukashiri umi uyi uyoyyn uwur.⁵duntarin achi ayin ba iyi uyoyyn aya matini. makinachi ayin iyoini agu yesu iyi uyoyyn uyini? iyi uyoyyn uyin sai mahu adunna ani uyin. ⁶Migi inde maguini agu inakatumu, adumia uwur.⁷8 In gisa kashiri magu adamazugani ini inde ibang. azan magu ingishini magu ayar achir na ayar ayokatan ukusu umi amuni kene na ingisa kashiri magu yishin ukusu udugan, magu wuri kudeni na kijigi ugwadawa umi. ⁸Magu kiyokotondi madene kadamana komanazami, magu wuri kiden ribin mi.⁹Wuri kide nizagah kigingan ini ishirah wuri kigisa kashiri magu kuphinin.¹⁰ Migi inpyakoran makasa mamma aka pah kanna inyimi uyin. mugu kapah kanna indamayi uyin indama wanami piyuma yhani mi immanimi magu ingishi utumah amayomanna kashiri kadugimi insoskini, munag muyi magu insuk ini.¹¹Akamangarin, Akwani, yishin rizagah, yishin utuma umi ushur upas, aygazanami, dumin ana chi ayin, zomin uyhogh rizagah. kashiri ku kauna na kumina kufhur kadamanana uyin. ¹²Sumaszhin achi ayin kusumazhi kufhur.¹³Aya zob kashiri naduk asumaszhini. ¹⁴Ukusu udugan kashiri kawur kayin yesu, na umani u kashiri namayimau ruhu ufhur uwana uyin naduk.

Galatians

Chapter 1

¹Azan aciri a Bulus pikuni washiri ukunu mi kaya shillaci azan uciri kapi dong a uciri Yesu almasihu kono ka kshiri kami kama coko nyayi kaya kiszhin. ²Magi na akwani ami na kiyi na yeni mina, nyakara ni yin ikilisiyoyi imi izomi galatiyawa.³Alheri a manu yin na usalama uciri ka kashiri picu wur na ubangiji uwur Yesu almasuhu. ⁴Umi ima do nici niyi sabona ibang iwur amam guragu igakidi unyong uzamani ungwu umakari, atarkya kumina ku kashiri kayi picu wur mi,. ⁵Udaukaka nmannmi har madara mu yangwu.⁶Kasa kenne na ikuburga ma wou makana ana manzu abere ashiri. inyasha umamaki ikuburgan abiskya piyelli iyarkani makana ka alheri a almasuhu. ⁷Ba adong abere a shiri ade adong ayashillaci ami amani ma yendezye ma guzzu kacini abere almasihu.⁸Ane wur ko malaika macini maciri uzo shiri madeni ni ushela ubishara bakti na pinna kiman yisha ushela upini piyami ide ulama ukashiri. ⁹Kenna kima bari ni kazono, agurmi a bashini, "pidongyazu mayishini ushela upidong bishara amaro pimi na imanshere, piyami azugi mashiri,".¹⁰ Mgbene ushaidu waya shillaci ba ukashiri? mgbenu madene ukusu na yashillaci amani? ba mmani madenu ukusu na aya shillaci amani, min zan pidere washiri ami.¹¹Yogorin akwani, magura abere ashiri ami na in yisha ushela upini azan uciri ka yashillaci. ¹²Insherimi pini kapi yushillaci, ba pidong ima gasanmi karabu kamini, nzugi audelili uwahayi uyesu ma ulamu migi.¹³Imman potya kazon kami na mayini unyong u yahudanci, imma de kumina kuma pusu aya ikilisiyoyi ukashiri asu nagazanini, ana pusu ayubi akashsha. ¹⁴Inyisha kazono unyong kiyahudanci apiri aya yi kazono ilanang akiwa. ade kumina apiri kenna mamang macuwur mayi.¹⁵Muma dugurga kshiri, smgan mi unyong kadura kapina unang. ayarkya mi ana liheri akani. ¹⁶Kama saganya mi kono kakani, amaguragu inyishi ushelar unyong mado ma yashillaci, uinama na magyo mami pum ninang. ¹⁷Imma kanami uwushalima kaya maru wana ma manzani, inshi zoboro yeni. muma ulana kene msada woromi usuku arabiya daga kene mma guru u Dimaska.¹⁸Amadara makiwa kitar mma moromi urushalima abara nag mani magotya piyar na yash agu, Kefas kima zomo nayi atuk pituru akishi.¹⁹ Mma yitami kudong manzo Yakubu na zyik na mayita kobinu Yesu. ²⁰Yita, kazono kakshiri, azan kabere na inyishini unyong ukusu nang nyakarani.²¹Mma sada makana a miyinzhi mu suriya na kilikiya.²² Akapa kami ba piyar ima yomi ang nyan a ikkisiyoyi iyahudawa imiyi unyong u Almasihu. ²³Akutepu na yeni ama pok nazyik, "piyami amsu pushidi ayi unyong iyisha ushela ubangaskiya umi imasu nyazami, aka rutura". Yeni a duksha kashiri kicupru ki ²⁴Kani abaru migi.

Chapter 2

¹Mma naka, amadara makiwa pituru akanas, mma gurmi urushalima kiyi na Barnabas imma zyi di na Titus. ²Mma gurmi kashiri kama saganyami mma cidda yeni ubishara pinna iriyisha unyong aluma apituga mma berya kaya yi magbaku. Ndeni kene ma tinkatya yeni na maguragu azan usum uwam nang yimi.³Titus uminakiyi, baheline, ba pidong ideniyi ko igollon yi agi yishi macezye migam. ⁴Abere ami ama coko kakwani akabere, ami ama tumu unyong uwur akanisa, yeni ayita u'yanci uwur unyong u Yesu Almasihu Yeni ama mani maguragu aguddu idi aderemi kene na manang mayeni mayi. ⁵ Kizandi aci awur adoyeni konana kapa kadha, nibin na bere ashiri adama sakurgani abara yin.⁶Yami na amen agu ayar amatini bakadamana na yeni amukan mini. ko yeni ayi amani mi ba mani manang na yeni. ⁷kashiri kana shere kani piyami na ayashillaci amani. Amummu yani ama yita a domi utuma uma bashi ma abare akashiri kayalla aza cezyi igam, kamar kenne amado Bitrus mabashi ma'abere akashiri ka yella na acezhi ani yeni igam. ⁸Kashiri kayisha utuma unyong kasugu ka Bitrus makana kaya yo kashiri, kene naka tumzana uyi makana kaya yo kashiri.⁹Yakubu, Kefas a Yahaya, yeni na amen adama duga ikilisiya, yeni ama yogota alheri ami na achigimi, yeni ama doidi kacara reh ku zumunci wur na Barnabas, yeni adeni kene abara magu kiworidi kaya yo kashiri yeni aworoni kayami na'adisan yeni mavurga. ¹⁰Yeni amani maguragu ki minzi na aya caza, minde kumina ku dene kene.¹¹Kefas ima katumu antakiya, kima kagara nayi abarai ibang ayi kazono kayi. ¹²Kefas imma su re maninaru na ayaza zobo kashiri asu suksa adong ayashillaci aciri uyakubu. ayashillaci amatumu, ibiskya azya niciniyi mi kaya za zob kashiri. Apok usahd wa yashillaci ami amani macezye migam.¹³Kindezye ku yahudawa ami amayi nayi ama zoboro manang mayi makari. ¹⁴Mma yita yeni azob manang mani mazamani unyong bishara, mma barya Kefas kazono kayeni na duk nyeni, "pizi apiyu yahudawa piyisha kazan na'ayella ayo ani kashiri kazon na a yahudawa nni na pidama dene aya za zob kashiri yeni ayisha ka yahudawa.¹⁵Wur kiyi a yahudawa auwab, azan "aya za zop kashiri adi ibang".¹⁶ Yokatin, ba oidong na ndama baratar nayi aujinu matya. kate kumuni adama baratar nayeni au bangaskiya unyong u ayesu almasihu ki wari unyong almasihu Yesu amagu kizuk ubaratarwa ubangaskiya unyong u Almasihu azan a kumina kumtya, mba ilama tya, bapiyi dama zuga baratarwa.¹⁷Nnakigbeni kashiri kanapshi unyong u almasihu, kizugi aciwur unyong ibang kenang? Almasihu awani pidere ibang kenang? ko nacun!. ¹⁸Nna Ngurimi asuga kumin kunang a nyazhanha a matya, mami namma tubarya mani kacini insaganan nici ninang agu ndumunmu na abere ama tya kenang. ¹⁹Ko matya nkini kamatya, adomi madishi kazom ku rayuwa idugu rayuwa upiyi zob kashiri.²⁰Ama bankarya mi wumna Yesu azan miyi nyisha urayuwa, ba'a Yesu iyisha urayuwa unyong nipum ninang inyisha kani a bangaskiya ukono kakashiri, kami kamanimi ado nici nikani abara mi. ²¹Insotonon mi alheri ashiri inna mudugan ba madishi mu kusu dugan ugbakanan, abara na bere a matya, mu wani maguragu Almasihu ikini au wam.

Chapter 3

¹Ayin ayu galatiyawa ayazani ituntu! ashe ayizyi akuchok acipanzanyo? azan Yesu Almasihu umi na ana dankharya asaganini ana yizyi ayin?.² Mma ma yogotya mummuanaciayin ishere uruhu amanang mu doka ba aujinu bangaskiya a kusu na yin iyokoton?.³ Mazo gbanti mayin magbakanan azan kene? iciyigh auruhu imangaran unyong apum ayi?.⁴Imenne ukusu gbaki uwammi har mudama yi uwammi?. ⁵Piyellu udugini ruhu, na manang mu iko unyong uyin ideni kene amanang matya, ba mapotya na ubangaskiya?.⁶Ibrahim imado ugaskiya kakashiri, amabargi ni akanyezu ka matini. ⁷Aujina ungwu yokotin ayami adeni ubangaskiya anono ni Ibrahim. ⁸Unassi uman kayita kazo a kaci ku bangaskiya kashiri kadama yisha ayashillaci kanab. amayisha ibrahim ushela ubishara kadangi na yashillaci adama zuga albarka aupu. ⁹Abarakene ayami adugi ugaskiya yeni ade albarka yenna Ibrahim imi de ubangaskiya.¹⁰Ula'ana uyi anici nipiyami unyazhanhzn ana bere amtya, anyakaran agu, "ula'ana uyi kapiyi za ayazhanhan aukusu a nyakaran unyong kunyakaran ku matya na mayisha utumami". ¹¹Akakarka, mu basguran, bapidong na lashiri kawama gaski abaragu izob abere a matya, piyi de kumina uwan shishi idama zuga ceto abara aubangaskiya yi. ¹²Abere udoko azan aciri unyong ubangaskiya karabu ka muni, "piyanmi iyisha utuma na udoka idama zomo uwuri".¹³Almasihu afansandi au la'anu matya mamma deni iwana kula'anane abara kayar, kenna ama nyakaran akula'anane, duk piyami na adaukharhan yi akac. ¹⁴Ukusu deni kene, libarka ninni yi ki Ibrahim ninni tumi kayashillaci unyong Almasihu Yesu adoidi mashere alkawali u ruhu aujina u bangaskiya.¹⁵Akwani, mberbene a bara manang maya shillaci, ayashillaci azu dene abere adha, ba pidong idama sakanya, ba pidong idama piryam.¹⁶ Akapaka, abaran nikawali ninni ki Ibrahim na ni can niyini akuani agu "karican" ade kumina kuya bgaki, karabu kamuni, kapiyu dhauren. "yazuriyarka", yi iyi almasihu.¹⁷Migi mbaran mummu matya mami mama tumu akiwa 430 kacini, har ukyaru ade nikawali nimi na kashiri kama dho kacini. Manangmu gado mama tumi audalili.¹⁸Umatya mana dama tumu mani audalili unikawali kashiri kama do ibrahim uwammi, audelili unikawali.¹⁹Iyan ima dene ado matya? apirimi abarai ibang iwur na adeni yeni nikawali mi. ama tazza uiko umatya ka acigi a shiri, aicara ipiyi yi akacaci. ²⁰Piyi ya kacaci, piyami iyi aka caci ipiri piyu dha kashiri kayi kadha.²¹Matya madazana na nikawali kshiri kenang? kona cini! anama matya mami madama doh nivataru made mamatini mana tumi aujinu matya man. ²²Karabu kamuni, abere a shiri ashishin ukusungwu unyong ibang kashiri kadeni mummu a nikawali unma jagi idi kaci ku bangaskiya unyong Yesu almasihu adoyi albarka yella adugi ugaskantawa.²³Tung ubagaskiya unyong u, almasihu, udotu ma tumu ama karkan idi a tari idi a matya asuksa matumu mu wahayi ubangaskiya. ²⁴Amummu matya ma mani kidogo makana ama wana ma almasihu amani maguragu kizuk macira aubangskiya. ²⁵Mina ubangaskiya u tumi, kizaidi kajes kujaruunwu. ²⁶Na duk uyin na aguzhini na Almasihu.²⁷Na duk iyinna aguzhini unyong wa almasihu, idene makusu ama ciayin na Almasihu. ²⁸ Ba pidong uyahudawa a baheline, iyi pidere ko piyer na biski, ba piyarumiba piyimi, na duk uyin iyi idhe unyong wa almasihu Yesu. ²⁹Yazuyi aya Almasihu, yin acan Ibrahim aya adama gada nikawali.

Chapter 4

¹Nnagu, inna kono kayi magaji musaki mini na pidere, kona ayi kani kadama zya makusu komashe napicu ikini abiskya. ²Kenna muyi, kayi kajes kaya jatanzha na aya ade matini asu suksa kapakanna piwaban ukani itari.³Wuri ma kene, kapa kanna kimayi nono adetidi kude kuma bari na mamanang mu yangwu. ⁴Kapa kama wana kenna kamani kashiri kama kunu kono ka kani, piyini imaba, mawaba ma zob kene na kashiri kama tari manang makani mavur. ⁵Kadeni kene macidda ayayi unyong matya, mashere udiyanci aka nyezu kawur kiyi nono.⁶Yin anono, kashiri ka kuni uruhu kono kakani unyong na sugu na wur. uruhu umi u yash, "Abba, picu".⁷Abara kuning kunku, pigi azan pidere akono, pigi, pizuyi kono, pigima a kuagaji kozono kakashiri.⁸Duk na kene, kazomo, na ma yoini kashiri yin a derema kigumki imi na zan igunki iribin konacun. ⁹Mina na yin iyo kashiri ba na kashiri ka yoini, iyan deni na iguzzhini a kacinyi ka manangmaza shiri na uzu anfani? imani maguri ni akazom kadere tung ama cigha.¹⁰Idama gadhrha atuk aranna anadisha manang me na ipi ipas, akapa na kiwa. ¹¹Npok ni usahd, nyissan utuma uwummi unyong uyin.¹²Ingishin akwani, wanin kenna inyi mina nwani kenna yin iyi ideni nimi ibang ika danghma. ¹³Yini yo agu abara maza yara mayin mma bashini abere ashiri kazono. ¹⁴Duk na ukusu nang yimi unyong nipum a ribimmi mudeni ni unyong mamaka iyagsan nimi na ma yezyemi ka rabu kamuni, isheri mi nane picigi washiri nane mi nyi ubangiji Yesu Almasihu usuyi.¹⁵Abara kene, nya kiming nayin? ndisu shaidu yin, ba mudama wanzaganami, ina dama kharba ayizyi ayimi adomi. ¹⁶Kenna muyi awani na yini gabini, abara nang baranni nibin?¹⁷Yeni agbenini, ade kumina kuyitini, azan ndong mudugan ni dama zuga, yeni amani masotanyami nayin zoboro yeni. ¹⁸Mudugan magu ko uyinku dene kukammi abara ai dalili idugzan, azan kuma akapa na kidama yi na yini.¹⁹Nono nanang nacuncun abara yin inyi unyong kaso kama waba kuma she almasihu azung ka zomon unyong uyin. ²⁰Ane maguragu kiyi nayin ndama sakanya rimyigh rinang, abara na kasugu kaghmoshi kani mi uyin.²¹Barinmi yini yau marmari ma wana au karkashi umatya, ipotonni kenna matya maku?. ²²Anyakaran agu Ibrahim ide nono na bahnarumi kadhe a kono ku baiwa, kadah kami akono kapiyini uni na ama yantar nayi. ²³Ukusu ma yitan naka, kono kaknku baiwa ama waba kani aujina uki yashillaci kadah kami auwaba kani kaku yantaciya kupiyini anikawali nimi na amaman dene.²⁴Adama iya ma barya kenna ukusungwu uyi na nna ayini amira, asune nikawali niyi riba, nikawali nidha a niciri a kupana ku sinayi awabazya nono nayi aderem. yi iyi hajaratu. ²⁵Hajaratu ami mina anayi kupana kusinayi kun kuyi kuyi arebiya yene asne urshalima ukapaka, abara unuyi unyong kidere,du na nono na wuri.²⁶Urushalima ungwuyi uzoh uni uyi yan tacciya uniyi piwaban uwur.²⁷ Nare kene na a nyakaran, "yisha rizhagha, pikuru, pigi pizasu wabazya, deni iyum ikimingh, pu pidotu ma daku wab. Abara nono na pikuru na gbaki nakham, apiri na piyini iwabazya.²⁸Minafa akwani kene Ishaku iyi, kenna wuri kiyi nono na nikawali. ²⁹Akapa kari piyar na awabani ayin kiya shillaci yeni am disha ayella na awabazan auruhu akidere kenna muyi har ukyaru.³⁰Unassi uku gyano? zopto piderungwu na dug na kono kayi, abarana kono ka pidere kadama reh kani ugado na kono ka piyi yi ku yan tacciy. ³¹Akwani abara kene, wuri azan nono napidere, wur anono na piyini iyi kuyantacciya.

Chapter 5

¹Almasihu ama yantar na wur abarau yanci, nuskurin azu gur unyong kidere. ²Migi Bulus mbashini agu nna acczyi ni igam Almasihu adaa deniani kadamma kana pirgura uyin.³Kenna migin du sheda piyanna acesken yi pigam muwani yi utilas izoboro manang ma naduk. ⁴Ibrahim almasihu na duguyin ayami na a gaska akaci ka matya, Ijigi tunna ibiskin niheri⁵Au'ruhu unyong madomaribin, kisuksa adalaci na ushiru wur. ⁶Unyong almasihu na maceszye mi gam ko ba mani mazamani kadamma ka matini ubangaskiya utauri uyi a utuma uma mani, unupiri amadugan. ⁷ Imasu gangzanzana nateng wani nyazyi ni ama dishi mu biyayya na ribin? ⁸ Matuburga mana dene kene azam maciri kapiyi yarkhanni.⁹Uyist uchin uni una dene akusu kashishin kabugu. ¹⁰Nde ushiru agu naduk uyin unyong kashiri idama mingazini udong ujina ubakti.piyami iridirin ni nasugu mi, idama shezye uhukunci, ko piyami iyiwan.¹¹Almani ban dotu disha uwa'azi uma cezye migam iyan ideni asu bogotomi? ba kenna katari kama ciri abara augiciyi kanayi kana man buzarana. ¹²Nyi a kagisa ayami a muzyini aguddu aci ayeni ma babani.¹³Almami kashiri ka yarkanni maringdini unyong uyanci, zu zyinin uriba uyancu mi agudunni kari pum, kuta kumuni, unyong ukauna dishan acianyin uuhidimami.¹⁴ Abarana matya mami nadug makuri unyong udoka uyi ndah dumya na mapiyi patibu aka zoni nane rici rimu. ¹⁵Nni ikazana asu mizyzya aci ayin, dukkarin izu wunza aci ayin.¹⁶Nkugu jarin unyong uruhu azu jarin aka manazyi apum. ¹⁷Apum ade maza mamsana mashiri na uruhu uruhu nde mazamanzana na nipum, na duk ayani amansana ani. kuta kumi kuyi maz suskanya madene ukusu na yin imani. ¹⁸Nna ayi ruhu ciddazyini izaini unyong matya.¹⁹Utumu unipum ucandharhan unuyi urituga made maki rik kya sugu ma mani ma yini. ²⁰Madumi na makana kawuga, kaben kamaciti, madazang, maza mani pidong na mazuga, kusu ka pu igasa, waktazana, maciti, ukishiya, matusanang mari kabina,. ²¹Uhasada, ripina, uzangazanga, kudezye kivur dugi mamina mamma maza dugan, mayanimi nane kenna ayami ade idugi kumina kunku zuga ani kigomo kya shiri.²²Nono nu ruhu uma tini rizhagah kazoni kadugan makizhimani matini unagarta, Madumi na kashiri, Utawali'u na mapuru manici. ²³Ba matya mami mayi kazono na mummu.²⁴ Mummu muni muyi mu Almasihu Yesu yeni agicciyen matini mapum yenna mamani kaghaninari ukusu uza dugan.²⁵Nna kizomi unyong Uruhu, kikanidi ujaru auruhu. ²⁶Kizu wana aya mazhabha ma'acin, na kicingzaru na mamen, aciawur macaza.

Chapter 6

¹Akwani, nde azugi pidong unyong ibang, yin iyi unyong Uruhu, igudduyi aujina nutawaliu, ashi mingza aci ayin izu botto nnaini.² Zhinin kidere kya kwanai, muni mudama kurganya matya makashiri.³Piyizhan nici niyi kadamanami, azan kene icipanzya nici niyi. ⁴Kowan iduntari utumuyi ayita, ashi zabkha izher amatsayi mayi utayi basai iduntari na pidong ba. ⁵Kenefa, kowan ipok na makusu mayyi.⁶Piyanna amakasanyi aberami.⁷ Azu cipanzhini, ba piyidama disha kashiri iduntu, ukusu na piyer ibizzan uni nidama baba.⁸ Piyi bizzan amamani makasugu kayi, amamani ma-kasugu idama babka managuzura.⁹Kizu kozo mayishi ukusudugan, kidama baba akapa kadugan, nkikozidi. ¹⁰To, amummu, nkizugi kapa, kiyisha ayashillaci naduk natini tun ba aya dugi nibin.¹¹Yitan mangyakara manang makanuyin. ¹²Ayamani masaganzya kipampa kiyeni, yena acipanzyini agu yishin ukaciya, agu izu shezhe kidere aukaugiciyu kashiri. ¹³Ai aya yisan ukaciya azob ani natya makashiri, yena mani agu ayishini ukaciya, magu yena rerenuyin magu ayishini ukaciya.¹⁴Migi ndama rerenemi konacina, saidai magu augiciye nan nikan manang muya, uya unikya manang.¹⁵ Ukaciya na mazamawuni, azan kadamana, uhalita upas uyi kadamana. ¹⁶Usalama na ujinkai uwanzaganu kayazob manang mami, wato Israila ukashiri.¹⁷Dagu kyaru, pidong izu bogotomi, nde makizhi anipum ninang magu miginyi pideru Yesumi. ¹⁸Alhera kashiri kawur Yesu mukura uyin, akwani. Amin.

Ephesians

Chapter 1

¹Bulus, pikuni u Yesu Almasihu unyong kumina ku Kashiri, makana ka ayamina atezi a Kashiri ayi Afisa ayami adumun na Yesu. ²Ukusu udugu uyi nayin, na uSalama uwor ka Kashiri picu wur na pigaska uwur Yesu Almasihu.³U yabo u wanimi ka Kashiri picu pigaskan uwur Yesu Almasihu. Yi idenidi libarka na konishe libarka ni ruhaniya niyi ynyong uzoh unyong Almasihu. Kadoto ma nafsa uya, kama cankidi wur na kidugi ribin unyong u Yesu. ⁴Ka cankan idi ki kishi kazomi kavur na urayuwa uzawuni kirik kazono kayi u rayuwa uzawuni kirik kazono kayi.⁵Unyong mamani ma Kashiri kadeni mazya idi kiwana nono nakani unyong u Yesu Almasihu. Kama dene kene mudugura kani ka dene ukusu na kami. ⁶U sakamako umuni na Kashiri kama shere u yabo na mazoboh ma Alheri a kani. Muni muyi ukusu na kadugi idi a biskin kacara unyong kami kamaniyi.⁷Kene unyong kami kamaniyi ama sheridi a magyo makani, na maveske ibang a made na Alheri ayi. ⁸Idugi alheri agbaki unyong iduntu na mayo nazik.⁹Kashiri ka baran ayar ni ukusu na inisan amacamsana mayi a ukusu na imani i saganan unyong Almasihu. ¹⁰Na kapa kawani iduru macamsana mayi, Kashiri kadama yende ukusu uyi uzoh na kajhas unyong u Yesu.¹¹Ka cankandi unyong Almasihu kiwana ukusu u gado u Kashiri. Muma mawana magu kiyita kene a kumina ku piyi na ina ceske ukusu kenna imani. ¹²Wur kima cigha madene kasugu u Almasihu kiyishi kazomi kama shipsa asu zoboh kani.¹³Unyong u Almasohu ima potya abere a ribin, abere ama gaskini unyong u Yesu, unyong uyi imado ribin a hatimceni a uruhu ude usarki umina a nugyi. ¹⁴Uruhu uyi umashere mawur adoto maka tumu mazuga yi mani mayi mashipsa asu zoboyi.¹⁵Muni kene, akapa na mma potya abere aribin niyin unyong uKashiri Yesu na mamani mayin makana ma ayami na keben abaruyi. ¹⁶Indama biskyami mamingya nayi na ingisa abaru yin unyong kagisa kanan.¹⁷Ingisa magu picuwur kashiri Yesu Almasihu, oicu udaraja, idugini uruhu basira abaryini kenna idama yogotya Kashiri. ¹⁸In gisa Kashiri ayizyi ansugu nayin agbanta iyita mayerki mayin na gingin. Ingisa abaruyin agu iyogoti made icara ma kigomo ki u gado uyi ayimin a keben abaruyi.¹⁹In gisa Kashiri agu iyogoti uiko u Kashiri ugbaki uza uteu uyi ynoyng uwur na kidugi ribin. Kicubru kimi kiyi utuma ushiru uiko uyi. ²⁰Uni uyi uikonna imma dene utuma unyong Almasihu kapana Kashiri kama cokoniya yi awor kaya kitazyi a deeneyi a kacara karye unyong uzoh. ²¹Adeneyi uzo kigomo naduk, uiko, na kigomo, na ushiru, na konishe nizagi. Ideni Almasihu azan au zamani uru nazik ba, na uzamani uma wana.²²shiri kama dene naduk ukusu a kajhas kibina i Almasihu a deniyi iwana kugbaku unyong uksu ikilisiya. ²³Ikilisiya imi a nipun niyi, u mina uyi piya iyi koinki.

Chapter 2

¹Imayi makitaru unyong ibang iyin na irapu iyin. ²Unyong uyeni na imajara kenna manang ma uya uru. Ima zoboro piyi kigomo kima matus muzoh, uruhu uru uya utuma unyong nono nazopok abere. ³A uda naduk ayar amayi unyong aya zani ribin. Kima zoboro kucok ku apum ayar. Kima tumzana uhali unipum na kumina kuwur. Kenna ujaru unono nami nadugan mayita manigi ma Kashiri ne adon.⁴Kashiri kade u jinkai nakamih mi, abara mamani mani na kamani ayar. ⁵Kenna kimayi makitaru unyongibang, iyende idi unyong nivataru nipas ayina Almasihu. Alheri akani ama gaskidi. ⁶Kashiri kama cokonidi ayi kama dene ayar azomo nayi aci kadah unyong Almasihu yesu. ⁷Kama dene kene abara izamani ima wanna asaginidi u yelwa nazik made alheri ayi awor u Yesu. Asu saganzyidi ukusumi uwor ka alheri ayi.⁸Ka alheri ayi ama gaskini awor ribin, azan muwor uyin, a ukyauta uwor ka Kashiri. ⁹Azan utuma mi, abara ukusu udeni pidon izu. ¹⁰Wur a utuma icara ikani mi, aciddan unyong almasihu Yesu agu kiyishi utuma uvur, ayimina Kashiri kamaru tara, magu kiyishi utuma unyong uyeni.¹¹Kene mingyin imayi ayazawo Kashiri mi unyong nipum. Asu yeshini agu "masara kaciya", ukusuna ana yerkya agu kaciya unyong nipum amina icara ya ayashillaci ana yisha. ¹²Akapa kami ima tusan na Almasihu izaini unyong ayashillaci a Israila. Iyi ajengh mi a ukusu na tari na anugyi. Ide ini kasugu amawana manikatah. Izaini Kashiri unyong uya uru.¹³A minna iyi unyong Almasihu Yesu yin imadangan Kashiri a yendini apatti kani awor unyong magyo ma Almasihu. ¹⁴A uni uyi magmashi manasugu nawur iguddun kiba kiwana kidah. ¹⁵Unyong nipum nikani naka yikin kiguba kika kazono naki tusan di na nikobina. Kanka zyan matya made u umurni na udoka, magi ka cidda piyar upas udah unyong ukani. Madene kene mayendendi magmoshi manasugu. ¹⁶Kadeni magu ka napsa ayashillaci aba unyong nipum nidah a Kashiri u giciye. Awor ugiciye na ka wuni ukusuyi aka caci kayeni.¹⁷Yesu itumi mabashini abere a Kashiri yin idangan nayin ipati. ¹⁸Kene awor u Yesu naduk ayar aba unyong uruhu udah kide ujina umakana kapicu.¹⁹A kene mina yin ayazawo Kashiri, ko piyu dah, azyan aniyimi. Maimako kene yin ajami mi ayina ayami na atri a Kashiri, ajami a utuma. ²⁰Ayami na asugi yeni uzoh ricini ni manzani na akuni. Almasihu Yesu u tayi iyi mafifici katari ka kusuga. ²¹Unyong uyi masuga naduk makorkuran, asu gbakanzana ne kudhagha unyong Kashiri. ²²Unyong na ana sugini nazik iwana kazomi ka Kashiri unyong uruhu.

Chapter 3

¹A kene migi Bulus, piyina ashishin abara Almasihu abaru yin izayo Kashiri. ²Imminza magu ipoton autuma ugbaki a alheri a Kashiri a dugimi abaru yin.³In gyakarimi kene anamura ami na abaranmi muni muyi ribinni nisan na a gyakara acun unyong adong a takarda. ⁴Kapa kami na ima karanta ukusuru, idama yogotya mayo a unyong ribin ni nisan u Almasihu. ⁵Mumina akapa kari ama baryani ayashillaci. Amina na abaran u manzani na akuni na atari unyong uruhu.⁶Abere a Kashiri ami ayi ayazayo Kashiri na ajami ugado mi ayina wur, nagbaka mi unyong nipum nidah. Ajami aujaru mi unyong ninugha ni Almasihu Yesu uwor ka abere a Kashiri. ⁷Ukudeni in wana pidere iwur a ubaiwa u alheri a Kashiri na kadigi mi uwor ushiru na maiya mayi.⁸Kashiri ka digimi u baiwuru kenne muyi amigi impiri macun unyong kebabu a Kashiri, migi imabashi abere a Kashiri kayazawo Kashiri a madeh ima Almasihu maza uteu. ⁹Idene ayashillaci naduk ayogotya macamsana maKashiri, ribin ni gusan niyi anapa nari na wori Kashiri ka gusan yi inapsan makusu naduk.¹⁰Kene awor ka ikklisiya, ayade uiko na ayade kigomo ki matus muzoh adama yogotya u hikima u Kashiri a igyan mubaktazyi. ¹¹Muwani a kumina kuza uteu na icesken unyong Almasihu Yesu picu uwur.¹²A unyong u Almasihu kizayidi usahd nakham, na madumi abara ribin niwur unyong uyi. ¹³Kene ma ingishini izu guru kacini na kaday, kimna insheshen abaru yin muni muwani mazobho mayin.¹⁴Kene na inkhaghanon anaru anan kazono kapicu. ¹⁵Uyi na a yessah nono nugira naduk nuzo na naka jhas. ¹⁶Igasa Kashiri ba ka du domini magbaki made mazhakpho, shigurin kene na uiko uwor ku Ruhu ukani, uyi unyong uyin.¹⁷In gisa Almasihu izomo unyong nasugu nayin uwor ka ribin. Ingisa i kubkura a sugana a zullun kene unyong mamani mayi. ¹⁸Iyimi unyong mamani mayi magu iyogoti, ayi naduk na ayazob Kashiri iyan iyi mazullun, na mabandari, na ucogo u mamami ma Almasihu. ¹⁹Igisa magu iyogoti mafifici mamani ma Almasihu na uwori mayogoti denin na makurgani maKashiri.²⁰Mina ga piyi yina uiko matumzana naduk ukusu upiri ukusu naki gisa ko kimingzya, a uiko ukani uyi unyong uwur, ²¹mazhakpoh ma wani uyi unyong ikklisiya uwor u Almasihu Yesu ma kana anapa kanap naza uteu.

Chapter 4

¹Kene amagyazyi manan apiyi na ashishin abara ka Kashiri, ingishini iyisha ujaru udugan mayenki mami na Kashiri ka yerkandi. ²Izomo na duk na utawaliu a mazob na uhakuri ishere nikona unyong mamani. ³Denin kenna idama zomo akaci kadah unyong uruhu ikayina usalama.⁴Ade nipun nidah, na uruhu udah, kenna ayerkanni a masuksah madah. ⁵Kashiri kadah, ribin nidah, mazura madah. ⁶Kashiri kayi kadah a picu naduk, iyi uzo naduk, awor naduk, na unyong na duk.⁷Adugi naduk uwur ubaiwa kenna makurgi ubaiwa u Almasihu. ⁸Kenna abare a kashiri akugu, "na rapkan makana unyong uzoh, ajatanzyaadere unyong kidere. A duksha ayashillaci u baiwa.⁹Iyan iyi itugi? anagu itoron makana unyong uzullum uma mayingzyi. ¹⁰Yi na itoron piyi tugi matus muzo. Ideni kene magu ikurgami ukusu naduk.¹¹Almasihu idugi ibaiwa ne umanzani, na akuni, na ayama bashi abere a Kashiri, na ayakuzana, na a magasan, ¹²Ka deni kene magu ayazob Kashiri a camsana abara utuma, masuga nipum ni Almasihu. ¹³Ka deni kene magu kika tum mayi madah ma ribin mayo kono ka Kashiri kadeni magu kikatum magbakanzana, kenna aya tumi kagyazyi ka kuri na falalau Almasihu.¹⁴Mu wani kene aye azu na wana ne nono azu tumzazya idi. Kenna muyi kizu zoboro uvunu u komashe mamagaza mazadugan na iduntu ayashillaci ayade iduntu ima yishi kabere. ¹⁵Maimako kene kidama barya ribin unyong mamni magu ki gbakana unyong naduk manang makani, yi iyi kugbaku, Almasihu. ¹⁶Almasihu i darkan nipum ni ayadugi ribin. Nipum nimi ni darkan awor kokashe kapa, kenna nipum ni gbakanan asuga nicini nikani unyong mamani.¹⁷Kene incimmini unyong Kashiri agu, izupa yisha ajaru ne ayazayo Kashiri na yeni ayisha uwam uzada utuma. ¹⁸A rigyan majin unyong kumina kuyeni. Yeni ade ani nivataru na niKashiri awor mazayo mayi unyong uyeni na maza pok abere anasugu nayeni. ¹⁹Apok ani ugbor, adigi aci ayeni a ujaru u nipum asu yisha utuma u makari.²⁰Azan kene na imagasa manang ma Almasihu. Imingza magu iman potya uyi. ²¹Imingza amaru magashini unyong uyiyi, kenna ribin ni Yesu niyi. ²²Amazamani mayin dumin ujaru uyin ukapa kari, magu piyu guz. Piyashillaci iguz ina naguzura a kumina ku makari kuyi.²³Dumin piyu guz iguddini iwana iya pas unyong uruhu u kumina kuyin. ²⁴Denin kene magu i bazari piyu pas, iyina Kashiri, aciddanni unyong matini na usarki na ribin.Nikkin kabere barya ribin ka piyi patti bu kiyi nagbaka kani kobina mi. ²⁶Potin manigi, izu dene ibang. ²⁷Izu biskya imami jigi. Izu doh shetani karon.²⁸Piyi dakara, izupa dakara. Na magu iden kene iyisha utuma iyishi utuma a icara iyi magu izzuk ukusa mukya aya maru zzo. ²⁹Abere amaru bozzo azu cira unyong nano nayin. Bevin adugan adama doh kadangma kaya pok. ³⁰Izu nagaza uruhu uvur u Kashiri nivataru a unyong iyi na adenidi kamang a katuk ma ma manakyi.³¹I biskya kucok, na manigi na kushiga na kuyes, na kayak na kucok naduk. ³²Denin aci ayin matini, denin nasugu nayina kpon yafin aci ayin. kenna Kashiri unyong Almasihu iya finni.

Chapter 5

¹Kene iwana ayama magasa ka Kashiri ne ayana ammani nono nayi. ²Izomo unyong mamani kenna Almasihu imanidi, adoh rici niyi uhadaya ka Kashiri abaru uwur, uhadaya urentu kagya na Kashiri ka sheri.³Faskanci na ko ushe umakaru, ko nitafsu ni makari azugu iyisha a kacaci kayin, kenna mudunan kaya zob Kashiri. ⁴Azugu ide kabiri, abere a kidangrah ko alfasha amina adugan ani, namage kene kiwana aya magusazana⁵Kenna iyo magu ba fasiki a piyu iza usarki, a piyu kidakatu piyi ina yisha kirebe idama zuga maringa unyong kigomo ki Almasihu na Kashiri. ⁶Pidon izu tekere ini anabere auwam abara ukuna Kashiri kaya manigi adama wana unono naza pok abere. ⁷Izu jara na yeni.⁸Magu imagi uruhu mi, mina iyi matusmi unyong Kashiri. Iyisha ujaru ne nono na matus. ⁹Agu utuma umatus uyin alheri naduk, madugan, na ribin. ¹⁰Imanu ukusu na Kashiri kaya rizhagha na uni. ¹¹Izu dene icara a utuma uwam na utuma u majin gara a verkeni uni. ¹²Ukusu na uyi ukanisa a ukusu gbor mi acidda uni.¹³Ukusu naduk, amatus ma ciddan uni. Magu ukusu na a ciddan uwani matus. ¹⁴Kene na aku, "pigbanta, puna pipurin mura picoko awor kaya kizyini, Almasihu idama bhallah izo umu."¹⁵Kene, dene matini kenna iya ujaru uyin, azan kenna ayashillaci azade u hikima ba ne ayade uhikima. ¹⁶Imente kenna iyisha utuma na kapa magu atuk ami adugan ani. ¹⁷Izu wana nadhanrah, ama kene, iyogotya ukusu na Kashiri kamani.¹⁸Izu jinkirini a mani mi inabi, madama nagaza ujaru, ikura na uruhu uvur. ¹⁹Iberbene na nikobina unyong u zabura na mashibba na mashibba murihaniya, asu shipsa a takhanzyah yi anasugu nayin a Kashiri. ²⁰Ko kashe katuk ido ribin a ukusu naduk unyong nizagi ni Kashiri Yesu a Kashiri picu. ²¹Ido aci ayin kani kobina unyong kicubru ki Almasihu.²²Ayini, zborin ukusu ayarimi ayin amani ne ka Kashirin. ²³A piyarimi iyi kugbaku kipiyini uyi. Kenna Almasihu iyi kugbaku ku ikklisiya, yi iyi pigakan unipum. ²⁴Kenna ikklisiya ina zoboro ukusu Almasihu imani, kene dole ayini adene ka ayarimi unyong ukusu naduk.²⁵Ayarimi, imani ayini ayin kenna almasihu imani ikklisiya ado nici niyi abaru nini. ²⁶Ideni kene magu i sarkake nini aguskidi na mani na maguzu, mawor a ukalma. Ideni kene magu iduk niyi niyi ikklisiya ude udaraja, ²⁷maza de ku kizyi na ucikas ba kadamgma kayine kannaka, unuwana ude usarki mazade kadangma.²⁸Kenna ma, ayarimi ade mamani na ayini ayeni ne apum ayeneni. ²⁹Piyi mani piyini uyi imani nici niyi. Ba piyi igabi nipum niyi, ina do nini kari a mani nini, kenna Almasihu imani ikklisiya. ³⁰Kiyi nagwaka na nipum niyi mi.³¹"Kenena piyashillaci idama biskya picu a pina asiza piyini uyi, yeni uba awana piyu udah." Muni muyi ukusu ukanisa ka ribin. ³²Ukusu yi uribin, umi ugbaki, iberbene, anabere u Almasihu na ikklisiya. ³³Duk kene, kowan unyong uwur imani piyini uyi ne nici niyi, piyinumi ido pirumi uyi kicubru.

Chapter 6

¹Yin non yishin u biyayya ga aci unyong Kashiri mummu muni mudugan. ²Mummu muyi umurni uzoni daga ka Kashiri agu, "Do kicubru ucu na nau. ³Magu kijina kimu kivurka pidene nivataru nicok auya."Yin acu, zu nagaza nonnayin nasugu saidai iwaba nani aujina Kashiri.⁵Yin adere, dugin kicubru kacugiruyin auduniya, na uhaki ukicubru na kumina kudha, Almasihu ni yishayi. ⁶Azan utumu zyinzyini ayizyi, na kenna aya na mani madene nasugu nadong na boko, ama na adera Kashiri aya yisha ukusu na Kashiri kamani na nasugu kadha. ⁷Aduksha kicibru na kumina kudugan magu a Kashiri na iyisha kani, azan ayashillaci. ⁸Iyo, ko mashe matini na piyar ideni, ayi kono ko pidere, Kashiri kadama saka yi.⁹Yin acugira dishin kene nnaini, azi dukshin yeni usahd, iyo piyi yi Kashiri kayeni nayin iyuzo, izayi kasugu kacaza.¹⁰Akamangarin, shigrugin ka Kashiri, na ushiru ikoukani. ¹¹Cansani unyong Kashiri a nyazhana aushiru ma iya ma citini ni bilis.¹²Upamuwur azan nayashillaci na kiyimi ama ni ruhohi iza dugan uza shiri, ayu iko, na aya kigomo ki kapa kanka kiyuyeni. ¹³Magu kene, zyinin naduk makusu ma niguma maKashiri magu ishir katuk kanka kacaza na maduru naduk, shigrugin.¹⁴Magu kene shigrigin, ribin niwana kisogo kiyin, matini mawana usulke uyin. ¹⁵Majagu bishara mawana nya araka aibiniyin. ¹⁶Banda mummu, zyinin ugarkuwu bangaskiya, unni dama wunza kicira kipirogo pimi.¹⁷Zyinin kapunk ka magaska, na kitan kiuruhu, abera Kashiri. Ko kashe kapa igisa Kashiri maza yanzana au iko uruhu kani. ¹⁸A kumina kunku, ngyazanini anirgari, agisa Kashiri abara kayu tsarkaka.¹⁹gima gishin Kashiri sabona mi, magu nzug ubaiwa umaberi, aberya ba usahd ukusu vusun au bishara. ²⁰Unna miginyi pikurimi, nshi-shin, gishinmi Kashiri nsaganya bausahd abera Kashiri kenna anayi.²¹Tikikus kobinu nang u matini, pitumzana uKashiri, ida barini ko iyanni, magu iyogoti kenna nyi. ²²Nkunuyi magu iyogoti kenna kiyi, anuzini nasugu.²³U salama uKashiri, na Yesu Almasihu mu wanzagana ka kwani na ukauna ubangaskiya. ²⁴Alheri a tabbata kaya mani Kashiri kawur Yesu Almasihu na mamani mazadara.

Philippians

Chapter 1

¹Abulus na Timoti adere kashiri, makana ka ya matini unyong Almasihu Yesu ayufilibi na aya tumzana aikilisiya na ayuhidima.² Alheri akashiri picuwur na Yesu Almasihu, mukura uyin.³Nna guda kashiri akapana mminganni, ⁴Kokashi kapa nna gisa kashiri abaruyin ade kasugu kabok.⁵ Ngudazana maparki micara nayin amajagshi abera kashiri, tun katuk kazoni mawanukyaru. ⁶Nyo piyi cingyi utuma uvur uyin idama mangarya akatuk ka Almasihu Yesu.⁷Mudugan umi agu ntakana minzini kene, naduk uyin, magu iyi unyong kasugu kanang, naduk uyin aijaminang analiheri akashiri, amashi-shi manang na makare mubishara. ⁸A kashiri kayi ushaida unang kenna ndeni kasugu uyin naduk, na idug ima mani manna Almasihu Yesu imani.⁹Kagisa kanang kayi, mamani mayin magbakana na mayo. ¹⁰Magu icanka ukusu dugan, awana aya matini, azade irapu maka zaga akatuk ka'almasihu,¹¹ Ide usakamako utumuyin umatini unazugsana ualmasihu Yesu, munmu amagu udaukaka na uyabo ukashiri.¹²Akwani nmaningu iyokotin ukusungwu wanzaganan nami umukanabera kashiri. ¹³Har muwana kene agu ayokoton agu mashi-shi manang a sabona Almasihu.¹⁴ Akwani nakam unyong kashiri amazuga ma shigruga ama shi-shi manang apirya macira mabashi abera kashiri. bausahd.¹⁵Adong ayu waazi wabera kashiri amanigi ni kotoru, adong kuma a kumina kudugan.¹⁶ Ayella yisha ungyong ukauna, yenayo agu ayenden mi na agu nmente ubishara. ¹⁷Ayelli ayaushela wabera kashiri a ma mani maci azan akasugu kadha, ama mani mayeni nshezha kidere utami.¹⁸Iyan itakan? ko nni, ko nibin, ayishi ushela u almasihu, kasugu ka bokomi a mummu, I, ndama yisha rizhagha, ¹⁹magu mummu muda wana ujina u magarga manang, aka gisa kayin na ma muki ma Yesu Almasihu.²⁰Magu nsuksa, adeni kasugu, ndama potyami ugbor konacin, ndama shigruga ade kasugu kashiiri ma ka kana kamangarin, ado kashiri kicibru a nipum ninang na manang na make manang. ²¹Magu umi, nivataru a Almasihu, make auriba.²²Nmuwani magu ngara nysha utumu kashiri udugan, nbizhi ukusunna ndama zya. ²³Naduk iyini ba idaskan kuminakunang, ukusunna nmani agu ariti azomo na kashiri, mumi mu piri au vura. ²⁴magu ngara muni mupiri abaruyin.²⁵Ndumun ndama zomo nayin ubangaskiya uyin udenimi nzhaghanha. ²⁶magu izugi udalili uma rerene u almasihu umi mariti manang uyin. ²⁷Zomin kazom kadugan, magu ko nwan mayitini, ban zamimi, npotya agu ishigrugan, kumina kude, aya kidere nadug uyin abara aubangaskiya umi na ubishara una dene.²⁸Bama pok usahd waya cogono,mummu muda daska yeni makizhi, yin kuma agaskini, mummu amu ciri ka kashiri. ²⁹ Adenini matini, magu azan madumi na Almasihu nazhik ni dama dene har idama shezhe kidere abaruyi.³⁰ ashezhe kidere kinna iyitan nsu shezhe mawana ukyaru.

Chapter 2

¹Ndai Ade ukusuma shigruga ualmasihu, nna Ade manuzu manasugu a mamani mayi, nna Ade uzumunta auruhu, nna Ade kidere kishiri,² Kurgan in rizhagha ninang magu kumina kuyin kuwankene, ukauna udha, ashi konusura auruhudha, kumina kuyi kunkudha.³Zama yisha kadamana amamani maci ko mazobo maci. Namagu kene a kasugu kamatini kowan izya kobini apiyi nici niyi. ⁴ Pidong izu yita ibukatu iyi apiri ikobina.⁵Kumina kuyin kuwana unyong Yesu Almasihu.⁶ Piyi mazomi ade nyan mukashiri, bama guddu mummu muwana yi kadamanami.⁷ Na mummu muwan kene, inazyayi nici niyi akadamana, Iwana nya pidere, aukamani wayashillaci, azugiyi nyapiyar. ⁸Ima toddo nici niyi kajes, adumya na make, make mugiciye!⁹Namuwani kene kashiri kadoyi udaukaka ugbaki. Adoyi nizagi nipiri konishe nizagi. ¹⁰Magu unyong nizagi ni Yesu konishe niru nidama tuturga, aru ayayi uzashiri na uya nakajes kamayingzyi. ¹¹Ko nishe nirem nidama barya agu Yesu Almasihu iyi kashirimi, maka kana cudaukaka u kashiri picu.¹²Amummu akwani, kanin. nukusunna iyisan nyi nayin bare na nzamini, yishin utumu magaska mayin nausahd. ¹³Akashiri katumzana uyin, yishin ukusuda bokonya kashiri kasugu¹⁴Yishin koiyan anasugu navur.¹⁵ Magu iwan ayazade ukusu kizogoru, aya matini, nonna kashiri nazade ibang, denin kene awana matus auduniya, acacaci kakusana ku nagazhi. ¹⁶Detin abera kashiri nateng nzuga ukusu madaukaka kashiri akatuk kakani. Ishi yokotya agu kidere kinang azan uwam.¹⁷Kona apimranmi na kenna usadaka uhadaya uyi nautuma umadomanibin uyin, nyarizagha nayin naduk. ¹⁸ Yinma yishin rizhagha namigi.¹⁹Nya kiming kima kunu Timoti uyin mina-mina, magu kasugu kanomomi ndai npoton kenna yin iyi. ²⁰Nzami pidong iyi nami, piyideini akasugu nateng.²¹ Yena gbenani kadamana ka Yesu Almasihu.²²Yin iyo yi na kenna kono kana yisha utumu picu, kenna yi disan mi autumu bishara.²³ Yi nanmani makunu uyin na kumina nna nyitan kenna ujaru unang uyi. ²⁴Nde akasugu kanang mawanuyin utami nkashiri kadumun.²⁵Nmingza mapakun Abafaroditus, akobinunang, pijamu nang utuma, pijami uniguma, pidere aukusu nan mani.²⁶ Iman goro amani mayitini yunkenna yin imapotya agu igononon. ²⁷Anibin imagonono anadama kye. Kashiri kama potya kidere kiyi, azanyi utayi, migin nami, kasugu kazu shirgimi.²⁸Muni mudeni na nmani makunuyi, magu nasugu nayin naboko ndai tumi. ²⁹ Sherin Abafaroditus anasugu nabok unyong kashiri. Yitin idug iyeni nudaraja. ³⁰ Abarautuma kashiri nimanadama kye. Ado niciniyi mayishami utuma makurganya ukusunna anyi yin idenimi.

Chapter 3

¹Akamangarin, akwani, yishin rizhagha ungyong kashiri, mayakaran ukusungwu azan kadamana kazhib umi, aberami ama mukini. ²Denin matini anaci ayin. yotin atumzanan acaza. yotin na acezhi ayashillaci. ³Wur kiyi mavurga madugan, aya zob kashiri nateng, kishiridi ungyong utuma wapum.⁴Nkayo magu nde abere. nna pidong iku ide abera nipum, migi npiriyi. ⁵Ama vurga mi katuk ka manazhiba, migi piyisaraila, kibiga ki Bilyaminu, piyahudawa, ana bera ma napsana migi a pifarisawa.⁶Anabera utuma umawunza aya zayo kashiri, autumudugan nzami ukusu kizogoru. ⁷Mazuga mukusungwu nan yisan ma mana na Yesu nyitan ayi ukusu cazami.⁸Nguddun manang mamma na ukusu cazami a ma mana manang na yesu. mazuga ma yesu madenimi nbiza makusu mamma, nguddun makusu mamma ukusu cazami magu nzug marinyiazomona kashiri. ⁹Azugami ungyong ukani. Izyami macira manici ninang. anabera manang nda zuga marinyi aicari kashiri mado manibin. ¹⁰Nmani mayokotya yi na macoko mayi na kakusu ka kidere kinna ishezhen magunwan ne yi a makye mayi. ¹¹magu nwan neyi a katuk kanna mayazamada coksono.¹²Azan magu nman zuga ujinu kashiri, azan magu nman wanapiyer ukani mi. mimi yisha kene magu nzug ukusunnakashiri kada tusa ayakani. ¹³Akwani, azan magu nman zuga ujinumi. ukusude na nyisha uda dene nwurunu ukusu man wanzagana magu nzug ukusu yi kazono. ¹⁴kumina kunang kuyi kazono magu nzug ujina uma shere ukusuna ka denimi u Yesu Almasihu.¹⁵Ayang aduri mazuga kani aminzag muni ajujina udugan, inna in mizan kadamna kabakti, Kashiri kada barini idong. ¹⁶Ayer ayezhineh akatina aman katumu.¹⁷Iwana aya makasa umigi, akwani yitin nariba ujaru wa yangah amakasan uwur. ¹⁸Ayashillaci abaktazhi. yeni ami na indugini kutepu kuyeni, unyong mayinzhi nam bashini-ayangha ama gabani magbaksa. ¹⁹Kamangarin kayeni makey. Kashiri kayeni unyong, matakerene mayeni mayi unyong ubgor uyeni. kuminna kuyeni kuyi amanag mu yah.²⁰Urenyu uwur uyi izo shiri kuri ana rakurga kashiri. ²¹Idama saskah apum ayer agudu na riyi niza ibang.

Chapter 4

¹Abara mummu akwani nya kinning kimayitini, mabogo masugu na karawani kanang, nyazanin ashiri aujinu kashiri, ijaminang. ² Ngisa Afodiya, ngisa sinfiki, kumina kuyin kuwana kudha kakashiri. ³Kene, npagishini akwani, mukin ayinara magu ayar a shezhe kidere naduk amajakshi abera kashiri na kilizma nakudezhe kujamiu tumu nanag. Ayana azagi ayeni ayi alitafini nivataru.⁴Zaganin akashiri ko kashe kapa, npagurimi, yishin rizhagha. ⁵Biskin kaduniya kayita matini mayin, kashiri kana pati. ⁶zu mingzin kadamana, na magu kene, akoiyanni akagisa kakashiri na maguda, kagisa kayin kashiri kayokotya, ⁷ Usalamu kashiri, uwori mayogoti udamente nasugu nayin, na kumina kuyin unyong Almasihu Yesu.⁸Akamangarin akwani, ukusuyi nibin, ukusu kicubru, ukusumatini, ukusu vur, ukusu mashere, ukusu na yende mamani, ukusu ma yerki nateng ude uyabo, imingzuni. ⁹ Ukusunna yin imakasan, ashere, ayita umigi, Yishin utumami, kashiri kadama yi nayin.¹⁰Ngudan kashiri nakam magu yin iguddun kude kunang, idetenmi nateng anatuk arawori, bamazuga kapa kama mukyami. ¹¹ Azan abarumi nan kuma kene, nman makasa mayi kene. ¹²Nyo kenna ndama zomi amazade manang, nyo kenna ndama zugu kusunna nmani. Amummu nmakasan kenna ndama rye ashiturga na kenna ndama zo aigbom, kenna ndama zomo ade na mazade. ¹³Nyo madene koiyanni kapiyi mukshyami.¹⁴Naduk kene, izomon nami akidere kinang, ¹⁵Iyo, yin mafilibiyawa, agu akacing kubishara, kapa nam mabiskya umakidoniya ba ikilisiya ima mukyami amado ko mashere sai yin utaini. ¹⁶Kapakanna nmayi utasalonika, yin ima kunzu na mamukshi mayin azan kidha. ¹⁷Azan magu nmani kadamana. Amummu, nmani ukusu mapirgura akanisa kayin.¹⁸Nsheri naduk, nda koiyanni. Nde nishiti. Abafroditus adugimi nkusu muciruyin. Murentu manukani, ukusu na kashiri ka sheri. ¹⁹Kashiri kadama doini ukusuni mani nakam amagbaki mukusu na kade unyong udaukaka u Yesu Almasihu. ²⁰ Mina, udaukaka uwana ka kashiri na picuwur uzauten. Amin.²¹Sumazhin ayazob ka kashiri, akwani nakiyi nayeni asumazhi.²² Naduk aya kashiri aya kusumazu, balle ayayi ka akarari ka kaisar.²³ Aliheri akashiri Yesu Almasihu azomo na uruhuyin.

Colossians

Chapter 1

¹Bulus kumanzokukashiri ka'unufi ukashiri na Timoti kobinuwur, ²makanakaya matini akwani ugyong Almasihu ayi ukolosi. Alheri na usalama ukashiri ukura uyin. ³Kokashe kapa kina gudazana kashiri, picu kashiri kawur Yesu Almasihu, duk kapana kigisa kashiri abaruyin.⁴Magu kipoton aberu bangaskiyuyin u Almasihu Yesu, na ma mani manna iyisha aya matini, ⁵abara madene manasugu aukusu na tarini uzo. Imam potya mummu ana bera nibin,⁶ Agu, ubishara uwanini, kenna unu wani uduniya naduk, ashi pizzura mapandurga, Kenna mu wanzagana akacaci kayin aciri a katukna yin ima potya ayokotya Alheri akashiri.⁷Kenna yin ma makasa kabafaras, pijami unang ukidere, piyu matini autumu kashiri abaru wur, ⁸ibarandi ma mani manni yimi auruhu.⁹Mummu mudeni tun katukna kima potya aberami, kikozhidi magisa kashiri abaruyinm, ikur na mayo ma kashiri na iduntu iuruhu,¹⁰ magu idishi kazom kanna kashiri kadama shere, abokonya kani kasugu a komushe na yin iyimi, adene matini ako ushe utumuyin, ashi pizzrura a mayo ma kashiri¹¹Kashiiri ka pirini mashigruga na mashiri mana sugu aushiru daukaku kani, magu ishir auhakuri na mabogo manasugu, ¹²ashi gudazanakakashiri kankaguddun di aya de ugado waya matini ara yi amatus.¹³Ima zugidi a kigiomo ki majin, aguddi di a kigomo ki kono kayi kanni mani, ¹⁴kanna ukani na kizugi magaska, magusku mibang.¹⁵Knani kayingyan mu kashiri munna anayitani, magaji mayi tun azyima nabsa kadamana, ¹⁶abara magu uyi na nabsan koiyanni, ukusuyi uzo na kajes, ukusunna ada yita na unna dama yitani,ko ikursiyi, ko aya kigomo, ko ayu iko, agunadukukusu na kashiri ka nabsan uyi, yi iyi maguru mamuni. ¹⁷Yi iyi kazono k kiyanni, koiyanni yi ide¹⁸Yi iyi nici kanipum nimi,watu ikilisiya. Yi iyi kacing, izoni ka macoksono ma mayaza, magu uyi koiyn iwana ukusuyi kazono. ¹⁹Uyi naduk makura ma kashiri mawani, magu kashiri apok urentu u mummu, ²⁰kumina kuyi magu kashiri ka nabsa ukusumi utakani, ukajes ko uzo, ashi mente nikobina a mangyo makani mugiciye²¹Magu wuri akadon kapa kimayi ajan kakashiri, aya za mani kani anasugu, ayutumu kucok.²² kashiri kanka nabsan idi a nipum nikani, watu, amake makani, magu kadug idi isarkaka, ayaza de ukusu kizogoru kazono ka kani. ²³Magu kene, inuskura amadumi mayin, aya zomzhi, agingan bama biskan madena manasugu aubishara unna yin ipoton, unna adeni naduk ayashillaci auya, unna migi Bulus nwani pitumzanan uwuni.²⁴Npoton urentu a kiderekinna nshezhen abaruyin, anipum ninang nmanganzya ukusu takan a kidee ki Almasihu, kinna acigananmi abara nipum niyi, watu ikilisiya, ²⁵unna nwani pitumzanan uwuni autumun na kashiri kadugimi kude abaruyin, magu nbarini abera kashiri nateng,²⁶Magu, ukusu nisantun kacing kadun, amaru saganya aya matiini makani. ²⁷Muni na kashiri kama mani ma bari ugbaku kai kaya zyo kashi, ukusukanisa kami unuyi Almasihu ungyong uyin, madene manasugumu daukakunna adama saganya²⁸Munina kibashya, ashi dishya kaduniya ugargadi, ashi makasa yeninaduk aiduntu ade kumina kumagu kidug kopisheuyar ikuri ungyong kashiri. ²⁹Mummu mudeni nshezhe kidere, atari ushiru unna kadenimi auiko ukani.

Chapter 2

¹Nmani Magi yokotin kidere kinna nshezhen abaruyin, abara kayayi ulawudikiya, na aya dotu mayitami. ²Nyisan utuma abara Magu nasugu nayin na shigruga ama parki yeni ungyong ma mani micara mazuga mayo manibin nikashiri, Almasihu.³ yi iyi kiceke, kanisan kiduntu na mayo.⁴Nbaran kene abara magu pidong izu cipanzyini. ⁵Nzami nayi a nipum, auruhunang uyi nayin. Nya nizagha, amayita manangmayin mavur, na madumi mayin ungyong u Almasihu⁶Kenni sheri kashiri ajara ungyong ukani. ⁷Igyingura nateng ukani, agyingura na magudazana makashiri.⁸Azu cipanzhini aujinu zadugan, uzauni ukashirimi. ⁹Uyi ne ukusu kashiri uverkuran a nipum.¹⁰Akurgani ni uyi,yi iyi kazono ka ko kishe kigomo.¹¹ Uyi navurganni, mavurga makashiri azan mannaanazya kukpami. ¹²Apukunni nayi amakiwani ungyong mani, uyi na cokononni aubangaskiya uiko ukashiri umi cokonon yi amake.¹³Akapana yin imayi makitaru aibang iyin, ana vurgan anini idoini nivataru agusku ibang iyin. ¹⁴I vesken kuta kuyin na manang mami magumana nawur. Aciddami naduk agingya augiciye. ¹⁵Acidda ikoki na kigomo. Bama nisa, azya kigomo maka kanau giciye uyi.¹⁶Magu kene, pidong izu yisha kobini matya a kari ko kasu, aupi upas ko katuk kasabaci.¹⁷ Mummu muyi ntongoron mukusu dama wana, Almasihu ayi ko iyanni.¹⁸Zu biskin ayaza matini ayishini matya ama dukshi maleku kicibru ibiza ukusunna atari agu adug ni. igmis iyenianaringzya ukusunna yena yitan muwanamazaba manici a kumina kuyeni kuayashillaci. ¹⁹Bama parkhan nanici, anici nimi na nipum naduk na kikawa ana yishutumami aparkhan, ashi kumza a makumza manna kashiri kana do.²⁰Nna yin ikizhin ungyong Almasihu a maang muduniya, yani deni nayi iyisha ne uduniya ujatinzyini. ²¹"Zu purin, ko irenge, ko ireb?"²² Nadug nkusu mummu kamangarin kamuni a managuzura nde atumzanan ami azob manang ma ya shillaci. ²³Idokokimi ide iduntu inipum inna ayendenmagu adishi nipum a kidere, iniyi uwam mi aukusu na nipum nimani.

Chapter 3

¹Ndai kashiri kacokonon ni na Almasihu, gbenin ukusuyi uzo, katina Yesu Almasihu izomi akacara karye ka kashiri. ²Mingza ukusuyi uzo, azan aukusuyi kajes.³ Magu yin ikini avataru ayin anisan na Almasihu Yesu unyong kashiri.⁴ Kapana kashiri kaverkuran kan kayi nivataru niyin. Yin ma nnaini idama verkura na kani audaukaka ukani.⁵Wunin ukusu daza ayizyi ayin auya. Uzina, ufasikanci, maza matini, kumina kuza dugan, nau nukodoyi, unuyi mazob mu gumaka.⁶ Mummu muna nagaza kashiri kasugukayazapok aberakani.⁷ Amummu nayin ima zomzimi.⁸ Muwani magu ibiski nasugu nacati, manigi, kumina kunagazhi, kizogoru, na abera nagazhi anono nayin.⁹Azu dishin akwanai kabere, inan cidda piyugus umi nautumuyi,¹⁰ Iyipkuran a piyupas, amayo piyi nabsan yi.¹¹ Amina naba pihelinawa napiyahudawa piyana avurgan napiyiza vurgan, pijen pidere bapiyizayi pidere, Almasihu iyi naduk, iyi unyong naduk.¹²Amayi mayana kashiri ka cankan, aya matini yipkurin autumu matini, ayade mapusu maci nuhakuri.¹³ Nomokin nasugu na kwanai, adisha akwanai matini, piyide kobini akasugu, igafartayi kenna kashiri kagafartanni. ¹⁴Apiri mummu, mamani anasugu nayin magbakana magu mani mayi koiyan.¹⁵Biskin usalama kashiri ukura nasugu nayin, abaru wuni na ayarkanni anipum nidhae, Gudin.¹⁶ Biskin abera kashiri azomo uyin nakam, na ko ushe iduntu, makashin agargadu junna nuzabura, mashiba muyabu ruhaniya. Ashi shipsa na magudazana anasugu nayin ga kashiri. Ukusu nidama dene anabere¹⁷ nutuma iyisha a nizagi ni kashiri Yesu. Ashi gudazana kashiri picu uyi.¹⁸Ayini, potin abere arungi, kenne muyi unyong kashiri.¹⁹ Ayarumi, ikaunace ayinayin, azu dishin yeni ukusuza dugan. ²⁰Nono yishin aci ubiyaya akoiyanni, mummu muna bokonya kashiri kasugu. ²¹Yin acu, zu nagazhin nonnayin nasugu magu nazu zugu.²²Adere yishin acugiruyin ubiya-ya anaduk ukusuna yin iyimi, bamana yisha utumuyin magu ibokoni yeni nasug, ama anasugu na matini poyin usahd ukashiri. ²³Aukusu ni yimi, iyisha anasugu nayin ga kashiri azan magu ga ayashillaci. ²⁴Iyo, idama shere ugado ka kashiri magu kashiri na yin izob.²⁵ Piyi za yisan matini, udama shere urashi umatini, bama mani maci.

Chapter 4

¹Yin acugira, dugin aderayin ukusuyi uyeni nateng. Iyo agu yimma ide picuyin uzo.²Kaninni na magisa makashiri. Azomi acamsanan akagisa nugodiya. ³Gishin kashiri abaruwur kenna kashiri kadama gbanujina abara magu abari kacing kanibin nialmasihu. Abarumuni nan shishin.⁴ Yishin kasisa magu nbari aberami kenna anayi.⁵jarin ade iduntu abara kayayi uta, ayisutuma nakapa. Aberayin ko kashe kapa ayi amatini.⁶ Anarenturga mapoti magu iyo kenna idama ko pisheuyar abere.⁷Tikikus ida barini ukusunna nyimi unyong, Akwani, umatini, pidere ukashiri, pijamunang unyong kashiri. ⁸Nkuniyi uyin amummu, magu iyokoti ukusu wanzagana nawur, magu ishigruga anasugu nayin. ⁹Nkuniyeni na kwani Onisimus piyudhas unyong uyin, adama barini ukusu wani nnaka.¹⁰Aristarkus, pijamunang akidere, isumazyini na Markus, kobinu Barnabas, uyi nayin isheri ukun, nde itumi ishereyi, ¹¹Na Yesu umi na anagu Yustus. yeni nazyik ayi kayana avurgan ajami utuma abara kigomo kikashiri. Yena nushanzyami kasugu.¹²Abafaras asumazyini Anayi piyudhae unyong uyin, pideru kashiri, kokashe kapa ana nayi akigisa kakashiri abaruyin magu izu rutta akumina ku kashiri. ¹³Ndeni ushaidu wani amagu anatumzana akasugu kadhae abaruyin, abara kayayi Ulaudikiya, na Uhirafolis.¹⁴ Alukki na Dimas a sumazyini.¹⁵Sumazyin akwani aulawudikiya Unimfa, na Ikilisiya ugiruyi. ¹⁶Akapa kanna akarantanni ukun umi, apa karanta aikilisiyi Lawudikiya na ungwu cini Lawudikiya.¹⁷ Barin Arkibas Dene kumina kumu autumunna pisheri ukashiri, magu pikurgani."¹⁸Kusumazu kunku a kacara kanang. Bulus, mingyin na makarki manang. Alheri akura uyin.

1 Thessalonians

Chapter 1

¹Bulus, Silas a Timoti makazaga Tasalonikawa unyong Kashiri ka picu na Kasiri Yesu Alsihu. Liheri nakapes inizomo uyin.²Ki guda dazana Kashiri ko kashe katuk abaru yin naduk kene na kina dizyi ni anadu'a awur mafasazana. ³ Kina mingya nayin bama kazono Kashiri kawur na picu wa yar na ukusu umayishi na mademushiru, namama na uhkuri uma dene kasugum, ausuyi kazono picuwur Yesu Almasihu.⁴Akwani na Kashiri ka mani di, kiyo na mayasah mayin. ⁵Kenna abereashiri awur awani uyin azan anabere nazik na shiru, na uRuhu maitsarki, namadumi. A kenna iyoiduk yayami nayar ayi yin yinna yini uyani.⁶Iwani amagasan awur Kashiri nane kenna ima shere u kalma a kidere kigbaki na righagha ni Ruhu upigomo. ⁷Ukusu deni iwana ukusu mamingi kayayi kuri Makidoniya na kayashillaci ade ma zob maKashiri.⁸Au uyinna abereshiri a righan ko kashe kamaza, azan Makidoniya na Akaya utayani. akenna, kima zob, ushiru yin ma uKashiri, makana zaga, muyi kene, kimani di ,abarini kadagmana. ⁹Yani utayani anaduksha kutepu ku mawana mawur uyin. Ana basha kenna kiyibiran azoboro Kashiri kagara. ¹⁰Ama barya agu i suksa matumu makono kayi kayi aworizo kamina kama conkonya a kushek. A Yesu, ima gaska aya shillaci kishiga ki ka shiri kizu puridi.

Chapter 2

¹Iyo wuta yini, akwani, agu mawana mawur uyin maza mani ubanzami. ²Iyo kenna adeni di a kidere adenidi agbor ufilibi, kenni yo. Kimi ade ushiru una sugu unyong Kashiri don mayishini bishara pi Kashiri unyong upana ugbaki³Domin kwa manyani mawur mawana uyin azan managazimi, ko maza de usarki ba ma cipanzi ba. ⁴Amanda yi kene na Kashiri kadumun nawur, abiskidi amana uBishara u kani, aikene na kiberbene. Kiyi anabere a zan magu kiamshi ayashillaci, amma sai magu kigamshgi Kashiri. Domin akani ka kwada na sugu na wur.⁵Domin kidoto mayishini nano na rebtu ba ko na cun kaman keni yiyo, ko kitau kico udakarami, kamar kenna Kashiri kayi ushaida uwur. ⁶Ki gbenidi udaukaka ga ayar ko nuyin ko kuma kadon. Kina mani kina muren uiko uwur amagu kiyi amanzani a Almasihu.⁷A maimakon kene ki cokonzondii aci awur a kacaci kani kamar kenna pina ina ta'anzartan na nono nayi. ⁸Don kene kide mamani sobonayin, azan Bishara pi Kashiri ka manzanin Almasihu. ⁹Awukusu deni kawur utauni na kide udadi uyin ba amma har mado ma vatawur domin yin Domin yi wani ayar na kimani uwur, Minginfa, akwani, gami na utuma uwur na upama uwur. Katuk na mgyh kiyisha utuma ushiri domin kizu zipkana ko pidon unin akapa kanna kiyishini Bisharar uKashiri.¹⁰Iyi u shaida, kene ma Kshiri , kenna kiyisan uzargi usukuyin ayami adugi ugaskiya. ¹¹Domin kene yin yi yhor kenna kima isarana na ko pishe uyar uni, kamar picu na nonnayi, na ribin namazade abere a makari uyin kenna kima yishini ugargada kuma ashiranini, kima shaida. ¹²Domin yi jah a ujana umi udugan washiri, kankayar kani makana au mulki ukani na udaukaka ukani barini nakabkimaka sugu kayin urma.¹³Domin u dalilin ghor udeni kinki gudazana Kashiri ko kashe kapa. Domin akapa kami nayi mashere abere a Kashiri daga uwur anni makana kuri uzo yenna kicubru kiyin mapote, yi mashere ani ashiran ba kamar abere a piyar ba. Indai kene, yi sheri ko uyanku. Ne kakapanna imashere ani nu ugaskiya uwani kenna nayi, abere ashiri, ukalma unyu uni uyisha utuma unyonh uyin. Yin ayami ade ubangaskiya.¹⁴Domin yin akwani, kyiwa ayar amamagasa mi ikilisiyoyi yi Kashiri ami ayi uYahudiya unyong u Almasihu Yesu. Domin yishezen kidere kimyis yi wur daga aya shillaci ama yinzi mayin kenna yeni ama sheze ayi icara yahudawa.¹⁵ A Yahudawa ama wuna Kashiri Yesu na kudeze kwa Anabawa, kuma a Yahudawa ama zob yeni ama gamshi yeni Kashiri. ¹⁶Ayar ade kumina kucaza kayar na duk. Ama yazidi ana bere ka al'ummai domin azuk magaska. Abara kene ko kashe katuk yeni ayi unyong ibang yi yeni. Kishiga kuma ki jigi uyeni aka mangarin.¹⁷Wur kuma, a kobini ki soton na yini akapa ka cun anibin, ana ishani kasugu ba, kiyi san kanu ku kokari uwur na mamani mayita nyan muyin. ¹⁸Domin kiyisan umarmari umawana uyin. Migi Bulus, azan nideh ba na Shetan yima nyazidim. ¹⁹To iyan iyi ubege uwur ko kurawani ko alfahari ka zono ka Yesu Kashiri katuk kamam wana mayi? ko ba zan yin na kuma kudeze koya shillaci? ²⁰Don kuwa ayin iyi udaukaka uwur na kuma na sugu na bok na wur.

Chapter 3

¹Ukusu deni, naki suskanandi, ki ma yuita maguragu kinadumun manyazhanu kuri. ²Kinkima kunu u Timoti, kobina wur na pidereu Kashiri anabere Almasihu a dishi utaaziya a shira nidi aku penku bangaskiya. ³Kideni kene ma guragu ubangaskiya u kowan uwan ushiri icara pidong ijik, bara au wahaloli, yin iyo ayasandi bara mummu.⁴Kenefa kima yi nayin, abarini kidere kina dama tumu ayashillaci, muma wanzangana kene ne kenni yo. ⁵Mma suska nammi majimre, mi ma kunu mayogotu bangaskiya uyini, nna shetan idama rinjiyini uwahala uwur uwanu banza.⁶Timoti iciruyin idama yende u lanari uyin ubangaskiya urentu na mamani mayin ide kumina kudugan uwur kimani mayitini ne kenna yin imani mayitini. ⁷A kwani ki zugi utaaziya uyin abarau bangaskiyuyin, iyi uyong udamuwa nau bakin ciki wur.⁸Inna ki nyazhanan ushirumi unyong u Yesu wur kiyi araye. ⁹Uyanu godiya nake dama do Kashiri abaru yin? ¹⁰Kina gisa Kashiri katuk nan mmigh, kimani mayita nyanmuyin a dene ikusu nayin ibizyi au bangaskiya yin.¹¹Kashiri picu wur yenna ubangiji uwur Yesu idene yin ipirgurya, Kashiri kayendi di uyin. ¹²Au kauna uyin Kashiri kadeni kenna idama pirya ma mani ma uwanai na kudezye kwa ya shillaci. ¹³Kasiri kadama shiraniyi na sugu nayin nazade ukusu makari, kazono ka Kashiri na picuwur Yesu Kashiri aka pa kama guru mayti unyong uSarkaka.

Chapter 4

¹Aka mangarin akwani, wurkigishini asu karfafini nu gargadi kenna Kashiri yesu agune kenna imagasan uwur, idugi kazom kayinteku uyin, ibo kangya Kashiri kasugu, nekennayi yisha, ipira kene. ²Iyo utewumi nakima narini amayoma Kashiri Yesu.³Ukusu mamani makashiri agu yishin ribin baprituga, ⁴kowan iyogoti kenna pinarunga piyini ribimmi nakicubru. ⁵Azurunga piyi aujina uzadugan ne yaza deribin, naya zayo Kashiri. ⁶Pidon izukosko kobini amanagmamma, Kashiri ideni kashedi uni dama maramakya nekenna kimabarinin ribin.⁷Kashiri kayarkan kanidi awu jina umakari, awujina uvur. ⁸Ukusudeni, piyigabiyi piyanwuri azanpiyar-nizob agababu mazob Kashiri uRuhu uiyi-uvur.⁹Ama mani makwani, azanmagu anagya karanni, yinutayini, Kashiri kama gaskini namamani makwani. ¹⁰A ribin imani akwanai naduk mayingzhi Makidoniya. Kibashini abere agu, akwani mayishikene naribin. ¹¹Wur ki bashini a kwani tarin kukam anuskura na kazom akurganya manag mayin, yishin utuma nicariyin. Kennakima barini kacini. ¹²Yishinkene sa'ujaruyin uwana udugan kaya jaderibin, samuwana magu imanini kadakmana.¹³Ki manidi magu izomonama zayo, akwani ayalla maru pura-umura, sanasugunayin nagunaguzura ne kudezye kuzade kumina ku kusuyi kazono. ¹⁴Ayanashere ribin Yesu imakye a coko, kenena Yesu Kashiri kanaguddu ayamaru purammura uyi. ¹⁵Wur ki bashini abere shiri, aguwur kidotugara, nibiskan she magurema Kashiri, bakabere kidama zonzyidi ayamaru puram mura a coko¹⁶Kashiri u tayi idamatoro acirii uzo. Ina tumu ni Malaika, namapepri marituma niKashiri mayaza unyong Almasihu ma dama zonzo acoko. ¹⁷Wurkitaka gara, ayana amabiskya, naduknayani adazob khayar makanu zo mawuri ayar amana na Kashiri kuri uzo. kenna yar ana zomzono Kashiri. ¹⁸Nuzyin nasugu na kwani naduguwur nai idugya abereami.

Chapter 5

¹aberekadyar nakusana a kwani, amanii ani magu anyakarini kadammana. ²Yinnutayini iyonatek maguragu mawana mashiri masu ne ma wana ma pidakara katuk. ³Ama ya kutefu "kazom ka marentu", makye mata wanyani anayoani. Mudama wana ne piyini iyakaso kuwab. Amazani udoh ujina ucidda aci.⁴Yin akwani, azan amajyinna iyimishi nakatuk kakkana kanagurkini ne pidakara. ⁵Naduk ayar anono na matus nonona inmgi. ⁶Wur kizaidi nonatuk ko namijin, ayaazu purammura nekenna kudezye kumadene ukusudeni, sa yar azomana ucigawaci awur. ⁷Ayana purammura katuk ama purammura, kennamuyi ayanashezya apina a katuk na anashezye.⁸Ukusudeni wurkiyi nono na matus saki zomo a nuskura. sa ayadekiye kiribin yenna mamani kitobokya a kasugu sapigaskan uwur iyi kazono. ⁹Kashiri ka biskan kanidi kiyita kishigaki kani magaskidi na mazuga mu mugaska uwor Kashiri Yesu. ¹⁰Apiyi makye abaru wur, ko na kinagara koma kye, sa kina zomi nayi. ¹¹a kene ina kusuru rikobina namamuki rikobina, nekenna kiyisha.¹²Kigishini, akwani, duginki cibru kayatumzana aka ga za kawur naya jatanzyayar makana ka picu, umina a duk shaidi kidere. ¹³Wurki gishini, inadukaryani a maniyeni abarawutuma uyani. Ina zomzona natek na kwani. ¹⁴Kibashini akwani, daskin ayapok kuto, ishiryanya yeni ayaza shiri nasugu mukin macucu na muna'na, izomona u hakuri na kowan.¹⁶¹⁵a ciga pidog izuramakya mugunta na mugunta, ukusudeni kene, kaninni naukusu dugan karikobina naduguyin. ¹⁶Yishin rizyagha ko'uyanku. ¹⁷Ina gisa Kashiri ba ma pyeke. awu koiyan iguda. ¹⁸munimuyi ukusumi na Kashiri kamani Yesu Almasihu abaru wur.¹⁹Izu nyaza uRuhu Kashiri autuma uyin. ²⁰Izuyagsa kumina kuyin. Makin koiyan. ²¹Idete wukusumi uvur. ²²Koyin ka kusu kayine kucok.²³Sa Kashiri kuzo ka gundini ayazob kani natek ribinniyi, na nasugu nayin naripumniyin ninabsana bakizogoru amawana Kashiri uwur Yesu Almasihu.²⁴ Piyiyarkanni piyar iyisha ukusudugan nayami ana dene ukusum.²⁵A kwani, yishindi kagisa. ²⁶Ina sumazya akwani naduk na yalla azob Kashiri. ²⁷Ka gisa kanag uyin ama mani Kashiri ina dukara manyakara naduk na kwani. ²⁸Sagin niheri nu Kashiri Yesu Almasihu ugyazgan uyin.

2 Thessalonians

Chapter 1

¹Bulus, silas na Timoti ma jaga ki Ikilisiya iyi ũ Tassaloni kawa unÿung Kashiri Picu wayar na Yesu almasihu. ²Alheri awana ũyin na usalama ũkashiri Picu wayar na Yesu almasihu³Kidama na guda Kashiri abaru yin akwani Kenna muduguran sabona ubangaskiya ũyin ukumza kokase Katuk na mamani mannayi mani aciayin mapirgurga. ⁴Wurima kiyisha Utakama uyin ũnyung Ikilisiyoyi Yikashiri abarana ubakuruyin yin na ubangaskiya ũnyung kidere na Ujarabawa unna Yisha. ⁵Ukusungu a ushaida ukukara kwashiri kudugan, abara magu aznni yiwana nono nugira ukashiri unna yi sheshe kidere.⁶Muduguran magu Kashiri kana guddu kidere kyayar adenini akidere kiwana usauki uyin na adenini akidere nawur, ⁷Akapa Kanna Yesu yi dama guru a wor uzo na maleiku mayu magbakazyi ⁸unyung urirem nurah ama manakya ayer a za yo kashiri na ayar azani obiyaya na abere adugan a Yesu.⁹Yeni adama sese kidere kimake ba mani na udaukaka ukani.¹⁰ Idama dene kene nna I tumi katuk kami azuga udaukaka kayar ayi na mapoti mu mamaki wayer adumun abara na Ushaida Umu uma dumi.¹¹Abara kenna kina isha kagisa abara na yin don kashiri ka zini na mashiri makani kada makurgana ko ushe utum Ubangaskiya.¹² ki gisa arizagi ni Yesu rizuk udaukaka uyin na yin abara na alheri a kashiri kawur na Yesu almasihu.

Chapter 2

¹matum ma Yesu adama konashidi akati kadhe uyi ukusu na kibashini uyi akwani. ²pi dama Yishabu kumina kumare aukusu ucaza, ko uruhu ko ukun, ko uwasika udama tumidi, abaragu motumu makashiri madagi.³Pidong isu cipanzyabu ako ushe ujina agu idamatumiyi sai akurganzyi ko ushe ujena amma piyi yi utayi aciddi yi, kono kan kana gaza acidda undong mudugan mu ya anazono, ugreek ayisha kukara acidda peyer ide ibang,⁴ peyer izan nici niyi agu yi kashiri mi ma ina bauta kani a zoma akazomi kashiri agu iyisa kidere⁵Immingan kapa kami nammazomo uyi ima barami ndong minyo ukusu na amma bashayi, ⁶agu ndama cidda yi akapa kadugan. ⁷Amma Yisha utuma ba mazoboron udoka, amma peyer na amma bashayi utuma ama ciddayi uya.⁸Ama cidda ayami azob yeni uduka unna Yesu da make ade uburodi akano, uni udoma baryayi kadamana kuruhu ukashiri.⁹ Mutumu maya a zob ani udoka mada mawanna utuma ushiri ukashiri nau kusu mi uza dugan.¹⁰ Iduk ya yami na acipanzan yani adama zugani karari kashiri don yani asherini ama mani na ugaskiya ukashiri abara ma gaska yeni ''akuni aukusu¹¹kashiri akuni aukusu murentu agu ka gaska yeni ¹²aya agabani kashiri adama sheshe kidere saba na yani ayisha utuma unagazyi¹³Yin, akwani sherin kashiri ana sugu nade ko kashe kapa ana nagaza kashiri kasugu sabo na yin don kashiri kasamganni agaskini, aguskini au ruhu na madumi mayin augaskiya. ¹⁴Kashiri ka yarkhanni anabere arentu magu kizug urentu ukani na uyesu pegaskan wayer. ¹⁵Akuni agu ayar acoko apuru kashiri ashirami , akpherkya abere akani aicariba asirami ko apoti anato akana au rubutu.¹⁶Kashiri picuwur Yanna Yesu almasihu asheridi i cara iba na uta aziya ukusu uwur na umadene kasugumi na alheri akani. ¹⁷Kashiri kadenini uta a ziya asherini autuma ukani anabere akani.

Chapter 3

¹To, akwani, gishin di Kashiri, kenna aberya akani adama coko azuga u daukaka, kenna i nayi usukuyin. ²Kenna kidama zuga magaska daga kayami ayoh ani Kashiridon maza dehmama dumi na Kashiri . ³Amma Kashiri kadeh kidereh kanka dama mukyini a gushini kenna a yami adama yita ni ni.⁴kideni kasugu ka Kashiri a baruyin,kenna yin na dug uyin idama kanini mayishi ukusunna ki ku yishin. ⁵kagisa kawur agu kashiri kadeneh nasugu nayin na piri ama mani ma Kashiri na mashigruga a na berya okani.⁶Yanzu akwani, ki kuyini agu unyong ni zagi ni Yesu pigaskan uwur, azu yishin kuji na ayami a zob ani Kashiri nateng kuma ba masu jara kenna ki magasanni.⁷ Abara na iyo agu mudugan magu Iyishi kenna kiyisha, don kima za yidi utawur. ⁸kimareh idi pidong abara magu kadangma bama gudduyi. ki tumzanan utuma ushiri har immyi na katuk, abara keneh, kidam wanidini ucirah.⁹ kima yisha keneh a zan magu kizaidi kigomo amma amagu iyita maduntani uwur, sabona imagasa uwur ayisha kennah kiyisha.¹⁰Domin kadher kanna kimayi na yin, kima su dukshini udoka agu piyi dama tumzana yi izu rye. ¹¹kipoton agu adong unyong uyin ana yisha utuma kipoyi mi bamana dene nasugu mi sai maningrana. ¹²mina naki dugi yeni umurni agu yenya nuskurah a tumzana Yesu kristi, arye manunaru mayeni.¹³Yin akwani azu kozin mayishi mu kusu dugan. ¹⁴Duk piyi gabiyi ma yisha ukusu na kiku ana tagada awur, yotin nayi azu jara nayi, abara magu ipoti ugbor. ¹⁵Amma zu zyininyi ne piyam na amansanani nayi, amma zyininyi ne kobinuyin.¹⁶Kagisa kawur agu kashiri kan kadeh ku mina ku dugan, ka dugni kumina kudugan ko kushe kapah.Kashiri ka mukyini na duk. ¹⁷migi paul, in nyakaran ai carah inang, ini deni ana yogotya komashe manyakara ma takadan na in yisan. ¹⁸Rizhagha ni Yesu pigaskan uwur ni rinyini naduk duk.amin.

1 Timothy

Chapter 1

¹Bulus, piyu kun Almasihu Yesu anaberye a Kashiri pigaskan uwur, Alamsihu yesu na kide kisugum. ²Makana u Timoti, kono kanang ka ribin: Liheri, Magaska na uSalama uwur Kashiri na Almasihu Yesu picu wur.³Ne kenna ima pira mabarini agu yishin, inama woromi ikaman kenna unguami abarabu agu dene, ayashillaci agu, pina kusa jara u Afisa sa pi barya undama woromi u Makidoniya magu sussa ayashillaci yeni azu magasa madon mabakti u Afisa, maka berya kayangha, azu basha madong mabashi mabakti. ⁴Azu nagaza kapaka yeni nama potonzyi matyehu na kibari ki ga matara. Mana yendezye pikagara, na uteu machansana ma Shiri maciri magepu maKashiri aumaimako mama muku maShiri, mum muyi a kati kanipin nigbaki.⁵Matya mayi ma mani a Kasugu kazan kirig, na kumina kumata aku mamani uvura u kasugu kudugan na mazam maShiri na mazugi kumina na usa hiniya unipin nigbaki. ⁶Adong a biskin ujina umi a kumburga anabere aza marina uwam. ⁷Amani mawana a magasa a matya, ayogoton ani mawanza ukusum na akuma na katyi na agyezyanan. ⁸Kiyo matya madugan unna a zoboron aujina udugan unna adama yisa utumami nateng.⁹Kiyogoton muramu nu matya azan kapiyide ribin nazyigi mayi kayaza zop ribin, ayashillaci ade kayag, nayaza zop Kashiri nayadi ibang, na ya zani Kashiri. Adugi matya kayana wunza ayarumi na yini, na ya mawunzaci. ¹⁰Ayaka gben kayini na ludu, na ayu dakara, wa yashillaci maka deneyani akidere, aya kaberye naya basha ukusu za ujina. Na kuma ukusu udugan nateg umurni. ¹¹Ndugi bu ujina ariba aberye Shiri namazuga mummu mu umuani mude magbkanzi maShiri kade nibarka, ninna adugimi amana, umi nadug imi made nateg.¹²Ngudan Kashiri uwur Yesu. I shiryanami a sheryemi unyong aminci nama dumi iye a utuma uyi. ¹³Mmayi piyi bang asu duksha kidere na azaba. Aman adene mi ujinkai magu mma yisha amazaya na maza nibin nigbaki. ¹⁴Liheri uKashiri uma rinya mi na mayah makani Kashiri Yesu.¹⁵Abere adugan, ayi magu ayashillaci ashere magu Kashiri Yesu iwami au ya magaska ayi bang, uyani ami ipri a managuzura. ¹⁶Ukusu deni izuga magaska, mi iya piyi zoni mashaganya u hakuri Yesu Kashiri. Iyisan kene sa iwana ujina ka ya dama zoboro nivataru ni madawwami. ¹⁷Ukyaru pigomo ukusana, izu makye inisari, Kashiri ukani ka gbaki, ukusu uza dara uzomo maza dara .¹⁸Nduksha umurni unwu, kono kanang Timoti, Nyisha kene abaru anabci na ayisan abaru pu, magu pirinya niguma nidugan. ¹⁹Yisha ukusum namazob ma Kashiri madugan na kumina kudugan. A do ayashillaci agabyami marakurga a biskya mazob maKashiri ma yeni. ²⁰N ne Himinayus na Iskandari ndugi yeni ushaitan sa iduksha yeni kidere ba ana biskya mayishi ukusuza dugan.

Chapter 2

¹Ukusu deni ngisa, yishin kagisa naduk abara yashillaci. ²Agomo nadug naya kigomo magu azomzono nurentu uSalama. ³Muramunu mudugan kazono ka Shiri pigaskan wa yar. ⁴Imani ayashillaci azuk magaska, makana mayo ribin.⁵Kashiri a kadah, piya i yezyi a yer makana Kashiri a piyu dah, Kashiri Yesu. ⁶Ima doh nici niyi magaska ayar na duk a kapakami ka dugan. ⁷Ukusu deni, adenemi unwana piyu mabashi a bereh aShiri na nanzo nbashini ribin azan kabereh. A pimagasan wa yashillaci na aya aribin ubangaskiya.⁸A kene, mmani ayar ayisha ka gisa azapka nacari zo ba kishiga na pkagara. ⁹Kene kuma, ayini aden makusu mudugan na magyakara madugun na kumina kudugan, azuna yisha matozo mu za dugan na makusu made ikorgo. ¹⁰A den makusu madugan a ujaru ujina u Kashiri udugan.¹¹Piyini imagasan kazom ku kizayi ma duksha nici niyi. ¹²Piyini isu magasan ushiru na kigomo ka piruni inuskura azomo¹³Adama na ama zono yisha, ashi yisha Hawa'u. ¹⁴Azan Adamu na ama cipancya, apiyini na ama zugyi nang ibang. ¹⁵Akene ni idama zuga magaska a mawabazyi non, a mazob Kashiri nateg na ma mani mavur ma kasugu kadah.

Chapter 3

¹Abere, ami aribimi, ba pidong imani mawana kugbaku ku Ikklisiya imani mayisha utuma uvur. ²A kene, piyi mani mawana kugbaku ku Ikklisiya izu wana piyu kizogoru. Piyide piyini udah. Igyezyi, na matyni, na manuskura na mahere ajyen na mayoma magasa. ³Izu wana pishezyen umasaku, azan manayisha pikagara. Iwana piyi nuskuran ade uryentu a kasugu izu mani ikorgo.⁴Piyi iyan made ma karari nateng, nono nayi nasu ma disha matini. ⁵Piyi suskananyi made ma karari kayi, ina na idama deteh ikklisiya Kashiri shi?⁶Masu wana piyar ishi sheri Kashiri mina mina, isu shigsa na kuyes, isu jigi a matya na amado ibilis. ⁷Iwana piyu shaida uvur kaya za zob Kashiri, sa azu jigi a ugbor na katarko ki ibilis.⁸Akene aya yisha utuma u Ikklisiya awana aya nuskuran a utuma azan aya de nano nabah na maza shezye masaku na ayarigbenye. ⁹Awana aya de ribin niShiri na kumina kuvur. ¹⁰Ana zonzo a dumya na yani, ashi dene kumina aza ni ukusu kizogoru.¹¹A kene ayini a wana de ribin. Azu wana aya bere a makari na aya zob Kashiri nateng. ¹²Madikinoni azomo na ayini adan dah. Nakenna adama detye non na yeni na narari na yeni. ¹³Aya yisan utuma udugan azugi magyezyi madugan na mado rici nadug a mazob Kashiri Yesu.¹⁴Nyakaranbu makusu mamma na madene kasugum mawana upu mina mina. ¹⁵Ina jinkurga, manyakara ideni kene sa piyo kenna pina jatanzya manang mamu ugira uKashiri wato Ikklisiya iKashiri ka gara, ricini piyi muksha nibin¹⁶Ba pikagara magu mazob ma Kashiri mawur magbaki ima saganya ripum niyi uRuhu u cokonyayi, Mala'iku mayitayi, ama dene u shela kayaza zob Kashiri, ama dumya nayi uya ashi zobkoyi uzo Kashiri kuzo.

Chapter 4

¹URuhu uma barya a mapandara agu agu, akamangarin adong ayashillaci adama biskya mazob Kashiri atara kumina mayita u ruhohi urentu, na ukusu na aya jhas amagasa yeni. ²Kabere na ma kosko i kumina kuyeni kuwana a pussa.³Adama gabani irungfa na mashere ma maninaru n Kashiri ka manapsa a tusanzana aguda kaya dugi ribin na mayo ribin. ⁴Ukusum na Kashiri ka napsan kavur. Ukusum na kisheri a maguda, kigu gabidi ukusum. ⁵A guskun ana bere ashiri na kagisa.⁶Ina pi mingan a kwanyi makusu mammana mawana pidere u matini u Kashiri. A masu sugabu ana bere Ashiri nama magasa madugan mami na pizoboron. ⁷Gusa ato pisu potonya kutepu ku makari na kuwan na ayini ana mani. Pigingya kumina amazop Kashiri kamu. ⁸Ma doh ripum made utuma na cun. Mado rici ka mazob Kashiri made utuma na kanu na kokashe ka kusu. Kadugi ayar likawari na urayuwa ujara mawana.⁹Abere ami aribin ayi mashere na a pirin. Ukusu deni na kiyeh utuma bama vanzana. ¹⁰Ki deni kasugu Kashiri ka gara, pigaskan wa yashillaci, ka ya dugi rici riyeni.¹¹Basha kutepu ma magasa makusu man mana. ¹²Azu dumya pidon iyaksa kizahrah kimu. Piwana piyam na adama dukara ukusu dugan upu kaya zob Kashiri anabere kumina ma mani, uvura u kasugu na kigomo. ¹³She mawana manang dene kumina a u karatu nama basha abere aShiri nama magasa.¹⁴Asu ganya na u baiwa umi na pide na umi na adugibu wa nabci kapa magbaku ma tarkanbu icara iyenim. ¹⁵ayo na makusu mammana dene kumina uyani. Sa mareh kazono mamu kowan iyita anayizhi ayi. ¹⁶Pina nuskure na rici rimu na ukusum na pimagasa. Mare kazono kayeni kena na pina gaske rici nimu na aya pokbu.

Chapter 5

¹Asu gyagga pi cubru, amma pigbene na kutehu na piwaban umu. Pina berya nasambi nane akwanauyi. ²Na kusana kwa yini nane awaban amu, Najinni nane akwanau najinni au tsarki.³Pina do ayini ami na ayarumi ayeni amaru kye kicubru kiribin. ⁴Ba piyi umi ide nono na a song, na doyi kicubru a karkayi kayeni. Sa na bokonya, Kashiri kapok urentu.⁵Piyini isa piyarumi uribin iyi utaiyi, i kabkya kumina a Kashiri isu kura kagisa nakam katuk na inmyigh. ⁶Ba piyi mani urentu imaruke asu jara.⁷Pina basha abere aShiri makusumana masu wana makizogoru. ⁸Piyiza suskanan madetye rikobina nateng, ko aya karari kayeni, idei pikagara pi Kashiri ko di piyi sazob Kashiri.⁹Sa abargi piyini iza piyar umi idama dene kiwa ituru kutashi pirumi udah. ¹⁰Ayogotin na utuma udugan, sa idetye nono nayi, ba piyu makonoshi ikorgo, na maguzu maraka, ko piyu mamukshi aya kidere piyi deni rici a utuma.¹¹Ba ayini adotu shiri, asu porkya akibari. Asu jigi aribyegye na yarumi Kashiri na ami marungura. ¹²A ujina na rindan abyi ayeni magadtog alkawarinsu asoni. ¹³amaru mina nakipai she manigrana narari narari. Azan kazom kakipai nazhik. Awani aya kabere na naya marizhi na jogotu asu basha ukusu asu dugan.¹⁴A kene na ayini asa yarumi adotu shiri ayishi irunga, awaba nono a mente karari sa asu do shaitan ujina uma nagaza ayar. ¹⁵Adong amaru biskya ujina azoboro shaitani. ¹⁶Piyini umi izob Kashiri nateng ade ayaza ayarumi imykya yeni, sa asu zhikpana ikklisiya, ide ma mukshi ma ya yarumi nakam.¹⁷Aya cubru aya utuma u kigomo nateng ado yeni kicubru ki bah, aya basha utuma uKashiri na ma magaska. ¹⁸Abere a Kashiri aku, "asu gyaza taakarkari a kapa ka masokoro mi ninaru, "A bisa piyami iyisan utuma."¹⁹Asu dene piya cubru kabere she na aya bah ko atar. ²⁰Gyanya aya di ibang a iyan ma yashillaci sa kudezhe potya usahd.²¹Idugi bu kazono Kashiri na Kashiri Yesu, na malaiku ma pam ayo ukusum asu dene kipayi na maza de ubanbanci. ²²Asu dene kumina ku tarkya pidon icara. Asu rinya ibang i pidong pina mente rici rimu nateng.²³Asu shezhe manimashir. Pina shezhe masaku na cun a manya kadura kamu na mazagara mamu. ²⁴Ibang ya dong icangan inisu jatanzha yeni makana amatya. Ya dong ini zob kacini. ²⁵A kene, ujaru uma zob Kashiri wa dong ucengan ayadong ina nisani'ni.

Chapter 6

¹Sa ayayi adere a ujina wa cu ayeni ade kazom kakigomo. Ayisha asu dene kashiri ibang. ²Adere ami ade acu ayeni ana barya ribin asu yaksa yeni a rikobina. A kene ayisha utuma nateng akasugu kadah. Acu ami ana reh uriba utuma uyeni aya zob Kashiri nateng, ayamina kapiri ama mani pi magasa a barya makusu mam mana.³Ba muwani magu pidong imagasa adong ka kusu kabakti maza dumun na abere a dugan abere Kashiri Yesu. Maguragu adumun ani na magasa ma Shiri. Piyanwu a piyi de kuyes ina mani ko iya. ⁴A kene na piyami ide pikagara nama dagata mabere aShiri. Abere ana yende mazamani, na kishiga na kizogoru na kizogoru kima karyi. ⁵Naya kuri kishiga nakam kayashillaci ade kumina kubos. Asada biskya ribin. Asu minza anagu ujina uKashiri a uma suga ikorgo na makusu. Cidda rici rimu a makusu mam mana.⁶Mado rici na mazob Kashiri a uriba ugbaki. ⁷Kiyandendi kadam mana uya, kidama suskanya yidi ma cira uya umi na kadamu mana. ⁸Akene, ayar do rici kama zobmakani na makusu.⁹Ayana mani mazuga nakam ajigi a ujina umakari, akatarku. Asu jikshi a ujina umazayo na shaawoyi na ukusuna dene ayashillaci ariya napizyizyi amanaguzura akeh. ¹⁰Ma mani mi korgo mayi ricini ni kucok. Adong ayashillaci akagben ki korgo a biskya mazob Kashiri asu jatanzya aci ayeni a kidere kigon.¹¹Amma pu, piyar uKashiri asu yisa makusu mam mana. Zoboro nateng mazob mavura amani bakipai na tawaliu. ¹²Ina yisha madasana mu dugan Kashiri. Apuru nivataru riza madara na ayarkanbu. Umun munu pidugi ushaida uvur kazono kayar.¹³Ndukshabu ushiru kazono Kashiri kani ka dugsha makusu nivataru, na kazono ka Shiri Yesu, piyi baran ukusuyi ribin u Bilatus Babunti. ¹⁴Zoboro ujina uvur ba ki zoboro she maguru ma Shiri uwur Yesu.¹⁵Kashiri kana saganya mawana makani akapa Kashiri kade libarka, Kugomu gbaki, pigomu magomo. ¹⁶Ayi utayi izaiyi make izomi amatus mana pati. ba piyi menyi kicubru kiyi utayi na kigomo kaza madara. Amin.¹⁷Barya ayade nono na makusu nakam suna pkaba kasugu na madene kasugu ka Kashiri kanka dugsha yar ko iyan nakam a marentu mawur. ¹⁸Barya yeni adene ribin adyeni mashira au tuma ukudo, awa aye madugshi. ¹⁹A kene na idama tara ucira uvur au kusu jara mawana ashere kazom karentu.²⁰Timoti, piya ukusum na adugibu. Biskya abere amazayo na pikagara na kwanai anagu ade mayo a kabere. ²¹Ayashillaci asu basha makusu mammana, a biskan ujina umayo. Saga alheri azomo na pu.

2 Timothy

Chapter 1

¹Na madumi ma Kashiri, Bulus pillunzunun uYesu unyanwu na Yesu. ²Makanu Timothy kono kanna amani, uAlheri, nshishi na kazom kulafia kachiri kaKashiri picu Yesu picu cheto³Naudan Kashiri kanna unbauta kani tung achiti aku mina kuwur kenna nna mingya bu aka gisa kaka shiri nmigh na katuk. ⁴Nnang mingan mayizyi mamu nna potya ne inyitabu a potu rentu. ⁵Amaru barya mi ushiru ubangaskiyumu, ucinyi a ciri kapi pinu now Lois a pinumu eunice, kuma ndumun pide ubangaskiya mi napi.⁶Udalili kenan nan bashabu agu sakanya ukyautu Kashiri uruyi upu tun matarki michari nang upu. ⁷Kashiri kadugi kani di uruhu sahd kadugi di uruhu ushiru na ma mani mu tarbiya.⁸Zugu pi poti ugbor uma do ushaida u Yesu na migi Bulus, mde usarka abaru Yesu. ⁹Piyi gaskan ayar, ayarkya yar ma yarki ma alrehi, azan abara autumuwur, abara ama mani na Alheri a kani, Kadugi di uyo udoto mawanzana. ¹⁰Kashiri ka saganan ayar nivaru na uzau make, ama do maniji riYesu abara kayashillaci a Yesu i deni makeh madara a yende urayuwa uza a haskaka kaci na bishara. ¹¹Abara mummu a samga mi, na mamagasa ayashillaci, ayi pidere mi, ayi piyu majagshi ukun washi an tectege.¹²Ukusu deni inshezye kidere bama pog ugbos ayo piyami na ngaskantanmi, ayogi dama demi ukusu nan dugi, maka tumu katuk kam. ¹³Magasa abere amatini amina pi poton umi, abere ama dumi na Yesu na abere ama doh rici, na duk anayi uYesu. ¹⁴Kashiri kadugi bu ukusu dugan ai charimu babrya uruhu maitsarki adete nateng ungugh zomi akasugu kamu.¹⁵Ayami ayi ama yinzyi muasiya aman tubarya kacini a biskan bishara, har na Fijalas na Harmajanas. ¹⁶Yesu iyitan shishi muya karari ka Onesiphorus abara ama jakshi mama nunaru ma Bulus bama pog ugbor bama su sumayi. ¹⁷Ima kana urom a gbyene mi agi yita ana yizhi ayi. ¹⁸Kashiri kama deneyi ujinkai katuk kankana, piyo na duk kene nayi ima disha majikirini abaru mi. Yesu i jatanzya yi, maka zaga ulafiya, a zugi nshishi muwor uyi katuk kami iyo yima mukshami kuri Afisus.

Chapter 2

¹Yita kono kanang, shirya na alheri ami ayu Yesu. ²Ukusu na piton umi ushaidu yo pidakarya aya de matini yeni a basha aya manzu.³Pina shigruga kidere, ayi kisoja kiYesu Almasihu kide aminchi. ⁴Kisoja kina yi akaci kariguma maza de ushaani uduniya aka sugu. ⁵Ba piyu piganghanhan pima tuplazana nau sum pidamazabu udaukaka she unasara, a zob manag mama tuptazana na usum.⁶Piyi na tumzana nakam idama na biit a baba manunaru mami ni kabi. ⁷Mingya mummu nan basha bu, Yesu idama dene piyogotya koiyan.⁸Mingya, Yesu imakye a cokononyayi a kushe ayi piyi ciri auzuriyu Dauda. ⁹Nshezye uwahala abara ana bere ashiri, ashishizyin abere mi adma shishiniani. ¹⁰Ukusu deni nshigruga abara ka yar naasami sa yeni a zugu ceto umi uzuksana aciru Yesu Almasihu adu daukaka uzenteu.¹¹Abere amiara a nibin, ba kina ke na Yesu ki dama ka zomzono nayi. ¹²Inna ki dama jure kidama disha ki jatanzya kigomo nayi nna kiku kiyoidiyi, yi idama gu iyoyidi. ¹³Ba wur ki zaidi aminci, yi ide aminchi, idama kupayi riciriyi.¹⁴Ana dene yeni amingya kene ana parkya yeni na Yesu, azuna disha pikagara, ababra na pizapini u amfani, pidama wuzzya yeni mapotonzyi ma abere Kashiri. ¹⁵Dene kumina adoh ricimu ka Kashiri, abara na adumun napu, pitumzanan umi idama potyayi ugbor, imagasa aya shillaci abere ugaskiya.¹⁶Zombu abere amira, ana dama denebu pi disu bauta ugumaka. ¹⁷Abere yeni, ajara ne ki gbana kya rimi unyong uyeni, Hymenaeus na Philetus. ¹⁸Aya maru biskya ribin, amagu macokonzyi ma mayaza na maru woro, ama jinkarya adong ayu bangaskiya.¹⁹Bandong uharsashi ukusuga kwashiri unyezyi na gbeng, uhatimi uyimi maguragu "piyi dumun na rizayi ni Yesu idangura na madishi makucok". ²⁰Karari ka gbaki, azan uzinariya nazurfa na napsan mi uren, naci nayimi na maros madong abara audaukaka, madong abara kayak kutuma. ²¹Kowan iguskun riciyi abiskya madishi mi bang idama wana pitumzanan ide udaraja, aman guskura, awana pitumzan Yesu, na maru napshi sagi ina disha ko ushen tuma.²²Abara kene, pidama suma umani uma kusu maza dugan minono, dene kasugu na utuma matini, na mamani, na usalama na aya gisa ²³Yeshi ade na sugu na guzyi. Kupa pikagara piuwam piza matini, piyo mummu daza pijiku.²⁴Pideru Yesu idama wani pigbenu pijiku, idama wana piyu dugan ukowan, kugoni kudama magasa adong, ade kukizyi kuni. ²⁵Piyi nadene ayaza mani aujina, na utawaliu, ba Kashiri kana dene yeni a tuba, ayogotu gaskiya, a supta kumeng kiblis azoboro ushiri uKashiri, a tuba nna iblis ikabken yeni. ²⁶Asune yeni adama potya kimigh nna subtan kimeng kiblis, a zoboro manang maKashiri.

Chapter 3

¹yogotin agu: ana tuga kamangarin kuya unwu, adama shezhe kidere. ²Ayashillaci adama manya ci ayeni, ikorgo, kigomo, mathakharhanha, aya kizogoru, ayaza pog abere pici, aya kayaki, na aya za vura nasugu. ³Na aya za de mamani, ayana dete abere anasugu, ayama bishi ma bere, na afajirai, na aya za de mapuru maci, na aya za mani ukusu dugan. ⁴Na ya de kari ka amana, aya za pog ato, aya de uhoma na aya mani makusu ma uya fiye na abere ka shiri.⁵Ana saganya uya ne yenya yo Kashiri, ba ma men ugbaku ukani. Dangura idug yayami. ⁶Unyong u yeni ade ayami ana ringzya namari nadong, acipanzya auyinami ayami azani iduntu, ami na ibang amaru pira ushiru uyeni apirama deni ma yizhi a makusu mu uyan'unwu fiye na abere Kashiri. ⁷Ko kashe katug yenya na magasa, ba ma yogotya ribin nim.⁸Kenna yuisu yenna yambirisu ama cokonya yi kasugu, kenena ayashillaci a cokonzya ribin, yenya yi ayer mi na matini ma man dangura yeni, madumun ma Kashiri kayeni a uwam. ⁹Yenya daina dangurgi ni abara uza umatini ma yeni kowan idama yogotya, ne ma yanghana aba.¹⁰Amma pu pimaru puru ma magasa ma nangna usar unang, kumina kunama, na madumi, ¹¹na mazugu manag, ma mani manang, na ma shigruga manang, na utsanani udun, na kidere kinna imma shezhe, unwu ma zuga mi u Antakiya, na Ikoniya, na u listira, idugiiudere kinna imma shigruga. Kashiri kanka ma ciddazamimi nadug. ¹²Dug piyi mani ma jara aujina u Yesu Kristi, idama shezhe lidere. ¹³ayaza dugan na ayakiciparu, yenya dama pirya ma makunzura, asu cipanzya, asu cipanzya yeni.¹⁴Pugi zoboro ukusun na pimagasan anyhazhanhami abara na pi yo ayami na pi magasan uyeni. ¹⁵Na kenna pima doto kono kacin ata kadu maitsarki, angha maga sabu ujinu ma zuga ma magarka abara ima dumi na Almasihu Yesu.¹⁶Ko ashe abere a Kshiri a dugan ade ma muki unyong mabashi, na manyani, na manapsa ma kumina, na ma magasa ma abere u dalili. ¹⁷Saga pitumzanan u Kashiri i wana piyi yamanang, ade makusu ma utuma makuri.

Chapter 4

¹Nparkanni na Kashiri na Yesu, piyi da yisha aya gara na makitaru matya, ndishiabu gargadi aukan macira na kigomo kiyi, ²Dishin uwa'azi wa bere shiri, a ko kashe kapa, adaza kumina ko yashillaci, ngyana, shigrunzya masugu nayeni, na uhakuri a makasa.³Kapa kadama tumu kanna ayashillaci adama dumyani na abere nibin, atoyeni a goboto a konosha yeni ukoyarwa unna yenu mani.⁴ Yena dama gusaza ato ayeni ama poti abereadugan, a guddu ato a matya marentu. ⁵Pigi kuma, pitara kumina kumu akati kade, adauru wuya a yi sutuma uKashiri unna dugibu.⁶Migi aman tellenzyami, kapa maworomi kana dagimi; ama kozonzyami nacab, ⁷nmari usumumi, npuri ubangaskiyunan. ⁸Ukusu takanmi, ausakamako utumu matini, unnadugimi, unna Kashiri, picesken wabere umatini, idama domi kadong katuk, azonmi utami, naaya suksa maguru mayi.⁹Tara kukam, awanumi nakumina. ¹⁰Dimas, ama mani uya, idumunyi nami, aworoyi Utasalonika karaska kaworo kani u Galatiya, Titus kua iworoyi u Dalmatiya.¹¹Luka utayi iyinami, kzya markuzi iwana nayi, ide utumun na idama dishami. ¹²Tikikus nang kuni Afisa. ¹³Nde pidama wana, pizya kubazaran kunna nbiskan u karbus au taruwasa, na litattafai azu wurunu nakpa annyade urubutu.¹⁴Iskandari pikpergmen, iyisanmi kucok, Kashiri kadama gudduyi utumunni yisan. ¹⁵Pigin napi, guddu kumina kumu uyi, ipok manigi mawur nakham, azan nacun. ¹⁶Kapa kanna nmasu nangza nicininang muzoni, ba piyima mukyami, a biskyemi utanang, kagisa kanang agu muzuwang unong ibanghna adama yasanimi.¹⁷Kashiri kama mukyami, adomi ushiruma bashi abereakani nateng, aya zayo kani a potya, amagaskami a ka-no ka kuzaki. ¹⁸Kashiri kada gaskami aukusu caza, ajatanzyami nateng, ajagami kakigomo kiyi uzoshiri. U dukaka uwana uyi ba uteu. Amin Amin!¹⁹Sumazyami biskishi na Akila, na aya karari ka Onisiraras. ²⁰Arata asuksa aukoranti. Tarofimas nbiskanyi au militas, aza gara. ²¹Deu kokari awana na kumina kamin matoro manigus. Aubulus isumazyabu, na Budis, Linas, nakalaudiya, a kudeze kwa kwani. ²²Kashiri kazomo a kasugu, alheri a tabbata upu.

Titus

Chapter 1

¹Bulus, pidere uKashiri, piyukun uYesu Kashiri, ayashillaci na Kashiri kasamgan na mayo ribin ni Kashiri.² Ukusu mi umade kasugu a nivataru ni sa uteu ni Kashiri, niza kabere ima maru berya tun kazono. ³Akapa kanka, ima paska abere ayi akun umi nima domi un bashi abere ashiri, Undama yisha mummu aumurni waShiri pigaskan uwur.⁴Makana uTitus, kono ka ribin na mashiri mawur amazob Kashiri. Alheri, jinkai na uSalama uwur ka picu Kashiri na Yesu pigaskan wa yar. ⁵Ukusu deni ibiskyabu ukarita magu kunganzya makusu mamma maza kusgan nkuma samga ayacibru amadoh na duk kaman kenna un kunubu.⁶Muwana piyi cubru ide piyini udah, ba kizogoru mu wani magu piya cibru ikadeh kumina kugingan kuza undong, piyar umi idhe piyini udah, na nono na deh matini nakam, na zanani kumina kunagazi kucaza, anaci anani. ⁷Kene na muyi maguragu kugbaku ikklisiya piyu ma menteh karari Kashiri isu wana piyu kicifaru. Na mazade kasugu kazuk. Isu na shigsa nawau, ko pishezyen ko mayogoro, nama dasshi na ma mani nakam.⁸Iwana piyu umashe-she ajan na ajami na ukusu dugan, itallanan kumina na mapuru ma nici. ⁹Iwana piyu madete na abasan aushiru, asu shirangha adong amabashi aka napsa ayami ayisha yi muza dugan.¹⁰Adeh aya apok ani aroh agbaki, magu acezi igam abere a makari ayani awu wam, yani acipanzha asu wuszha ayashillaci. ¹¹Mu wani agu agyas yanimi abasha ukusu uzo uni magu abashi sabo nang unude ubhor asu yikiri iyali.¹²Pidong uni uyani, idhe kumina ku mayho nateng isu ukirawa aya deh aya kabere agbaki, aya anagazi miyagun nibiga aya dhe kipai, na kari ka gbaki. ¹³A bere ami a ribin, yisha yeni manapsa mapu kenna adama shira. ¹⁴Asu guddu kumina matyefu mu yahudawa na idoka yashillaci ami abaktanan ribin.¹⁵Ga ayami avusa kaiyan ivur, aman ayami avussani na maza deh ribin nigbaki ko iyan iyani ini vur ini, magu kumina nan nasugu na yani na maru naguzura kubebteru. ¹⁶Asu kuma agu ayo Kashiri asu yisha pikagara uyi autuma uyeni. Asadasu asu gabani yi yani awani aya kujiri na aza na doh piya cibru ugbaku. Adama dumyani nayeni audong utuma uvur.

Chapter 2

¹Pu pibaran ukusu uyi nateng udugan umuri, na ukusu na abaran. ²Macucu ma yarumi awana ma puru aci, aya deh matin, adeh aminci unyong nibin nigbaki na mani mayashillaci na masikriga.³A kene ayini namacca ayishi kazom ka ribin icibrazu apur aci yani augbaku, azan aya kuamu, azan adere akasu kamani ma nab, yani abashi ukusu udugan. ⁴Igu yeni abasha ayini acuncun kumina kuvur a dumya na ayarumi ayeni na non nayeni.⁵ Amagasa yeni nateng na kumina kuvur na nasugu navur, ana menteh nararyi, mayu zoboro nibin na ayarui ayeni. Ayishi unkusu mummu magu abere aShiri asu zuga abere ayi-ni nadug ana bereh Shiri anasu zuga kizogoru.⁶A kenna pina basha nasambi sa nawana non na matini. ⁷Ko ushe ujina, pigundu rici rimu ukusu ma magasa akijina na pizob. Pi magasa ribin na kicubru. ⁸Dakanya ukun udugan uza madokanzi undong kenna aya ama ruturu abere aShiri ana potya ugbor, u maza zuga abere acyaza uwur.⁹Adere ayishi kazom kadugan na acu agbakazi ko iyan. A bokonzya yeni nasugu, azu yisha yeni pikagara. ¹⁰Asu dakara. A kene asaganya mazob mayeni magbaki nateng mavur. Magu ayishi mabashi mawur ma Kashiri pigaskan uwur magyakara au ko iyan.¹¹Magu alheri a Kashiri a condurga ayita nadug na ayashillaci. ¹²Ibasha yar asu puru ujina ucaza na urentu ucaza na mum mudugan muni na u sha'awa uya. ¹³I basha yer ayishi kazom na kumina na karibin aujina uvur auya ukyaru unu. Kapakam na kizomzyi asu suksa mashere ubege nibarka nitaryi a nasugu nawur, maguru ma Kashiri na pigaskan Kashiri Yesu.¹⁴Yesu idugi rici niyi abaru wur, ma gaska ayar ibang ado yer kazom kavur, abaru yi na yashillaci amani mayisha ukusu dugan.¹⁵Berya nakam a shiranya makusu mam mana napsa na ushiru. Asu biskya pidong iyaksabu.

Chapter 3

¹Pina mingya yeni sa ado nici ka ya kigomo na uiko, ayisha yeni matini, acamsana utuma udugan. ²Mingya yeni asu zogonya pidong, asu yisha pikagara, a biskyi ayashillaci azoboro ujina uyeni, asaganya u tawaliu ka yashillaci.Ki mana mingya yidi awau ba made matini. Kima biskya ujina awa a derye na awana adere ma mani muya na urentu. Kiyisan kazom ka makari na maza mani. Ki sada wana managazhin na magabshi aci awur.⁴Na ujinkai u Kashiri pigaskan na mamani ayashillaci achandurgan. ⁵Azan utuma u matini na kiyisan, ujinkai u kani udeni ka gaskidi. Kama gaskidi a uwab u Ruhu uvur.⁶Kashiri saskanya yar uRuhu uvur nakam uwor Kashiri Yesu pi gaskan uwur. ⁷Iyisan kene, akapa na kizugi magaska ka alheri akani, kidama wana ayu gadu aujina u made kasugu a nivataru niza dara.Aukun u ribin. Pina berya na ushiru ama bashi makusu mam mana, kenna aya dugi nasugu ka ribin mazob Kashiri ama yisha ukusu dugan uKashiri kadugi yeni. Makusu mam mana a mavur na mazuga nakam ka yashillaci.⁹Biskin pikagara piwam na kibari kizoni na maribana na madasana mi dokoki makusu mamma uanfani a za manu uriba nakam. ¹⁰Gabbu piyi iyandezeh maribana aka caci kayin akapa kanna piyanganni nidho ko kiba. ¹¹Ayo agu piyi biskan ujina uribin, asu yisha ibang, iyhakan nici niyi.¹²Ima kunu Artimas na Tikikus upu, pina dene kumina a zuga mi u Nikobolis, kati na i camsanan mayimi akapa ka kori. ¹³Dene kumina akunu umi ipiri ama yoh mamatya, na Afolos kenna yeni adama biza ni kadanmana.¹⁴Mu duganagu aya wur a makasa mayishi ukusu u dugan na dama biya ibukatu igaggawa, kenna yeni adama zo mani kagom kuwam.Ayami na kiyi na yenyi asuzyabu. Sumazya aya manidi nipin nigbaki. Alheri azomo uyin naduk.

Philemon

Chapter 1

¹Paul, umi na ma karkya, na kobina Timothy, makanu Philemon pijamu wur utuma,² na Aphia kobinu wur uyeni, na Archippus piyuriguma, na aya na ã zomzono a gisa Kashiri ugirumu.³ Alheri azoborini na usalama uwur uKashiri picu wur a Yesu.⁴Nna gudazana Kashiri, ko kashe kapa nnan gisa kani,⁵ npotonzya ushiru uyin a bara mayo mashiri manna yin ide ma kuji kuyin, izob Kashiri. ⁶Ka gisa kanang, madene makasuga kayin mademi izuga mayo madugan makashiri. ⁷Mani madugimi kimingh ya a yella ade nasugu nawur nama zob makashiri.⁸Ari zagi ni Yesu, nde mamaki manna ndama denebu pidene ukusu na pidama dene, ⁹abara ma mani ma Yesu, ingishi ni ndigi kacucu, akarkanmi abara nizgi ni Yesu.¹⁰Nbashabu abere Onesimus kono kang nwani picu kani unyong manyen. ¹¹Ima zai kadamana mi upu, ukyaru i wani kadamana mi upu na mi. ¹²Nguddun yi upu yi iyi kasugu kanang. ¹³Mya mani ma izomo nami a tumzana mi unyong kidaɠha kima kashshi abara bishara.¹⁴Mmani ma wamtya nasugu nayin. Ko iyan iyin iwani kumina kuwur.¹⁵ A zyanyimi uyin, aka dene kadar, abara nadama gudduyi mu wanu ren. ¹⁶Idama pa wani pidere, idama pira pidere awana kwani umatini abara na maniyi.¹⁷Aku yi na abere aKashiri bai deni agwa kwaniyim shirinyi a gwami nisheri. ¹⁸Ibang imi nayi idenini ba izobi a kadamana iguddu ibang imi umi. ¹⁹Mi Paul, nynyakara aicari nang; min dama bya-banda maguragu nzobni anaci ayin. ²⁰I, kwani, mukyami unyong Kashiri anaba Kasugu kanang unyong u Yesu.²¹Npok ushiru au biyayya umu, nnyakara bu, nyo agu pidama dene apira kenna nku. ²²Akapakadha napsa mi kidhagha, abara magu unyong kagisa kayin ndama guru.²³Epaphras ca uma nyen uYesu i sumazyabu. ²⁴Markus ma kene Aristarchus, Demas na a cayi utuma. ²⁵Alheri a Yesu Almasihu ana zomo au ruhu uyin. Amin

Hebrews

Chapter 1

¹Auya uzoni, Kashiri kama yisha, abugana awur in yong ijina ibagtazyi, ka kuni kashiri Abere akijina kibaktazi kigbaki anono na ya manipri. ²Amma a uya ukamangarin kanka, kama berhe uwur aman auya ukamangarin, ima bere ka kono ukono ka kani, unna kama deneyi iwana ki iyan kayi, kanna kawan magaji mako iyan iyi, mu wani ukani na ima disha uya unguh.³ Yi iyi matus agu auyi na ama napsa uyami. mu daukaka Kashiri,asalin ukamani uzati uyi i mabgakanzi ide makusu na Ibang iwur ima zomo aka cara karhe ka Kashiri kankayi uzo.⁴Kene ipiri malaiku, Na kenne nizagi nikani ninna ka gadan nipiri adangan na niyeni. ⁵Abara magu waniyi unyong malaiku makashiri imatammagu, ''pupiyi kono kanan mi, ukyaru inwani picumu''? ''Kuma, ''inidawana picuyi, yi kuma idamawana kono kanan''?⁶Na kashiri kama yende magaji uya imagu, "malaiku naduk makashirimadeshiyi usujada.⁷ "mude malaiku imagu "ina guddu malaiku mayi iruhohi, atumzanan ayi kuma arem ura."⁸Mukono kayi imagu ukursiyi umu, Kashiri, uzadara, ana dama daruni kidogo ki kigomo kimu a kidogo kinibin. ⁹Anamani utuma audalci, agababu utuma ibang. sabona kene Kashiri, wato Kashiri kamu, asokoton bu ama nu marizhagha apiri maguzu mamu."¹⁰Tun kazono, Kashiri pigi pima napsa uya autuma icara imu. ¹¹Yani adama kizi, aman pu pidamadarabu, naduk uyani kunza na mariga. magus ¹²pidama pirkya mani na nakubzaran. madama bacturga, aman pu piyimi maza bacturga, pidama darabu, kiwa kimu kina darakini."¹³Wan unyhon malaiku mashiri imaru taba magu, "Zomo akacara kare kanang un dene aya aza manibu kajes kibinimu"? ¹⁴Ashe, azan naduk malaiku mayi iruhohi, ayana Kashiri Kashiri kana kunu, magu ayami adama gaji magaska mutuma?

Chapter 2

¹Magu kenne,ulalle kipiri maguddu kumina kuwur musamman sabana kizu i ankusu munna kipoton.²Inna aberhen angha na naksha, musuptidi. baran akano ka malaiku muwani nibin, har ko ushe ukota umurni na maza dho ubgaku, mudama mana hada iyani, iwani na yani, ³Inni na kidama supta, inna kigabidi matini magaska magbakikenne? magu Kashiri anici kani kama cigha mabasha, ayama pota yi kuma ama baridi yi. ⁴Kenna muyi Kashiri kama shaida anici nikani, anadhag alamu, na makusu ma alajibai, na muajizai, mobaktazi,na madho muruhu uvur ubaktazi, na ima tusa kenna imani .⁵Ai azan malaiku makashirimayisan kigomo kiuya unghug nada disha, unna a sherimi. ⁶Amma pidon imado ushaida akadong kati agu, "piyar ma awano, adama mingya nayi? ko kono ka Kashiri ma, anna kula na kani?⁷Pima dene piyar izutumu malaiku pima nadayi na udaukaka ugbaki, uzo naduk uhallita. ⁸Pima tarkyayi uzo naduk uhallita umu, pima pa mallakan nayi uhallita uzo na duk, pido ko iyan kajes ako iyan kajes kibina iyi, magu Kashiri kama mallakar kibina iyi. Domin Kaashiri kadugi ko iyan makusu manmayi kajes kayi. ibiskinyi kadamana ciddana, kidoto mayita isu sarafa makusumami naduk.⁹Amma kiyitan pidong unna kapa kacin adeniyi ipirimi malaiku, yi iyi Yesu, Ama nadayi na udaukaka na ugbakusabo na mashezye makidere kamake, mummu kuwa duk a alheri a Kashiri na Yesu imake abaruwur nadugayer.¹⁰ Abara na kenne mudugan ka Kashiri, yi naduk na makusumami mayi sabo nayi domin ima yende nono nakam magu nazuk udaukaka. mamangara magaska manani kama shezye kidere kiyi.¹¹Piyu maguzu mi ibang na piyana guzyiyi, naduk yeni aninumu nide na cirim, sabona udalilin un u kenna ipok ugmor uma yarkya yeni agu akobini anang. ¹²Na imagu, "undama barba nizagi nimu kama konusura ka kwani na akobini anang, akacaci mayeni undama disha bu uyabo na kushiba."¹³Har ukyaru imagu, "undama tengura uyi na kuma mi u na nono nanna Kashiri kadugimi." ¹⁴Tunna nayi nono na Kashimi yenima ayi inama na mayho ,Yesu innayi imazya ukamani kenne, amaka wuna piyu iko umake, magu iblis. ¹⁵Ima gaska naduk ayana tun mawaba mayeni aya kazom kakidere abarah u sahd umake.¹⁶In bashini azan malaiku ma mukshabu babu a zuriya Ibrahim a muksha. ¹⁷Abara kenne muwani ulelle iwan na akobini ayi ka ko ushe ujina domin iwani kufirisi kugbaki, kude ujinkai na uaminci na almajirai aka shiri, ido rici niyi u hadaya uma napsana na mawurunu mibang yaya shillaci. ¹⁸Tunna muyikene Yesu ma nariciniyi ima she-zhe kidere, akapa kanna ama gwadayi abaramagu kene, idama mukya ayanna adisha yeni ugwaji.

Chapter 3

¹Don kenne akwani aguskurun, ajami anna ayarkan uzoshiri atinin na Yesu . wato pikuni Ukashiri na kufiris kugbaki na ushaida umado ribin niwur. ²Yi iyi piyu matini ka Kashiri unna amadoyi utuma, kaman kenne musa ima zomo dhe matini akarari ka Kashiri. ³Yesu icantantan mazapkayi mapiri ma musa, magu piyi izugi karari kami i piri kani audaukaka. ⁴Gama ko kashe karari, kade piyi sugi kani, amma pisugi umi ayi iyi Kashiri.⁵Musa kenna iyi kuamintace apidere akarari, inado ushaida ukusu unna udama wangazana kazono. ⁶Amma almasihu yi iyi kono ka kashiri kadisha kigomo akarari ka Kashiri wur kiyi narari nayi inna kideten ubege uwur ana sugu nawur ndhe naduk.⁷Sabona kene kaman kenne u ruhu upigomo ubaran: "ukyaru, inna ipoton rimi niyi ⁸Izu shiranha na sugu nayin kaman kenna nono na israilla na amadisha unyho mazapok akapa ku gwaji amagara.⁹Akapa kami na apugana ayin amadeshami mazapok asu gwadami , kacini ka kiwa ituru inas yani asu dukara munang. ¹⁰Abaramagu kene kasugu kanang ka naguzuran a ku sana kunku, migu kullum yani agbaki masu nagaza nasugu nayin, yani ayoani utafarki unang. ¹¹Muyi kene indisan mashiri unyhon kishiga, ina righini unyho mavanzana manang ba."'¹²Dishin matini akwani azu zuga macokoni mana sugu na magazi mazamani mado manibin nigbaki akacaci kayin, kasugu kam kabandurugan ga Kashiri kadhe nivatru. ¹³Abara magu itakana karfafa aciayin ko kashe katuk, inna kiyi inyong katuk kami kada pidong unyhon uyin igargari kasugu kayi abara a kiciparu ki ibang.¹⁴Magu kiwani ajami utuma Ualmasihu, inna kideten ubege uwur unyho uyi na ushiru, na macigha ma kana akamangarin. ¹⁵Amummu, abaran "ukyaru inna irakurgan nimi niyi izu gargarhe nasugu nayin, na natuk kaman natuk ami awori angha."¹⁶Awanin a poton rimi rikashiri mazapok? azan ayanna musa ima yira yani kazono aciri usaraila? ¹⁷Magu na awani na kashiri ka shensa yeni kiwa ituru inas? azan ayami ayishi ibang ayami na amayasa mayeni masaskura karmi? ¹⁸Na awani na Kashiri ka shirin adama riyhani mavanzana makani, in ba ayami ayisan kani maza mama tiniba? ¹⁹Kima yita magu azughani marinyha mavanzana ba magu maza manibin mabgaki.

Chapter 4

¹Abara kene, kidishi matingri nakam abara magu pidong uwur izu jigi makatumu mariyha kati kama vanzana kanna acamsanan ni ka Kashiri. ²Magu kipoton kutepu kudugan amagu umavanzanzana makashiri kenna abaran yeni. Amma ukun uri unuwani uwam kayapoton mazado ribin aukun umi.³Wur kidigi ribin awur kidama riyha mavanzani, na kennibaran, "kenna indisan mashiri unyho kishiga, adama riyhani mavanzana manang "ima barhe kene na muyi kene amma mari utumumi uhallita uyi tun kazonho kuya. ⁴Abara magu unubandari akadhong katege katuk kakushere unyhong utuma uyi." ⁵Ima pagu, adama riyhani mavanzana manang."⁶Abara kene, tunna mavanzana makashiri imma camsana magu aya marinzyi, "Na Israillawa igbaki ayama potya ukun umi uvur umavanzana maya amarinyani magu amadishani matini. ⁷Kashiri kama camsana kadhong katuk kanna anayesho agu "ukyaru." ima dene katuk kami akapakanna imadene abere u Dauda, unna imagu tun kazono na ama cigha "ukyaru inna ipoton rimi niyi, izu dakdarin nasugu nayin."⁸Inna Joshua idugi yeni mavanzana, Kashiri kana pa beri kani a kadhong katuk. ⁹Abara kene, ade mavanzana masabar macamsanan maya shillaci akashiri. ¹⁰Piyi ringhan mavanzana makashiri yi riciniyi ivanzanan a utuma uyi, kenna Kashiri kadisan na mukani. ¹¹Abara kenne kidishi kutau kuma righa mavanzana mummari, magu nadukuyin izu bare nimi ni maza pok niyisha.¹²Abere akashiri kuwa ade rivataru, kuma asure, apiri kutokobi kure kiba. kuna woro akacaci kanivataru na Uruhu, kuma kuna jaga kuborgo. kuma suskana madisha madukara mamigza makasugu nakumina kukani. ¹³Ba ukusunna Kashiri kanapsan unisan anayizyi akashiri. koiyan iya icandari kuma ayi matus ana yizi akashiri ayi unna kidamado kibari kyaci awur uyi.¹⁴Tunna kide kufiris kugbaki kunku woso uzo, Yesu kono kakashiri, kidete mado ribin niwur na ushiru. ¹⁵Abaramagu kufiris kuwur kugbaki azan magu kuzakuni kidere amajigi mawur, amma piyanna a ujaraba ko iyan kenna a disandi aman amazuganiyi ni ibang. ¹⁶Kiwan a ukursuyi waliheri naduk, domin agaskidi kizuga alheri unna adama mukidi akapa kamasuni

Chapter 5

¹Ko kushe kufiris kugbaki, aman samga kuni unho aya shillaci, anici niyi iwana kuwakili kwaya shillaci kumanang makashiri, mado usadaka na ihadaya aciddi di ibang me. ²Ina suskana majara na aya zayo kadamana na aya man wuru unyho ujina, unyho usalihanci tunna piman naguzura ko inki. ³Abarakene, muwani ulellai aduk uhadaya, azan magu agus aya shillaci ibang nazyik, har na mani niyi.⁴Bapiyina jaga riciniyi akati kanka kagbaki, sai Kashiri utakani kadishi mayasah makani uyi kene amayerkya Haruna. ⁵Kenna kuma almasihu, azanyi idusha riciniyi kigomo magu iwan kufiris kugbaki, sai dai yi idenyi kene unna imaguyi,"pu piyi kono kanan, ukyaru inwani picu upu."⁶Kenna akadon kaci imagu, "pu piyi kufiris kuzadara, kenna adukanan malkisadak."⁷Almasihu akapa ka kazom kayi kuya ima gisa Kashiri na kagisa, na kaso kakidere, na mayizyi, pidong unna ide uiko uma gaska yi kamakye, ama puk yi magu mayo ma-mado riciniyi. ⁸Na muyi iyi kono mi ima makasa matini ka kidere kinna ima shezye.⁹Muma tumukamangarin, muma wana ninumu kazakamangarin magaska naduk kapiyi dishayi matini. ¹⁰Gama Kashiri kayesah kufiris kugbaki, amadukani ma malkisadak. ¹¹Kide kadamana nakam kanna kidama bara arici ni Yesu, amma mudamadene uwuya umacidda muni agu kumina kuyin kumanrimti¹²Ko da yake mina kam, mudugan magu iwan aya mabashi duk na kenne ashe, iworini pidun apa bashini majigajigai ma zoni mabere akashiri? har mawana magu adugini madara azan maninaru magargari? ¹³To duk piyumi na madara mayi maninaru mayi, isuskananyi na abere amatini, na musen. ¹⁴Amma maninaru mashiri, amaninaru maya gbakazyi, magu ayana kumina kuyeni ku shezyen kidere ko kashe kapa, magu atusa abere adugan na acaza.

Chapter 6

¹Abara kene, kikanidi ama kusu mazoni amanak ma Almasihu, maka zaga akamangarin azan magu kipa mbashi ujigajigai uma gusku maibang na mado kigomo kizarici, ba na kiribin na Kashiri, ²na kuma mabashi amaguzu, na madishi nacara, na macoksono ma-mayaza, na kidere kiza dara.³ kinamare kazono inna Kashiri kadumun.⁴Magu ayana ballen yeni nasugu nayeni naten, har amadaka ubaiwa umi bamayo, amazuga karabo kuruhu ukashiri, ⁵Har uzamadara marentu mabere akashiri na uiko uya unna udamawana, ⁶Kuma amagicshi mummmu da wanzagana munimi magu adaska yeni ma-ma guzu ibang, tunna aguzu magiciye kono kakashiri adisha na riciniyeni, ama dukshayi akidere amatus⁷Mayinzyima mamma she-she manimashir manna adogo ko kashe kapa, asu ciddaza kibira kidugan kimadishi utumami ka unna a kapsazya abaru yeni, kashiri kana doyi libarka. ⁸Amma inna kibira kimi kiyi makusu na kitinyi kimaringrana. Kizakini kiutumumi, kina bati malaanta kini, kamangarin ka kini mapopso.⁹Kodashike kiman jikshi kene, abaruyin, yin ayana amani kidugi ribin idisha ikusu ipiri a uvura anabere amaguzu maibang. ¹⁰Ka kashiri azan magu kazakani matini, na idamagabayi matini n utumuyin, na mamanimayin nizaginiyi nidisha, kamadishi aya yo kashiri utuma, mina ma idoto sudisha.¹¹wurkimani ashiri naduguyin isaganan imisha imadene kumina kumadishi masuksa makuri, uma do ribin, maka kana akamangarin.¹² Magu izu disha kipayi, saidai imakasa kaya sheri likawari nishiri, kama do ribin niyeni na uhankari uyeni.¹³Na kashiri kama dene Ibrahim likawari, magu ba piyi piri a ugbaku na idama shiri, ishiri aniciniyi,¹⁴ Imagu, "kenne muyi indama denebu libarka, indama gbakana karari kamu." ¹⁵kenne na Ibrahim na inimaduru mashikruga na uhakkuri, ima shere likawari nikuri¹⁶Kenna aya shillaci ana shiri a ukusu upiri yeni mashiri mani mayi ukusu uyi ribin ako ashe abere.¹⁷ Mummu kene, na Kashiri kama mani mapira mado aya kamang likawari nudahir, agu mamigza mayi azan ma-mabiski, sai kpaki na mashiri, ¹⁸Magu libarka nimakusu mamma maba maza mabiski, mana sagana, agu mudama wanzaganamunimi Kashiri kadisha kabere, wurna kisumanan idi kizugi kawukunun, ki shikruga na kam kikazuga ukusunna kidisha ubegemi.¹⁹Kide ubege, na kenna muyi kanivatar, ninabsan, uribin uni urinzya maka kana unyong kacini ku lebulen. ²⁰Anawur na Yesu i ganzan yidi marinyi, magu iyi kufiris kugbaki kuzadara, madukana na malkisadak.

Chapter 7

¹Mummu mu malkisadak, pigomou u salem, kufiris kukashiri pigomo unna ima manzagana na Ibrahim na mazaga awor riguma na adon agomo ima doyi libarka. ² Ibrahim ima doyi u ushiri naduk uganima na izugi. Rizagi riyi," malkisadak,"magu, pigomo umatini"; kene ma, "pigomo salem," magu, pigomo usalama." ³Izayi pina napicu, izayi kibari kimaduka iya karari kayi, izayi kacinyi kurayuwa izayi kamangarin karivataru. iyi kufirist kuza dara na kono ka kashiri.⁴Minafa yitin imish ikigomo kipiyannuhg. picu wacu awur azoni Ibrahim imado u ushiri uma kusu manna izugi ma uganima urigomo riyi. ⁵Kuma kenne muyi, aya karari ka lawi na amashere utuma ukifiris amade umurni aciri kamatya makashiri magu asher uzakk kaya shillaci, magu kikobini ayi u israilla, yeni ma ayi aya karari kaibrahim. ⁶ Amma malkisadak, unna izayi aya karari ka lawi, ima shere uzakka kibrahim, ima deneyi libarka, yi unna ide likawari.⁷Ba madazana, piyucin yina shere libarka kapiyu gbaki piyu piyucupruyi. ⁸Amank maya shillaci anna a she-she uzakka, kadon katuk piyita aman kizyi, amma a udon ukauli piyami imashere uzakka kibrahim, amagu a uwanzajemi har ukyaru. ⁹ Kuma uzo uka'ida lawi, unna ina she-she uzakka, yima ima do kaibrahim. ¹⁰Abara magu lawi iyi unyong kusoso kibrahim akapakanna malkisadak ima mana na Yesu.¹¹Minamunana wazaganami azuga aduru unyong utuma ukifis na aya lawi (magu uyi nama do matya), to indishi utuma ukudon kufiris kuma wana a uka'ida imish u malkisadak, ama barheni uka'ida u Haruna?¹² Abara akapakanna ama a sakana kifiris, matya kuma udole a sakani¹³Abara magu piyami unna abaran ayanna inkusu arici riyi mukidon kibiga, unna azan piyiman tamma disha utuma a ubagadi.¹⁴ Mummu muyi amatus, Kashiri kawur kawana ciri akari ka Yahuza, kibiga kin musa izama tamma berhe ariciniyeni anabere akifiris.¹⁵Kusanna kibasha amatus agu, inna kudon kufiris kucokon ade ukamani u malkisadak. ¹⁶Piyami akufiris kapas, azan kufiris kucokon a uka'ida akarari kaya shillaci, amma akufiris kurayuwa ku iko uzadara.¹⁷ Abara magu amanyakara unyong kunyakaran abaruyi, "pu piyi kufiris kuzadara bisa ga usari u malkisadak."¹⁸Abara magu a udoka uzani ama tara apituga pidahg ubara magu maman naguzura mazamani utuma mi,¹⁹ (Magu matya mana suskane mani maduru ko iyan. Aamma ade ubege uvur), inna kazono unna uyi na kidama zuga makana ka Kashiri.²⁰Kuma mummu a ubege uvur muna wanza gana munimi ba mashiri, magu yini iyangari kifiris kimi azanyani madon mashiri, ²¹ Amma Kashiri kama disha mashiri anicini Yesu agu, "Kashiri kashirin azan idama biskya kumina kuyi: pu piyi kufiris kaza dara."'²²Kene na Kashiri kamado ribin na likawari rivur. ²³Kenne mkye manayaza mafiris madishi utuma uzadara mummu mudeni ade mafiris nakam madahg-madah. ²⁴ Amma aya urayuwa uzadara, utumuyi ukufiris ana sakanani uni sam-sam.²⁵Abara kene ide u iko ukuri uma gaska aya wanza ka Kashiri uyi, magu ko kashe kapa igara asu gisa abaru yeni. ²⁶Abara imish ukufiris kunku kugbaki kuni kudung tanan nawur kuzakuni ibang, kuzakuni ukusu mabizyi na mafiris magbakazyi, mamma duksha bamade kirik, akagadaranhg kayi ibang, uzo na usammai naduk²⁷Imaniyi kadamana uhadaya ko kashe kapa, akaciyihg kibang iyeni abara ibang iyeni anaci aye, na abara ibang yaya shillaci naduk. amma Yesu ima disha mummu son ki kidahg ba mapiri abaru kowan, na amado riciniyi. ²⁸Abara matya mama (nada) aya shillaci azan shishshi akigomo ki kufiris amma abere amashiri mamma mawana akacini kamatya, kama (nada) kono ka Kashiri, kan ka kuri mazadara.

Chapter 8

¹Mina ukusunna kiya kumina magu kide kufiris kugbaki kunku zomi akacara karhei a ukursiya ude umartaba uyi uzo. ²Yi iyi pidere akati kanka kaza kirik, kudahg kunibin kunna Kashiri kacamsanan azan piyi shillaci.³Ko kushe kufiris kugbaki kuduksha ibaye-baye na uhadaya. magu kene mudugan azuk mukusu mihadaya. ⁴Anamagu Almasihu iyi unyong uya unguhg inana wanayi kupiri konacin. ⁵Magu ade aya madukshi ihadaya anici nimatya mamu Aya utuma amaduka mamakusu mammayi akutongoron kuzo kenna Kashiri kama disha mushi mayani akapa kan amasu camsana masuga Alfarwa. "Yita" Kashiri ka kugu "disha ko iyan kenne manak manna amakasanbu uzo katari."⁶Amm mina utuma unna Almasihu isheri akonosha naduk, magu kowan yi iyi pibisan u alkawari mudugan, unna aman duri an kusu mummu a pokmi alkawari. ⁷Magu kuwa inna alkawari azani ibang anazani utuma umagbene alkawari ariba.⁸Na kashiri kama zuga ibang karici kaya shillaci, kamagu "indama sakana alkawari apas na karari kisraila na karari ka yahuza. ⁹Kuma idama waniyi na kenna indishan na acuayin, Na kenna indeten yeni a icara maka maka cidda yeni amayinzyi ma masar. Amakanani namadishi alkawari ba, mi kuma imma biskya yeni, "Kashiri kamagu kene.¹⁰Mummu muni muyi alkawari anna indama disha na karari kisra'ila, amaduru matuk ami Kashiri kene indama dene matya manan akano kayeni inda Nyakaran kuma anasugu nayeni, idama wana Kashiri uyeni yeni kuma awana aya shillaci anan.¹¹Adama bashani aya suzyi yeni ko akobini ayeni magu, "dumin na kshiri " magu na duguyeni anama dume nami, kano kacin na piyi gbaki. ¹²Indama sagana kidere a utuma uyeni umaza dugan, indamafa sakanami apirhe mamiggi ma ibang iyeniba."¹³Na imagu alkawari apas, ima gudu azoni agus kene ukusu umanguza mummu na amangu umaguza macansana managuzura.

Chapter 9

¹To konani kawani nizoni ma nide kati kamagisa Kashiri na manang mayeni ma-magisa Kashiri a uya. ² Magu unyong alfarwa ade kidahg na aman camsana, kidahg kika ciri kinna ana yesehg agu kati kazade kirik. Atinan nana ade kati na agadaranhg maballanhg, ade iteburi na ugurasa.³Kuma na ilabule iba imi ade kidon kidahg, kinki yasehg agu kati kapiri amazade kirik. ⁴ Ide ubagadi uzinariya abaru turare kuma ide abapakti ku likawari, anna alallaye anni naduk na uzinariya unyong uyi ade kajo kuzinariya kankade umanna, na kidogo ki Haruna kinkima ciddaza ava na kuma na nashiri nana tari nalikawari. ⁵Uzo na kupakti kulikawari ade ukerubobi ugus ayade mazapkani na adesha kukurkin kumatini akutongoron,ayana mina kidama suskanidi madeshe abere anaci ayeni kudamadha.⁶Na ama camsana makusu mamma, mafiris ma alfarwa manarinya kidahg kkyuya ki alfarwa anici-nici aya utima u hidimomi uyeni. ⁷Amma kufiris kugbaki kumi nazyik kurizya kidahg kiriba sun kiba nazyik ariwa, kuma utilas sehna manyo muhadaya abaru nici niyi kuma abaru ibang. yaya shillaci abara amacikshi mayeni a ibang.⁸Uruhu uzakirik unusaganzya agu azan akuriga abaran ujina uma kana akati kapiri amazakirik azan inna alfarwa ara azoni anyazyi. ⁹Mummu muwani aberhe akapa kanka. Na madakazyi na ihadaya naduk inna adakanzya ama suskanani maduru mamigza ma-madishisujada ba.¹⁰ Amaninaru namani masu nazyik manna ama kpakye na makusu ma-maguzu made - made Ayella na duk a utsare-tsare na a camsanan mana disha aribin har maka camsana ankusu mumanak.¹¹Almasihu ima wana a kufiris kugbaki kuma kusu mavussa na amatumu, ka alfarwa agbaki, anna aman duru kuma a piri amaza de kirik unna azan a icara ya-yashillaci na ama sugami unna azan uya unyuhg na ama hallici yimi. Amma Almasihu imatumu kufiris kugbaki kuma kusu mavussa mamma da tumu. ¹²Azan kamayohg kiwon na kamagam macincin, amma Almasihu amayohg mayi na amarinya kati kapi azde kirik son kide nazyik abara magu naduk ama shere ufansa uwur uza dara.¹³To inna mayohg miwon na minaga igbakazyi na manyanza manto minaga iyeni uzo kayanna anagazan aciayeni na kirik ina guzu yeni apum ayeni, ¹⁴ To belle mayohg ma almasihu, unna ka uruhu uzadara imado rici niyi a uhadaya uza ibang ka Kashiri, unna ana guzu mamigza mawur kamake mutuma uwur abaru magu kidishi kidere ki Kashiri kade rivataru? ¹⁵Abara magu udalili unwu, Almasihu iyi kadarkan ka alkawari apas. mummu kuwa muwani kene abara magu adisan make ma-ma gaska ayayi kajes alkawari rigus abara ibang iyeni, Abara kenne ayanna Kashiri kayarkan yeni ama shere alkari ami ugado uyeni uzadara.¹⁶Magu duk katina pidong inyakaran ukun a biski dole aduk ribinmi, make mamma mayi uwasiya umi. ¹⁷magu sai na inna adishan make na ana disha utuma na uwasiya, amma unuzauni utuma inna piyi nyakaran uni iyimi aderivataru.¹⁸Likawari nizomi idumunyi sai na mayohg. ¹⁹Na musa imado idokoki naduk ingyi unyong matya kaya shillaci naduk, imazya mayohg ma-ma gam macincin na iwon, na mani mashir, na kuriga kushen, na kipaga kikaci kam kade kapanhg, ima yakra kaya shillaci na kuma kunyakaran kudokoki. ²⁰makanana imagu, "mummu muni muyi manyo malikawarin na Kashiri kamado udokoki uyeni."²¹Amummu kenne, ima yakra manyo uzo alfarwa naduk makusu mamma yimi unyong uyi umi aya utuma ukifiris na yeni. ²²Kuma amatya, yokotin ko iyan na manyo nana guzu yi inna ba majikshi ma-manyo to ba ugafara ibang.²³Bara kenne muwani utilas makusu maki baru-baru makusu manma yi unyong uzo agus mani na uhadaya umanara. Na duk kenne makusu muzo udele agusku mani na uhadaya upiri a uvura. ²⁴Abara u almasihu ima rinyayi uyi uribin Akarabu kamummu, mu rinyan unyong uzo na rici niyi, asu kana kazono ka Kashiri abaru wur.²⁵Ikananyimi mado rici niyi naka, kaman kenna kufiris kumi alfarwa adisha, anna a rinzya kati kapi made maza da kirik ko rishe riwa na manyo mapidong pinama. ²⁶Tunna muyi kenne, to mu wani udole kene ishezyen kidere arici-rici tun kazono kuya Amma mina son kidehg na ama sagananyi akamangarin kuzamani magu azopto ibang kamado uhadaya urici niyi.²⁷Kaman kenna amagu kowan, iki son kidehg, kuma inna aduri sai matya, ²⁸Kenne kuma almasihu, unna amado son kidehg Abara mazya ibang ya-ya shillaci nakam inama tumu mariba, azan abara madishi utuma umazya mibang ba, amma abara magaska ayanna asuksa matumu mayi na uhakuri.

Chapter 10

¹Abara matya a kugahgku-gahg ku uma kusu mavussa manmada tumu, azanusiffa umakusu mami. Aya wanza apati kashiri ada tabani madugurga ka uhadaya na mafiristoci manma dakanzya kiwa-kiwa ba. ²Imba kenne ba, ba sai abiski madakanzya uhadaya ba? Bisa ga mummu, anama zugu aci son kidahg na zyik na aya magisa kashiri ayohna iyan iyi ibang ba. ³Amma ihadayu imi iniwani mamiggi ma ibang kiwa akiwa. ⁴magu mudama wanzagana munimi mayo mapi naga pigbaki na iwon aguzu ibang.⁵Na almasihu ima tumu a uya, imagu "Azan i hadayu na isadakoki napi disha kutya ba. Akarabu kamuni, camsanami nipum abara uhadaya. ⁶Pizabu arizahgahg abara isadakoki na ihadayu ima tikshi abara ibang. ⁷Mimmi magu, "Yita, minguhg intumi mayisha kumina kumu, akenna amanyakara aricininan."'⁸Ima ciyahg agu, "azan ihadayu, ko isadakoki ko ihadayu imatikshi abara ibang na pimani pipokbu urentu uyeni. "iyella yeni ayi ihadayu inna duksha bisa ga matya. ⁹Imagu "minguhg intumi abara indishi kumina kumu. "ima nikya utuma uzoni Abara magu disha umanzu utuma uriba.¹⁰ Utuma uriba, ama kebe kiyita kashiri kakumina kuyi ka uhadaya uripum ni Yesu almasihu makpalli kidahg ba mapir.¹¹Kenne, ko kushe kufiris kunyazyi ko kashekapa magu kudishi utuma ka kashiri. A ko kashi kapa ina duksha ihadayu, inyidahg ko dashike anama tabani maguzu ibang ba. ¹²A udon ujina kuma, almasihu imado ihadaya son kidahg nazyik abara ibang izadara, ima zomo akacara karhe ka kashiri. ¹³ Asu suksa har aka guddu ayaza mani yeni mazarha mibina iyi. ¹⁴magu ka uhadaya udahg umi umangaran har uzadara ka yanna adugi aci ayeni ka kashiri.¹⁵Kuma uruhu ukashiri umado idi ribin. ukusu uzoni imagu,¹⁶ "mummu muni muyi likari ninna indama dene nayeni na atuk ami amaworo, "inji kashiri inda dene udokoki unyong na sugu nayeni kuma indama nyakara unyong mamigza mayeni."¹⁷Indapa migyami "na ibang iyeni na irapu iyeni ba." ¹⁸ Mina fa anana zuga ugafara magu inkusu mummu, ba udong uhadaya abara ibang.¹⁹Abara kenne akwani kizaidi manikshi ma marinyi kati kanka kapiri amazadekirik kamanyo mayesu. ²⁰Mummu muni muyi ujina urayu upas ugbantan idi ka kugusan, magu kamayo mayi. ²¹Abara magu kide kufiris kugbaki akarari kakashiri. ²²Ki kobto apati na sugu nawur naribin na kuma makura naduk unyong ribin, na nasugu nawur nanna aguzyi ka ukusu uza dugan, amamigza, na apum wur, aguzyi amani mashir mavur.²³Bari kidete a ushiru ushaida umado ribin ubege uwur, azanna udo ba Abara kashiri Na kadeshan likawari, piyu matini. ²⁴Bari kidisha atini kenna kidama mukya aci awur kamamani utuma udugan. ²⁵ Kisu biskya ma mani aci awur kenna adon ana disha, Aakarabu kamummu, bari kiduk aci awur ushiri ko kashe kapa, Nakenna idukara mapati maka tuk kami²⁶Abara magu inna kikanan idi amadishi mibang uganganci kiman duru mazuga mayo ribin, uhadaya imish ibang innyi inina zuksanini. ²⁷ Akarubu kamuni sai usaht uma sha-sha kidere, na ura upu, unna da rhe ayaza mani kashiri.²⁸Piyi gabiyi mazoboro udoka u musa idama kye ba kidere ka ushaidu uyuba ko utar. ²⁹Wan imish uhukunci imigza magu idungtanan kaya yaksan kono ka kashiri, duk aya guddun manyo malikarininni na nide kirik, mummu a manyo mani nana kebeyi ka kashiri, ayama dishayi akidere na uruhu waliheri?³⁰Abara magu wur kiyo piyi kugu, "uramako a unan inda disha usakaya." sa annan kuma "kashiri kadama disha aya shillaci akidere." ³¹A ukusu usaht abarhe unyong icara ikashiri kade rivataru!³²Amma mingin na atuk anna aman woro, Na ima zuga matus, kenna amma jure a ufama ugbaki unyong kidere. ³³Amadoyini ugbor kazono kaya shillaci anan akibata na kari kumutunci, ideni ushiru a mish ikidere kyadon ariyan unyong. ³⁴ Abara magu ide kidere kayayi unyong ukurkuku, na rizhagha, idumun na magaza manna adenini mamade micara iyin izugi made micara maza dara mapi a uvura. Abara magu ipoton kidere kinan kapakanna immayi unyong ukurkuku.³⁵Abara kenne izu dumhi na duguyin, piyide asakamako ugbaki,³⁶ Abara magu imani uhakuri magu izuk ukusunna kashiri kadeni alkawari Na amane akumina kuyi.³⁷ Abara magu inna kapa kacin, kada tumu kadama tumu bama nagaza makadar.³⁸Piyumatini unan idama garga kamado ribin niyi. inna iguri kacini, indama dishami rizhagha nayi."³⁹ Ama aduk unyong ayangha guri kacini maka kana unyong ura uzadara, Akarabu kamumi kenne kiyi unyong ayadugi ribin magu adukara avataru awur.

Chapter 11

¹Mado ribin manimayi utabbataruwa umanak manna kiyama suksa yeni uni uyi utabbatarwa umanak manna ayizyi adukarani. ²Abara uwuni na ayazono amazuga madumhi na Kashiri. ³ Uwani nama hallici uya na umurni ukashiri, na makusu manna adukara amadishani aciri makusu manna ma-ma mayiba.⁴Kamado ribin Habila imado kashiri uhadaya umi upiri amadugan na u kayinu abara kenne ama takanayi amagu ayi piyumatinimi ima zuga madumi makashiri Abara kenne kuma, makazaga ukyaru Habila iberbene, ko dashike iman ke.⁵Abara amado maribin amazya Anuhu makana uzo magu kada iyita makye "Amazuganiyi, Abara magu kashiri kamazyayi." Kamin azyiyi amadene ushaida uyi agu ibokonun kashiri kasugu. ⁶Mudama wanzagana munimi abokona kashiri kasugu imbana mado maribin ba. Abara magu yakamata piyi shillaci unna idamawana ka kashiri, muwani utilas iduk ribin ka kashiri na mayi maiyimi, kuma iyi piyu sakamokomi naduk kapiyi gbeneyi.⁷Amummu ubangaskiya u Nuhu, udeni yi ishere ukun ka kashiri magu kasugu kanna a dishya na ana zhinzhinani, a duksha kicipru na usahd inabsan kuirgi ku mani mashir domin egaskan a kobini mummu mu deni kashiri ka hallaka uduniya. Mummu mu deni Nuhu idishya ka kusu ka dugan.⁸Mumna mu deni ubangaskiya u Ibrahim, a kapa kanna a yarkan yi, edeni ubiyayya a woroyi aka tikanna idaka shere ugado a ciri anayoyi katikanna idama kana. ⁹Udalili ubangaskiya udeni ini kazono ne pejan a mayingzyi ma alkawali, edishan kazom unyong kudara na Ishaku na Yakubu, agu ugado na yi.¹⁰ Mumna mu deni yi e zhinzhini kati kanna kade utushi kati kami na piyi zhinzhini kani a kashiri.¹¹Muna mu dani ubangaskiya u Ibrahim u gbakanan, kodashike yi na piyini uyin Saratu kiwa kiyeni kigbakanan unyong kiwa, kuma Saratu iwabazayi imaru woro kiwa kima waba. Yana maru dumya na piyi dugi yeni likawari idugan.¹² Amunmu mu deni ka piyude, iyi ne kukitaru manna a waban uzuriya ugbaki, yana gbakanan ne ntetum mu zo ayina rijinjiwa auteku, munna adama iyani mabazza.¹³Yana kizhi na duk uyoni ubangaskiya bama shere alikawari.Yanin a yitan yani kuri adangan a shere yani na icaribamba, yanayo agu yanayi ajan.¹⁴ Duk piyin u beren kene to yana mani mayingzhi mayeni.¹⁵Anemagu yena mingza na katina yeni ciri, ana zugi kapa kama ritiyeni. ¹⁶Kenna muyi ana zugi kati kadugang ne kuri uzo. Muni mudeni kashiri kapoton kani ugbor umagu kanikayi kashiri kayeni, magu kaman napsa yeni katege.¹⁷Ubangaskiya u Ibrahim u deni kashiri ka yisha yi ugwaji agu inidukni kono kayi Ishaku uhadaya mi. ¹⁸Izayi kadong ka kono sai Ishaku utayi amaru dene likawari agu "uni nadama yerkya nikupi.¹⁹ Ibrahim emizan agu a kashiri kade uiko uma cokoni Ishaku unyong makitaru, kenna muyi, agu a unyong makitaru namapa sheryi.²⁰Abarau ubangaskiya Ishaku ima dene Yakubu libarka Nisuwa abara aukusu da wanzagana kazono. ²¹ Aubangaskiya umadene Yakubi akapa kanna imanadama ke, ima dene nonni Isufu libarka nayi naba. Yakubu ima nirgurga a kidogo ado kashiri kicibru. ²² Mani na ubangaskiya u Yusufu upati madara, eyishan abere kenna adama cidda nonni saraila aumasar, kuma aberu yeni aukaau makubu mayi.²³Abara ubangaskiya Musa, akapa kanni amabaryi apitar yaniagu a kono kavur anapogani usahd ukusunna pigomi guran. ²⁴Abarau bagankiya Musa akapa kanni kumzan igabayi magu ayerkiyi agu kono kapiunu fir'auna.²⁵ Aguru dumya mashezhe kidere na aya kashiri, namagu irerene aibang akapa kacin. ²⁶ Iyokoton agu mashezhe kidere abara ma zobo makashiri naukakusu piri amadugan ukusu nidama zuga aumasar .Magu ideni ayizhi aukusuyi kazono.²⁷Ubangaskiya u Musa u deniyi e biskya mayinzhi mu masar, ipotonyi usahd u pigomo, edeni ukokari a kusu kanna uyitanani. ²⁸Abara ubangaskiya una ima disha u'dinketerewa na manayalla ma ma'gyo domin jada piyu ma wunza nono nazoni iwunza noni saraila nazoni.²⁹Ubangaskiya udeni yeni rakya ubahamaliya ne kati karog, akapa kanna ayumasar amani ma rapkya, mani muteku a mizzya yeni. ³⁰Abara bangaskiya udeni kimaza kiu jeriko ujigi,yeni ma manraza kiri har atuk kushere. ³¹Ubangaskiya u deni Rahab kigadan kina kekini unyong uyeni abara matini mani deni matoddo ajan akarari kayi agura cidda yeni agassa.³²Iyan da kidama gu? kapa ka adama wana kanimi kana beri aukan Gidiyon, Barak, Samson, Yefta, Dauda, Sama'ila, na anabawa. ³³Ubangaskiya udeni yera re ntegtege aniguma ayishu tumu matini abhere libarka niyeni,³⁴ agusa nazaki nano. Awuna mashiri, musa, kitan kina dene kini ueni kadamana azus magarga man gbana, awana uyarumi aniguma arye nikupi nya gumanan cyazayo kashiri.³⁵Ayini shere ayayeni anna cokonon yeni make adukshya adong kidere ana gbenani uyanci uyani magu yena deni nasugu amacoko ma makitari. ³⁶Adong ashezhe kijam na makpaba, na masillaci har na kiye na makariki.³⁷ Aruza yeni awaka yeni kiba a kuzerto a wunzan yeni akitan. yena jasa akapa amagam na iwaan, asumanani ashezhe uwulakanci.³⁸ Ayuya ana zhani yeni kadamanami aningrana amagara maoana, maten na nadhakarha.³⁹Yenayi aya matini makashiri abara bngaskiyu yeni, azhi mashere makura malibarka nimi.⁴⁰ Magu kashiri kamaru camsang ayar kadamma kavur kuma adama durani kina zaidimi.

Chapter 12

¹Da shike kadu kanna kiyi na yeni de ushaida, kibiski duk kasu kanna kadama dane idi kitakana uzunubi, ki dama disha u hakuri aka kusu kanna kayi akazono kawur.² Bari ki den ayizhi ku kashiri ayi piyu ubangaskiya uwur u kazoni. abara urentu unna adeni akazono kangyi ideni kokari uzo ugiciye, kuma i potonyi ugbhor u kasugu kanna yi deni domin iyi akacara kare ka kashiri. ³ Yitan dukpiyanna idauren ma shezhe kidere ka yar anna a duksa uwahala, kada yana koz kokuma yana biskyi.⁴Yani deni yeni ujayyaya na zunubi har ma manikshi ma-mayho ma yeni tukunna. yin ma kada iwurunu na ukusu unna a deni nin amasayi ma nono. ⁵ Kono kanan zuna zhya uhoro u kashiri na kuzhinzhin. ⁶ Domin kashiri kana do uhoro kapiyi maniyi, kuma idugi horo ka piyanna isheri.⁷Takin ana shigruga na u horo, kashiri ka zhan wuri kiyi nono nayi, domin a wan na picuyi idama doyi uhoro? ⁸Amma indai pizabu uhoro kamar kenna kaduniya kayi, edama wana aya zani matini azan nono.⁹Kenna kide aya cibru awur a uduniya, ayan a duksha uhoro, kuma a duksha yeni udaraja, kidukshi kashiri kawur biyayya abara ki zug urayuwa. ¹⁰ A kadon katege na aya cibru awur a duksha idi u horo, uzo ka kusu domin makusu manna kimani, domin ki zug u rabo ugyon uyhi. ¹¹ Uhoro u rentuni a akapa kanna a duksha, amma sai uzafi, kuma bayan kene uni na uyendezhen uruhaniya na u'adalci ka duk piyanna adotonyi uyhon kadura.¹²Takin anna dukshya icariyin a coko nakam. ¹³ Zoborin ujina u vur, domin duk ka kusu kamakari ka tutu amma bari kan ka zugu.¹⁴Gbentin usalama na ko wan, na mazoboro mu jina ukashiri udugan, imman da mini ba piyan u dama kana ku kashiri. ¹⁵Nuzhin kasugu kayn don kada pidon ibizhi, alheri u'kashiri, kuma kada kadon kaci ka gyaki ka cir unyong uyin kukashiri. ¹⁶Takin ade uhankali, zuna zoborin ayuni, ko piyan'u nazoro yi kashiri unyong uyin, ne Isuwa izhizin nono nanyi na zono. ¹⁷Yokotin fa kapakanna mai ma zoboro albarka a kazomo, a mani niyhin domin idoto ma yisha utuba ishibi a magu igbene.¹⁸Domin idoto ma katumu ku katari kanna ana rebe na kacara, a katari kana re-ura, na njo mushir na uriri. ¹⁹Idama ma zuga marunu ma nutuma muna duksha ushad, na ayanna potonzha agu yana mani ma pota kuma.²⁰ Domin amaniani ma shigruga potonzha ukusunna berenyeni, "ko manara marbi katari kami adamana ruza mani.²¹ A kakusu na ka duksha ushad har mudeni Musa iberen agu iyi ushad.²²Memako kene iwani ku katari ku shiyona na katika nivataru, kuma na urushalima ku saminiya har na mala'ika ma gbaki ma yishan nizagha. ²³I wani na dukyin na nono na bagsa ayan'a maru kyakara yeni kurizo, yana wani ku kashiri magu ayi pigomo, kenna kuma uruhu u adali unna amaru tsarkake.²⁴ Iwani ku kashiri ayi ina duksha alkawali ni fas, kuma na mayho manna ana disha ayisha abere anna a piri u Habila.²⁵Denin ulura ana potonzha abere piyan'u berbenen, inna yana ciri yeni akapa kanna yishan ujayayya na piyudishan yeni ugargadi uya, ballema yana dama woroyeni indai yeni poton yeni abere apiyan'u berbenen u yeni kuri uzo. ²⁶ Kadon ka pa righmyi niyi ni digiyar ushad uya, amma i marudene likawali agu" har u kyaru azan uduniya na ndama do yeni ushad, amma har na kuriuzo.²⁷Aberenna "Har ukyaru" aberbenen a ma ciddaza makusu madama digrya uduniya, wato makusu manna a nabsa, abara makusu manna madama naguzura mani muyimi. ²⁸Domin mazuga ma umulki munna adama girgizani, kidama wana ayanna dama na gudazana unyong kapa kanka, kidamana yisha kahsiri u sujada unyong udaraja na ma dukshi ma kicibru. ²⁹Domin kashiri kawur kayi ura uma tikshi.

Chapter 13

¹Kitakana mani akobini.² Kada ki wurunu na ma dishi kakusu kadugan ka pijhan, domin inna ki yisha kene aka zuga maleka bamayo.³Minggzin na adon ayi unyong ukurkuku, nane yin na yeni, kuma takin ana mingzha na ayan'a na shezhe kidere ayinayin. ⁴Bari kowan iduk kicubru ka irunga, kashiri kadama sharanta ayanna yisha ufaskanci.⁵Zuna mani ikorgo na kam, dene u'anfani na makusu manna pide, domin kashiri kaku agu, "indama biskya mi yin, kuma indama biskya mi yin.⁶ Kitakana mingzha agu a kashiri kadama na muksha mi indama pota mi ushad. iyan na piyar idama yisha mi?⁷Yishin Ulura fa na ayayi agomo ayin, aya duksha uhoro unyong abere akashiri, kuma idene ulura na urayuwa uyani. ⁸Kashiri kayi ukyaru na ukphe, na har abada.⁹Zuna zoboro ukusunna udugan uni mum bagti, domin mummu dugan kasugu ka nabsurga ku alheri, amma azan udokoki u maninaru, duk ayanna amukyan apidon adama kiyayeani. ¹⁰Kide ubagadi na ayanna yisha uhidima akatikami. ¹¹Kupirist ku gbaki ku rigyhan na mayuo ma nara na amaru ceske manara domin uzunubi uayar, anazha inama imi aka deni yeni ura.¹²Akenna kashiri ka shezhen kidere ka ukamru ukaron, domin itsarkake kaduniya kayi. ¹³ Mummu mu deni kinkizoboroyi na makusu umayi. ¹⁴Kizaidi karari kanna kidama zomzonomi manna kideni mayuo katikanna kidamawana.¹⁵Ka udaliliuyi bari kitakana yisha uhadaya kukashiri kokashekatuk. kuma kidamana yasa nizagi nikashiri. ¹⁶Karki wurnu manna yisha unagarta na mana mukya akwaniawur, kashiri kapotonzha urentu uhadayaumi. ¹⁷Takin ana yisha ubiyayya na aya cibruayin, domin yani anayisha utuma ude ushad aniciniyin saboda urayuwa uyin, kamar iduksha ulissafi, domin utuma uyin, yishin ubiyayya uyeni na ulura unyong nizagha banna ubakin ciki domin inna yani yishan ubakinciki yanadama yitayeni u'anfaniumi.¹⁸Yishin addu'a domin kiyo agu kide kakusu kadugan, kuma kimani mana yisha kakusukadugan unyong ukokashe kadamma na kidama nayisha. ¹⁹ Takin ana yisha kene domin inzuga maguru nawob.²⁰Bari usalama ukashiri uzug piyu gbaki umanara mammana unyong mattatu, unyong makashiri. ²¹Imangaranyi na duk kakusu kanna kavur, domin imangari unufi uyi, bari itakana yishautuma unyong uwur, kukashiri bari idaukaka ukatikayi uzomo kene har'abada amin²²Akobini migidai inkarfafanyin magu takin an dne ukokari unyong aberennna agyakarn. ²³Yokotin agu amaru biskya kobinauwur Timoti, adama wana nayi am yita nadukyin, inna awni na wob.²⁴Shimazin kugbaku kuyin naduk na ayer annaduksha ribin. akobini dagakuri Italiya yanashimazhan yin.²⁵ Bari alheri atakana zomo nayin naduk.

James

Chapter 1

¹Yakubu, pidere ukashiri, na Yesu Almasihu, maka kana kan nbiga pitura akaba mukazono nsumazyini.² Zyinin yeni napirin anasugu nabok, akwani anang, akapa kanna imansanan ijarabobi.³ Iyogotya magu adunturu ribin niyin nini nima waba ujimiri.⁴Jikin ujimiri uyin ukurganya utuma uyin, abara magu kazagin akicibru kigbaki amangarini, abara magu izu biza kadanma. ⁵ Nna pidong uyin imani uhikima, igisa kashiri, kana magbaki mazasu dishiya ugon kapiyigisan kani, kadama do piyami.⁶Magu gisa namadene makasugu mi mazadhe ushakkami, magu piyu shakka iyine mavunduruni ma-mani maka jiwa kagbaki, unna uvunu una pepra unusu vundurunu. ⁷Muzu wana magu piyangwunu iminzha mashere kadamana ka kashiri; ⁸ Piyangwu apiyu nasugu nabami, piyi na nyazakiyayi kumina kuyi akijina kiyi.⁹Magu kobina uyi ucaza irerene akazomi kayi kagbaki,¹⁰ Magu piyar idhe kakusu kichara akazomi kacaza na idama zomo, idama wurone ibasgha iugi amagura. Ngmyi mu cizzah muyheki ¹¹Mupopso asu rogonzya ugyi ibasgha imijigi, uwura uyini ununaguzura. Kenna pikarma idama rogo ayi unyong kacaci kujaruyi.¹²Libarka niyi kapiyi nyazanhan ugwaji. mugu unna uyazanham ana makamani,Idama zuga kukar kuivataru, muni na'adeni likawali ka kashiri abara ka yamani kani.¹³ Pidong uyun izugi unna amakanzi, "mamaka mani ama cirika kshiri," magu ana maka'ani kashiri a kucok, ukusu deni kana maka kani pidong.¹⁴Ina zuga ma- maka abara kutau kuyi kuco, kun kuna daska piyar akanokyayi kumina. ¹⁵Na kutau kukuco kurighan unyong, kudama waba ibang, una ibang igbakanan inina waba make. ¹⁶ Azu cipanzyini, akwani anang.¹⁷Ko'she ubaiwa uvur, na ubaiwa ukuri au ciri uzoumi. au toron aciri kapicu unu dama sakurguni ko matuburga kenna ntongoro munayi. ¹⁸Kashiri ka samgan agu a wabidi unyong abere anibin, magu kiwan mayenha mazoni unyong uhalita ukani.¹⁹Iyo munnamu akobini anang muwani magu kowan uyi iden kadhazhazhaka matara ato awana nazya ana bere, awna nazya akishiga. ²⁰Magu kishiga kiwur kina disha kini utumumatini ukashiri.²¹ Abara kene nikin utuma ukuzyini nama gbaki nakucok. Unyong matini sherin abera a gingan angha dama gaska avataru awur.²²Iwana yana tumzana na abere ashiri izuwana ayana potonzyani nazyik, icipanzya acyi ayin. ²³Magu piyina potionzya abere ami nazyik, mazsu tumzana nani, iyine piyer uru ina dukara nyan muyi a madubi. ²⁴Ina yita nici niyi aworoyi, aminzya wurunun nyan muyi kenna muyi.²⁵ Magu piyi dukara matya mashiri azob manang mani na uyanci adene nicyimi amatini idama wanayi na piyi poton awuronu, piyangwu idama wana piyu libarka unyong ukusu iyisha.²⁶Nna pidong iminzya aguyi azob kashiri magu puri kano kayi, icipanzya kasugu kayi mazobmashiri mapiyami auwam. ²⁷Mazob mashiri madugan azan ukusu makari kazono kashiri kawur na picuwur, anayi a mukshi a gugami na acono unyong nshishi muyeni piyer itara nici niyi azomo maza de kasugu ka makari unyong uyangwu.

Chapter 2

¹Akwani anang nna muyi magu idhe ubangakiya agu ka kashiri uwur Yesu almasihu, kashiri kakigomo izu saganya maza kupki macyi na adong ayar. ²Nna pidong ikanan makassura mayin na nkari mu zinariya na makusu mavur, pidong na az iringya na makusu madhe kirik. ³Nna iseten na piyu makusu mavurmani aguyi agu " nna pidumum pizono akatikadugan," piyu caza uni uguyasu," nyazah kuri" bamagu" zomo nna kajes kazono kanang". ⁴Izan muyi magu ibasha maceszhe uyong uyin shi? iwanini alikalau ama minzha makuchok kawan?.⁵Potinmi, akwani anang, muwani muni agu, kshiri kasamgan kani aya caza uyhanwu agu awan ayi ichara uyong ubangaskiyaumi, yeni nnayeni awana agu ugadu unyong kigomo kiya shiri kinna ka kadeni aya mani kani alkawari. ⁶Magu, icokonon kaya caza! azan, azan ayichara agullonyi shi? azan yeni adazini amatiya?. ⁷Azan yeni adhe rizagu rinnini nipes nigbaki na ana yesahd ni na ninimi?.⁸Na magu kene, nna ikurgang matuyama madugan na abere shiri abaran agu," dumiya na piyi suzhibu nanicyi nimu," agu, muvur.⁹ Nna isagan maza kupki macyi ideni ibangmi matiya mazugi na irafu imagu igara nan abere ashiri.¹⁰Piya itiri matiya napirin, aciri aujina adhe nazyik, ideni irafu amtiya mami napirin. ¹¹Magu piyi iguragu "zudisha uzina" yi iguran agu, "zuwuna ncyi" nna pidishabu uzina asu wunza cyi muwani magu piwani piyuma garanzyi mityami.¹²Abara kene berin atumzana ne ayama dama ciske unyong matyama masubtani. ¹³Magu maceske majara mawana maza dhe ujinkai kaya saganan ani ujinkai. ujinkai udeni nasara namaceske.¹⁴Muvurmagu, akwani nna pidong iguran agu idhe utangakiya, mazasu yumzana? ubangaskiya umi unudeni gaskuniyi, ba uni ndama gaskayi?. ¹⁵Matukani nna kwani na kwani nyeni azni makusu mavur na mazadhe maninaru ma mayira.¹⁶ Madukani nna pidong uyi iguran yeni, "worinin na kasugu kabok, zomzonin na upiwa ashiri zura" bama do yeni ukusunna nipum nimani iyan uvura umi?. ¹⁷Kene magu ubangaskiya nazyik, maza dhe utuma ungwu sagana nniba, akukitaru.¹⁸Pidong idama magu, "mi naciyi ninan ndhe ubangaskiya mi nnami ndhe utuma" sagamyani ubangaskiya umi uzadhe utuma mina nsaganayebu ubangaskiya unang unyong ayuka anan. ¹⁹Dumya kashiri akdhe, disha naten magu na ayaju adumun, asu zara apum. ²⁰piman mayokotya pizadhe kudugan, magu ubangaskiya uzadhe utuma a uwammi?.²¹Ama baratar na Ibirahim piwaban uwur autuma, kenna inima dakanya pibezene Ishaki uzo nbagadi?. ²²Yita ubangaskiya uyeni utumzanan na utumiyi, na maguragu uyong utuma ubangaskiya uyimi nma sugana nacap. ²³Unassi ukuri, "Ibirahim idumun na kshiri Abarsin uni amasayi madaki, ayerkini agu pijamu kashiri. ²⁴Iyitan autuma napiyar ina zuga ubaratarwa azn ubangskiya nazyik.²⁵Aujina ungwuma na Rahab kigadan kinkini kima zuga ubaratarwa autuma, na ima toddo ayama vegenzyi akgnisa a cidda yeni a ndon ujina ubktazyi? ²⁶Kenna nipum niza uruhu akukitaru, kenna ma zubangaskiya uza utuma akukitaru.

Chapter 3

¹Azan ayar agbaki adam wana agamabashi akwani kiyo magu kidama shere maceske mapu nakam, akwani kiyo magu kidama shere maceske mapu nakam. ²Magu kina cizzini anuyina mugbaki, piyu kwu kirinyi aujna, yi ipiyar iyazyi nateng, piyi iyan mapuru nipum niyi na pirin.³Nna kina shiri kanha pibarka, magu iniyihshidi matini kidama suskanya ma gukra apum awur naduguwur. ⁴Tinrin na magirgi ma mani mashir, na magu magbakazhi nakam uvuno ushiri una zobmani, ni ushiru ucin na piyi mu'aran umi itumbazyi kumi.⁵Kenna nirem nicyin asu citini na ripum na marerene na mukusukusu mugbakazhi. tinring kenna urha ucyin una rye magara magbaki. ⁶Nirem a wurha unyong igabobi iwur unyong wur, uya ubang na edeni nkusumu raguwa mu puru nura munima a ugirura ucipanzyayi.⁷Magu kopishe pinama pimagara, kanin, na ayana taza nanura na ihalitu, auteku, kucok jiwa kabandari, na nabsa piyi shillaci ina nabsa muni nnayi. ⁸Abara mayuragu nerem, bapidong unyong aya shillaci idama susskaya manabsa nini akicok na dama susskanani magyazani, kude kikwana kima wuna.⁹Na nirem ninni nakina dugshya kshiri kigomo na picu na mimi nakina bishi uya na anabsa yeni unyong gaku gaku ukashiri. ¹⁰Kanho kanna ana dene ibakani kani na ana zogonya akwani munnamu mudugan muni.¹¹Kacizzan kamani mashir kadama suskana kani macoddaza mani ma rentu akupkan na mazarentu ba kadama suskanyashi?. ¹²Akwani, kaci ka kusheren kadama suskanya kani ma dishi izaitun kadama suskana? ba magu ka kab kinabi kadishi kusheren? kennema mani mu zartsi maduma suskanya mani mado mani marentu.¹³Nki napiyuhikima iyi napiyu mayogoti unyong uyin? magu piyangwu, akumina kuyka zom kayi isagana ufuma ukumna kuyi kumanni na uhikima una dene.¹⁴ Nna idhe ukishi na kirik kima nu'ah unyong nayin izu rerene na kabere na ribin.¹⁵Udugi uhikima ungwu azau idugunna unatoro aciri nzo, amagu kene a uya, uza uruhaniya wayajes. ¹⁶Magu katina ukishi na kumina kuza dugan kuyi akatikam na ana zuksa piciti nako ushe utuma ukucok kubaktazi. ¹⁷Magu uhikima uzo, akacing a utsarkaka uhumanami, ukailimi, ubagna uyo ujinkai ugbaki alheri, uza nakozo unibin. ¹⁸Nonna matina nanna abizzan uyong nasugnnabok akacaci kaya na shi-shizi nikobina.

Chapter 4

¹Iya iyendenni ugaba na ujittuwa akacaci kayin? azan muna coksono unyong katau kakucok kunku gunana unyong uyin?. ² Itawana bamade iwunza na ukyashi, idama suskanini mazuga. innakpabana nama citi. maka wana ukyaru izugini magu iribin. ³ Igisan ana doanini abara magu igisan a ujina azu dugan, imani matyamanami a kutau kuyin kukucok.⁴Yin mazinanta! iyoini, nijamina uyangwu ama yaksa makashiri agoraguna piyi righan nijami na uyangwu i yaksa kashiri. ⁵Imingya magu unassi ubaran kene uwam mi, " iruhu umuru uyi unyong uwur unide ukishi nakham?.⁶Kashiri kama do ma piri mani madeni na unassi uguran agu "kashiri kayi akishiga na piyi gbaki rici asu dugsha liheri kapiyu matini.⁷ Abara kene dugin aci ayin ka kashiri. agabibi shetani idama sumini.⁸Kobtin apatama kashiri kani ka kobto apatanini, guskin icariyin ayibang aveze nasugu nayin, yin aya nasugu naba. ⁹Yishin ugongono, na kaso, guddin kicere kiyin kiwana managaza kasugu. ¹⁰Todin aci yin kazono ka kashiri kani kadama doini kigomo.¹¹Izuna yisha acyi ayin uzargi, akwani. piyi ya uzargi ukobina ko matya ma kobona iya uzargi umatiya asu ceze matiya. nna picesken matiya, saganan magu pizabu aubiyayya na matya piwani picesken.¹² Piyi nado matya napiyi maceske apiyude. yina suskanya magaskana mawuna puwan, napi ceze jangu kasuzhi?.¹³Potin yin ikumagu ukyaruna ukpe kidama woridi akudo aka dene kiwa kidhe akatikam, pizya, adene uriba. ¹⁴Wan iyi ukusu dama wanzagana ukpe, nni na uraguwa umu udama wana? aipiyina kugmis una sagana nicyi akapa kacin kuwuru.¹⁵Namagu muwan kene, gura'agu "Nna kashiri kadumun, kidama garga ayisha mu ko muri".¹⁶ Mina piyamarerene na macamsana mamu maki gomo. marerene mamma, amakucokmi. ¹⁷Abara kene, piyu ukusunna dene bamadene muwani ibang uyi.

Chapter 5

¹Wanin Yin iyi akarma shibanin asu gbonzo magu ugongono uyin ubaktazi ujara mawanuyin, ²Ukusu icara yin unu bozhi, makusu mayin iruru iman duru akari. ³Uzinariya na azurpayin yaman disha usasa, usasumi udamawana ushaida uyin, unudama arye inamiyin ura, inisan ukusu icariyin abara natuk akamangarin.⁴Yita, ukusu yiwatumzana ushiba-ukusuna iyazi ayalla a babini nakab. Kaso kaya kibuba kakana zaga anato akashiri piya irunduna.⁵ Izomzonin unyong marentu uya, nayin na gboktunzura abara anatuk amacezee. ⁶Icesken awuna piyu matini. Azan magu yisan makagara nayin mhi.⁷Abara kene nomokin nasugu nayin, akwani, asuksa maka zaya amawanama ma kashiri. Yita, kenna inama imagara ina suksa macira matege akapa kama zagdaza ininaru anakab. Na manomokiyi makasugu ni niyi nasuksa inikashere mani ma zoni nama kacini. ⁸Yin, nnaini nomokin nasugu nayin. Ashikruga nasugu nayin, abara mawana makashiri mana pati.⁹Izu yokrho mucaza, "akwani ana bera kwanai, magu azu ceskeni. Yita piyu matya, iyazyi akarong.¹⁰ Zyinin madukanzyi, akwani, akasu kakidere na manomoki masugu manabawa, ara ama bera anizagi ni kashiri. ¹¹Yita, kina yarkya ayalla ajimren ayalibarka, ipoton ujimiri una Ayuba adisan iyo kumina kukashiri kenna kiyi piyi gbaki nshishi naujinkai.¹²Aworo nkusu napirin, akwani izuna shirhi, na uzo, ko kajes, nakokashe kakusu kama shirhi. Abaramagu kene muwana magu, "madumi" muwana "madumi," nna igurangu "mazadumiya" muwana "mazadumiyu," magu izu bara muwa unyong maceske.¹³Adhe aya gullono aka caci kayi? ibere ka kashiri, adhe piya rizaga? ishibsa kushiba kukugomo.¹⁴ Idhe piyiza gara aka caci kayin? iyarkya madattawa makashiri magisa kashiri. asokotyayi manug uyong nizagi nikashiri. ¹⁵Kagisa ku ubangaskiya kadama garganya piyi zagara, kshiri kadama cokoyayi nna ideni ibang, kashiri kadama guskuyi ini.¹⁶Abara kene, bashin ibang iyin kajangi asu yisha aci ayin kagisa, magu ugarganini. kagisa kapiyu matini kashirutuma nacap. ¹⁷Kiya apiyar na wur, imagullono nakagisa agu kashiri kaza dogo, kashiri kana dogo kani har kiwa kitar na ipi kutashi. ¹⁸Iliya ima gisa nza shiri ruma yende mani mashir, mayingzyi mado inunaru.¹⁹Yin akwani nna pidong uyin iwuri pidong iyudduyi. ²⁰Piyanghu iya agu piyi guddun piyibang a ujina, igaskanyi amakye, idama gusa ibang igbaki.

1 Peter

Chapter 1

¹Biturus, Pikuni u Yesu Almasihu, maka kana ka yella na asangan ayayi ajan unyong ubantus, ugalatiya, ukappadokiya, Asiya, na Bitiniya. ²Amayo mapicu Kashiri, ama guzu Uruhu maka kana a ubiyaya nama yagrha ma Yesu Almasihu. Alheri na usalama mu gbakana uyin.³Libarka ka kashiri Kashiri Yesu Almasihu. A ujinkai uyi ugbaki, i guddun uwab uwur maka kana a ubege uni vataru ama coko ma Yesu Almasihu unyong makitaru.⁴ maka zuga ugado uza naguzura uza ubaci, unzama guskura. unna a gurandi uzo shiri. ⁵Yin na uiko ukashiri uma ciddini a ubangaskiya abara magu uceto unna adama taskanya ama duru muyah.⁶Unyong mun munu iyanizagagh ni gbaki, Namagu kene agu muwani anicyi magu dishin ugongono, ujarabobi ibagtazyi.⁷ munmu munade kasugu kamagu aduturi ubangaskiya uyi, na ubangaskiya upiri uzinariya audaraja unna a pobi unyong urha unu dama naguzura mu wanzaganan magu ubangaskiya uyin udaskanni uyabo na kicibru udaukaka, amavergura ma Yesu Almasihu.⁸Unnayin imani ayi magu iyitan niyi, ayi magu idukariniyi mina, muyi kene magu ideni ubangaskiya uyi rizhaghah ninna ina yimi na kasugu kabok munna muwori magu aberi mukuri na udaukaka.⁹ Isheshe usakamako ubangaskiya uyin, magaska mavataru ayin. ¹⁰Annabawa ama disha unabcin uceto ungwu wani uyin ama wodduzo asu dukara na uhinma.¹¹ama gbene mayogoti awan na wan akapakami na uruhu Almasihu umayi unyong uyeni asu basha yeni. muma wanzana akapa kanna imasu basha yeni akaciyhi akasu kakidere ki Almasihu na udaukaka ungwu dama zoboro kacini.¹² Ama saganiya annabawa magu azan acyi ayeni na disha uhidimtawa, ayin na dishini uhidima munniya muyi ukusuna yeni adisha akakusu kanna ama man barini, unyong ayalla na uruhu ukashiri umasu jatanzya yeni. Ayana kuni daga uzo munmu muyi ukusunna maleku ma-masu tawana¹³Abara muni nomokin kasugu. chansanin akumina kuyin ginging ubege uyin uzo Aliheri anna dama yendini akapa ku bayanuwa Yesu Almasihu. ¹⁴Kene na nono na ayu biyaya, zuzoborin ma-mani mana sugu nayin na kapa kyi danrha iyin.¹⁵Magu piyangwu iyarkhonni idhe usarki, yinma iwana ayusarki unyong ukusunna idisha.¹⁶ Magu muyakaranmi. "zomin na usarki myi ndhe usarki." ¹⁷Nna iyesahd uyi, "picu" ungwu na ceske maza sami, ana dene kadunturun kutuma ukopishe uyar, adisha kazom kayi jen niyin na usahd na kicibru.¹⁸Yin iyo magu azanna azurfa, na zinariya uma nakzura na asherimmi a unyong kumina kuyi dangrha nayin isherika wabazan ayin.¹⁹ Maguragu ana sherini nama yho ma Almasihu mudaraja, maza makari nena kigam.²⁰Ama samga Almasihu a ciyi ashima gingya uyha ungwu, a kamangaran iyha ima bayanu uyin.²¹ Yin na idugi ribin kakashiri uyi, yi ungwu ima cokoniyayi unyong aya katazhi adoyi udaukaka abara ubangaskiya uyin na ubege uyin muzomo unyong kashiri.²²Muyi magu yinna aguzyi nasugu nayin unyong matini mayin anibin maka kana a ushirhu uma mani makwani, kaninni na ma-mani macyi ayin nakasugu ka matini.²³ muwani magu apa waban ini ungwu na nakzurga uni magu un una bozo uni, ana bereshiri an ah gara apa dawaman.²⁴Agu, "ripum niyine ugyi, udaraja unini uni uyine ibasgha ugyi. ugyi una yene nakpetep ibasgha uwuni inina kolluzura a jigi. ²⁵Abere akashiri anayim makadara mu uyah ungwu. "Anah ayi abere ubishara ungha ama bashini.

Chapter 2

¹Abara kene yirgin na pirin uketa, na unya, ukishi, na kutepu ku kuchok. ²Awanane nunu, uwab upassa, dishin kutau kuma wazyi madhe uruhaniya man-mayi akazomi kashiri a unyong umani niyi dama kumza maka kana uceto, ³Nna itenguran kakashiri uni uyi Alherimi.⁴Wanin uyi katari kagara kanna ayar agabi ani, ayi ka samgan adu udaraja kakashiri. ⁵Yin iyine natari nagassa a suga ini karari kadhe uruhaniya, magu wanin mafiristoci maguzyi, magu anadugin uhadayu udhe uruhaniya ukusu mashere mashiri uyesu Almasihu.⁶Abere aku "Ntari katari kanan uzo pituga kasamgan, adhe udaraja unyong usihiyona piyi deni kasugu ukani idama potayi yi ugbor."⁷Udaraja uyi uyin yin idugi nibin na ayalla agabani mado nibin "katari kana asugi agabani kami na adeni kani a ukusurwa," ⁸Na, "katan kana dene macizzini adhe kana pekshiya" Yeni acizzinin, kene magu yeni agabani madumiya nabere, kenna attazzanan yeni mawanzana⁹Magu yin asami uyi, nakugi na mafiristoci maza mani kigomo, aya shillaci avur nasugu, Ayar ayi makusu makashiri, magu ana bashin na kusu na gbakazi nan nadeni na ayesahn idi unyong majin maka kana unyong matus ma Al'ajibi. ¹⁰Ima zayini ayar mi kazono, mina iwani ayar akashiri. kazono ima zayini ujinka, mina izugi ujinkai.¹¹Ayanan, ngishini madukazyi majen na aya kijarima, zobbinni mazob kutan kuri pum kunku citini na nivataru.¹² zomzonin na kumina kumatini unyong aya shillaci, magu, nna yani agudduni nene aya utumu kuchok, Yeni atinriya na ukusu dugan unyong kumma kuyin ado kigomo kashiri an nmyi muna kadama tumu¹³Dishin matini na kigomo kiya shillaci abara kakashiri Naka pigomoma maguyi iyi piya cibru,¹⁴ Mudama wana magu aya kigomo kimi akunni akani mana nyaya ayu utuma ukucok asu yabawa ayutuma umanni. ¹⁵Munmu muyi amanuga makashiri kene, a utuma umatini mayin, na ayangan ayella azani uhikima. ¹⁶Ne ayana asubtanan izu tumzana na masubtani mayin mawani kubazaran kukucok, wanin ne adere akashiri.¹⁷ Duggin kicibru kaya shillaci manin akwana, apotya usahd ukashiri, duggin pigomo kicibru.¹⁸Yin adere, dishin matini ka ayu ugira uyin ado yeni kicibru na pirin, azanna aya matini na acyi azo, maka zaga kumiskilai. ¹⁹Akakusu kama do kicibru abara magu maminza maka kana kashiri nna pidun idumon masheze kikhotaru.²⁰ Iyan na idama zuga Nna ideni ibang asu nyayini isu ujimrewa na maceskeman? Nna idishan utuma umatini a sheze kidere uyi anuzu nasugu nayin, muni ma akusu mashere kashiri.²¹magu kenna ama yesahdni, Almasihu ima sheze kidere abara uyin, atarini ugurbi, mazoboro ibina iyi. ²²"Ima deneyi ibang, amana potyani kiciparu akanhakayi.²³ Na ama zogoniyayi ima guddiyi kizogoru kimi. Na ima sheze kidere, ima deniyi kashedi, ima dakanaya nicyi niyi kapiyi na ceske matiya atini²⁴Yi na nicyi niyi izan ibang iwur ajaga uzo kaci, magu azu zuga idi na ibang, magu kiyishi kazom kamatini. A mako mayi na igargan. ²⁵Naduguyin na iwuri asu ninrana ne magam mawuri, magu mina iritin kapiyi zanini asu mente avataru ayin.

Chapter 3

¹Yinna iyi ayini irunga, dishin ayarumi ayin matini, magu adong ayeni adishani matini na abere shiri, kumina kwayini kudaska maza magu aberen. ²Magu yeni ama shene maku minakuyin na uladabi uyin³Kene ma mazhiga mayin mazu wana mazhiga ma-ma tozo manicyi, makusu muzinariya na makusu ma-ma yende rigbeye. ⁴magu mazhiga mawan na magu piyar iyi unyong kasugu, mazhiga mami mawana uvura ungwa na wuruni, umana puru nicyi na mabruga muruhu, mudo udaraja kazono kashiri.⁵Kene na ayini ade nasugu navur ayi ana nyazanha kashiri adisha ayammi, ayeni matini. ⁶Kene na saratu ima disha Ibrahim matini ayesehd ni kashiri muwani mina magu yin anunnayi nna idisan utuma naten, nna ipok ini usahd uki dere.⁷Kenna nbaran ayini irunga gyarumi ma kene, zomin na ayini ayo magu yeni aya makwomi ajami amayi asu sheshe niyizhi nurayuwa. Ana dishin kene magu atakana potya kagisa kayin.⁸Amaduru, naduguyin kubkin kumina kuyin awana ayu gongono, aya mani akobini yani aya pok inshishi akasugu, ayu tawali'u. ⁹Zu manakin kucok na kucok ko kizogoru na kizogoru ama guddu kene kaninni madisha libarka, abara kene ama yesahd ni nazhik, magu yin idama shere"P¹⁰iyi mani mapotya marentu manivataru niyi ayita atuk uliheri agu, ipur nirem niyi ama dishi makucok, npekenha ana bere akabere. ¹¹ajikiya kucokmi adisha.¹² Ayizhi akashiri amen aya matini, atwo akani apok kagisa Nyan mu kashiri muya piciti nayu tuma ukucok."¹³Wan ishiri makoskini nna ishirugan utuma udugan? ¹⁴Nna isheshe kidere abara matini iyi ayia libarkami zupotin usahd ukusunna yeni apok usahd izu sassara.¹⁵amagu kene, igugra kashiri unyong nasugu nayin magu kani kavur. nna zomin nama cansana mana gudduzu aya kiribsaru kiyi ukuna ideni ubege uyin kakashiri. ana dishin kene na utawali'u na kicibru. ¹⁶zomin na nasugu navur magu ayar ara acinza nasugu nayin navur unyong Almasihu, apotya ugbor agu ayana bere piciti nayin neyin iyi aya kuokmi. ¹⁷mudugan, asheze kidere abara utuma ukucok.¹⁸Almasihu ima sheze kidere kidhe abara ibang. Yi iyi piyu matini ima swo kidere abara wur kiza matini, magu iyendidi kashiri ama wuna ripum niyi, ama cokoniya nini unyong uruhu.¹⁹ A uruhu umi, ima kana akabasha iruhohin nyima kassan unyong ka kassan kayi ibang.²⁰ Imma dishini matini akapa kauna uhakuri kashiri umasu suksa yeni akapaka Nuhu na masu shere kugirgi kumani mashir, kashiri kama subtanya na yar acin magu avataru manazhiba aciri unyong manimashir .²¹Mummu ama dukanzhi mu baftisma ungwu do idi uceto mina, azan uma guzzu nipum ni Daudami, a uma gissa kashiri na ulamiri udugan ama coko mayesu Almasihu unyong aya kettazhi. ²²Ima tuga uzo, aya kacara karye kashiri. Mala'iku na umulkoki na ayu iko dole ayishi matini.

Chapter 4

¹Abara magu, Namuwani kene Almasihu ima swo kidere anipum, wurma kishishi na murhu na wur a imayinyi piyi swoni kidere a ripum ijikya utuma uwibang. ²Piyangwu idama jikya mazob makutau kukucok kunipum, anu'a Kashiri akudezhe kwa tuk ayi a uyhangwu.³Kapa kaman woro na kidama disha ukusuna Al,umai ana mani madishi magu, ufajirci, acogono amatau, matau , na ripina, na ushashanci nakaswu-kaswu, nakidere ki ugumaku na nkusu mukuzyiri. ⁴asu minzha magu a ukusu upass na idisha na ikubshini na yeni ama dishi nkusu munmu, asu cinzaini.⁵ adama do kibari kapiyangwu ima cansana maceske matiya maya gara na aya kitazhi.⁶ kakusu kama dene abasha makitaru kutepu kuwashiri, magu na muwani kene ama disha yeni maceske ma-matiya uyong apum aya shillaci agu acoko uzo kashiri a uruhu.⁷Kamangarin kan nkusu ka yelluzura. Abara magu, wanin aya babrazan, babrugin unyong kumina kuyin abara magisa mashiri.⁸ kazono kan kusu denin kasugu ama mani acyi ayin, magu ma-mani mami mana korho mani ibang ya dong.⁹ Ana dishin acyi ayin nijan na nakusu nadugan mazadhe mayokro uyong kasugu.¹⁰Kenna kowan uyin izuk ubaiwa dishin utuma na uni magu ana sassara acyi ayin, Ne ayu madete ma amana ubayebaye ukashiri, unna adugidi akacara kadhe. ¹¹Nna pidong iya mabashi mabere ashiri, muwani magu akashiri na abasha, Nna pidong idu uhidima idisha na ushiru unna kashiri kadugiyi, magu unyong nkusu a dug kashiri kicibru abara Yesu Almasihu. madugshi makicibru na kigomo, awukani maka dara muyha. shere.¹²yin aya nan, izu gura agu kidere kicaza kiwani aduntari akusu upass uyin, bamagu ukusu upass uwanzana uyin. ¹³Nmuwani magu iyina Almasihu uyong kidere, dishin rizhagha, magu dishin nasugu nabok na rizhagha akapa kanna adama verkenaya kigomo kikani.¹⁴ nna aya uzargi uyin abara nizagi Almasihu iyi ayi.¹⁵magu kudende na ishezen kidere abara uhoro yi apiyi ma wunza acyimi ba pidakara, ba picogonon ba iyi piyu ushishigi. ¹⁶Magu nna pidong isheze kidere abara yi iyi uAlmasihu izu potya ugbor, ana dugshiya kashiri kigomo anizagi nimi¹⁷magu kapa kama ceske matiya adama ciah uyong karari ka nunna kashiri, Nna adama ciah uwur, iyan idama wana madara maya gabani madumiya na abere shiri?¹⁸ Nna piyar "nna piyu matini isubtan da kyar a iyan idama wanzana na aya za zob kashiri na ayi ibang nnayeni?" ¹⁹Abara kene ayalla asheze kidere a nu a mashiri, ado acyi ayeni nama dumi na pinabsan asu yisha ukusu matini.

Chapter 5

¹ndishi ayacibruzu uyong uyin abere, mini nyi kobina uyin piya cibru, mashaidimu kaswu kaki dere kiyi Almasihu mhi apiyi mazuga katusa kayi unyong udaukaka unna dama taskanaya.² abara kene nbashini aya cibru,zanin na buni nashiri nayi nayin. amente nani, izan a udole mi, magu imani madisha kene, ama dene mashiri mentin na nani magu izan uriba uwammi, a,amadumi muna sugu nayin.³ Izuwana ne aya kigomo uzo ayayi a i cara iyin, magu wanin ukusu magasa mana buni. ⁴Kapakamna dama bayana pigomo uwazani idama shere nikar na udaraja unini ungwu na daruni.⁵Kene, nayin nasambi yishin matini kaya cibru na duguyin a shishizhi na murho na utawali'u, asu derene acyi ayin, magu kashiri kamani kani piyi dakdari ricyi kana yisha ayu utawali'u Alheri.⁶ Abara kene totdin acyi ayin kajas kiyi cara yashiri piyi kigomo napirin magu idugini kigomo aka dunturun kakapa. ⁷Konushinyi ukusu uya nasugu nayin, abara magu imentini.⁸Babrugin, zomin amen. magabci mayin, iblis, iyine kazaki asu runu asu page, ase gbene piyana kadama rye. ⁹yishin kayazu kaza ba'ah na ini. Adenin ushiru ama dene masugu mayin yogotin magu ajami ayin ara niyi uyong uyha ungwu aya ujimrewa naka swu kakidere kibaktazhi ne kiyin.¹⁰Kidere kiyin akikapa nacyin, kashiri apiyi Alheri azana dara, na'ah yarkyanni maka kana amadawwamyar kigomo kiyi unyong Almasihu, idama mangarini, agingiyani, asu karfafa ini. ¹¹Kigomo kiyi kikani maka dara muyha shere.¹²ndumun na Silas akwani uma dumi, nyakaranni nacyin a icariyi ndishini ugargadi asu shaida ini magu kakusunna nyakaran Alheri kashirimi na ndumunmi ginguran uyong uwani, ¹³Piyini uru iyi ubabila na asamgan na wur, isumazyini, na Markus kono kanang kaya kusumazyini. ¹⁴Sumazhin acyi ayin na usumba uma mani usalama uwana uyin naduguyin na iyi unyong Almasihu.

2 Peter

Chapter 1

¹Simon bitrus pidone umanzan almasihu yesu makama layer Ami asere ubangaskiya udugan kaman kenna kasheri ubangaskiya unyong matini ma almasihu na almasihu.² Ajiki muduganme muzomo yeni usalama upirkurga na mayo mashiri na ma yesu³Duk iyan makusu mashiri mukumza aukarkashi ukashiri adugidi amayo makani kenne ayarkandi unyong waliheri udaukaka na unagarta ukashiri.⁴ Amummu adugidi nikawali nizib nidugan adenikene agu ayer azuk unyong ukashiri kuma agu kizunagzura akusmi uyi auduniyumi udamagagazidi magu na matusa mamakusu muya.⁵Magu udalili umummu kiyishi ukokari ayisha mudugan mubangaskiya umatini nakiyoh. ⁶ Aukusu nakiyoh kipiri mashishi aciawur kijimre ki pira mazob makashiri, ⁷Mazob ma kashiri na nikobina na mamani.⁸Idan na kide kusumummu muyi anapum awur, asu kumza kuma adama zugani pikunu, belle abish nonna shiri. ⁹Amma dug biyi bizi unkusu mummu izinzini ukusu upati urenkene, awani pidumu me awurunu agu aguziyi aibang iyi amacente maiyi nibang iyi igus.¹⁰Tunna muyi kene akwani idenin ukukari ayita mayerki manna ayarkhanni masamga mawur. idan na isan unkusu mummu idama cirini. ¹¹Muda mawanakene kidama ringya umulki washiri uza dara ukashiri kawur na agaskan wur Yesu almasihu na kashiri kawur.¹²Abara kene inyi uyhonyong ushiri ko kashe katuk in mingzanzini abara ankusu mummu, koda shike iyhayo muni, kuma ishiri uyhong nibin mina. ¹³In iyisa kumina acikadah inmakanini na maminza ankusu mummu, undoto tun undoto uyhon nipum. ¹⁴Abara minyho kadar kakka undama jikah utuma unipummi, kaman kene na Yesu Almasihu ibaranmi. ¹⁵Unda ma isa kano kukukari unank, ko kashe kader abara na imingza nami na kusu mum akacini kama cokko manang.¹⁶Abara na kizaidi ubi ukutepu na aciddan kutepu na abaran uyho uyeni ba, na kibaranni na uyiko ummafantoh kashiri Yesu almasihu wur kiyi ushaidu uyi. ¹⁷Ima shere ugbaku udaukaka uwor kapicu akapakan na nimi awor iko upeyer uphagi agu piyanu iyi kono kanang kanna ummani, kanna uphog urentu ukani nakam. ¹⁸Ki photon nimi nin nutum awor uzo akapha kanna kimayi nayi akupana kufur.¹⁹Kide ukalma uma nipri ume ude madene makasugume natek, ideni muyi kene inna idani matini mi. uyeni muyi ke na fitilla pi balleh unyong majin mamacira nikata ma wani, kuma kitatum kimacira nikata, icokoh unyong nasugu nayin.²⁰ Yogotin mummu tun kazono agu manpri mamma zamani uzo ubayani upeyer. ²¹Abara na muzamuni manipri mam mamaru wane akumina kupeyer. tuna muyi kene uruhu ubiciu uzoh ucibtanzah yani agu abari abere ashiri

Chapter 2

¹Annabawa apeprezah ayashillaci, kenne mamalamai makabere matumi aka nisa na madama tumu ade magtari mama bashi ma, mawunza, yani amayisa pikagara pimayoh kashiri umi igaskan yani, yani adazah aci ayani auhallaka na wau. ²Aya abgaki adama zoboro kaci kayani abara uyani adama saba ugaskiya unipum. ³Ati kakidagatu adama zugini anabere azadugan akabere. mawunza mayeni mada magoro mani, adama zuga yani ukusu ujara.⁴Kashiri kama kebe kani malaiku ma isan ibang ba, tunna mumayi kena amma dugpyana mani ciyhoyog majin nasir mujahanama asisin mani a magyen, har katuk ka mato. ⁵ Kene kuma na kama jikya kani udeniya uzoni ba, don kene nuhu umi isha abere asiri adugan na kushere katag kanna kama yadde kuja kumani mutsufana anyan muya ana ya azabani kashiri. ⁶Daga kene kashi ka pumsa igacuruwan sadama na Gomrata aura aguddu nacinami unto me ukusunu uwani misali ukusu uda mawana kaya azashani ibada.⁷Amma ga matini ma lutu, ima potayi urentu akasugu kayi kaya anagugu nacaza na kumina kwayer Kashiri ima gaska yi. ⁸Piyami ide mudugan, ima zomo unyhon uyeni ko inshanmi kazuge, kayi ka wamta, aukusu na idukara asu potonzah.⁹ Abara na kene kashiri kayo kenna kadama gaska aya aduki daga augwaji, na kuma kayo kenna kada madene apuru aya azani marini a ceskeyani inmu mukukara.¹⁰Mummu kuwa musamman nibin ka'ayami are kazono ankusu mapum asu dukara ayu inwki ana sugu nacaza, yani ade udagdari waci asu isha ukusu na yani aitan udama. yani apogani usaht uma cente ka ayami na apirin yani ubhaku me. ¹¹ Kenna muyi malaiku made ushiru upiri uyeni, amma mayenden mani kukara kumanagaza yeni kazono kakashiri.¹²Amma nibiga ninni ni zashi nini kumina, atari nini agu apur nini aceza, nini isha muzadugan amazayho nini na makizi. ¹³ Yani adama zuga ilada icaza utumu yani. yani aisha kumina kumapok urentu anmi ukusu muma phok urentu anmi ukusu mumaphok urentu. Yani anaci ayin amaru jinkuzura. ama phok urentu mankusu mumacipanzi akatuk kan na yani ade ayizi amamani ayini, na kumama musa kayini ana shiturgani amayishi ibang. ¹⁴Yani adaza ayami ayazazi yini natek ahalli icaza na ayukami aga dugan. kuma ayashasha nauni na yani akidagatu, nono na ashirin nani!¹⁵Yani ajikan mazob ujina unibinmi. yani ajikanmi kuma azoboro ujina u Balamu kono ka beor umi imani uriba uzauni matini.¹⁶ Amma iseri mayani mibang iyi. Kizewu kin ki berbene kini ki rata akuranna kwa annabi ami animi nikono kapiyi shillaci.¹⁷Yayer angha ayi kaman na ciszan namani naza mani. yini kaman nakori na urunu uzob. maji mutsanani mapok yani. ¹⁸Yani aya abere anagazi na ubhaku waci. Yani acibanzah kaduniya ausha'awa wapum asu cipanzah kaduniya kan kade ukukari upirana ayami ajara a mazaya. ¹⁹Yani ayi ayanikawali nuyanci, amma yani anaci ayani adere ni bang abara kapiyer a pidere a kusumi udaskanni.²⁰Duk piyar isuptan awor aushakantaka uya amayo ma kashiri na piyi umagaska Yesu almasihu apa giri aushagantaka, uyaniyi umadara unu naguzuran apira ukazono. ²¹Mudama piri yani na ana yoni ujina umatini na ayhoni, sa'anna yani apa kumburga jika ati kafur kanan amaru doyoni.²² Mamataran maberengha ana wani ugaskiya ana ciayani: '' kisang ki guri ana rene mawana makini. piade na azuran ani ana geyani ati kiros.

Chapter 3

¹Mina na ayhakarini, ukaunatu mayokara mamma miba agu imiganini, ipeper mamina mayin mugaskiya. ²Abara yani aming na ikalmomi na annabawa afussa a baran kazono, na umurini ukashiri uwur na pigaskan un nadugi ayutumu yin washiri.³Yokotin mummu tun daga kazono, agu ya kigam, adama tumu anatuk anyya amadara Ada majamana kuma are kazono na mamen maya fussa ayeni. ⁴ Adamagu, ina likawali nima guru mayi? Tun kapa kami na apugana ayani ama kizi, ko iyan yonkusu ima gurini kenna ini iyi, tun kazono kamanapsa."⁵Awor kene yani awurunu aguzo na kajes yani aciri uyhan mani, kuma aci kamani, na magara aumurni ukashiri. ⁶Kuma igu un kusu mummu muduniya umi uwori uzamani umawuza, na kuja kumani mutsufana. ⁷Amma uzo na kajes kamina, atariyeni don ura ama gu umurni umi. atari yani don unmi mu kara na mawunza ama azani matini.⁸Kada iwurunu na mummu, ayo naamanazi, agu unmi mude kashiri muyi kiwa udubu kuma kiwa udubu kamar unmi mude muyi.⁹ Kashiri ina tumurunu yi anikawali niyi kenna adong amen matumurunu kenna akusun unu iso uhankuri uyin. Imaniyi agu ko piyer udha iki. Amma ko pishe uyer ika tum kapa kutuba.¹⁰Kenna muyi unmi mashiri mudama tumu kaman na pidakara. uzo-nuzo udama bhantazana na unmi nishiri. Ura uda mare ko iyani yan, uduniya na ko iyan ini da macandurga.¹¹Dashike na dama unza ka iyan uduniya ungu ida mawana i mis ashe anyer mish? muyi magu yani ayishi urayuwa udugan. ¹²Yani azomo unyong ubege na kuma madene makimina makana anmi mukashiri. Anmi mumunu adama wuna uzoshiri aura, kuma ko iyan-niyan idama yemta unyho upiwa ucaza.¹³ Amma anikawali niyi, ki sussa katikuzo na duniya, katikami na urentu uyimi.¹⁴Tunna muyi kene, ayana amanazi, tunda ideni nazugu me, an kusu munmu, deni unaciya ukukari azugini izaini kukizi na ya zani ibang kazono kayi, unyho nasugu nazuk.¹⁵ Kuma zinin uhakkuri ukashiri azuga magaska. ¹⁶Bulus iberen ukan mankusu mummu unyho mayakara mayi, unyho akwai unkusu mum mude uwuya uma yokoti. Majahili mayer azani kumina yani ana kumbara maana mayer azani kumina yani ana kumbara maana mayeni kaman kene na yeni aisha kudeze kinassashi, do mawanza maci yani.¹⁷Tun muyi kene aya, naamanazi tun iyo unku mummu, kulin na aci ayin aya awurini akati ka macipanzi kaduniya mum muzab mini uduka, har ibiza ukusu udugan. ¹⁸Amma kumzi unyho wariheri na mayho ma kashiri kawur na pigaskan uwur Yesu almasihu. ubgaku uzomu uyin min har mazadara.

1 John

Chapter 1

¹Ukusunna umayi, umina ayer apoton, umina ayer ayitan icara iwur ipuru, anabere anivataru. ²Nivataru nimi,ayer ayita, abara ayer.³Nin na ayer ayitan a potya adoyini kutepu uzumunci nawur.uzumunci na picu uyi na kono, kayi yesu Almasihu. ⁴Kene nakima nyakara ini ukusun ungwu rizhagha niyin nikur.⁵Uni uyi ukun umi na ayer apoton uwor uyi wurma kibara ini: Kashiri kayi matus ukani kazakani majin ko nacun. ⁶Inna kiku kiyisha uzumuci nayi asujara unyong majin, kiyisha kabere bamasumingza ribin.⁷ Inna kijara unyong matus kenna yi iyi matus, asuyisha uzumuci a nikobina, magyo ma Yesu kono kayi maguzhidi ibang iwur.⁸Inna kiku kizayidi ibang, ki cipanzya aci awur, ribin nizanini unyonguwur. ⁹Inna kibaran ibang iwur, yi idugan, adugan ma veske ibang iwur, agusku idi namaza dugan mawur. ¹⁰Inna kikugu kizayidi ibang, ki guddunyi piyu kabere, abere ayi azani unyong uwur.

Chapter 2

¹Nono nanang ingyakarani ukusuru agu izudene ibang magu pidon umi ideni ibang, kide piyu mamuki kapicu iyi Yesu Almasihu, idugan. ²Yi igaskandi a ibang iwur izan iwur nazhik na uya uru naduk.³ Kene na kiyokoton agu kiyoyi, inna kibiskin ukusuna iku kizu yisha.⁴Piyi iku ''iyo kashiri'' bama biskya uskusu na iku azu yisha. iyi piyu kabere ribin nizanini unyong uyi.⁵ Piyi zoboron abere ayi, mamani makashiri maduri unyong piyushillaci: ⁶Piyi kugu iyi unyong Kashiri amazamani mayi yi utayi ijara kenna Yesu Almasihu ideni.⁷Ayana immani, azan a umurni upas na ingyakarani a umurni uguz na iman potya amma cigha u umurni uguz umi uyi abere ami na ima potya akacigyi. ⁸Mina ingyakarini u umurni umina ribinmi unyong Almasihu na unyong uyin, agu majin ma woso, matus matus maribin masu belle.⁹Piyiku iyi unyong matus asu gabayi kobini iyi unyong majin mina. ¹⁰Piyi mani kobini iyi unyong matus ba ukusu udama dene majin uyi.¹¹ Piyi gabayi kobini iyi unyong majin asu jara unyong majin; iyoyi kacina idama kana, majin magusanyi ayizhi.¹²Nyakaranni, yin na immani nono nanna, abiskin ibang iyin abara rizagi niyi. ¹³In nyakaranni acuayin, abara abara magu ayoyi piyi iyi akacigyi nyakaranni, nasambi, agu iduri na piyu kucok. nyakaranni nono na cun cun, magu iyo picu umi. ¹⁴Nyakaranni, nasambi agu iyo piyina iyi acigyi nyakaranni nasambi, agu i shizzi, abere a Kashiri ana zomi unyong uyin. kenna iduri na piyukucok.¹⁵Izu mani uya na makusumami mayi unyong uya umi piyi mani uya, mamani picu mazamani unyong uyi.¹⁶ Naduk makusu mami mayi unyong uya uru, ribgegye ni ripum ukusu na ayizyia dukara, na mazobo ma rici niwan, aan mapicu ama uya uru.¹⁷ Uya uwosso na usha awa uwani. piyami iyisan utuma na mamani makashiri idama yimi ba uteu¹⁸Nono nacuncun, kadhar kaka mangarin. kenna ipoton piyucok u Almasihu idama wana, mina ma ayakucok a Almasihu agbaki amanwana, kenna ayer ayokoton kadhar kaka mangarin.¹⁹ Yeni aciri unyong uyin. yeni amazani unyong uyin ana mayi awurmi anama kanani nawur. tunna yeni aciri yeni a saganan magu azan uwur na yeni aciri.²⁰Yin isheri masogoti maciri ka mai tsarki, naduk uyin iyo ribin.²¹ Nyakaranni azan magu iyo ini ribin, magu iyo nini ba kabere kaciri ka ribin.²²Wan iyi piyu kabere yi iyi piyi yisan pikagara agu Yesu azanyi Almasihu ba? piyashillaci iyi piyi masananyi na Almasihu, kenna iyisan pikagara ka picu iyisan pikagara u kono.²³ Ba piyi igabi kono a zuga picu piyi idumun na kono izugi picu.²⁴Yin ukusu na ipoton acigyi uni uzomo a kasugu kayin. ba ukusu na ipoton a cigyi uni uzomon akasugu kayin yin ma izomo unyong u kono kami, na picu. ²⁵Ukusun uni uyi Almasihu imadene ayahr nivataru niza uteu. ²⁶Nyakaranni ukusuru kaya adama wuryani.²⁷Agu yin, masokoto mamna izugi uyi mayi unyong uyin, imanini pidong mama magashini. kenna masogoto mamna imashere ayi umagasanni ukusu naduk, aribin azan kabere uni uyi unyong uyin kenna amagasanni, i yimi unyong uwuni. ²⁸Minna, nono na immaniiyimi unyong uyi kadhar kam na idama wana wur kiwana asadi uyi ba ugbor a kazono kayi kadhar kami na idama tumu. ²⁹Inna ito yi piyu u adalci mi, iyo naduk piyi tumzana u adalci a piyi na awaban aciri uyi.

Chapter 3

¹Yita ma mani Kashiri ka dugi ayer, na dama yerkya ayer agu nono na Kashiri, kenna kiyi ma abara keneuya uru uyowunidi, kenna yeni ayo aniyi. ²Ayer na ammani, mina kiyi nono na kashiri mi, a dutto ma bargya idi kenna kidama wanna ba, kiyo kadhar kami na Almasihu ida tumu,kidama wana nayi, kida yitayikenna iyi. ³Piyi deni kasugu uyi kene tsarkake nici niyi, kenna yi ide u tsarki.⁴Piyi re kazono nama yishi mibang i garanzya matyami a ibang ima garanzi matya mi. ⁵Iyo Almasihu ima tumu mazya ibang iwur unyong uyi izayi ibang. ⁶Ba piyi idama yi unyong uyi asu re kazono nama yishi ibang. ba piyi idama re kazono na utuma u ibang idamagu iyoyi, ko iyitanyi.⁷Nono nanan na immani, izu biskya pidong wurya ini, piyi yisha utuma natenk a piyu iyi natenk kenna Almasihu iyi natenk. ⁸Piyi tumzana ibang a piyu shetan, shetan ima dene ibang ama cingha ukusu deni kono ka kashiri kama tumu, mama yikiri utuma u shedan⁹Piyi naKashiri ka wabanyi ina deneyi ibang, agu iduk Kashiri iyi unyong uyi. ida suskanya yi mare kazono na ma yisha ibang magu awabanyi awor ka Kashiri. ¹⁰Kene na dama ayami ayi, nono na kashiri na ayami ayi nono na shedan, piyi dishayi utuma udugan azan piyu kashiri mi kenema na piyi maniyi kobini.¹¹Munu muyi ukun umi na ayer apoton kuri a cigyi. agu amani nikobina niwur. ¹²Azan kenna kayinu iyi piyu shedan ima wuna kobini iyan ima dene i wunayi? magu utuma uyi a umakari ukobina u dugan.¹³Izu dene umamaki nikobina inna uya ugabi uni. ¹⁴Kiyo ki bizhi makye makana unyong nivataru, agu kimani nikobina. duk piyi disha yi mamani a kukitaru. ¹⁵Duk piyi igabayi kobini, iyi piwunzan, yin iyo nivataru niza uteu nizanini unyong piwunzan.¹⁶Kenna kiyokoto mamani, na Almasihu ima do nivataru niyi abaru uwur. wurma kiduk avataru awur abara nikobina niwur. ¹⁷Piyi ide makusu ma uya ungwu ayita kobini unyong mazade, bama potya inshishi ba inni na mayo maKashiri mayi unyong uyi? ¹⁸Nono nanan nammani, izudeh mamani makono, denim utuma umamani na ribin.¹⁹Akene na kiyo agu wur kide ribin mi kideni nasugu nawur kazono kayi. ²⁰Inna nasugu nawur na peken nani idiba, Kashiri ka piri nasugu nawur agbaku, ayo ko iyan.²¹ Ayana mmani, inna nasugu nayin napeken nani ini, kikana kazono ka Kashiri na madumi. ²²Ukusu nakigbeni kidama zuga uyi, kizop umurni uyi, asu disha ukusu na imani.²³Kene umurni uyi: kiduk ribin ka rizagi ni kono ka Yesu, Almasihu, kimani nikobina kenna idugi idi umurni.²⁴ Piyi izob umurni uKashiri , iyi unyong uyi, Kashiri kayi unyong piyashillaci umi kene na kiyokoton agu iyi unyong uwor ku Uruhu, umi na idugi idi.

Chapter 4

¹Ayana mmani, izu dumya na ko'ushe uruhu. Makin iruhu a yita ba iKashiri mi, a kuni aka bere a gbaki a cirga ma wana unyong uya ungwu. ²Kene na adama yogotya uruhu u kashiri, duk uruhu udumun Yesu Almasihu i wani unyong ripum ni Kashiri mi. ³U ruhu umi udumun uni na Yesu, azan u Kashiri, uruhu umi ugabi uni Al'masihu umi na ayar a poton agu idama wana, imaru wana unyong uyaurun.⁴Nono nanan immani, awor ka Kashiri, imaru rye na yeni magu piyi iyi unyong uyin ipiri piyi iyi unyong uya a magbaki. ⁵Yeni aya uyami, ukusu na yeni a baran a uya mi, uya upok yeni. ⁶Wur aya Kashiri mi, piyi iyo Kashiri i pok idi. Piyi izan uKashiri, ipokyi. Kene na kiyogoton uruhu uribin na uruhu u kabere.⁷Aya na mmani, kiyishi mamani ma nikobina, mamani a makashiri mi, piyi ide mamani a Kashiri ka wabanyi, iyo Kashiri. ⁸Pi yashillaci ideyi mamani azan u Kashiri mi, iyoyi kashiri, Kashiri kayi mamani.⁹Unyong kene na ama bayyana mamani maKashiri uwur Kashiri kama kunu kono uta kani unyong uya uwur magu ayer a garga uyi. ¹⁰Unoyng umuni ade mamani, azan wur kimani Kashiri a kani ka manidi na ka kuni kono ka kani kawana piyu ma veske ibang iwur.¹¹Aya na immani, na kenna Kashiri kamani idi mu dugan wurma kimani aci a wur. ¹²Ba piyi iman yita Kashiri inna ki mani aci wur, Kashiri ka zomi unyong uwur, mamani ma kani mazomi unyong u kani, kanu kuma unyong uwur,¹³ abara magu kaman do idi u Ruhu u kani. ¹⁴Ki yitan abarya ukusu na kiyo, agu kashiri ka kuni kono kakani, magu kawana pi gaskan uya.¹⁵Piyi dumun na yesu kono ka Kashiri mi, Kashiri kazomi uyi, kani ma unyong Kashiri. ¹⁶Kiyo kide ribin na mamani ma Kashiri kade abaru uwur Kashiri a mamani piyi zomi unyong mamani izomi unyong Kashiri, kashiri kayi unyong uyyi.¹⁷Ukusu deni mamani ma kura unyong uwuir, magu kide madumi katuk ka matya, kenna iyi wur ma kiyi unyong uyawuru. ¹⁸Usahd uza wuni unyong mamani, mamani ma kuri manazya usahd mi, kenena usahd uyina maceske mamatya. Piyi ide usahd izayi mamani makuri.¹⁹Ide mamani magu Kashiri ka cingin amanidi. ²⁰Piyi kugu imani Kashiri asu gabayi kobinuyi, iya a kabere magu piyi imaniyi kobina uyi na zyinzini, idama maniyi Kashiri na idoto mayita. ²¹Ukusumi uyi umurni na kide uwor uyi. Piyi mani Kashiri a maza mani mayi mani kobinuyi.

Chapter 5

¹Piyer ide ribin agu Yesu a Kashiri ka wabanyi, piyi mani picu imani kono kami na picu iwaban, ²Kene na kiyo ki mani nono na Kashiri kamani kenna kimani Kashiri, ki yisha utuma na kaku idi agu ki yishi. ³Muni muyi mamani ma kashiri, agu kizoboro abere akani, abere akani azan azhib.⁴Piyi na Kashiri ka wabanyi ina duru na uya, muni muyi maduru ma daskan uya, muyi ribinniwur. ⁵Wan iyi piyi na idur na uya? sai piyi ide ribin ayu Yesu iyi kono ka Kashiri.⁶Yi iyi piyi wani a manimashir na magyo; Yesu Almasihu ima tumu azan a manimashir nazik ba, amanimashir na magyo. ⁷Ade utar umi ubasha mayogoti. ⁸U Ruhu na mani na magyo, yeni utar kumina ayo uKashiri upiri amagbaki.⁹Uni na ayo uKashiri, kama do mayo ma a kono kakani. Piyi ideni ribin u kono ka Kashiri ukusa na ayo uyi nayi. ¹⁰Piyi idigiyi ribin ka Kashiri iguddunyi piyu kabare, magu idugiyi ribin na ukusuna iyo ka Kashiri kadugi abaru ukono kayi.¹¹Ukusa adama yokotya, Kashiri kadigidi nivataru niza uteu, nivataru nimi niyi unyong ukono kayi. ¹²Piyi ide kono kami, ide nivataru. piyi izaiyi kono ka Kashiri ideyi nivataru.¹³In nyakaranni magu iden a nasugu agu ide avataru aza uteu uyin na ide ribin na nizagi ni kono ka Kashiri. ¹⁴Muni muyi adumi mawur kazono kayi, magu inna kida gisa koiyan a kumina kuyi, idama potya idi. ¹⁵Kene, ba kiyo ipok idi-ukusu naki gissanyi kiyo kide ukusu naki gisan awor uyi.¹⁶Ba pidon iyitan kobinuyi ideni ibang imi itumini makye igisa yi, Kashiri kadama doyi nivataru. Kumina kunan magu aya deni ibang imi itumini makye. Ade ibang inaka tumu makye, inkumi agu agisa Kashiri abara uyiniba. ¹⁷Duk maza dugan, a ibang mi, kene ade ibang imi itumini makye.¹⁸Kiyo naawaban awor ka Kashiri ina deneyi ibang. ¹⁹Kiyo wur aya Kashirimi, wur kiyo uya uru uren uniyi a icara ipirogo.²⁰Kiyo kono ka Kashiri ka tumi kadigi ayer u fahimta agu wur kiyokoti piyi ide ribin. Kenna kiyi unyong ukusu yi uribin unyong kono ka Yesu Almasihu. Kani kayi kono ka ribin, na nivataru niza uteu. ²¹Nono dangurin na kucok.

2 John

Chapter 1

¹Daga piyi cibru, na kono kan kayeni nan samgan na nono na kani, na ayami amani ribin. ²Abara ribin ninni takan uwur, idama takawur makatumau madarha muya. ³Alheri nshishi na Usalama uchiri ka Kashiri kayi picu wayar, yenna Yesu udama zomo kayar unyong ribin na mamani.⁴Kimingh kiwani mi na was abara na nono nayin nazob ribin, kene na picu wur uzo idugi ayar manang. ⁵Kono kayeni ingisa bu azan maguragu mimma nyakari ni udokoki a bara a maguragu kide mamani makuyi mawor a kaching. ⁶Mamani ma kuyi madama jatazyidi naduk na udokoki mashiri. Manang mamma maka shiri; kene na kapoton tun kazono mani na ki dama zoboro.⁷Aya kiciparu a gbaki amaru rinya unyong uduniya, yeni adumun ani agu Yesu Kristi a ripum nya yasallaci, a yeshi aka bere na ya kiciparu. ⁸Yitin, na duguyin ba piyu bizyi kadamana ku tumumi na kidi san idama shere kuta kugbaki.⁹Duk piyar igabi mamagasa ma Yesu, izai Kashiri, piyi dumun ide naduk picu na kono. ¹⁰Zu sheri ugirumu azu sumazyayi piyi za dumun na mamagasa ma Yesu. ¹¹Piyi suma zanyi, imukshayi kumina kuyi ku maza makashiri.¹²Nde ukusu gbaki uma nyakarini, mmani ma nyakara au inki na atakarda. Ndama wanuyin kiberbene a zhaghanhya.¹³ Nono nan na kwanau namma samgi, na sumazhini.

3 John

Chapter 1

¹Piyu Cubru u gayu unna mani, a mani matinim. ²Mmanibu, mimmi gisa kashira sa ka pirya bu ugaru ripum nekene na ujaru umazob makashiri udugan bu.³ Kaman kene na pijara na ribin nimu, migin na potu rentu a bara nan zugi ushaida umu na kwani ana wana ama duksha abara na pidishi ribin au tumu mu. ⁴Ba kiming kipiri mapoti agu nono na nang na disujaru ribin.⁵Nna pitumzana a jhan na a kwani pi disha kuduntunu.⁶ Ayakudhagha kwa shiri ayo agu ama do ushaida umu, pidama dene ukusu dugan ukumina ku piyi zob Kashiri.⁷ Yeni ama cira yinzyi ma al'ummai abara nizagi niyi maza zyan kadamana.⁸ Ki dama shere yeni, awana atumzanan abere aka shiri.⁹Nnyakaran ukun ukana kaya yo asu bauta Kashiri piyu dah, Diotrephes, imani ma wana kugbaku kuyeni ikupandi.¹⁰ Nna tumu ki yita ukusu muru uzadugan na Diotrphes idini uzamatini gạmé na wur, ima gabi mashere a kobini apa nyaza aya mana mashere yeni has a zopto yeniuya daga kudeǧha ku gisa Kashiri.¹¹Ayar azob Kashiri azu shere ukusu kucok, piyi disu ukusu dugan a piyar washiri, aya disan kucok, ayitan yeni Kashiri. ¹²Demetris ima shere ushaida udugan unyong ugaskiya. U kowan, wurna ki dugsha ushaida u Demetrius kigo gu ushaidu wur a ribin.¹³Nde ukusu ma nyakari ni nakam, kuma ndama nyakarami aupen na uinki. ¹⁴Nde kumina ku yitini minamina, sa ki berbene ayizhy na ayizhy. ¹⁵Usalama ukasanche napu, a chayi asumazya bu. Sumazya ajamiawur unyong rizagi riYesu.

Jude

Chapter 1

¹Yahuza pidere u Yesu Almasihu kobina u Yakubu. Makana aya nanmani unon nizagi ni Kashiri picu uwur, na sam yan abaru u Yesu Kristi. ²U jinkai na kumina kudugan na umani uwana uyin.³A yanna mani inyi au kokari uma nyakara ini a bara mayaska mawur na duk. Mu wani mi u dole imbashini abara Ubangaskiya unna dugi aya zob Kashiri. Ni de tak ba mapiri. ⁴Adon ama mentey a deshen dogo a kanisa ana mayyakara maceske ayeni aman goro. Ayazani matini. A yaska kan Alheri a Kashiri managaza, ana dumeni abere a piyu zonzo na piciu wa yer, Yesu Almasihu.⁵In mani mamin ganini ko na magu iman yakate ukusumi magu Kashiri, kayaskan adon ama yishi ma ama wunza ayami a zob ana Kashiri. ⁶Malaiuku mami ma za de kicibru kikur uiko ba abis kin kaci na zomzi kawor magus Kashiri ka gusa yeni ama yama kani unon majin abara a katuk kamata yini ayi na.⁷Sodom na gomorah na ubiga umi u maron yeni aya mi a naka she aci ayeni ana musa na najini azob abere a guddu yeni kukusu uma duntune ayami ari an ura. ⁸Kene ayami ana yisha amura asuyi sha ulalata a napum. Ayeni ana yezer agomo kuma abasha ukusu za dugan ka ya de mamina madugan.⁹Amma malaiku piyu bagki u malaika akapakanna iyisha madazana na bere a saidan ukan kuyaza kumusa itabanyi ma bari ukusu za dugan ko na cun abaran kene igu Kashiri kade mayaynabu. ¹⁰Aya gagna ana peg ne managaza makobini aka kusu na yeni ajuma yita. Ayami ade kumina ku manaza ayami adaza aci ayeni u hallaka kenan. ¹¹Kidere key yami yine zob ujina u kayinu ayami acikshi unon ibag iyeni ba amu amagu azu kuriba asada riyay ukusu za dugan magu azuk uriba, ajigi unon manigi mayi na makora.¹²Mun munu ama jikshi manisan unon makonu sura mayin a nikobina asu rerene azani ukunya azani usoro arizih ana ci ayeni uta yeni. Ayami ayiu haloko nazik ayi ururu uza de mani unna ufunu. Una fukutu ayami anaci na repere nabik ba made nono narok itugaibar ikitashi tunani yaygar ni kaci mi. ¹³Ayemi ayina urakumi ukumana u narara a takan shi ni yeni unon maza mu kunya uyeni. Ayami ayi a shishi aci a zabatara, ayami ayi na ku wuri kumi kuna wurru ayami maka da ramuya.¹⁴Ahnuhu piyu kushere makana Kadamu ima bere ukusu uza ma wana uyeni agu, ¹⁵yita Kashiri kade matumu ade aya zob kani natek agbaki magu icekshen u hukumci na duk ayami i sokoto aya za matini, unon utuma unna iyisha uza uni matini na abere aza dugan na a dibaggak inna abaran game nayi. ¹⁶Ayan gabna a magaskini abere acaza aya pok urentu uni una dura na caza ami anatassa ma shiri na ma zobbo maci na ma tas zamauteu agu uriba.¹⁷Yin ayana mani iye aberenna a kuni a Yesu pigaskan uwur ama barini tun kazono. ¹⁸Yeni abaranni agu a natuk na kaman garin a dema zuga a yana yisha kibata ayami anyisha madene mayizi amaza yisha abere ashiri. ¹⁹Aya mi ayu duniya azani uruhu.²⁰Ama yin nama ni sugin acia yin unon ubangiskiya uyin na u darajah isu yisha adua unon u ruhu. ²¹Detin acia yin u kauna u Kashiri asusuk sa ujinkai ubiciu wa yar iyi Yesu Almasihu umi una bende nifataru ni harabada.²²Yishin ijinkai kayimi a yisha isuksa a gaska adon a dema riyyi unon ura. ²³Adon anu u kauna n ijinkai na kuzara kuni pum iziri yeni ko mariga mapum a yeni na makusu mayini a kazanta.²⁴Makana ka piyam ide u iko iyaizini mi amaciri ikuma dene ayar kazono umani umayi nawur. ²⁵Makana ka Kashiri pigaskan uwur a baru Yesu Almasihu piciu uwur udaukaka na kicipru na mulki nu iko uwana uwur kapakami mina namadara mu ya. Amin.

Revelation

Chapter 1

¹Uwahayu yesu almasihu na Kshiri kama doyi agu isagani aderayi ukusu da wanzagana bama goro. Ima saganu kusumi ka malaiku mayi ka pideruyi Yahaya. ²Yahayi ma denu shaida aukusunna iyitan ana bera kashiri na ushaidunna dugi uyesu almasihu. ³Apiyu libarka piyi karantan litafi ninni a rigmi ni shiri, na aya pok anabci kuma azob ukusunn a gyakaranmi ungyong, kapa kami kadagi.⁴Migi Yahaya, makana aikilisiya kushere a mayingzyi mu Asiya, alheri na usalama uciri kapiyi yanzu, piyi mayi kazono, yi kuma idama wana, kuma aciri kiruhohi kushere iyi akazono au kursiyi uyi. ⁵Daga uyesu almasihu ku amintace piyu shades kono kazoni ama cokoni mayazaa, pigomo wagomo. Piyi manidi abinidi amashishi mibang iwur a mangyo mayyi. ⁶Yiman cingha kigomo, aguddu idi mapiristoci mado picuyi kashiri kicibru, udaukaka na uiko uwana uyi ba uteu, amin.⁷Yita idama wana ungyong mawuri, ko nishe niyizyi nida yitayi,na aya ma jongzoyi,kokashe kabila kadma yisugongonuyi,nibin nan bashini. ⁸Migi nzoni, migi piyu kacini, nji kashiri,nguyi aguyi iyi mina, yimayi kazono, yi idama wana piyu iko naduk. 9 Migi Yahaya kobinuyin piyi sheze kidere nayin ungyong⁹Migi Yahaya kobinuyin piyi sheze kidere nayin ungyong, na kigomo na ujimrewa ungyong uyesu, nyi uzo katina ana yesagu batmusa sabona abera kashiri na ushaida gamena Yesu. ¹⁰Nyi ungyong uruhu a katuk ka kashiri,npotya nidong rigmi ni shiri kacini kanang niyi na ni nituma. ¹¹Nigu, ngyekara ukusu na piyitan ungyong litafi, akunu ki kilisiyoyi kushere,Afisa,Simira,Birgamas,Tayatira,Sardisu, Fildafiya a Ulaudikiya.¹²Nma tumburga mayita piyi berbenumi, na matumburga manang nyita itilla iyi kushere itarkan uzo natarkan nayini. ¹³Akacaci kitillimi pidong iyina piyer,adeni kuriga kucog matoroi biniyi, kisogo kiu zinariya a kasugu kayi¹⁴Nici na kici kiyi kibogo napuk ne uduga, ana yita naukankara, ayizhi ayina nirem niura. ¹⁵Ibiniyi iyina utagulla ugogoton, uyina na udeni ungyong ura ukikperme, rigmi niyina kuja kuteku. ¹⁶A kacara kayi kare iputtunu ntatum kushere,kitan ki su cizza a kano kayi, nyan muyi mushi belle na kenna ngmi muna shi tasa¹⁷Akapa nan yitan yi, njigi nya kukitaru ai biniyi , itarkyami kacara kayi kare a nici ninang agu, "Zu potusahd, migi nzoni,migi piyu kacini. ¹⁸Piyide nivataru, nmakye, yita ngara, nde kugbanan ku makye mu hades.¹⁹A mummu ngyakarya ukusu na piyitan, ukusuyi umina na ukusu da wanzagana kacini ka mummu.²⁰ Mazayo u ma'ana wantatum kushere munna piyitan a kacara kanang karhe, na matassan mitilla iu zinariya; Ntatum kushere mumi a malaiku mikilisiyoyi kushere, matassan mi tillimi kushere a ikilisiyoyi kushere.

Chapter 2

¹Makana ka malaika mu kilisiya Afisa, ngyakara abera piyi puttunu ntatum kushere a kacara kayi karhe, piyi jara a kacaci kitilla kushere. ²Nyo ukusu na piyisan, na kidere kimu, na uhakuri umu. nyo pi iyanbu ma jimre aya caza, nyo pidunturn aya kumagu yenayi a kunzun a kashiri, azan kene, aya kabere.³Nyo pide ujimrewa ucok, pishzen kidere nakam don nizagi ninang, bama kozo. ⁴Mazamu rentu nan napigi, pibiskan umani umu uzoni, ⁵Amummu, mingya katina pijigi,nabsana aukusu na piyisan uzoni, gusku ibang imu, ndama tumu azya pitilla a kazomi kapini⁶Amummu, pide ukusuru,pigabibu ukusunna Unikolatawa udisan , unna migima nmanimi. ⁷Piyide kuto kuma poti ipotya ukusuna uruhu ubashya ikilisiyoyi, piyi rini nasara ndama biskyayi ire a kacii kanivataru kayi ungyong Ufirdausi ukashiri.⁸Makana ka malaika mikilisiya usamirna, ngyakarya abera piyi yi uzoni na kacini , piyi kini agura garga. ⁹"Nyo kidere kimu na mazade mamu, pide ukusui cara, nyo aya nagaza nizagi aya kumagu yenayi uyahudawa mi, azan kene,yenayi kudang ku shetanmi.¹⁰Azu potusahd u kidere kinna pidama sheze, yita, shetan ina dama pekyadong ayin ungyong ukurkuku, magasa yeni, idama sheze kidere atuk pituru, denin matini har amakye ndama doini nivataru niza dara. ¹¹Piyi de utoh saga e poton ukusu na u ruhu uKashiri ka kuma ma kana ikklisiyoyi. Piya i poton idama key kuma.¹²Makana a ikilisiya uburgamas, abera apiyide kitan ki ngyaki nati naba, ¹³ Nyo katina pizomi, a kudang ku shetan, pi puttunu nizagi ninang nateng, nyo pidenibu umusu bangaskiyumu na migi, ko akapa ka Antifas piyanan dumun mi , piyana wuni a kacaci kayin a katinashetan izomi¹⁴Ga maza poton murentunang upu, pide aya putttunu ukoyra ubilamu nateng, umina ima makasa Balak agu iden ukusu maciri kazono ka nonni saraila agu nari maninaru manna dugi ugumaka kuma a nomzono na ayina kaduniya. ¹⁵Kene kuma, adong kuma a deteh abere ayuni a Nikolaitani.¹⁶Na madene kene, gusku ibang imu, ndena pigabibu, ndama wanupu nakumina,agumana na yin ade kitan kinkiyi a kano kanang.¹⁷ Piyide kuto ipotya ukusu na uruhu ubashi kilisiyoyi, piyi rini nasara ndama doyi umanna na katari kabok nizagi niyi nipas ni ngyakaranmi a katari kami ninna ba piyiyo, sai piyi sheri nini.¹⁸Makana ka malaika mikilisiyu Tayatira, abera kono ka kashiri, piyide ayizhi na nirem niura,matakara mayina utagulla u gogoton, nyo ukusu na pideni, ukaunumu na ubangaskiya, uhidima na ujimrewumu. ¹⁹Nyo ukusu na pideni mina-mina unu piri ukusu na pima yisha kazono²⁰Amma maza poturentu nang, piyu hakuri na piyuru,Yezebel, piyi kumagu yi pikuni ukashiri, ama bashi mayi irudeen aderanang anomzono na ayina kobini, are maninaru manna dugi ugumaka usadakami. ²¹Nnagazan kapa magu itub igabini matuba akanini na manomzono nayina kaduniya.²²Yita, ndama royi a kagmashi kujinya, aya yisan uzina nayi ada ringya kidere kigbaki, said nde yena tubi . ²³Ndama kpallya nonnayin na makye, naduk ikilisiyoyi dama yokotyagu miginyo kumin na nasugu nayashillaci,nda do kowanuyin dai-dai nautumuyi.²⁴Kudezhe kuyin utayatira, piyi za zoboron ukoyarwumi, ana yoyi nkusu mu shetan,ndenimini udong uciru zhib. ²⁵Muwani udole inurgurga ashiri har matumu manang.²⁶Piyi deni nasara, azob utumumi har matum mnang ndama doyi ushiru kazono kaya zayo kashiri. ²⁷Idama yisu mulki uyeni a kidogo kipikorgo, apusara yeni na kamar njunu. ²⁸Nakennan sheri kapicunang,nda doyi kitatum kikagmob. ²⁹Piyide kuto kuma poti ipotya ukusunna uruhu ubashya ikilisiyoyi.

Chapter 3

¹Kai kilisiyu Sardisu, abera piyi de iruhohi kushere ikashiri na ntatum kushere, "Nyo ukusunna pidisan,pideni nizagi agu pide nivataru piyi kukitarumi. ²Gbanta! ashigruga ukusu takan inadama kye,nzugimi utumumu unukuri kazono ka kashiri.³A mummu,mingya ukusu na pisheri apotya kuma, yisha ubiyayya nauni, a gusku ibang, npicokonbu, ndama wanupu nya pidakara, pidama yobu kapa kanna ndama tumu. ⁴Akwai azagi ayashillaci nacin Usardisu aya za nagazan kisogo kiyeni. Yena dama jaranami ade kisogo kibok magu nsheri yeni⁵Piyi rini nasara ada deneyi kisogo kibok, ndama veskemi nizagi niyi ungyong litafi ni nivataru, nda yerkya nizagi niyi kazono kapicunang akazono ka maleku ⁶Piyde ato ipoti ukusuna uruhu bashya ikilisiyoyi.⁷Makana ka malaika mikilisya ungyong ufiladelfiya, abera piyide usarki, piyu nibin, ide mabudi ma Dauda nde igbanan bapiyi da gusa, nde igusan ba piyi dama gbana. ⁸Nyo ukusu na pideni,yita! ngbanang karong kazono kamu kanna ba piyin daama gusa, nyo pishiri nacin, pizoboron aberanang maza den umsunang.⁹Yita! ayayyi a kudang ku shetan, ayanagu yenayi uyahudawa, ayi kabere. Nda dene yenama tutunzura aibinimu,yena yokotya agu nmanibu. ¹⁰Tunna pnomokon kasugu kamu azoboro idokoki inang migima ndama jatyan zyabu nateng ungyong uya akapa kanna a gasabu. ¹¹Ndama tumu nakumina, dete ukusu na pide nateng, pidong izu zyabu karawani¹²Ya! ayayyi a kudang ku shetan, ayanagu yenayi uyahudawa, ayi kabere. Nda dene yenama tutunzura aibinimu,yena yokotya agu nmanibu. Tunna pnomokon kasugu kamu azoboro idokoki inang migima ndama jatyan zyabu nateng ungyong uya akapa kanna a gasabu. ¹³Ndama tumu nakumina, dete ukusu na pide nateng, pidong izu zyabu karawani¹⁴Makana ka ikilisiyu Laudokiya,ikalmomi ya amin, pitengen,pibasan unibin, pgomo uzou kusu na kashiri ka hallitan. ¹⁵Nyo ukusuna piyisan,bama zugu bama piwa, kodi agu pina zug ko pina pu! ¹⁶Tunna pizabu akati kadhe, bama zugu bama piwa,nna pati matubrya bu akano kanang.¹⁷Piguran agu "pu piyi pikarmami, nde makusu madun nmanimi kadamama" ana yobu agu piyi pideremi,piyiza kadamana,pidumu,piyi kpatkari. ¹⁸Potya ushawarunang,zyamana uzinariya umi ugogoton aura npi mani mawana pikarma,agu pisheshe nici nimu makusu mabelle pizu cangya ukpatkarumu, na manug a dugutya ana yizhamu azuga mayita katege¹⁹Piya nanmani yina ndama ngyanga, a makasa yeni kenna adama zomzono, magu kene, dene kumina agusku ibang imu. ²⁰Yita! nghyezhi a karong, ashi gbagra, piyi poton rigmi ninang agbana karong, ndama ringya ungyong karari kayi, kire nayi a kiceke kide, yi kuma na migi.²¹Piyi rini naara ndam doyi udama izomo namigi a ukursiyi unang, kenne migi nrini nasara azomo na picunang a ukursiyuyi. ²²Piyide ato ipotya ukusu na uruhu ukuma ikilisiyoyi.

Chapter 4

¹Namawanzagana ma mummu, nyita karong kagbanti uzashiri, rigmi nizoni nan poton niyi na kutatum, nishi kumagu, "wandarya nsaganya bu ukusu dama wanzagana. ²Akapa kami nyi ungyong uruhu, nyit ukursiyi utari uzo , pidong izomi mi. ³Piyi zomi mi iyina uyesfa na uyakutu,ade kuma kwagyogo kumangrenang aukursiyumi kuyina uzumurudu⁴mangrenang aukursiyumi, ade ikursiyoyi ituriba akanas, aya zomzi uzo ikursiyimi ayi madattawa ituriba akanas adeshe makusu mabokso ade narawani nuzinariya uzo aci ayeni, ukursiyumi ushi medere. ⁵A ciri ungyong ukursiyumi, mamedere na maratazana mashi cizza. Itilla iyi kushere ide ura ushebe kazono ku kursiyumi, itilla kushere kumi iyi iruhohi kashiri⁶Kazono ku kursiyumi uteku ugilas, ude matus ne ukarau. Akacaci ku kursiyumi na ituga ade ihallitu igassa iyi nas ideshe ayizhi kazono na kacini.⁷hallita zoni unuyi na kazaki, uniba uyina kukog, unitar ude nyan ne mu piyer, urinas uyi ne kunin ku bullunu. ⁸Naduk ihallitumi iyi nas ini deshe abib ayi kutashi_kutashi adeshe ayizhi kazono na kajes, kokashe kapa aya makumagu, " piyu tsarki, piyu tsarki apiyu tsarki kashiri piyu iko naduk, yi imayi, yi iyi mina, yi dama tumu".⁹Naduk kapana ihalliitumi idukshya kicibru, udaukaka na ugodya kapiyi zomi uzo ukursiyumi, piyide nivataru niza uteu. ¹⁰Madattawa ituriba akanas majigi ade nyan mumani kajes kazono kapiyi de nivataru niza uteu, ashi ruzaikambi yeni kazono kikursiyumi,anagu ¹¹"Pu pidugan kashiri kawur, pisheri uyabo na udaukaka na uiko, magu pigi pi halllitan ko iyanni a kumina kumu na muwani kenna pigi pimani

Chapter 5

¹a muwani kene, nyita a kacara kapiyi zomi uzou kursiyumi, nyita nitafi ninna a ngyakaran ungyong na uya,adeni hatimi kushere. ²Nmayita madong malaika mashiri mashi bashya a rigmi ni shiri "wan idama iya magbana nitafi ninni a cidda uhatimumi?³Ba pidong uzo shiri na kajes ka mayingzyi idama iya magbana ko makaranta ukusuyimi ungyong. ⁴Nshibi kaso kapu magu ba piyi dama gbana ko ikaranta ukusuyi ungyong litafinimi. ⁵Piyude ungyong madattawa igumi agu"zu shiba yita! kazaki ka kabila ku Yahuza, kacing ka Dauda,irini nasara, idugan magbana litafi na ihatimi kushere iyi".⁶yita kono ka kugan ka ngyezhi a kacaci ku kursiyumi na ihallitu ide avataru iyi nas ungyong madattawa mami. Ayi piyi kiti, ade atuma kushere na ayizhi kushere, iruhohi kashiri kushere na kuni mawana a uya na duk. ⁷Ima woroyii akaa shere nitafi nimi a kacara ka piyi zomi aukusiyumi.⁸Akapa na kono ka kugam kumi kama shere nitafi nimi, ihallitu inas ide avataru na madattawa ituriba akanas ama jigi kajes kazono ka kono ka kugam kumi. kowan uyeni ide kuduma na kiceke kui zinariya kikuri na makusu⁹na shibsa kushiba kupas"Pigi pidama iya mazya litafinimi, agbana uhatimi unini, don aman ceskebu na mangyo mamu na pisheshen kashiri ayashillaci, ko kishe kibiga, nirem na ayazayo kashiri. ¹⁰"Piguddun yeni kigomo na mafiristoci agu adukshi kashiri kicibru, yena dama yisha kigomo".¹¹n yitan, npotya marunu ma malaiku madun na ihallitu ide avataru na madattawa.Azhi parkya yeni naduk ba piyi dama bargya. ¹²Yena zabka agmi ayeni ashizzhi agu, piyi cancantan iyi kono ka kugam kunna acesken ishri uiko, made,uhikima,ushiru, kicibru,udaukaka na uyabo¹³Npoton ko ushe ukusu na anabsan uyi uzo shiri na kajes na ungyong uteku nadukashi kumagu, piyi zomi uzo ukursuyumi na kono kakugam, uyabo, kicibru,udaraja na uiko ukigomo ba uteu. ¹⁴Ihallitu inas ide avataru inigu "Amin", madattawa mami majigikan ngyan ado kicibru.

Chapter 6

¹Nanyitan kapa na kono ka kugam kumi kagbanan uhatimi ude ungyong iyi kushere, npotya ude ungyong ihallitu inas ide avataru ibarya a rigmi niyina maratazana agu, "Wana". ²Nan yitan, pidong pibarka pibok,piyi zomi uzoupini ide utatta³Na kono ka kugam kumi kagbanan uhatimi uniba, npa poti uhallita uniba ugu "Wana" ⁴Pidong pibarka pishen natit picira, piya iyi uzoupini adugiyi kapa agu izhi usalamami auya. Magu ayi uya a wunzana⁵Na kagbanan uhatimi unitar, npotya uhallita unitar ugu, "Wana" nyita pibarka pishir, piyi yimi uzo ide kudunturun a kacara kayi. ⁶Npotya nidong rigmi niciri ki hallitu iyi nas ide avataru ninagu "kumudu kualikama kudha lbashi a mayiraa, kuma amudu shair atar. Amma azhi nagaza manug na mani minabi."⁷N a kono ka kugam kagbanan uhatimi urinas, npotya rigmi nihallitu ide avataru agu, "Wana"!⁸ Nyita pidong pibarka piyina nto, piyi zomi uzou pini aduguyi nizagi agu makye, uhades uzobyi, adugiyeni uiko agu awunza a kitan, igbom, kigbana na inama yarimi⁹Na kagbanan uhatimi ukishi, kajes kubagadi n yita avataru aya na awunzan abara nabera kashiri.¹⁰ Ashibana anagmi ashizzhi "uyanku piyu iko naduk, piyu tsarki , piyu nibin pidama yisha matya ma yashillaci azya ufansa u mangyo mawur? ¹¹Ado naduk uyeni makusu mabok agu yena kanani masuksa kapana ajami, akobini ayarumi na ayini anna awunzan kakuri.¹²N kono ka kugam ka ma gbana uhatimi ukutashi,nzhinzhini, katege ka dirgura, ngmi mu shirgi nabid nya makusu mashir, upi uwana nya mangyo. ¹³Ntatum mujigi kajes,nya kenna kuyirgi kuna yaktazana a kapa na uvunu cokon. ¹⁴Uzo uwuru nya nitagarda ninna akuturun. kokashe katari nantudu azyami a katina muyi;¹⁵Agomuya na ayana apokmi na agomo aniiguma, akarma, na ayade uiko,na ayayi adere na ayazani aderemi, awukunzunu ungyong natari nantudu. ¹⁶Yenagu ntudu na natari,"jigshin uwur! awukanidi angyan mu piyi zomi uzo kursiyumi na manigi makono kakugam kumi. ¹⁷Katuk ka manigi mayi kagbaki kana dagi,"Wan idama iya mayhazhanha?

Chapter 7

¹Na mummu muwori, nyita malaiku mayi manas magyazazhi uzo mapentu na nas muya, aputtuzunu uvunu nateng magu uvunu zu peprya ungyong uya,auteku ko a naci. ²Nyita madong malaika maciru gabas, ade uhatimi ukashiri ugara, mayerkya a rigmi nishiri na malaika manas manna dugi mani udama umayishi uya akidere na uteku. ³"Zu disha uya na uteku a kidere, na naci sai kapana kideni uhatimi a kicin kyadera kashiri kawur.⁴Npotya ayana ahatimcen aya 144,000,ayana ahatimcen ungyong kibiga kisaraiila. ⁵Ituru pituru a kaba aciri a kibiga ki Yahuza, idubu pitura kaba iciri a kibiga ki Raubainu,idubu pitura kaba aciria kibiga ki Gad, ⁶idubu pitura kaba a kibiga ki Ashiru, idubu pitura kaba a kibiga ki Naftali, idubu pitura kaba a kibiga ki Manasa⁷Idubu pitura kaba a kibiga ki Saminu, idubu pitura kaba a kibiga ki Lawi, idubu pitura kaba a kibiga ki Issaka, ⁸Idubu pitura kaba a kibiga ki Zabaluna, idubu pitura kaba a kibiga kisufu, imanzu idubu pitura kaba a kibiga ki Bilyaminu adeni ini uhatimi⁹Nanyitan ukusumi, npa yita makonosura mayashillaci manna bapiyi dama bazza aciri a kokishe kibiga, ayashillaci na arem a ngyazazhi kazono ku kursiyi n akono ka kugam adeshe makusu maboksonya avai dabino ai cariyeni. ¹⁰Ashi yhesa a nigmi nizhib"magaska mawani nibin ka kashiri kawur kazomi uzo ukursiyi na kono ka kugam kumi¹¹Malaiku naduk ma ngyazazhi a gidkin ukursiyumi, aghadkan madattawa na ihallitu inas ide avataru anomzono ashi kokorono makana kazono ku kursiyumi, aduksha kicibru ga kashiri. ¹²Anagu,"Amin"! uyabo, udaukaka,uhikima,ugodiya, kicibru,uiko na ushiri muwana mu kashiri kawur ba uteu,Amin!"¹³yudhae ungyong madattawa mami, iribimi"Ayanguba nghaadeshe makusu mabokso, aya cirinki?. ¹⁴Nguyi agu "Kushugaba,"piyo" igumyagu, "ayangha yena ciri a kidere kigbaki yena guzhi makusu mayeni aguddu mani mabok ungyonng mangyo ma kono ka kugam kumi¹⁵Magu kene,yenayi kazono ku kursiyu kashiri, ashi dukshya kani kicibru ko kashe katuk a kudangh ku kashiri. Piyi zomi uzou kursiyumi yi wani ntongoron muyeni. ¹⁶Idama pa potini igbom, ko kushegk ku mani mashir,ngmi mu dama popso munini ko kupiwa. ¹⁷Kono ka kugam kani kayi a kacaci ku kursuyii kadama wana picigi uyin, idama jatanzya yeni makana a kabhari kamani ma nivataru. Kashiri kadama veskini mayizhi.

Chapter 8

¹apana kono ka kugam kama gbana uhatimi ukushere akizani uza shiri urabu awa. ²Nshi yita malaiku kushere magyhezazi kazono ka kashiri adugi yeni atuma ayi kushere³Madong malaika ma mawana ade kabata ku turari uma tikshi uzinariya ayi kazono kubagadi. uturaru matikshi ugbaki nadugi mani magu ma madug nakagisa ka aya dumun aubagadi umatikshi uturari uzinariya kazono kukursiyumi. ⁴Njo muturaru matikshi na kagisa ka aya dumun, mu coko uzo kazono ka kashiri aciri a kacara ka malaika mami. ⁵Malaika mami ma zya kabata ku turaru matikshi akurganyauni na ura dagu zou bagadi ashi ro kajes mawana uya, sai ga marata mu aradu na ucida na madere made matus,mayingzyi ma yikutura⁶Malaiku kushere mami made matatum kushere macamsana ma pebri. ⁷Malaika mazoni ma pbrya kutatum kumani, sai ga itari iparrkan na mangyo, aro kajes mawanau duniya, ukashi udha ungyong itar ure ura; ugi uzugh ure ura naduk.⁸Malaika maniba mapebrya kutatum kumani, kadamana kayina katari kagbaki kare ura arokani ugyong uteku, ukashi udha ugyong itar uwana mangyo. ⁹Udha ugyong ihallitu iyi ugyong manimashir ikizhi, ukashi udha ugyong itar imagirgi ma manimashir anayita mani¹⁰Malaika mani tar ma pebrya kutatum kumani, kitetum kidun kiciri uzo ashi shebe nya ucocila, uzo ukashi udha ugyong itar i nagub na nacizzan na manimashir. ¹¹Nizagi ni kitetum kimi agu,uhgyaku, ukashi udha uzo katar umanimashir uhgyakana.¹²Malaika mari nas ma pebrya kutatum kumani, ukashi udha ugyong itar man gmi mu pusunu, udha ugyong itar yupi na ukashi udha wantetum, na ukashi udha ugyong ikashitar iwana majiin, ukashi udha ugyong itar ima yira na ikatuk ini biza matus mayini.¹³Na nzhinzhini, npotya kunin kushi bullunu uzashiri kusu yheasa a nigmi nigbaki,"kidere,kidere, kidere kya ya zomzzi au duniya magu kudezhe ku maruu ma matatum manna malaika mayi matarr mada pebrya.

Chapter 9

¹Malaika manishi ma pebrya kutatum kumani, nyita kitetum kiciri uzo kijigi mawanau duniya,adugi kitetum kimi kugbanan ku katege ka zullun. ²Mamma gbana ujinu katege kami,kadamana kayi nya njo kacira a kanoo ka kategekami, ngmi na uvunu muwana majiin abara anjo mummu cizza a katege kami.³Unyong nya ujo mmara a cira ana tuba ne anna. ⁴Abara yeni asu nagaza ngi na nati, amma ayar a zani alama a nibim a nichin ni yen washiri.⁵Adugyani yeni uzini mawuna idug ya yami, sai magu ayishi yeni a kidere har ipi kishi,mapobo mayeni madayi nya ma manaa nde kutubi piyer. ⁶Anatuk ami, ayashillaci adama gbene makye, bama zuga mani,adama pok nya akizhi, makye madama suma yeni.⁷Mamara mami mayina ibarka inna camsanan iniguma, ini deshe narawani nayina uzinariya anaci ayini,ngyan muyina mayashillaci.⁸ Kici kiyeni kiyina kya yiini, abang ayina anazaki. ⁹Isulke iyeni iyi na pikorgo, marunu mabib ayeni mayina na nkeke mibarki niguma mudun,na ibaarkinna camsanan makana niguma.¹⁰Adeshe nadumu nya na manaa, andumu nami, yena de uikoumayisha ayashillaci akidere kipi kishi. ¹¹Ade pidong iyina pigomo anaci ayeni, malaika ma katege ka zullun, nizagi ni mani akibirananci agu Abadon, akihelenanci agu Afoliyon. ¹²Ubalai uzoni uworo. Yita!, ama duru ma mummu ade kapa ka kidere kiba kadama wana.¹³Malaika ma kutashi ma pebrya kutatum kumani, npotya nigmi niciri anatumu bagadi uzinariya ayi kazono ka kashiri. ¹⁴Rigmi nina gu malaika manitashi mamma puttunu nituma nimi, "Bini malaiku mayi manas mashishizhin kumana kugbaki kuyifiretus" ¹⁵Malaika manas manna acamsanan abara kapakanka, na katuk kanka, aupi unghu, na niwa ninni, abini mani agu mawunzaukashi udha ugyong itar ya yashillaci.¹⁶Nsoja mummuyi uzo ibarkimi muyi 200,000,000. npoton ugbaki umuni. ¹⁷Kenna nyitanibarkimi ana muranang na ayayimi uzo. Isulke iyeni ishene natit nya ura, ayina nron, acibarkimi ayina anazaki,ura ubok nanjo ushi cizza ugyong nanoo nayini.¹⁸Awunza ukashi udha ugyong ikashi itar ya yashillaci ana noba ayatar, ura, njo na ura ubok ucizza ananoo nayeni. ¹⁹Abarau iko unano nibarkimi na nadumu, magu nadumu nayini nayinya niyogo, adeshe aci amayishi kaduniya kucok mi²⁰a kudezhe kwayashillaci anna awunzan ani ananobami, atubi yeni dagu kusu na yena yisha. Bama biskya mazob mayajes na igumaka iuzinariya,na azurfa, na utagulla, na katari, na kaci ba_ukusu zana yita,uza pok uzana jara. ²¹Bama tuba abiskya mawunza, kicama, ufaskanci na udakara.

Chapter 10

¹Nshiyita malaika magbaki mashi tozzo aciruzo, agishin ungyong mawuri,kumakwangyo kutarkan anici ni maningyan muyi nangmi, ibinimani iyi nya apik ura. ²Ideni tafi nicin aicariyi, na agbnann, idene kabina kayi karhe uzouteku, kairhe katarkanuzo mayingzyi.³Idenigum a rigmi nishiri niyi nya ni kazaki ka runu. Akapana madeni igum, ko mashe makurgi mayi kushere maberya makuzzzu mamani. ⁴Namakuzzu kushere maberen,nna pati mangyakara, npotya nidong rigmi niciruzo anagu, "dete ukusu na makuzzu kushere mabaran a kanisa.⁵Malaika manna nyitan mangyaezhi uzouteku na kajes, mazabkan kacara kamani karhe uzo. ⁶Ashiri nya piyide nivataru niza uteu, piyi nabsan uzo na duk ukusuyi ungyon uwuni,na uya naduk na ukusu tarkanmi, na uteku naduk na ukuyi ungyong uwuni, malaika mami magu "Ba kapakatakan, ⁷Akapa na malaika makushere mana dama pebrya kutatum kumani akapa kami na asiri a kashiri adama kura, dai dai kapana kama barya a kunzun akani.⁸Rigmi ninna npoton niciruzo n ipa beri umi 'Worobu, akazya nitafi ninni gbanti akacara ka malaika mamma ngyezhi uzouteku na kajes" ⁹Nworomi kamalaika mami agumani agu, domi nitafi ninnicin, maguddumi agu "zya nitafi nimi are nidama dene kadura kamu ka ngyakana, akano kamu nidama rentu nya matu".¹⁰Nzya nitafi ninnicin akacara ka malaika agmorko, nirentu nakam a kano kanang nya matu, nan rini kadura kanang ka ngyakana. ¹¹Pidong igumi agu, muwani udole npaden anabci aukau wayashillaci agbaki, na aya zayo kashiri na arem abaktazhi, na agomo

Chapter 11

¹Adomi kidogo agu nyishi utumami, kidogo kiyina ki makuri; agumi agu "Coko a auna uhaikalu kashiri na ubagadi, na aya dukshya kashiri kicibru mi ungyong. ²Azu auna ituga iu haikalumi aman do katikami kaya zayo kashiri, yena da tuksana akudo kumi kuvur ipi iturinas aiba.³Ndama do uiko ki shaidu nang iyiba ini yisha anabci atuk udubu dha ni dariba nituru kutashi ayisan mariga. ⁴Ishaiumi iyi naci nu zaitun nayi naba na itilla iyiba ingyazazhi kazono ka kashiri. ⁵Nna pidongimanimacogon yeni, ura ucira anano na yeni aveske ayazamani yeni, piyi mani madisha yeni kucok, adama wuna yi aujinunghu.⁶shaidu imi ideu iko umakarki uza shiri kashiri kazhu dogo akapa na yena yisha anabci, yena de uiko maguddu manimashir muguru mangyo, akpallya uya na kokishe kigbana akapa na yena mani. ⁷Akapa na yena duri ushaiduyeni, pinama pin pina cira a katege ka zullun pidama gumana yeni, areyeni a niguma awunza yeni.⁸ayaza mayeni madama nomzono aujina uma ringyi ubigumi[Ana yehsagu Saduma na Umasar]. ⁹Atuk atar na kudezhe adong aciri kayashillaci, na arem, na ayazayo kashiri adma dukara mayaza mayeni, adama dumeni magu arinda yeniungyong mashek.¹⁰Aya zomzhi auduniya adama zaghanha, adukshyaaci ayeni ikyautai magu anabawa ayaba angha disan ayashillaci akidere. ¹¹Na maworo matuk atar na kudezhe, nivataru ni gara niciri ka kashiri nidama ringya yeni, yena dama ngyazhanha aibii yeni, usahd udama toro kaya dama yita yeni. ¹²Yena dama shi potya rigmi nirunu daguzo, ninagu, "Tuginna" yenashi worani uzo shiri ungyong mawuri,aya za mani yeni a zhingzhini.¹³apa kami nadama yisha madirgura ma katege magbaki, ukashi udha ungyong pituru pi kudo kumi ku dama jigi,Ayashillaci idubu kushere adama kizhi a madirgura ma katege, aya za kizhin adama potusahd ado kicibru ga kashiri kuzo. ¹⁴Anoba aniba awori, Yita! anoba anitaradama wana mina_mina.¹⁵Malaika mani shere mapebrya kutatum kumani, agmi a ngyakazhi a bergura uzoshiriagu kigomo kiu dunia kiwani ki kashiri na Almasihuwur. Idama yisha kigomo kiza dara.¹⁶Madattawa ituri ba akanas zomzhi aukursiyu yeni kazonoka kashiri, ajigshin angyan mu yeni kajes, ado kicibru ga kashiri.¹⁷ Yenagu, kigudan bu, kashiri piyu daukaka, piyu mina, piyi mayi kazono, pizhan uikumu gbaki a cingha kigomo.¹⁸Ayazayo kashiri a potya manigi, manigi mamu mawani, kapa kawani kama yishi mayaza matya, ado anabawa naya dumun, naya potonusahd unizagi nimu nono na aya cibru, kapa kawani na pidama wuna piyi wunzan ayuduniya.19Ashi gbana uhaikali ukashiri uyi uzo,ayita kwati a nikawali ungyong uhaikali uyi, matusmabelle, na marunu na aradu, na madrgura ma mayigzyi, na natari nagbakazhi nu kankara

Chapter 12

¹Ayita adong alama agbake uzo pidong uyin yipshin aname pidong iyi a kajes kibini yi, kalawani kantetun pituru akaba uzo niciniyi ²ide kadura ashi shiba abara amapoboma mawaba Aiyita adong alama uzo yita pidong piyogo pishen, pide aci kushere na atuma pituru,³ayita adong alama uzo yita pidong piyogo pigbaki pishen, pide aci kushere na atuma pituru, ikanbi kushere uzo nice ⁴Kadumu ka pini ka vesken ukashi ude ungyong itar yantetum uzo aro kajes. piyogo pini pinigyazhi kazuno, ka piyini unna pati manaba magu kapa niwaban pigmoko kanomi⁵iwaba kono karume kan kadama yisha kigomo kya yacayo kashere nakidogo kipikorgo, a kparka konokare makana ka kashire na ukursiyu kani, ⁶piyinumi ishumayi ungyong karmi katuna kashiri ka anabsan masu asete yimi atuk 1,260.⁷akapa kami niguuma nicoko uzo shiri. mikalu na malaika mavi magumana na kudiragon, kudiragon kumi na malaiku makuni magumina yeni nnamani. ⁸kudiragon kumi kuza kuni ushiru umarye yeni aniguma muwana kene kuni na malaiku makuni annazugani katege uzo. ⁹amaro kudiragon kuakugbaci na malaiku makuni kajes piyogo pimana na ana yesagun ib ibili ko sheitan pinapina cipanzyakaduniya.¹⁰npotya nidong nigmi nirunu uzo "mini-mina magaska ma wani, ushiru na kigomo kikashiri kawur, na uiko ualmasihuyi, aruni piyuma gogo makwani kajes piyina gogo yeni kazono ka kashiri kokashe kapa.¹¹Yeni rye yoni a nisuma a mangyo ma kono kakugam na ushaida berayene masu yena manyeni avataru ayeni makana amake. ¹²Don kene, yisha rizagha, yin uzo na aya zomzimi, amma kidere kapa kayi katakan nacin.¹³Na kudiragon kumi kuyita aruni kuni kajes, ku sumazob piyinunghu waban kono karumi¹⁴ Amado piyunumi abib ayaba akunin kusbaki asuisunyi makana kati na camsanan yi ungyong karmi, akatikami na adama detoyi makadong kapa na kapakanna piyogo pizapinimi¹⁵piyogo pimi pitoddo mani mashir aciri akano kapini na kumana ma yende kuja kuwollyayi. mayingzyi ma mukya piyinumi ¹⁶mayingzyi magbana kano kamani a mirya kasub kanna kuairagon kumi kusaskanan aciri a kono kapini. ¹⁷Kudiragon kuma kasugu kawanta yi a piyinumi i woroli nisuma na kudeze kwa kobini a piyini umi, aye dumna na abera kashiri a puttunu ushaida game ni Yesu. ¹⁸Ku piyogo pimi pigyazena uzo rijinjawa kazono kuteku

Chapter 13

¹Nyita pidong pinana piciri auteku, ade a tuma pituru na aci kushere, uzo tumami ade ikambi pituru uzo konishe nice akwai nizagi ninary nipas. ²pinama pinna nyitan piyina kudanisa, ibenepini iyina ipipuru kano kapini kayina ka kazaki, piyigo kumi kudugi ushiru kuni, na ukursiyukuni na uiko ukuni udun ukigomo.³Nici nide ungyong aci ami niyi na niwuni kuko kusbaki kune kunan zugu, uya naduk upotya kasasa⁴ akapa na azob pinama pini Yeni ma adokicibru kaku piyigo kumi amasu kudugi pinama pini ulko ukuni aduksha kuni kicibru anagu, wan iyina pinama pimpi? wani dama citini napini?⁵Ado pinama pini kano kamaberi na madene mirapu, izugi kapa kana zartar nu iko ipi lturu inas aka ba. ⁶Pinama pini pigbana kano kapini ayana bera akizogoru ga kashiru na kazomi kakani na aya zomi uzo shiri⁷A saga pini piyishi niguma na aya zob kashiru, arye yeni aniguma, adoyi uko uzo ko kishe kibisa, ayashillacii, na ayazayo kashiri. ⁸Naduk aya zomzi auya adama doyi kicibru naduk ayayi a maivamuya ana ageskaran ani azagi ayeni a nitati ni nivataru, ni kono kakugan kunna acesken.⁹piyide kuto ipoti, piyana dama zya makana kure, idama kana kidere. ¹⁰Piyana adama wuna a kuten akutan na adama wunayi, mammu a mayasa ma mashigruga, uhakuri na ubangaskiya kaya de matini.¹¹Nyita pidong pinama picirungyong maungzyi, ade atuma aba ayina kono kakugon aberana piyogo. ¹²Azartar nu iko upinama pizoni kazono kapini, adene ayuya aduksha kicibru ga pinama pizoni,pinna ama garganya pini mako¹²A saga yi kene i pa yita pidong pinama kuma, pide atuma aba kinne pigam, a ciddazya njo ne piyogho pi gbaki. Yi yisha au mulki kinne pinama pe zono, a pa dene ayashillaci a yisha u bauta uni, a gashan nipun nimi.¹³pima yisha ukusu kasasa udun,adene ura utoro kajes aciruzo kazono kayashillaci. ¹⁴Analamu anna adunun pini agu piyishi, picipanzya ayashillaci agun yene agu, yena nabsa udong usiffa mado pinama pini kicibru pinama adeni pini kuko a kitan namadishi kene duk pinpi garga.¹⁵Adumya pini mado nivataru ga usiffumi magu unuberi, idene apa wun aya gabeni mado kicibru kapinama pini. ¹⁶Pigollo kowan nono na aya cibru akanima na aye caza, ayade uyanci ba adere, asher alama akacara kare ko kicin ¹⁷B piyadama she-she ko izhi-zhi sai ide alama a pinama pini, kunamba kunkuyi nizagi niyi¹⁸ukusumi umani hikima piyide nhikima ibazza kulamba ku pinama pini.kulamba kuni akupiyemi. kulamba kumi kuyi 666

Chapter 14

¹Nan yitan kono kakugam ka nyazyi uzo kupama ku sihuyona, adong iduba udari aituru inas akanas ayana nyakarari azangi ayerina nzagi a pici ancin mayeni. ²Npotya nidong rigmyih niciruzo nirunu ne kagub namani marata mushiri. Rigmyih ninnan Npaton piyine aya kuduma akpaba kuduma kuyeni.³Asha asu shibsa kushiba kypas kazono ku kuisiyi na kazono kihillatu inas na madayyanja. Bapiyinama yokotya mamagasa kushiba kumi sai dai ayamiara 144,000 aya na agaskan yene. ⁴Yeni aye ayaza nagazan aci a yeni na a yena keben aciayeni autsarki mazazya kumine ku manunzono na a yini ko ayarumi. yeni azob kono kakugam duk katina kukanan. A gaskan yemi ungong ayashillaci agu yeni wan aya zeni a kashiri na kono kakuygam.⁵ Azugi ani kabe akabere anano nayeni; azani irapu.⁶Mpayita mamarizu malaika bullunu uzo shiri, made ukun wubera renyu anna adama do aya zomzyi uyangwu kokishe kibiga, na ayashillaci. ⁷Mayarkya a nibaki, "potin usahd ukashiri, adokari kicubbru, piyi nabsab uzo na kajas na kumana, na iporko."⁸Mamanzu malaika mariba mazoboro anagu, 'I jigi, ubabila ugbaki ujigi, piyi cipanzan ayazayo kashiri asheze mani minabi ufasikan cuyi"⁹Mamanzu malaika maritar mazoboco yeni na rigmyih nishiri anagu naduk piyi dugi kicubru ga pinama nakuma usiffu pini, isheri alama a kicin ko kacaca kayi. ¹⁰Yina idama so mani magyong kiceke kimanigi makane, piyi suni adama dishayi a kidere unyong ura na ura ubok kazono ka malaiku meyi na kono kaku gam kumi.¹¹Njo mukidere kiyeni musu coksono uzo bamadara, adama vanzanani kituk mugmyih aya duksha kicibru gu pinama na usffu pini naduk na aya sheri alama anizagi niyi. ¹²Mummu muyi mayesa magu aden uhakuri ujimrewa waya de utsarki aya dishubiyayya na ukusu na kashiri kamani na ribin ungyong uyesu"¹³Npoton rigmyih niciri uzo agu "Nyakarya ukusuru, aya libarka mayaza aya kizhin ungong kashiri" uruhu ugu, i yeni adama vanzana na kidere kiyene, utumu yeni unazoboro yeni"¹⁴Nyita kazono kenang, ayi mawuri mabok, unyong mawuri mami, pidong izamim ne kono ka piyar, ide ukambi uzinariya anici niyyi na kuramjiya ku nyaki akacara kayi ¹⁵Mamamzu malaika macira ungyong uhiaikalumi, ayarkya a nishiri rapiyi zomi uzo unyong mawuri agi agu, zya kuramjiya a cigha kibabu kapa kakibabu kyuyangmu kidaji"¹⁶ Piyi zomi a mawuri marni iro kuranjiya kuyi uzouyangwu, a babka kymgwu.¹⁷Mamanzu malaika macira aciri auhaikali uzo, made kuramjiya ku nyaki. ¹⁸Mamanzu malaika macira awor aubagadi a tikshi mu turare, ungwude uiko anca mayarkya a rigmyih nishiri ka piyide kuranjiya ku hyaki " zya kuranjiya ku nyaki a konosha nonni daga akani kinabi, uymgwu, inabimi imam yene.¹⁹Malaika mani maro kuramjiya kumani unyong uymgwu a konosha kibaba kinabi kyuyangwu adone unyong kabende kagbaki kama gballazyi mani minabi imigi makashiri. ²⁰A tuksona a kati kama gballazya inabimi ukamru kidaye mango ma wogo akaci kama pamrama inabini atumu ucogu liazami ukano kapibarka, imil idariba

Chapter 15

¹Nyita adong alama uzo shiri ubarki ude kasasa Akwai malaiku kushere made anoba kushere ayi anoba i kihgana kibgam akamangorin na kashiri kadama kargunya majara makani²Nyita udong ukusu cira uyina uteku ugilas ude matus marishin na ura angyazhi a pituga piteku yeni ayi aya riniunasara pinama na usiffu pini na kulamba kunkude nizagi niyi. Ade maduma manna kashiri kadugi yeni³A shi shibsa kushiba ku musa, pideru karshiri na kushiba ku kono kakugam "utuma, umu udun ade kasasa kashiri kade ulko naduk, adalci na ribin aujinumu, pigomo wa ajumai iyasillaci. ⁴Wan idama potyayi usahn umu? kashiri adonizaginimu kicibru? pigi utapu pide usarki piguzi ayashillaci naduk odama wana amadobe kicibru kazono kamu ogu a cindiria utumumu wadalci.⁵amadugi mukuri, nyita agbana uhaikali kacini kakusu mummu un yira kuma abgama uhaikali wa alwa alfarawa ushaida uzo. ⁶Daga akati kapire autsarki malaika mashere made manoba kushere ma tuma. Adeshe makusu ma vussa made ulinin uvur ade kisogo kizinariya ana sugu nayeni.⁷Ude ungyong ihallitu igassa ki inas ido malaiku kushere unceke mu zinariya kushere mu kuzzi na maura makashiri mami madama dara mani har uren ⁸Uhalkalumi ukura nanjo madaukaka na ulko ukashiri. Bapiyi iyan maringha sai na kibgana ki malaika kushere kimi kurina

Chapter 16

¹Unpoton regmi nigbake unyho ungong uhaikala anagu malaiku kashere "ka saskanin nceke kushere mu majara ma kashiri ka ayachillaci"²Malaika mazoni ma saskanya kiceke kimani uzo uya mako mamakanzhi mapobo macizza ayashillaci angha de alama nibiga kumi aya dushan kicibru ga usiffu pini.³Malaika maniba ma saskanya kiceke kimani unyho uteku unuwana manyo mayina mapiyi kini ko ushe ukusude nivataru unyho uteku unuke.⁴Malaika manitar ma saskanya kiceke kinani unyho nagub na kacizzan kani mashiri mawanaa manyo.⁵ Unpotha malaika ma mani maagu "pigi apiyadaki, pigi piyi mina, pimayi kazono, piyide magugu piman yisha ukunshu matya.⁶ Yena nikshan manyo ma aya dumun na anabawa, pido yeni manyo asheze,muni madugurgan yeni. ⁷Npotya ubagadi ushere " I" kashiri kade ulko naduk, matya mamu a nibin na analci"⁸Malaika mani nas ma saskanya kiceke kimani uzo ngmi kuma ado mani ulzinu mapopsho aya shillaci aura.⁹ Yena tiksura aura upu, adene nizagi ni kashiri irapu, piyi de ulko ana akibgana yeni tubani bama do kani kicibru.¹⁰Malaika manishi ma saskanya kiceke kinani uzo ukursiyi upinama pini majiin magusa kigomo kiyi, yeni akaza arem a yeni abara aupiwa. ¹¹Yeni deni ibag nizagi nikashiri abara apiwa umako mayeni agabani ma tuba aukusu na yeni adeni.¹²Malaika manitashi ma saskanya kiceke kimani unyho kagub ka goaki, yufiretis, mani makani ma rogo magu a nabsujina na agomo anama tumu aciriugabas. ¹³Unyita iruhohiucaza iyitar iyina magabshiga macizza unyho kano kakudiragon na anabi akabere. ¹⁴Iruhohimi a ini jannu ina disha ukusu kasasa, aciri makana ka gomu ya naduk makonosha yeni a kati kade sabona niguma akatuk ka kashiri kade ulko.¹⁵"Yita! mindama wana na pidaikara I piyulite nibarka iyi piyi zomi a camsanan ade makusu maiyi bamaciri a kpatkari" ¹⁶A yende yeni naduk akatina ana yesu agu Armagidon akibirananci.¹⁷Malaika mu shere masaskanya kiceke kimani anvunu, rigmi nishiri ni cira unyho uhaikali na ukursiya anagu "A mari!" ¹⁸Kati kamergura na marunu mapu, na aradu na madirgura ma mayingzyi, madirgura mapiri manna aman taba madene tunna ayashillaci ayi uya, madirghura magbaki. ¹⁹Kudo kusabaki ku pargura kitar, kudo kwaryashillaci kujigi, kashiri ka mingho ubabila ugbaki kado kudo kumi kiceke kikuri na minabi na anabsan a manigi mapu.²⁰Ko kashe kazangari kawuru anapayitani natari nami. ²¹Natari naghakazhi mitari nazipshi na utalanti na jikshi awor usoshiri A yashillaci, yeni zogonzya kashiri amagu kibgana kitari magu kibgana kimi kibgakanan.

Chapter 17

¹Piyude unyho malaiku kushere manmade ricike kushere mawanumi agumyagh "Wanansaganyabu matya magbaki manma i agumi agu, won undama raganabu ubukuncia dama wana uzo mani madun.² Nayi nagombiya ame yisufa ubgoki ukikaruwa kinki zomi uzo manimasirir mabgaki a mamminabiya yufaskanci uzo dugan nideni aya zomzi uya apina"³Malaikamami mazyama ungong uruhu aworomani mi unyong karmi, Nyita piyini 12mi uzo pinama pishen ade azagi usabo. pinama pini pide aci kushere na atuma pituru.⁴ Piyinumi ide makusu mayi ushaidi na ugarura ushen, ayisan mazhiga na makusu muzinriya na natari na lluu-luai. Ade kiceke kizinariya akacara kaiyi, ide unikusu mui zhi-zhiru na ufusikanci uzo duntanan. ⁵Uzo a kicin kiyi a ngyakaran nidong nizagi ni nisazan umaana unini " Babilu gbaki, pina umugada na unkusu muza dugan avya".⁶Nyita piyinumi anipina a manyo maya adagi nipin adumun na kashiri na mayana awunzan yeni abaru yesu. nan yitanyi, kasasa kapurumi nakam. ⁷Malaikamami magumi agu "yan idenibu akasasa? undama baryabu umaana na pinama pinna iyimi uzo pinama pimpide aci kushere natuma pituru.⁸Pinama pinna piyitan, pizapinimi mina, amapina pati macira akazullun mashikena make aya zomzhi auyi, ayana a ngyakaran ani azagi yeni ungyong litafi nah vataru tun a macira muya adama yisha kasasa unna yeni atitan pinama pinna ama maru yita, ayitan ani pini minna amma pinama tumu.⁹Ukusume umani uhikima, aci kushere nakuru kushere na piyinumi izonimi uzo.¹⁰ Yani ayi agomo kushere agomo kishi ajigi, pigomo ude izima tumu, inna itumi idana yiakapa kacum.¹¹Pinama piripimayi kazono, pi zapinimi mina panima a pigomo uma nazib anma iyi unyha agomo kushere kumi. Yina idama khe.¹²Atuma pituranna piyitan agomo. pituru anna adoto mabgakana yeni amma ada noyeni uiko wagomo akapa kade na pinama pini. ¹³Kumina kuyeni kude yeni damodm kigomo na ulko uyeni ga pinama pini.¹⁴ Adama gumana na kono kaku gam konkom kare yeni aniguma a magu iyi kashiri pigomo wagomo. Yeni naji ayi a yana yerknan asamghari a yana anumun na yeni"¹⁵Malaika mami magumigu "mani manna piyitan katina kigariag kimi kizorni ayashillaci, a konusuran agbaki, na ayazayo kashiri na arem agbaki.¹⁶Atunanghana pituru napiyitan yeni na pinama pini adama gabani kigadan kimi, adama zobyi oderengha, ayindarayi a tikyayi aura. ¹⁷Kashiri kadeni anasuguna yeni yenaden ukusuni mani a madumi maiyi, a tuza ulko. uyeni ukigomo ga pinama pigbaki har makurgani ma bera kashiri.¹⁸Piyinunna piyitan yi iyi ubiga upam (ngbaki) uta kigomo uzo gomo uya.

Chapter 18

¹Na mumma muwori nyita madong malaika mutoro awor uzo adeugbaki nakam, uya udene matus na udanana uyi. ²Iyerkya arimi nishiri ugu, "unujigi ubabila ugbaki wigi! unuwani kazomi kayajes, kakonu suran ka koushe uruhu cazz na kazomi ka koashe kanin kacaza. ³Magu naduk ayashilkaci a suni mani mirabi mu caskanci uyi. agomo uya ayisan lifaskanci nayi, akarma uya adeni makonla ulku anishowayi.⁴Npoty rigmi niciruzo ninagu, "cirin awor unyho unini uyi, ayashillacianang, izu dene ibana iduginnayi deni. magu ubata uni uzu ugini.⁵ I bang iyi ikonusuran a cokurga makana uzo kashiri ka mingan na utunuyin ucaza.⁶ Deninyi kenni yideni adog, bininyi uninki kiba ukusunne yideni ungyong kiceke kinna yibori iboroyi kiba.⁷Na kenna izamkhan nici niyi ayisha annashuwa, kozonzinyi na kidere, nakadura kisir magu iguron akasugu kayi, unzomi na kusaraunya izaiyi pugami mi,kuma ndana yishami ugongonot. ⁸Muga kene katuk kadha ubalai udama toroyi, make, ugongono na igbom. mura udama ryeyi naduk, kashiri kayi piyu ikomi yisha matya".⁹Agonuya angha mayishufasikanci nayi, adama shibana na igum akapa na yeni ayitan unjo mura unna a pobshi mi. ¹⁰Yeni adama yhoghanha adonani a magu usahd wazal ukidere kiyi angu, kidere kidere kiku dho kugbaki. Babila, kudokude ulko! magu akapa kadha uhukunci uyi uwani".¹¹Ayukasuwa agbakazhi uya oda shibana sabona yi, magu bapiyi sheshen makusu mayi. ¹²Makusu muzinariya, azurfa na natari na alfarma na uluin-lu'u na wilin uvur, na uhajja ushen na usiliki, aci na usiliki naci nade kuyha kurentu na makusa manna a nabsan anaci nade makobo, na nutagulla, pikorgo pishir na katari ka belle. ¹³Na ukirfa, na makusu muyaji, na kuturari kura umur, ulubba na mani minabi na manug, na ungobo malikama, na alkama na inaga, na magam na ibarka, na ukeke mibarka, na adere, na avataru ayashillaci.¹⁴Ukusuna pideni kasugumi na ushirunu naduk abiskanbu naduk annashuwamu na udarajumu uwure, pidama pa zumbu.¹⁵Ayukasuwa aragbakazyi amakusu mamma na yena zugi uyi, adama yhaghanha a dangan nayi, apok usahd wazabayi, kaso na igum nusongono ukadura kashiri. ¹⁶Yeni damagu "kidere, kidere ga kudo kugbaki kude ulilia uvur na makusu mashe iyisan mazhiga na makusu muzinariya na natari nadugan nalu'u-lu'u.¹⁷ unyong kapa karha pidama biza ko iyani kara, kopishe udazi ukugirgi kumaani na pasinja, naduk aya zugsa kari kayeni ungyong mani a yhachachanha madangan.¹⁸Ashibana akapa kanna yeni a titan unjo mucu popsoli. Yenagu,"kushe kudo kuyina kudo kugbaki?".¹⁹ Yeni abwhakaphokphok uzaci a yeni, ashiba nacap na igum, kidere, kidere ki kudo kugbaki kunna adazi a magirgi mamane awani akarma udukiya akapa kaila adama wunzayoni.²⁰ Rerenin uyi yin idumun akunzun a kashiri na anabawa, kashiri ka yenden matya mayin uyi.²¹Madong malaika ma nirgari mazya kadong katori kaci na katari kakuwazho, aro unyho uteku a nagu "Anjinin'u ubabila kudo kugbaki, adama coyi kajes aushiru, bapiyi dama payitayi. ²²Ami aya phaba maduma, ashibsan, pebryezya nasheruma na aya pebryezya algaita adari potyeni uyi. Bapitana adama zuga ide usina,a ko idug ushe unyho uyi, adama potyeni kuwazha unyha uyi.²³Matu mafitilla madama dara unyho umu, adama pa potiani rimi nirungaipas ikasambi na kajinni "unyha umuba. domin akarma ayi nonna kigomo kinya, kuma amecamsana mamu na picipanzan ayashillari.²⁴ Unyha uyi na azugi manyo manabawa na muya adugi nibin na manyo ma yana wunzan guya.

Chapter 19

¹Na mummu mawori madong mayina namani kacini ka kasu mummu unpotha marunu manini ni suna nayasillaci abagaki uza shiri agu, " Halleluya magaska ukukaka na uiko wani ukashiri kawur. ²Matya ma menyi aribin na matini, magu iyishi matya ma kigadan kinki nagazan uya na ufaskanci ukini. izan ufansa umayho madere ayi manna yiutayi ima nikya"³Abera akapa kani ba "Halleluya unjomucokoso aciruyi muza dara". ⁴Madaltawa ituriba a kanas na irayyayu ihellutu iyi nas, ajigshi ado kashiri kicibru yi zorni augu "Amin Halleluya!"⁵Nidong nimi nicira aukursuyume anagu "zhaganin kashiri kawar naduk uyin adeyere kani, yin ipok ushad ukani nadukayade uiko na citazani uiko".⁶Nnpotha rimi nint na rayasillaci abgaki, mayi namaaunu mamani managub, kuma na marata maradu agu "Halleluya kashiri kayi pigomo, kashiri piyu iko naduk.⁷Bari ayerazghanha, ode nabugu nabok, ado kani udaukaka magu kutanga ku kono ka kugam kuwani. piyani upas ukuni a cansanan nici niwani. ⁸Adumun ani madene makusu mavur mu lilin wekeri" (magu ubilin urekeri uniyi utuma umtine utsarkaka).⁹Malaika magumi agu, unyhakari mummu, aya libarka anna ayenkhonyeni makama kutanga ku kono ka kugan rapa gurani agu ikalmomi miyi yashiri. ¹⁰Njigi kazono kibiniyi magu unyishiyi usujando, i gumi agumi agu "Zudene kene! migima, apijami ikidere kimu na akwanci ami atunun na yesu adho kashiri kicibru magu ushaida game na ysu uniyi uruhu wanaloci".¹¹Nyitan uzo ugbanta uneyita pidong pibarka pibok, pi iyi uzoupini ana yeshi agu amintare na piyu nibin, iyisha matya mamatini ayisha niguma.¹² Ayizhayi ayina nirem nura anici niyi nide ikambu igbaki, idenizagi anipum niyi bapiyi yo sa nanici niyi.¹³ Ide kurga kunna atogi unyho mayho ana yasha nizagi niyi agu ukalma ukashiri¹⁴Irunduna uzo izob yi uzo ibarika ibgso, adeshe llilin irekeru, ibok ivussa. ¹⁵Unyho kono kayo kitan ki kihyaki kishi cizza kini na igogo ayashillice mi, idama yish kigomo kiyeni a kidogo kipikorgo, a tuksana a kati kama gballa mani minbi na manigi ma makashiri piyu iko naduk. ¹⁶Ide nizagi miyi akuriga na kidegedek kiyi "pigomo wagomo na kashiri kapam".¹⁷Unyita malaika ma yhazi anmi mayerkya narimi nishiri ni kanin konka bullunu uzo shiri. ¹⁸"Wanin, konusurin sabonakutenga kugbaki kukashiri; wanin amarye Inama ya gomo, na Inama yagomo a niguma na Inama ya ayashillaci agbakzhi, na Inama libarka, na ayayi uzo Ibarka, na Inama ya ayashillaci naduk, aya na gaskan na adere ayade uiko na aya zani uiko!.¹⁹Unyita kunara na Irunduna iyene, magu akonusura aguma, piyiyu uzo pibarka na Irunduna iyeni. ²⁰Apuru pinama pini na anabawa akabere ami ayishan utuna ualajibi kazono kayi na alama ami na imacipanzya aya sheri alama apinama na aya dugi usiffakicibru, aro yeni naduk uba ungho kajiwa kura ubok ushebe.²¹Kudeze kumi awunza akitan kiciri akanho kapiyi yi uzo pibarka pini. Nanin nare mayaza mayeni.

Chapter 20

¹Nyita malaika masu tozzo acirizo, ade kugbani ku katege ka zullun ade isheg akacara kamani. ²Iza piyogo pini piyi lbillis, kenan, ko shetan, aniriyi kiwa udubu. ³Aroyi ungyong katege kazullun, agusayi adenuhatime uzo. Muwani kene magu izu pacipanzi a yashillaci se kiwa udubu kiwor. Namadum mukumi, adama bini yi mukapa kacin.⁴Ashiyita ikursiyoyi, izomzhi uzonyene aybadugtyene uiko umatya. Nyita ayana aciddazan yeni aci magu yena deni ushaida u yesu na abera kashiri. yena dumun ani mado kicibru ka pinama pini ko usiffu pini, agabani mashere alamami a kicin ko kariyeni, a sakanya ujamyeni, ayisha kigomo na kristi kiwa udubu.⁵Kudeze kumakitaru mani mana garumani na nivataru se na kiwa nduburu kikuri. Muni mayi nacoko manayaza mazoni.⁶ Piyu libarka ide utsarki, ide kapas a macoko mamayaza mazori! Makye maniba mazamani uiko uyeni, adama wana mafistori ma kashere na ma almasihi ayisha kigomo nayi kiwa udubu.⁷Kapana kiwa udubu kina dasa, adama bini shetani aukurkukuyi. ⁸Idama cira macipanzya ayashillaci ayi a ikursurwa inas uya. Gog na masog ikonoso yeni don nigima. undunu yeni udama wana nya ruinjiwa nutaku⁹Yeni basgura angyan muya, agidkya usansani wa ya dumun, kudo kunnamani. Ama ura uciruzo una gmorko yeni. ¹⁰Shetan, unghu shi-shin yeni,aroyi ungyong ura ubok ushebe aka tinapeken pinama na anabi akabere. yena dama shezye kidere kizanten.¹¹Nyita ukursiya ugbaki napiyi zomi uzouni. uya na uzo ugabani ngyan muci, amma bakatina yena dama kana. ¹²Nyita makitara mayacibru na nono angyazhazi kazono kukursiyami agbana litattafai agbana nidong litafi ni nivataru. Ayisha makitaru matya bisa ukusu ngyakaran a litafi nimi, dai dai na utumu yeni.¹³Utekudo makitaru mamuayi uwuni, makya na uhades ado makitaru mayeni, ayisha yeni matya ugwargujado ukusu nayisan. ¹⁴Aro makye na uhades ungyong uraukajiwa. Mani mayi makya maniba-kaliwa kura. ¹⁵Duk piya na zugyeni mzagi niyi ungyong litafi ni nivataru, aroyi ungyong kajiwa kura.

Chapter 21

¹Nyita uzo upas, na uya pas uzo uzoni na uya uzoni uworo, ba uteku. ²Nyita kudo kutsarki urshalima upas unna toddon kajes daguzo ukashiri uncansanan aya amarya anna ayisan ani mazuga don pirumuye.³Npotya rigomo nibarki niciri aukursiyuyi magu, "yita! kazomi kavashiri kayi na akshillaci. ide zomo na yeni dawa wana ayayi kashiri utarani kadamayi na yeni awana kashiri kayeni.⁴ Idama veske mayizyi ko kaso, ko azaba. ulkusuman woro.⁵Yipiyi zomi aukursiyeni "yita, Nguddun koiyan iwani pas ign " ngrallala mummu aberangha amadumi anibin. ⁶igumayagu ukusunghu amari! nigi Nyi alpha na omega, macinaha na kaman garin, kapiyi pok kusheyk, adama doyi ukyanta daga akacizzan ka mani mashir manovataru.⁷Piyi mani narasa idama zya makusa mamma, migi ndama wana kashiri kaiyi yikura iwan kono kenabg. ⁸Ama masadam na ayaza dumu na aya de kirk, na aya wuza nayufasikanci, aya ki cana aya kireba, aya kabere kazomi kayeni kayi kajiwa kura ubok ushebe. makya maniba kenang".⁹Piyude ungyong malaiku kushere iwanumi, piyide nceke kushere mukuri na anoba kushere akamangarin agu" wana na ndama saganyabu amarya, piyinu kono ka kugam.¹⁰ Ita zyami auruhu makana kadong katari kagbaki, kacok a sagayami ubirni ude utsanci ursholima, utozzo aciruzo ka kashiri.¹¹Urshalima ude udaukaka kashiri, matus mauni may na katari kavur, anyita na katari kujasfa kavur.¹² Kade kuguba kucog na narong pituru akaba na malaiku pituru akaba anarong nami. Anarong nami a ngyakaka azagi anabibu piturakaba nisraila. ¹³Augabas akwai narong natar, uorewu narong natr ukudu narong natar, Nyamma narong natar.¹⁴Kuguba kubunumi kude natari na kuguga piturakaba, uzonnani akwai azagi a kunyun akashiri piturakaba a kono kakugan.¹⁵ Yipiyi beren uma ide kidogo kimaduntanzi kinzinariya madunturu ubirnumi, na narong nauni na kiguba.¹⁶Ubirnumi na ucosu uni na ubannari uyi ungshude. Iduntarya ubirnumi a kidogo kimadunturu, imil idubu pitara kaba angyzyi (ucogo na ubandaru unghude). ¹⁷Idunturya kigubu kimi, ayi i kamu 144, amaduntari matshillaci (maduntari ma malaika).¹⁸Asugi kigubu kami na uyasfa, ubirnumi kuma na uzinariya nazhik uyina madubi mabelle. ¹⁹Natari na kigubu kimi ayi na vussa, na zoni nu yasfa, nusafir, naritar nu agut, nari nas nu emerald²⁰ Narishi nu onis, nai tashi nusardiyes nakushere ukirisolat na maniziba uberi na kutoryi utofas, na pituru ukiri sofas, na pitura kade uyakinta, na piturakaba kuma ametis.²¹Narong pitura kaba ilu-ln ai piturakaba, ko kashe kade ungong narong nami uluu-In'u ude na yisanmi. kijina kinbirnumi ayi kazyok kuzinariya anayita nya madubi²² Nnayitami uhaikali ungyong ubornumi, magu kashiri piyu iko naduk na kono kakugam kuyene kayi uhaikaluyi.²³Ubirnumi umanuni ngmi ko upi unu bullhayi gama udauku kashiri uballhanyi kuma fitila payi a kono kakugam kumi. ²⁴Ayashillaci adama jara ungyong matus mubirnumi agomo uya adama yende udaukaka uyeni uyi. ²⁵Narong nayeni adama gusani angmi, ba katuk mikuri.²⁶Yena dana yende udaukaka na udaraja wayashillaci uyi.²⁷ B nkusude iziri-ziri udama kottuyi. ko piyi disha ukusu gbor na kabere, sai ayana angyakaran azagi ayeni ungyong litafi nivataru ni kono kakugam nazhik.

Chapter 22

¹Malaika masaganyami kagub kamani manivataru mani mavur macizza acir ungyong ukursiyu kashiri na ukono kakugam. ²Akacaci kujina ubirnume. Akopishe pitura pikagub kami akwai kaci kanivataru kadgshiya inug i nono pitara kaba ko ushe upi. Ava okaci kami anagargani ayashillaci.³Ba kudeze ku l a ana kazono. ukursiya kashiri na ukono kakugam udama yi aubirnumi, aderakani adama dukshya yi kicibru.⁴ Yena dama yita nayan muyi, nizagi nici a kicin kiyeni.⁵ Katuk kadama pawan kani, yena dama gbenani matus mapitilla ko mangmimagu kashiri kadama ballye yeni matus, adama yisha kigomo kiza dara.⁶Malaika magumyagu, "Aberangha amandumi anibin; kashiri kiruhohi yanabawa, ikunu malaika mayi agu masagani aderakani ukusu dama wanzagana mina-mini. ⁷"Yita! minghunu mina-minal piyideni ubiyayya nabera litafi ninni ide hbarka".⁸Migi Yahaya migin poton ayita kuma ukusunghu. kapanan poton ayita, njigi kazono kibini malaika mamma zaganan mi ukusunshu mano mani kicibru. ⁹Magu ni agu, "zu dene kene! migi apijami umu ukidere na awanai anabawa, na aya yisha ubiyayya na abera littafi ninni. Do kicibru ga kashiri"¹⁰Magumiagu, "gusa ikalmomi yanibci a littafi ninni, kapa kara pati. ¹¹Piyiza matini ikanayi mazanatini, piyu kazanta i kanayi kazanta kayyi, piyu matini ikanayi matini maryi, piytde utsarki ikanayu utsarki"¹²Yita!minghunn mina-usakamako uyi nami, adama saku kowanni utunuyi. ¹³Miginyi alpha na omega, maciingna na kanangarin, macingna maka kusu na kamangarin kamani.¹⁴Aya libarka aya guzyi makusu mayeni magu yena zug kapa kamare acaci kanivataru aringya ubiraumi akarong. ¹⁵Uya akwai musang, ayusihiri aya kirebe ayufaskanci awunzan naduk piyi za mani madishi ukusu matini.¹⁶Migi, Yesu nkuni malaika manang mabarine ukusungha babore ikilisiyoyi migi kacing na yuriyu danda, kitetum ki kagmob kide matus"¹⁷Uruhuna amarya yenagu, "wana!" piyi poton ign "wana!" manivatam ukyarta.¹⁸Nbashya piti pok abera anabci a littafi ninni, npidong i pirinmi, kashiri kanama piryo anaba anna angyakaran unghvi makama piryo anna angyakaran ungyong littafinimi. ¹⁹Piyi tuzi lkalmomi litafi anya anabci, kashiri kadama ungyong ubirni utsarki, unna angyakaran a littafi minni.²⁰Piyanghu usaidan ukusuwani, igh, minghuu mina-mina' Amin! wana kashiri Yesu. ²¹Alhera kashiri Yesu ayi nayin na kowan uyin. Amin.